
VILNIAUS 
EPISTEMOLOGINĖS 
MOKYKLOS TEORETIKAS 


B-- - kelios Lietuvos bajorų giminės, minimos isto- 
riniuose dokumentuose, kai kurios pristatytos Lietuvos 
istorikų veikaluose. A. Kojelavičius, aprašęs Lietuvos 
Didžiosios Kunigaikštystės bajorų herbus, pateikia dviejų Dau- 
girdų giminių herbus: vienos herbas buvo buivolo galva, ki- 
tos — trimis kryžiais papuoštas antkapis. Savo Lietuvos istori- 
joje Kojelavičius mini kelis Daugirdus. XV ir XVI a. istori- 
niuose dokumentuose minimų kitų Daugirdų giminystės ryšiai 
tebėra neaiškūs. 

Istoriniuose dokumentuose minimas vienas žymiausių 
Vytauto bendražygių didikas Jonas Daugirdas (Daugirdas 
Gedgaudaitis), pasirašęs Vilniaus, Radomo, Horodlės susi- 
tarimus su Lenkija ir Bresto taikos susitarimą su kryžiuočiais, 
Lucko seniūnas ir Vilniaus vaivada 1434-1443 m. Kita Dau- 
girdų atžala — Stanislovas Daugirdas buvo diplomatas, pa- 
siuntinys derybose su Maskva, minimi dar keli Daugirdai Lie- 
tuvos pasiuntiniai, žemių seniūnai. Šiandien sunku pasaky- 
ti, kada Mstislavo žemėje įsikūrė pirmieji Daugirdai, čia įgiję 
dvarus. 

Mstislavo (Mstislavlio) kunigaikštystė susidarė jau XII a. 
pabaigoje. Algirdas 1359 m. ją prijungė prie LDK. A. Kojela- 
vičius nurodo Mstislavo kunigaikščiu buvus ir Algirdo sūnų 
Lengvenį, žymų Vytauto karvedį, stačiatikiškai pakrikštytą Si- 
monu. Mstislavo kunigaikštystę jis gavo valdyti apie 1393 m. 
iš Vytauto. Jo sūnus Jurgis (Jurijus), Žalgirio mūšyje vadovavęs 

Smolensko žemės pulkams, valdė Mstislavo kunigaikštystę 
Žygimanto Kęstutaičio ir Kazimiero Jogailaičio laikais. Lengve- 
naičiai valdę Mstislavo kunigaikštystę ir XVI amžiuje. 1500 m. 
Mykolas Lengvenaitis atrėmė maskvėnų puolimą. 1569 m. 
Mstislavo kunigaikštystė pertvarkyta į vaivadiją, tarp Mstislavo 
vaivadų aptinkame Astikų, Giedraičių, Kiškų, Oginskių, Pacų, 
Puzinų ir kitų Lietuvos didikų giminių atstovus. 

Angelas Daugirdas (Aniot Dowgird) gimė 1776 m. gruo- 
džio 11 d. Mogiliavo gubernijos Mstislavo apskrities Jurkov- 
ščiznos dvare. Tad gimė jau ne Lenkijos-Lietuvos valstybės, 
vadintos Abiejų Tautų Respublika, teritorijoje — po valstybės 
I padalijimo Mstislavo ir Mogiliavo vaivadijos kartu su kito- 
mis žemėmis atiteko Rusijai. Angelo tėvas valdė dvarą (pa- 
sak vienų šaltinių — nugyventą, pasak kitų — vidutiniškų iš- 
teklių), dvaro namas stovėjo ant Skviretiankos upės kranto, 
keli kilometrai nuo kaimo, kuris ir šiandien vadinamas Jur- 
kovščizna. Jei dvaras ir buvo nugyventas, tėvai dar turėjo iš- 
teklių namuose skaityti ir rašyti pramokusį sūnų lavinti to- 
liau. 1786 m. Angelas pasiunčiamas į artimiausią Mstislavo, 
paskui į Mogiliavo mokyklą, kurias administravo jėzuitai - 
carinėje Rusijoje jėzuitų ordino panaikinimas negaliojo, or- 
dinui buvo leista darbuotis švietime ir pastoracijoje. Šiose 
mokyklose A. Daugirdas išmoko lotynų kalbą, mokėsi gra- 
matikos, sintaksės, literatūros. 

Gimnazijos lygmens mokslus — retoriką, logiką, fiziką, 
istoriją, prancūzų kalbą - Daugirdas įsisavino Dombrovicų 
(Dubrovicų — Ukrainos Rovno srities rajono centras) pijorų 
kolegijoje, toje pačioje, kurioje anksčiau mokėsi, o 1764- 
1767 m. dėstė, buvo jos rektoriumi žymus mūsų Apšvietos 
veikėjas Kazimieras Narbutas. A. Daugirdo mokinys Vilniaus 
kunigų seminarijoje A. Fiatkowskis, parašęs Daugirdo bio- 
grafiją, pažymi jo atsidavimą mokslams. Jėzuitai ir pijorai, 
savo mokyklose lavinę pasauliečius, rengdavo moksleivių 
viešus pasirodymus, į kuriuos atvykdavo tėvai bei giminės 
pasižiūrėti, kiek moksluose pažengė jų atžalos. Tokiuose pa- 

sirodymuose Daugirdas „pasižymėjo lengvu dalyko suvoki- 
mu ir atmintimi“!. 

Pijorai pirmieji Abiejų Tautų Respublikoje jau XVIII a. vi- 
duryje suskato pertvarkyti savo švietimo sistemą, įvesti į mo- 
kyklas naujųjų amžių gamtos mokslus ir filosofiją. Šitaip jie 
rengė dirvą Apšvietos idėjoms prigyti. Protas — prigimtis - pa- 
žanga - pamatinės Apšvietos idėjos tegalėjo būti įgyvendintos, 
kai apsišvietęs protas, veikdamas sutartinai su prigimties nuro- 
dymais bei juos pažinęs, įsisavins naujausius mokslų laimėji- 
mus ir, juos taikydamas praktiškai, padarys perversmą visuo- 
meniniuose santykiuose. Ši kryptinga pijorų nuostata patraukė 
jaunąjį Daugirdą ir jis, tik penkiolikametis, gavęs tėvų sutiki- 
mą, 1791 m. rugsėjo mėn. Liubešove (dabartinis Voluinės sri- 
ties pasienio su Baltarusija miestas) įstojo į pijorų ordiną, čia 
praėjo dvejų metų noviciatą ir 1793 m. davė įžadus. Paskui 
dvejus metus Dubrovicų kolegijoje studijavo filosofiją bei ki- 
tus mokslus ir rengėsi pedagoginiam darbui. Lietuvos Vyriau- 
siojoje mokykloje (Vilniaus universitete) vienerius metus studi- 
javo teologiją, lankė literatūros, istorijos, gamtos mokslų pa- 
skaitas. 

Igijęs išsilavinimą, Daugirdas 11 metų (nuo 1796 m.) mo- 
kytojavo pijorų kolegijose. Jų pijorai turėjo įvairiuose miestuo- 
se - Lydoje, Ukmergėje, Raseiniuose, Panevėžyje, Vitebske ir 
kitur. Garsiausia tarp jų buvo Vilniaus pijorų kolegija. Daugir- 
do tarnybos Vilniaus universitete lape pažymėta: „Baigęs moks- 
lus, buvo įvairių pijorų mokyklų mokytojas, būtent: Lydos mo- 
kykloje aritmetikos ir geografijos mokė 1 mokslo metus (1796- 
1797), Ukmergėje tų pačių dalykų mokė 1 metus (1797-1798), 
Raseiniuose matematikos ir fizikos mokė 3 metus (1798-1801), 
Vitebske matematikos mokė 1 metus (1801-1802), Lužkuose po- 
etikos ir retorikos mokė 2 metus (1802-1804), Ščiučine fizikos 


'"Fiatkowski A. X. Aniot Dowgircl / Wizerunki i roztrząsania naukowe, 
Wilno, 1835, t. XI, s. 102. 


ir prancūzų kalbos mokė 3 metus (1804-1807). Be to, Liube- 
šovo noviciate 2 metus dėstė poetiką ir retoriką (1807-1809). 
Dubrovicų pijorų seminarijoje lenkų literatūros mokė 2 metus 
(1814-1816)“?. Iš tarnybos lapo matyti, kad Daugirdas nė vie- 
noje mokykloje ilgiau neužsibuvo. Ši sena vienuolių ordinų 
praktika - kilnoti mokytoją nuolat iš vienos mokyklos į kitą — 
mokymo ir auklėjimo procesui atsiliepė neigiamai, ji neleido 
mokytojui nuodugniau susipažinti su aplinka ir moksleiviais, 
kaip sakoma, trukdė įleisti šaknis. 1801 m. Daugirdas Mogilia- 
ve įšventintas kunigu. 

Tais laikais mokslas Vilniaus pijorų Kilmingųjų kolegijoje 
buvo aukšto lygio. Filosofijos klasę pijorai įsteigė ir Raseinių 
kolegijoje, yra išlikusios 1766-1767 m. joje skaitytos filosofi- 
jos paskaitos Philosophia dictata in scholis Rosieynensibus scho- 
larum piarum*. Šiose logikos ir metafizikos paskaitose dėsto- 
mos naujųjų amžių filosofijos koncepcijos. Turėdama omeny- 
je Moderniškas pijorų nuostatas, kitados Edukacinė komisija 
sutiko, kad pijorai turėtų mokyklas pasauliečiams lavinti, pasi- 
tikėdama, kad bus įgyvendinta Komisijos parengta mokslų dės- 
tymo bei ugdymo programa. 

Mokytojauti Daugirdas pradėjo jau kitomis politinėmis bei 
socialinėmis sąlygomis. Tačiau pijorų ugdymo sistema pasiliko 
idėjinė Edukacinės komisijos skelbtų Apšvietos idealų tęsėja. 
Netekus valstybingumo, dalį Edukacinės komisijos veikėjų (antai 
ir Kazimierą Narbutą) apėmė rezignacija, jie pasitraukė iš ak- 
tyvaus gyvenimo, o kiti tebetęsė puoselėtus idealus naujomis 
sąlygomis, taikydamiesi prie pakitusio politinio klimato. Pa- 
mažu ir carinėje Rusijoje imta suvokti reformų būtinumas. Im- 
perija buvo suskirstyta į 6 švietimo apygardas, o kiekvienos 
apygardos švietimo darbui vadovavo universitetas. Vilniaus švie- 
timo apygardai priklausė didžiulė aštuonių gubernijų su be- 


2 Vilniaus universiteto biblioteka, F 2 - KC 128. 
* Lietuvos nacionalinė Martyno Mažvydo biblioteka, PR - 517. 

veik 9 milijonais gyventojų teritorija - Vilniaus, Gardino, Mins- 
ko, Mogiliavo, Vitebsko, Kijevo, Voluinės ir Podolės. Švietimą 
administravo vienintelė šioje teritorijoje aukštoji mokykla — ViI- 
niaus universitetas, pavadintas Imperatoriškuoju. 

Vilniaus universitetas gavo plačią autonomiją, buvo ištaisy- 
ta šiurkšti Edukacinės komisijos klaida, nes jos veiklos metais 
Universitete nebuvo nei filosofijos katedros, nei filosofijos pa- 
skaitų. Tačiau Filosofijos fakulteto buvimo Universitete nejsi- 
vaizdavo ir caro valdžia. Vietoj jo Universitete įsteigtas Mora- 
linių ir politinių mokslų fakultetas rengė ekonomistus, teisinin- 
kus, istorikus, teologus. Filosofijos specialistai carinei valdžiai 
rodėsi esą nereikalingi, pakako filosofijos kurso studentams. 
Didžiausią teologijos skyriaus studentų dalį sudarė Vilniaus Vy- 
riausiosios dvasinės seminarijos klierikai. 

1807 m. pijorų vyresnybės nutarimu Daugirdas perkeliamas 
į Vilniaus pijorų Kilmingųjų kolegiją, kurios pastatas, sugriautas 
Antrojo pasaulinio karo metais, buvo Trakų gatvėje, greta dabar- 
tinės Salomėjos Nėries gimnazijos. Kolegijoje Daugirdui teko 
prefekto pareigos*. 1809 m. jis pakviečiamas į Vilniaus Vyriau- 
siąją dvasinę seminariją kapeliono pareigoms. Šios pareigos sa- 
vo svarba seminarijoje buvo pirmos po rektoriaus pareigų. Ka- 
pelionu Daugirdas buvo visą tolesnį seminarijos egzistavimo me- 
tą, išskyrus prancūzų kariuomenės invazijos ir sunkų pokario 
laikotarpį (1812-1816 m.), kai seminarija neveikė; prancūzai ją 
buvo pavertę kariuomenės ligonine. 1812-1813 m. Daugirdas — 
Vilniaus gimnazijos kapelionas, taip pat darbavosi kaip Lietuvos 
pijorų provincijos sekretorius. 

Nuo 1804 m. Vilniaus universitete logikos bei metafizikos 
tr moralės filosofijos katedras užėmė Johannas Heinrichas 
Abichtas iš Erlangeno universiteto. Į Vilnių jis atvyko prote- 
guojamas įtakingų asmenų iš Peterburgo. Lenkiškai neišmoko, 


* Daugirdo tarnybos Universitete lape nurodyta 1807-1809 m. jį dar- 
bavusis Liubešovo noviciate. Tai apsirikimas aba apsirinkama nurodant jo 
darbo Vilniaus Kilmingųjų kolegijoje metus. 

tad paskaitas jis skaitė Jotyniškai ir jau dėl to tarp patriotiškai 
nusiteikusios studentijos negalėjo tikėtis populiarumo. Abichtas 
skleidė vokiečių filosofijos, ypač kantizmo idėjas. Jam 1816 m. 
mirus, 1816-1817 m. m. logikos paskaitas Universitete skaitė 
prigimtinės ir tarptautinės teisės profesorius Simonas Malew- 
skis, o jį išrinkus rektoriumi, 1817-1818 m. m. filosofiją dės- 
tyti laikinai pavesta teisės lektoriui Motiejui Stanevicziui. Ta- 
čiau pastarojo filosofijos dėstymas nebuvo reikiamo lygio. Tada 
Universiteto senatas filosofijos paskaitų skaityti pakvietė An- 
gelą Daugirdą. A. Daugirdas atkreipė į save dėmesį 1817 m. 
žurnale Dziennik Wilenski išspausdinęs plačią, 132 pusla- 
pių, kantininko, Krokuvos universiteto profesoriaus Felikso ja- 
rofAskio veikalo Apie filosofiją (O filozofii, 1812) recenziją. 
Jos autorius užsimojo aptarti kantizmo ir vokiečių idealizmo 
suklydimus, pašlovino sensualizmą ir teisingiausiomis laikė 
naujųjų amžių empirizmo idėjas. Mokslui ir Apšvietai labiau- 
siai esą nusipelnę F. Baconas, J. Locke'as, E. B. de Condilla- 
cas, J.-M. Degėrando. Recenzijoje Daugirdas išsakė dalį svar- 
biausių savo nuostatų, kurios nepakito ir vėlesnėje jo kūrybo- 
je, antai kad visos tuometinės vokiečių filosofijos sistemos veda 
į idealizmą. Beje, patį pirmąjį darbą Daugirdas parengė kan- 
tizmo problematika - Kanto filosofija, arba Nešališkas jos sis- 
temos tyrimas (Filozofia Kanta, czyli badanie bezstronne nad 
jej uktadem). Spausdinti veikalą 1814 m. leido ir cenzūra, 
tačiau dėl nežinomų priežasčių jis nepasirodė. Universiteto 
rektorius S. Malewskis 1818 m. liepos 3 d. laišku kreipėsi į 
Universiteto kuratorių kunigaikštį A. Czartoryskį, siūlydamas 
logikos ir metafizikos dėstymą pavesti Daugirdui „visais at- 
žvilgiais to vertam, nors silpnos sveikatos žmogui“. Iš tiesų 
sveikata jau tada Daugirdas negalėjo pasigirti, tačiau kūrė in- 
tensyviai. 1818-1819 m. m. jis skaito Universitete logikos ir 
psichologijos — metafizikos disciplinos paskaitas kaip pava- 
duojantis profesorius, o nuo 1821 m. skaito visą filosofijos 
kursą. Vis dėlto Universiteto vadovybei atrodė, kad Daugirdo 
paskaitose per maža savarankiškumo, pasak rektoriaus Ma- 

lewskio, „kunigas Daugirdas labai išsamiai dėsto logiką, bet 
sekimo būdu ir nepajėgus būti teorinės ir praktinės filosofijos 
profesoriumi“* . Paprastai nurodoma, kad 1818-1821 m. dės- 
tydamas logiką ir psichologiją, Daugirdas sekė ką tik Varšu- 
voje pasirodžiusia kito pijoro P. Przeczytaūskio logikos mo- 
komąja knyga Logika, arba Samprotavimo menas (Logika czyli 
sztuka rozumowania, 1816). Nurodytų metų Daugirdo pa- 
skaitų arba jų užrašų nėra išlikusių. Šiaip jau visi Daugirdo 
darbai buvo kitokios struktūros ir formos, negu Przeczytanskio 
logikos vadovėlis. Daugirdas į mokyklišką dėstymo manierą 
nesileido, rašė akademiškai, jis kur kas gilesnis, akademiš- 
kesnis. Be Przeczytanskio, Daugirdas 1821 m. išleistame kon- 
kursiniame traktate nurodo rėmęsis ir kitais autoriais. Abu fi- 
losofus vienijo tai, kad jie logiką plėtojo kaip psichologizuo- 
tą pažinimo teoriją, kuri pažinimą aiškina vienpusiško 
sensualizmo ir tokio pat empirizmo argumentais. 

Rektoriaus nuomonei dėl Daugirdo galimybės būti teorinės 
ir praktinės filosofijos profesoriumi pritarė Universiteto kurato- 
rius. O pasak rektoriaus, „filosofijos profesorius Universitete 
kuo skubiausiai būtinas, nes, pagal naujas taisykles, be šio kur- 
so negali būti teikiami [mokslo] laipsniai, o šiuo metu Univer- 
sitete nėra ir prigimtinės teisės profesoriaus. Abu šie dalykai 
svarbūs, tačiau svarbiausia parinkti asmenis, nes reikia, kad jie 
pasižymėtų ir plačiomis žiniomis, ir ypatingu intelektu, kad daž- 
nai neperžengtų vadinamojo praktinio proto ribų ir nestatytų 
oro pilių“*. Kilo sumanymas kandidato ieškoti net tarp gabaus 
jaunimo, kad būtų galima jį pasiųsti į užsienį filosofijos studi- 
joms. Galiausiai prieita nuomonės, kad reikia skelbti konkursą 


* Kolbuszewski K. Do biografii ks. Aniota Dowgirda. - Wilno, 1929, s. 
4. Tai atskiras straipsnio atspaudas kn.: Ksienga pamiątkowa ku uczczeniu 
CCCL rocznicy zatoženia i X wskrzeszenia Uniwersytetu Wilenskiego. — 
Wilno, 1929. 

* Ten pat. 

filosofijos katedrai užimti, logikos bei metafizikos ir moralės 
filosofijos katedras sujungiant į vieną katedrą? . Konkursas bu- 
vo paskelbtas 1820 m. kovo 1 d., jo dalyviui reikėjo pristatyti 
logikos, metafizikos ir moralės filosofijos traktatą. Pretendentų 
užimti filosofijos katedrą atsirado nemažai - 8 asmenys atsiun- 
tė traktatus, parašytus lenkų arba lotynų kalba. Pagrindinis ver- 
tintojas - Universiteto įžymybė J. Šniadeckis - apie konkursui 
pateiktus darbus, taip pat apie Daugirdo traktatą, atsiliepė nei- 
giamai, jų paraštėse prirašęs kandžių pastabų, pavyzdžiui, „tai 
kantiškieji suvedžiojimai“ ir pan. Pagyrė tik J. Gotuchowskio 
traktatą už skaidrų aiškinimo būdą. 1821 m. gegužės 2 d. rek- 
torius pranešė Universiteto kuratoriui, kad balsų dauguma filo- 
solijos profesoriumi išrinktas Jozefas Gotuchowskis. 

Mokęsis Vienos Terezijos kolegijoje, paskui Varšuvos uni- 
versitete studijavęs teisę, Gotuchowskis 1821-1823 m. Erlan- 
gene ir Heidelberge studijavo filosofiją, draugavo su F. Schel- 
lingu ir buvo labai paveiktas jo romantinių pažiūrų. Heidelber- 
go universitete įgijęs daktaro laipsnį, Erlangene Goluchowskis 
išleido vertingiausią savo veikalą Filosofijos vaidmuo tautų ir 
individų gyvenime (Die Philosophie in ihrem Verhaltnisse zum 
Leben ganzer Vėlker und einzelner Menschen, 1822). Tai jau- 
natviško polėkio kūrinys, kuriame Apšvietos idealai kritikuoja- 
mi romantiko požiūriuš. Gotuchowskis — pirmasis lenkų filo- 
sofas romantikas. Į Vilnių jis atvyko tik 1823 m. rudenį, o kol 
buvo užsienyje, filosofijos paskaitas Universitete skaitė Dau- 
girdas. Karališkoji Varšuvos mokslo bičiulių draugija (Mokslų 
akademijos atitikmuo) 1822 m. Daugirdą išrinko savo nariu 


" Pasak rektoriaus S. Malewskio, sudarius vieną filosofijos katedrą, būtų 
sutaupyta 500 rublių. Už pagrindinį kursą profesorius gaudavo kasmetinį 
1000 rublių atlyginimą. O kadangi Į. H. Abichtas dar skaitė moralės filoso- 
fijos kursą, tai jam mokėjo 500 rublių priedą. 

š Šio J. Goluchowskio veikalo ir konkursinio traktato skyrių vertimai į 
lietuvių kalbą pateikti leidinyje Filosofija Vilniaus universitete 1579-1932. — 
Vilnius, 1979. 

korespondentu, nors filosofas ir neturėjo daktaro mokslinio 
laipsnio. Jo pastangos šį laipsnį Varšuvoje įgyti nepateikus naujo 
mokslinio traktato buvo nesėkmingos. Galiausiai teologijos dak- 
taro laipsnį Daugirdui suteikė Vilniaus universitetas 1826 m. 
už darbą apie stebuklų aiškinimą (Dissertatio inauguralis theo- 
logico-dogmatica de miraculis). 

1822 m. gruodžio mėn. Gotuchowskis buvo galutinai pa- 
tvirtintas Vilniaus universiteto profesoriumi. Rektorius Malew- 
skis siūlė filosofijos kursą padalyti: tegu! Daugirdas užbaigs 
1822/1823 m.m. pradėto kurso atitinkamą dalį, o Gotuchow- 
skis tęs kursą, aiškindamas tai, ko Daugirdas nedėstė, kad ga- 
limais prieštaringais vertinimais nesutrikdžius studentų. Ta- 
čiau Gotuchowskis į Vilnių neskubėjo, palinkėjęs kunigui An- 
gelui Daugirdui užbaigti pradėtą skaityti kursą. Paskaitas 
Universitete jis pradėjo skaityti 1823 m. spalio 27 d. Paskai- 
tos buvo viešos, turėjo didžiulį pasisekimą. Klausytojus iš vi- 
so Vilniaus imponavo jaunojo profesoriaus iškalba ir įrody- 
mai, kad kiekviena tauta turinti savo dvasią, o filosofija esanti 
šios dvasios išraiška. Valstybingumą praradusios visuomenės 
šviesuomenei tai buvo patrauklu, naujos idėjos žadino tauti- 
nius ir valstybingumo atkūrimo siekius, vėliau išsiliejusius 
1831 m. sukilimu. 

Dėl Gotuchowskio paskaitų pasisekimo sunerimo carinė 
valdžia. Įsikišus generalgubernatoriui, iš Gotuchowskio buvo 
pareikalauta pristatyti paskaitų programą bei konspektus, net 
paskaitas iš popietinių valandų nukėlė į ankstyvas rytines, kad 
jų negalėtų lankyti Vilniaus aukštuomenė, ypač damos. Vil- 
Niaus valdžia apie susidariusią situaciją informavo Peterbur- 
8ą. 1824 m. sausio 29 d. Vilniaus generalgubernatorius vie- 
šas Gotuchowskio paskaitas Universitete uždraudė. Aukščiausi 
Rusijos imperijos valdininkai Peterburge - senatorius N. No- 
vosilcevas, švietimo ministras A. Golicynas, didysis kunigaikš- 
tis Konstantinas ir net caras Aleksandras ! aptarinėjo būdus, 
kaip kontroliuoti nejprastas jaunojo romantiko paskaitas. Ga- 
liausiai caras reikalą pavedė Novosilcevui ir, jei Gotuchowskio 

paskaitos pasirodytų esą kenksmingos, imtis priemonių. Filo- 
sofijoje apsišvietęs Novosilcevas, įdėmiai perskaitęs veikalą 
Filosofijos vaidmuo tautų ir individų gyvenime, referavo ca- 
rui, kad tai esąs pavojingas ir maištingas kūrinys, skelbiantis 
nepasitenkinimą esamybe, siūlantis naujai suvokti socialinę 
tikrovę, o didžiausia grėsmė glūdinti „tautinėje filosofijoje“: 
kenksmingi esą teiginiai apie lenkų tautos istorinius nuopel- 
nus, apie didingą žmogaus paskirtį, apie tautų dvasinį polėkį 
irt. t. Savo mintis dėstydamas miglota kalba, daugiaprasmiais 
žodžiais, Gotuchowskis esą neigiamai veikiąs jaunus protus, 
kuriuos visuomet traukia tai, kas neįprasta ir nelabai aišku. 
Senatorius Gotuchowskio teorizavimuose įžvelgė grėsmę ne 
tik esamai valdymo formai, bet jos nedrįso savo vertinime iš- 
sakyti?. Po šios pažiūrų ekspertizės Gotuchowskis 1824 m. 
rugpjūčio mėn. iš Universiteto, kuriame dėstė vos tris mėne- 
sius, buvo atleistas. Visa ši byla rodė, kaip pavojinga studen- 
tijai ir visuomenei naujoviškai aiškinti filosofijos socialinę pa- 
skirtį ir kad daug saugiau angažuotis teorizavimams, nekę- 
liantiems valdžios įtarimų. 

Romantinės filosofijos Lietuvoje pradininką iš Universiteto 
pašalinus, filosofijos katedrą užimti pakviestas Angelas Dau- 
girdas. Jo situacija buvo kebli: iškalbingumu ir naujomis idėjo- 
mis pagarsėjusį, studentų ir plačiosios visuomenės pripažintą 
profesorių pakeitė neiškalbus, amžininkų liudijimu, sunkiai sa- 
kinius rezgantis, per anksti susenęs, „sausai“ dėstantis asmuo. 
O svarbiausia - filosofijos nelaikąs tautos dvasios žadintoja, 
asmenybės ribas praplečiančia, sielą išlaisvinančia ir naują gy- 
venimo horizontą rodančia. Entuziazmo, kurį kėlė Gotuchow- 
skio paskaitos, nebeliko, racionalios mąstysenos pateikimas 


" Lietuvos valstybės istorijos archyvas, f. 721, ap. 1, b. 60, b. 742 - byla 
dėl Gotuchowskio paskaitų ir dėstymo nutraukimo. Ši archyvinė medžiaga 
yra paskelbta: Dokumenty do sprawy pozbawienia katedry filozofii 
J. Gotuchowskiego w Uniwersytecie WileAskim. Wyd. T. Jachimowski // Ar- 
chiwum Komisji do badania histori! filozofii w Polsce. - Krakow, t. V, 1933. 

sveiko proto filosofijos argumentais jaunuomenei, sužadintai 
romantinių vaizduotės ir intuicijos polėkių, rodėsi esą konser- 
vatyvu. Daugirdo paskaitos ir kūryba nežadino romantinio liū- 
desio dėl praeities - priešingai, ji orientuota tirti objektyvią tik- 
rove kaip esamybę bei jos pažinimą episteminio realizmo nuo- 
stata. Daugirdas buvo savo srities profesionalas, dėstė ir 
problemas tyrė nuodugniai, argumentuotai, gilinosi į pažini- 
mo problematiką, kurią tyrė Apšvietos filosolijos instrumenta- 
rijumi, sveiko proto filosofijos argumentais grindė pažinimo tik- 
roviškumą, kritikavo skepticizmą ir idealizmą. 

Labiausiai Jano Šniadeckio, Jędrzejaus Šniadeckio ir Ange- 
lo Daugirdo pastangomis XIX a. susiformuoja Vilniaus epistę- 
mologijos mokykla kaip savitas visuotinės filosofijos reiškinys. 
„XIX a. pradžioje Apšvietos filosofija Lietuvoje nebuvo nei 
anachronistinis, nei epigoniškas reiškinys. Vilniaus universite- 
to profesorių koncepcijos, net ir pasižymėdamos aibe trūkumų 
(kuriuos nenorom kildino kai kurie eklektizmo principai, di- 
daktikos primatas), to meto kontekste buvo modernios“!?, 

Apšvietos filosofija tęsė paveldėtą tradiciją pažinimo pro- 
bilematiką aiškinti logikoje, XVIII a. ji dar nevartojo termino 
pažinimo teorija. lr Daugirdas pažinimo tyrimą įvardijo termi- 
nu /ogika, pagrindinį 473 puslapių veikalą pavadinęs Prigimti- 
nių mąstymo taisyklių išdėstymas, arba Teorinė ir praktinė Io- 
gika, kuris buvo išleistas 1828 m. Polocke. Pagrindines veikalo 
idėjas autorius buvo suformavęs ir išdėstęs konkursiniame dar- 
be Traktatas apie logiką, metafiziką ir moralės filosofiją, kurį 
paskelbė 1821 m. pasibaigus konkursui. Didžiajame veikale 
Daugirdas išplėtojo ir išsamiau pagrindė tai, ką išsakė konkur- 
siniame traktate, taip pat aptarė naujas problemas. 

Logiką tapatinti su pažinimo teorija imta naujaisiais am- 
žiais. Nusiteikę prieš viduramžių scholastiką, naujųjų amžių 


* Viliūnas D. Apšvietos epistemologija Lietuvoje XIX a. pirmojoje pu- 
sėje (Daktaro disertacija). — Vilnius, 2002, p. 22. 


filosofai nihilistiškai atmetė ir aukšto lygio viduramžių logiką, 
joje teįžvelgdami keistenybes, o tiesiog revoliucinės reikšmės 
mąstymo proceso Mašinizavimo idėją - R. Lulijaus „didįjį me- 
ną“ ir pirmąją loginę mašiną R. Descartes'as laikė scholasti- 
cizmo viršūne. Naujaisiais amžiais realią reikšmę turinčios pro- 
blemos - teiginių logikos, predikatų logikos, sekos teorijos, 
loginių klasių, modalinės logikos, loginės semantikos proble- 
mos ignoruojamos, užmirštamos. Naujųjų amžių filosofai į Io- 
giką įvedė psichologijos ir pedagoginės didaktikos elementų, 
antai vadinamosios Descartes'o metodo taisyklės yra ne moks- 
linio metodo, bet didaktikos taisyklės (beje, Descartes'o per- 
imtos iš protestantų filosofo Bartholomėjaus Keckermanno, 
Dancigo akademinės gimnazijos profesoriaus, kuris jas išdės- 
tė tuo metu populiariame 1605 m. išleistame veikale Systema 
logicae). Logika ima virsti filosofine pažinimo teorija, joje įsi- 
gali psichologizmas, pažinimo problematika aiškinama psi- 
chologijos principais. Tikrai loginė problematika sumenkėja, 
formuojasi skurdžios loginės problematikos vadinamoji tradi- 
cinė logika. Atgaivinti viduramžių logiką ėmėsi antroji scho- 
lastika, išsaugojusi dalį viduramžių logikos pasiekimų. Prakti- 
kuojamą tik Europos universitetuose ir kolegijose (taip pat se- 
najame Vilniaus universitete ir LDK kolegijose bei vienuolynų 
mokyklose) ją galutinai sužlugdė Apšvietos epocha. Dabar pa- 
sirodo veikalai, kuriuose figūruoja terminas logika, tačiau juose 
nėra loginės problematikos. Tokio pobūdžio buvo ir E. B. de 
Condillaco Logika, arba Mąstymo meno raidos pradai, Eduka- 
cinės komisijos aprobuota vadovėliu Abiejų Tautų Respubli- 
kos mokykloms. Tai pažinimo teorijos, o ne logikos kūrinys, 
dvi jo pagrindinės problemos - sensualizmas ir analitinis me- 
todas. K. Narbuto 1769 m. Vilniuje pasirodžiusi pirmoji nę 
lotynų, bet lenkų kalba parašyta logikos mokomoji knyga Lo- 
gika, arba Samprotavimo ir daiktų apgalvojimo mokslas dar 
aiškino kai kurią tikrai loginę problematiką, nors ir ji savo po- 
būdžiu yra psichologizuotos pažinimo teorijos kūrinys. O Dau- 
girdas eina dar toliau — logiką jis laiko psichologijos dalimi. 

Panašaus pobūdžio kūrinių Europoje tuo metu netrūko. Įvyko 
tikras logikos dekadansas. Ir tik G. Leibnizas bei jo sekėjai 
plėtojo loginius tyrimus. 

Logikos mokslui tikrąją jos problematiką grąžino šiuolai- 
kinės (matematinės, simbolinės) logikos kūrėjai, įrodę psicho- 
logizmo logikoje pragaištingumą. Psichologistai aiškino: |o- 
gika tiria mąstymo dėsningumus, o mąstymas esąs psichinis 
reiškinys, tad logika - psichologijos dalis. Matematinės logi- 
kos kūrėjai įrodė tokios pažiūros pražūtingumą ir taikliai pa- 
stebėjo, jog loginiai mąstymo būviai yra specialūs — jie ne 
psichiniai, bet matematikai artimi būviai. Modernioji logika 
apie psichinius būvius nekalba. Psichologija kalba apie reiški- 
nius, bet logikos dėsnių turinys visai kitas — juose kalbama 
apie teisingumą ir klaidingumą, o psichologija šio netiria. Pa- 
galiau matematinis mąstymas taip pat esąs ir psichinis proce- 
sas, tačiau niekas neteigia, kad aritmetika ir algebra yra psi- 
chologijos dalys. Taip ir logika - mąstyme egzistuoja specia- 
lūs loginiai būviai, logika tiria juos, o ne psichinius reiškinius. 
Psichologizmas logikoje buvo tiek gajus, kad jį minėtais ar- 
gumentais įveikti pavyko tik XX a. pradžioje Lvovo-Varšuvos 
mokyklos atstovams. 

Apšvietos filosofija terminu /ogika apmąstė ne formaliosios 
logikos, bet psichologizuotos pažinimo teorijos turinį. Tokie 
buvo ir abu minėti Daugirdo veikalai, jie priklauso epistemo- 
logijai. Lietuvoje ir Lenkijoje logikos virsmą pažinimo teorija 
įtvirtino dar Edukacinės komisijos nuostata dėl logikos pobū- 
džio mokyklose, deklaravusi, kad logika mokyklose turi būti 
pateikta kaip mokslas, nurodantis kelią į tiesą ir apsaugantis 
nuo klaidų. Tik Komisijos veikėjai nepajėgė suvokti, kad sam- 
protavimo būdo patikimumo neįmanoma pagrįsti nepasitelkus 
formaliosios logikos priemonių. Užuot rekomendavusi mokyk- 
lose dėstyti teiginių, samprotavimų ir įrodymų loginę organi- 
zaciją, Edukacinė komisija įtvirtino pažinimo teorijos, empiri- 
nės filosofijos propedeutikos programą. Tad Vilniaus epistemo- 
loginei mokyklai formuotis prielaidos glūdėjo ir Edukacinės 

komisijos vykdytose reformose, žymiausieji Vilniaus epistemo- 
logai - J. Šniadeckis ir A. Daugirdas buvo išauklėti Edukacinės 
komisijos idealų dvasia. 

Apšvietos epistemologinių koncepcijų giluminį pagrindą 
sudarė Locke'o pažinimo teorija, papildyta prancūzų encik- 
Iopedistų ir Condillaco pažiūromis, o empirizmas bei sensu- 
alizmas papildami racionalistiniu veiksniu — sveiko proto veik- 
sena, postuluojant prigimtinį mąstymo taisyklių nepaneigia- 
mumą. Nemokėdamas angliškai, Daugirdas su škotų sveiko 
proto filosofija susipažino iš prancūzų autorių bei škotų mo- 
kyklos atstovų veikalų vertimų į prancūzų kalbą. Labiausiai 
rėmėsi J.-M. Degėrando veikalu Lyginamoji filosofinių siste- 
mų istorija. 

Apšvietos filosofijos siekiai buvo maksimalistiniai - tikėta- 
si, kad empiriniu metodu ir neklystančiais sveiko proto veikse- 
nos pricipais organizavus pažinimą būsią išspręstos pamatinės 
pažinimo problemos ir sukurta universali mokslų metodologi- 
ja. Tokios metodologijos idealą XVII a. puoselėjo Descartes'as 
ir Leibnizas, grindę jį dedukciniu metodu. Leibnizas universa- 
lią mokslų metodologiją įsivaizdavo kaip visuotinę logikos kalbą 
mokslo problemoms spręsti. Descartes'as ir jo sekėjai (ypač 
Port-Royalio mokykla) pateikė dedukcinį aksiominį mokslo or- 
ganizacijos geometrijos pavyzdžiu modelį: aksiomų akivaiz- 
dumas suprantamas intuityviai; neaiškūs teiginiai paverčiami 
aiškiais juos įrodant aiškiomis sąvokomis, įrodytais teiginiais ir 
priimtomis aksiomomis; kontroliuojama, ar minčių tvarka ati- 
tinka natūralią tikrovės daiktų tvarką; mąstoma tvarkingai, pra- 
dedama nuo paprastesnių dalykų ir einama prie sudėtinges- 
nių, atliekami išsamūs skirstymai, atsiradę sunkumai skaidomi 
į dalis. Šie dekartiškojo racionalizmo pagrindu formuluoti rei- 
kalavimai mokslui pasirodė esą sunkiai arba visai neįgyvendi- 
nami. Tvirtintoji intelektinės intuicijos kaip patikimos priemo- 
nės įžvelgti teiginių aiškumą bei tikslumą samprata pasirodė 
esanti nepakankama, ji tebuvo naivusis intuicionizmas. O ne- 
sirūpinimas įrodymų griežtumu ir logine seka -- teiginių išvedi- 

mo iš kitų teiginių tiksliomis procedūromis - vedė į pseudojro- 
dymus, B. Spinozos Etika yra to pavyzdys. 

Mokslo organizavimo matematinių įrodymų metodu mo- 
deliui nepasitvirtinus, Apšvietos epistemologija matematiniam 
įrodymo metodui atrado pakaitalą - psichologiją. Naują kryptį 
ypač skatino Locke'o tyrimai, siekę atrasti mąstymo veiksenos 
elementus ir pasekti, kaip iš jų susidaro sudėtinė, samprotau- 
janti veiksena. Locke'as šitai atliko empiriniu genetiniu meto- 
du gvildendamas, kaip juslinis patyrimas jau vaikystėje formuoja 
sąvokas. Kadangi logika mąstymo formų kilmės neaiškina, tai 
realizuoti empirinį genetinį metodą padėjo psichologija. 

Sielos procesų teorija, viduramžiais vadinta animastika, nau- 
jaisiais amžiais ilgokai neįgavo autonominio statuso ir univer- 
sitetuose dėstyta kaip gamtos filosofijos traktatas. Apšvietos epo- 
choje terminas animastika išnyksta, įsitvirtina terminas psicho- 
logija, o pati psichologija tampa savarankišku filosofiniu mokslu, 
dėstomu universitetuose (Vilniaus universitete nuo XVIII a. vi- 
durio) kaip atskira metafizikos disciplina greta ontologijos, kos- 
mologijos, prigimtinės teologijos. Tačiau tuometinė psicholo- 
gija tebuvo aprašomojo pobūdžio mokslas, vartojo stebėjimo 
ir introspekcijos metodus, ji tebuvo asociacinė psichologija ir 
visai neeksperimentavo. Eksperimentuoti neleido nuostata, kad 
Žmogaus siela esanti tiek prakilnus reiškinys, joz su ja neeks- 
perimentuojama. Eksperimentinė psichologija susikūrė tik XIX 
a. pabaigoje, įrodžius, kad eksperimentuojama ne su siela, bet 
su psichiniais procesais. Tad vilniškis epistemologas Daugir- 
das galėjo vartoti tik aprašomosios, asociacinės psichologijos 
priemones. 

Daugirdo autoritetas epistemologas J.-M. Degėrando tyrė 
tris didžiąsias problemas: žmogiškųjų žinių teisingumą, jų ki|- 
me ir realumą. Daugirdas nurodo du savojo tyrimo tikslus: nuo- 
dugniai įrodyti žmogiškojo pažinimo tikroviškumą ir išnagri- 
nėti taisykles, kurių sistema būtų vadovas tiesai nustatyti. Kartu 
Daugirdui rūpi ir žinojimo kilmė, jis Apšvietos filosofijos manie- 
ra loginį klausimą kaip mąstoma pakeičia episteminiu klausimu 

kokia mąstymo prigimtis, iš ko kyla žinojimas. Pastarąją pro- 
blemą vilniškis epistemologas išskleidžia radikalaus genetinio 
empirizmo argumentais iš vaiko psichikos sklaidos, pradedant 
paprasčiausiomis jos dispozicijomis, sureikšminant lytėjimo 
vaidmenį ir sekant Condillaco radikaliuoju sensualizmu: iš iš- 
orinių esinių sukeltų jutimų asociacijų, jų lyginimo, jutimų ei- 
lių ir sekos vertinimo kyla vaizdiniai. O pirmąsias dvi proble- 
mas grindžia episteminio realizmo nuostata, kurioje vyrauja 
prigimtinių intelekto dėsnių postulatas: egzistuoja intelektui 
įgimtas dėsnis, atliekąs objektyvizuojančią funkciją - įsakantis 
savo jutimus būtinai sieti su išoriniais esiniais, objektyviai eg- 
zistuojančia tikrove. Šis įgimtas intelekto dėsnis paliepia juti- 
mus sieti su sąvokomis (vaizdiniais), o sąvokas sieti su tikrove. 
Visa tai esąs prigimtinis natūralus procesas, garantuojantis ži- 
nojimo teisingumą. Tyrinėtojai šiame Daugirdo įrodyme įžvel- 
gė ydingąjį ratą: teisingumas grindžiamas natūralumu, kuria- 
me iš anksto mąstoma teisingumas. 

Tvirtinant, kad tiesa esanti sprendinys, kuris dera su pri- 
gimtinėmis mąstymo taisyklėmis, šių taisyklių buvimą Apšvie- 
tos filosofams teliko dogmatiškai postuluoti. Daugirdas net 
pavartojo kantiškąją apriorizmo sąvoką, sakydamas, kad pri- 
gimtinis intelekto dėsnis kaip apriorinis aktas įsako išorinio esinio 
sąvoką sieti su jutimais. Šiuolaikinė įtakingiausia N. Chomsky 
sukurtoji kalbos ir logikos santykio teorija taip pat teigia, kad 
žmogus turi įgimtą mechanizmą, įgalinantį konstruoti ir su- 
prasti naujas sąvokas, teiginius, samprotavimus. Šį mechaniz- 
mą sudaranti giluminė struktūra valdo kalbos sintaksę ir se- 
mantiką, sąlygoja kompetenciją logiškai mąstyti, ji įgimta, jau 
nuo gimimo žmogus užprogramuotas logikai ir kalbai. Gilu- 
mMinė struktūra nepriklauso nuo išorinės struktūros. Pastaroji 
atsiranda giluminei struktūrai persitvarkant į kalbą konkrečiais 
sakiniais, paviršiaus struktūra valdo fonologiją — ištarimą, ji 
lemia kalbėjimą. 

Prigimties dėsnius, deramai reguliuojančius pažinimą ir ga- 
rantuojančius teisingą žinojimą, vilniškis epistemologas, lygiai 

kaip ir kiti Apšvietos teoretikai, vadino logikos dėsniais ir juos 
laikė pastoviais, nekintančiais. Lygiai ir Kantas, kūręs mokslo 
filosofiją, tvirtino, kad patyrimo teikiama žalia empirinė me- 
džiaga turi būti atitinkamai apdorota ir pertvarkyta taip, kad jai 
būtų galima taikyti matematiką. Tad egzistuoja patyrimo duo- 
menis organizuojantys bei sutvarkantys principai, garantuojan- 
tys pažinimo tikrumą. Daugirdui šie principai - prigimtinės mąs- 
tymo taisyklės kaip galutinės intelekto struktūros. 

Norint pagrįsti šios pažiūros teisingumą, reikėtų įrodyti, kad 
tos galutinės intelekto struktūros universalios ir galioja visuose 
galimuose pasauliuose. Tačiau pasirodo, kad to įrodyti neįma- 
noma. Paaiškėjo, kad tie patyrimą sutvarkantys principai kinta 
ir kad pasaulio vaizdą keičia pažintinio instrumentarijaus pa- 
kitimai. Daugiareikšmės logikos sukūrimas XX a. parodė, kad 
patyrimo medžiagą logiškai organizuojantys principai (Dau- 
girdo terminija — pagrindinės mąstymo taisyklės) nėra nepri- 
klausomos nuo patyrimo. Išaiškėjo, kad logikos dėsniai yra kon- 
struojami. Materiali tikrovė plastiška, ją galima keisti. Mąsty- 
mo apie tikrovę būdas irgi esąs lankstus — jis keičiamas, 
koreguojamas, vienų logikos dėsnių galima atsisakyti ir kon- 
struoti naujus priklausomai nuo objektų srities, kurioje sam- 
protaujama. Logikos dėsniai nėra pastovūs reguliuojantys prin- 
cipai, kaip manė Apšvietos filosofai, juos galima pertvarkyti, 
jie yra hipotezės, galimos koreguoti. Visa tai rodo, kiek žalinga 
buvo naujųjų amžių filosofų nuostata logiką paversti psicholo- 
gizuota pažinimo teorija, ši nuostata nereikalavo kurti jokių 
naujų logikos sistemų, pakako loginį mąstymą reguliuojančią 
tvarką laikyti pastovia, nekintama ir apie ją filosofuoti. Nekonst- 
ruojant naujų loginių sistemų, Kantui odioziškai tvirtinant esą 
logika nuo Aristotelio laikų nepažengusi nė žingsnio pirmyn ir 
nė žingsnio atgal, Apšvietos ir vokiečių idealizmo epochoje 
logikos pagrindimo problema kybojo tuščioje vietoje, ji virto 
episteminio tikrumo pagrindimo problema. 

Apšvietos teorizavimus apie mąstymo pažintinę veikseną 
Daugirdas perteikė Vilniaus universiteto studentijai ir reikalavo 

juos įsisavinti. Antai Adomas Mickevičius, klausęsis Daugirdo 
paskaitų, filosofijos egzamino metu gavo šiuos klausimus: Kas 
sudaro logikos objektą? Kuo skiriasi prigimtinė ir teorinė logi- 
ka? Ar žmogus turi daug prigimtinių gebėjimų? Kuo skiriasi be- 
tarpiškieji ir tarpiškieji vaizdiniai? Ar išorinių esinių sąvoka ta- 
pati jutimams arba vaizdiniams? Ar visos mūsų žinios glūdi 
pojūčiuose, kaip anksčiau teigdavo? Koks jutimas mums teikia 
pradinį žinojimą, kad egzistuoja išoriniai esiniai, ir ar kiti po- 
jūčiai, išskyrus lytėjimą, galėtų žmogui teikti šį žinojimą? Iš 
kur kyla jutimų iliuzijos ir kokiu būdu jos atskleidžiamos? Ar 
išorinius objektus mes pažįstame betarpiškai jutimais, ar tar- 
piškai? Kaip turime atsakyti idealistams į tą jų priekaištą, kad 
mes negalime išorinių esinių betarpiškai pažinti? Kas yra spren- 
dinys ir kokios dalys jį sudaro? Kas yra samprotavimas ir ko- 
kios dalys jį sudaro? Kuo remiasi abstraktaus samprotavimo aki- 
vaizdumas? Jei samprotavimo akivaizdumas remiasi vaizdinių 
tapatybe, tai kokias naujas žinias mums gali teikti šis sampro- 
tavimas? Ar galima išplėstą samprotavimą redukuoti į sampro- 
tavimą, susidedantį iš trijų sprendinių (t. y. į silogizmą)? Kaip 
abstraktūs samprotavimai susiję su tikromis žiniomis, įgytomis 
patyrimu?!! 

Daugirdas pažinimo objektyvumą, jo tikroviškumą grindė 
dar tuo, kad apie išorinį pasaulį neinformuojantis patyrimas 
neįmanomas, lygiai beprasmis būtų mokslinis tyrimas, nieko 
nepranešantis apie išorinio pasaulio esinius. Konstruojant pa- 
saulio pažinimo tikroviškumo vaizdinį, įsitikinimo objekty- 
viu pasaulio egzistavimu niekas negali susilpninti — tai Daugir- 
do svarbiausias argumentas prieš naujųjų amžių skepticizmą ir 
subjektyvųjį idealizmą. Idealizmas užgesina arba bent pritem- 
do prigimtinę proto šviesą, negana to, net naikina žmonėse 
moralumą. Daugirdas kaltina Kantą moralumo griovimu - jį, 
kaip teologą, taip pat užgavo Kanto samprotavimai, kad te- 


"Mickiewicz A. Korespondencja. — Paryž, 1880-1885, t. IV, s. 44. 

oriniai Dievo buvimo ir žmogaus sielos nemirtingumo įrody- 
mai negalioja. Tuo iš kantizmo kilusios teorijos „nuverčia ver- 
tingiausią ir vienintelę moralės mokslo atramą“, daro mora- 
lės mokslą negalimu. 

Ignoruoti kantiškąją filosofiją tuo metu buvo neįmanoma. 
Daugirdas su Kantu nesutiko ir dėl erdvės bei laiko sampratos. 
Daugirdas deklaravo erdvę ir laiką kaip objektyvias pasaulio 
charakteristikas ir susitelkė ties erdvės ir laiko vaizdinių susi- 
darymo mechanizmo žmogaus sąmonėje aiškinimu. Deja, šiam 
mechanizmui nustatyti vilniškis epistemologas naudojo tik psi- 
chologinės introspekcijos metodą, kuris leido teigti tik tai, kad 
laiko vaizdinį sukelia sąmonėje praslenkanti jutimų seka. Dau- 
girdas tyrimą užskliaudė sąmonės turinio analizę, stokojo gam- 
tamokslinių žinių erdvės ir laiko savybes sieti su judančių kū- 
nų charakteristikomis. Genetinio empirizmo metodologija jam 
neleido suvokti, kad Kantas nė nekėlė klausimo, kaip sąmonė- 
je susidaro erdvės ir laiko sąvokos, taigi neleido suvokti kantiš- 
kosios filosofijos realią reikšmę turinčių problemų pobūdžio. 

Didelės apimties Daugirdo veikalas tapo tuometinės Lietu- 
vos ir Lenkijos filosofijos įvykiu. Pasirodė ir veikalo recenzija. 
Žurnale Dziennik Wilefski (1830 m., t. 9, p. 50-74) išspaus- 
dintos recenzijos autorius Y. Y. — tai Michatas Wiszniewskis, 
buvęs filosofijos dėstytojas Kremeneco licėjuje, dalyvavęs Vil- 
niaus universiteto skelbtame konkurse logikos, metafizikos ir 
moralės filosofijos katedrai užimti. Recenzentas veikalui priki- 
šo kai kurių nuostatų neįrodymą, vieningo tyrimo metodo sto- 
ką ir kt. Į recenziją Daugirdas atsiliepė tame pačiame Dziennik 
Wilenski tome - Antikritika. Autoriaus atsakymas į savo veika- 
lo „Prigimtinės mąstymo taisyklės ir t. t.“ recenziją. Konstata- 
vo, kad recenzentas veikalą vertina vienpusiškai, kantizmo prin- 
Cipais, ir todėl iškreipė pažiūras. 

Keršydama už studentijos dalyvavimą 1831 m. sukilime, 
caro valdžia Vilniaus universitetą 1832 m. uždarė. Daugirdas 
kreipėsi į carą Nikolajų I prašydamas jam skirti vakuojančią 
Trakų klebono vietą. Tačiau buvo paskirtas Vilniaus katedros 

kanauninku. Šiame 1832 m. rašytame prašyme Daugirdas už- 
siminė, kad veikalo Prigimtinių mąstymo taisyklių išdėsty- 
mas antrą dalį jau peržiūrėjo cenzūra Vilniuje ir gautas leidi- 
mas jį spausdinti. Deja, reikalas užsitęsė ir ši veikalo dalis 
nebuvo išspausdinta, šiuo metu ji laikoma žuvusia. Katalikų 
dvasinės vyresnybės rūpesčiu, aukštąjį teologinį išsilavinimą tu- 
rinčius asmenis ir kunigus parapijų bažnyčioms rengti 1833 m. 
buvo įsteigta Vilniaus Romos katalikų dvasinė akademija, į 
kurią atėjo dirbti beveik visi Vyriausiosios dvasinės semina- 
rijos profesoriai. A. Daugirdas Akademijoje dėstė logiką ir 
moralės filosofiją. Dėstė tik vienerius 1834/1835 m. m. Mirė 
1835 m. balandžio 26 d., palaidotas Šv. Stepono kapinėse 
Vilniuje. Daugirdo kūrinių rankraščiai atiteko Dvasinės aka- 
demijos rektoriui A. Fiatkowskiui, kuris pasirūpino išleisti te- 
ologinio ir religinio pobūdžio Daugirdo kūrinius!? . Dvasinę 
akademiją perkėlus į Peterburgą, kai kurie Daugirdo kūrinių 
rankraščiai šiuo metu nesurandami. Daugirdo kūrybinis pa- 
veldas suregistruotas ir pristatytas J. Tumelio publikacijoje" 
ir leidinyje Lietuvos filosofinės minties istorijos šaltiniai, | 
tomas (Vilnius, 1980). Parašytos dvi Daugirdo palikimą ti- 
riančios monografijos'*. 

Dailininko tapyto Daugirdo portreto neturime. Amžininkai 
liudija Daugirdą buvus vidutinio ūgio, liekno sudėjimo, apva- 
laus ir kiek rauplėto veido, atviro žvilgsnio, prakilnaus mąsty- 
mo būdo, silpnos sveikatos, kamuojamą astmos, galiausiai vir- 
tusios palyginti ankstyvos mirties priežastimi. 


" Wyktad Ewanjelii i Listėw Apostolskich, przypadających na dni nie- 
dzielne i uroczystošci calego roku. - Wilno, 1836; Konferencye duchowne. - 
Wilno, 1837; Nauki rekolekcyyne. - Wilno, 1837. 

S Tumelis J. Angelo Daugirdo bibliografija / Problemos. - 1977, Nr. 1/19. 

“ Kaczmarek S. Aniot Dowgird — filozof nieznany. — Poznan, 1963; 
antras leidimas: Warszawa, 1965; Ąopormesnų 3. K. Antuos Ąoszupo — 
MHCAUneA— anoxu Mpocseiųerua.- Muncx, 1967. 

Angelo Daugirdo pėdsakas Lietuvos filosofijoje ryškus, jo 
paskaitų klausėsi būsimieji kultūrinio sąjūdžio Lietuvoje daly- 
viai, taip pat būsimieji lenkų kultūros veikėjai. Daugirdas - Ap- 
švietos filosofijos Lietuvoje baigiamojo tarpsnio, Vilniaus epis- 
temologinės mokyklos vienas pagrindinių atstovų, sveiko pro- 
to filosofijos argumentais grindžiamais tekstais praturtinęs 
tuometinį filosofijos ir kultūrinį gyvenimą. Daugirdo kurtoji pa- 
žinimo koncepcija, subrendusi Vilniaus aplinkoje, nors iš da- 
lies perteikė prancūzų ir anglų teoretikų koncepcijas, tačiau 
neatsiliko nuo tuometinių naujausių tendencijų ir šia prasme 
buvo moderni. 


Romanas Plečkaitis 


TRAKTATAS 


APIE LOGIKĄ, 
METAFIZIKĄ 
IR MORALĖS 
FILOSOFIJĄ, 


dalyvaujant Imperatoriškojo Vilniaus 
universiteto 1820 metais kovo 1 dieną skelbtame 
konkurse užimti abstrakčių dalykų katedrą. 
Rarašė kun. pijoras ANGELAS DAUGIRDAS, 


šu. teologijos magistras 


On nomme sciences exactes velles ou Uon dėmontre 
rigoureusement. Pour guoi done toutes les sciences ne 
sont-elles pas exactes? Ek s'il en est oi Von ne dėmontre 
pas rigoureusement, comment y dėmontre-t on? Sait-on 
bien ce gu'on veut dire, guand on suppose des dėmons- 


trations gui a la rigueur ne sont pas des dėmonstrations? 


ĮTiksliaisiais vadinami mokslai, pasižymintys griežtais įrodymais. 
Kodėl gi ne visi mokslai tikslūs? Ir jei tarp jų yra tokių, kurie įrodo 
ne sriežtai, tai kaip jie įrodo? Ar jie gerai žino, ką nori pasakyti 


numatydami įrodymus, kurie, griežtai sakant, nėra įrodymai?) 


CoyniiaC. La logigue ou ks premiers dėvebppements de lartde penser, 


partie I, chap. 7. 


ŠVIESIAUSIAJAM 
DAUGGALIUI GRAFUI 


LIUDVIKUI 
PLIATERIUI, 


Lenkijos Karalystės valstybės patarėjui, 
Mokyklų valdybos Rusijos Imperijoje vyriausiajam 
bei Religinių tikėjimų ir viešojo švietimo komisijos 
Lenkijos Karalystėje nariui, Šu. Stanislovo 


I klasės ordino kavalieriui. 


ĮĮVADAS| 


Koss kas susipažino su metafiziniais mokslais, 
gerai žino, koks sunkus ir painus yra šio traktato 0b- 
jektas. Trys anksčiau minėtos filosofijos sritys, t. y. logika, 
metafizika ir moralės filosofija, moksluose ir genialumu pa- 
sižymėjusių vyrų pastangomis daugiau negu per dvide- 
šimt amžių tiek mažai patobulėjo, kad iki šio meto neaiš- 
ku, ar šie mokslai kada nors gali įgyti nuodugnaus moks- 
lo pobūdį. Iki šiol tarp mokslininkų nėra visuotinio sutari- 
mo, kurie šių mokslų principai yra teisingi, kokios jų ribos, 
skirstymas ir vieno nuo kito priklausomybė arba kilmė. Vie- 
naip šiuos dalykus įsivaizduoja Kanto mokinys, kitaip — 
Abichto mokinys, dar kitaip Condillaco, Leibnizo ar Wolffo 
mokinys, pagaliau kitaip senosios mokyklinės filosofijos“ 
mokinys. Esant tokiai teiginių ir nuomonių įvairovei, man 


* Mokykline, arba scholastinę, filosofija (philosophia scholastica) su- 
prantamas filosofijos mokslas, dėstytas mokyklose nuo devinto amžiaus pra- 
džios, t. y. nuo imperatoriaus Karolio Didžiojo, kuriam valdant buvo įsteig- 
tos viešosios mokyklos, laikų iki pat šios filosofijos suirimo arba veikiau iki 
reformos, kurią septyniolikto amžiaus pradžioje įvykdė du garsūs vyrai — 
anglas Francis Baconas Verulamietis ir prancūzas Renė Descartes'as, kitaip 
vadinamas Kartezijumi. Nors mokyklinė filosofija per tiek amžių patyrė įvairių 
epochų įtakas ir keitėsi, vis dėlto savitumas išliko: jos mokytojai visuomet 
laikėsi Aristotelio principų, šio filosofo autoritetą laikydami šventu ir ne- 
liečiamu, nors, norėdami paaiškinti jo mokšlą, ne kartą jį iškreipė daugy- 
be subtilių bei nenaudingų prierašų. Garsiausi savo veikalais scholastinės 

atrodė deramiausia laikytis to, ką šiems mokslams pasi- 
šventę Žmonės visuotinai priėmė ir ką patvirtino laikas, — 
visam tam pripažinti mane skatino šie motyvai. 

Esu visiškai įsitikinęs, kad tiesa yra visų amžių ir žmo- 
nių požymis ir negali taip keistis kaip mados ir fantazijos 
keistenybės. Kas kartą buvo teisinga, toks turi būti amži- 
nai. O jei kurio nors žmogiškojo pažinimo objekto tikslus 
dalyko išdėstymas susijungė su tiesa, tai pastarąją, be abe- 
jo, turi pripažinti visi nuoširdžiai jos ieškantys protai. Kas 
gi imtų tvirtinti, kad, pavyzdžiui, tai, kas buvo tikra tiesa 
devintame amžiuje, gali būti klaidinga dvyliktame amžiu- 
je? Arba kad yra tokių tiesų, kurių niekuomet nebus gali- 
ma tiksliai išaiškinti, o būdamos neprieinamos visuotiniam 
supratimui, jos turi būti dalia nedaugelio privilegijuotų pro- 
tų, reikalaujančių tikėti jų žodžiais? Šios pastabos mane at- 
vedė į šią išvadą: pirma, kad visa tai, ką skelbia nesuskai- 
toma daugybė įvairių kūrinių, minčių ir sistemų, nuo pir- 
mųjų filosofijos užuomazgų iki pat šių laikų, aiškinant 
atskiras jos dalis, būtent tas, apie kurias čia kalbama, kad 
visa tai, kartoju, kas pergyveno įvairias epochas bei šio 
mokslo pakitimus ir mus pasiekė kaip neabejotina, visuo- 
tinai pripažinta tiesa, - visa tai mes privalome laikyti tei- 
singa. Antra, jeigu kai kurie šių mokslų teiginiai nors ir 
nesusilaukė visuotinio pripažinimo, tačiau tapo daugelio 
mokslininkų įsitikinimu ir ilgą laiką išsaugojo savo autori- 
tetą, tai jau vien šitai neturi mūsų skubinti šių teiginių atsi- 


filosofijos mokytojai buvo Jonas Škotas Eriugena, gyvenęs devintame am- 
žiuje, valdant Karoliui Plikajam, ir šv. Tomas Akvinietis, gyvenęs tryliktame 
amžiuje. Pirmąjį kai kurie istorikai laiko šios filosofijos pradininku. Žr. His- 
toire de la philosophie moderne par Jean Gottlieb Buhle, traduit par Jour- 
dan, tome 1, section 3; Histoire comparėe der systemes de philosophie par 
Degėrando, tome |, chap. 9!. 

sakyti ir teikti pirmenybę naujoms nuomonėms ir mintims, 
kol šios nėra įrodytos nuodugniu dalyko išaiškinimu, pel- 
niusiu visos mokslo visuomenės arba bent didesnės jos da- 
lies pasitikėjimą. Juk žinoma, kad gali būti labai sudėtin- 
gos reikšmės teiginių, kuriuos reikia nagrinėti iš įvairių pu- 
sių; turėdami savyje kai ką tam tikrais atžvilgiais teisinga, 
jie kartu gali būti netiksliai išreikšti arba net derintis su 
netiksliu objekto suvokimo kitu atžvilgiu būdu. Tačiau 
žmogui, nuoširdžiai ir protingai ieškančiam tiesos, negali 
būti kitos taisyklės, kaip tik laikytis to, kas apsišvietusių 
skaitytojų daugumai atrodo labiau aišku ir teisinga bei lai- 
ko išmėginta, nebent kas nors naujas mintis ir pažiūras pa- 
grindė taip giliai, jog ne tik pats gali jomis įsitikinti, bet ir 
patraukti kitus jas priimti. Matyt, tai vienintelis būdas tai- 
syti senąsias pažiūras arba pašalinti prietarus tų mokslų, 
kurie negrindžiami patyrimu. 

Liūdna pagalvojus, kad ta filosofijos dalis, kuri dera- 
mai vadinama metafizika, beveik neturi nė vieno teigi- 
nio, kuriam nebūtų daromas koks nors priekaištas ir kurį 
visi mokslininkai vieningai laikytų teisingu. Ir jeigu kai 
kurias šio mokslo tiesas pripažino visos mokslininkų gru- 
puotės arba mokyklos, tai, nelaimei, jos buvo tokios tie- 
sos, kad ne tik nė kiek nepagausino tikrųjų žinių, bet, prie- 
šingai, pakirto tikrumą tų, kurios anksčiau buvo laiko- 
mos neabejotinomis. Tai buvo, taip sakant, neigiamos 
tiesos, o ne teigiamos tikrojo jų naudingumo apšvietai po- 
žiūriu, nes jos buvo akstinas atsirasti didžiausiems meta- 
fiziniams beprasmiškumams ir apsirikimams, apie tai ne- 
trukus bus kalbama. 

Ta filosofijos dalis, kuri vadinama logika ir kuri turi eiti 
visų samprotavimu grindžiamų mokslų priekyje, taip glau- 
džiai susijusi su metafizika, kad šie abu mokslai neišvengia- 
mai turėjo dalytis savo likimu ir sėkme. Kaip metafizikoje 

iki šiol beveik nebuvo jokių tikrųjų visuotinai pripažintų tie- 
sų (veritatės pasitivae), taip pat lygiai mokslininkai iki šiol 
nesutaria dėl būdo, kuriuo turi būti aiškinama logika. Ka- 
dangi šis mokslas nenumato gvildenti kokių nors konkre- 
čių tiesų, bet tik teikia būdus nuosekliai joms įgyti visose 
vieno ir to paties žmogiškojo, t. y. natūralaus, žinojimo sri- 
tyse, tai logikos taisyklių vertingumas gali būti nustatytas 
ne kitaip, o tik jas tiksliai taikant. Jei šio mokslo sistemos 
potvarkiai būtų tiek aiškūs, teisingi, neabejotini, pakanka- 
mi, paprasti bei lengvai suprantami, kad būtų tiesiog ne- 
įmanoma juos klaidingai vartoti ir blogai taikyti, tai šitai ir 
įrodytų tokios logikos tobulumą. Toks logikos aiškinimas 
neabejotinai užkirstų kelią bet kokiems proto pikmaudžia- 
vimams, ojos įtaka tiems mokslams, kurie grindžiami išim- 
tinai samprotavimu, būtų išganinga, nes samprotavimuose 
visa įrodymų ir įtikinimo galia priklauso nuo taisyklingo 
mąstymo, kurio normas, kaip vėliau matysime, turi nuro- 
dyti logika. Turint tai omenyje, reikia daryti išvadą, kad šis 
mokslas iki šiol tobulėjo tiek nežymiai, kad jo taisyklės, pa- 
teikiamos įvairiuose kūriniuose ir įvairiu pagrindu, net ne- 
pasiekė to, kad galėtų tapti tvirtu kitų filosofijos dalių pa- 
grindu, būtent tų, kurių minčių tiksiumas įrodomas ne kuo 
nors kitu, o tik samprotavimu. Juk tokių mokslų buvimą le- 
mia logika arba nepakenkiant tiesai apie juos galima tarti, 
kad jie yra ne kas kita, o tik taikomoji logika. Bet ar gali būti 
blogai taikoma teisinga ir pakankama logika? Sakiau, kad ji 
yra tik Žinių įgijimo įrankis, tad jei kam atrodytų, jog šis 
mokslas jau pasiekė savo brandumo ribą, tas galėtų manyti, 
kad tam tikra tobulai padaryta mašina yra netinkama nori- 
mam rezultatui gauti. Tiesa, aš žinau, jog tai didelė mįslė: ar 
kurioje nors žmogiškojo pažinimo srityje gali būti pasiekta 
aukščiausio, arba absoliutaus, tobulumo (perfectio absoluta) 
riba; betgi visiškai aišku, kad jos nepasiekiama visose srity- 

se, Tačiau mes įpratome tobulais, arba tiksliais, santykiškai 
vadinti tuos mokslus, kurie, turėdami patikimus ir nepaju- 
dinamus pagrindus, žmogaus protą veda tikru naujų žinių 
įgijimo keliu ir šių mokslų pažangą kaskart vis labiau priar- 
tina prie to idealaus aukščiausio tobulumo pavyzdžio, apie 
kurį buvo užsiminta. Taikykime šią pastabą logikai, metafi- 
zikai, moralės mokslui, įstatymų leidybai, politikai ir t. t. at- 
sižvelgdami į šių mokslų padėtį ir mes iš tikrųjų sužinosi- 
me, kiek daug jiems trūksta iki to tobulumo (aš jau nekalbu 
apie aukščiausią ir absoliutų tobulumą), kurį galima pripa- 
žinti kitiems mokslams, pavyzdžiui, matematikai, ir net iki 
to, kuris būdingas patyrimu pagrįstiems mokslams, t. y. fi- 
zikai, chemijai ir gamtos istorijai. Jei šiuose pastaruosiuose 
gamtininkai žengia drąsiu ir tvirtu žingsniu, nes jie remiasi 
tvirtu neabejotinų principų pagrindu, o minėtieji - logika, 
metafizika ir kiti - netikri netgi pirmaisiais savo principais. 
Pavyzdžiui, metafizikoje iki šiol dar neįrodytas ir nuodug- 
niai neišaiškintas pirmasis bet kurių žmogiškųjų žinių pra- 
das, t. y. jų tikroviškumas, tarp iki šiol rašančiųjų šio mokslo 
tematika arba tarp jo mėgėjų tebėra idealistų ir skeptikų". Argi 
priežastis, kad logikos mokslas šioms žinojimo sritims ne- 
gali patikimai vadovauti, kaip patyrimas vadovauja kitoms, 
nėra ta, kad pats mokslas arba veikiau pats tiesos įrankis 
dar nėra ištobulintas? 

Moralės filosofijos, arba etikos, mokslas, koks jis yra da- 
bar, turi tam tikru mastu daugiau neabejotinų, visuotinai 
pripažintų tiesų negu pirmieji du mokslai, apie kuriuos bu- 
vo kalbėta. Tai įrodo, kad moralė ne tik išplaukia iš žmo- 
gaus prigimties, bet kartu yra būtinas žmonijos poreikis, be 
kurio jokia visuomenė negali išsilaikyti neiširusi. Net tie, ku- 
rie slapčiomis pažeidžia kai kuriuos moralės potvarkius, iš- 
oriškai turi pripažinti jos dėsnius ir kituose smerkti tai, dėl 
ko patys sau nuolaidžiauja. Vis dėlto moralės mokslas iki 

šiol dar nepasiekė tikslaus mokslo lygio. Iki šiol nesutaria- 
ma dėlbūdo, kuriuo turi būti išreikštas pirmasis, arba aukš- 
čiausias, moralės principas (surimi pricipium moralitatis), 
kuris visais atvejais Žmogui nurodytų teisingą elgesį. Iki šiol 
nėra tiksliai apibrėžta, nuo ko priklauso žmogaus valios lais- 
vė ir kurios giliausios paskatos verčia žmogų gyventi mora- 
liai. Vis dėlto jeigu žmogiškosios valios pazedimu aiškinsi- 
me faktą, kad žmonės dažnai iškrypsta iš moralinio elgesio 
tikrojo kelio, netgi aiškiai žinodami moralės potvarkius, ku- 
rių reikia laikytis, tai, priešingai: jeigu mokslinės taisyklės 
yra tokios abejotinos ir neapibrėžtos jas taikant atskiriems 
atvejams, jog žmogus kartais nederamai elgdamasis būna 
įsitikinęs, kad niekuo nuo tų taisyklių nenutolsta, tai šį trū- 
kumą reikia priskirti pačiam mokslui. 

Šios trumpos pastabos kalba apie padėtį, kurioje iki šiol 
lieka trys filosofijos dalys kaip šio traktato objektas; todėl 
čia jas nubrėžiau provizoriškai ir kad pateisinčiau kai ku- 
rias savo mintis dėl šių mokslų pateikimo būdo, kurios ga- 
li pasirodyti naujos, bent jau tolimos būdui, kuriuo iki mū- 
sų laikų buvo dėstomi konkretūs mokslai. Kai sakiau, kad, 
esant tokiai didelei teiginių ir nuomonių dėl filosofijos ob- 
jekto ir jos dėstymo įvairovei, turime laikytis to, kas per 
ilgą laiką išsaugojo savo autoritetą mokslo pasaulyje ir pa- 
tiko didesnei daliai šio mokslo šviesiųjų mylėtojų, tai iš to 
neišplaukia, kad filosofijos nebuvo galima aiškinti naujais 
pastebėjimais arba, laikantis visuotinai pripažintų teiginių, 
būtinai reikėjo nuolankiai laikytis tvarkos, kuria jie buvo 
dėstomi. Be to,jau minėjau, kad šiam mokslui atsidavę žmo- 
nės yra tokie įvairūs, skirtingi ir labai dažnai jų matymo 
būdai tiek priešingi, kad tarp savęs nesutaria ne tik dėl jos 
objektą sudarančių dalykų, bet ir dėljų pateikimo tvarkos. 
Iki šiol patikimai nenustatyta, į kiek dalių filosofija skirs- 
toma, kaip dalis pavadinti, kaip jas apibrėžti, kurios iš jų 

pirmesnės ir kurios paskesnės, kuri iš kurios išplaukia, kuri 
kurią apima. Antai, kai, pasak Wolffo“, psichologija yra me- 
tafizikos dalis*, tai Abichtas* mano priešingai, kad ši pas- 
taroji glūdi pirmojoje**. O Kantas gana guviai metafizikos 
veikale*** įrodo, kad teisinga, arba tikroji, metafizika ne- 
galima. Iki šiol logika visuotinai buvo laikoma teorinės fi- 
losofijos dalimi; profesorius Abichtas ją įskyrė į praktinę 
filosofiją, o kitą filosofijos dalį, Wolffo pavadintą visuotine 
praktine filosofija, perkėlė į teorinę****. Net pats čia ne kartą 
minimas Wolffas, tikrai turintis teisę į šlovę filosofas, nėra 
tikras, kurios filosofijos dalys turi būti dėstomos pirmiau- 
sia ir, regis, patenka į ydingąjį ratą (circulus vitiosus) kartą 
teigdamas, kad logikos mokslas turi eiti pirma visų kitų 
filosofijos dalių, jei jų naudingai turime mokytis*****, o ki- 
tą kartą teigdamas, kad toji pati logika turi eiti po dviejų 
metafizikos dalių, vadinamų ontologija ir psichologija, jei 
siekiama viską tiksliai įrodyti******. Per daug išsiplėsčiau, 
jei norėčiau parodyti visas filosofų prieštaras dėl jų moks- 
lo skirstymo ir jo dalių tvarkos. O kai kurias prieštaras čia 
nurodžiau dėl to, kad kam nors neatrodytų keista, jog, pa- 
teikdamas kontūrus bendrojo būdo, kuriuo turi būti dės- 
tomos logikos, metafizikos ir moralės filosofijos tiesos, sa- 
vęs griežtai nesieju nė su viena iki šiol vartojama sistema. 
Tačiau tvarkos, kuria, mano nuomone, filosofijos dalys turi 


* Christani Wolfii Philosophia rationalis seu Logica, cap. III, $ 79. 

** Initia philosophiae proprie sic dictae. Auctore Joanne Henrico Abicht, 
pag. 2 et 3. 

*** Prolegomena zu einer jeden kiinttigen Metaphysik, die als Wissens- 
Chaft wird aufireten kėnnen. 

**** Initia philosophiae proprie sic dictae, pag. 2 et 4. 

***** Philosophia rationalis, cap. III, $ 83. 

****** Ten pat, $ 89, 90. 


— 37— 


Angelas Daugirdas 


sekti ir išplaukti viena iš kitos, požiūriu, mano būdas labai 
mažai skiriasi nuo to, kurio visuotinai buvo laikomasi iki 
Kanto įvykdytos filosofijos reformos. 

Kadangi užsiminiau, kad šiame traktate ketinu nuro- 
dyti kai kurias galbūt naujoviškas mintis ir pastebėjimus, 
tai pirmiau negu imsiuos tenkinti programos sąlygas, pri- 
valau išaiškinti, kokia reikšme tos mintys gali būti naujos 
ir kas mane joms paskatino. 

Tačiau pirmiausia šio traktato autorius iškilmingiausiai 
pareiškia esąs kiekvienos nenaudingos naujovės priešas ir 
tolimas ieškoti sau tuščios garbės originaliu mąstymo bū- 
du. Nesisavinu nė vienos visiškai naujos tiesos atradimo, o 
tik manau, kad kai kurios mažiau ar daugiau seniai žino- 
mos mintys, naujai aiškinant jų aspektus, naujoviškai iš- 
dėstant ir paremiant naujais įrodymo būdais, galėtų nu- 
švisti nauja šviesa; siekiau nuveikti tik tiek, kiek buvau įsi- 
tikinęs šio poreikio būtinumu. 

Kalbėjau, kad dabartinė netikrumo dėl filosofijos dėsty- 
mo būdo būklė verčia laikytis visuotinai priimtų ir per ilgą 
laiką vartojamų teiginių; bet taip pat nurodžiau ir tą tiesą, 
kad trys filosofijos dalys, kurios yra šio traktato objektas, 
dar stokoja pirmiausio ir svarbiausio dalyko, t. y. nuodug- 
naus pagrindo, kuriuo šie mokslai galėtų neatšaukiamai rem- 
tis. Esu įsitikinęs, kad neišmatuojamoje daugybėje filosofi- 
jos minčių ir teiginių, išdėstytų įvairiose knygose, nemaža 
jų dalis, būtent toji, kuriai ilgą laiką pritarė dauguma moks- 
lo pasaulyje balsų, neabejotinai yra teisinga; tačiau jeigu 
skeptikai ir idealistai pasikasė po visų žmogiškųjų žinių pir- 
muoju pagrindu, arba kertiniu akmeniu, t. y. jų tikrovišku- 
mu, tai tų tiesų egzistavimas buvo netikras, sąlyginis ir, taip 
sakant, tik paskolintas. Todėl norint suteikti joms tvirtą pa- 
grindą, reikėjo šį pagrindą apsaugoti nuo visokių pasikėsi- 
nimų, reikėjo išaiškinti mūsų įsitikinimo pirmuosius princi- 

pus; reikėjo parodyti, kad pretekstai abejonėms ir patys taik- 
liausi priekaištai, kuriuos skeptikai ir idealistai pateikia prieš 
žmogiškojo pažinimo tikroviškumą arba jį daro tik fantasti- 
niu, arba tariamu tikroviškumu, nors iš pažiūros atrodo stip- 
rūs, iš tikrųjų niekuo negali pakirsti visuotinio intelekto (5e1- 
sus conununis) dėsnių. Reikėjo, sakau, labai pabrėžtinai iš- 
kelti klausimą: a7 niūsų vaizdinius atitinka kas nors už mūsų 
intelekto, ir į jį nuodugniai atsakyti. Tad savo filosofinių tyri- 
mų, kurių bendri bruožai ir turinys išdėstyti šiame traktate, 
svarbiausiu tikslu laikau du dalykus: pirma, išaiškinti pa- 
grindines priežastis, dėl kurių skeptikai abejoja teisingu mū- 
sų pažinimo tikroviškumu, o idealistai jį atmeta; antra, pa- 
rodyti, kad mūsų žinojimas apie už mūsų intelekto esančių 
tam tikrų esinių realų egzistavimą išplaukia iš intelektui 
įgimtų dėsnių, vadinasi, kad visi priekaištai, kuriais siekia- 
ma šiuo Žinojimu abejoti arba jį neigti, neturi jokios teisin- 
gos reikšmės. 

Man atrodė, kad būtina pamėginti išspręsti, jei tai gali- 
ma, šį didžiausią ir svarbiausią sunkumą, kuris labiausiai 
stabdė filosofijos mokslų pažangą ir buvo žalingiausių klai- 
dų bei suklydimų priežastis. Yra žinoma, kad daugelis fi- 
losofijos gerbėjų, net tie, kurie garsėjo plačia erudicija, ta- 
lentais arba genialumu, sudužo į šią povandeninę uolą, įra- 
šę savo vardus į skeptikų ar idealistų gretas arba savo 
raštais į tai pastūmėję kitus. Kas susipažino su Berkeley ir 
Hume'o mokslu, tas gerai žino, kad šių abiejų sektų išorė 
stipri ir viliojanti. O skaičiusieji Platoną, Leibnizą, Maleb- 
ranche'ą ar Kantą tarytum palinko į skepticizmą arba ide- 
alizmą. Vien tik blaivios galvos nesileido suvedžiojamos 
tų suklydimų arba tie, kurie į jų raštus nesigilino. Be to, 
esu įsitikinęs, kad dalykinį sunkumą galima tikrai visiškai 
Išspręsti sveiko proto naudai ir užtvenkti mokslinių sukly- 
dimų šaltinį. 

Ar tiesa mažiau turėjo būdų apsiginti negu klaida, ar ap- 
gaulė gali turėti puolimo būdų? Ar protas ir sveikas intelek- 
tas niekad nesutaikomi? Ar Žmogaus intelektas niekad sa- 
vęs nepažįsta iš savo tikroviškų dėsnių ir negeba jų įrodyti? 
Kai visi be išimties žmonės turi įsivaizduoti tam tikrus išori- 
nius esinius ir tikrovę skirti nuo vaizdinių, tai ar niekad jie 
negalės gerai suprasti, kodėl taip daro ir ar tai išplaukia išjų 
proto prigimties, ar yra kažkokio visuotinio suklydimo pa- 
darinys? Taigi atsidėjęs tikslingam tyrimui, ieškojau sau šiuo 
mastu galutinio tikrumo, ir man atrodo, kad jį atradau. O 
kadangi žmogiškojo pažinimo tikrumas gali būti nustato- 
mas tik remiantis žmogaus prigimtinių gebėjimų ir dėsnių, 
kuriems šių gebėjimų veiksena turi būti pavaldi, analize, tai 
iš to lengva numanyti, kad šią nustatymo grandinę suda- 
rančių visų pastabų ir minčių tikslus aiškinimas gali būti tik 
veikalo, o ne traktato objektas, todėl šiame traktate pateikiu 
tik rinktinių ir pagrindinių tiesų, kuriomis remiasi dalykiš- 
kas išsprendimas, galutinę analizę; o išjų išplaukiančias min- 
tis vos sąryšingiau pateiktas galėjau apmesti, o apie kai ku- 
rias — tik užsiminti. Juk tris metus Universitete dėstydamas 
logiką ir psichologiją iš savo sudėtų seksternų, stengiausi 
visą tų minčių sąryšį kuo išsamiausiai išplėtoti ir išaiškinti 
savo klausytojams; o jei tos tiesos, kurių visišką išdėstymą 
pateikiu šiame traktate, atras kelią į mokslinės visuomenės 
įsitikinimus, tai tikiuosi, kad ir iš jų kylančios sąryšingai iš- 
reikštos mintys įgis tarsi malonų savo pralenkimą arba ga- 
lutinės jų analizės stygius pasipildys nuosavu šviesiausių 
skaitytojų dėmesiu. 

Aš žinau, kad mano užmojis filosofijos mokslus pagrįsti 
tam tikru principu ne vienam gali pasirodyti per drąsus. 
Svarbiausias mūsų žinių centras, t. y. tikrovė, yra labai deli- 
katus ir sąlytis su juo yra slidus ir nesaugus. Juk ir iki manęs 
daugelis žymių autorių nagrinėjo šią medžiagą, stengdamie- 

si ją apvalyti nuo visokių abejonių ir priekaištų, o tačiau, 
nepaisant kai kurių minčių bei pastabų, kurias mums pali- 
ko savo raštuose*, taiklumo, iki šiol nesukurta teorijos, kuri 
tą dalyką išspręstų galutinai tikrai ir mokslo bendruomenės 
būtų vieningai priimta. Tačiau atrodo, kad mano sumany- 
mas teikia naudą, kurios neteikė tie mokslo vyrai, t. y. jie 
tyrinėjo anksčiau už mane, todėl aš galėjau pasinaudoti jų 
žiniomis ir papildyti jas tomis savo pastabomis, kurių tuo 
mastu dar trūko. Jei iš tikrųjų pasiekiau savo sumanymo 


* Kai septynioliktame amžiuje garsus anglų filosofas Johnas Locke'as 
savo veikale, kurio vertimas į prancūzų kalbą pavadintas - Essai sur Venten- 
dement humain?, išnagrinėjo visą klausimo dėl juslinių patyrimų realumo 
sunkumą (kn. IV, sk. II, $ 12, taip pat šios knygos sk. IV ir XI), tai, nors į jį 
stengėsi atsakyti visai protingomis pastabomis, vis dėlto tos pastabos kitų 
įsitikinimuose nepašalino esminio sunkumo. Žinoma, jos buvo priežastis, 
kad kitas šios tautos filosofas George'as Berkeley's tapo visų dabartinių ide- 
alistų galva, savo veikaluose (Theory of vision, Principles of human know- 
ledge, Three dialogues between Hylas and Philonous) įrodinėdamas, kad 
materialūs esiniai negali turėti jokio tikrojo realumo. O Davidas Hume'as, 
taip pat anglas, savo veikale Inguiry concerning human understanding, pa- 
rašytame Locke'o mokslui priešinga dvasia, tą mintį išdėstė kaip negalimy- 
bę įrodyti, kad mūsų vaizdinius atitinka kas nors, esantis už intelekto. Šie 
raštai rodėsi siaubingi sveiko proto šalininkams ir kai kuriuos mokslininkus 
paskatino atremti išpuolius, nukreiptus prieš mūsų žinojimo pirmuosius prin- 
cipus, o tarp tokių mokslininkų žinomiausi yra anglai Thomas Reidas, James 
Beattie's, James Oswaldas ir galiausiai šiandien dar gyvenantis prancūzų 
filosofas Degėrando“. Apie trijų pirmųjų mokslą trumpų žinių ėmiau iš anks- 
tesnėje nuorodoje minėtų veikalų - Histoire de la philosophie moderne par 
Buhle ir Histoire comparėe des systėmes de philosophie par Degėrando. O 
pastarojo veikalo trečiame tome autorius išsamiai išdėsto savo paties pasta- 
bas, gindamas mūsų pažinimo tikroviškumą, nugalėdamas idealizmą ir skep- 
ticizmą (sk. X ir XI). Apie Thomo Reido mokslą susidariau vaizdą dar iš kito 
šaltinio, t. y. iš Stewarto? į prancūzų kalbą Prevost išversto veikalo Elements 
de la philosophie de Vesprit humain par Dugald Stewart, tome 1, chap. I, 
section II). 

tikslą ir savo mintyse iš esmės nesuklydau, tai mano kūri- 
nys bus naudingas apšvietai. Būtent filosofijos pirmųjų prin- 
cipų pagrindimas pakeltų šį mokslą į gerokai aukštesnį lyg- 
menį, negu iš pirmo žvilgsnio tai gali atrodyti; nes tie prin- 
cipai, nepajudinamai įtvirtinti, suteiktų savo galią labai 
dideliam skaičiui tiesų, priklausančių tam mokslui, kurio 
būklė, kaip jau minėjau, iki šiol tebėra netikra ir sąlyginė. 
Šitaip mano kūrinio geresnė įžvalga nutiestų kelią pratur- 
tinti filosofijos mokslus naujais pasiekimais ir pastūmėtų juos 
brandumo link. Šviesuolių nuomonė, jog reikia universitę- 
tuose dėstyti filosofiją, rodo, kad jie nepraradę vilties, jog šis 
mokslas kada nors gali įgyti didesnį tikrumo laipsnį negu 
iki šiol. Juk jei šiam mokslui, ypač jo teorinei daliai, visuo- 
met lemta būti tokiam painiam ir nepatikimam, koks jis yra 
šiandien, tai kam versti žmones sukti galvas dėl pačių fan- 
tazijų, nors ir sureikšmintų garbingu filosofijos ar kuriuo nors 
kitu pavadinimu? Pagaliau, kaip anksčiau sakiau, esu tos 
nuomonės, kad jei teisingos mintys bus deramai gilinamos 
ir tiksliai aiškinamos, tai jų dėstymas turi palenkti visų tie- 
sos ieškančių šviesuolių įsitikinimus. Tad ir šio traktato pa- 
stabų pagrindas, jei jis teisingas, palenks kitus jį priimti. Sa- 
vuoju aiškinimo būdu labiausiai siekiau aiškumo, papras- 
tumo ir tikslumo, tvirčiausiai saugojausi bet kurių žodžių 
nepatikimos reikšmės, bet kurių tamsių išraiškų ir visokių 
nereikalingų neologizmų -jau tas laiduoja, kad bent nemąs- 
čiau šviesiuosius skaitytojus vilioti tuščiu pareiškimų gar- 
su. Jei kur ne visiškai tiksliai aiškinau ar net ir suklydau, tai 
toji klaida lengvai gali būti pastebėta tokiame kūrinyje, ku- 
riame vienas teiginys išplaukia iš kito teiginio. Tačiau jei kai 
kurias įžymias tiesas išnagrinėjau nuodugniai, tai tikiuosi, 
kad man bus atleista už trūkumus ir smulkius apsirikimus, 
nes žmogaus kūrinys negali būti tobulas. Bet jau imkimės 
vykdyti programos sąlygas. 

ogika, arba mąstymo menas, yra filosofijos tikrąja pras- 

me pirmiausioji dalis. Kadangi filosofijos moksle vis- 
kas įrodoma pačiu samprotavimu, nesikreipiant į patyri- 
mą, tai natūralu, kad pirmiausia reikia pažinti, kas yra pats 
samprotavimas, iš kokių dalių jis susideda, nuo ko priklau- 
so jo teisingumas, kokios yra jo tvarkingos veiksenos tai- 
syklės —o visų šių dalykų aiškinimas priklauso logikai. Dėl 
to pagrįstai ši filosofijos dalis privalo būti pirmoji. Ją pava- 
dino logika iš graikiško žodžio logos, kuris mūsų kalba reiš- 
kia žodis, protas; logika pavadino dėl to, kad ji aiškina tą 
kilnų žmogaus gebėjimą, kuris jį skiria nuo gyvulių, t. y. 
protą, ir todėl, kad nuo seniausių laikų filosofai žinojo tą 
tiesą, jog net tada, kai žmonės patys sau samprotauja, tą jie 
daro ne kitaip, o tik padedant tam tikriems žodžiams arba 
mąsto bent įsivaizduojamas išraiškas, ir kai nori kitus įti- 
kinti ką nors esant teisinga, be kalbos negali apsieiti. Bū- 
tent dėl šios priežasties dar kitaip šį mokslą pavadino dia- 
lektika, t. y. diskusijos menu. Dar jai suteikdavo daug kitų 
pavadinimų, antai menų menas, mokslų mokslas, filosofijos rak- 
tas, durys, siena ir t. t. Tačiau pirmiausia ji buvo žinoma 
kaip mokslų įrankis (organium scientiarum), nes taip buvo pa- 
vadinti Aristotelio kūriniai, kuriuose šis garsusis filosofas 
išdėstė mąstymo meną ir todėl gali būti vadinamas lyg jos 
tėvu, tačiau ne todėl, kad buvo seniausias iš tų, kuriems 
atėjo į galvą aiškinti samprotavimo taisykles, bet dėl to, 


= 4312 


Angelas Daugirdas 


kadjis pirmasis tas taisykles tvarkingai susistemino, o patį 
rinkinį tiek daug praturtino savo paties vaisingais komen- 
tarais, kad jau nuo to laiko mąstymo menas galėjo vadintis 
mokslu. Jį sudarė šie traktatai arba knygos. Vienoje kny- 
goje - Kategorijose - šis filosofas sudaro pagrindines eiles 
arba gimines, į kurias gali būti skirstomi visi mūsų vaizdi- 
niai. Kitoje knygoje, pavadintoje Apie aiškinimą, nagrinėja 
teiginį (propositio) sudarančių išraiškų prigimtį. Dviejose 
knygose, pavadintose Pirmoji analitika, apskritai kalbama 
apie silogizimius, arba samprotavimo būdus, susitelkiant ties 
jų sandara, dalimis, juos sudarančių žodžių ir teiginių išsi- 
dėstymo būdu, iš to sudarant silogizmų figūras ir modus 
(figurae et modi syllogismorum). Kitose dviejose knygose, ku- 
rios vadinasi Antroji analitika, kalba apie tiksliai įrodančius 
silogizmus. Aštuoniose knygose, vadinamose Topika, nu- 
rodo šaltinius arba vietas, iš kurių galima imti įrodymus 
apie kokį nors dalyką protingai diskutuojant. Pagaliau dvie- 
jose paskutinėse knygose, pavadintose Paneigimai“, išdėsto 
ištisą meną, nuo kurio priklausė sofistų iškraipymai, ir pa- 
teikia būdus juos atremti. 

Aristotelio logika ilgus amžius buvo pavyzdinė šventa 
knyga, iš kurios mokytasi mąstyti ir samprotauti. Būtent 
pasirodžius scholastinei filosofijai devinto amžiaus pradžio- 
je, iki patjos suirimo septynioliktame amžiuje samprotauta 
ne kitaip, o tik pagal šio filosofo nustatytas formules. Bet 
kai scholastikos viešpatavimas baigėsi, Aristotelio silogiz- 
mai tapo patyčių ir paniekos objektu. Paprastai vienas kraš- 
tutinumas veda į kitą kraštutinumą. Kaip anksčiau šiuo 
mokslu perdėtai piktnaudžiauta, taip vėliau jis perdėtai že- 
mintas. Tiesa, aš neginčiju, kad besaikė taisyklių, distinkci- 
jų ir skirstymų gausybė, kurią mums pateikė Aristotelis sa- 
vo dialektiniuose potvarkiuose, labiau tinka atminčiai ap- 
sunkinti, negu tiesai išaiškinti, nes tos taisyklės remiasi 

veikiau mechanine žodžių ir teiginių tvarka negu tos proto 
veiksenos, kurią vadiname samprotavimu, nuodugniu pa- 
žinimu. Tačiau jei šio išminčiaus vardas mums teisingai tu- 
ri būti nuostabos ir pagarbos objektas, nes mums paliko pla- 
čiausio mokslo, nenuilstamo darbštumo ir gilaus genialu- 
mo beveik visose žmogiškojo žinojimo srityse įrodymų, tai 
būtų neprotinga manyti, kad mąstymo teoriją sudarančiuose 
jo kūriniuose apskritai nieko gero negali būti. 

Mano nuomone, norint logiką tvarkingai pateikti, pir- 
miau reikia aiškinti tam tikras įvadines ir tarsi parengia- 
mąsias tiesas, kurios tiksliai nurodytų šio mokslo reikšmę, 
jo šaltinius, ketinimą ir natūralią tvarką, kurios jame reikia 
laikytis. O šių tiesų išdėstymas sudaro logikos įvadą. 

Kadangi logika kaip mokslas visuotinai suprantama 
kaip gero mąstymo menas, o kiekvieną meną sudaro po- 
tvarkiai arba taisyklės, pagal kurias turime atlikti kokią nors 
veikseną, tad ir logika turi nurodyti tam tikras taisykles, 
pagal kurias reikia mąstyti. Juk mąstymas yra sielos veik- 
sena - tai bus paskiau aiškinama. 

Ojei įrodoma ta tiesa, kad gebėjimas mąstyti yra žmo- 
gaus sielos požymis ir kad žmogaus mintį sudaro daug įvai- 
rių rūšių veiksenų, kurias atitinka įvairūs jo sielos gebėji- 
mai ir kad tų gebėjimų bei dėsnių, kuriems jie savo veikse- 
na turi būti pavaldūs, nuodugnus aiškinimas sudaro 
išsamią logiką, - tai iš to išplaukia išvada, kad logika yra 
plačiausio bei svarbiausio mokslo apie žmogaus sielą, va- 
dinamo psichologija, dalis. Kurie šį pastarąjį mokslą atsky- 
Tė nuo pirmojo ir nukėlė prie tolesniųjų filosofijos dalių, 
tie logikoje, kurią visuotinai talpino pradžioje, vos užsimi- 
nė apie kai kuriuos intelektinius gebėjimus. Joje daugiau 
kalbėjo apie išraiškas bei jų tvarkymo būdą negu apie vaiz- 
dinius. Mokė kaip terminai sudaro teiginį, 0 teiginiai - sam- 
protavimą arba silogizmą ir kaip įvairiai šie objektai gali 

išsidėstyti. O išsamiau paaiškinti žmogaus intelektinius ge- 
bėjimus paskyrė psichologijai, kuri, pasak jų, buvo trečioji 
metafizikos dalis, nes dvi pirmosios vadinosi ontologija ir 
kosmologija. Tarsi mąstymo menas galėtų būti pagilintas 
nuodugniai nepažinus gebėjimų ir dėsnių, kurie turi juos 
valdyti. Šitaip paviršutiniška ir mechanistinė logika, be pa- 
kankamos kitų filosofijos dalių šviesos, negalėjo nurodyti 
protui tiesaus kelio, kaip veikti tą dalį, kurioje ketinta išsa- 
miausiai nagrinėti žmogaus intelekto gebėjimus, t. y. psi- 
chologiją; arba, trumpiau sakant, iš nepakankamos logi- 
kos gimė taip pat nepakankama psichologija, nes, pagal 
dalykų natūralią tvarką, pirmoji negali būti atskirta nuo 
antrosios kaip esminė jos dalis. 

Kadangi, kaip susiklostė, logika teikia mąstymo potvar- 
kius arba taisyklės, tad pirmiausia aiškinamos šios tiesos: 
kad, apskritai tariant, Žmogaus mintis turi paklusti tam tik- 
roms taisyklėms, kad gero mąstymo taisyklės išplaukia iš 
žmogaus intelekto prigimties, kad tokios taisyklės yra vi- 
suomet pastovios ir nekintamos, kad jos visų Žmonių vie- 
nodos ir tos pačios*. 


* Galbūt skaitytojas nelengvai patikės šio teiginio teisingumu. Kai žmo- 
nių mąstymo būdas toks įvairus, kai dažnai apie vieną ir tą patį dalyką spren- 
džiama nevienodai, - kaip gali būti, kad mąstymo taisyklės visų žmonių 
vienodos ir tos pačios? Bet tegu skaitytojas atkreipia dėmesį, kad čia kalba- 
ma apie mąstymo taisykles, išplaukiančias iš žmogaus intelekto prigimties. 
Stengiausi savo skaitytojams paaiškinti tą tiesą, kad tokios taisyklės visuo- 
met yra pastovios ir nekintamos, visų žmonių vienodos ir tos pačios. O kad 
žmonės dažnai sprendžia netiksliai arba apie tą patį dalyką jų teiginiai būna 
įvairūs, tai todėl, jog ne visi jie ir ne visuomet moka naudotis tomis prigim- 
tinėmis mąstymo taisyklėmis, nes ne visi jas vienodai išmano arba, o tai tas 
pat, ne visų intelekte jos lygiai aiškiai išsiplėtojusios. Tiesa, pasitaiko ir klai- 
dingų mąstymo taisyklių, bet jos kaip tik todėl klaidingos, kad prasilenkia su 
tomis prigimtinėmis taisyklėmis. 

Logikos apibrėžimas 


Todėl mokslinis logikos apibrėžimas bus toks: logika yra 
mokslas, išdėstantis žmogui prigimtines mąstymo taisykles, ku- 
riomis jis turi vadovautis siekdamas Hesos ir ją atskirdamas nuo 
suklydimo. O žmogui, gyvenančiam tarp panašių į jį būty- 
bių, nedaug praverstų tiesos skyrimas nuo suklydimo, jei 
jis nemokėtų jos paaiškinti kitiems ir ja įtikinti; juk žmo- 
giškasis Žinojimas tampa reikšmingas tik mintims ir vaiz- 
diniams abipusiai sąveikaujant, tad prie žodžių, sudaran- 
čių dalykišką logikos apibrėžimą, dera pridurti šiuos: ir įvai- 
rias tiesas tvarkingai aiškindamas kiliems. 

Toliau įvade dėstomi šie teiginiai. Logikos mokslas turi 
daugiau ar mažiau suartėti su visais kitais mokslais ir mo- 
kėjimais, kurių objektas yra kokių nors tiesų įrodymas. Nu- 
šviečiamas prigimtinės ir teorinės logikos skirtingumas. Pa- 
rodomas pastarosios naudingumas ir pateikiamas atsaky- 
mas į priešingus priekaištus. 

Baigus logikos įvadą, pradedamas dėstyti pats šis moks- 
las. Kadangi gerai mąstyti — tai ne kas kita, kaip gerai nau- 
dotis intelektiniais gebėjimais, todėl reikia žinoti, kas yra 
tie žmogaus intelekto gebėjimai. 

Gebėjimas (/acultas) bendrąja reikšme yra ne kas kita, o tik 
kurios nors būtybės gabumas atlikti tam tikros rūšies veiks- 
mus arba iš kitos būtybės perimti veiksmus ar padarinius. 

Žmogus ne tik gali atlikti įvairius išorinius veiksmus, 
kitaip tariant tokius, kurie patiriami jusliškai ir kurie ne 
kitaip gali būti atlikti, o tik stebimu kūno dalių judėjimu, 
betjis gali atlikti ir vidinius veiksmus, kurių matyti negali- 
me, ir tarp šių pastarųjų svarbi yra jo mintis. O detaliau 
sakant, mąstyti — tai pažinti įvairius dalykus, juos vaizduo- 
tis ir apie juos spręsti; žodžiu, mąstyti - tai atlikti tokią vi- 
dinę veikseną, kurioje esmiškai glūdi koks nors žinojimas; 

juk kai pažįstu, tai įsivaizduoju, sprendžiu - apie tai bent 
jau turiu žinoti, kad pažįstu, įsivaizduoju, sprendžiu. Žmo- 
gaus turimas gabumas atlikti šiuos vidinius veiksmus va- 
dinamas gebėjimu mąstyti, kitaip tariant, gebėjimu pažinti 
arba pagaliau trumpai sakant - intelektu (mens, facultas cog- 
noscitiva, intellectus sensu latiori), o pats jų atlikimas vadi- 
namas mintimi (cogitatio). Žodis intelektas vartojamas dar 
kita reikšme, juo paprastai vadina žmogaus sielą, atsižvel- 
giant kiek žmogus yra mąstanti būtybė. 

Mūsų mintį sudaro įvairūs elementai, t. y. įvairios rū- 
šies veiksmai, todėl apskritai mąstymą galima skirstyti į 
tiek atskirų gebėjimų, kiek žmogaus mintyje aptinkama 
skirtingų veiksmų rūšių, o šie gebėjimai bus vadinami in- 
telektiniais gebėjimais dėl to, kad, paimti visi kartu, suda- 
ro visiškai vieną sielos gebėjimą, vadinamą intelektu. Tad 
šie gebėjimai nėra atskiri esiniai, bet vieno ir to paties esi- 
nio, kuris vadinamas siela, požymiai arba veikiau tai yra 
vieno esinio gabumas atlikti įvairius veiksmus. 

Kas nori pažinti savųjų gebėjimų gero vartojimo taisyk- 
les, tas pirmiausia privalo šiuos gebėjimus gerai pažintį; o 
bet kurios būtybės gebėjimus galima pažinti ne kitaip, o 
tik pažįstant jos veiksmus. Vadinasi, jei norime gerai pa- 
žinti savo intelekto gebėjimus, turime gerai pažinti veiks- 
mų arba modifikacijų, iš kurių susideda mūsų mintis, įvai- 
rias rūšis. Todėl reikia žmogaus mintį skaidyti į paprastus 
ir galutinius elementus, jei tokie galimi, — tik šitaip galime 
susidaryti žmogaus protinių gebėjimų išsamų vaizdinį. 

Apskritai tariant, šiuo būdu galėsime pažinti dėsnius, 
kurie turi vadovauti tiems gebėjimams jų veiksenoje, arba, 
o tai tas pat, galėsime pažinti gero mąstymo taisykles. Juk 
intelekto dėsnis, mąstymo taisyklė nėra kas nors kita, o tik 
iš žmogaus prigimties kylantis potvarkis, nustatantis, kokia toar- 
ka turi būti atliekami mūsų mintį sudarantys įvairūs veiksmai. 

Juslumas, arba gebėjimas justi 


Visi filosofai sutinka, kad tarp žmogaus pažintinių ge- 
bėjimų pirmiausia išsivysto ir sieloje pasireiškia gebėjimas 
justi, arba juslumas (sensibilitas, sensus, facultas sentiendi), 
kuris yra ne kas kita, o tik sielos gebėjimas priimti materia- 
lių esinių mūsų pojūčiams sukeliamus įvairius pakitimus. 
Kiekvienas toks pakitimas vadinamas jutimu (sensaHio). 

Nė vienas žmogus neabejoja turįs juslumą, tad pirmiau- 
sia ir tenka kalbėti apie šį gebėjimą, nes siekiant tiesos, rei- 
kia nuo žinomų dalykų eiti prie nežinomų. 

Juslumo įrankiai yra penki pojūčiai. Verta dėmesio tai, 
kad kiekvienas iš jų žmogui teikia tik savo veiksenai bū- 
dingą jutimą ir negali teikti tų pojūčių, kurie priklauso ki- 
tamjutimui. Pavyzdžiui, regėjimo pojūtis negali mums teik- 
ti garsų, o klausos pojūtis - spalvų. 

Juslumas skirstomas į išorinį ir vidinį. Pirmajam pri- 
klauso jutimai, arba pakitimai, kuriuos sieloje sukelia iš- 
oriniai esiniai; o antrajam priklauso jutimai, sukelti žmo- 
gaus kūno viduje esančios priežasties. Pirmieji yra žino- 
mi, antrieji dabar smulkiau išdėstomi. Antai juntame savo 
kūno dalis bei įvairią jų padėtį, nors joks vidinis objektas 
jų neveikia. Įvairiose kūno dalyse juntame skausmą, su- 
keltą kokių nors vidinių priežasčių. Juntame savo kūno 
organinių jėgų veikimą, antai kvėpavimo, pulso, kraujo 
apytakos ir t. t. Juntame įvairias savo sveikatos ar nega- 
lios būkles, įvairias savo kūno vidinio nusiteikimo būk- 
les, antai nerūpestingumą, gyvumą, linksmumą, neran- 
gumą, karštuoliškumą, ilgesį, nuobodulį ir t. t. — šie pas- 
tarieji jutimai nesusiję su jokia atskira kūno dalimi, jie susiję 
su visa kūno sandara. Visus čia vardintus jutimus, kaip ky- 
lančius ne dėl išorinių objektų poveikio, bet dėl kūno vi- 
duje slypinčių priežasčių, vadinsime vidiniais jutimais, 

o sielos gebėjimą įgyti tokius jutimus vadinsime vidiniu 
juslumu. - 

Daugelis metafizikų vidinį juslumą kitaip įsivaizduo- 
ja. Pasak jų, žmogus arba pažįsta už jo egzistuojančius 
esinius - jie priklauso išoriniam juslumui, arba pažįsta 
tai, kas vyksta jo sieloje, - tai priklauso vidiniam juslu- 
mui. Toks juslumo skirstymas būtų tikslus tik tada, jei 
žmogaus sieloje tebūtų vien jutimai. Tačiau pastebėsime: 
kadangi dalykas yra kitoks, tai kartu nepriimame ir tokio 
juslumo skirstymo, kuris galėtų mums teikti klaidingą šio 
gebėjimo vaizdinį. 

Žmogus ne tik geba patirti įvairius pojūčius, kai objek- 
tai tikrai paveikia jo jutimo organus, bet dar turi gebėjimą, 
kuriuo praeityje patirti pojūčiai iškyla jo intelektui, nors 
tuos pojūčius sukėlę objektai jau neveikia jo jutimų ir jų 
nėra. Šis gebėjimas apima ir išorinius, ir vidinius pojūčius, 
jį vadinu vaizduotės teikiamu juslumu. Praeityje įgytų juti- 
mų vaizdai panašūs į esamus jutimus, o skiriasi tuo, kad 
pirmieji būna gyvybingesni, o antrieji silpnesni, pirmieji 
susiję su įsitikinimu, kad esami objektai tikrai egzistuoja, 0 
antrieji su tuo nesusiję. Pirmuosius vadinsime realinis juti- 
mais, o antruosius - įsivaizduojamais jutimais. Apskritai ŽO- 
dis jutimas, paimtas be deklinacijos, žymės ir pirmąją, ir 
antrąją jutimo rūšį, todėl pateikiamas šis jutimo apibrėži- 
mas: Jutimas yra tas pakilimas, kurį žmogus savyje pastebi pir- 
miausia, kai materialūs esiniai veikia kurį nors jo pojūtį arba jis 
taip pat yra tokio pakilimo vaizdas. 

Nepaneigiama tiesa, kad negalime įsivaizduoti nė vie- 
no jutimo, kurio anksčiau realiai nepatyrėme, arba, o tai 
reiškia tą patį, kad visi mūsų įsivaizduojami jutimai yra 
seniau patirtų realių jutimų vaizdai. Iš prigimties aklas 
žmogus nesugeba įsivaizduoti spalvų, o kurčnebylys — 
garsų. 

Ir realūs, ir įsivaizduojami jutimai yra tam tikros žmo- 
gaus būsenos, tam tikri jo buvimo būdai (modificationes), ir 
mums rūpi, ar jie glūdi visoje jo prigimties sąrangoje, ar 
tam tikroje jos dalyje. 

Nors atrodo, kad juslumas išplitęs visame žmogaus kū- 
ne, nes nėra nė vienos jo dalies, kuriai nepriskirtume kurio 
nors jutimo, vis dėlto galima įrodyti, kad šio gebėjimo bu- 
veinė yra tik tam tikroje mūsų prigimties dalyje ir kad, tiesą 
sakant, visos žmogaus kūno dalys tėra jutimo įrankiai, ta- 
čiau pačios nejunta. Šiai tiesai atskleisti pirmiausia įrodysi- 
me, kad žmogaus siela, kuri vienintelė apdovanota juslu- 
mu, neglūdi jokiame atskirame iš penkių minėtų pojūčių; 
paskui įrodysime, kad ji yra netįsi, ne iš dalių susidedanti 
substancija — iš dalių susideda materialios substancijos, tai- 
gi siela skirtinga nuo kūno. 

Anksčiau sakėme, kad kiekvienas pojūtis mums tei- 
kia tik jo veiksenai būdingą jutimą ir negali teikti tų juti- 
mų, kurie priklauso kitiems pojūčiams. Tačiau mes vie- 
nu metu galime patirti kelis iš įvairių pojūčių kylančius 
jutimus. Tuos jutimus galime lyginti vieną su kitu, apie 
juos samprotauti, taigi mūsų prigimtyje turi būti tokia 
dalis arba tokia substancija, kurioje gali jungtis visų po- 
jūčių teikiami jutimai, kuri juos išgyvena, palygina, žo- 
džiu, turi būti mąstanti substancija, kitaip sakant, siela. 
Tokia substancija negali rastis atskirame pojūtyje, nes nė 
vienas atskiras pojūtis negali jungti kelių atskirų pojūčių 
jutimų. 

Įrodžius, kad žmogaus siela neglūdi jokiame atskirame 
pojūtyje, vis dėlto galima tarti, jog ji yra tam tikra mūsų 
kūno dalis, pavyzdžiui, tam tikra smegenų dalis (toliau pa- 
stebėsime, kad ypač fiziologai numato smegenyse esantjus- 
lumo buveinę), taigi ji esanti tįsi substancija, sudaryta iš 
atskirų dalelių. Arba galima tarti, kad ji yra visai kitos 

prigimties substancija negu kūnas, taigi netįsi, nesusidė- 
danti iš dalelių. Tad pasekime, kurios iš šių dviejų prielai- 
dų galima laikytis. 

a) Daryti prielaidą, kad, pavyzdžiui, du jutimai jungia- 
si vienu metu substancijoje, sudarytoje iš dalių, kurių kiek- 
viena yra atskira substancija, - tai sakyti, kad jie jungiasi 
arba abu vienoje ir toje pačioje dalyje, arba jie jungiasi tik 
taip, kad vienas iš jų priklauso tos substancijos vienai, o 
kitas — kitai daliai. 

b) Tačiau lengva įrodyti, kad antrasis iš šių dviejų pir- 
mosios prielaidos atvejų negali pasitvirtinti. Juk sakyti, kad 
iš dviejų jutimų vienas yra vienoje tam tikros substancijos 
dalyje, o kitas - kitoje dalyje, tai sakyti, kad vienas jutimas 
yra vienoje substancijoje, o kitas - kitoje. Bet tuomet viena 
ir ta pati substancija neturėtų jų abiejų tuo pačiu laiku ir 
dėl to negalėtų jų palyginti. Todėl antras atvejis negali pa- 
tvirtinti prielaidos, kad siela yra materiali. Dabar pažiūrė- 
sime, ar gali patvirtinti pirmas atvejis. 

€) Sakyti, kad du jutimai jungiasi vienoje ir toje pačioje 
tam tikros materialios substancijos dalyje — tai sakyti, kad 
jie jungiasi arba tokioje dalyje, kuri tikrai yra viena ir nesu- 
sideda iš mažesnių dalių, arba jungiasi taip, kad vienas ju- 
timas yra tos sudėtinės dalies vienoje dalelėje, o kitas - ki- 
toje dalelėje; taigi čia vėl turime du skirtingus atvejus. Ant- 
rasis išjų yra aiškiai tas pats, kurio negalimumą jau įrodėme 
(b), tad reikia tarti esant tik pirmąjį iš jų. 

d) Bet jei tarsime, kad du jutimai jungiasi dalyje, kuri 
tikrai yra viena, tai tuo pačiu tariame, kad jie jungiasi ne- 
sudėtinėje, netįsioje dalyje, ir jau įrodyta, kad savo jutimus 
galinti palyginti siela yra nematerialus esinys, t. y. nesusi- 
dedantis iš atskirų viena greta kitos esančių dalelių. 

Jei įrodytume, kad žmogaus siela yra netįsi substancija, 
tai iš to kyla išvada, kad tie jutimai, kuriuos ji savyje paly- 

gina, taip pat jos gebėjimas juos įgyti, arba gebėjimas justi, 
negali būti tįsūs, nes jie glūdi netįsiame esinyje. 

Bet mes jau minėjome, kad juslumas atrodo esąs pa- 
plitęs visame kūne. Todėl galima klausti, ar jutimai, pa- 
našūs į sieloje esančius, gali būti žmogaus kūne? Į tai at- 
sakome taip: nors juslumas ir jukimas tam tikru atžvilgiu 
priskirtinas gyvam kūnui, tačiau tada šie terminai turi vi- 
sai skirtingą reikšmę negu toji, kurią mes jiems suteikia- 
me kalbėdami apie sielos juslumą ir jutimą. Juk sakyda- 
mi, jog kiekviena nervais aprūpinta mūsų kūno dalis jun- 
ta, suprantame, kad šiuo atveju jutimas reiškia ne ką kita, 
o tik tai, kad, kai tą kūno dalį objektas dirgina, tada jos 
nervuose kyla tam tikras judėjimas, arba tam tikras vir- 
pesys, kuris labai greitai pasiekia smegenis, 0 po to žmo- 
gus junta. Pačią šią nervinių dalelių vibraciją fiziologai 
paprastai vadina jutimu dėl to, kad šis virpėjimas būtinas 
jutimui sieloje sukelti ir pastarasis negalimas, jei virpėji- 
mas nepasieks smegenų. Taigi jutimo priežastį ir jo pada- 
rinį vadina vienu vardu, nors šie dalykai vienas nuo kito 
skiriasi. 

Bet vėlgi atsižvelgiant į abejonių nekeliančius stebėji- 
mus, tvirtinama, kad žmogus tik tada pažįsta savo juti- 
mus, apie juos patiria, kai anksčiau minėta nervų veikse- 
na pasiekia smegenis. Taigi yra kita termino jutimas reikš- 
mė — būtent tokia, kuria mes šį terminą vartojame. Čia 
aiškindami gebėjimą justi kaip mūsų sielos intelektinį ge- 
bėjimą, kalbame tik apie tokius jutimus, kuriuos žmogus 
pažista, — juk iš to, kas anksčiau sakyta, išeina, kad 
intelektas yra bendrasis gebėjimas pažinti. 

Bet jei kas šią dvejopą termino jutimas reikšmę imtų 
viena reikšme, manydamas, kad visame žmogaus kūnė 
arba bent tam tikroje jo dalyje jutimai kaip tik tokie arba 
panašūs į tuos, kuriuos žmogus pažįsta, tai toks manymas 

neturėtų nė mažiausio pagrindo. Juk kai kalbame apie ju- 
timus, tai kalbame tik apie tokius, kuriuos žmogus pažįs- 
ta ir vieną su kitu palygina, kurie arba dabar realiai yra 
juntančioje ir kartu savo jutimus palyginančioje substan- 
cijoje, arba tikrai joje buvo seniau, o dabar liko tik jų vaiz- 
dai. Tad kalbame apie tokius jutimus, kurie yra netįsioje 
substancijoje ir priklauso sielai. Be abejo, tam tikro nervi- 
nių dalelių judėjimo arba kitos jų veiksenos, reikalingos 
sieloje sukelti jutimą, manasis vaizdinys nesutampa su 
garso, kvapo, šviesos, skonio, kliūties, šilumos, šalčio ir 
t. t. vaizdiniu. Taigi jutimas, kurį priskiriame kūnui, nėra 
nė vienas iš tų, kuriuos priskiriame sielai. Daug amžių 
praėjo, kol žmonės susidarė kokį nors nervų ir kitų veik- 
senų vaizdinį; bet apie sielos jutimus negali nežinoti net 
ką tik gimęs vaikas. Kokie yra mūsų sielos jutimai - tai 
žmogus aiškiausiai pažįsta, nes siela savo jutimus pažįs- 
ta esančius pačioje savyje, arba betarpiškai. Pavyzdžiui, 
gerai žino, kas yra našlaitės, rožės kvapas, trimito garsas, 
saulės šviesa ir t. t.; bet iki šiol dar tiksliai nežinoma, ko- 
kia yra toji smegenis pasiekiančių ir jutimą sukeliančių 
nervų veiksena. Iš to darome išvadą, kad tai, ką teisingai 
vadiname južinnui arba juslumu, glūdi mūsų sieloje, o kū- 
nas yra tik šio juslumo įrankis. 

Nors žmogaus sielos juslumas negali turėti tįsumo, ta- 
čiau, regis, juslumas išplitęs visame kūne. Juk siela tuos 
pačius jos pažįstamus ir palyginamus jutimus susieja su 
kuria nors savo kūno dalimi ir joje tarsi talpina. Taigi čia 
turime visiems Žmonėms bendrą vaizduotės iliuziją, ku- 
rios priežastis ir net poreikis aiškinamas ten, kur išdėsto- 
ma vaizduotė. Šiam išdėstymui suprasti reikia tam tikrų 
tiesų, kurios turi būti pirmiau išdėstytos. 

Labiausiai panašu į tiesą, kad juntančio ir kartu savo 
jutimus palyginančio esinio, arba mūsų sielos, buveinė yra 

smegenys. Šiai nuomonei pagrįsti labai svarbūs yra fizio- 
logų stebėjimai*. 

Kadangi tas pats žodis ne visuomet vartojamas viena 
reikšme, o iš blogai suprastų žodžių paprastai kyla nenau- 
dingi ginčai, tai dėl to privalau čia įspėti, kad terminu siela 
suprantu ne ką kita, o tik tai, ką jau aiškinau, t. y. juntančią 
ir savo jutimus palyginančią substanciją, arba, o tai reiškia 
tą patį, mąstančią substanciją, kurią kitaip vadiname inte- 
lektu. Tačiau terminas siela vartojamas ir kita reikšme: juo 
žymi gyviūniškosios gyvybės pradą, arba principą. Kai tas 
pradas yra tam tikra organinė jėga ir kiekviena gyvojo kū- 
no dalis turi būti tos jėgos dalyvė, tai dėl to siela, supranta- 
ma šia antrąja reikšme, gali būti išplitusi po visą Žmogaus 
kūną. Tokią reikšmę senovės filosofai priskyrė terminui ani- 
ma arba veikiau jie abi tas skirtingas reikšmes dažnai var- 
tojo kaip vieną, nes jų sielos vaizdiniai buvo tamsūs ir ne- 
tikslūs**. 

Žmogaus siela, arba intelektas, nukreipia į visas nervus 
turinčias kūno dalis ne tik savo jutimus, bet dar kai ku- 
riuos jutimus nukreipia į sau išorines substancijas, jas lai- 
kydama tarsi tų substancijų požymiais. Garsai, kvapai, spal- 
vos mums atrodo esą išorinėse substancijose, nors egzis- 
tuoja mūsų sieloje, o tos substancijos tėra jų priežastis. Šios 
bendros visiems žmonėms iliuzijos atskleidimas filosofijo- 
je sukėlė svarbius padarinius, tai netrukus pamatysime. 

Tačiau žmogus ne visuomet nukreipė savo jutimus į iš- 
orę už savęs, kaip dabar juos kreipia. Norint parodyti šią 


* Apie tai galima pasiskaityti mokslingo vyro Jędrzejaus Šniadeckio vei- 
kale Organinių kūnų teorija“, sk. 30, nr. 431-433. 

** Aristotelis. Apie sielą (Pirma knyga. Antra knyga) / Aristotelis. Rink- 
tiniai raštai. - Vilnius, 1990. 

tiesą, pirmiau reikia įrodyti, jog iš pradžių vien tik lytėji- 
mo pojūtis galėjo Žmogui pranešti apie išorinių substanci- 
jų egzistavimą ir kad įrodoma, jog dabar kiti pojūčiai jam 
šią žinią teikia ne kitaip, o tik tuo būdu, kad jis išmoko 
palyginti lytėjimo pojūčiu įgytus vaizdinius su kitais pojū- 
čiais įgytais vaizdiniais. 

Savo mintyje išorinius objektus skiriame nuo savo pa- 
čių būtybės tik įsivaizduodami, kad pirmieji, nebūdami su- 
siję su mMūsiškąja būtybe, gali būti nuo mūsų nutolę arba 
mums artimi, tuo tarpu mūsiškoji būtybė negali nei nuo 
savęs nutolti, nei prie savęs artėti. Tad ir vaikai ne pirmiau 
gali įgyti Žinių apie jiems išorinius esinius, negu įgis vaiz- 
dinį, kad ką nors gali prie savęs priartinti arba nuo savęs 
nutolinti arba kad patys gali būti prie ko nors priartėję ar- 
ba nuo ko nors nutolę. O jeigu taip yra, tai lengva įrodyti, 
kad, priimdami pirmuosius pojūčių dirginimus, vaikai ne- 
galėtų patirti išorinių objektų nei regėjimu, nei uosle, nei 
klausa, net nei ragaudami, jei to pojūčio jutimas galėtų bū- 
ti atskirtas nuo lytėjimo pojūčio. Norėdami tuo įsitikinti, 
įsivaizduokime mintyje naujagimį kūdikį, kuris mato jį su- 
pančius daiktus, girdi garsus, junta jų skleidžiamus kva- 
pus, bet daiktų dar nepalytėjo. Tokioje būklėje kūdikis ne- 
gali turėti nė menkiausių Žinių apie tuos išorinius esinius, 
ir įrodoma taip. 

Tam tikro objekto priartėjimą ir nutolimą nuo savęs ga- 
liu įsivaizduoti tik dvejopu būdu. Priartėjimą įsivaizduoju 
1) kad tas objektas dabar su manimi liečiasi, o anksčiau ne- 
silietė, taigi prie manęs priartėjo; 2) kad tarp manęs ir to ob- 
jekto dabar mažesnis nuotolis negu anksčiau, o tai reiškia, 
kad tarp manęs ir to objekto gali tilpti mažesnis tam tikrų 
ilgio matų skaičius, pavyzdžiui, žingsnių, uolekčių ir pan., 
nes niažesnio ir didesnio nuotolio vaizdinys negalimas be tam 
tikrų ilgio matų vaizdinio. Akivaizdu, jog kūdikis, apie kurį 

kalbame, dar nepalytėjo jį supančių esinių; negalėtume min- 
tyje įsivaizduoti objekto priartėjimą prie jo nei pirmuoju bū- 
du, nes tai prieštarauja prielaidai, nei antruoju būdu, nės 
pats dalykas motyvuoja, jog tai neimanoma. Panašiai ir dėl 
nutolimo: 1) objekto atsitolinimą nuo manęs galėčiau įsivaiz- 
duoti taip, kad anksčiau jis lietėsi su manimi, o dabar nesi- 
liečia; 2) dabar mane nuo jo skiria didesnis atstumas negu 
skyrė anksčiau. O jau akivaizdu, jog kūdikiai tokioje būklė- 
je, kurią čia numanome, nei vienu, nei kitu būdu negalėtų 
įsivaizduoti objekto atsitolinimo. Tad įrodoma, kad žmogus 
iš pradžių regėjimu, klausa ir uosle negalėjo įgyti žinių apie 
jokį jam išorinį esinį, nes negalėjo Žinoti, kad kas nors gali 
būti priejo priartėjęs arba nutolęs. Tik minėti pojūčiai teikia, 
be abejo, kūdikiui žinių apie jo jutimus, antai apie spalvas, 
kvapus, garsus, bet negalės jam teikti jokios žinios apie ką 
nors išoriška; todėl būdamas tokios būklės nė pačių jutimų 
negalės susieti su už jo esančia išore. 

Įrodžius, kad iš pradžių kūdikiui nė vienas iš keturių 
minėtų pojūčių negalėjo pranešti apie išorinius objektus, 
kokiu būdu tai galėjo pranešti lytėjimo pojūtis? Kūdikiui 
iš prigimties būdingas nepaprastas ir iš pradžių mechani- 
nis judrumas sukelia tai, kad kūdikiai kartą vieną daiktą 
ima, 0 kitą kartą jį atstumia, kartą priglaudžia prie savęs, o 
kitą kartą atitolina. Ką iš pradžių darė mechaniškai ir ne- 
ketindamas, tą paskui stebi ir įsitikina, kad jo jutimai, an- 
tai lytėjimas ir kiti, priklauso nuo kažko, kas gali būti prie 
jo priartėjęs arba nutolęs, ir taip įgyja žinių apie tai, kas 
išoriška. Jau tada savo įvairių pojūčių teikiamus jutimus 
sles su vienu objektu, kuris jam šiuos jutimus sukelia. Tai- 
gi lytėjimo pojūtis šiuo požiūriu pirmauja tarp kitų pojū- 
čių dėl to, kad jis yra ne tik įrankis žmoguje sukelti jam 
būdingų funkcijų jutimą, bet taip pat, kadangi vertingiau- 
Slas šio pojūčio organas yra ranka, jis todėl yra įrankis 

sukelti dar kitus padarinius, t. y. įvairius daiktus priartinti 
arba nutolinti, tuo pačiu tik pradiniu būdu pažįstant išori- 
nių objektų egzistavimą, kaip buvo įrodyta. 

Kadangi vaikas lytėjimo pojūčiu kartą įsitikino tam tik- 
ro išorinio esinio buvimu, tai lengva suprasti, kad paskui 
tokiais esiniais gali įsitikinti ir be lytėjimo pojūčio, o pade- 
damas kitų pojūčių. Mat prisimindamas, kad kai kurie jo 
jutimai priklausė nuo ko nors, kas buvo jo rankose ir ką 
galėjo prie savęs priartinti arba nutolinti, iš to daro išvadą, 
kad ir kiekvienas kitas jutimas taip pat gali priklausyti nuo 
ko nors, kas gali būti prie jo priartintas arba nuo jo nutolin- 
tas; taigi ieško to ko nors, jei jo dar neturi savo rankose. 
Turi žinių apie tam tikrą išorinį objektą, nors prie jo dar 
neprisilietė. Tačiau akivaizdu, kad šiuo antruoju atveju tą 
išorinį objektą įsivaizduoja ne kitaip, o tik mintyje vieną 
kurį keturių pojūčių teikiamų tikrų jutimų jungdamas su 
įsivaizduojamu jutimu arba prisimintu lytėjimu, t. y. prisi- 
mintu atsparumu. Taigi dabar, pasitelkę kitus keturis po- 
jūčius, teiraujamės apie išorinius objektus, nes jau išmoko- 
me šių pojūčių teikiamus tikrus jutimus palyginti arba jung- 
ti su lytėjimo pojūčio įsivaizduojamu jutimų. Ši tiesa bus 
aiškesnė iš tolesnių mano pastabų. 

Iš ankstesnės analizės reikia daryti išvadą, kad žmogus 
pirmaisiais savo gyvenimo momentais negalėjo savo juti- 
mų susieti su išore už savęs. Ši tiesa, kurią čia sužinojome 
samprotavimu, tapo patvirtinta daugelio aklais gimusių- 
jų, kuriems regėjimas buvo grąžintas, tyrimais. Labiausiai 
iš tų tyrimų įsimintiną atliko garsus Londono chirurgas 
Cheseldenas*:14 ar 15 metų berniukui buvo iš vienos akies 


* Transactions philosophigues. N. 402, an 1728. Šio tyrimo aprašymą 
žr. Condillaco veikale Traitė de sensations, partie 3, chap. 5. 

pašalinta katarakta; ir kai jis pirmą kartą savo gyvenime 
išvydo šviesą, taijam atrodė, kad visi daiktai, į kuriuos žvel- 
gė, lietėsi su jo akimi. 

Jei žmogaus siela yra netįsi substancija, jei ji glūdi tik 
tam tikroje mūsų būtybės dalyje, kurioje yra sensoriutmi com- 
mune'", ir jei kūnas yra tik įvairios jos veiksenos įrankis, tai 
iš to išvedama, kad, nors žmogaus kūnas skrupulingai su- 
jungtas su siela ir jos atžvilgiu negali būti vadinamas sve- 
timu, vis dėlto tam tikru požiūriu kūnas yra išorinis sielos 
atžvilgiu, todėl ir kūno egzistavimą siela gali patirti ne ki- 
taip, o tik lytėjimo pojūčiu. Tad žmogus pirmiau žinojo sa- 
vo sielą egzistuojant, arba veikiau egzistuojant jos būse- 
nas, t. y. savo jutimus, kol įgijo žinių apie savo kūną. Net ir 
ši tiesa išaiškėja klausytojams: kai jau patiriamos kai ku- 
rios savo kūno dalys, ne iš karto mokama jas skirti nuo 
svetimų kūnų. 


Suvokimo, arba 
gebėjimo suvokti, išdėstymas 


Kadangi anksčiau buvo įrodyta, jog iš pradžių žmogui 
tik lytėjimo pojūtis atsparumo jutimu galėjo teikti žinias 
apie išorinių esinių egzistavimą ir kad kiti pojūčiai šių Ži- 
nių negalėjo teikti pirmiau, negu žmogus išmoko savo min- 
tyje tais pojūčiais teikiamus jutimus jungti su atsparumo 
vaizdiniu, - tai dabar tenka klausti, ar šios žinios yra tik 
lytėjimo pojūčio sukeltas jutimas ar sukeltas ir kitos rūšies 
vaizdinio, kurį sieloje sužadina šis jutimas ir kuris su juo 
jungiasi? Į tai atsakoma taip. 

a) Atsparumo jutimas yra pokytis, sieloje sukeliamas 
taip, kaip sukeliami kiti jutimai, ir tėra tam tikra sielos bū- 
sena. Antai kaip garsas yra tik garsas, kvapas tėra kvapas 

ir t. t., taip atsparumo jutimas yra tik tam tikras jutimas; 
tad jei jį laikysime vien tik mūsų sielos būsena, tai šiuo po- 
žiūriu jame neglūdės jokio išorinio esinio vaizdinys, kaip 
neglūdės ir kitų keturių pojūčių jutimuose. Taigi žinios apie 
išorinių objektų egzistavimą turi būti arba gaunamos jun- 
giant įvairius jutimus ir juos lyginant tarpusavyje, arba ki- 
tos rūšies, visai nuo jų skirtingas vaizdinys. Bet pirmoji prie- 
laida griūva, nes ir realių, ir įsivaizduojamų vaizdinių jun- 
gimas bei palyginimas gali mums teikti tik jų panašumo 
arba skirtingumo vaizdinį, mažesnio ar didesnio jų gyvy- 
bingumo, malonumo arba nemalonumo, jų sekos vienas 
po kito ir t. t. vaizdinį; tačiau jei visi šie jutimai yra tik mū- 
sų sielos įvairios būsenos ir jei nė viename iš jų, paimtame 
savaime, neglūdi nė mažiausias ko nors mūsų atžvilgiu iš- 
oriško vaizdinys, tai, vadinasi, bet koks jų jungimas ir pa- 
lyginimas negali mums teikti šio vaizdinio. Tad reikia su- 
tikti su antrąja prielaida, t. y. kad žinios apie išorinius ob- 
jektus yra vaizdinys, visai skirtingas nuo atsparumo jutimo 
ir tuo labiau skirtingas nuo bet kurių kitų jutimų, ir tai ga- 
lima dar šitaip atskleisti. 

b) Savo mintyje atsparumo jutimą laikau padariniu, pri- 
klausančiu nuo ko nors, o patį tą k nors laikau man šį juti- 
mą sukeliančia priežastimi, todėl šiuos dalykus savo min- 
tyje skiriu, o tai reiškia, kad turiu jų skirtingą vaizdinį, va- 
dinasi, žinios apie išorinį objektą skiriasi nuo atsparumo 
jutimo. 

c) Savąjį atsparumo jutimą laikau esantį manyje, nes jis 
yra mano sielos būsena, o šio jutimo priežastį laikau esan- 
čią išorėje; taigi ir šiuo požiūriu savo jutimą skiriu nuo kon- 
krečių žinių. 

d) Iš skirtingų vienos substancijos įvairiais pojūčiais sie- 
lai persiųstų jutimų sudarau vieną objekto vaizdą, dėl to 
visus jutimus jungiu į vieną. Bet įvairių pojūčių teikiami 

jutimai neturi savyje nieko bendro, kuo jungtųsi į vieną 
vaizdą; pavyzdžiui, teiginys, kad visų pojūčių teikiami ju- 
timai jungiasi į vieną objekto vaizdą padedant pačiam at- 
sparumo jutimui, būtų klaidingas, - nes jei taip būtų, tai iš 
to kiltų išvada, kad kiek kartų mumyse atsparumo jutimas 
jungtųsi su iš keturių kitų pojūčių kylančiais jutimais, tiek 
kartų iš šių visų galimų jutimų būtinai turėtume sudaryti 
vieno objekto vaizdą. Tačiau tai ne visuomet vyksta, nes 
tuo pačiu laiku galiu garsą sieti su vienu išoriniu objektu, 
kvapą - su kitu, spalvą — su trečiu ir t. t; vadinasi, turi būti 
tam tikri vaizdiniai, skirtingi nuo atsparumo jutimo, lygiai 
kaip skirtingi nuo visų kitų, kurie jungia į vieną vaizdą 
visus šiuos jutimus. Tas vaizdinys yra ne kas kita, o tik 
žinios apie išorinio objekto egzistavimą, susiejančios su juo 
visų pojūčių teikiamus jutimus kaip su bendrąja jų prie- 
žastimi. 

Taigi įrodyta, kad atsparumo jutimas, paimtas pats sa- 
vaime, iš tikrųjų nėra tuo, kuo yra žinios apie išorinį objek- 
tą, nors pastarąsias mūsų sieloje sužadina pirmasis. Ir tuo 
labiau jis negali būti jokio kito pojūčio teikiamas jutimas, 
nes jau įrodyta, kad, nesant atsparumo jutimo, nė vienas 
pojūtis negalėjo žmogui sukelti šių žinių. 

Šias nuo bet kurių jutimų atskirtas žinias vadinu sąv0- 
ka, o sielos gebėjimą priimti šias žinias vadinu suvokimu. 
Sąvoka yra intelektinis vaizdinys, nes ji nėra joks jutimas. 

Sąvoka, arba išorinio objekto žinojimas, yra tam tikro 
sprendinio (judiciuni) atvejis, nes sprendinys yra riūsų min= 
ties veiksena, kuria vienas dalykas priskiriamas arba neigiamas 
kitam. O išorinio objekto sąvoką žmogus susidaro ne ki- 
taip, bet tik savo jutimus kaip padarinius siedamas su tam 
tikra, tuos jutimus sukeliančia išorine substancija. 

Išorinis egzistavimas, kurį žmogus priskiria jutimus ja- 
me sukeliančiai substancijai, nėra tas pat, kas jo sąvoka, 

arba šios substancijos žinojimas. Juk žmogus net pirmai- 
siais savo gyvenimo momentais apie šią substanciją pada- 
ro išvadą, kad jai būdinga išorinis egzistavimas jo būtybės 
atžvilgiu, bet šios substancijos sąvoka, nors ji siejama su 
tuo, kas išoriška, niekur kitur negali būti, o tik žmogaus 
sieloje. Mūsų sąvoką atitinkančio išorinio objekto egzista- 
vimą vadinsime atitinkančiąja tikrove. 

Išorinių substancijų mūsų sąvokos yra sprendinių, išplau- 
kiančių iš mūsų intelekto prigimties, atvejai ir niekaip ne- 
gali kilti iš klaidingų sprendinių arba samprotavimų. Ka- 
dangi sprendinys susideda iš vaizdinių, o samprotavimas — 
iš sprendinių, tad sprendinio ir samprotavimo pagrindą 
sudaro ne kas kita, o tik įvairus vaizdinių jungimas ir tvar- 
kymas. Bet jau buvo įrodyta, kad žmogus pirmaisiais savo 
gyvenimo momentais turėjo tik pačius jutimus, neturėjo 
jokio išorinio objekto sąvokos, tad jei toji sąvoka turėjo bū- 
ti tam tikro klaidingo sprendinio atvejis, ji turėjo kilti iš 
mūsų jutimų netikslaus ir netvarkingo jungimo arba tvar- 
kymo. Tačiau vėlgi esame įrodę, kad joks mūsų jutimų jun- 
gimas ir tvarkymas negali mums savaime teikti žinių apie 
išorinius objektus; vadinasi, tų objektų sąvokos turi kilti iš 
mūsų intelekto prigimties, kitaip tariant, o tai reiškia tą pa- 
tį, jos turi būti tam tikro mūsų intelektui įgimto dėsnio at- 
vejis. Pati prigimtis, žmogui teikianti Žinias apie jame juti- 
mus sukeliančią priežastį, jam kartu paliepia spręsti, kad 
toji priežastis egzistuoja už jo būtybės. Todėl tarus, kad tos 
sąvokos yra klaidingų sprendinių rezultatas, taip pat rei- 
kia tarti, jog tai suklydimas, kurio mus moko pati mūsų 
intelekto prigimtis. Tačiau toks tvirtinimas pats savaime 
būtų beprasmybė. Juk tiesa yra tai, kas dera su prigimtinė- 
mis mąstymo taisyklėmis, o klaida yra tai, kas nuo jų atsi- 
traukia. Jei kas tiksliai mąsto, tai apie jį paprastai sakoma, 
kad mąsto ar samprotauja natūraliai. Jei kas daro klaidingą 

išvadą, tai paprastai sakome, kad tokia išvada nenatūrali. 
Tad aišku, kad mąstyme tiesa ir natūralumas, klaida ir ne- 
natūralumas laikomi vienareikšmiais žodžiais. 

Kai jau išskyrėme dvi pagrindines savo vaizdinių rū- 
šis, kurių vieni yra pojūčiais įgyjami vaizdiniai, t. y. ir rea- 
lūs, ir įsivaizduojami jutimai, o kiti yra intelektu įgyjami 
vaizdiniai, t. y. sąvokos, tai, norint išvengti bet kokio nesu- 
sipratimo, reikia tiksliai apibrėžti, kas yra vaizdinys apskri- 
tai. Skirtingi autoriai šiam žodžiui suteikdavo skirtingą 
reikšmę ir įvairiai vaizdinį apibrėždavo. O manasis api- 
brėžimas bus toks: vaizdinys yra visada tai, kas sudaro mū- 
sų mintį ir ką tik joje galima išskirti*. 

Iš mūsų intelekto prigimties kylanti sąvoka glaudžiai 
susijusi su jutimais ir tik abstrahavimu (abstractio) gali būti 
nuojų atskirta ir traktuojama pati savaime. 

Sąvokos niekad negali būti tiek aiškios, kaip aiškūs ju- 
timai, ir todėl paprastai sakome, kad sunkiau suprantami 
yra intelektu įgyjami vaizdiniai negu pojūčiais įgyjami; pir- 
mieji taip pat negali įgyti jokio įtampos arba gyvumo laips- 
nio, kurį įgyja antrieji. Tačiau jei sąvokos bus deramai at- 
skirtos nuo pojūčiais įgyjamų vaizdinių, tai neabejotinai įti- 
kina jas egzistuojant mūsų intelekte ir šiuo atžvilgiu leidžia 
vadinti aiškiomis. 

Jutimai ne tik sužadina mane supančių išorinių substan- 
cijų sąvokas, bet dar sužadina tos substancijos, kuri many- 
jejunta ir savo jutimus palygina, žinojimą, t. y. mano sie- 
los. Nors šį žinojimą sužadina jutimai, vis dėlto jis nuo 


* Žodį vaizdinys bendriausia reikšme atitiks lotyniški notio ir reprae- 
sentatio. Tačiau nė vienas iš apibrėžimų, kuriais filosofija iki šiol šiuos 
terminus aiškindavo, nebuvo tikslus - tai esu nurodęs savo viešosiose pa- 
skaitose, tad ne naujumo siekdamas, bet dėl esmės turėjau sudaryti naują 
vaizdinio apibrėžimą. 

jutimų skiriasi. Juk savo jutimus laikau laikinais, o tą esinį, 
kuris manyje junta ir mąsto, laikau kažkuo pastoviu. Ma- 
nojutimai nevienodi ir įvairūs, o mąstantį esinį savyje įsi- 
vaizduoju visuomet vieną ir tą patį. Savo jutimus laikau 
šio juslumu apdovanoto esinio tam tikromis būsenomis, 
tam tikromis atmainomis, o patį šį esinį laikau objektu, ku- 
ris patiria tas įvairias atmainas. Šį savo sielos kaip substan- 
cijos, mintyje atskirtos nuo bet kurių jutimų, žinojimą taip 
pat vadinu sąvoka. Tačiau atsižvelgdamas, kad tas objek- 
tas, kurį vadinu savo siela, yra visiškai kitoks negu tos ma- 
terialios substancijos, kurias vadinu išoriniais objektais, o 
jų sąvokas gebu patirti išoriškai, — taip savo sielos sąvoką 
arba vaizdinį galiu vidiniai patirti, kurį dėl to vadinu ki- 
taip - savižina, nes čia pasireiškia žmogaus sielos galia ar- 
ba gebėjimas pažinti pačią save. 

Tiek išorinių substancijų, tiek mūsų sielos sąvokos ne- 
galėjo būti sudarytos tiksliai arba netiksliai jungiant mūsų 
jutimus. Juk įvairius savo jutimus jungiame, juos lygina- 
me, apie juos samprotaujame ir t. t., kaip mums patinka; 
kadangi šie jutimai įvairūs ir daugiariopi, tai niekada pa- 
tys savaime jie neteikia tokio esinio, kuris visuomet vienas 
ir tas pats, žinojimo. Kadangi jie laikini, tai niekada iš jų 
pačių negalėtume sudaryti pastovaus ir t. t. esinio vaizdi- 
nio; žodžiu, jei savo jutimus sujungsime bet kuriuo būdu, 
niekada iš jų neatsiras mūsų sielos kaip substancijos žino- 
jimas. Vadinasi, kaip išorinių esinių sąvokoje žmogiškasis 
intelektas paprastai prisijungia prie jutimų remdamasis jam 
įgimtu tam tikru dėsniu, lygiai taip reikia suprasti mumy- 
se esančios mąstančiosios substancijos, arba sielos, sąvo- 
ką. Atitinkančiąją tikrovę privalome pripažinti tiek pirma- 
jai, tiek antrajai sąvokai. O norėdami trumpai nusakyti iš- 
ankstinių dėsnių turinį, pasakysime taip: tai žkras mūsų intelekto 
dėsnis, jog jutimai realiai mums sužadina šiuos jutimus suke- 

liančių išorinių substancijų sąvokas ir substancijos, kurioje šie 
jutimai glūdi, arba mūsų sielos, sąvoką. 

Stebėdamas savo jutimus, arba išorinių esinių sukel- 
tus savo sielos pakitimus, žmogus įgyja sielos gebėjimo 
priimti šiuos pakitimus vaizdinį, t. y. įgyja juslumo, arba 
gebėjimo justi, vaizdinį. Juslumas nėra tas pat kas jutimas 
arba bet kuris jutimų junginys, nes sielos gebėjimas pri- 
imti tam tikrus pakitimus nėra tas pat kas patys tie pakiti- 
mai. Šie pastarieji yra laikini, o tas gebėjimas yra pastovus 
lygiai kaip pastovi pati sielos substancija. Taip reikia su- 
prasti ir tą intelekto galią, kurią pavadinau suvokimu - ji 
nėra tas pat kas sąvoka. O apskritai tariant, mūsų intelek- 
to dėsnis mums liepia bet kurį vaizdinį skirti nuo sielos 
gebėjimo juos įgyti. 

Todėl jei iš savo minties arba iš dėmesio pašalinsiu bet 
kokius jutimus ir susitelksiu ties pačiu tuo sielos gebėjimu 
priimti jutimus, tai turėsiu intelektinį šio gebėjimo vaizdi- 
nį, bet kartu ir neaiškų. Tik žinosiu, kad mano sieloje yra 
kažkoks gebėjimas, arba kažkoks polinkis. Taip reikia suprasti 
ir kitus intelekto gebėjimus, paimtus atskirai nuo šiuos ge- 
bėjimus atitinkančių veiksenų. Šitaip suprantami šių ge- 
bėjimų vaizdiniai bus intelektiniai ir neaiškūs, kaip ir jus- 
lumo vaizdiniai. Žinoma, bet kuris šiuo būdu traktuoja- 
mas gebėjimas mums visada teikia vieną ir tą pačią kažkokio 
gebėjimo sąvoką. Tad jei norime susidaryti aiškų kokio nors 
intelektinio gebėjimo vaizdinį, privalome to gebėjimo sąvo- 
ką jungti su veiksmų, kurie yra jos padariniai, vaizdiniu. 

Nors mūsų sielos įvairūs gebėjimai gali kilti iš vieno 
kurio nors šioje substancijoje esančio polinkio, tačiau mū- 
sų intelekto dėsnis įsako realiu pripažinti bet kurį gebėji- 
mą arba substancijoje esant tiek įvairių gebėjimų, kiek ste- 
bime skirtingų veiksenos rūšių, kurias ši substancija gali 
atlikti. 

Kadangi intelektiniai gebėjimai ir juos valdantys dės- 
niai yra lygiai pastovūs kaip pastovi pati sielos substanci- 
ja, tad juos vadinu sielos pastoviais požymiais. O įvairūs 
vaizdiniai ir veiksenos gali būti vadinami jos būsenomis, 
buvimo būdais (manieres d'ėtre) arba laikinais požymiais. 

Matėme, kad sielos kaip substancijos, paimtos atskirai 
nuo bet kurių jutimų, sąvoka savo pobūdžiu yra neaiškus 
vaizdinys. Vėlgi matėme, kad, traktuojama tuo pačiu bū- 
du, lygiai tamsi yra bet kurio intelektinio gebėjimo sąvo- 
ka. Vis dėlto tarp pirmosios ir antrosios sąvokos yra reikš- 
mingas skirtumas. Pirmoji gali būti paimta pati savaime, 
nesikreipiant į kitus vaizdinius, ir tada ji bus kieno nors vaiz- 
dinys. Bet šitaip negali būti paimta gebėjimo sąvoka, nes 
gebėjimas, arba galia, visuomet laikomas esančiu kame nors, 
kaip kieno nors požymis. Mintyje turint gebėjimo sąvoką, 
būtinai reikia kartu turėti substancijos, kurioje tas gebėji- 
mas glūdi, sąvoką; o turint substancijos sąvoką, nėra po- 
reikio būtinai mąstyti apie jos požymius. 


Santykiniai vaizdiniai 


Ši pastaba mums palengvina suprasti pirmaeilių vaiz- 
dinių ir santykinių, arba antros eilės, vaizdinių skirtybę, 
nes taip skirstyti vaizdinius yra priežasčių, kurias dabar 
turiu paaiškinti. Kadangi mumyse esančios mąstančios sub- 
stancijos, arba sielos, sąvoka gali būti pasekama pati sa- 
vaime, nekreipiant dėmesio į kitus vaizdinius, tai dėl toją 
vadinu pirmaciliu vaizdiniu, nes toks yra kiekvienas vaizdi- 
nys, kurį galima pasekti vien tik paHį savaime, nesant būtino po- 
reikio jį sieti su kitais vaizdiniais. O intelektinio gebėjimo są- 
voka, nors gali būti atskirta nuo bet kurių jutimų, tačiau 
būtinai turi būti susijusi su substancijos, kurioje šis gebėji- 

mas glūdi, sąvoka, tad ji yra santykinis, arba antros eilės, vaiz- 
dinys, nes tokiu vadinu kiekvieną vaizdinį, kurio paties savai- 
me negalima pasekti, jis biltinai turi būti siejamas su kitais vaiz- 
diniais. 

Ne tik substancijos, kurią vadiname savo siela, sąvoka 
yra pirmaeilis vaizdinys, bet ir bet kurios išorinės substan- 
cijos sąvoka, nes tokios substancijos sąvoką galiu mintyje, 
pirma, atsieti nuo bet kurių jos sukeltų jutimų bei, antra, 
nuo jos požymių vaizdinio ir šią sąvoką imti pačią savai- 
me; šitaip paimta, ji man yra kieno nors, kitaip tariant, ob- 
jekto vaizdinys taip, kaip panašiai paimta sielos sąvoka. 

Ne tik bet kurių substancijų sąvokos, bet ir mūsų juti- 
mai yra pirmaeiliai vaizdiniai, nors patys savaime jie jau 
nelaikomi mūsų sielos būsenomis. Atrodo, kad niekas ne- 
paneigs tos tiesos, kad, pavyzdžiui, melsva spalva gali bū- 
ti tokia, kiek ji yra tik melsva spalva, šiluma - kiek tai yra 
šiluma, garsas - kiek tai garsas, kvapas - kiek tai kvapas ir 
t. t., bent nemąstant, kur šie jutimai glūdi. Todėl mūsų įuti- 
mai gali būti pasekami atskirai nuo bet kurių kitų vaizdi- 
nių, taigi jie yra pirmaeiliai vaizdiniai. Tačiau nereikia už- 
miršti, kad nors pirmaeiliai vaizdiniai gali būti pasekami 
patys savaime, be sąsajos su kitais vaizdiniais, vis dėlto jie 
ne visada šitaip pasekami - pavyzdžiui, kai jutimus laikau 
savo sielos būsenomis, tai aišku, kad jie tada siejami su ma- 
no sielos kaip substancijos sąvoka. 

Ne tik pati intelektinio gebėjimo sąvoka, arba apskritai 
paimto požymio sąvoka, yra santykinis vaizdinys - tai jau 
matėme, bet mūsų intelekte aptinkame daug įvairių rūšių 
tokių vaizdinių, kurių niekaip negalima pasekti pačių sa- 
vaime, be sąsajos su kitais vaizdiniais, kurie todėl yra san- 
tykiniai, arba antros eilės, vaizdiniai. Būtent kai santyki- 
niai vaizdiniai negali būti imami patys savaime, jie turi būti 
susieti su kitais pirmaeiliais vaizdiniais, ir jei žmogaus 

intelekte nebūtų šių pastarųjų, tai vaizdinių sąsajos eilė būtų 
begalinė, o.to nedera leisti. 

Jau minėjau, kad santykiniai vaizdiniai esti įvairūs. Vie- 
nijų susiję su intelektiniais pirmaeiliais vaizdiniais, pavyz- 
džiui, kurio nors mūsų sielos gebėjimo vaizdinys, paimtas 
skyrium nuo bet kurio jutimo, turi būti susijęs su sielos kaip 
substancijos sąvoka. 

Kiti susiję su pojūčių teikiamais vaizdiniais, pavyzdžiui, 
skirtumo ar panašumo vaizdinys; kuriuos pastebime tarp 
mūsų jutimų, tie su tais jutimais būtinai turi būti susiję. 

Vieni vaizdiniai susiję su pavieniais pirmaeiliais vaiz- 
diniais, pavyzdžiui, malonumas arba nemalonumas gali 
būti pasekami viename jutime, taip pat gali būti susiję su 
tam tikra jutimų arba juslinių ar intelektinių vaizdinių tvar- 
ka. Jutimo gyvumas ar silpnumas paprastai laikomas pa- 
vieniu kiekviename jutime. O kiti būtinai turi būti susiję 
su dviem arba daugeliu vaizdinių, antai skirtumo vaizdi- 
nys turi būti susijęs su dviejų daiktų, tarp kurių jis stebi- 
mas, vaizdiniais. Sąryšio vaizdinys turi būti susijęs su dau- 
geliu vaizdinių, t. y. su tų visų daiktų, tarp kurių yra sąry- 
šis, vaizdiniais. Tai pasitvirtina ir aibės vaizdiniams, nes 
aibę galima mintyje imti be pavienių substancijų, su kurio- 
mis ji susijusi, vaizdinio. 

Žinoma, mūsų intelekte slypi tokie santykiniai vaizdi- 
niai, kuriuos galima vadinti trečios eilės vaizdiniais, nes 
jie glūdi santykiniuose antros eilės vaizdiniuose ir su jais 
susiję. Antai akivaizdu, kad judėjimo ir jėgos vaizdiniai yra 
santykiniai. Bet judėjimo vaizdinyje glūdi mažesnio ar di- 
desnio jo greičio vaizdinys, o jėgos vaizdinyję - jos ener- 
gingumo laipsnio vaizdinys. Todėl šie pastarieji gali būti 
vadinami trečios eilės vaizdiniais. 

Tarp santykinių vaizdinių verti dėmesio tie, kuriuos 
galima vadinti neigiamais. Neigiamu vaizdiniu (n0tio ne- 

gativa) vadinu tą vaizdinį, kuris mūsų intelektui teikia 
daikto neegzistavimą, tam tikro realumo netekimą arba 
sumažėjimą lyginant su tikrove. Toks, pavyzdžiui, yra 
tamsos arba juodos spalvos vaizdinys, tylos, tuštumo, ne- 
būties, netekimo, stygiaus ir pan. vaizdinys. Neigiamų 
vaizdinių negalima kitaip suprasti, o tik juos siejant su 
teigiamu vaizdiniu (notio positiva), kurį jie atitinka, pavyz- 
džiui, neturėčiau tuštumo vaizdinio, jeigu jo nesiečiau su 
pilnumo vaizdinių; neturėčiau tylos vaizdinio, jeigu jo ne- 
siečiau su balso ar garso ir pan. vaizdiniu. Neigiami vaiz- 
diniai susidaro iš teigiamų, todėl šie žmogaus intelekte 
atsiranda pirmiau. 

Nors santykiniai vaizdiniai būtinai turi būti susiję su 
kitais vaizdiniais ir su jais jungtis, tačiau juos galima trak- 
tuoti dvejopai: pirma, detaliai, arba susijungusius (in conc- 
reto), antra, bendrai, arba abstrakčiai (in abstracto). Pavyz- 
džiui, žmogaus ir akmens skirtingumo vaizdinys yra san- 
tykinis vaizdinys, paimtas detaliai, arba susijungęs. Toks 
taip pat yra kokių nors paveikslų, monetų, mineralų, žmo- 
nių, paukščių ir pan. aibės vaizdinys. Toks yra ir sukonkre- 
tinto objekto vaizdinys, pavyzdžiui, žmogaus gebėjimo su- 
prasti. Bet kai apmąstau tų atskirai paimtų terminų - skir- 
Hnguinas, panašumas, aibė, požymis ir pan. reikšmę, tai, be 
abejo, su šiais terminais susietus santykinius vaizdinius ta- 
da laikau bendraisiais, taigi abstrakčiais, nes jų netaikau 
jokiems atskiriems objektams. Tačiau kaip tai vyksta? Kaip 
santykiniai vaizdiniai galėjo atsiskirti nuo kitų vaizdinių, 
jei dėl savo prigimties jie turi būti susiję su pirmaeiliais 
vaizdiniais? 

Į tai atsakoma taip: kai santykinius vaizdinius imame 
bendrai, arba abstrakčiai, tai, pirma, labiau kreipiame sa- 
vo dėmesį į pačius tuos santykinius vaizdinius negu į pir- 
mMaeilius vaizdinius, su kuriais pirmieji turi jungtis; antra, 

nežymime tų pastarųjų vaizdinių rūšies, bet iš jų imame 
kurį nors, kad tik tie vaizdiniai galėtų santykiškai su jais 
sietis. Ir priešingai, jei lygiai teiksime dėmesio ir santyki- 
niams, ir pirmaeiliams vaizdiniams, su kuriais santykiniai 
vaizdiniai susiję, ir jei šiuos pastaruosius žymėsime, t. y. 
jei santykinius vaizdinius norime imti tokiuose ir ne kito- 
kiuose pirmaeiliuose vaizdiniuose, tada santykiniai vaiz- 
diniai bus susijungę (uotiones concretae), arba sukonkretinti. 
Čia trumpai išsakytas tiesas stengiausi klausytojams išdės- 
tyti išsamiau. 

Todėl pasirodo, kad pirmaeilius tr santykinius vaizdi- 
nius išskiriu (abstraho) ne tuo pačiu būdu. Stebėdamas pir- 
muosius galiu juos atskirti nuo visų kitų vaizdinių, tikrai, 
bet nebūtinai su jais natūraliai susijusių, ir juos i1mti pačius 
savaime; o antruosius — tik kaip pirmesnio savo stebėjimo 
tikslą, nors jie būtinai turi jungtis su kitais vaizdiniais. 

Nors atrodo, kad kiekvienas santykinis vaizdinys yra 
sudėtinis, nes turi jungtis su vienu arba daugeliu pirmaei- 
lių vaizdinių, tačiau kai pirmuosius imame atskirai nuo ant- 
rųjų, jie gali būti nesudėtiniai, arba pavieniai, vaizdiniai. 
Pavyzdžiui, skirtingumo, kurį pastebiu tarp dviejų savo 
jutimų, vaizdinys yra vieno skirtingumo, o ne daugelio skir- 
tingumų vaizdinys. Taip pat panašumas, arba veikiau pa- 
našumas, kurį pastebiu esant tarp septynių pirminių spal- 
vų eilės ir septynių taisyklingų balsų eilės, yra vieno pana- 
šumo vaizdinys, nes spalvos ir balsai, lyginami pavieniui, 
visai nepanašūs. Taigi nors pirmaeiliai vaizdiniai, su ku- 
riais susiję kurie nors santykiniai vaizdiniai, gali būti su- 
dėtiniai, vis dėlto šie pastarieji, paimti atskirai nuo pirmų- 
jų, gali būti nesudėtiniai, arba pavieniai. 

Tad išdėstėme paprasčiausius mūsų minties pradmenis. 
Minties skaidymo į ją sudarančius elementus mums neiš- 
vengiamai reikia, jei norime susidaryti jos sudedamųjų veiks- 


— 70 — 


TRAKTATAS APIE LOGIKĄ, METAFIZIKĄ IR MORALĖS FILOSOFIJĄ 


mų, apie kuriuos kalbėsime paskiau, tikslų vaizdinį. Matė- 
me, kad tie elementai yra, pirma, pirmaeiliai vaizdiniai, skirs- 
tomi į dvi pagrindines rūšis, į jutimus ir substancijų sąvokas 
ir, antra, santykiniai vaizdiniai, kurie yra įvairių rūšių ir su- 
siję su pirmos arba antros rūšies pirmaeiliais vaizdiniais. 

Vadinasi, atsižvelgiant į mūsų intelekto gebėjimus santy- 
kiauti su paprasčiausiais savo veiksmais, galima pažymėti 
tris nesudėtinius, arba pirminius, gebėjimus: juslumą, supra- 
timą ir gebėjimą įgyti santykinius vaizdinius, nors matėme, 
kad kiekvienas šių gebėjimų gali turėti savo poskyrius. 

Dabar apžvelgsime tvarką, kaip vyksta ir atsiskleidžia 
šie paprasčiausi mūsų intelekto veiksmai. Ši apžvalga nau- 
dinga aptariant labai svarbų filosofijai žmogiškojo žinojimo 
pradžios klausimą. 

Matėme, kad jutimai pirmiausia atsiskleidžia mūsų sie- 
loje. Lytėjimo arba atsparumo jutimas, sužadindamas mu- 
myse gebėjimą spręsti, teikia mums išorinių substancijų są- 
vokas, o substancijos sąvokos vėliau mums teikia visus ki- 
tus jutimus, jungdamosi su įsivaizduojamo atsparumo 
jutimu. Šie jutimai, sukeldami mumyse išorinių substanci- 
jų sąvokas, kartu sukelia mums mąstančios substancijos, 
arba mūsų sielos, sąvoką. Pagaliau ankstesnių vaizdinių 
jungimas arba jų palyginimas mums teikia santykinius, ar- 
ba antros eilės, vaizdinius. 


Žmogiškojo 
žinojimo pradžios klausimas 
Dabar jau galime imtis to svarbaus klausimo, kurį mi- 
Nėjau: kokia yra žmogiškojo žinojimo, arba vaizdinių, pradžia? 


Sio klausimo išsprendimas iki šiol buvo pagrindinis ir di- 
džiausias sunkumas filosofijoje, teikęs akstiną daugeliui 

ginčų ir neprotingų teiginių. Atrodo, kad nesutarimus tarp 
mokslininkų labiau kėlė nesusipratimas dėl klausimą su- 
darančių žodžių reikšmės negu skirtingas dalyko aiški- 
nimas. Manau, kad norint išspręsti šį klausimą pirmiau 
reikia žinoti, kad visus filosofų vaizdinius apie žmogiško- 
jo žinojimo pradžią galima priskirti dviem skirtingiems po- 
žiūriams, t. y. metafiziniam ir loginiam. 

Tie, kurie laikėsi pirmojo požiūrio, mūsų vaizdinių ir 
esinių už mūsų sąryšį, arba, o tai tas pat, mūsų intelekto ir 
pasaulio sąryšį siekė pažinti tiek aiškiai ir akivaizdžiai kaip, 
pavyzdžiui, kurios nors mašinos dalių ir joms būdingų 
veiksenų sąryšį. Apskritai tariant, šį sąryšį norėjo pateikti 
taip, kaip pateikiamas matematikos tiesų sąryšis. Jiems ne- 
pakako žinoti, kokie yra mūsų vaizdiniai ir sąvokos ir ko- 
kia yra jų sekos tvarka; jie dar norėjo išsiaiškinti, kokiu bū- 
du siela nuo paprastos galimybės arba polinkio prieina re- 
alių intelektinių veiksmų, kokiu būdu iš išorinių daiktų į 
ją persikelia jų vaizdai ir ar tie vaizdai panašūs ar nepana- 
šūs į savo originalus. Akivaizdu, kad tokie tyrimai galėjo 
būti sėkmingi tik tada, jei pirmiau būtų ištirta tiek mūsų 
mąstančios substancijos, tiek ją supančių substancijų pri- 
gimtis. Bet, kaip vėliau matysime, ištirti bet kurios substan- 
cijos prigimtį žmogus nepajėgus, ir tai mus įtikina, kad me- 
tafizikų ketinimas, apie kurį dabar kalbame, neįgyvendi- 
namas. Tad minėto klausimo imsimės kitu, t. y. loginiu 
požiūriu. 

Kadangi logikos mokslas, siekiantis išdėstyti prigimti- 
nes mąstymo taisykles, savo tikslą gali pasiekti ne kitaip, o 
tik pažindamas įvairius intelekto veiksmus bei prigimtinę 
jų vyksmo tvarką, tai žmogiškojo pažinimo pradžios klau- 
simas, svarstant loginiu požiūriu, apims arba intelektinių 
veiksmų prigimtį, arba jų tvarką. Aiškiau tariant, klausi- 
mas dėl žmogiškojo pažinimo pradžios reikš arba kokie yra 

elementai, arba paprasti mūsų minų sudarantys veiksmai, arba 
kurie iš šių veiksmų pradeda žmogiškąjį pažinimą ir sieloje pasi- 
reiškia pirmiausia? Bet kadangi žmogui ne tiek rūipi pažinti, 
kokie jo vaizdiniai ir sprendiniai ir kurie iš jų pasireiškia 
pirmiausia, kiek veikiau žinoti, kiek pagal savo vaizdinius 
gali spręsti apie išorinius jo intelekto atžvilgiu daiktus, tad 
dalykiškai klausimą galima pateikti ir šia reikšme: nuo ko- 
kių intelekto veiksmų priklauso mūsų sprendinių apie išorinių 
daiktų egzistavimą tikrumas? Pagaliau kai logika glaudžiai 
susijusi su metodologija, t. y. mokslu apie tai, kaip geriau- 
siai tiesas išdėstyti kitiems ir jas įrodyti, tai žmogiškojo Ži- 
nojimo pradžios loginiu požiūriu klausimas dar gali reikš- 
ti štai ką: nuo ko reikia pradėti tam tikrą mokslą, teoriją arba 
tam tikrą įrodymą sudarančių Hesų išdėstymą? Žmogiškojo Ži- 
nojimo pradžios loginiu požiūriu klausimui galima suteikti 
keturias reikšmes. 

Filosofų požiūriai į žmogiškojo pažinimo pradžią pa- 
prastai pasiskirsto į dvi pagrindines grupes. Vieni jų šia 
pradžia laiko jutimus, arba, jiems tai reiškia tą patį, paty- 
rimą, ir jie vadinami empirikais, arba empiristais. Kiti šią 
pradžią veda iš tam tikrų protui būdingų dėsnių, kurie 
turi būti skirtingi nuo bet kurių juslinių vaizdinių ir dėl 
to negali būti tas pat, kas jutimas arba patyrimas; jie va- 
dinami racionalistais. Tad pasekime, kokią reikšmę šiai pra- 
džiai gali suteikti vieni ir kiti ir ar jie negalėtų savo teigi- 
nių suderinti, jei tiksliai paaiškintų, kaip jie supranta iš- 
raišką žmogiškojo žinojimo pradžia. Jei šia pradžia laiko 
tvarką, kuria sieloje pasireiškia įvairūs intelektiniai veiks- 
mai, tada šios pradžios klausimas reikš ne ką kita, o tik 
štai ką: kokios rūšies veiksmai žmogaus intelekte pasireiškia 
pirmiausia? Tačiau esame įrodę, kad mūsų mintį sudaran- 
tys veiksmai, arba sielos būsenos, yra jutimai, ir net da- 
bartiniai filosofai dėl šito visai nesiginčija ir tuo neabejoja, 

nes visi sutinka, kad iki jutimų negali būti jokio pažini- 
mo, jokio vaizdinio, kurį siela žinotų. 

Bet jeigu ši žmogiškojo žinojimo pradžia laikoma bū- 
dinga mūsų mintį sudarančių elementų prigimčiai, tada 
empirikų ir racionalistų ginčas dėl šios pradžios reikš tik: 
ar visą mūsų žinojimą sudaro patys renlūs arba įsivaizduoja- 
mi jutimai? - tai tvirtina pirmieji, ar žinojimo sudėtyje yra 
ir tokių vaizdinių, kurie apskritai nėra juHimai? — tai tvirtina 
antrieji. Tačiau esame parodę, kad mūsų mintį sudaro 
ne vien tik jutimai ir kad prie jutimų jungiasi ir pirmaei- 
lės, ir santykinės sąvokos, kurios negali būti vadinamos 
jutimais. Tad jei apdairus filosofas netvirtina, kad žmo- 
gaus mintis — vieni jutimai, bet numato egzistuojant tam 
tikrus tikrai intelektinius vaizdinius, tai kartu jis yra ra- 
cionalistas ta prasme, apie kurią čia kalbama; nors kitu 
atžvilgiu jis gali būti empirikas, nes pagrįstai gali tvir- 
tinti, kad žmogus nedisponuoja jokiu pažinimu, jokiu 
vaizdiniu iki jutimų. 

Tačiau filosofai žmogiškojo žinojimo pradžią gali svars- 
tyti ir taip: ar niūsų sprendinių apie išorinių daiktų egzistavimą 
tikrumas remiasi vien tik patyrimu ar dar ir kitais iš proto iš- 
plaukiančiais pagrindais? Jau sakiau, kad patyrimas čia reiš- 
kia tą patį, ką reiškia jutimas, tad dalykišką klausimą gali- 
ma išsakyti ir kitaip: ar tik todėl žinome išorinius esinius bei jų 
požymius, kad turime jutimus, ar ir dėl to, kad tam tikras mūsų 
intelekto prigimtinis dėsnis mus verčia prie jubinių jungH sąvo- 
ką, t. y. tų esinių žinojimą? Tačiau jei mano ankstesnis dėsty- 
mas ką nors įtikino tąja tiesa, kad išorinių būtybių žinoji- 
mas yra ne tik nuo bet kurių jutimų skirtingas vaizdinys, 
bet ir tam tikro mūsų intelektui prigimtinio sprendinio 
rezultatas, tas tikriausiai nebus empirikas ta prasme, apie 
kurią čia kalbama, nes jis įsitikinęs, kad to žinojimo tikru- 
mas priklauso ne vien nuo jutimų. 

Pagaliau logikos dalis, kuri vadinama metodologija, įti- 
kina, kad tikras tiesas arba jų įrodymą įprasta dažniau- 
siai pradėti tokiais teiginiais ir vaizdiniais, kurie žmogui 
išaiškėja pirmiausia, kurie apskritai yra daugelio anks- 
tesnių patyrimų ar pastebėjimų atvejis. Taigi žmogus, per- 
teikdamas savo žinias kitiems, labai dažnai elgiasi atvirkš- 
čiai, negu pats tas žinias įgyja, o šitai irgi galėjo prisidėti 
prie filosofinių ginčų dėl žmogiškojo žinojimo kilmės. Juk 
vieni šia pradžia galėjo suprasti tuos vaizdinius ir spren- 
dinius, kuriuos žmogus pats įgyja pirmiausia, o kiti - tuos, 
nuo kurių reikia pradėti, kai norima savo žinias perteikti 
kitiems. 

Todėl ir nurodėme keleriopą reikšmę, kuri gali būti tei- 
kiama mus dominančiam žmogaus vaizdinių arba žinoji- 
mo pradžios klausimui. Atrodo, kad ankstesnės pastabos 
šia tema daugeliu požiūrių mums palengvino šį sunkų 
klausimą. 


Sudėtiniai 
žmogaus intelekto gebėjimai 


Iki šiol stengėmės gvildenti žmogaus intelekto nesu- 
dėtinius gebėjimus, t. y. nurodyti visas paprasčiausių 
minties veiksmų rūšis, kurias mūsų siela geba turėti. Ta- 
čiau jau turėjome progos įsitikinti, jog mūsų minties nie- 
kada nesudaro vienos rūšies elementai, bet sudėtiniams 
vaizdiniams perteikti joje jungiasi įvairios jų rūšys. Kaip 
sielos polinkį atlikti įvairius paprasčiausius intelekto 
veiksmus pavadinau nesudėtiniais intelekto gebėjimais, 
taip šios substancijos polinkį tuos paprasčiausius veiks- 
mus įvairia tvarka komplektuoti galime vadinti sudėti- 
Niais gebėjimais. 

Gebėjimas 
pažinti išorinius objektus 


Tarp sudėtinių intelekto gebėjimų pirmiausia mums 
atsiskleidžia gebėjimas pažinti išorinius objektus. Matė- 
me, kad jutimai mums sukelia išorinių substancijų, nuo 
kurių tie jutimai priklauso, sąvokas. Vėlgi matėme, kad 
viena tokia substancija, veikdama įvairius pojūčius, gali 
mums sukelti įvairius jutimus ir tada šios substancijos 
sąvoka tuos įvairius jutimus jungia į vieno objekto vaiz- 
dinį. Be to, žinome, kad mūsų jutimai, būdami susiję su 
išorinėmis substancijomis, kurios yra jų priežastis, mums 
atrodo kilę šiose substancijose. Tad savo įvairių pojūčių 
teikiamus jutimus, sąvoka susietus su tam tikra išorine 
substancija, vadiname tos substancijos, arba to objekto, 
pažinimu, kitaip tariant, jo jusliniu vaizdiniu. O mūsų 
sielos gebėjimą įvairius jutimus šiuo būdu jungti į vieno 
objekto vaizdą, vadinsime gebėjimu pažinti išorinius ob- 
jektus. 

Kadangi išorinės substancijos sąvoka, kaip matėme, yra 
tam tikro mūsų intelektui prigimtinio sprendinio rezulta- 
tas, t. y. atitinkantis intelekto dėsnius, tai išoriniai objektai 
pažįstami ne kitaip, o tik padedant spręsmui. Būtent kiek- 
vienas išorinės substancijos pažinimas turi apimti tiek 
sprendinių, kiek yra su ta substancija siejamų jutimų, nes 
kiekvieną iš jų konkrečiai substancijai pripažįstame kaip 
padarinį savo priežasties. 

Objekto pažinimas išsiskleidžia mumyse ne tik pažįstant 
vis naujus jo santykius su mūsų juslumu, t. y. žinojimu, ko- 
kius jutimus jis mums per įvairius pojūčius sukuria, bet ir 
pažįstant jo santykius pirmiausia su mūsų kūnu - pasekant, 
kaip jis paveikia mūsų kūno organinę jėgą, pavyzdžiui, ar 
gali būti jos maistas, kuo gali jai padėti arba būti žalingas; o 

antra, pasekant jo santykius su kitomis substancijomis - kaip 
jis jas paveikia ir, atvirkščiai, kokį jų poveikį patiria pats. 

Tačiau kaip išorinės substancijos santykius su mūsų jus- 
lumu pažįstame jutimais, kuriuos ta substancija mums su- 
kelia, taip pažįstame ir jos santykius su mūsų kūno orga- 
nine jėga. Juk jei, pavyzdžiui, tam tikrą substanciją naudo- 
jame kaip maistą arba gėrimą, tai anksčiau ar vėliau iš to 
kylantys vidiniai jutimai mus įspėja, ar ta substancija mums 
naudinga ar žalinga. 

Pagaliau santykiai, kuriuose išorinės substancijos sąvei- 
kaudamos patiria poveikius, pažįstami tik iš to, kad sub- 
stancija, patyrusi tam tikrą kitos substancijos poveikį, su- 
kelia mūsų pojūčiuose jutimus, skirtingus nuo tų, kuriuos 
anksčiau sukėlė, arba nors ir tuos pačius jutimus, tačiau 
bent kitaip modifikuotus, - tai buvo aiškinta įvade. 

Vadinasi, išorinių objektų pažinimas ir prasideda, ir 
skleidžiasi ne kitaip, o padedant jutimams. 

Materialaus esinio dispozicija sukelti tokius ir ne kito- 
kius jutimus mums, mūsų kūnui arba kitiems esiniams, ar- 
ba iš jų patirti tokius ir ne kitokius padarinius pagal tai, 
apie ką ne kartą kalbėta, yra tos substancijos įvairių požy- 
mių, arba galių, jėgų, gebėjimų (nes visa tai reiškia tą patį), 
pažinimas. 

Kiekvienas išorinės substancijos pažinimą sudarantis ju- 
timas laikomas jos požymiu. Bet mūsų jutimai, tiesą sakant, 
negali būti vadinami išorinių esinių požymiais, nes jie mū- 
sų sieloje, o ne tuose esiniuose, tad kokiu atžvilgiu savieji 
jutimai gali būti laikomi tam tikros materialios substanci- 
jos, kuri man išoriška, požymiais? Antai tuo atžvilgiu, kad 
toji substancija, veikdama mano pojūčius, geba man su- 
kelti tokius ir ne kitokius jutimus. Taigi mūsų jutimai su- 
siję su išoriniais esiniais ir dėl to vadinami susietais jų po- 
žymiais (gualitatės relativae) todėl, kad tada tuos esinius 

aiškiname susietus su mumis, arba atsižvelgiant į mus pa- 
čius, t. y. atsižvelgiant į jų sukeliamus mūsų sieloje pakiti- 
mus. O pati išorinių esinių galia sukelti mums tam tikrus 
jutimus vadinama savaiminiais jų požymiais (gualitates ab- 
solutae) tada, kai ta galia reiškiasi pati savaime, ne per mū- 
sų jutimus. 

Prisiminkime, kokiais argumentais pagrindžiame sa- 
vo sprendinio teisingumą, kai savosioms išorinių substan- 
cijų sąvokoms pripažįstame atitinkamą tikroviškumą, t. y. 
kai esame įsitikinę tokių mums sukeliančių jutimus esi- 
nių realiu egzistavimu. Tie argumentai buvo šie. Žmogus 
jutimus turėjo anksčiau, negu patyrė bet kurį išorinį ob- 
jektą. Kai vėliau atsparumo jutimas jam sukėlė šį žinoji- 
mą, tai jeigu jis būtų buvęs tam tikro klaidingo sprendi- 
nio rezultatas, tai būtų galėjęs kilti ne iš ko nors kito, o tik 
iš mūsų jutimų netikslaus jungimo arba palyginimo. Bet 
vėlgi parodėme, kad mūsų jutimų, laikomų vien tik mū- 
sų sielos pakitimais, bet kuris jungimas, palyginimas, tvar- 
kymas pats savaime neteikia žinių apie kurį nors išorišką 
esinį; vadinasi, tas žinojimas turi būti mūsų intelekto įgim- 
tus dėsnius atitinkančio sprendinio rezultatas. Bet šiuos 
dėsnius atitinkantis sprendinys negali mūsų klaidinti. Dėl 
šios priežasties tų galėjimų arba gebėjimų, apie kuriuos 
tik ką kalbėjome, sąvokoms taip pat turime pripažinti ati- 
tikimo tikroviškumą. Juk tuos gebėjimus laikome esan- 
čiais už mūsų intelekto, nes jie glūdi tam tikroje išorinėje 
substancijoje; bet jau įrodėme, kad mūsų jutimų, kuriuos 
laikome vien tik mūsų sielos pakitimais, bet kuris jungi- 
mas ir suderinimas niekada negalėjo mums teikti kokio 
nors išorinio esinio vaizdinio. Vadinasi, savo vaizdinį, kad 
išoriniai esiniai geba mums sukelti tokius ir ne kitokius 
jutimus, pagal mūsų intelekto dėsnius, turime pripažinti 
esant realų. Tą patį taikysime bet kuriems kitiems išori- 

niams esinių gebėjimams arba galioms, kurias minėjome. 
Nors nežinome, kokios yra tos galios pačios savaime, jei- 
gu traktuojamos atitrauktai nuo mūsų jutimų, tačiau mū- 
sų intelekto dėsniai įsako joms pripažinti realų egzistavi- 
mą, arba, išsakant tą pačią tiesą kitaip: nors nežinome bet 
kurio esinio savaiminių požymių, vis dėlto žinome, kad 
šiuos požymius jis realiai turi. 

Jei negalime žinoti, kokie savyje yra materialių esinių 
savaiminiai požymiai, tai ar bent turime kokią nors teisę 
šiuos požymius todėl laikyti panašiais į mūsų jutimus, ka- 
dangi ir patys šie jutimai atrodo esą tų esinių požymiai? 

Tačiau pirmiausia būtų esminis teigimas: išoriniuose ob- 
jektuose yra kažkas panašaus į mūsų jutimus, nes tai reikš- 
tų, kad substancijos, kurias įsivaizduoju neturinčias gyvy- 
bės ir juslumo, turi juslumą, panašų į mūsų. Mūsų siela 
junta tik padedama pojūčių organų, tad kokia teise pojū- 
čių neturintiems neorganiniams esiniams galėtume pripa- 
žinti panašius į mūsų jutimus? 

Be to, tas pats objektas tuo pačiu metu vienam asme- 
niui gali sukelti, pavyzdžiui, šilumos jutimą, kitam — šal- 
čio, vienam sukelia malonaus kvapo arba skonio ir t. t. ju- 
timą, kitam - nemalonaus; bet tuo pačiu metu nė vienas 
objektas negali turėti sau priešingų savybių. Vadinasi, iš- 
oriniuose objektuose pačiuose savaime nėra nieko pana- 
šaus į mūsų jutimus. 

Parodėme, kad jutimai būdingi vien tik mūsų sielai, o 
ne išoriniams objektams, kur, mums regis, jie esti; kad net 
pirmaisiais savo gyvenimo momentais žmogus jutimų ne- 
galėjo sieti su išore už savęs, kad laikydami savo jutimus 
materialių esinių požymiais, Žinome, jog tie esiniai turi re- 
alų gebėjimą mūsų intelekte sukelti tam tikrus jutimus, nors 
nežinome, koks tas gebėjimas ir nuo ko jis priklauso; kad 
Pagaliau realūs tų esinių požymiai nė kiek nepanašūs į 

mūsų jutimus. Iš visų šių pastabų išplaukia svarbi išvada, 
kuri mums yra tolesnio dėstymo taisyklė, būtent: jei realis 
jutimai nus sukelia tani tikrus teisingus intelektinius vnizdi- 
nius, 0 tokios yra sąvokos, galimos traktuoti atitrauktai nuo bet 
kurių jutimų, tai mūsų intelekto dėsnis verčia spręsti, jog šias 
sąvokas atitinka tam tikra už mūsų esanti Hkrovė, 0 mūsų juH- 
mų Ir bet kurių juslinių vaizdinių negali atitikti jokia tikrovė 
materialiuose esiniuose. 

Nustatę šią taisyklę, galime vertinti Locke'o teiginį dėl 
materialių esinių požymių skirstymo į pirminius ir antri- 
nius požymius*. Šis filosofas pirmaisiais supranta kūnų 
tankį arba neskvarbumą, jų dalelių sąryšį, tįsumą, pavi- 
dalą, judėjimą ar rimtį ir skaičių. Antriniais požymiais su- 
pranta visus tuos pojūčių teikiamus požymius, kuriuos 
anksčiau pavadinome siejamais požymiais, antai: kvapus, 
skonį, spalvas, garsus, šilumą, šaltį, kietumą ir pan. Pir- 
muosius vadina pirminiais požymiais dėl to, kad iš jų ky- 
la kiti požymiai; pirmiesiems vaizdiniams pripažįsta esi- 
nius atitinkantį tikroviškumą ir tarsi panašų į šiuos vaiz- 
dinius, o antrųjų vaizdinių bet kurį panašumo 
tikroviškumą paneigia. Bet kadangi tie kūnų požymiai, 
kuriuos Locke'as pavadino pirminiais požymiais, mums 
pasireiškia taip pat per pojūčius ir tai matyti iš pirmo 
žvilgsnio, galėtų atrodyti, kad jie taip pat yra ne kas kita, 
o tik pojūčiai ir, vadinasi, tų požymių vaizdiniuose tikro- 
viškumo ne daugiau negu antriniuose požymiuose. [ šį 
priekaištą, kurį idealistai laiko veiksmingiausiu ginklu sa- 
vo mokslui apginti, atsakome taip. 


* Essai philosophigue concernant Ventendenent humain par M. Locke, 
traduit dle Vanglois par M. Coste, liv. 2, chap. 4, $ 4-9. Pirminiai požymiai 
veikale vadinami gualitės originales et premiėrės, o antriniai - gualitės se- 
condes“. 

Norint motyvuoti Locke'o mokslą ir visuotinį intelek- 
tą" (sensus communis), kuris būtinai reikalauja, kad mū- 
siškąjį tįsumo vaizdinį atitiktų kas nors panašaus gam- 
toje, nes antraip visi materialūs esiniai neturėtų tikrojo 
realumo ir visas materialaus pasaulio didumas taptų vien 
suklydimu, - norint, sakau, tai padaryti, reikia įrodyti, 
kad mūsiškieji kūnų tįsumo, jų pavidalų, neskvarbumo, 
jų dalelių sąryšio vaizdiniai, taip pat kitų požymių, ku- 
riuos Locke'as pavadino pirminiais požymiais, vaizdi- 
niai, nors jie įgyjami pojūčiais, tačiau jais įgyjami ne be- 
tarpiškai, t. y. ne pačiais jutimais, bet taip, kad jutimai 
mums sukelia kieno nors, kas egzistuoja už mūsų, sąvo- 
kas panašiai, kaip tai vyksta tada, kai pažįstame išorinio 
objekto egzistavimą, o tai jau buvo aiškinta. Jei tai at- 
skleisime, tuo pačiu įrodysime, kad nors konkrečių po- 
žymių vaizdiniai jungiasi su jutimais, bet jais nesibaigia, 
0 šių vaizdinių sudėtį sudaro tam tikri tikrai intelekto 
elementai. Vadinasi, jei spalvų, garsų, skonio, kvapų ir 
t. t., kuriuos anglų filosofas pavadino antriniais požy- 
miais, vaizdinių neatitinka nieko panašaus materialiuo- 
se esiniuose, tai pirminiais pavadintų požymių vaizdi- 
nius turi atitikti tam tikra tikrovė sutinkamai su taisyk- 
le, kurią anksčiau nustatėme, ir ta tikrovė gali būti 
laikoma tam tikru atžvilgiu panaši į šiuos vaizdinius. Šią 
tiesą atskleisime gvildendami tįsumu vadinamą kūnų po- 
žymį (etendue, extensio). 

Tįsiu objektu vadiname tokį esinį, kurį sudaro daug at- 
skirų dalių, tarpusavyje sujungtų tam tikru ryšiu, kurį va- 
diname sanglauda. Kiekviena iš tų dalių yra pavienis esi- 
nys, kiekviena yra išorinis objektas mūsų intelekto atžvil- 
giu. Tad norint, kad žmogus patirtų tam tikrą tįsų objektą, 
teikia, kad jame atskleistų ir išskirtų bent kelias vieną su 
kita sujungtas dalis, t. y. kelis pavienius nepertraukiamo 

ryšio esinius. Pirmąjį išorinį esinį savo gyvenime žmogus 
galėjo patirti tik lytėjimo pojūčiu, - lygiai taip jis galėjo 
pirmą kartą susidaryti tįsaus objekto vaizdinį, t. y. pade- 
dant lytėjimo pojūčiui, atskleisdamas ir išskirdamas tam 
tikro išorinio esinio vis naujas dalis arba substancijas. Šiam 
tikslui reikia, kad visas kūnas arba kuri nors jo dalis judė- 
tų, antai žemės arba grindinio tįsumą atskleidžiame žings- 
niais arba matuodami kuriais nors ilgio matais, o mažes- 
nių ir parankinių objektų tįsumą atskleidžiame juos lies- 
dami ranka. Taigi čia turime atsižvelgti į du dalykus: 
pirma, tam tikrą lytėjimo jutimo nuoseklumą sieloje ir, an- 
tra, tįsaus objekto vis kitų dalių, kurių kiekviena yra pa- 
vienė substancija, sąvokas. Kaip pirmojo pažinto išorinio 
objekto sąvoka, kitaip tariant, jo egzistavimo žinojimas, nors 
mums sukeltas lytėjimo jutimo, vis dėlto nėra pats šis juti- 
mas, taip ir tįsaus objekto vis kitų dalių egzistavimo, ki- 
taip tariant, vis kitų išorinių substancijų žinojimas, nors 
įgyjamas tam tikru lytėjimo jutimų nuoseklumu, vis dėlto 
nėra joks jutimas nei jutimų nuoseklumas; tad jis yra inte- 
lektinis vaizdinys. 

Vadinasi, tįsumo, arba tįsių esinių, mūsų vaizdinys, nors 
iš pradžių sukeltas lytėjimo jutimų nuoseklumo, vis dėlto 
nėra nei vienas iš tų jutimų, nei tuo pačiu vien jutimų nuo- 
seklumas, bet jis yra sudėtinis vaizdinys, kuriame jutimai 
jungiasi su sąvokomis, - jos yra mūsų intelekto prigimti- 
nių tam tikrų sprendinių rezultatas; tad šioms sąvokoms 
privalome pripažinti išorines substancijas atitinkantį tik- 
roviškumą. 

Nors iš pradžių objektų tįsumą galėjome pažinti tik 
lytėjimo pojūčiu, tačiau dabar šį tįsumą galime pažinti ki- 
tais pojūčiais, pavyzdžiui, regėjimu. Tad kokios dalys su- 
daro tįsumo vaizdinį? Į tai atsakau taip. Kaip žmogus iš- 
orinio objekto egzistavimą patiria regėjimu, klausa arba 

uosle ne kitaip, o tik savo mintyje kurio nors iš šių pojū- 
čių teikiamus realius jutimus jungdamas su įsivaizduoja- 
mu atsparumo jutimų, o paskui su išorinio objekto sąvo- 
ka, taipjis kurio nors objekto tįsumą gali kuriuo nors kon- 
krečiu pojūčiu pažinti tik taip, kad to pojūčio teikiamas 
realus jutimas jame sukelia įsivaizduojamų lytėjimo juti- 
mų ir realių substancijų sąvokų tam tikrą eilę. Turime įsi- 
dėmėti, kad čia kalbama apie pilną, išraiškingą, arba at- 
sparumą sukeliantį, tįsumą (extensio plena, solida), o apie 
tuščią, arba kaip kiti sako grynąjį, tįyumą pasakysime to- 
liau. Kadangi įrodėme, kad pilnas tįsumas iš pradžių ga- 
lėjo būti pažintas tik tam tikra lytėjimo realių paskesnių 
jutimų eile, tai ir įsivaizduoti galima ne kitaip, o tik tam 
tikra šio pojūčio įsivaizduojamų paskesnių jutimų eile ir 
kartu sprendinių ir sąvokų apie realių esinių egzistavimą 
tam tikra eile, nes kiekviena pilno tįsumo dalis yra realus 
esinys, t. y. kūnas. Todėl kai, pavyzdžiui, žvilgsniu spren- 
džiu apie tam tikro tįsaus objekto egzistavimą, tai vyksta 
tik tuo būdu, kad tam tikra šviesos modifikacija papras- 
tai manyje sužadina lytėjimo įsivaizduojamų paskesnių 
jutimų tam tikrą eilę, o paskui - sprendinių ir sąvokų, apie 
kurias jau kalbėta, eilę. Šis vyksmas susidaro dėl to, kad 
daugelis ankstesnių patyrimų, kuriuose savo realius ly- 
tėjimo jutimus palygindavau su tokiais pačiais regėjimo 
jutimais, mane išmokė su tam tikromis realiai juntamo- 
mis šviesos modifikacijomis jungti lytėjimo įsivaizduoja- 
mų paskesnių jutimų tam tikras vienokias ar kitokias eiles, 
taip pat sprendinių ir sąvokų eiles. Iš tikrųjų, pavyzdžiui, 
žiūrėdamas į sieną, ją regiu esant tįsią, tada nuo sienos at- 
sispindėjusios šviesos modifikacija, kurią realiai juntu, man 
teikia akstiną mąstyti, kad, palietęs savo ranka siena va- 
dinamą esinį, galėčiau paskiau atskleisti vis naujas dalis, 
tarpusavyje sujungtas nenutrūkstamu kompaktiškumo 

ryšiu. Taigi šiame įvykyje realų šviesos jutimą jungiu su 
tam tikra eile įsivaizduojamų paskesnių lytėjimo jutimų — 
kiekvieną jų atitinka vis kitos substancijos, sudarančios 
siena vadinamo tįsaus esinio sudėtį, sąvoka, arba egzis- 
tavimo žinojimas. Jei šie įsivaizduojami jutimai, taip pat 
juos atitinkančios sąvokos mano mintyje staiga nesijung- 
tų su realiu šviesos jutimu, tai, nors žiūrėčiau į sieną, ne- 
galėčiau žinoti, kad ji tįsi lygiai taip, kaip ką tik gimęs 
kūdikis, pirmą kartą žvelgdamas į jį supančius objektus, 
kurių dar nepalytėjo, negali žinoti, kad jie egzistuoja — 
šitai aiškinau. 

O dėl tuščio tįsumo arba grynosios erdvės (spalium pu- 
run, vacuuni), tai man atrodo, jog lengvai galima parody- 
ti, kad šis vaizdinys yra neigiamas pilnojo tįsumo vaizdi- 
nio atžvilgu, ir tai paaiškinsiu taip. Ką tik matėme, kad 
pilnojo tįsumo vaizdinyje turi iš esmės glūdėti tam tikra 
realių substancijų sąvokų eilė. Iš to reikia daryti išvadą, 
kad tuščio tįsumo vaizdinyje turi glūdėti tam tikra gali- 
mų substancijų sąvokų eilė, t. y. tik galinčių būti, bet rea- 
liai nesančių. Antai kai norime išmatuoti kokią nors tuš- 
čią erdvę, užskliaustą kokiomis nors sienomis arba ribo- 
mis, tai darome skaičiuodami pilnojo tįsumo tam tikras 
viena kitai lygias dalis, kurios toje tuščios erdvės srityje 
gali glūdėti. Kad išmatuotume, pavyzdžiui, tuščio indo 
vidinį tūrį, į jį pilame vandens arba kito skysčio iš tam 
tikro žinomo tūrio mažesnio indo skaičiuodami, kiek kar- 
tų šį pylimą reikia kartoti, kad užpildytume didesnijį in- 
dą, ir atidžiai žiūrime, kad kiekvienu atveju mažesnis in- 
das būtų pilnas. Be abejo, šioje veikoje mūsų tikslas tik 
tas, kad žinotume, kiek tam tikrų pilno tisumo dalių gali 
tilpti tuščioje erdvėje. Taip išmatuotas indo tūris mums 
teikia tikslų arba ženklų tam tikromis ribomis užskliaus- 
tos tuščios erdvės vaizdinį. 


— 84 — 


TRAKTATAS APIE LOGIKĄ, METAFIZIKĄ IR MORALĖS FILOSOFIJĄ 


Bet jei ne visuomet įgyjame tokios erdvės tikslų vaizdi- 
nį, tai koks bus šis vaizdinys nebūdamas tikslus? Antai ma- 
nome, kad pilnojo tįsumo tam tikrų dalių tam tikras skai- 
čius (mūsų vaizdinyje toks skaičius nežymimas) galėtų to- 
kioje erdvėje tilpti. Man atrodo, kad visiškai nepaneigiama 
yra tai, kad, kur tik įsivaizduojame tuštumą ar vakuumą, 
tai šio vaizdinio esminė dalis turi būti mintis, kad toje tuš- 
čioje erdvėje nėra jokio kūno, nors galėtų būti tam tikras 
kiekis kūnų, arba tam tikras tįsaus esinio dalių kiekis. To- 
dėl tuščios erdvės vaizdinys yra neigiamas pilno tįsumo 
vaizdinio atžvilgiu. 

Išsiaiškinę ir pirmojo, ir antrojo tįsumo vaizdinį, įsigi- 
linsime į tai, apie ką kalbama tada, kai klausiama, ar tam 
tikras objektas savaime iš esmės tįsus kaip atrodo. Šis klau- 
simas, be abejo, reiškia: ar tas objektas iš tikrųjų yra dauge- 
lio tarpusavyje susijungusių esinių aibė ir šiame jungimesi 
mūsų pojūčiai negali pastebėti jokio pertrūkio. Todėl jei 
tįsumo mūsų vaizdinys yra toks vaizdinys, apie kurį būtų 
galima dalykiškai teigti, kad jis klaidingas tuo atžvilgiu, 
kuriuo jį ką tik aiškinomės, tai, kai pojūčiais pažįstame ko- 
kį nors tįsų objektą, tada galime teigti, kad jis, tiesą sakant, 
realiai nėra viena substancija, bet yra daugelio tarpusavyje 
tolydžiai susijungusių substancijų aibė. 

Panašiai įrodoma, kad šių materialios substancijos po- 
žymių arba būvių vaizdiniai - pavidalo, vietos, nuoto- 
lio, dydžio, tankio, veikimo, jos dalių ryšio, judėjimo, taip 
pat objektų skaičiaus vaizdiniai nėra vien jutimai nei tik 
jutimų junginys, bet juos sudaro kartu jutimai ir sąvo- 
kos, o todėl šių požymių vaizdiniams turime pripažinti 
tam tikrą atitikimo realumą. Šių tiesų gvildenimas patei- 
sina Locke'o pateiktą materialių esinių požymių skirsty- 
mą į pirminius ir antrinius požymius, apie tai jau anks- 
čiau sakyta. 


g BĘ Mai 

Išaiškėjus, kad, tįsų esinį suvokdami pojūčiais, priva- 
lome apie jį spręsti pagal savo intelekto dėsnius, jog jis 
realiai yra daugelio tolydžiai tarpusavyje susijungusių 
substancijų aibė, o prisimenant, kad Locke'as objektų skai- 
čiaus vaizdinį talpina tarp tokių vaizdinių, kuriuos ati- 
tinka tikrovė, - lengva numatyti natūralią mūsų proto 
abejonę dėl esminių teiginių. Juk yra žinoma, kad realus 
egzistavimas gali būti būdingas tik atskiroms substanci- 
joms, o ne aibei. Mat aibė, kiek ji aibė, egzistuoja tik mūsų 
intelekte, bendrai apimančiame daugelio pavienių sub- 
stancijų vaizdinius. Tad jei tįsumo, kurį pripažįstame ma- 
terialiems esiniams, vaizdinys iš esmės priklauso nuo tam 
tikros aibės vaizdinio, tai jis priklauso ir nuo to, kas, atro- 
do, egzistuoja tik mūsų intelekte, tai pagal kokį dėsnį ga- 
lime realų tįsumą pripažinti tiems esiniams, kuriuos va- 
diname materialiais? 

Tas pat pasakytina apie objektų skaičiaus vaizdinį, ku- 
ris iš tikrųjų yra tam tikros pažymėtos aibės vaizdinys ir 
nuo tįsumo vaizdinio skiriasi tuo, kad pastarąjį laikome 
daugelio tolydžiu glaudžiu ryšiu susijungusių substancijų 
aibe, o objektų skaičiaus vaizdinį laikome pavienių sub- 
stancijų aibe. 

Tokia yra viena iš abejonių, kurios labiausiai skatino 
skepticizmą arba idealizmą. Juk jei rodomės esą tikri, kad 
aibė, kiek ji laikoma aibe, gamtoje negali egzistuoti, o kita 
vertus, tam tikras mūsų intelekto dėsnis verčia mus teigti, 
kad pasaulyje realiai yra labai daug substancijų, o ne viena, 
ir kad materialūs esiniai realiai yra daugelio tarpusavyje 
tam tikru ryšiu susijungusių substancijų aibės, - tai kaip 
galime sutaikyti šiuos priešingumus, kurie, atrodo, kyla iš 
vieno ir to paties šaltinio, t. y. iš mūsų intelekto prigimties? 
Juk jei mūsų intelektas dėl savo prigimties pats sau priešta- 
rauja, tai kokį pasitikėjimą gali nusipelnyti jo šviesa? 

Nors šio priekaišto viena dalis labai išvaizdi, tačiau, jei 
neklystu, įjį lengva atsakyti. Čia reikia aiškinti dvejopą bū- 
dą, kuriuo reali tikrovė, t. y. esanti mūsų intelektui išoriš- 
ka, gali atitikti mūsų vaizdinius. Man atrodo, kad šio dve- 
jopo būdo išdėstymas labai svarbus filosofijai ir būtinas no- 
rint suturėti daugelio metafizinių klaidų šaltinius; tad 
imsimės aiškinti. 


Dvejopo būdo, 
kuriuo tikrovė atitinka 
mūsų vaizdinius, išdėstymas 


Tarkime, pavyzdžiui, kad tam tikroje vietoje tikrai ma- 
tau tris žmones, kiekvienas žmogus iš tikrųjų yra sudėtinė 
būtybė; tačiau daugeliu atžvilgiu paprastai jį laikome, nors 
ne griežtąja reikšme, paviene substancija, nes jis yra indivi- 
diu“ . Kiekvieną iš trijų minėtų žmonių laikydamas atski- 
ru, savo vaizdiniui pripažįstu realumą, nes, kaip anksčiau 
sakyta, realus egzistavimas būdingas tik pavienėms substan- 
cijoms, o Žmogus gali būti laikomas tokia būtybe, tad šiuo 
atžvilgiu mano turimą žmogaus, kurį realiai matau ir lai- 
kau atskirybe, sąvoką atitiks faktinė tikrovė, kitaip sakant, ati- 
tiks faktiškai. Juk faktine tikrove vadinu tai, kas atitinka pa- 
vienių substancijų ir tokionis substancijoms būdingų požymių mū- 
sų sąvokas, jei šias sąvokas mums sukėlė realūs jutimai. 


* Savo viešose paskaitose stengiausi nagrinėti įvairius atžvilgius, kuriais 
iš daugelio substancijų sudaryti esiniai imami kaip pavieniai, ir čia buvo 
proga parodyti, ką reiškia individuum. Žmogus kaip tik labiausiai laikomas 
paviene būtybe, kad pirmacilė ir kilniausioji jo dalis, t. y. siela, arba intelek- 
tas, yra netįsi, iš dalių nesudaryta substancija ir todėl ji pavienė griežtąja 
reikšme, tai jau įrodžiau. 

O kai savo mintyje draugėn jungiu tų trijų tam tikroje 
vietoje esančių Žmonių vaizdinius, tai galiu teigti, kad toje 
vietoje iš tikrųjų yra trys žmonės - ne mažiau ir ne daugiau. 

Tačiau svarstydami tai, jog mano Hrejeto vaizdinį nie- 
kaip negali atitikti kuri nors iš tų trijų substancijų, nes kiek- 
viena iš jų yra pavienė substancija, kad aibės, kiek ji aibė, 
realaus egzistavimo vaizdinio negaliu turėti, o trejeto vaiz- 
dinys neabejotinai yra tam tikros aibės vaizdinys, ir kadangi 
trijų substancijų vaizdinys nėra nei atskiros substancijos, 
nei kurio tos substancijos požymio vaizdinys, tai iš to rei- 
kia daryti išvadą, kad tikrovė šio vaizdinio faktiškai negali 
atitikti. Bet kadangi šiuo atveju paprastai pripažįstame ati- 
tinkančiąją tikrovę trijų Žmonių vaizdiniui, tai, jei ši tikro- 
vė negali šio vaizdinio atitikti faktiškai, ji turi atitikti kryp- 
tingai. Trijų žmionių mūsų vaizdinio akstinas, kitaip sakant, 
priežastis, yra faktiškoji tikrovė. Juk jei kiekvieno tų žmo- 
nių mūsų vaizdinio neatitiktų faktiškoji tikrovė, jei tos sub- 
stancijos būtų tik laisvai, o ne tikroviškai įsivaizduojamos, 
tai tokiu atveju jų skaičiaus žymėjimas priklausytų nuo mū- 
sų palankumo. 

Panašiai esti, jeigu lygindamas vieną Žmogų su kitu, 
antrą su trečiu, pastebiu jų požymių skirtingumą ar pa- 
našumą, tai to skirtingumo vaizdinio negali atitikti nė vie- 
nas iš tų žmonių. Juk šis skirtingumo ar panašumo santy- 
kinis vaizdinys tėra santykis tarp tų trijų žmonių, minty- 
je susietų draugėn, mano vaizdinių, o kiekvienam iš jų 
būdinga savas pavienis egzistavimas. Savo mintyje jung- 
damas tų trijų žmonių vaizdus ir juos tarpusavyje lygin- 
damas, nepateikiu naujų žinių apie tų Žmonių realius po- 
žymius, kuriuos pastebėjau kiekviename iš jų. Todėl jų 
skirtingumo ar panašumo mano vaizdinio tikrovė faktiš- 
kai negali atitikti. Bet kadangi šis skirtingumo ar panašu- 
mo santykis priklauso ne nuo mūsų valios, kadangi tokiu 

atveju paprastai sakome, jog tie žmonės iš tikrųjų tarpu- 
savyje panašūs arba nepanašūs, tai šio santykio vaizdinį 
tikrovė turi atitikti kryptingai. Juk jei nebūtume realiai 
matę tų Žmonių tam tikroje vietoje, o juos tik laikinai įsi- 
vaizdavę, tai tiek tų substancijų, tiek jų skirtingumo ar 
panašumo santykio vaizdinys visiškai priklausytų nuo 
mūsų valios. 

Tad dabar galime skirti ir tarpusavyje palyginti atitin- 
kančiosios tikrovės dvejopą aiškinimo būdą dėl mūsų vaiz- 
dinių ir, apibrėžę pirmąjį būdą, galime apibrėžti ir antrąjį. 
Enktiškai atitinkančiąja, kitaip tariant, faktine Hkrove pava- 
dinau tai, kas atitinka pavienių substancijų ir kokioms substan- 
cijoms būdingų požymių mūsų sąvokas, jei šias sąvokas mums 
sukėlė realūs jutimai. Tą pačią tikrovę laikau kryptingai ati- 
tinkančiąja, arba, kitaip tariant, ją vadinu kryptingąja tikro- 
ve, kai ji atitinka realių substančijų arba realių jų požymių miū- 
sų sąvokų santykius arba jungimą nepriklausomai nuo mūsų pa- 
lankumo, kurie, tačiau, mums neteikia jokių naujų žinių apie 
faktinę Hkrovę. Taip šią tikrovę aiškinu. 

Tarkime, kad realiai matau du kokius nors nejudan- 
čius, mažiau ar daugiau vienas nuo kito nutolusius ob- 
jektus. Jei noriu susidaryti teisingą jų nuotolio vaizdinį, 
turiu tą nuotolį matuoti, t. y. pats patyrimu sužinoti, kiek 
tam tikrų matų telpa arba gali tilpti tarp vieno ir kito ob- 
jekto; šiuo tikslu, eidamas nuo vieno objekto prie kito, skai- 
čiuoju savo žingsnius arba prie plokštumos, ant kurios 
stovi tie objektai, pridedu tam tikrą ilgio matą. Kai šitaip 
įgijau nuotolio tarp tų dviejų objektų teisingą vaizdinį, 
tai šį vaizdinį atitiks tik kryptinga tikrovė, nes šis nuoto- 
lio vaizdinys nėra nei pavienės substancijos, nei realiai 
tai substancijai būdingo požymio vaizdinys; juk dėl to, 
kad savo mintyje jungiu draugėn dviejų objektų vaizdi- 
Nius ir juos sieju su galimų tarp jų talpinti matų vaizdiniu, 

nė vienam iš tų objektų nepridedamas joks realus požy- 
mis. Matau.tik tuos, o ne kitus realius požymius, kuriuos 
pažinau žvelgdamas į tuos objektus pavieniui, pirmiau 
negu susidariau jų nuotolio vaizdinį. Todėl šio nuotolio 
mano vaizdinys yra tik dviejų realių esinių vaizdinių san- 
tykis, kuris, sakau, man neteikia jokių žinių apie faktinę tik- 
rovę. Vis dėlto jei šis dviejų objektų vaizdinių, susietų su 
tarp jų galimų talpinti tam tikrų matų vaizdiniais, santy- 
kis nuo mano valios nepriklauso todėl, kad jį laikau esan- 
tį tarp realių, o ne prasimanytų esinių vaizdinių, tai dėl 
to šį vaizdinių santykį tikrovė turi atitikti kryptingai, nes, 
sakau, toks ir ne kitoks realiai yra nuotolis tarp tų dviejų 
objektų. Čia matome, kad daiktiškojo nuotolio vaizdinys 
patvirtina tą patį, kas pasakyta dėl ankstesnio pavyzdžio 
apie trijų žmonių skirtingumo ar panašumo vaizdinį; ir 
vieno, ir kito vaizdinį tikrovė gali atitikti ne kitaip, o tik 
kryptingai. 

Dabar tarkime, kad vienas iš tų objektų, pavyzdžiui, 
A, judinamas tam tikros jėgos, mums matant artėja prie 
kito objekto B ir, smogęs į B, sukelia pastarojo judėjimą. 
Kadangi šį kartą abu daiktiški objektai sukelia mūsų sie- 
loje kitaip modifikuotą šviesos jutimą negu tada, kai jie 
buvo rimtyje ir nutolę vienas nuo kito, tai iš tų pačių esi- 
nių kylančių jutimų pakitimas mums sukelia tam tikro jų 
pakitimo sąvoką, kuriai, remiantis tuo, kas anksčiau nu- 
statyta, turime pripažinti atitikimo tikroviškumą. Todėl 
deramai sakome, kad objekte A realiai įvyksta tam tikras 
būvio pakitimas, kurį vadiname poveikiu, o objekto B bū- 
vis taip pat realiai pakinta ir jį vadiname padariniu, ki- 
taip sakant, poveikio įgijimu. Nors šių pakitimų nesieja- 
me su tų objektų mums sukeltais jutimais ir negalime Ži- 
noti, kokie yra tie pakitimai patys savaime ir koks jų 
vyksmas, vis dėlto mūsų intelekto dėsnis neleidžia mums 

abejoti, kad tuose esiniuose kažkas realiai pakito. Tačiau 
apie tuos pakitimus negalime sužinoti anksčiau, negu pa- 
matome vieno objekto poveikį kitam, nes tie aptariami pa- 
kitimai anksčiau apskritai neegzistavo. Vadinasi, vaizduo- 
damiesi vieno objekto poveiki kitam, ne tik turime tų abie- 
jų esinių mūsų vaizdinių tam tikrą santykį, arba jungimą, 
bet ir tokį santykį, kuris mums teikia naujų žinių apie fak- 
tiškąją tikrovę, t. y. apie tuose esiniuose įvykusius realius 
pakitimus*. 

Šią tiesą dar paaiškinsime kitu pavyzdžiu. Stebėda- 
mas, kad, kiekvieną kartą tam tikrai substancijai pavei- 
kiant kitą substanciją, pastarojoje sukeliamas toks ir ne 
kitoks pakitimas, darau išvadą, jog pirmoji substancija ge- 
ba sukelti antrojoje tam tikrą ir ne kitokį pakitimą, o ant- 
toji substancija geba patirti tokį pakitimą. Taigi sužino- 
mi nauji tų substancijų realūs požymiai. Nors tie požy- 
miai substancijoms buvo būdingi pirmiau, negu pažinau 
vienos jų poveikį kitai, tačiau tų požymių anksčiau nega- 
lėjau žinoti. 

Iš to darome išvadą, kad mūsų intelekte susidaro realių 
substancijų bei jų realių požymių sąvokų tokie junginiai ir 
santykiai, kurie mums teikia naujų žinių apie atitinkamą 


* Savo teorijoje materialių esinių požymius skirstau į pastovius ir laiki- 
nus. Pirmaisiais suprantu tų esinių gebėjimą paveikti mano juslumą arba 
paveikti kitus materialius esinius tam tikru ir ne kitu būdu; o antraisiais su- 
prantu tam tikrus nepatvarius ir lengvai kintančius tų esinių būvius, antai jų 
Judėjimą arba rimtį, padėtį vietoje, realų poveikį arba poveikio patyrimą ir t. t. 
Ir pirmieji, ir antrieji.tikrai gali būti vadinami požymiais, nes visa tai yra to, 
kas substancijoms gali būti ilgesnį ar trumpesnį laiką pripažinta, požymis. 
Vadinasi, kai pripažįstame realiuose esiniuose įvykusius realius pakitimus, 
tuo pačiu pripažįstame tam tikrus realius požymius, kurių jie anksčiau netu- 
rėjo. Tai rodo, kad tokių pakitimų sąvokas atitinka faktinis realumas esiniuo- 
Se pagal šio realumo apibrėžimą. 

tikrovę, o todėl tų santykių sąvokoms turime pripažinti re- 
alų faktiškąjį atitikimą. Kaip tik todėl apibrėždamas kryp- 
tingąją tikrovę pavartojau žodžius kurie, tačiau ir t. t. Kiek- 
vienas mato, koks šiuo atžvilgiu yra esminis skirtumas tarp, 
pavyzdžiui, nuotolio arba dviejų realių substancijų skirty- 
bės ar panašumo mūsų vaizdinių santykių ir kitų santy- 
kių, pavyzdžiui, mūsų stebėto vienos substancijos povei- 
kio kitai substancijai. Pirmuosius santykius tikrovė atitin- 
ka tik kryptingai, antruosius atitinka faktiškai. 

Todėl mūsų intelekte nėra prieštaravimo, kai teigiame, 
jog realus egzistavimas būdingas tik pavienėms substan- 
cijoms, ir kai teigiame, jog pasaulyje realiai yra nesuskai- 
čiuojamos substancijų aibės, nes pavienių substancijų mū- 
sų sąvokas tikrovė atitinka faktiškai, o aibių sąvokas tikro- 
vė atitinka kryptingai. Taigi ir pirmosioms, ir antrosioms 
sąvokoms visuomet pripažįstame atitinkamą tikrovišku- 
mą. Mūsų intelektui įgimtos mąstymo taisyklės negali pa- 
čios sau prieštarauti, nes antraip visas mūsų pažinimas tap- 
tų chaotišku netikrumu. Todėl Kanto axHnomijos yra nede- 
ramas žmogiškojo intelekto apkaltinimas. Kai šis filosofas 
teigė, kad įvairūs intelekto gebėjimai, savo veiksena pa- 
valdūsjiems būdingiems įvairiems dėsniams, gali teikti net 
sau priešingus rezultatus, tai jis neatsižvelgė, kad tokie to- 
li siekiantys teiginiai galėjo kurstyti skeptikų ir idealistų 
vizijas, nors pats nebuvo idealistas griežtąja šio žodžio 
reikšme. 

Ankstesnis dvejopo būdo, kuriuo tikrovė atitinka mū- 
sų sąvokas, aiškinimas, teikia šias pastabas. 

1. Mūsų vaizdinius atitinkanti tikrovė pati savaime ne- 
gali būti dvejopa, nors ją skirstau į faktinę ir kryptingąją; 
juk šiuo skirstymu išreiškiu tik dvejopą būdą, kuriuo vie- 
na ir ta pati tikrovė atitinka mūsų vaizdinius sutinkamai 
su įvairiomis jų rūšimis. Kokių nors substancijų arba jų po- 

žymių mūsų vaizdinius atitinka kas nors esantis už mūsų 
intelekto arba neatitinka; pirmuoju atveju turėsime atitin- 
kančiąją tikrovę, o antruoju atveju tokios tikrovės nebus ir 
mes turėsime tik pačius vaizdinius. Taigi atitinkančios dve- 
jopos tikrovės negali būti. 

2. Tai, ką pavadinau kryptingąja tikrove, iš esmės remia- 
si faktine tikrove, nes toji pati tikrovė, kurt atitinka pavie- 
nių substancijų bei jų realių požymių mūsų sąvokas yra 
mums priežastis, kad vieną su kita jungiant arba lyginant 
šias sąvokas įvairiais atžvilgiais iš to kyla tokie ir ne kiti 
jungimai bei santykiai, visai nepriklausantys nuo mūsų pa- 
lankumo. 

3. Bet kuris mūsų vaizdinys, kurį tikrovė atitinka tik 
kryptingai, o ne faktiškai, visai nėra jokios realios substan- 
cijos nei kurio nors realaus požymio vaizdinys, nes, kaip 
parodyta, šie vaizdiniai tėra realių substancijų arba jų rea- 
lių požymių mūsų sąvokų santykiai arba junginiai. 

4. Tam tikru atžvilgiu galime teigti, kad mūsų sąvokas, 
kurioms intelekto dėsnis įsako pripažinti faktinį tikroviš- 
kumą, atitinka kas nors panašaus išorinėse substancijose, 
o šį panašumą turime suprasti ne kitaip, bet tik egzistavi- 
mo požiūriu: tai reiškia, kad egzistavimo vaizdinį atitinka 
kitas egzistavimas ir substancijos, ir jos požymių atžvilgiu. 
Tačiau anaiptol neteigiame, kad tos substancijos arba jų po- 
žymiai patys savaime panašūs į mūsų sąvokas, kurias jie 
atitinka. Juk šios sąvokos, paimtos atitrauktai nuo bet ko- 
kių jutimų, būdamos iš prigimties tamsios, mums teikia 
tik įsitikinimą tam tikrų substancijų arba jų požymių eg- 
zistavimu, visai mums nepaaiškindamos, kokie yra tos sub- 
stancijos arba jų požymiai patys savaime. 

Dėl vaizdinių, kuriems pripažįstamas tik kryptingas tik- 
roviškumas, jau paaiškėjo, kad tokių vaizdinių niekas pa- 
našaus negali atitikti realiose substancijose. 

Kartu dažnai turėtų atrodyti, kad net ir šiuos pastaruo- 
sius vaizdinius atitinka kas nors panašaus esiniuose ir kad 
iš to išeina, jog šie vaizdiniai yra santykiniai, negali būti 
paimti be daugelio arba bent dviejų pavienių substancijų, 
su kuriomis jie susiję, vaizdinių, pavyzdžiui, toks yra ai- 
bės arba skaičiaus vaizdinys. Kadangi kiekvieną toje aibė- 
je glūdinčios pavienės substancijos sąvoką atitinka faktinė 
tikrovė, kitaip sakant, kuriuo nors atžvilgiu panaši, todėl 
turėtų atrodyti tarytum tos aibės arba tam tikro pažymėto 
skaičiaus vaizdinį atitinka kas nors panašaus, nors aibė, 
paimta vien tik kaip aibė, egzistuoja tik mūsų intelekte - 
tai jau aiškinta. Kaip tik dė! šios priežasties Locke'as visų 
tų požymių, kuriuos pavadino pirminiais požymiais, vaiz- 
diniams pripažįsta tikroviškumą, panašų į esantį materia- 
liuose esiniuose, nors kai kuriuos tų vaizdinių tikrovė ati- 
tinka tik kryptingai. Būtent jei sutinkamai su ką tik dėsty- 
tomis pastabomis analizuosime materialiems esiniams 
priskiriamų požymių mūsų vaizdinius, tai įsitikinsime, kad 
be tų esinių gebėjimų, arba galių, paveikti mūsų juslumą 
arba kitas materialias substancijas tam tikru vienodu būdu, 
o tuos gebėjimus pavadinome jų pastoviais požymiais, - dar 
turime pripažinti faktinį tikroviškumą šių požymių, kitaip 
sakant, tų esinių būvių, vaizdiniams, antai: vietos ir judėji- 
mo, paimtų mintyje ir atsietai, tankio, arba neskvarbumo, 
poveikio ir jų dalių sąryšio, kurį vadiname kompaktišku- 
mu arba pavaldumu. O kitų požymių, antai: nuotolio, tį- 
sumo ir pavidalo, vaizdinius tikrovė atitinka ne kitaip, o 
tik kryptingai. 

Atrodytų, pakankamai aiškios priežastys, kodėl reikia 
skirti dvejopą būdą, kuriuo tikrovė gali atitikti mūsų vaiz- 
dinius. Jei to nedarome, tai metafiziniai tyrimai tokiu svar- 
biu mūsų žinioms požiūriu - jų tikroviškumui - neišven- 
giamai turi mus atvesti į skepticizmą arba idealizmą. 

Svarbiausieji skeptikų 
ir idealistų priekaištai, nukreipti 
prieš žmogiškojo pažinimo tikroviškumą, 
ir atsakymas į juos 


Betgi kokiais argumentais ką tik minėtų sistemų šali- 
ninkai grindžia savuosius abejojimus arba vizijas? Žmo- 
gus, vadovaudamasis sveiku protu, kuris nepažino meta- 
fizinių subtilumų, turi nustebti arba gūžčioti pečiais, gir- 
dėdamas skeptiką abejojant, ar iš tikrųjų egzistuoja tos 
substancijos, kurias jis mato, kurias liečia arba patiria ki- 
tais pojūčiais; arba kai jam idealistas tvirtina, kad visi esi- 
niai, kuriuos vadiname išoriniais, egzistuoja tik mūsų in- 
telekte ir daugiau niekur ir kad visas regimas pasaulis yra, 
taip sakant, mūsų pačių kūrinys. Tad iš kur atsirado tokios 
keistos teorijos, sulaukiančios vis daugiau šalininkų tarp 
apsišvietusių ir žinomų mokslo pasaulyje kitų sričių as- 
menų? Todėl reikia išaiškinti šaltinį, iš kurio kilo filosofijai 
kenkiantys beprasmiškumai. 

Be sunkumų ir prieštarų, kurias iki šiol stengėmės iš- 
spręsti išaiškindami dvejopą būdą, kuriuo atitinkančioji 
tikrovė nagrinėjama mūsų vaizdinių atžvilgiu, buvo ir ki- 
tų argumentų, davusių pradžią skeptikų ir idealistų te- 
orijai. Tarp šių argumentų svarbiausi yra du. Pirmiausia: 
jau matėme, kad kiekvienas žmogus dėl tam tikros vaiz- 
duotės iliuzijos, nuosavus jutimus perkelia į išorinius esi- 
nius ir pirmuosius laiko pastarųjų požymiais. Šią tiesą, iš 
dalies žinomą jau senovės filosofams* , mums artimesniais 
laikais nuodugniai atskleidė Descartes'as, Malebranche'as, 


* Iš senovės filosofų šią juslinę iliuziją pirmiausia gvildeno Herakleitas 
iš Efeso, kuris garsėjo apie 500-uosius metus prieš krikščioniškąją erą. 

Locke'as ir Condillacas; kartu suabejota mūsų žinių tik- 
roviškumu ir imta jam priekaištauti. Juk jei pojūčiai mus 
apgauna, nuosavus jutimus pateikdami kaip mums sve- 
timų substancijų požymius, tai kas gali mums laiduoti, 
kad ir pati šių substancijų, apie kurias mums praneša po- 
jūčiai, būtis nėra iliuzija ir kad ji yra kažkas daugiau ne- 
gu mūsų intelekto vaizdinys? Juk visi mūsiškieji materia- 
lių esinių - tų, kuriuos mes dabar pažįstame pojūčiais, ir 
tų, kuriuos šiuo būdu pažinome anksčiau, - vaizdiniai su- 
sideda beveik tik iš jutimų, realių arba įsivaizduojamų. 
Paprasti žmonės ir net daugelis mokslininkų nežino, kad 
intelekte atsirandančius materialių esinių atvaizdus su- 
daro sąvokos, t. y. tam tikri visai kitos rūšies negu jutimai 
vaizdiniai. Kažko, esančio už mūsų, ką mes vadiname sub- 
stancija (substantia) ir kuo tarsi remiasi mūsų jutimai, vaiz- 
dinys negali būti toks aiškus kaip patys šie jutimai. Tad 
jei šių pastarųjų už mūsų intelekto niekas panašaus ne- 
atitinka, tai kokią turime teisę teigti, kad kažkokių sub- 
stancijų mūsų vaizdinį, tokį tamsų, atitinka kas nors rea- 
laus? Kadangi žmonės dėl iliuzijos, apie kurią kalbėjome, 
įprato nuosavus jutimus ir su jais susijusias sąvokas pri- 
skirti kažkam už jų esančiam, tai ar mūsiškieji vaizdiniai, 
sudaryti iš jutimų ir sąvokų bei priskirti kažkam už jų 
esančiam, nėra visa išorinė tikrovė, egzistuojanti tik 
mums, tikrovė tariama, kurios už mūsų intelekto niekas 
iš esmės negali atitikti? 

Antrasis argumentas, kuriuo skeptikai ir idealistai grin- 
džia savo nuomones, yra tas, kad jiems atrodo, jog, numa- 
tydami tam tikrą išorinių esinių realią būtį, mes niekaip 
negalime jos įrodyti. Juk jei šios išorinės substancijos rea- 
liai egzistuoja, vis dėlto jos netapačios mūsiškiems šių sub- 
stancijų vaizdiniams ir niekuomet nebuvo mūsų intelekte; 
tad koks gi mūsų vaizdinių ir šių substancijų ryšys? Kas 

gali užtikrinti, kad mūsų vaizdiniai tikrai yra kažkokių in- 
telektui neprieinamų originalų kopijos? Juk mūsų pažini- 
mas prasideda ir baigiasi vaizdiniais, tad kaip galima pati- 
kimai spręsti apie tai, kas yra toliau už šių vaizdinių? 

Matome, kokie iš pažiūros stiprūs atrodo šie priekaiš- 
tai, nukreipti prieš mūsų pažinimo tikroviškumą. 

Dėl pirmojo priekaišto, tai į jį jau atsakėme. Nors dabar 
visi žmonės dėl kažkokios iliuzijos* nuosavus jutimus pri- 
skiria kažkam, esančiam už jų, tačiau buvo metas, kai šito 
negalėjo daryti, 0 tai vyko pirmosiomis jų gyvenimo mi- 
nutėmis. Žmogus turėjo jutimus ir juos pažino kartu su sa- 
vo gyvenimo pradžia, o juos priskirti kažkam, esančiam 
užjo, pradėjo tik tada, kai lytėjimo pojūtis per daugkartinį 
patyrimą jam pranešdavo apie tam tikrų išorinių priežas- 
čių egzistavimą, nuo kurių šie jutimai priklausė, tai jau bu- 
vo išaiškinta. Šių priežasčių sąvokos ir sprendiniai apie jų 
realų egzistavimą negalėjo būti mūsų jutimų kaip tokių ku- 
rio nors lyginimo, jungimo ar tvarkymo rezultatas; vadi- 
nasi, jie turėjo kilti iš tam tikro mūsų intelektui įgimto dės- 
nio. Bet jei mes norime sveikai spręsti apie daiktus, tai da- 
ryti galime ne kitaip, o tik remdamiesi intelekto dėsniais, 
arba, tai yra tas pats, remdamiesi prigimtinėmis mąstymo 
taisyklėmis. Jei įsitikinome, kad kai kurie sprendiniai deri- 
nasi su šiais dėsniais, tai ir jų tikrumu nė mažiausiai neturi 
būti abejojama; antraip prasilenktume su tiesa ir prigimtine 


* Kalbėdamas apie vaizduotę ne tik stengiausi išdėstyti tos visuotinės 
Žmonių iliuzijos, tarsi ji būtų jiems įgimta, priežastis, bet dar stengiausi 
parodyti, kad ji žmogui būtinai reikalinga savajai būtybei išsaugoti. Ta- 
Čiau šis poreikis siekia tik mūsų vaizduotės iliuzijas, o ne sprendimo arba 
įsitikinimo iliuzijas; noriu pasakyti, kad žmogui reikalinga, jog jo jutimai 
jam atrodytų esantys išoriniuose esiniuose, tačiau visai nereikalinga, kad 
Jis manytų ir būtų įsitikinęs, jog jie ten iš tikrųjų yra. 

proto šviesa ką nors tvirtinti, atmesti ar abejoti ne pagal 
dėsnius, kuriuos prigimtis nustatė mūsų intelektui. Ir nors 
nepajėgiam suprasti, kokiu būdu mūsų sieloje atsiranda 
žinojimas tų daiktų, kurie patys savaime niekuomet negali 
būti pažinti ir apie kuriuos žinome tik padedant vaizdi- 
niams, vis dėlto pakanka įsitikinti, kad šis žinojimas deri- 
nasi su tikroviškais mūsų intelekto dėsniais. Juk žmogui 
neįmanoma paikiau piktnaudžiauti savo intelektiniais ge- 
bėjimais negu tuomet, kai jis atsisako to, kas jam leista ir 
skirta žinoti pagal prigimties potvarkius, o norėtų pažinti 
tai, kam iš prigimties neturi jėgų. Tačiau mes parodėme, 
kad žmogus pagal savo intelekto dėsnius gali pažinti tik 
tam tikrų jo substanciją veikiančių išorinių esinių egzista- 
vimą, bet niekuomet negali žinoti, kokie yra šie esiniai pa- 
tys savaime. 

Šioje pastaboje kartu glūdi atsakymas ir į antrąjį priekaiš- 
tą. Kokią žmogus turi teisę pretenduoti betarpiškai pažinti 
tai, ko šitaip pažinti neleidžia jo intelekto prigimtis? Išori- 
nės substancijos vien todėl, kad jos yra išorinės, niekuomet 
negalės persikelti į mūsų sielą ir pavirsti jos vaizdiniais, to- 
dėl niekuomet negalės būti pažintos betarpiškai, kaip šie pas- 
tarieji. Žmogus gali betarpiškai pažinti tik savo paties vaiz- 
dinius ir jų santykius, nes vaizdiniai intelekte reiškiasi sa- 
vaime, netarpininkaujant jokiems kitiems daiktams. Tačiau 
daiktus, kurie nėra vaizdiniai, tegalima pažinti tarpininkau- 
jant šiems pastariesiems. Taigi tikrumas esti dvejopas: betar- 
piškas tikrumas, apimantis tik mūsų vaizdinių ir jų santykių 
pažinimą, ir Harpiškas tikrumas, apimantis vaizdinius atitin- 
kančių daiktų pažinimą. Jei abu šie tikrumai išplaukia iš 
įgimtų mūsų intelekto dėsnių, tai nė vienu išjų nereikia abe- 
joti; tačiau žmogaus intelektas taip pat privalo pripažinti jam 
prigimties nubrėžtas ribas ir nereikalauti negalimo, t. y. kad 
tarpiškas tikrumas jam virstų betarpišku. Savo klausytojams 

aš, žinoma, stengiausi atskleisti tą tiesą, kad žmogus, laiky- 
damas tikra ir teisinga tik tai, kuo gali betarpiškai įsitikinti, 
neturėtų tikrų ir teisingų žinių ne tik apie jokį už jo esantį 
objektą, bet ir apie savo paties substanciją bei jos pastovius 
požymius, kitaip sakant, gebėjimus. 

Jau įrodėmę, kad mūsų žinios apie išorines substanci- 
jas, kurios mus veikdamos sukelia jutimus, kaip ir žinios 
apie tą substanciją, kurioje esti tie jutimai, kyla iš mūsų 
intelekto dėsnių. Bet ši tiesa tampa dar vertingesnė, kai 
išaiškėja įvairių klaidų ir iliuzijų, į kurias Žmogus papras- 
tai yra linkęs spręsme, pobūdis. Kai sužinome, koks yra 
šių klaidų ir iliuzijų pobūdis, būtinai įsitikiname, kad jos 
visai nepaliečia mūsų sprendinių apie išorinių substanci- 
jų būtį ir apie jų savaiminius požymius, jei šiuos sprendi- 
nius mums sukėlė realūs jutimai, ir kad tokie sprendiniai 
pagal mūsų intelekto dėsnius negali būti laikomi klaidin- 
gais ar nepatikimais, o todėl turime juos laikyti teisingais 
ir patikimais. Šią tiesą aš stengiausi nuodugniai pagrįsti, 
iš pradžių atskleidęs įvairias juslinių iliuzijų rūšis ir vaiz- 
duotės klaidas, paskui parodęs, kad mūsų sprendiniai apie 
išorinių substancijų būtį bei apie jų savaiminius požymius 
apskritai negali priklausyti kokiai nors klaidų ar iliuzijų 
rūšiai, kad mes, žinoma, juos turime laikyti neginčijamai 
teisingais, nes jie mums buvo pavyzdys lyginant su kitais 
sprendiniais, kuriuose atskleidėme iliuziją, būtent kad mū- 
sų jutimai mums atrodo esantys išorinėse substancijose, 
nors iš tikrųjų ten jų nėra. Juk klaida pažįstama tik ją lyginant 
su tiesa, 0 nepatikiniumas - lyginant su patikimumu. Taip pat 
parodžiau, kad nors Žmogui gresia klaidos ir iliuzijos, ta- 
čiau jo intelekto prigimtį sudaro tam tikra taisyklė, kuriai 
padedant gali atskleisti savo arba svetimas klaidas, todėl 
negalima teigti, kad klysti mus pasmerkia pati mūsų inte- 
lekto prigimtis. 

Savo skaitytojams parodęs tiesų ir pastabų pagrindą, 
ojos, jei neklystu, pakankamai pagrindė ne tik filosofijos 
tikrąja šio žodžio reikšme, bet ir visų kitų mokslų pir- 
miausiąjį principą, t. y. mūsų pažinimo tikroviškumą, — 
dabar, atsižvelgdamas į programos sąlygas, turiu nubrėžti 
planą, pagal kurį būtų geriausia dėstyti filosofijos objek- 
to tiesas. 


Logikos ir psichologijos 
dėstymo planas 


Ankstesnioji traktato dalis jau mums rodė kai kurių lo- 
gikos ir psichologijos minčių, nors ne visų, kurias aiškinau 
viešosiose paskaitose, pagrindą ir tvarką; dabar reikia tai 
papildyti. 

Taigi pradėdamas kursą trumpai nusakiau filosofijos 
istoriją, taip pat išdėsčiau įžangines tiesas, kitaip sakant, 
jau minėtą įvadą. 

Pabaigęs įvadą, ėmiausi aiškinti žmogaus intelekto ne- 
sudėtinius gebėjimus, arba tokius, kurie pasireiškia papras- 
čiausiais jo veiksmais, t. y. pasekiau galutinius elementus, 
iš kurių kyla visos mūsų žinios ir vaizdiniai. Matėme, kad 
šiuo požiūriu buvo išskirti šie gebėjimai: a) juslumas, b) su- 
pratimas, c) gebėjimas įgyti santykinius vaizdinius. 

Po to trumpai priminęs tvarką, kuria kyla ir vienas po 
kito seka paprasčiausi žmogaus intelekto veiksmai, nag- 
rinėjau svarbų filosofijos klausimą apie žmogiškojo žinojimo 
pradžią, kurį išdėsčiau šiame traktate. Tai buvo akstinas 
aptarti kai kurių metafizikų požiūrius į įgimtus vaizdinius, 
taip pat Kanto teiginį dėl kiekviename žmogiškajame pa- 
žinime glūdinčių pradų - materijos ir formos, kitaip sakant, 
apriorinių ir aposteriorinių, empirinių ir grynųjų pradų sky- 

rimo. Analizė parodė, kad mūsų intelektui įgimti yra tik 
gebėjimai ir jų dėsniai, o ne vaizdiniai. 

Paskui, išnagrinėjęs intelektinių gebėjimų skirstymą į 
veikiančiuosius ir pasyvius, taip pat vaizdinių skirstymą į 
juslinius ir intelektinius, ėmiausi aiškinti intelekto sudėti- 
nius gebėjimus, kitaip sakant, tokius, kurie reiškiasi iš dau- 
gelio įvairių elementų sudarytais veiksmais. 

Tarp tokių gebėjimų mūsų analizė pirmiausia išskyrė 
gebėjimą pažinti materialius esinius, arba išorinius objek- 
tus, taip pat gebėjimą juos skirti. 

Paskui kalbėta apie tą intelekto gebėjimą, kuris vadina- 
mas vaizduote. Visų vaizduotės veiksmų principas yra įsi- 
vaizduojamas juslumas, aptartas anksčiau kalbant apie ne- 
sudėtinius intelekto gebėjimus. Tačiau vaizduotę laikyda- 
mi sudėtiniu gebėjimu, ją apibrėšime taip: tai gebėjimas, pasitelkus 
galimo esinio (ens possibile) sąvoką, įsivaizduojamus Jubinius 
jungti į vieną vaizdą tuo būdu, kuriuo nesijungia juos atitinkan- 
tys realūs jutimai. 

Atmintis taip pat dažnai laikoma vaizduote kaip artimai 
suja susijusi, o jos apibrėžimas bus šis: Hai gebėjimas, pasitel- 
kus realaus esinio sąvoką, įsivaizduojannus jutimus jungk į vieną 
vaizdą tuo būdu, kuriuo jungėsi juos akitinkantys realūs jutimai. 

Vaizduotės aiškinimas nutiesė kelią ir teikė akstiną ap- 
tarti šiuos dalykus: a) laiko vaizdinį; b) įsivaizduojamo jus- 
lumoirjuslinių vaizdų ryšio priežastis; c) numanomus spren- 
dinius, kurie gali pasitvirtinti arba būti patikslinti betarpišku 
patyrimu“, taip pat pojūčių teikiamas iliuzijas, kuriose tuo 


* Kadangi terminas betarpiškas patyrimas iki šiol filosotijoje nebuvo var- 
tojamas, todėl privalau paaiškinti jo reikšmę. Bendrąja reikšme patyrimu 
suprantame ne ką kita, o tik realiais jutimais įgytas žinias. Taigi materialius 
esinius bei jų požymius egzistuojant patiriame ne kitaip, o tik realiais juti- 
mais, arba, kaip paprastai sakome, patyrimu. Bet kai šitaip norime patirti 

pačiu būdu galime atskleisti suklydimą. Čia įprasta aiškinti 
tai, kas yra instinktas tikrąja ir netikrąja reikšme; d) vaiz- 
duotės klaidas: čia išaiškėja toji tiesa, kad realių jutimų su- 
keltas kurių nors esinių ar jų savaiminių požymių žinoji- 
mas negali būti klaidingas, taigi šį žinojimą turime laikyti 
neabejotinai patikimu. Čia taip pat stengiausi atskleisti an- 
glų filosofo Hume'o skeptinių abejojimų bei priekaištų ne- 
pagrįstumą, įrodydamas, kad kiekvienam padariniui pripaži- 
nimas nuo jo skirtingos priežasties yra tikras mūsų intelekto 
dėsnis ir kad šiuo principu remiasi nesugriaunamas mūsų 
pažinimo tikroviškumas. 

Išaiškinus vaizduotę, jos klaidas ir visus tuos intelekti- 
nius veiksmus, kurie priklauso šiam gebėjimui, buvo pa- 
teiktos bendros pastabos apie gebėjimą spręsti bei išdėsty- 
ta to, ką vadiname egzistavimu (exisientia) reikšmė. 


daiktiškuosius esinius, tada sprendžiame arba apie jų egzistavimą, arba apie 
jų požymius. Anksčiau materialių esinių požymius skirstėme į susietus ir 
savaiminius. Pastarieji'* yra šių esinių tam tikri gebėjimai paveikti mūsų jus- 
lumą tam tikru būdu, jei šiuos gebėjimus imame pačius savaime, nekreip- 
dami dėmesio į tų esinių sukeltus jutimus. O susietais požymiais supranta- 
me pačius šiuos jutimus dėl to, kad jie atrodo tarsi būtų tuose esiniuose. 
Vadinasi, kai ką nors numanome dėl susietų požymių, mūsų numanymas 
gali pasitvirtinti arba būti pataisytas betarpišku patyrimu. Pavyzdžiui, maty- 
damas tam tikrą objektą, numanau, kad jis yra kietas. Tuo metu, realiai jus- 
damas matymą, disponuoju įsivaizduojamu kietumo jutimu, kuris man at- 
rodo tarsi esąs pačiame objekte. Norėdamas patikrinti savo numanymą, lie- 
Čiu tą objektą. Jeigu manasis įsivaizduojamas kietumo jutimas man pasikeičia 
į pirmąjį atitinkantį realų jutimą, tai tuo pačiu patvirtina mano numanymą, 
o priešingu atveju įsitikinu, kad numanymas nebuvo teisingas. Todėl sakau, 
kad savo numanymą dėl daiktiško objekto kietumo patvirtinau arba patiks- 
linau betarpišku patyrimu, nes čia kalbama apie tai, ar tam tikri mano įsi- 
vaizduojami jutimai man pasikeis ar nepasikeis į atitinkančius realius juti- 
mus. Apie realius ir įsivaizduojamus jutimus turiu betarpiškų žinių, nes jos 
yra mano sieloje, jos - mano vaizdiniai. Tačiau kai remdamasis realiais re- 

Tolesnės tiesos aiškintos šia tvarka. 

A. Bendravimo ir žmonių kalbos įtaka žmogaus inte- 
lektinių gebėjimų plėtrai bei tobulėjimui. Tarp kitų dalykų 
čia buvo kalbama apie mūsų vaizdinių sintezę ir analizę, 
taip pat apie tvarkingą pažinimo dėstymą, kurį žmonės pa- 
prastai sudaro pasitelkę savo poreikiams tinkamus žodžius. 
Pagal šį dėstymą žmogaus pavieniai, arba individuali, vaiz- 
diniai veikiai transformuojasi į labai bendrus, ir tik ženg- 
damas nuo labai bendrų žmogus pagal poreikį kuria ma- 
žiau bendrus vaizdinius — visa tai vyksta ne kitaip, o tik 
padedant tam tikriems ženklams, arba terminams. Tai va- 
dinama mūsų žinojimo istoriniu išdėstymu“. Šiuo požiūriu 
gero išdėstymo taisykles aiškina metodologija. 

B. Tiesos požymiai irjos įrodymai: ir atskirų teiginių, ir 
samprotavimų. Čia reikėjo: 


gėjimo ar lytėjimo jutimais, sprendžiu apie to objekto patį egzistavimą, tai 
nors galiu kalbėti, kad iš patyrimo sužinojau apie šį egzistavimą, tačiau tai 
jau nebus betarpiškas patyrimas, nes išorinio esinio egzistavimas niekuo- 
met nepersikels į mano sielą, niekuomet man nepasikeis į realų jutimą. Tokį 
patyrimą galima vadinti tarpišku, nes, tarpininkaujant tam tikriems mano 
intelekte esantiems jutimams, sprendžiu apie tai, kas yra už intelekto. Taip 
reikia suprasti ir materialių esinių savaiminius požymius, nes šie požymiai 
yra esiniuose už mūsų, ir nors tų požymių egzistavimą pripažįstame, vis 
dėlto negalime žinoti, kas jie yra patys savaime. Vadinasi, tarpišku patyrimu 
gali būti patvirtinti arba pataisyti mūsų numanymai vien tik apie materialių 

"esinių susietus požymius, arba apie tokius požymius, kurie, tiesą sakant, 
nėra tų esinių požymiai. 

Termino patyrimas galimos dvejopos reikšmės aiškinimas mus akstina 
pateikti vieną, atrodo, dėmesio vertą mintį kurią stengiausi kuo tiksliausiai 
išdėstyti savo klausytojams, t. y. jog didžiausia juslinių iliuzijų dalis priklau- 
so nuo to, kad, disponuodami savo intelekte tam tikrais realiais su vaizdi- 
niais besijungiančiais jutimais, klaidingai sprendžiame apie vaizdinius, jog 
juos tam tikromis aplinkybėmis mums patvirtina juos atitinkantys realūs juti- 
mai, - iš to kyla klaidingi sprendiniai apie daiktus ir klaidingos daiktų sąvokos. 

a) Nustatyti įvairias teiginių (propositiones) rūšis, teigi- 
nius skirstant įvairiais atžvilgiais. Tarp kita ko, aptarta tai, 
ką logikai vadina proto, arba aprioriniais, ir patyrimo, arba 
aposterioriniais, teiginiais, taip pat tai, ką reiškia apibendri- 
namieji, arba sintetiniai, ir skaidomieji, arba analitiniai, teigi- 
niai. O pirmiausia buvo nagrinėjama svarbi Kanto mintis, 
kad mūsų intelekte galimi aprioriniai sintekiniai sprendiniai ir, 
jei neklystu, savo klausytojams parodžiau, jog šis esminis 
Karaliaučiaus filosofo teiginys tam tikra prasme yra tikslus. 

b) Atskleisti įvairių samprotavimų ir juose galimų klai- 
dų ar sofizmų pobūdį. 

c) Nurodyti samprotavimų ir patyrimu įgytų tiesų są- 
ryšį. Pasirodo, kad su patyrimiškomis tiesomis derantis 
samprotavimas mums teikia dvejopą svarbią naudą. Pir- 
ma, atskleidžia faktų arba labai sudėtingų reiškinių santy- 
kius, apie kuriuos pats tų reiškinių stebėjimas mums pra- 
nešti negali. Antra, gali mums atskleisti tam tikrus anks- 
čiau nežinotus tikrovės faktus. 

C. Numanomos žinios, kitaip sakant, tos žinios, kurios, 
nebūdamos visiškai tikros, grindžiamos didesniu ar ma- 
žesniu panašumu į tiesą. Čia išdėstomi įvairūs tikėtinumo 
(verisimilikudo) laipsniai, o tikėtinumas esti trejopas: 

a) Tiesai artimas skaičiavimas (calculus prohabilitatis). 

b) Samprotavimas pagal panašumą (cojectura per analo- 
giam). 

€) Prielaida (hypothesis). Išdėstomos taisyklės daryti nau- 
dingas prielaidas ir nurodomi piktnaudžiavimai, kurių rei- 
kia saugotis. 

D. Įvairių tiesų išdėstymo geriausi metodai, arba būdai. 
Tai būtent toji logikos dalis, kuri vadinama metodologija. 
Joje aiškinami šie dalykai: 

a) Taisyklės, kurių reikia laikytis norint sukurti tvar- 
kingą mūsų pažinimų istorinį išdėstymą. 

b) Šių pažinimų teorinis išdėstymas. Nuo ko jis priklauso 
ir kuo skiriasi nuo pirmojo? 

c) Apibrėžimai arba aprašymai. Pirmiausia aiškinama 
toji tiesa, kad ne visos išraiškos gali būti apibrėžiamos. Pas- 
kui aiškinamos įvairios apibrėžimo rūšys, nurodant sinte- 
tinių ir analitinių, mokslinių ir paaiškinamųjų apibrėžimų 
skirtybę ir t. t. Galiausiai pateikiamos gerų apibrėžimų kū- 
rimo taisyklės, ir čia reikia atsižvelgti į du dalykus: į sudė- 
tinių vaizdinių, kurių pavadinimais pasižymi apibrėžimai, 
įvairias rūšis ir į asmenų, kuriems sudaromi apibrėžimai, 
intelekto polinkį, kitaip sakant, vaizdinių plotą. 

d) Du pagrindiniai samprotavimų metodai, arba būdai — 
analitinis ir sintetinis. Kalbėdami apie terminų įtaką žmo- 
gaus intelektinių gebėjimų plėtrai, užsiminėme apie mūsų 
vaizdinių analizę ir sintezę. Tačiau šie du vienas kitam prie- 
šingi intelektiniai veiksmai mums buvo vien tik traktavi- 
mo būdai, o dabar analizė ir sintezė turi kitą reikšmę. Čia 
jas suprantame ne kaip mūsų sudėtinių vaizdinių trakta- 
vimo būdus, bet kaip tam tikrus pagrindinių samprotavi- 
mų sudarymo būdus. Atrodo, kad būtų galima pateikti tų 
dviejų samprotavimo būdų tokį apibrėžimą: sintetinį šani- 
protavimo būdą sudaro tai, kad iš paprastesnių, arba mažiau su- 
dėtinių, vaizdinių daromos išvados, nurodančios santykį tarp la- 
biau sudėtinių vaizdinių; o analitinį būdą sudaro priešinga veik- 
sena. Šis dviejų metodų apibrėžimas paaiškinamas įvairiais 
pavyzdžiais. Pasirodo, kad analitinis metodas daugeliu at- 
žvilgių pranoksta sintetinį; tačiau kartu išaiškėja toji tiesa, 
kad analitinis metodas ne visuomet gali būti taikomas. To- 
dėl abu šie metodai gali vienas kitu remtis, vienas kitam 
padėdami. Jei analitinis vadinamas atradimo metodu (met- 
hodus inventionis), tai sintetinis vadinamas atradimo papil- 
dymu (supplementuni inventionis). Natūrali dalykų tvarka 
lėmė tai, kad senovės filosofai labiau vartojo sintetinį, o ne 

analitinį metodą, nes pastarajam taikyti būtina geroka įgy- 
tų tiesų ir vaizdinių atsarga, kurios žmonės negalėjo turėti 
tik pradėję šviestis. 

e) Taisyklingo skirstymo sąlygos rašant kokį nors teori- 
nį veikalą arba dėstant kurį nors mokslą. 

E) Vieningo pasaulyje mokslo, t. y. gamtos mokslo, skirs- 
tymas į svarbiausias sritis. 

E. Paskutinioji mano dėstomo kurso dalis gali būti va- 
dinama Psichologijos papildiniu. 


Psichologijos papildinys 


Kadangi, kaip anksčiau sakyta, logika yra plačiausioji 
ir svarbiausioji psichologijos dalis, taigi aiškinanti Žmogaus 
intelekto gebėjimus ir gero naudojimosi jais taisykles, tai 
jau tuo mokslą papildanti. Tačiau psichologija apima kur 
kas daugiau. Kadangi ji yra mokslas apie žmogaus sielą, 
tai, be žmogaus intelekto gebėjimų ir juos valdančių dės- 
nių aiškinimo, ji apėmė ir siekė išspręsti šiuos klausimus: 
kokia žmogaus sielos prigimtis? koks jos ir kūno ryšys? 
kokia mūsų vaizdinių pradžia, arba šaltinis, ir koks jų ry- 
šyssu prigimtimi, kai pradžia traktuojama metafizine reikš- 
me taip, kaip anksčiau sakyta? Šių klausimų nebuvo įma- 
noma tiksliai išspręsti, nes tai išeina už mūsų intelekto 
gebėjimams prigimties nubrėžtų ribų. Vadinasi, ši psicho- 
logiją papildanti dalis, susietai pateikus įvairias nuomo- 
nes ir sistemas esminiais klausimais, patvirtina tiesą, kad 
bet kurios pastangos juos tiksliai išspręsti yra veltui. O kiek 
galime ką nors apie tuos dalykus žinoti sekant mūsų 
intelekto dėsniais — visa tai jau išaiškėjo logikoje. Labai svar- 
bi psichologijos dalis yra žmogaus valios ir jos veiksenai 
vadovaujančių motyvų aiškinimas. Čia trumpai pateiksiu 

kai kurias mintis apie šį objektą, kiek šios mintys artimos 
moralės filosofijai, apie kurią man teks paskui kalbėti. 

Nė vieno dalyko aiškinimas nepatyrė tiek sunkumų, 
kiek patyrė žmogaus valios ir su ja susijusios laisvės aiški- 
nimas. Ši psichologijos dalis atvėrė dirvą didžiausiems gin- 
čams ir priekaištams, nes šie du gebėjimus žymintys ter- 
minai, būdami mažiau tikslūs, negalėjo būti visų suprasti 
vienodai vien todėl, kad nesusidaryta aiškaus ir tikslaus 
šių dviejų gebėjimų vaizdinio. Tad turėdamas išnagrinėti 
tą patį objektą, ne tik pasirinkau tai, kas atrodė geriausia 
įvairiuose apie tai rašytuose veikaluose, bet dar, kur spren- 
džiau esant reikalinga, pataisiau bei pakeičiau išreiškimus 
ir apibrėžimus, vartotus šį dalyką aiškinant. 

Taigi manasis valios apibrėžimas bus toks. Valia yra ge- 
bėjimas rinktis realiai naudoti arba nenaudoti ham tikrą dalyką. 
Kad įtikinčiau savo klausytojus, jog šis valios apibrėžimas, 
mano manymu, yra tikslus, paaiškinau jį sudarančių žo- 
džių reikšmę bei stengiausi parodyti, kad jį galima taikyti 
visais be išimties atvejais. 

Paskui išaiškinau tą tiesą, kad žmogaus valią, kitaip 
sakant, gebėjimą norėti, iš esmės sudaro du skirtingi ge- 
bėjimai, kurie tarpusavyje yra glaudžiai susiję ir todėl pa- 
prastai laikomi vienu gebėjimu. Viena yra gebėjimas nu- 
spręsti tam tikrą dalyką naudoti arba nenaudoti ir kartu 
atlikti tam tikrus darbus arba liautis juos darius, jei tai 
naudinga tam naudojimui; o kita yra gebėjimas, kai žmo- 
gus realiai tuos darbus atlieka arba liaujasi. Taigi žmogu- 
je regime du skirtingus jo valią sudarančius gebėjimus, 
kurie, nors tarpusavyje glaudžiai susiję, tačiau ne visuo- 
met žmoguje esti drauge tam tikrų jo atskirų veiksmų at- 
žvilgiu. Pirmasis tų gebėjimų vadinamas valia, nes nuta- 
rimas yra valios veiksmas, jis yra teisingas norėjimas. Ant- 
rasis gebėjimas vadinamas Žmogaus laisve, nes žmogus 

laisvas tada ir tik tiek, kiek gali atlikti tai, ką nutarė. Bet 
kaip norėjimas, kurio tikslas yra atlikti tam tikrą darbą 
arba liautis, tik tada vadinamas įvykdytu, kai žmogus re- 
aliai tą darbą atlieka arba liaujasi jį daręs, - taip ir žmo- 
gaus laisvė yra tarsi jo valios papildymas. Juk gebėjimas 
nutarti naudot arba nenaudoti tam tikrą dalyką nieko 
žmogui neduotų, jei šis gebėjimas dažnai nebūtų susijęs 
su kitu, t. y. gebėjimu atlikti arba liautis darius tam tikrus 
darbus, kurių reikalauja tas naudojimas. Jei žmogus nu- 
taria tai daryti, tai, be abejo, nutaria tik tam, kad tai iš 
tikrųjų atliktų. Tokia yra priežastis, dėl kurios du skirtin- 
gi gebėjimai, t. y. žmogaus valia ir laisvė, filosofijoje daž- 
niausiai laikomi vienu gebėjimu ir, paimti kartu, žymimi 
tuo pačiu terminu — valia. 

Tačiau nereikia pamiršti įspėjimo, t. y. kad žmogaus lais- 
vė, arba valią papildantis gebėjimas, anaiptol nėra tas pat, 
kas valios laisvė (liberum arbitriuni), kaip iki šiol daugelis 
metafizikų suprato, - netrukus parodysime, kad šie daly- 
kai nemažai skiriasi. 

Išsiaiškinus valios ir ją papildančio gebėjimo, t. y. lais- 
vės, reikšmę, dera kalbėti apie motyvus, kurie vadovauja 
šiais dviem gebėjimais naudojantis. Paprastas žmogus, ly- 
giai ir filosofas yra įsitikinę, jog kas nėra netekęs intelekti- 
nės nuovokos, nieko nei darys, nei nutars aklai, nes mano, 
kad už mūsų valios polinkį visuomet pirmesnis turi būti 
tam tikras dalykų pažinimas bei sprendimas apie juos, ir 
todėl sakome, kad intelektas valdo valią. 

Nepaneigiama yra tiesa, kad žmogus kokio nors daly- 
ko nori arba nenori ne dėl ko kito, o tik dėl to, jog pirmuoju 
atveju jį laiko sau geru, 0 antruoju atveju — blogu. 

Gėriu vadiname tai, kas mums sukelia malonumo 
jausmą arba yra šio tikslo priemonė; o blogiu vadiname 
tai, kas mums sukelia nemalonumo jausmą arba gali jį 

sukelti ateityje. Šitaip vertinamą dalyko gerumą arba blo- 
gumą galima vadinti tikrovišku, arba teigiamu; jis skirti- 
nas nuo neigiamo gerumo arba blogumo, kurį tuoj pat 
apibūdinsime. 

Jei dalykas savaime yra geras, bet gali iš mūsų atimti 
geresnį dalyką, tai jį laikome blogu tada, kai pasirinki- 
mas tuos dalykus naudoti priklauso nuo mūsų. Priešin- 
gai, savaime blogą dalyką laikome geru tada, kai susida- 
rius aplinkybėms, iš kelių blogių turime rinktis vieną ir 
tas dalykas mums atrodo esąs mažiausias blogis. Tokį da- 
lyko gerumą arba blogumą galima vadinti neigiamu, nes 
čia aptariamas dalykas vadinamas blogu dėl to, kad jis iš 
tikrųjų mažiau geras, ir geru laikomas dėl to, kad jis iš 
tikrųjų mažiau blogas. 

Sakėme, kad tikras gėris yra tai, kas mums sukelia ma- 
lonumo jausmą arba šiuo metu, arba sukels ateityje, o tik- 
ras blogis yra tai, kas mums sukelia nemalonumą; taigi pir- 
miausia iš daugelio tikrai gerų dalykų geriausias bus tas, 
kuris mums sukelia didžiausią malonumą, o iš daugelio 
tikrai blogų dalykų mažiausiai blogas bus tas, kuris mums 
sukelia mažiausią nemalonumą. 

Vertindamas dalyko gerumą arba blogumą, žmogus 
įpratęs atsižvelgti ne tik į malonumo arba nemalonumo 
intensyvumą, bet ir į šių jutimų trukmę. Žinoma, jam la- 
biau rūpijų trukmė negu įtampos laipsnis. Jei nėra prara- 
dęs sveiko proto, tai nedvejodamas atsisakys nors ir di- 
džiausio, bet tik laikino malonumo, jei naudojimosi juo 
kaina - kito malonumo, saikingo ir ilgai trunkančio, nete- 
kimas. Taip pat nevengs ir didžiausios trumpalaikės įtam- 
pos nemalonumo, jei ši jam padės išvengti ilgų, kad ir sai- 
kingų kančių. 

Matėme, kad dalyko gerumą arba blogumą nulemia ne 
tik jo naudojimo dabartiniai padariniai, bet ir padariniai, 

kuriuos jis gali sukelti ateityje: tad gali atsitikti, kad tam 
tikro dalyko naudojimas šiuo metu teikia malonumą, o at- 
eityje sukels nemalonumą, ir priešingai. Todėl jei tam tikro 
dalyko naudojimas mums sukelia šiuo metu labai trumpa- 
laikį malonumą, o ateityje sukels ilgalaikį nemalonumą, tai, 
sekant ką tik aiškintomis pastabomis, tas dalykas mums 
bus tikrai blogas. Ir priešingai, jei tam tikro dalyko naudo- 
jimas po trumpų kančių mums teikia ilgalaikį malonumą, 
tai tas dalykas mums bus tikrai geras; arba veikiau pirmąjį 
dalyką paprastai vadiname tariamu, paviršutinišku gėriu 
ir esminiu blogiu, o antrąjį - tariamu blogiu ir esminiu, ar- 
ba pamatiniu, gėriu. 

Tačiau žmonės tariamą gėrį ir blogį ne visuomet aiš- 
kiai atskiria nuo pamatinio ir dažnai pirmąjį palaiko ant- 
ruoju — tai ir yra visų neleistinų valios poelgių priežastis. 

Tačiau iš kur kyla tas neatpažinimas, toji klaida, žalin- 
ga svarbiausiajam Žmonių interesui, t. y. laimei? Į tai atsa- 
kome taip. 

Pirma. Kadangi esamas gėris arba blogis dažniausiai re- 
miasi realiais jutimais — vidiniais arba išoriniais, tai kartu 
jis aiškiau pažįstamas negu ateities gėris arba blogis, kuris 
žmogui gali pasirodyti tik kaip vaizdas, o todėl žmonės 
ateitį dažnai skiria dabarčiai, nes visuomet savo valią nau- 
doja pagal tai, kaip pažįsta ir sprendžia. 

Antra. Jei malonumas yra intensyvus, tai jis žmogui kliu- 
do apmąstyti ateitį, nes nelengva atitraukti dėmesį nuo to, 
kas šiuo metu labiausiai rūpi bei vilioja, ir jį nukreipti į 
ateities reginį, kuris negali sužadinti stipraus jausmo; tad 
ne kiekvienas geidžia šį sunkumą įveikti. 

Trečia. Klaidingi sprendiniai apie dalyko gerumą arba 
blogumą, taigi ir neleistini valios poelgiai gali kilti ir iš to, 
kad žmonės nepakankamai skiria dėmesio savo įsitikini- 
mo ar neįsitikinimo, vilties arba tikėtinumo dėl ateityje ga- 

limo gėrio arba blogio, jeigu bus naudojamas tam tikras 
dalykas, motyvams. Juk paprastai tolesnėje ateityje įvyk- 
siantis gėris arba blogis mums neatrodo esąs toks tikras 
kaip esamas gėris arba blogis, kuriuo jau naudojamės arba 
veikiai turėsime naudotis. Taigi dažnai skubotai apskai- 
čiuojame būsimų įvykių artimumą tiesai, dėl to klaidingai 
sprendžiame apie dalyko gerumą arba blogumą ir sutin- 
kamai su tokiu spręsmu palenkiame savo valią. 

Pagaliau tarp netinkamo valios naudojimo priežasčių 
gali būti pačių žmonių kartais susikurtas klaidingas įsiti- 
kinimas, esą ne jų galioje pasipriešinti dabarties viionėms 
arba kantriai iškęsti tam tikrą esamą nemalonumą, kad lai- 
mėtų nepalyginti didesnių ir pastovesnių gėrių arba išveng- 
tų nelaimių ateityje. 

Šios priežasties aiškinimas glaudžiai susijęs su žmo- 
gaus laisvos valios (liberum arbitrium), apie kurią dabar 
kalbama, klausimo sprendimu. Juk kas tuo“ yra įsitiki- 
nęs, tas tuo pačiu laiko save būtybe, visiškai praradusia 
laisvę naudotis savo valia ir taip pavaldžia būtiniems dės- 
niams kaip pavaldus akmuo, kuris, netekęs atramos, turi 
kristi žemyn. 

Žmogaus laisvos valios aiškinimas patyrė labai daug 
sunkumų ir priekaištų. Juk filosofai nesutarė ne tik tada, 
kai siekė sukurti valios laisvę aprašančius apibrėžimus, bet 
ir tada, kai sprendė, ar žmogaus valios poelgiai iš tikrųjų 
laisvi ar nelaisvi. Klaidingi šių tyrimų teiginiai kilo ne tik 
iš proto suklydimų, neatskiriamų nuo žmogaus prigimties, 
bet ir iš valios pagedimo. Juk šia galia blogai naudodama- 
sis žmogus dažnai norėjo savo poelgių neleistinumą patei- 
sinti tuo, kad jis apskritai nesąs laisvas rinktis savo valia ir 
kad tas pasirinkimas esąs kažkokių neišvengiamai būtinų 
dėsnių rezultatas, - šitaip klaidingu įsitikinimu norėta tar- 
si nusimesti atsakomybę už savo reikalus. 

Jau minėjome, kad valios laisvė nėra tas pat, kas žmo- 
gaus laisvė, o šių gebėjimų vaizdinius filosofai dažnai su- 
plakdavo ir vartodavo kaip vieną. Pasak to, kas jau sakyta, 
žmogaus laisvė yra galimybė atlikti arba neatlikti tam tik- 
rus išorinius arba vidinius dalykus pagal valios priesaką. 
O kai klausiame apie žmogaus valios laisvę, tai tada rūpi 
ne tai, ar žmogus gali ar negali atlikti tai, ką nutarė jo valia, 
bet rūpi tai, ar jis gali kurio nors dalyko norėti arba neno- 
rėti. Jei gali, tai jo valia laisva, o priešingu atveju jis laisvės 
naudotis savo valia turi ne daugiau už kurį nors gyvulį. 
Todėl pasekime, ar toji valios laisvė tikrai egzistuoja, o jei 
taip yra - kuo visiškai neabejojame - tai kiek ji plati. 

Manau, kad kiekvieno įsitikinimuose esama tos tiesos, 
jog kurio nors dalyko norima arba nenorima ne dėl ko nors 
kito, o tik dėl to, kad pirmuoju atveju sprendžiama jį esant 
sau geru, o antruoju - blogu, - apie tai jau kalbėta. Vadina- 
si, savosios laimės arba nelaimės apskritai atžvilgiu žmo- 
gus negali būti laisvas naudotis savo valia, nes ne jo galio- 
je trokšti laimės arba trokšti nelaimės. 

Kai vėlgi į žmogų žvelgiame kaip besinaudojantį sa- 
vąja valia pagal aplinkybes, pavyzdžiui, mąstantį pasi- 
rinkti vieną iš dviejų ar kelių atskirų dalykų, tai jei tarsi- 
me, kad tuo pačiu metu, kai susimąsto dėl šio rinkimosi, 
jo intelektas aiškiai ir nuodugniai sužino kiekvieno tų da- 
lykų gerumą arba blogumą, - tada, atrodo, neabejotina 
tiesa yra tai, kad žmogus būtinai pasirinks tą, kuriame 
įžvelgia didesnį gerumą. Tad ir čia jo valia savąja veikse- 
na dar nėra laisva, nes ne jo galioje tam tikro dalyko norė- 
ti kaip tik dėl to, kad jis mažiau geras, arba nenorėti dėl 
to, kad jis geresnis. 

Betjau parodėme, kad dalykai, kuriuos žmogaus valia 
renkasi naudoti arba nenaudoti, gali būti tik tariamas gė- 
ris ir iš esmės blogis, lygiai ir priešingai; žinoma, tai daž- 

niausiai pasitaikantys atvejai, su kuriais žmogus susidu- 
ria naudodamasis savąja valia. Todėl tokiu atveju, kad nuo- 
dugniai pažintų tam tikro dalyko blogumą arba gerumą, 
privalo atsižvelgti ne tik į dabartinius jo naudojimo pada- 
rinius, bet dar labiau į padarinius, turinčius iš jo kilti arti- 
miausioje arba tolesnėje ateityje. Tačiau esamieji jo nau- 
dojimo padariniai jau vien todėl, kad jie esami, yra leng- 
viau ir aiškiau žinomi negu tie, kurie pasirodo ateities 
perspektyvoje. Tad jei žmogus rinktųsi turėdamas aiškius 
tik pirmųjų vaizdinius ir tamsius, painius bei nepilnus ant- 
rųjų vaizdinius, tai šis pasirinkimas tikrai būtų blogas, nes 
kiltų iš tokių dalykų lyginimo, kurių ne kiekvieną jis ly- 
giai nuodugniai pažino. Taigi prigimtis jį apdovanojo ga- 
lia, kitaip sakant, gebėjimu panašiais įvykių atvejais susi- 
laikyti nuo savo sprendimo, o todėl ir palenkti valią juos 
gerai atpažinti - ar būsimas gėris arba blogis, kylantis iš 
tam tikro dalyko naudojimo arba nenaudojimo, yra daug 
didesnis už dabartinius jo padarinius, žodžiu, kad taria- 
mą gėrį arba blogį atskirtų nuo esminio. Šis gebėjimas pa- 
našiais atvejais susilaikyti nuo spręsmo apie dalyko geru- 
mą arba blogumą bei jų sekmenis ir valios palenkimas yra 
būtent tai, ką vadiname jos laisve. Žmogus tik tada ir tik 
tiek yra laisvas savo valios veiksmais, kai joks būtinumas 
jo neverčia skubotai rinktis tam tikrų dalykų naudoti arba 
nenaudoti, t. y. iš anksto rinktis, gerai nepasvėrus jo gali- 
mų padarinių ateityje ir nepalyginus su esamais padari- 
niais. Tokios ir ne kitokios yra žmogaus valios laisvės ri- 
bos, tačiau ir šių ribų užskliausta ji žmogui pakankama ir, 
žinoma, labai vertinga bei naudinga, nes būtent tam jos 
skirta tiek, kiek reikia garantuoti sau pamatuotą laimę ir 
apsisaugoti nuo esminės nelaimės. 

Leistinas valios taikymas dažnai iš tikrųjų reikalauja iš 
žmogaus įveikti mažesnius ar didesnius sunkumus, tačiau 

čia stengiausi savo klausytojams atskleisti ir tą tiesą, kad 
tie sunkumai, nors jie būtų didžiausi, nėra neįveikiami ir 
kad jie anaiptol nenaikina mūsų valios laisvės. 

Be minėtos medžiagos, psichologiją papildančioje da- 
lyje dar aiškinamos šios temos. 

Apiejausmus (de sensionibus) ir įvairias jų rūšis, kurios 
visos priklauso dviem pagrindinėms rūšims - malonumui 
arba nemalonumui. 

Apie aistras, apie įvairius žmonių charakterius ir šalti- 
nį, iš kurio jie gali kilti. 

Apie būdus formuoti intelektinius gebėjimus; čia aiški- 
nama terminų, kuriais įvardijami kai kurių žmonių spe- 
cialūs intelekto požymiai, reikšmė. 

Apie žmogaus sielos nemirtingumą, kiek tai priklauso 
psichologijai, nes, mano nuomone, išsamiausiai šį dalyką 
aiškina moralės filosofija. 

Trumpai apie gyvulių sielą; čia reikia parodyti jų pa- 
žintinių gebėjimų skirtingumą nuo žmogaus intelektinių 
gebėjimų. 


METAFIZIKA 


| programą, tarp filosofiją sudarančių dalių po 10- 
gikos eina metafizika. Šis terminas tikrai mįslingas. 
Patsjo paminėjimas kelia įvairių nuomonių, paprastai šiam 
mokslui mažiau palankių ir nepagarbių. Aiškinant meta- 
tizikos tiesas, tiek daug piktnaudžiauta gebėjimu mąstyti, 
kad pagaliau pats terminas metafizika tapo tarsi iššūkiu vi- 
siems intelekto vaisiams, kurie šiuo terminu pasivadino. 
Daugelis šviesių ir net žymių mokslo pasaulio žmonių sie- 
kė savo raštuose įrodyti, jog šis mokslas nenaudingas ir, 
žinoma, kenksmingas Apšvietai. O tie, kurie pajėgė pik- 
tnaudžiavimą metafizika skirti nuo tikrosios jos vertės, dar 
iki šiol nesusidarė tikslaus jos vaizdinio. Vadinasi, moks- 
lininkų nuomonės yra įvairios dėl būdo, kuriuo šis moks- 
las turi būti dėstomas, dėl jai priklausančių objektų, dėljų 
aiškinimo tvarkos, dėl tikrumo, kuris juos tiriant gali būti 
pasiektas, laipsnio ir pagaliau dėl paties šio mokslo api- 
brėžimo. 

Mano nuomone, norint įrodyti teisingą metafizikos reikš- 
mę, reikia pasekti patį jos šaltinį, arba pradžią, t. y. reikia 
sužinoti, kada ji pasaulyje pasirodė kaip mokslas ir kokius 
dalykus nuo seniausių laikų aiškino. Žinoma, kad mokslas, 
kurį pasaulis pirmiausia pažino metafizikos vardu, yra Aris- 
totelio kūryba, tačiau tą pavadinimą sukūrė ne jis. Jį sugal- 
vojo pirmieji šio filosofo pažiūrų dėstytojai: Aleksandras 
Afrodizijietis (Aphrodisius), pagarsėjęs krikščioniškosios eros 

trečiame amžiuje, ir Jonas Filoponas, gyvenęs septintame 
amžiuje“. Tad šio mokslo objektas buvo žinomas kur kas 
anksčiau negu jo pavadinimas. Pasak vienų tyrinėtojų, me- 
tafiziką sudarančių Aristotelio knygų yra dvylika, pasak 
kitų - keturiolika. Jose graikų filosofas pirmiausia aiškina 
bet kurios rūšies esinių bendriausias savybes, o paskui pa- 
sikelia iki visų daiktų pirmosios pradžios, kitaip sakant, 
iki tos aukščiausios esybės, kurią vadiname Dievu, įrody- 
damasjo egzistavimą ir išdėstydamas jo požymius. Kadan- 
gi šiose knygose dėstomi dalykai yra atitraukti nuo pojū- 
čių, bendri ir abstraktūs, tai minėti Aristotelio dėstytojai 
šias knygas pavadino meta ta physica, o tai reiškė, kad jos 
turi eiti po gamtos mokslo, t. y. po knygų, aiškinančių ma- 
terialų, arba jusliškai patiriamą, pasaulį. Tokia yra metafi- 
zikos pradžia ir jos gimimo istorija. Ilgus savo viešpatavi- 
mo protams amžius scholastinė filosofija šiam mokslui su- 
teikdavo tik tokią reikšmę, jį aiškindama aklai laikėsi 
pirmiausiojo jo meistro autoriteto. Netrukus prie jo pridė- 
jo mokslą apie žmogaus sielą ir apie kitas dvasines sub- 
stancijas. Taigi senąją metafiziką sudarė šios dalys: moks- 
las apie esinius apskritai (ontologia), mokslas apie žmogaus 
sielą bei dvasines substancijas (psychologin) ir mokslas apie 
Dievą, kiek apie šią aukščiausiąją esybę galima žinoti pri- 
gimtinio proto šviesa (theologia naturalis"'). Tris pastarąsias 
metafizikos dalis kartais žymėdavo vienu terminu prieu- 
matica, kuris reiškė mokslą apie dvasias. Galiausiai, žlu- 
gus scholastinei filosofijai, Christianas Woliffas, tarsi norė- 
damas išgelbėti bent kai kurias sugriuvusio pastato nuo- 
laužas, minėtas metafizikos dalis savaip susistemino, prie 
jų pridėdamas ketvirtą dalį, kurią pavadino cosmologia ge- 
neralis seu transcendentalis'š. Tokie šių dalykų požymiai, ku- 
rių dėstymą perdėm visuotinai ir ilgiausiai vadino metafi- 
zika. Nors galima svarstyti minėtų metafizikos dalių rei- 

kalingumą arba naudingumą, tačiau neabejotina, kad pir- 
mutinis jos tikslas buvo aiškinti jusliškai nepatiriamus ob- 
jektus, antai aukščiausiąją esybę ir žmogaus sielą. Kalbant 
apie bendriausias esinių savybes nesileidžiama aiškinti in- 
telekto, materialių substancijų savybių, bet atkreipiamas 
dėmesys į tai, ką gali turėti tarp savęs bendro bet kurios 
rūšies esiniai. Vadinasi, šis mokslas, būdamas teorinis, ar- 
ba abstraktus, rėmėsi tik samprotavimu, nesikreipdamas į 
patyrimą. Tai ir yra nuolat iki šiol pripažįstamas metafizi- 
kos savitumas. 

Gyvavo įvairūs mažiau ar daugiau vienas nuo kito be- 
siskiriantys šio mokslo apibrėžimai. Seniau ją vadino puoš- 
niu vardu -— išmintis, sapientia, tačiau paprastai vadino pir- 
mąja, arba visuotine filosofija (philosophia prima, universa- 
lis), būties apskritai ir dvasių mokslu (scientia entis in genėre 
et spirituum). Condillacas ją vadina abstrakčių tiesų moks- 
lu (science des veritėes abstractes* ), Kantas - grynai filosofi- 
niu pažinimu** (cognitio pura philosophica), Karpe“' - moks- 
lų, kuris samprotavimu išveda absoliučių esinių teorine 
prasme egzistavimą, rūšis, pobūdį ir kitas savybes (scien- 
Ha, guae enHumi sensu Hheoritico absolutorum existentiani, ge- 
nera, characterem, et aliguas proprietates argumentando 
erutP“*) dr t. t. 

Pirm negu atskleisiu savo nuomonę dėl apibrėžimo, ku- 
ris būtų geriausias metafizikai žymėti, privalau paaiškinti, 
kaip vertinu šį mokslą. 

Parodžiau, kad logika yra esminė psichologijos dalis, o 
psichologija, kaip ką tik sakyta, yra metafizikos dalis, tad 


* Lart de raisonner, pag. 2. 
** Prolegomena ad metaphysicam guamgue futuram, pag. 15. 
*** Institutiones philosophiae dogmaticae, tomus III, pag. 2. 

pagal šį naują planą logika yra metafizikos dalis. Numa- 
tau priekaištą, kurį galima daryti šiai išvadai. Kaip logika 
gali būti metafizikos dalis, jei ji paprastai buvo laikoma 
mąstymo menu, nesiekiančiu aiškinti kokių nors tikrų tie- 
sų (veritates posiHivae), o tik nustatančiu taisykles, pagal ku- 
rias turime tų tiesų prieiti arba jas aiškinti, o metafizika 
yra tikras mokslas apie realias substancijas? Į šį priekaištą 
atsakau taip. 

Nors logikos tikslas yra veikiau aiškinti gero mąstymo 
taisykles, negu jas taikyti specialiai kokioms nors realioms 
tiesoms, tačiau kai ieškodamas šių taisyklių žmogus įsiti- 
kina, kad jos gali būti ne kitokios, o tik iš prigimties glū- 
dinčios jo intelekte, kitaip sakant, sieloje, ir, vadinasi, yra 
jos realūs požymiai, — tai dėstydamas šias taisykles, tuo 
pačiu dėsto realius savo intelekto požymius. Tad šiuo po- 
žiūriu logika turi būti laikoma tikru mokslu. Tačiau kai lo- 
gikas išdėstė gero mąstymo taisykles, jos gali būti taiko- 
mos už jo intelekto esantiems objektams; bet tokiems ob- 
jektams jas taikydamas, jis jau išeina už tikrosios, arba, 
sakykim, grynosios logikos ribų ir veikia ne kaip logikas, 
bet kaip fizikas arba chemikas, arba astronomas, arba me- 
chanikas, arba gamtininkas ir t. t. Šie pastarieji mokslai iš 
tikrųjų yra ne kas kita, o tik taikomoji logika, tačiau dėl to, 
kad šios gero mąstymo taisyklės imamos jau kaip taiko- 
mos už mūsų intelekto esantiems objektams, jie nevadina- 
mi logika, kuri kaip mokslas baigiasi žmogaus prigimtinių 
mąstymo taisyklių dėstymu. Taigi tik vienu požiūriu gali- 
ma logikai nepripažinti tikro mokslo (docHrina posiliva) var- 
do - kiek ji santykiauja su už mūsų intelekto esančiais ob- 
jektais; bet santykyje su mūsų pačių substancija, arba mū- 
sų mąstančia siela, ji visuomet bus tikras mokslas ir tikroji 
metafizikos dalis, žinoma, paimta kartu su psichologija, ji 
yra plačiausia tikro mokslo dalis - netrukus tai aiškinsime. 

Matėme, kad, be psichologijos, metafizikai visuotinai 
buvo priskiriama ontologija, prigimtinė teologija, o vėles- 
niais laikais ir bendroji kosmologija. Niekur nebuvo taisy- 
ta tiek paikysčių kaip tos metafizikos dalies, kuri vadina- 
ma ontologija. Suvokta, kad, paėmus esinį apskritai (o tai 
ontologijos objektas), galima, remiantis šiuo tokiu abstrak- 
čiu ir bendru požiūriu, sukurti atskirą mokslą arba bent 
ištisą mokslo dalį. Mano nuomone, kaip tik dėl šios prie- 
žasties ontologija buvo veikiau žodžių ir pasakymų, daž- 
niausiai paikų, apmatai negu tikras mokslas. Praleisiu scho- 
lastinės metafizikos tuščius plepalus, tokius kaip ens actu, 
ens potentia, formae substanciales, guidditates, haecceitas*? ir 
t. t., bet atkreipsiu dėmesį vien tik į pavidalą, kurį ontolo- 
gijai suteikė Wolifas, plataus mokytumo ir nenuilstamo dar- 
bingumo vyras, kuris, be to, dar sąžiningai tarnavo Ap- 
švietai. Kas skaitė jo veikalą, dėstantį čia minimą metafizi- 
kos dalį, nesunkiai pastebėjo, jog autorius suplakė į viena 
savo paties intelekto ir atitinkančiosios tikrovės sąvokas ir 
savo bendriausias abstrakcijas pateikė realių esinių pavi- 
dalu. Iš to išėjo, kad, sau priderinus jo apibrėžimus, iš jų 
buvo galima daryti juokingas išvadas. Pavyzdžiui, kai ga- 
limu esiniu (possibile) pavadino tai, kame neglūdi joks prieš- 
taringiimas (guod nullam contradictionem involvit* ), o paskui 
pasakė, kad egzistavimas (existentia) yra galimybės papildy- 
mas (complemenkum possibilitatis**), tai iš tokių teiginių la- 
bai taikliai buvo padaryta paika išvada, jog egzistavimas yra 
neturėjimo savyje prieštaringumo papildymas. Kokie juokingi 
ir tušti plepalai! Ką gi bemąstyti, kai Wolffas mums pasa- 
koja apie neigiamą esinį (ens privativum), tarsi aiškindamas 


* Ontologia, $ 85. 
** lbid., S 174. 


— 119 — 


Angelas Daugirdas 


šio tariamo esinio, kurį sukūrė iš nieko, prigimtį bei savy- 
bes, ir tai daro per šešis paragrafus*. Apie patį nieką (de 
nihilo) kalba per trylika paragrafų, nors tarsi prisipažįsta 
neturįs jokio jo vaizdinio, nes pateikia tokį nieko apibrėži- 
mą: nieku vadiname tai, ko neatitinka joks vaizdinys (Nihilum 
dicimus, cui nulla respondet nobio“*); žodžiu, pasitelkęs du 
pagrindinius Leibnizo sumąstytus principus, kurių pirma- 
sis vadinamas prieštaravimo pradu, arba principu (princi- 
piumi contradicHionis), o antrasis - pakankamo pagrindo prin- 
cipu (principium rabionis sufficientis), Woltfas tarsi kuria vi- 
sus esinius, netgi Aukščiausiąją Būtybę, arba Dievą***. Šios 
pastabos įrodo, kad esinio apskritai traktavimas negali su- 
daryti mokslo, negali būti ištisa metafizikos dalimi (pars 
integralis). Juk jei apie esinius, paimtus bendruoju požiū- 
riu, galima ką nors pasakyti, tai tik štai ką: kas yra realūs 
esiniai ir jų požymiai, koks yra tiek pirmųjų, tiek antrųjų 
pagrindinis skirstymas ir kokiais argumentais yra grindžia- 
mas mūsų įsitikinimas šių objektų egzistavimu; tačiau vi- 
sa tai jau turėjo būti aiškinama logikoje. Kadangi logikos 
mokslo objektas yra tiesos požymių aiškinimas, tai, be abe- 
jo, šis mokslas nepasiektų savo tikslo, jei neįrodytų, kad 
mūsų pažinimai (cognitiones) yra teisingi, t. y. kad juos ati- 
tinka atskira tikrovė, kuri nėra vaizdinys. Juk mums iš tik- 
rujų teisinga yra tai, kas tikroviška. Nors dažnai ir savo 
sprendinius apie santykius tarp vaizdinių, jeigu jie dera- 
mai išreiškia objektyvų santykį, paprastai vadiname tei- 
singais, vis dėlto šios pastarosios tiesos vadinamos atitrauk- 
tinėmis, arba abstrakčiomis (veritates abstractae), dėl to, kad 
jos neteikia požiūrio į atitinkančiąją tikrovę ir mažai mums 


* Ibid., $ 275-280. 
** Ibid., $ 57-69. 
*** Ibid., $ 308. Theologia naturalis. Pars posterior, sectio |, cap. 1. 

praverstų, jei neturėtume konkrečių tiesų. Todėl darome 
išvadą, kad ontologija buvo tariama metafizikos dalis. 

O dėl bendrosios, arba transcendentalinės, kosmologi- 
jos, kurią, kaip sakiau, metafizikai priskyrė Wolffas* , tai šį 
mokslą geriausiai mums paaiškins vaizdinys, kurį patei- 
kia pats autorius. „Datur vero etiam generalis mundi con- 
templatio, ea explicans, guae mundo existenti cu alio guo- 
cungue possibili communia sunt. Ea philosophiae pars, gu- 
ae generaleės dictas notiones, easgue ex parte abstractas evolvit, 
cosmologia generalis vel transcententalis a me vocatur. De- 
finio autem cosmologiam generalem per scientiam mundi 
in genere“?!. Taigi čia matome, kad Wolffas tarsi siekia kurti 
galimus, arba galinčius būti, pasaulius, o kad juos palygintų 
su realiai egzistuojančiu, ir atrado tai, kas jiems visiems 
bendra. Taigi abstrakčius vaizdinius nori pateikti realių esi- 
nių pavidalu. Argi sveikas protas iš pirmo žvilgsnio nepa- 
stebi, kad panašius tikslus sau keliantis mokslas privalėtų 
turėti daug daugiau žodžių negu vaizdinių ir daug ma- 
žiau objektų? Iš to darau išvadą, kad transcendentalinė kos- 
mologija negali būti tikroji metafizikos dalis. Iš tikrųjų kos- 
mologija, informuojanti apie milžiniškas sferas, kurios ju- 
da begalinėje erdvėje pagal pastovius dėsnius ir viena kitą 
traukia, kurios sudaro tai, ką vadiname pasauliu, yra ob- 
jektyvus mokslas. Bet pats Wolffas šitokią kosmologiją pa- 
vadino fizikos dalimi**. Tai astronomija, kitaip sakant, dan- 
gaus fizika. Taigi akivaizdu, kad tokia kosmologija negali 
būti metafizikos dalis. 

Tad kas gi tai? Ar bendrieji pasaulio, jo esinių ryšių ir 
santykių stebėjimai apskritai nepriklauso metafizikai? 


* Ontologia, $ 78. Cosmologia generalis. Praef. 
** Ontologia, $ 77. 

Priešingai, jie mums pravers toje metafizikos dalyje, kuri 
vadinama prigimtine teologija. Juk Dievo egzistavimą bei 
jo požymius prieiname ne kitaip, o tik apmąstydami jo dar- 
bus, tačiau, be abejo, dieviškieji darbai niekuomet neteikia 
aiškesnio šios Aukščiausiosios Esybės visagalybės ir didy- 
bės vaizdinio kaip tada, kai šie darbai traktuojami, saky- 
čiau, visiškai suvienyti, tuo sąryšiu ir tvarka, kuri tarp jų 
esti. Vadinasi, kai kurios bendrosios pastabos apie pasaulį 
turi priklausyti prigimtinei teologijai, apie kurią tuoj pat 
kalbėsime, bet, mano nuomone, jos negali sudaryti metafi- 
zikos atskiros dalies. Iš to aiškėja, kad metafiziką sudaro dvi 
esminės dalys: psichologija, apimanti ir logiką, ir prigimti- 
nė teologija. Ojei pastaroji yra svarbiausias savuoju objektu 
mokslas, tai jos dėstomų tiesų pagrindas, be abejo, yra pla- 
čiausias: juk to, ką protingo ir įtikinamo apie Aukščiausiąją 
Esybę pasako prigimtinė teologija, išplėsti nereikia. 

Kai esinys ribotas, o žmogus toks yra, nuo reiškinių re- 
ginio mintimis kildamas prie pirmosios visų daiktų prie- 
žasties, prie pasaulio ir savo paties substancijos Kūrėjo, ne- 
gali be nuostabos ir nusižeminimo nesušukti apaštalo žo- 
džių: o altitudo divitiarum sapientiae et scientiae Dei: guam 
incomprehensibilia sunt judicia ejus, et investigabiles viae ejus* 
Jei negalime pažinti, kas savyje yra toji mūsų substancija, 
kuri junta bei mąsto, ir netgi kas savyje yra materijos smul- 
kiausioji dalelė, kitaip sakant, pradas, tai kaip galėtume ti- 
kėtis, jog gebėsime ištirti beribės esybės, kurios pirmučiau- 
sias požymis yra begalybė, prigimtį. Vis dėlto šis apaštalas, 
kuris Dievo sprendimus ir kelius pavadino nesusekamais, 
anaiptol neteigia, kad prigimtine proto šviesa negalime pa- 
kilti iki šios Aukščiausiosios Esybės pažinimo ir, žinoma, 


* Rom 11, 33. 

pasmerkdamas pagonių aklumą, aiškiai sako, kad Dievas 
jiems apreiškė, kas jo atžvilgiu gali būti pažinta. Deus enim 
illis manifestavit“* 3. Apreiškė ne kitaip, o tik savo darbais. 
Invisibilia enim ipsius a creatura mundi, per ea, guae facta sunt, 
intellecta conspiciuntur. Sempiterna guogueėjus virtus et divini- 
tas***. Todėl žmogus aprėpti Dievą mintimi negali, bet žmo- 
gus gali apie jį sužinoti padedamas tos kilnios galios, kurią 
vadiname protu. Jei teisinga, kad Dievas nepasiekiamas ir 
nesuprantamas, tai šiuo teiginiu pripažįstame jo egzistavi- 
mą, begalinį tobulumą lyginant su bet kuriuo kūriniu. Argi 
ne prigimtinė proto šviesa kai kuriems pagonių filosofams 
teikė tokį puikų Dievo vaizdinį? Koks guodžiantis ir gar- 
bingas dalykas, kad žmogaus intelektas savo jėgomis galė- 
jo pakilti iki visų daiktų pirmosios priežasties ir kai kurių 
jos savybių pažinimo. Pasiklausykime, pavyzdžiui, ką apie 
Dievą sako Aristotelis ir kokį šios Aukščiausiosios Esybės 
apibrėžimą jis teikia. Dievas yra amžina substancija, neturinti 
materijos, dydžio, dalių, skirstymo, jam nebūdinga kančios, kiti- 
mai, jis yra pirmasis judintojas, nejudantis dangaus bei gamtos 
pradas ir gyvenantis geriausiai bei maloniausiai“**. Kaip šie Die- 
vo požymių vaizdiniai yra verti Aukščiausiosios Esybės! 


* Rom I, 19. 

** Rom I, 20. 

*** Žr. paskutinę Metafizikos knygą, kurią vieni laiko dvyliktąja, o kiti - 
keturioliktąja knyga. Lotyniškame Gwilhelmo Du Val vertime pateikiamas 
šis graikų filosofo sudarytas apibrėžimas: Deus est substantia aeterna, et 
actus expers potentiae, materiae, magnitudinis, partis, divisionis, passionis, 
alterationis, per se intelligibilis, primum movens, immobilis, principium ca- 
eli et naturae, vitamgue degens optimum et jucundissimum?*. Šį apibrėžimą 
versdamas į lenkų kalbą, iš jo pašalinau dvi išraiškas — actus expers poten- 
tiae ir per se intelligibilis, kurios gali būti mažiau suprantamos arba netaik- 
lios. Tačiau kiekvienas mato, kad tų kelių išraiškų pašalinimas nė kiek nepa- 
keitė kitų reikšmės. 

Kaip jie atitinka tai, ką mums atskleidė antgamtinis apreiš- 
kimas! Todėl pripažįstame, kad mums verta ir reikia žinoti 
ką nors apie pirmiausiąją visų daiktų priežastį. Būtent tam 
turime mums Dievo duotą protą, kad, pažinę kūrinius, pa- 
žintume ir jų Kūrėją. Šią taurią dievybės dovaną žmogus 
pažemintų ir užsitrauktų sau nešlovę, jei turėdamas dan- 
giškosios šviesos kibirkštėlę nenorėtų daugiau už neprotin- 
gus gyvulius išvysti. Dievas savo kūriniams norėjo apreikšti 
tiek, kiek gali pakelti jų ribotas intelektas ir kiek tai atitinka 
svarbiausiąjį jų poreikį, t. y. poreikį būti laimingiems. Todėl 
kalbėdami apie Dievą, pripažįstame tokio dydžio objekto 
akivaizdoje savojo pažinimo ribų menkumą, tačiau neap- 
leidžiame to, kas privalu žinoti. Būtent: kai Dievas mums 
apreiškė, arba, kaip paprastai sakome, mūsų širdyse įdiegė 
tam tikrus moralaus elgesio įstatymus, tai iš tikrųjų norėjo, 
kad mums būtų žinomas ir pats įstatymų Leidėjas. Dievo 
bei jo požymių pažinimas, kiek tai neviršija žmogaus inte- 
lektinių jėgų, būtinas žmonėms, jei moralės mokslą norime 
pagrįsti nuodugniu pagrindu ir, kaip sakoma, jį sankcionuoti. 

Iš natūralios tvarkos išplaukia, kad teologijoje pirmiau- 
sia reikia įrodyti Dievo buvimą, po to pateikti jo požymių 
pažinimą, o paskui atskleisti santykius tarp protaujančių 
kūrinių irjų Kūrėjo. Štai pažiūrėkime, kaip nepaneigiamu 
samprotavimu galima įrodyti esant tam tikrą amžiną esy- 
bę, kuri niekad neturėjo pradžios ir yra pirmiausioji visų 
daiktų priežastis. 

Matome, kad pasaulyje visi reiškiniai, kitimai ir jutimiš- 
kai patiriami esiniai turi pradžią ir pabaigą laike, eidami pa- 
eiliui vienas po kito. Jau esame sakę, kad įgimtas mūsų inte- 
lekto dėsnis įsako kiekvienam padariniui pripažinti tam tik- 
rą nuo jo skirtingą priežastį. Bet argi toji tolesnė reiškinių, 
kitimų ir esinių eilė yra kas kita negu tarpusavyje nepertrau- 
kiamu ryšiu susietų priežasčių ir padarinių grandinė? Tas, 

kas yra po jo einančio padarinio priežastis, gali būti laiko- 
mas padariniu pirmesnės jam egzistavimą suteikusios prie- 
žasties. Tą priežastį, kuri, sukeldama tolesnį padarinį, pati 
kyla iš kitos priežasties, vadiname tarpine priežastimi. Todėl 
pripažinę beveik begalinę vienas nuo kito priklausančių tar- 
pinių priežasčių ir padarinių grandinę, turime pripažinti ką 
nors egzistuojant amžinai; nes antraip pirmiausias šios gran- 
dinės elementas atsirastų iš nieko, taigi jis būtų padarinys be 
jokios priežasties arba veikiau visos tos padarinių, kurie pa- 
eiliui egzistavo nuo pasaulio pradžios arba dabar egzistuoja, 
grandinės pradžia būtų niekas, o tai prieštarauja protui. 

Bet įsivaizduoti ką nors amžina galima tik dvejopu bū- 
du: arba įsivaizduojant tam tikrą tokią esybę, kuri, būda- 
ma visų kitų esinių ir reiškinių priežastis, pati nebūtų jo- 
kios priežasties padarinys, taigi būtų jau ne tarpinė, bet pir- 
miausioji priežastis; arba įsivaizduojant taip, kad nuo 
amžių buvo nepertraukiama tarpinių priežasčių ir padari- 
nių grandinė be jokios pirmosios priežasties. Todėl pasek- 
sime, kurios iš šių dviejų prielaidų galima laikytis ir pra- 
dėsime nuo pastarosios. 

Sakyti, kad pasaulyje nuo amžių buvo viena nuo kitos 
priklausančių tarpinių priežasčių ir padarinių grandinė be 
jokios pirmosios priežasties, tai sakyti, jog padarinys a pra- 
sidėjo iš b, o padarinys b prasidėjo iš c ir t. t. niekuomet 
nesibaigančia eile. 

Sakyti, kad padarinys a prasidėjo iš b, o padarinys b pra- 
sidėjo iš c ir t. t. niekuomet nesibaigiančia eile, tai sakyti, 
kad kiekvienas šių padarinių egzistavimą įgijo laike, o skir- 
tumas tas, kad vieni iš jų pasirodė anksčiau, o kiti vėliau. 

Betsakyti, kad kiekvienas iš šių padarinių egzistavimą įgijo 
laike, tai sakyti, jog buvo laikas iki jų pasirodymo pasaulyje, 
tai sakyti, kad buvo laikas, kai nė vieno iš jų nebuvo, nes tai, kas 
pasitvirtina kiekvienam be išimties, pasitvirtina visiems. 

Tačiau mes tarėme, kad toji nepabaigiama viena nuo 
kitos priklausančių priežasčių ir padarinių grandinė buvo 
nuo amžių, kitaip sakant, tai reiškia, kad niekuomet nebuvo 
tokio laiko, kuriame koks nors tos nepabaigiamos grandinės ele- 
mentas, t. y. koks nors padarinys, nebūtų egzistavęs. Vadinasi, 
įrodyta, kad šioje prielaidoje glūdi prieštara, taigi ji negali 
būti teisinga“. 

Bet kadangi ši prielaida negali būti teisinga, tai teisinga 
turi būti antroji prielaida, t. y. kad amžinai buvo tam tikra 
esybė, nepriklausoma nuo bet kurios priežasties, kuri, Ži- 


* Visuomenės šviesuoliai nuspręs, ar šis mano samprotavimas, kuriuo sie- 
kiau įrodyti egzistuojant visų daiktų pirmąją priežastį, yra tikrai nepaneigia- 
mas, kaip man atrodo. Kantas mano, kad joks samprotavimas negali nuodug- 
niai įrodyti Dievo, kurio vaizdinį vadina grynuoju proto idealu, egzistavimo, 
ojo tikroviškumo pripažinimą vadina transcendentaliniu paralogizmu. Jis net 
siekia parodyti prigimtinės teologijos bet kurių įrodymų nepakankamumą, 
juos atremdamas pagal savo principus. Bet kadangi šis filosofas negalėjo ne- 
pripažinti, jog neigiant Dievo buvimą žmogiškoji moralė negali turėti jokio 
nuodugnaus pagrindo, tai dėl šios priežasties šios Aukščiausiosios Esybės bu- 
vimą, taip pat sielos nemirtingumą ir žmogaus valios laisvę siekė išvesti iš kito 
šaltinio, neigdamas teorinio proto galimybę įrodyti šiuos svarbius dalykus. 
Tai, ką griovė savo Grynojo proto kritikoje (Kritik der reinen Vernuntį, siekė 
tarsi atstatyti savo Praktinio proto kritikoje (Kritik der praktischen Vernunii). 
Tačiau trijų minėtų objektų tikroviškumą Kantas jau grindžia ne įsitikinimu 
(die Uberzeugung), kuris, pasak jo, gali tik lydėti teoriniu protu išvestas tiesas, 
bet tam tikru grynuoju praktinio proto tikėjimu (ein reiner praktischer Ver- 
nunfiglaube). Kantas visaip stengiasi įrodyti šio protu grindžiamo tikėjimo bū- 
tiną poreikį ir jam suteikti tokį reikšmės laipsnį, kad jis praktikoje pakeistų 
įsitikinimą. Be to, aš manau, kad veikale vartojamas terminas tikėjimas, ape- 
liuojantis vien tik į prigimtinio proto principus ir taikomas svarbiausioms mo- 
ralės tiesoms, ne tik jų neparemia, bet, be abejo, susilpnina. Pažvelkime, ko- 
kią protingą reikšmę galima suteikti šiam filosofiniam, arba protu grindžia- 
mam, tikėjimui, kurį Kantas sumąstė. 

Istorinis tikėjimas remiasi paskatomis, kurioms pripažįstame tam tikrų as- 
menų liudijimų tikrumą; jie mums praneša kai kuriuos faktus, arba įvykius, ir 


— 126 — 


TRAKTATAS APIE LOGIKĄ, METAFIZIKĄ IR MORALĖS FILOSOFIJĄ 


noma, tarpinių priežasčių ir padarinių grandinei davė pra- 
džią. Tokia amžina esybė yra pirmiausioji visų daiktų prie- 
žastis, ji yra tai, ką vadiname Dievu. 

Įrodžius Dievo buvimą, turi paaiškėti šios Aukščiau- 
siosios Esybės savybės. Priežasčių, iš kurių kildinamas 
mūsiškasis Dievo požymių pažinimas, šaltinis yra ket- 
veriopas. Pirma, jo pirmiausios savybės vaizdinys: jis ne- 
priklauso nuojokio kito esinio ir yra visų esinių pradžia. 
Iš to išvedama tobuliausioji Dievo laimė ir jo visagalybė. 
Antra, įsigilinimas į mūsų mintį, kuri yra ne kas kita, 0 


jais tikime tik tiek, kiek esame įsitikinę, kad jie tikrai matė tuos faktus arba 
apie juos girdėjo iš akivaizdžių, vertų pasitikėjimo liudytojų; tad galiausiai 
istorinis tikėjimas susijęs su faktais. 

Apreiškimo tikėjimo pagrindą taip pat sudaro istorinis tikėjimas. Apreiš- 
kimo mokytojai remiasi stebuklais, kurie kažkada patvirtino apreiškimo moks- 
lą, pranašystėmis, numatančiomis labai tolimus ir žmogaus protui nepasie- 
kiamus ateities įvykius; pagaliau remiasi įvykiais, mums liudijančiais tų pra- 
našysčių sunykimą. Taigi ir apreiškimo tikėjimas susijęs su faktais. 

Pagrįsdamas Dievo buvimą, žmogaus sielos nemirtingumą ir jos valios 
laisvę tam tikru savo paties atrastu tikėjimu, Karaliaučiaus filosofas, be abe- 
jo, neapeliuoja nei į istorinį tikėjimą, nes nė vienas iš trijų tikrų objektų visai 
nėra pojūčiams prieinamas factum - tuo jis ir pats įsitikinęs, nei į apreiški- 
mo tikėjimą, nes nelieka jokios abejonės, kad Kantas savo teoriją grindžia 
prigimtiniu protu, o ne apreiškimu. Todėl jo praktinio proto tikėjimas turi 
būti kitos rūšies negu du pirmieji - taip teisingai vertiname jo reikšmę. Teig- 
ti, kad dėstant tokią teoriją, kuri nesiremia nei matytais faktais, nei antgamti- 
niu apreiškimu, protas privalo kai kuriais dalykais tikėti, - tai kitaip sakyti, jog 
protas privalo tarti esant tam tikras tiesas, kurios jam nei akivaizdžios, nei 
gali būti įrodomos. Atrodo, kad tai ir yra tikroji reikšmė, kurią Kantas sutei- 
kia savo protu grindžiamam tikėjimui. Jis yra ne kas kita, o tik nepajėgumas, 
kurį, pasak šio filosofo, žmogaus protas turi pripažinti įrodant aukščiausius 
moralumo motyvus - Dievo buvimą ir žmogaus sielos nemirtingumą. Bet 
jei iš mūsų spręsmo apie šiuos dalykus bus atimtas įtikinimo tikrumas, tai 
kas ištiks moralės filosofiją, kuri, kaip pats Kantas teigia, nepriėmusi objek- 
tyvių tiesų, negali turėti nuodugnios reikšmės? 

tik daugelio matų ribojamas pažinimas ir pavaldus tam 
tikroms nuo mūsų nepriklausančioms taisyklėms, atve- 
da į tą išvadą, kad ši pirmoji priežastis, iš kurios gavome 
savo proto šviesą, turi pasižymėti tobuliausia mintimi, 
neribotu pažinimu, arba išmintimi. Trečia, skaitydami 
savo intelekte tam tikrus moralės dėsnius, girdėdami są- 
žinės balsą, kuris pasmerkia blogus darbus ir giria ge- 
rus, turime mums šiuos dėsnius suteikusiai Aukščiau- 
siajai Esybei priskirti tobuliausio laipsnio šventumą ir 
teisingumą. Ketvirta, regimą pasaulį sudarančių esinių 
harmonijos ir sąryšio suvokimas, individų ir organinių 
būtybių rūšių elgsenos būdo, nuostabios jų struktūros ir 
instinkto dermės joms skirtame gyvenimo būde apmąs- 
tymas patvirtina mūsų dieviškųjų požymių vaizdinį, įgy- 
tą iš pirmesnių šaltinių. Tiesa, ne visiems dieviškiesiems 
darbams galime nurodyti priežastį ir nuspėti jų tikslą — 
norėti į visa tai įsigilinti būtų įžūli ir neprotinga mintis. 
Tačiau visa tai, kuo Kūrėjas mums leidžia aiškiai matyti 
savo ketinimus ir jiems taikytas priemones, pasižymi ne- 
ginčijamu jo išminties ir gerumo bruožu. Man atrodo, 
kad tokie yra prigimtinės teologijos protingo aiškinimo 
kontūrai. 


Metafizikos apibrėžimas 
ir jos objektas 


Dabar jau galiu pateikti mano požiūriu tinkamiausią 
metafizikos apibrėžimą. Kadangi, kaip matėme, pagrin- 
dinis šio mokslo tikslas yra žmogaus sielos ir Aukščiau- 
siosios Esybės pažinimas iš jų savybių, tai metafizika yra 
mokslas, nuo jusliškai patiriamų objektų kylantis aiškinti to- 
kius objektus, kurie galimi suvokti tik intelektu. 


— 128 — 


TRAKTATAS APIE LOGIKĄ, METAFIZIKĄ IR MORALĖS FILOSOFIJĄ 


Prigimtinės teologijos 
dėstymo planas 


Prigimtinės teologijos dalykas paprastai aiškinamas šią, 
tvarka. Apie Dievo buvimą. Apie jo išmintingumą, visaga- 
lybę, valią, laisvę, šventumą. Apie pasaulio sukūrimą ir Ap- 
vaizdą. Apie Dievo vienumą. Pabaigoje paneigiamos klai- 
dingos nuomonės ir priekaištai, kurie arba ginčija Dievo 
buvimą, arba pateikia klaidingą šios Aukščiausiosios Esy- 
bės vaizdinį. 


MORALĖS 
FILOSOFIJA 


N' vienas mokslas, kuris didžiuojasi apskritai esąs fi- 
losofija, šio vardo nenusipelnė labiau, negu nusipel- 
nė papročių mokslas, arba moralės filosofija. Juk jei ter- 
minas philosophia reiškia išminties meilę, kokia gali būti 
kita tikroji išmintis, jeigu ne toji, kurioje nuodugnus da- 
lyko pažinimas jungiasi su pastoviu polinkiu teisingai elg- 
tis? Todėl mokslas, aiškinantis tokio elgesio taisykles, tik- 
rai teisėtai gali vadintis filosofija. Žmogus pažįsta daik- 
tus ne tik tuo tikslu, kad juos apmąstytų, bet dar labiau, 
kad juos paveiktų bei naudotų, o naudodamasis laikytųsi 
tam tikrų taisyklių, kurias prisako moralė. Taigi toks 
mokslas, kuris mokytų daiktus tik pažinti ir nenurodytų 
būdo kaip daiktais naudotis, neturėtų tikrosios vertės, jei 
nesisietų su kitu mokslu, kuris atskleidžia deramo nau- 
dojimosi jais taisykles. Kitais žodžiais tariant, tai reiškia, 
kad filosofijos teorinė dalis būtų nieko verta be praktinės 
dalies ir kad pirmoji tėra pasirengimas antrajai ir turi bū- 
ti su ja visiškai susijusi. 

Traktato pradžioje sakiau, kad moralės filosofija apima 
daugybę neabejotinų tiesų, su kuriomis visi turi sutikti. Vis 
dėlto reikia pripažinti, kad labai sunku iš šių tiesų sudary- 
ti tokį mokslą, kuris remtųsi nepajudinamais principais ir 
kurio visi teiginiai būtų tarpusavyje susiję tokiu tikslių bei 
akivaizdžiu ryšiu, kad jų pagrindas visuomet galėtų pa- 
lenkti žmonių įsitikinimus. Tarkime, kad šio mokslo ob- 

jektas yra labai akivaizdus, tačiau tam, kad šis mokslas bū- 
tų visuotinai pripažintas neklaidingu, kliudytų žmogiško- 
sios valios iškrypimas. Nutildydamas aistras, žmogus pa- 
prastai gerai skiria dorybę ir nusižengimą, garbingumą ir 
negarbingumą, tačiau savųjų geismų įkarščio sujaudintas 
dažnai šią skirtybę išleidžia iš akių, o kartais net didžiau- 
sius nusikaltimus nuspalvina kažkokios dorybės regimy- 
be. Tad mano pasakymą, jog moralės filosofijos mokslas 
apima daugybę neginčijamų tiesų, reikėtų suprasti, kadjos 
vadinamos neabejotinomis tik šiomis aplinkybėmis: pirma, 
kai apie jas spręsdami esame laisvi nuo aistros ir suintere- 
suotumo; antra, kai jas laikome bendromis nepaisant san- 
tykio su atskirais atvejais; pagaliau, trečia, kai jas taikome 
kitų žmonių elgesiui ir nesiejame su savimi. Bet kai jas tai- 
kysime savo pačių elgesiui, tai nebus tiesos, kuria aistros 
apakintas žmogus tam tikromis aplinkybėmis nesuabejo- 
tų arba bent neimtų klaidingai mąstyti, kad ji netinka tam 
atvejui arba jo asmeniui. 

Nors iš žinių apie prigimtinius papročius sunku sukur- 
ti griežtą mokslą, vis dėlto yra tikra, kad šį mokslą dėstan- 
tys privalo šio tikslo siekti. Jeigu jo visiškai ir nepasieks, 
tai, be abejo, artėjimas į jį žmonių visuomenei gali atnešti 
labai svarbios naudos. 

Vertindami dabartinę moralės filosofijos būklę, turi- 
me pripažinti, jog dar labai daug trūksta, kad šis mokslas 
galėtų vadintis nuodugniu. Pirmiausia, dar iki šiol tiks- 
liai nenustatyta, kas yra moralės dėsniai ir koks yra jų 
galutinis siekis. Visi tikrai kalba apie moralę, visi pripa- 
žįsta jos reikalingumą, bet ne visi vienodai įsivaizduoja 
moralinių poelgių prigimtį, ne visi vienodai supranta mo- 
tyvus, dėl kurių reikia elgtis moraliai. Tačiau nėra abejo- 
nės, kad moralės tikslas negali būti kitas, o tik žmonių 
laimė. Tik kokie įvairūs ir skirtingi teiginiai apie pačią 

laimę! Dažnai žmonės tariamą laimę laiko esmine ir kaip 
tik dėl šios priežasties neretai prasilenkia su morale, net 
būdami įsitikinę klaidingai, jog elgiasi pagal jos taisyk- 
les. Vadinasi, moralės filosofijai pirmiausia reikia išspręsti 
šiuos du svarbius klausimus, būtent: ką žymi moralės tik- 
rąja reikšme dėsniai ir kas yra tikroji laimė, kuri yra mo- 
ralės tikslas. Trumpai išdėstysiu savo mintis dėl šių dvie- 
jų klausimų. 

Psichologijoje buvo sakyta, jog žmogus nori arba neno- 
ri kokio nors dalyko tik dėl to, kad pirmuoju atveju jį laiko 
sau geru, 0 antruoju atveju - blogu. Vėlgi matėme, kad gė- 
ris iš esmės remiasi malonumu, o blogis - nemalonumu. 
Šiuo tikslu dėstėme tą tiesą, jog dalykų gerumas arba blo- 
gumas vertinamas ne vien tik pagal dabartinius, bet ir pa- 
gal būsimus jų naudojimo padarinius ir, vadinasi, kad ir 
gėris, ir blogis gali būti tariamas arba esminis. 


Moralės dėsnių vaizdinys 


Tačiau mums išsakoma ta pastaba, su kuria, atrodo, 
turi sutikti kiekvienas savyje dar nenuslopinęs sąžinės bal- 
so žmogus, t. y. kad mūsų intelekte yra tam tikri dėsniai, 
kurie tarsi matuoja ir nustato mūsų prigimtinio polinkio — 
nuolatos ieškoti vis didesnės laimės šio pasaulio gėriuose — 
ribas. Kokios rūšies tie gėriai būtų - ar jusliškai, ar inte- 
lektu patiriami, ar turto, prigimtiniai ar šlovės, - vis dėlto 
dažnai girdime sąžinės balsą, kuris mums įsako stabdyti 
nepageidaujamą savąjį gėrių geismą ir nustato deramas 
ribas, kurių privalome neperžengti. Jei žmogų patraukia 
beribis noras gerai gyventi, jame prabyla sąžinė, kad jam 
nedera to siekti skriaudžiant kitus, kad, priešingai, savo 
turtu privalo dalintis su varge atsidūrusiais nelaimingai- 

siais. Jei jį kursto šlovės ar reikšmingumo visuomenėje 
geismas, sąžinė jam sako, kad tų dalykų galima siekti tik 
tiek ir tik tuo būdu, kiek tai dera su garbingumu, be intri- 
gų, apgaulės, vyliaus, žodžiu, niekaip kitų nenuskriau- 
džiant ir neapgaunant, ir pan. Vadinasi, tos valios taisyk- 
lės, kurios daugeliu aplinkybių mums įsako suvaldyti sa- 
vo polinkį šio pasaulio gėrybėms, nustatydamos jo ribą, 
kurios privalu neperžengti, yra, tiesą sakant, moralės dės- 
niai. Žinoma, moralės dėsniai griežtąja reikšme pažįsta- 
mi esą tokie ne kitaip, o tik iš to, kad apriboja mūsų prisi- 
rišimą prie žemiškų gėrybių. Ar tikrai moralūs būtų, pa- 
vyzdžiui, šie dėsniai: valgysi, kai pajusi alkį; gersi, kai pajusi 
troškulį? Jei žmogaus moralę sudarytų vien tik tokie dės- 
niai, tai kuo ji skirtųsi nuo gyvuliškumo? Tai tikrai pri- 
gimties dėsniai, tačiau jie paprastai nevadinami moralės 
dėsniais. Bet kai savo sąžinėje skaitau dėsnį nepasisavinsi 
svetimos duonos, nors būtai alkanas; nepasisavinsi svetimo gė- 
rimo, nors bittai ištroškęs, tai argi tuoj pat neatpažįstu, kad 
tai moralės dėsnis? O iš ko jį atpažįstu tokiu esant, jei ne 
iš to, kad jame matau savo geismo naudotis šio pasaulio 
gėrybėmis ribojimą? 

Tačiau kas nors man gali priekaištauti: argi ne mora- 
lės dėsnis žmogui įsako rūpintis išsaugoti savo gyvybę 
ir sveikatą, ir, vadinasi, sutinkamai su šiuo tikslu naudo- 
tis įvairiomis gėrybėmis bei malonumais? Argi naikinti 
sveikatą, atimti sau gyvybę arba ją bet kuriuo būdu sil- 
pninti nebūtų nusikaltimas ir tikras moralės pažeidimas? 
Juk visi moralistai pareigą išsaugoti gyvybę ir sveikatą 
priskiria prie esminių moralinio elgesio pareigų, tad ko- 
dėl tikrai moralės dėsniu vadinu tai, kas riboja mūsų pri- 
gimtinį polinkį naudotis žemiškomis gėrybėmis, o ne vei- 
kiau patį šiomis gėrybėmis naudojimosi dėsnį? Į tai atsa- 
kau taip. 


— 133 — 


Angelas Daugirdas 


Moralės dėsnius 
galima vertinti dvejopa reikšme: 
besąlygine, arba savybine, ir 
santykine reikšme 


Iki aiškinantis moralę, filosofijoje pirmiau reikia įrodyti 
Dievo buvimą ir išdėstyti jo savybes, kiek žmogaus protas 
tai gali pažinti, - apie tai jau kalbėta. Po to moralistas, įsigi- 
lindamas į žmogaus valios veiksenai vadovaujančius moty- 
vus, išskiria du žmogaus siekius, kurie dažnai atrodo esą 
vienas kitam priešingi, dvi skirtingas dėsnių rūšis, kurių 
pirmieji gali būti vadinami žmogaus fizinės prigimties dės- 
niais — tokie yra jo prigimtiniai polinkiai įvairiomis gėrybė- 
mis palaikyti gyvenimą arba jį daryti malonų, o kiti gali būti 
vadinami jo moralinės prigimties dėsniais — tokie dėsniai 
reikalauja minėtų polinkių tam tikro suvaldymo ir ribų. Iš 
to moralistas nesunkiai daro išvadą, kad šias abi dėsnių rū- 
šis žmogui nustatė toji pati Aukščiausioji Esybė. Bet kartu 
savo sąžinės gelmėje žmogus aptinka įsitikinimą, kad mo- 
ralinės prigimties dėsniai yra kur kas šventesni negu fizinės 
prigimties dėsniai ir kad pastarieji turi paklusti pirmiesiems. 
Juk moralės dėsniai tam ir duoti žmogui, kad vadovautų jo 
fiziniams polinkiams ir jų veiksenai nurodytų teisingą ke- 
lią, teisingą daiktų, į kuriuos veda šie polinkiai, naudojimo 
būdą. Pastarieji žmogui gali būti dėsniai tik tiek, kiek ne- 
prieštarauja pirmiesiems, nes jei žmogus laikytųsi moralės 
dėsniams priešingų polinkių, tai jo poelgiai jau nebūtų tei- 
singį, ir tai įrodo, kad šiame įvykyje fiziniai polinkiai neturi 
dėsnio galios. Fizinės prigimties dėsnius realizuojant nepa- 
tiriama nė mažiausio sunkumo, nes argi sunku sekti prigim- 
tiniu polinkiu? Tačiau moralinės prigimties dėsnių realiza- 
vimas visuomet turi būti susijęs su mažesniu arba didesniu 
sunkumu, nes šie dėsniai žmogui liepia kaip nors priešintis 

savo fiziniams polinkiams, juos riboja. Žmogaus moralinės 
prigimties dėsniai teikia žmonių giminei tikrąjį iškilnumą, 
nes priskiriami tik žmonėms, o fizinės prigimties dėsniai ben- 
dri mums ir gyvūnams. Tai tikras įrodymas, kad moralės 
dėsniai tąja reikšme, kurią jiems priskyriau, pirmenybiški 
žmogaus fizinių polinkių atžvilgiu. 

Vis dėlto jei jau žinome, jog tiek žmogaus fizinės pri- 
gimties dėsniai, tiek juos valdantys moralės dėsniai mums 
įdiegti vienos Aukščiausiosios Esybės, kuri mūsų pačių bū- 
tybei suteikė egzistavimą ir nuo kurios visiškai priklauso- 
me, tai iš to darome išvadą, kad fizinių polinkių privalome 
laikytis tiek, kiek jie neprieštarauja moralės dėsniams. Žmo- 
gaus fizinės prigimties dėsnių irjo moralinės prigimties dės- 
nių sutaikymas mums tampa visišku ir pačiu bendriausiu 
moralės dėsniu. Šiuo požiūriu pareiga rūpintis savo gyvy- 
be ir sveikata, kiek tai neprieštarauja mūsų moralinės pri- 
gimties dėsniui, taigi ir šiam tikslui skirtą naudojimąsi gė- 
rybėmis laikome šventu ir moraliu. Gyvybę ne patys sau 
suteikėme, bet ją gavome iš mūsų Kūrėjo. Šis Kūrėjas mūsų 
širdyse įdiegė šio gyvenimo meilę ir jo išsaugojimo rūpestį. 
Bet kartu mūsų sąžinėje įrašė tam tikrą dėsnį, kuris šią pri- 
gimtinę gyvenimo meilę seikėja, apima tam tikromis ribo- 
mis ir nužymi tam tikrą jos galutinį tikslą. Argi moraliai 
pasielgtų karys, kuris vardan gyvenimo meilės išduotų ka- 
riuomenę ir tėvynę? Argi ne naują nusikaltimą padarytų 
įkalintas nusikaltėlis, kuris, kad išvengtų pelnytos mirties, 
nužudytų savo sargus? Žinodamas, kad žemiškasis gyve- 
nimas jam duotas Dievo, kad prisirišimą prie šio gyvenimo 
jam įdiegė toji pati Aukščiausioji Esybė ir kad pagaliau šis 
prisirišimas jam dėsnis tik tiek, kiek atitinka jo moralinės 
prigimties dėsnius, žmogus iš to privalo daryti išvadą, jog 
Kūrėjas jam gyvenimą suteikė ne kitam, o tik tam tikslui, kad 
ji tęstų ir sergėtų sutinkamai su savo moralinės prigimties 

dėsniais. Vadinasi, fizinės prigimties dėsniai jam duoti kaip 
priemonė išsaugoti jo moralinės prigimties dėsnius, nes jei 
dėl pastarųjų nepaisymo netektų savo gyvybės, nebegalėtų 
jų išsaugoti. Taigi gyvybės ir sveikatos išsaugojimas, gėry- 
bių naudojimas neperžengiant moralumo ribų, tampa žmo- 
gui moraliu privalėjimu, moralės dėsniu, betjau ne ta reikš- 
me, kurią suteikiame jo moralinės prigimties dėsniams. Šie 
pastarieji yra moralės dėsniai savybine reikšme, o anas yra 
moralės dėsnis santykine, arba sąsajos, reikšme, t. y. kiek 
jis susijęs su savybiniais moralės dėsniais, kiek jo laikyma- 
sis yra savybinių moralės dėsnių išsaugojimo priemonė. To- 
dėl atrodo, kad natūraliai galima nustatyti tokį dėsnių ir 
žmogaus moralinių privalėjimų skirstymą. Jo moralinės pri- 
gimties dėsniai yra moralės dėsniai savybine, arba besąly- 
gine, reikšme. O jo fizinės prigimties polinkiai, kiek jie pa- 
valdūs pirmiesiems dėsniams, yra moralės dėsniai santyki- 
ne reikšme, nes šie pastarieji, neatsižvelgus į Aukščiausiąjį 
Įstatymų Leidėją ir į žmogaus moralės dėsnius savybine 
reikšme, būtų moralės dėsniai ne daugiau kaip ir nepro- 
taujančių gyvūnų prigimtiniai polinkiai. Moralistui reikia 
aiškinti moralės dėsnius tiek pirmąja, tiek antrąja reikšme. 

Čia tenka pašalinti vieną abejonę, kuri galėtų būti pa- 
grindas priekaištauti mano pateiktajam moralės dėsnio sa- 
vybine reikšme apibrėžimui, tuo labiau, kad neišsiaiškinę 
šio keblumo negalėtume susidaryti teisingo mūsų poelgių 
moralumo vaizdinio. Esu sakęs, jog žmogaus moralinės pri- 
gimties dėsnis pažįstamas būtent iš to, kad jis seikėja ir ri- 
boja mūsų prigimtinį polinkį ieškoti laimės naudojantis pa- 
saulio gėrybėmis. 

Tačiau taip pat nepaneigiama yra tiesa, kad žmogus gali 
tarsi naudotis savo doru poelgiu, nes jo vaizduotė gali su- 
kelti malonumo jautimą. Taigi ar tik ne todėl moraliniais va- 
dinami dėsniai mums liepia apriboti geismą naudotis pa- 

saulio daiktais taip, kad jais naudotumės mums naudingiau- 
siu būdu ir kad, atsisakę mažiau gryno ir mažiau pastovaus 
malonumo, tomis gėrybėmis naudotumės įgyjant gryną bei 
pastovų malonumą? Todėl žmogaus moralinės prigimties 
dėsniai, tiesą sakant, šiuo būdu neapribotų geismo ieškoti 
kaskart didesnės laimės naudojantis pasaulio gėrybėmis, ta- 
čiau, žinoma, jie būtų taisyklė atrasti šios rūšies gėrybėse 
didžiausią laimę. Taigi manasis moralės dėsnių savybine 
reikšme apibrėžimas būtų klaidingas ir nesutartų su žmo- 
giškosios širdies prigimtimi. Ši mintis bent išvaizdinga, su- 
vedžiojusi daugelį net supratingų žmonių, kiek apie tai ga- 
lėjau sužinoti su jais bendraudamas. Tačiau atrodo, kad į šį 
priekaištą lengva atsakyti ir keblumą paaiškinti. 

Jau matėme, kad dalyko gerumas arba blogumas verti- 
namas pagal jo naudojimo padarinius - ne tik dabartinius, 
bet ir būsimus. Vadinasi, mums geriausi bus tie žemiškojo 
gyvenimo dalykai, kurių naudojimas šiuo metu sukelia ar- 
ba ateityje sukels kiek galint didžiausią bei pastoviausią 
malonumą; tokius dalykus vadiname šio pasaulio didžiau- 
siomis gėrybėmis, o jų įgijimas arba naudojimas būtų di- 
džiausia laimė, kurią tik šiame pasaulyje galima atrasti. Tad 
jei kas teigia, jog Žmogaus moralinės prigimties dėsniai yra 
ne kas kita, o tik nuorodos arba taisyklės atrasti didžiausią 
laimę šio pasaulio dalykuose, tas turi sutikti su šiomis 
dviem išvadomis, neišvengiamai išplaukiančiomis iš jo tei- 
ginio. Pirma, moralės dėsniai konkrečiai reiškiasi taip, kad 
mums liepia tam tikromis aplinkybėmis kaip nors priešin- 
tis mūsų fizinės prigimties polinkiams ir kad aukodami dalį 
šių polinkių, pelnytume sau kuo ilgesnį bei intensyvesnį 
šio gyvenimo malonumą. Antra, žmogaus elgesio prisitai- 
kymas prie šių dėsnių visuomet jam atneštų naudą, apie 
kurią sakyta, t. y. didžiausią laimę šiame pasaulyje, kitaip 
tariant, intensyviausią ir pastoviausią malonumą. Tačiau 

nesunku įrodyti, kad abi šios išvados klaidingos, taigi klai- 
dingas ir teiginys, iš kurio jos išplaukia. 

Kai tam tikromis aplinkybėmis sąžinė ragina išsižadėti 
kai kurių malonumų, nederančių su moralės dėsniais, tai, 
be abejo, sąžinė mums nesako, jog dabar privalome jų išsi- 
žadėti dėl to, kad ateityje patirtume nepalyginti ilgiau trun- 
kantį ir giliausią malonumą, arba, o tai reiškia tą patį, di- 
džiausią laimę šiame pasaulyje. Žinoma, daug kartų sąži- 
nė mums sako,jog privalome paaukoti nemažai malonumų 
ir net pasišvęsti ilgoms bei skausmingoms kančioms, kad 
išsaugotume tam tikrus savo moralinės prigimties dėsnius. 
Pavyzdžiui, karys, kuris, narsiai gindamas savo tėvynę, 
buvo sunkiai sužeistas ir tapo invalidu, žinoma, elgėsi 
moraliai. Bet argi dėl šito tikslo garbės ir moralumo dėsnis 
jam įsako statyti į pavojų savo sveikatą, idant jos neteki- 
mas apdovanotų pasaulietine laime, pranokstančia tą ma- 
lonumą, kurį jautė būdamas stiprios sveikatos? Ojei ištiki- 
mybė savojo pašaukimo pareigoms padaro žalą ne tik svei- 
katai, bet ir gyvybei, tai nejaugi ši žala skirta įgyti šiame 
pasaulyje ilgiausiai trunkančiam ir aukščiausiam malonu- 
mui? Argi tai tvirtinti nebūtų visiškai juokingas nesutari- 
mas su protu ir protui priešinga? Koks gi šio pasaulio ma- 
lonumas laukia žmogaus, kuris liovėsi gyvenęs! Taigi mo- 
ralės dėsniai savybine reikšme mums būtent tuo pasireiškia 
esą moralės dėsniai, kad mūsų prigimtinį polinkį naudotis 
pasaulio gėrybėmis seikėja ir riboja kai kuriais atvejais tiek, 
jog nurodo mūsų prisirišimo prie bet kurio malonumo, koks 
tik šiame pasaulyje galimas patirti, šaltinio ribą, t. y. mūsų 
gyvybės. Nė vienas įsitikinimas negali labiau pakenkti tei- 
singai moralei, taigi ir žmonių bendruomenei, negu tas, pa- 
gal kurį laikinas žmogaus interesas yra vienintelis morali- 
nių privalėjimų atlikimo tikslas. Toks įsitikinimas labiau- 
siai geba kurti savimylius ir veidmainius. Juk kai žmonės 

atsisako kai kurių dabarties malonumų, kad tolesnė šio gy- 
venimo esmė įgytų nepalyginti pastovesnių ir intensyves- 
nių malonumų, tai tas vadinama įžvalgumu, bet ne dory- 
be. Tada jų tikslas ne tai, kas garbinga, bet tai, kas naudin- 
ga. Retai pasitaiko, kad žmogus šiuos du skirtingus reginius 
gali suderinti. Dažniausiai jie tarpusavyje kryžiuojasi ir vie- 
nas kitam būna kliuvinys. Šiuos dalykus suplakus ir vaiz- 
duojantis, kad pasaulietiškas įžvalgumas yra dorybė, o nau- 
da - garbingumas, išeitų, kad dorybė yra tik intereso ir ap- 
linkybių tarnaitė. Tokios dorybės dėsniai bus tiek kintami 
ir nepatvarūs, kaip ir įvairūs įvykiai, kuriuose žmogus ga- 
li atsidurti. Tokia dorybė žmogui lieptų būti nenaudėliu 
tarp nenaudėlių, ištvirkėliu tarp ištvirkėlių, pataikūnu tarp 
pataikūnų, doru tarp dorųjų. Tačiau tikrosios dorybės dės- 
niai yra amžini ir nekintami, aukštesni už bet kurias aplin- 
kybes ir įvykius. Jie žmogui liepia tapti veikiau svetimo 
neteisumo auka, negu būti jo bendrininku. 

Įrodžius, kad žmogaus moralinės prigimties dėsniai pa- 
žįstami ne iš to, kad mūsų prigimtinį polinkį ieškoti malo- 
numo pasaulietiškose gėrybėse apriboja vien tik aukščiau- 
sios šiame pasaulyje galimos laimės įgijimo tikslu, — ne- 
sunku įrodyti, jog ir antroji teiginio išvada, apie kurią 
kalbėta, yra klaidinga, t. y. kad skrupulingas moralės dės- 
nių laikymasis iš tikrųjų visuomet žmogui sudaro didžiau- 
sią laimę šiame pasaulyje. Juk jau matėme, kad moralės 
dėsniai daugelyje įvykių liepia žmogui aukoti tai, kas jam 
šiame pasaulyje brangiausia, t. y. sveikatą arba ir gyvybę. 
Tad argi tokiu atveju moralės dėsnių laikymasis galėtų jam 
sudaryti didžiausią laimę šiame pasaulyje? Moralės daly- 
ko atlikimas iš tikrųjų paprastai susijęs su tam tikru malo- 
numo jausmu, nepriklausančių nuo jokios išorinės priežas- 
ties. Todėl galima sakyti, kad žmogus savo dorybėmis tei- 
singai naudojasi tada, kai klausydamasis sąžinės pagyrimo 

už gerus poelgius, mėgaujasi vidine saldybe. Tačiau yra 
tikra, kad tikrai doras žmogus moraliai elgiasi ne vien dėl 
šios paskatos, bet kad įgytų tą vidinį malonumą, apie kurį 
kalbama. Dėstydamas logiką ir psichologiją, stengiausi pa- 
rodyti, kad malonumas, nepaisant iš kokių tolesnių paska- 
tų jis bekiltų, galiausiai priklauso nuo mūsų kūno būklės, 
arba, o tai reiškia tą patį, visuomet glūdi tam tikrame rea- 
liame jutime, bent jau vidiniame — taip mums patyrimas 
įsako labiausiai tikėtinai spręsti. Tad jei žmogaus moralaus 
poelgio tikslas visuomet būtų vienintelis - įgyti mūsų ap- 
tariamą vidinį malonumą — tai daugeliu atvejų jo tikėjima- 
sis nepasiteisintų. Būtent tai turėtų įvykti tokiomis aplin- 
kybėmis, kada tikslios dorybės dėsnis iš žmogaus reika- 
lautų aukoti sveikatą. Sunku tikėtis, kad ligotame ir 
skausmus kenčiančiame kūne vidinis malonumas, kurį 
žmogus įpratęs patirti iš savo moralinių poelgių vaizdi- 
nio, galėtų būti gana intensyvus, o labiausiai tikra tai, kad 
negalėtų atlyginti tų kančių, kurias žmogus patirtų dėl do- 
rybės. Iš to darome išvadą, kad malonumas, apie kurį čia 
kalbama, tėra Apvaizdos dovana, dažnai paremianti, net 
juslinėmis paskatomis, mūsų prigimties silpnumą darant 
dorybę, tačiau šis malonumas negali būti vienintelis mora- 
lės tikslas, nei pakankamas už ją atlygis. 

Čia turime žvelgti dar plačiau. Įprastinėje žmogiškųjų 
reikalų tėkmėje iš esmės doras žmogus dažnai patiria žmo- 
giškąją laimę. Pasitikėjimas ir pagarba, kuriuos žmonėse įgi- 
jo savuoju teisumu; sąžinės ramybė, kuria džiaugiasi; sa- 
vųjų darbų vaisiai, kuriuos skina; santūrūs savi troškimai 
ir pasitenkinimas saikingumu - visa tai daro jam gyvenimą 
mielą bei malonų ir, matyt, tai yra didžiausia laimė, kuri 
galima šiame pasaulyje. Čia taip pat atpažįstame dievišką- 
ją išmintį, kuri daugeliu atvejų dorybės poreikį žmonėms 
susiejo su žemiškosios jų būties reikalais. Tad galbūt žmo- 


— 140 — 


TRAKTATAS APIE LOGIKĄ, METAFIZIKĄ IR MORALĖS FILOSOFIJĄ 


gų paakino dorybei net ir žemiškosios laimės įžvalga, ta- 
čiau pastarosios negalima laikyti vieninteliu ir pirmiausiu 
jo moralės tikslu, ir tai jau įrodyta. Vadinasi, anksčiau pa- 
teiktas teiginys - moralės dėsniai tėra taisyklės patirti di- 
džiausią laimę, kokia galima žemiškajame gyvenime, - pa- 
sirodė esąs pakankamai klaidingas. O tiesa, kurią anksčiau 
išdėstėme, t. y. žmogaus moralinės prigimties dėsniai sei- 
kėja ir riboja prigimtinį jo polinkį naudotis šiame pasaulyje 
esančiais daiktais, pasirodo esanti patikima. 


Moralės paskatos 


Taigi vidinio malonumo jausmas, žmoguje gimstantis 
iš savo dorų reikalų vaizdinio, gerovė žemiškajame gyve- 
nime, kuri kartais vainikuoja dorybę, tarp Žmogų į dorybę 
vedančių paskatų gali būti tik antra. Jie, kaip sakyta, tėra 
mūsų silpnumo, paprastai nepaslankaus gėriui, tam tikra 
juslinė parama. Tačiau nei vienas iš jų atskirai, nei paimti 
abu kartu negali teikti pakankamo pagrindo, kuriuo galėtų 
remtis teisinga moralė. Vidinio malonumo jausmas mus gali 
apleisti kartu su sveikata. Pasaulietinės gerovės igijimas do- 
rybe pasitaiko labai retai tokioje visuomenėje, kurioje gy- 
venama tarp moraliai pagedusių žmonių. Todėl esant to- 
kioms aplinkybėms, kai tų dviejų paskatų energingumo ne- 
pakanka žmogui laikytis moralinių pareigų, kokia gi kita 
paskata gali sukelti šį padarinį? Be abejo, yra dar kita pa- 
skata, palenkianti žmogų dorybei, ir ši paskata yra pirmiau- 
sia, įžymiausia, nekintanti, apimanti visus be išimties žmo- 
nių gyvenimo įvykius. Ši paskata yra ne kas kita, o tik sąži- 
nės balsas, vidiniai pagiriantis žmogaus gerus poelgius ir 
smerkiantis jo neteisius poelgius. Nepaisant kokiose aplin- 
kybėse žmogus atsidurtų, kokie jam, laikantis moralės dės- 

nių arba juos pažeidžiant, turėtų kilti padariniai - malo- 
nūs ar nemalonūs, pirmuoju atveju sąžinė Žmogui sako: 
tu padarei gerai, darei tai, ką privalėjai daryti, esi vertas pagyri- 
mo. Antruoju atveju jam sako: tu padarei blogai, neatlikai savo 
privalėjimo, esi vertas pasmerkimo. Toks yra niekuomet nepa- 
lenkiamas ir pastovus balsas, skelbiantis neatšaukiamus 
nuosprendžius dėl žmonių reikalų moralinės vertės. Toks 
yra balsas, kartais žmogų išlaikantis dorybės ribose nepai- 
sant didžiausių aukų, kurias dėl jos turi sudėti ir tarp jų — 
didžiausių nelaimių, kurias dėl jos patiria. Pagaliau toks 
balsas, kuris šio pasaulio gėrybių gausiai turintiems žmo- 
nėms dažnai trikdojų vidinę ramybę ir pertraukia malonu- 
mų grandinę, juos atskiesdamas kartėliu. Pagyrimas, kurį 
savo sąžinėje sau išskaito doras žmogus, yra būtent tai, ką 
kai kurie moralistai žymi terminu acguiescentia“, kurį mū- 
sų kalba sunku tiksliai paraidžiui perteikti. 

Dabar pasidomėkime, ar ši pirmiausia, įžymiausia ir nie- 
kuomet nekintanti moralės paskata, kurią ką tik aiškinomės, 
geba užgrūdinti žmogaus dorybę visais jo gyvenimo atve- 
jais irjei šiuo veiksmingumu pasižymi, tai ar ši paskata žmo- 
gui būdinga pati savaime, ar sąsajoje su kitais vaizdiniais? 

Atrodo, kad ši paskata, paimta pati savaime, ir mintimi 
nesusieta su kitomis priežastimis, nebūtų tiek veiksminga, 
kad galėtų žmogų palenkti pareigai tokiuose įvykiuose, ku- 
riuose dorybė iš jo reikalauja ženklaus pasiaukojimo. Tam 
tikrų gėrybių naudojimo teikiamas malonumas gali būti 
toks intensyvus, kad geba nuslopinti vidinį sąžinės balsą, 
kuris pasmerktų tų gėrybių naudojimą. Ar iš tikrųjų žmo- 
gus atrado sau pakankamą akstiną išsižadėti jo širdžiai mie- 
liausių malonumų dėl tos vienintelės priežasties - tam tik- 
rovidinio balso, smerkiančio tuos malonumus, balso, ku- 
rio jis gali neklausyti, kuriam, žinoma, gali įsakyti kuriam 
laikui nutilti? Tuo labiau toji priežastis derinasi su kentėji- 

mais ir nemalonumais, kuriuos kartais reikia iškęsti dėl do- 
rybės. Jie tiek priešingi mūsų prigimčiai, kad bet kuriais 
būdais stengiamės jų atsikratyti. Daug lengviau malonu- 
mų, nors ir intensyviausių, išsižadėti, negu iškęsti įtampų 
nemalonumą arba skausmą, nes pirmasis laimės princi- 
pas - būti laisvam nuo kentėjimų. Tad jei vien malonaus 
jausmo intensyvumas gali nuslopinti mūsų vidinį savųjų 
poelgių smerkimo balsą, tai tuo labiau tai daro kentėjimas 
ir skausmas. Vadinasi, ši vidinio pagyrimo arba smerkimo 
paskata, paimta savaime, be ryšio su kitais vaizdiniais, ne- 
gali būti veiksmingas impulsas Žmogui kaip nors ryškiau 
aukotis dėl dorybės. Juk jau seniai atskleistas stoikų mora- 
lės sistemos nepakankamumas. Šios krypties šalininkai tei- 
gė, kad žmogus privalo daryti dorybę dėl pačios dorybės, 
visai neatsižvelgdamas į padarinius, kuriuos ji gali jam at- 
nešti artimiausioje arba tolesnėje ateityje. Kitaip sakant, tai 
reiškė, kad žmogui pakankamas impulsas moraliai elgtis 
yra jo paties sąžinės, paimtos pačios savaime, pagyrimas, 
o tai, pasirodė, nėra tiesa. 

Tačiau vidinė moralės paskata, susieta su tam tikrais vaiz- 
diniais, tampa veiksminga, it reikalinga žmogui stabiliai lai- 
kytis dorybės ir pareigos ribose. O kai jo protas jau pakilo 
pažinti Aukščiausiąją Esybę, kuri jam suteikė esmę ir nuo 
kurios visiškai priklauso jo egzistavimas, ir kai jis jau įsitiki- 
no, jog ši Esybė yra išmintingiausia, geriausia ir švenčiau- 
sia, tada supranta, kad šis jo sąžinės balsas, kuris tam tikrus 
dalykus giria, o kitus smerkia, yra paties Kūrėjo balsas. 

Dar viena priežastis stiprina žmoguje minėtos vidinės 
paskatos veiksmingumą. Kadangi ji yra dieviškasis dės- 
nis, o šis dėsnis žmones stipriausiai bei griežčiausiai įpa- 
reigoja, tad jo pažeidimas vertas didelės bausmės. Tačiau 
kai matome, jog įprastinėje žmogiškųjų įvykių tėkmėje nu- 
sikaltimas labai retai gauna pelnytą bausmę, jog, be abejo, 

dažniausiai nesąžiningi žmonės būna gana turtingi pasau- 
lietine reikšme bei naudojasi visokios rūšies malonumais 
ir, priešingai, dori žmonės labai dažnai turi pakelti skur- 
dą, panieką, persekiojimus ir nelaimes, - tai iš to reikia da- 
ryti išvadą, kad šis žemiškasis gyvenimas tėra nuopelno, o 
ne atlygio lenktynės, kad, vadinasi, šiam gyvenimui pasi- 
baigus žmonėms išlieka kitas gyvenimas, nauja dalykų 
tvarka, kurioje dieviškasis teisingumas ir visagalybė pasi- 
rodo visu šventumu, skirdama nusikaltusiems Žmonėms 
išsamiausią bausmę, atitinkančią Aukščiausiojo Įstatymų 
Leidėjo didybę ir jo įstatymų, kurie buvo pažeisti, šventu- 
mą, o doriems žmonėms - puikiausią atlygį užjų ištikimy- 
bę ir ištvermę šių įstatymų laikantis. Būtų labai neapdairu 
teigti, kad blogiesiems pakankama bausme yra sąžinės 
graužatis. Jei taip būtų, tai pirmiausia iš šios graužaties ky- 
lanti kančia turėtų labai pranokti tas nelaimes, kurias tei- 
sūs Žmonės dažnai perneša vardan dorybės. Bet ar gali bū- 
ti kas nors mažiau už tokį teiginį teisinga? Doro žmogaus 
sveikatą siaubiantis tironas, kuris tarp pramogų, žaidimų 
ir puotų skelbia pražūties nuosprendžius tūkstančiams ne- 
kaltų asmenų, kurio pati išvaizda dažnai trykšta sveikata 
bei žvalumu, nutukusi nusikaltimo vaisiais, žyminti aklos 
lemties numylėtinį, - argi, sakau, toks žmogus savo sąži- 
nės graužatyje atras bausmę, tolygią jo nusikaltimams? Ar 
jis nelaimingesnis už tas nekaltas aukas, kurias paskyrė sa- 
vo ambicijai arba kerštui? Kartoju, jei galutinė bausmė už 
nusikaltimą būtų sąžinės graužatis, tai iš to išeitų, kad ši 
graužatis turi didėti laiko, per kurį žmogus daro nusikalti- 
mus, atžvilgiu ir nusikaltimų kiekio atžvilgiu; tačiau esti 
priešingai. Paprastai sąžinės graužatis intensyviau jaučia- 
ma nusikaltimo pradžioje, o dažnas jo kartojimas atbukina 
nusikaltimų stimulą. Visų amžių istorija teikia mums taip 
stipriai nusikaltimų užgrūdintų žmonių pavyzdžius, ku- 

rie beveik visiškai užmigdė savyje išganingą sąžinės balsą 
ir įprato nusikaltimus vykdyti šaltakraujiškai bei nepapras- 
tai ramiai. Iš to darome išvadą, jog kartais prabylanti nusi- 
kaltėlių sąžinės graužatis nėra pakankama bausmė už jų 
neteisumą, bet veikiau ji yra perspėjimas, kad jeigu jie ne- 
pasitaisys, tai būsimajame gyvenime neišvengs jų nusikal- 
timų dydį atitinkančios bausmės. 

Jei iš dieviškojo teisingumo ir šventumo vaizdinio neiš- 
vengiamai išplaukia, kad nusikaltę žmonės, kuriems šis gy- 
venimas prabėga sėkmingai, gaus bausmę būsimame gy- 
venime, tada, be abejo, tas pats Aukščiausios Esybės tei- 
singumas ir šventumas reikalauja, kad šiame pasaulyje dėl 
dorybės kenčią sąžiningi žmonės naujoje dalykų tvarkoje 
būtų apdovanoti. Argi galima įsivaizduoti, kad tie, kurie 
ištikimai vykdo savojo Kūrėjo įstatymus, mažiau dalyvau- 
tų jo geradarybių dalijime negu visokio neteisumo perpil- 
dyti žmonės? Matydami, kaip dažnai pastariesiems sekasi 
šiame pasaulyje, argi neturime deramo pagrindo tikėtis, 
kad sąžiningi žmonės už pasišventimą dorybei, už tokias 
gausias ir dažnas svarias aukas dėl dorybės gaus puikų 
atlygį būsimajame gyvenime? Iš tiesų, iš kur kyla tas vi- 
suotinai kiekvieno žmogaus sąžinėje atsiliepiantis balsas, 
kurio žmonija dar neprarado, - tas, sakau, balsas, kuris 
nusprendžia nusikaltimą esant vertą bausmės, o dorybę 
vertą atlygio? Ar tai ne balsas Aukščiausiojo Įstatymų Lei- 
dėjo, kuris, žmonių sąžinėje apreiškęs savuosius įstatymus, 
kartu apreiškė jų sankciją? Argi kas labiau priešinga pro- 
tui negu nuomonė, kad išmintingiausioji, visagalė, visaži- 
nanti, švenčiausioji esybė, kuri žmonėms jų prote bei sąži- 
nėje nustatė savo niekuomet nekintančius ir tuos pačius 
įstatymus, žmonėms neuždėjo atsakomybės už jų šiuos įsta- 
tymus atitinkančius arba neatitinkančius poelgius? Tad jei 
pripažįstame moralės įstatymus ir jų Aukščiausiąjį Leidė- 

ją, kartu turime pripažinti, kad yra bausmė nusikaltėliams 
ir atlygis tiems, kurie šiuos įstatymus vykdo, o paskui ir 
tai, kad yra ir būsimas gyvenimas. Šios vienintelės prie- 
žastys gali suteikti mūsų sąžinės balsui veiksmingumą ir jį 
padaryti jautriu mūsų teisumo sargu visomis šio gyveni- 
mo aplinkybėmis. 

Išaiškinę moralės dėsnių reikšmę ir jų laikymosi paska- 
tas, galime trumpai apžvelgti, nuo ko priklauso tikroji žmo- 
gaus laimė. Ankstesnių pastabų dėstymas mums jau atsklei- 
dė, kad tobula žmogaus laimė galima tik būsimajame gyve- 
nime ir kad priemonė jai pasiekti yra ištikimas moralės 
dėsnių laikymasis. Iš to aiškėja, kad žmogui šiame pasauly- 
je negali būti už dorybę didesnio gėrio ir už nusikaltimą di- 
desnio blogio, nes dorybė yra priemonė įgyti tobuliausią lai- 
mę naujoje dalykų tvarkoje, o nusikaltimas sukelia tokios 
laimės netektį, negana to, ir bausmę. Anksčiau sakiau, kas 
esminis ir nuodugnus gėris yra tai, kurio naudojimas galėjo 
mums nors dabartyje sukelti kokį nors laikiną nemalonu- 
mą, tačiau ateityje parengia pastovų žymaus laipsnio malo- 
numą. Vadinasi, dorybė yra esmingiausias gėris, nes jos lai- 
kymasis, nors ne kartą žmogui gali būti žemiškų nemalonu- 
mų priežastis, vis dėlto neabejotinai siekia jam suteikti puikią 
ir amžiną laimę. Dėl tos pačios priežasties nusikaltimas, nors 
būtų susijęs su didžiausia gerove šiame pasaulyje, tegali būti 
tariamas gėris, ir jis yra esminis blogis, žinomas, didžiau- 
sias, nes puikią ir amžiną laimę aukoja nesvarbiam laikinu- 
mui. Tačiau kai dorybę vadinu aukščiausiu gėriu, kokiu žmo- 
gus šiame žemiškame gyvenime gali disponuoti, jos neva- 
dinu didžiausia šio pasaulio laime, nes jau matėme, kad jos 
gerumas vertinamas ne dabartinio, bet būsimo gyvenimo 
nauda. Šiuo tikslu mūsų moralinės prigimties dėsniai riboja 
mūsų prigimtinį polinkį naudotis šio pasaulio daiktais, kad 
neprarastume amžinų ir tobulų gėrių. 


— 146 — 


| 


TRAKTATAS APIE LOGIKĄ, METAFIZIKĄ IR MORALĖS FILOSOFIJĄ 


Moralės filosofijos objektas, 
apimtis ir skirstymas 


Moralės, arba praktinė, filosofija suprantama nevieno- 
dai, kai kalbama apie jos aiškinamų objektų apimtį, nes 
kartais ji imama platesne reikšme, o kartais - siauresne. 
Pirmąja reikšme moralės filosofija apima visus tuos moks- 
lus, kurie aiškina Žmonių elgesio teisumą bet kuriomis 
aplinkybėmis ir bet kuriais atžvilgiais arba išdėsto taisyk- 
les, skirtas žmogaus valiai palenkti taip elgtis. Šia reikšme 
praktinę filosofiją, be moralės filosofijos tiesiogine reikš- 
me, sudarys šie mokslai: prigimtinė teisė, tarptautinė tei- 
sė, politinė teisė, žmonių moralinio ugdymo menas, arba 
pedagogika, ir jų valdymo menas, arba politika. Čia reikia 
numanyti, kad moralės filosofija šia plačiąja reikšme nega- 
li būti vienos katedros objektas. 

Moralės filosofija tiesiogine reikšme laikoma lyg minė- 
tų mokslų įvadas ir pasirengimas jiems arba veikiau ji tei- 
kia pagrindą, kuriuo tie mokslai gali remtis. Šiuo požiūriu 
ji paprastai vadinama etika ir ją sudaro šios dalys. 

Pirmiausia, visuotinė praktinė filosofija (philosophia prac- 
Hca universalis), kurios objektas - atskleisti moralės šaltinį, 
įrodyti moralės dėsnių egzistavimą, jų reikšmę ir svarbiau- 
sią jais siekiamą tikslą, t. y. tikrąją laimę. 

Antra, etika griežtąja reikšme, ji aiškina žmogaus mo- 
talės dėsnių ir pareigų pagrindą, įgalina pažinti, ką žmo- 
gus, sekdamas prigimtine proto šviesa, privalo daryti Aukš- 
čiausiosios Esybės, savo paties ir kitų žmonių atžvilgiu, ap- 
tariant įvairius ryšius, kuriuose jis su jais gali būti. 

Trečia, asketika, kuri atskleidžia, nuo ko priklauso žmo- 
gaus charakterio moralinis gerumas, kokiais būdais jis įgy- 
jamas arba išsaugomas, kokią įtaką jam gali daryti žmonių 
gyvenimo įvairios aplinkybės ir sunkumai, 

Prigimtinės teisės mokslą (jus rationis, jus plilosophicuni) 
šiuolaikiniai moralės teoretikai pagrįstai skiria nuo tos mo- 
ralės filosofijos dalies, kuri vadinama etika griežtąja reikš- 
me. Matėme, kad prigimtinės teisės mokslas apima visą žmo- 
gaus moralinių pareigų sistemą, o etika aiškina tik tą dory- 
bę, kurią vadiname prigimtiniu teisingumu. Prigimtinės 
teisės objektas - aiškinti tarp žmonių susidarančias priklau- 
somybes ir pareigas, kitaip sakant, tai, kas vadinama mano 
ir tavo, taigi šis mokslas kalba apie tokias teises ir pareigas, 
kurias moralės teoretikai vadina visiškomis (legės perfectae). 
Vilniaus universitete šį mokslą dėsto atskira katedra kartu 
su politinės teisės ir tarptautinės teisės mokslais. 

Moralės filosofija, kiek ji siejasi su teorine filosofija, tu- 
rėdama sudaryti vieną filosofijos katedrą, suprantu tą 
mokslą, kuris vadinamas moralės filosofija savybine 
reikšme ir kuris, atsižvelgiant, kas anksčiau sakyta, skirs- 
tomas į tris dalis: visuotinę praktinę filosofiją, etiką griež- 
tąja reikšme ir asketiką. 


Moralės filosofijos 
dėstymo planas 


Moralės filosofijos dėstymo deramas planas galėtų būti 
toks: a) įvade aptarti moralės filosofijos istoriją; b) išaiškin- 
ti moralės dėsnių vaizdinį; c) atskleisti šaltinį, iš kurio jie 
išplaukia; d) įrodyti jų egzistavimą; e) išryškinti moralės 
paskatas ir nurodyti galutinį tikslą, kurio ji siekia; f) pa- 
teikti laimės sampratą ir parodyti jos sąsają su dorybe; g) 
įrodyti žmogaus sielos nemirtingumą. Šių temų dėstymas 
sudarys pirmąją moralės filosofijos dalį. 

Be minėtų temų, šioje dalyje dar buvo kalbama apie žmo- 
gaus valią ir jos laisvę, taip pat apskritai apie žmogaus pro- 

blemas, kiek jos priklauso nuo šio gebėjimo, tačiau, pagal 
mano planą, šie dalykai jau buvo aiškinti psichologijoje. 

Antrąją moralės filosofijos dalį galima dėstyti sekant 
šiais apmatais. 

Pirmiausia profesorius pateiks filosofų pažiūras į pačią 
pirmiausią, arba aukščiausią, moralės nuostatą (primum, 
siuntu principium vel criterium moralitatis) ir atskleis savo 
požiūrį, ką apie tai jis mano. Toji aukščiausioji moralės nuo- 
stata ne tik turi būti bendriausia išraiška to, ko Žmogus pri- 
valo norėti ir ką privalo daryti visomis aplinkybėmis, kad 
jo elgesys būtų moralus, bet dar ji turi būti tokia išraiška, 
kuri jam, jei tai įmanoma, būtų neklaidingas kelrodis vi- 
sais atvejais, kuriais gali kilti kokia nors abejonė. Man at- 
rodo, kad tokia nuostata galėtų būti taip apibrėžta: Visuo- 
met elkis taip, kad nesigėdintumi visam pasauliui išpažinti savo 
poelgį ir atskleisti savo paskatas, kurios tave jam palenkė. Ši tai- 
syklė savo reikšme labai artima tai, kurią mums pateikė 
Kantas ir kuri skamba taip: Elkis taip, kad tavo valios subjekty- 
vus dėsnis visada galėtų kartu būti visuotinio įstatymų leidimo 
principas". Protingas įstatymų leidimas negali nustatyti ki- 
to elgesio būdo, o tik tokį, kuris susilauktų visų aistros ne- 
apakintų civilizuotų žmonių pagyrimo. 

Po to visą žmogaus moralinių pareigų kamieną būtų 
galima skirstyti ir aiškinti šia tvarka. 

A. Žmogaus pareigos Aukščiausiajai Esybei. Čia kalba- 
ma apie Dievo garbinimą, arba prigimtinę religiją, - vidinį 
ir išorinį, privatų ir viešąjį garbinimą. Šių temų aiškinimas 
apima visų žmogaus tiesioginių pareigų Dievui turinį. 

B. Žmogaus pareigos sau pačiam. Jų aiškinimas apima 
šias temas: a) apie rūpinimąsi savo kūnų; b) apie proto ir va- 
lios formavimą; c) apie rūpinimąsi išorinėmis gėrybėmis — ir 
tomis, kurias sudaro suinteresuotumas tauria šlove Ir popu- 
liarumu visuomenėje, ir tomis, kurias sudaro gera reputacija. 

C. Žmogaus pareigos kitiems žmonėms. Jos išplaukia 
iš dvejopo požiūrio į panašias į mus būtybes, nes paseka- 
ma: a) žmogaus privalėjimai kitiems žmonėms atsižvelgiant 
įjų šaltinio ir prigimties bendrumą; b) žmogaus privalėji- 
mai kitiems žmonėms pagal tai, kiek žmogus yra prigimti- 
nis, šeimos ir civilizuotos bendruomenės narys. 

Dėstant šių pareigų esmę, visuomet reikia turėti ome- 
nyje jų skirstymą: 

a) Į negatyvias (officia negativa) ir pozityvias (positiva) 
pareigas. Pirmosios mums įsako vengti tam tikrų poelgių 
mums artimų Žmonių atžvilgiu, o antrosios įsako jų atžvil- 
giu atlikti tam tikrus dalykus. 

b) Į besąlyginės (absoluta) ir sąlyginės (hipothetica) pa- 
reigas. Antrosios“ kai kuriuos įpareigoja tik esant tam tik- 
roms sąlygoms. Šių pastarųjų dėstymas apima visų parei- 
gų, kurios priskiriamos įvairiems žmonių luomams ir tarp 
jų susidarantiems specialiems santykiams, turinį. 

Išaiškinus visą žmogaus moralės dėsnių kamieną, dar 
pateikiamos taisyklės šiems dviem dalykams: a) kaip turi- 
me vertinti nusižengimo visuomenėje dydį? b) kaip žmo- 
gus privalo elgtis susikirtus daugeliui įvairių pareigų, ku- 
rios atrodo viena kitai priešingos? Tuo baigiama moralės 
filosofijos antroji dalis. 

Trečioje dalyje - asketikoje - gvildenamos šios temos: 

A. Kas sudaro žmogaus charakterio dorumą, arba mo- 
ralinį gerumą? 

B. Kokią jam gali daryti įtaką: a) prigimtinis tempera- 
mentas, b) auklėjimas, c) religija, d) sveikata arba liga, e) ge- 
rovė arba nelaimė, f) mokslas arba neapsišvietimas, g) drau- 
gija arba vienatvė. 

C. Galiausiai moralės filosofijos mokslą papildo aiški- 
nimas, koks būdas yra tinkamiausias ugdyti arba tobulinti 
charakterio moralinį gerumą. 

Veikalai, iš kurių 
traktato autorius sėmėsi minčių 


Teorinės filosofijos minčių ėmiau iš šių Condillaco vei- 
kalų: L'art de penser; L'art de raisonner; La logigue ou les pre- 
miers dėveloppements de Uart de penser; Traitė de sensations. Iš 
Locke'o veikalų: Essai sur Ventendemen! hunain. Iš Degėran- 
do veikalų: Theorie des sigues et de Varb de penser considerės 
dans leurs rapports mutuels; Histoire comparėe des systėmes de 
philosophkie. Kanto veikalai: Kritik der reinen Vernunft; Prole- 
gomena zu einer jeden kiinftigen Metaphysik, die als Wissens- 
chaft wird auftreten kėnnen. Vokiečių kalba išleistas Buhle 
veikalas ir pono Jourdano išverstas į prancūzų kalbą pava- 
dinimu Histoire de la philosophie moderne. Iš anglų kalbos į 
prancūzų kalbą P. Prėvost išverstas Stewarto veikalas Ele- 
ments de la philosophie de Vesprit Iutmain. Jano Sniadeckio fi- 
losofiniai rašiniai, skaityti Imperatoriškojo Vilniaus univer- 
siteto mokslinėse sesijose, antai: O filozofii; Przydatek do pis- 
ma o filozofii; O rachunku losėw; O roziumowaniu rachunkowem. 
Kun. pijoro Przeczytanskio veikalas Loika czyli szhuka rozu- 
mowania. 

Moralės filosofijos sėmiausi iš šių veikalų: Kritik der prak- 
tischen Vernunft von Immanuel Kant; Principes de philosophie 
morale et politigue de Will; Paley, traduits de Vanglais par Vin- 
cent. Francisci Samuelis Karpe Institutiones philosophiae mo- 
ralis“. Vergiškai nesekiau nė vienu autoriumi; jei dalykiš- 
kuose veikaluose nerasdavau kai kurių sunkumų pakan- 
kamo išsprendimo, tai stengiausi juos išaiškinti savo paties 
pastabomis. 

PRIGIMTINIŲ 
MĄSTYMO TAISYKLIŲ 
IŠDĖSTYMAS, 
arba 
TEORINĖ IR 
PRAKTINĖ LOGIKA 


Rarašė kun. pijoras ANGELAS DAUGIRDAS, 
šu. teologijos daktaras, Karališkosios Varšuvos 
mokslo bičiulių draugijos narys korespondentas, 
Vyriausiosios dvasinės seminarijos prie Iripera- 


toriškojo Viliaus universiteto kapelionas 


I dalis 


La philosophie ne se monlre avec les caraclžrės ešsen- 
tiels, yui la constituent, gue lorsyu' elle a Kixė les princi- 
pes des connaissances humaines jusųue ET incomplėte, 
incertaine, elle ne sort point du rang des simples opinions; 
džsgu" elle a trouvė ces principes, destinės 2 lui servir de 
pierre angulaire, elle se constitue comme une vėritable 


science. 


ĮFilosofija neatsiskleidžia savo esminėmis savybėmis tr neperžengia 
paprasčiausių nuomonių lyėmens tol, kol jos aptariami žmogiškojo 
pažinimo principai dar nėra iki galo užbaisti, neaiškūs. lr vos til ji 
tuos principus, kurių paskirtis ir yra būti jos kertiniu akmeniu, 


atranda, ji tampa tikru mokslu. 


DEGĖRANUO. Histoire comparėe des systėmės do philosophie. Deuxiėme 
edition, 1522, tomv I, p. 86. 


ŠVIESIAUSIAJAM DAUGGALIUI 


KASPARUI KAZIMIERZUI KOLUMNAI 


CIECISZOWSKIUI, 


Romos katalikų bažnyčių Rusijoje metropolitui, 
Mogiliavo arkivyskupui, Šv. apaštalo Andriaus ir 
Aleksandro Neviškio ordinų kavalieriui, Baltojo 
erelio ir Šy. Stanislovo ordinų kavalieriui, 
Imperatoriškojo Vilniaus universiteto ir Krokuvos 
Jogailos universiteto bei Karališkosios Varšuvos 


mokslo bičiulių draugijos garbės nariui 


Šviesiausiasis Dauggalis Arkigan ytojau! Kuo daugiau 
darbo ir laiko man kainavo rūpinimasis šiuo veikalu, 
kurį pagaliau ryžausi išleisti į pasaulį, tuo labiau mane 
domino toji mintis, kurią turėjau garbės pareikšti taip 
pat globojamas garbiojo Vyro. Aukščiausiajai Apvaiz- 
dai dėkui, kad manasis rūpestis šiuo atžvilgiu ilgiau 
negalėjo svyruoti. Tai Dangaus dovana, kad mūsų 
Bažnyčia garbingame Šviesiausiojo Dauggalio Eono 
Asmenyje turi tokį didį dievotumo ir mokslo Ganytoją, 
0 todė/ man negali bati nieko labiau geistino, kaip šią 
savo knygą priglausti prie Jūsų aukštųjų pasižymėji- 


nų, ją su didžiausiu nuolankumu skiriant Jūsų šlovei. 


Neaplenk man, taurusis Arkiganytojau, garbės, kad 
šį savo sumanymų vaisių, nepaisant jo netaisyklin- 
gUno Ir trūkumų, kuriuos nuoširdžiai nujaučiu, vis 
dėlto išdrisau motyvuoti tokiu įžymiu vardu. Ši vie- 
nintelė paskata mane palaikė šiame drąsiame suma- 
nyme, kad į šio veikalo sukūrimą įdėtas mano darbas 
neturėtų kito tikslo, o tik visuotinį gėrį; 0 visas pa- 
saulis gerai žino, jog Jūsų Arkiganytojiškoji Dideny- 
bė, gaivinama nuoširdžiausios šio gėrio meilės, pa- 
prastai giria Ir maloningu savuoju žvilysniu skatina 
kiekvieną šiuo tikslu pradėtą pastangą. Todel giliau- 
sioje mano pagarboje teikis, Šviesiausiasis Daugga- 
lis Ar aiganytojau, maloniai priimti ir šį veikalą, kurį 


turiu laimę Jums priskirti ir pašvęsti. 


U 


viesiausiojo Daussalio Pono 
žemiausias ir palan iausias tarnas 


kun. pijoras A. DAUGIRDAS 


PRATARMĖ 


D) savo darbo ir keblių apmąstymų vaisių 
pagaliau drįstu pristatyti visuomenei. Traktate Apie 
logiką, metafiziką ir moralės filosofiją, išspausdintame 1821 me- 
tais, jau išaiškinau reikšmingiausius principus, kuriais tu- 
rėtų remtis šis veikalas, bei nurodžiau iš jų išplaukiančių 
ir, mano nuomone, priklausančių minėtoms trims filosofi- 
jos šakoms tiesų kontūrus ir pagrindą. Šiame į pasaulį išei- 
nančiame veikale kaip tik užsimojau plačiau ir išsamiau 
aiškinti tai, kas traktate buvo išreikšta siaurai arba apie ką 
vos užsiminta. Tačiau skaitytojus privalau perspėti, kad šia- 
me veikale dėstomi ne visi traktate nurodyti dalykai, net 
pats jo pavadinimas skelbia, kad jis apima vien teorinės ir 
praktinės logikos aiškinimą. Numatau skaitytojų nuosta- 
bą dėl šio veikalo pavadinimo ir jo apimties. Jau seniai ne- 
pasirodė tokia plati knyga, aiškinanti vien tik logiką, arba 
bendriausias mąstymo taisykles. Šio svarbiausio mokėji- 
mo visą pagrindą paprastai sudarydavo keli arba daugiau- 
sia keliolika spaudos lankų. Kiek žinau, pirmą kartą tik 
Christiano Wolffo laikais pasirodė šiek tiek didesnės ap- 
imties logikos veikalas. Galintiems tuo stebėtis savo skai- 
tytojams beveik nieko negaliu pasakyti šio veikalo, kurį 
atiduodu jų spręsmui ir apmąstymui, pačioje pradžioje, šiuo 
atžvilgiu galiu jiems pabrėžti vien tik tai, kad pats veikalo 
objektas turi pateisinti jo apimtį. Aš gerai žinau, kad kny- 
gos dydis anaiptol nėra jos teigiamybė ir kad svarbių tiesų 

nuodugnus išdėstymas tuo vertingesnis, kuo trumpesnis. 
Todėl jei šis logikos išdėstymas yra gerokai platesnis už 
kitus mūsų laikais pasirodžiusius išdėstymus, tegul malo- 
niajam skaitytojui tai nebūna dingstis nusiteikti prieš vei- 
kalą arba įtarti autorių juokingu noru vilioti publiką, arba 
nereikalingu dėstymo ištęstumu ieškoti pačiam sau nesu- 
prantamo pasididžiavimo; veikiau šiuo atžvilgiu tegul jis 
atideda savo nuomonę, kad palygintų knygos apimtį su 
jame dėstomų dalykų ir su autoriaus darbą paskatinusio 
sumanymo reikšmingumu. 

Logiką, kuri, mano nuomone, yra pirmutinė ir svarbiau- 
sioji filosofijos šaka, turėjo ištikti šios pastarosios dalia, dėl 
to logikos veikalų pavidalas keitėsi kartu su filosofijos sis- 
temomis. O kad šių dviejų mokslų sąryšis būtų glaudes- 
nis, jie besiplėtodami turėjo vienas kitą abipusiškai veikti 
ir praeiti beveik tas pačias kitimų eiles. Tačiau, atrodo, ne- 
sunku suprasti, kad pagal natūralią dalykų tvarką, veikiau 
logika turėjo vadovauti filosofijai negu pastaroji logikai - 
ši išvada kyla iš logikos pačios reikšmės, kurią visuotinai 
ir nuo seniausių laikų siedavo su šiuo terminu. Juk logika, 
paimta bendriausiu savuoju taikymu, yra mąstymo moks- 
las, kitaip sakant, ji yra mąstymo apie apskritai bet kuriuos 
žmogiškojo pažinimo objektus, kokie tik gali būti, moks- 
las. O jei taip, tai visos mokslų ir žmogiškojo žinojimo ša- 
kos, taigi ir filosofija, turi būti pavaldžios logikos vadova- 
vimui arba veikiau ši pastaroji, kaip jau minėta, turi būti 
laikoma pirmiausiąja filosofijos šaka. 

Teigdamas, kad logika turi būti pirmoji tarp visų mokslų 
ir net vadovauti filosofijai, privalėčiau išaiškinti, kaip dera 
tai suprasti. Logiką visuomet vadino mokėjimu gerai mąs- 
tyti, pastarąjį posakį vartojant bendriausia reikšme. O ge- 
rai mąstome tik tada, kai kiekvienu atveju mokame tiesą 
skirti nuo klaidos, tikrumą skirti nuo netikrumo, dėl to lo- 

gika turi pateikti šiam tikslui reikalingų priemonių. Tačiau 
tai nereiškia, kad šių priemonių, arba taisyklių, taikymas 
lygiai buvo lengvas kiekvienu žmogiškojo spręsmo atve- 
ju. Kartais mūsų sprendiniai patys savaime turi akivaiz- 
džių tiesos bruožų, ir tada logikos paskirtis yra išryškinti 
tų sprendinių savybęs ir atkreipti mūsų dėmesį į tuos bruo- 
žus. O kartais tam tikrų sprendinių tiesa nėra aiški, ir tada 
logika, negalėdama žmogaus įtikinti vienu mirksniu, turi 
nurodyti kelią, ilgesnį arba trumpesnį, ją prieiti, antai pa- 
tyrimą, samprotavimą arba naudojantis šių abiejų priemo- 
nių junginiu. Taip pat nesunku suprasti, kad, kada tiesos 
išaiškinimas daugeliu atvejų priklauso nuo tam tikrų moks- 
linių sąlygų, nuo tam tikrų Žinių įgijimo, tada logika nieko 
geresnio negali nuveikti, o tik nurodyti tas sąlygas bei re- 
komenduoti jas įvykdyti ir šitaip, išryškindama pagrindi- 
nę tiesos ieškojimo kryptį, specialios joje veiksenos aiški- 
nimą palikti kitam mokslui, kuriam tikrai priklausė pro- 
blemą keliantis objektas. Pagaliau nepaisant priešingų ir 
savotiškų kai kurių dabartinių metafizikų nuomonių, kiek- 
vienas supratingas žmogus sutiks su manimi, kad Žmogaus 
intelekto gebėjimai iš prigimties turi būti riboti, kad pati 
prigimtis nustato tam tikrą ribą, kurios neleistina perženg- 
ti, kad žmogui neskirta į viską įsigilinti, kiekviename da- 
lyke pajėgti įgyti neabejotiną tiesą, visiems savo sumany- 
mams pajėgti suteikti didžiausio patikimumo laipsnį. Va- 
dinasi, tvarkinga logika privalo nuodugniai aiškinti 
žmogaus pažintiniams gebėjimams nubrėžtas ribas, taria- 
mą akivaizdumą skirti nuo tikrojo, nuomonę skirti nuo tik- 
rumo, taip pat aiškinti įvairias tikimybės rūšis ir laipsnius. 
Tai ir turime mąstyti, kai sakoma, jog logika privalo vado- 
vauti visiems kitiems mokslams. 

Be privilegijos vadovauti visiems kitiems mokslams, o ją 
logikai visuomet pripažindavo, dar sakėme, kad filosofija 


— 159 — 


Angelas Daugirdas 


ir logika viena kitą veikia ir filosofija ne kartą pakeitė jos 
pavidalą. Tad kaipgi logikos pirmenybė gali derėti su šia 
priklausomybe? Kaip galima, kad mokslas apie mąstymą 
apskritai būtų veikiamas mokslo, kuriam turi vadovauti? 
O veikiau ar šis tarpusavio sąryšis ir priklausomybė, ku- 
rie neabejotinai turi būti tarp visų žmogiškojo pažinimo 
ir žinojimo šakų nė kiek neprieštarauja tarp jų nustatytai 
hierarchijai? Štai klausimas, kuris mums savaime kyla dėl 
dalies iki šiol pareikštų pastabų ir minčių. Manau, jog at- 
sakyti į jį reikia todėl, kad turinčio aiškinti logiką auto- 
riaus siekis šiam mokslui pripažinti pirmenybę gali pasi- 
rodyti tarsi asmeninis pasigyrimas. Todėl jo pareiga yra 
įtikinti skaitytojus, kad šios pirmenybės įrodymo tikslas - 
vien tik suinteresuotumas tiesa ir nė kiek nesivadovauja- 
ma smulkiomis tuščių pastangų procedūromis. Bet atro- 
do, kad šio tikslo didžiausia sėkmė glūdi nešališkai pri- 
pažįstant ir atskleidžiant tiesą, kuri iš pirmo žvilgsnio 
nelengvai suprantama, t. y. kad logika, nepaisant jos pir- 
menybės mokslų hierarchijoje, turi būti mažiau ar dau- 
giau veikiama tų pačių mokslų, kuriems vadovauja ir be 
kurių šviesos negali apsieiti. Juk yra žinoma, kad žmo- 
nės, vadovaudamiesi pačia prigimtimi, mąstė ir prieida- 
vo tiesą įvairiuose savo tyrimuose daug anksčiau, negu 
pasirodė logika, arba bendrojo mąstymo mokslas. Daug 
anksčiau samprotavo, negu pradėjo kalbėti ar rašyti apie 
samprotavimo taisykles. Žinoma, nesunku suprasti, kad 
bendrojo mąstymo mokslas galėjo kilti ne iš ko kita, o tik iš 
analizės atskirų mokslų tiesų, kurios turėjo būti atrastos anks- 
čiau. Juk tvarkingo mąstymo taisyklės galėjo būti suvoktos 
ne kitaip, o tik stebint įvairius būdus, kuriais genialumu ap- 
dovanoti žmonės visais laikais gebėdavo atskleisti svarbias 
tiesas, kurti idėjas arba mokslus. Vadinasi, logika, kurios 
priedermė vadovauti visiems kitiems mokslams, galėjo 

egzistuoti tik tada, kai jau buvo atrastos visos žymiausios 
mokslų sritys ir kai žmogaus intelektas, išmėginęs savo 
jėgas kiekvienoje tyrimų rūšyje, paliko mums konkrečių 
atradimų bei veiksenų kiekvienoje rūšyje vaisių. Todėl 
nors mokslų hierarchijoje, t. y. kryptyje, kurią įvairūs 
mokslai vieni kitiems gali suteikti, logika yra pirmoji, ji 
kartu yra ir paskutinioji savo gimimu. O kadangi šis moks- 
las savo egzistavimą įgijo iš visų kitų mokslų, tai nesun- 
ku suprasti, kad šie pastarieji, laikui bėgant tobulėdami 
ir keisdamiesi, turėjo įtakos savo pačių vadovės pakiti- 
mams. Čia kartu matome, kaip logikos priklausomybė nuo 
kitų mokslų dera su jos pirmenybe ir konkrečia jai pripa- 
žinta privilegija vadovauti kitiems mokslams. Visi logi- 
kai pradžią davę mokslai tam tikra prasme taip pat gali 
jai suteikti reikalingos šviesos, tačiau tik tokios, kokią tei- 
kia konkretaus atradimo arba išradimo skatinimas geriau 
įsigilinti arba tiksliau išreikšti žmogaus mąstymo bendrą- 
sias taisykles. Bet iš kitų mokslų gautą šviesą logika turi 
siųsti mokslams pagausintą pastabų, kurios palengvintų 
kelią savo srityse siekiant kitų tiesų. Kitų mokslų atradi- 
mai ir veiksenos gali padėti tobulinti logiką, tačiau pasta- 
roji savaisiais potvarkiais turi jiems vadovauti. Apsiribo- 
dami savo srities tyrimais, mokslai negali reikšti teisės aiš- 
kinti bendrojo mąstymo taisyklių; tačiau logika, kurios 
objektas kaip tik yra šis mąstymas, drauge prisiima pa- 
reigą savuoju švyturiu šviesti visiems specialiesiems 
mokslams ir mokėjimams. Tokie yra logikos santykių su 
visais kitais mokslais kontūrai, kiek tokias bendras idėjas 
galima trumpai nusakyti. Taip išsprendžiamas klausimas, 
kurį iš pradžių nelengvai sekėsi išpainioti, t. y. kokiu bū- 
du bendrojo mąstymo mokslas, privalėdamas vadovauti 
visiems kitiems mokslams, galėjo patirti abipusę jų įtaką 
ir net remtis jų šviesa. Būtent kadangi abstrakčioji filosofija, 

arba metafizika, savo idėjų bendrumu eina tuojau pat po 
logikos; kadangi, trumpai sakant, jos sėkmė labiausiai pri- 
klauso nuo logikos mokslo patobulinimo; pagaliau, ka- 
dangi nėra jokios abejonės, kad ir logikas, ir metafizikas 
gali klysti, tai nesunkiai išaiškėja toji tiesa, kad filosofija, 
labiausiai reikalinga logikos vadovavimo, taip pat turėjo 
daryti didžiausią abipusę įtaką savo vadovei - ne tik to- 
bulėjimo link, bet ir priešingai. 

Abipusė įtaka, kurią logikos mokslas ir metafizika dėl 
glaudaus jų sąryšio turi daryti vienas kitam savo veikse- 
nose, mums primena garsųjį vokiečių filosofą Immanuelį 
Kantą, kuris praėjusio amžiaus pabaigoje išleistame savo 
veikale Kritik der reinen Vernunft (Grynojo proto kritika) pa- 
skelbė visų filosofijos šakų, taigi ir logikos, svarbią refor- 
mą. Žinoma, klausimai, kurių išsprendimą laikė minėto vei- 
kalo objektu, daugiausia aiškumo žadėjo šiam pastarajam 
mokslui ir rodėsi siekiantys atrasti nepajudinamą pagrin- 
dą, kuriuo jis galėtų remtis. Juk kai Kantas ketina išspręsti 
klausimus - ar galima ką nors tikrai pažinti ir kaip tai gali- 
ma? kokiu būdu mūsų žinojime tai, ką teikia mūsų inte- 
lektas, galime skirti nuo to, ką mums teikia išoriniai objek- 
tai? —argi šiuose klausimuose nematome aiškaus siekio ieš- 
koti tiesos ir tikrovės principų, o tai kaip tik yra logikos 
objektas? Arba vėlgi kai Kantas savo moksle siekia nuo- 
dugniai atpažinti ir išdėstyti visus žmogaus intelekto ge- 
bėjimus, nurodyti jų skirtingumą ir tarpusavio sąryšį, jų 
įgijimo svarbą, dėsnius bei kiekvieno jų savitas ribas, o pir- 
miausia šių gebėjimų santykį su daiktų, kokie jie gali būti 
patys savaime, pažinimu, — argi tai mūsų neįtikina, kad 
objektas, kurį ėmėsi tirti, savo esme negali skirtis nuo to, 
kurį visuomet tvirtino logika, t. y. bendrojo mąstymo moks- 
las? Arba kad Žmogus gali tvarkingai apie ką nors mąstyti 
nežinodamas savo intelekto gebėjimų arba dėsnių, kurie 

turi juos valdyti, arba nežinodamas ribų, kurias jų veikse- 
nai nubrėžė pati prigimtis? Tad grynojo proto kritika, turė- 
dama teikti tvirtą pagrindą visiems gebėjimams apskritai, 
taip pat, atrodė, turėjo būti svarbiausioji logikos dalis, kiek 
ši išvada aiškiai kyla palyginus Kanto veikalo turinį suda- 
rančias problemas su tąja reikšme, kurią logika visuomet 
turėjo iki Kanto laikų. 

Tačiau šiam filosofui atrodė, kad tų problemų išspren- 
dimas priklauso ne bendrojo mąstymo mokslui, bet su- 
daro specialią ir visai naują sritį, skirtingą nuo visų iki jo 
buvusių mokslų, taigi ir nuo visų įprastinės logikos vei- 
kalų. Ir nors dvi paskutines savo veikalo dalis pavadino 
transcendentaline logika, tačiau aiškiai teigia, kad tokią 
logiką reikia suprasti specialia ir atskira reikšme ir ji nė 
kiek neturi būti suplakama su bendrąja logika (die alige- 
meine Logik), t. y. su tuo bendrojo mąstymo mokslu, kurį 
iki šiol vadino logika ir kuris, jo nuomone, neturi nieko 
bendra su transcendentalinėmis idėjomis. Pasak Kanto, 
bendroji logika aiškina tik mąstymo forn1ą, o ne turinį ir 
tuo pačiu negali būti laikoma įrankiu, arba organum!, ku- 
ris padėtų atrasti naujas tiesas arba net intelektui suteik- 
tų didesnį veiksmingumą, o pastarasis turįs būti tik gry- 
nosios transcendentalinės logikos privilegija. Čia ne vie- 
ta nagrinėti šios minties reikšmę bei tikslumą ar 
netikslumą, tik verta pastebėti, kad ši mintis buvo labai 
kenksminga bendrojo mąstymo mokslui, nors Kanto vei- 
kalas, kaip jau matėme, žadėjo jai didžiausią pažangą. Ka- 
dangi šis filosofas nusprendė, jog bendrajai logikai pri- 
klauso vien tik aiškinti žmogaus mąstymo formą, tai jo 
šalininkai, per daug ištikimai sekdami savo mokytojo idė- 
jomis, šiam teiginiui suteikė griežtos taisyklės ir, rodos, 
dar labiau pažodinę reikšmę, negu apie tai mąstė pats Kan- 
tas ir, vadinasi, iš logikos mokslo atėmė visą tikrąją vertę, 

ją pakeitę tuščia forma, arba formalumu. Užuot laikę 1o- 
giką bendriausiojo mąstymo, t. y. mąstymo apie ką nors, 
mokslu, jie ją įsivaizdavo ir aiškino taip, lyg jiems atro- 
dytų, jog galima mąstyti apie nieką. Juk ką gi reiškia šie 
arba panašūs pasakymai - logika yra mokslas apie grynojo 
mąstymo pirminį teisingumą visai neatsižvelgiant į kokį nors 
objektą, - jei ne tai, kad logika yra mąstymo apie nieką 
mokslas? Kanto šalininkų susidarytas logikos reikšmės, 
objekto ir ribų vaizdinys man rodosi esąs toks nevykęs, 
tuščias ir nenatūralus, kad jie ne tik negalėjo tiksliau šio 
mokslo apibrėžti, bet net pats jos aiškinimas tiksliai lai- 
kantis susidaryto apibrėžimo jiems rodėsi neįmanomas. 
Kas nori apmąstyti jų pateiktus mokslo apie mąstymą aiš- 
kinimus, tas negalės abejoti, kad, nagrinėdami logiką, jie 
turėjo patys sau prieštarauti ir buvo tarsi nevalingai pri- 
versti logikoje kalbėti ne tik apie mąstymo formą, bet ir 
apie jo turinį, ne tik apie žmogaus mintis ir vaizdinius, 
betir apie daiktus arba objektus, kurie juos atitiktų, į šiuos 
pastaruosius bent jau bendriausiai atsižvelgdami. Juk 
žmogui yra visai natūralu savo mintis bei vaizdinius sieti 
su kuo nors, kas nėra nei mintis, nei vaizdinys, bet yra 
tam tikras realumas net ir tada, kai žmogus leidžia skra- 
joti savo vaizduotei ir kai nė vienas intelekto dėsnis jo 
neįgalioja vaizduotės susidarytus esinius laikyti realiai 
esančiais užjo minties, bent jau turįs juos laikyti galimais. 
Taigi buvo nepanašu, kad, aiškindami bendrąją logiką, 
Kanto mokiniai būtų galėję susikurtą jos vaizdinį ištiki- 
mai įgyvendinti - noriu pasakyti, kad būtų pajėgę visiš- 
kai atskirti mąstymo formą nuo turinio, kitaip sakant, pa- 
tį mąstymą nuo jo objektų. Pagaliau jei tokia prievartinė 
perskyra jiems būtų pavykusi, logika vis vien nieko ne- 
būtų laimėjusi - priešingai, būtų turėjusi netekti daug 5a- 
vo vertės. Iš tikrųjų, ką galėtų reikšti toks mokslas apie 

mąstymą, kuris tik mokytų, kaip turime tvarkyti arba to- 
bulinti savo vaizdinius ir idėjas, kaip atskleisti tarp jų su- 
sidarančius santykius ir kurio tikslas būtų vien tik pateikti 
mąstymo grynąsias formules, nė kiek nenurodant dėsnio, 
pagal kurį šios formulės galėtų būti taikomos tikrovei? 
Net argi galėtume spręsti apie mūsų idėjų tinkamumą, jų 
tvarką ir atrastus tarp jų santykius, jei neturėtume šio tin- 
kamumo kokio nors pavyzdžio ar taisyklės, t. y. jei savo 
vaizdinių nesietume su tam tikra tikrove - jei ne esama, 
tai bent numanoma ir galinčia būti? Argi, pavyzdžiui, ma- 
tematikas gali mąstyti apie savo abstrakčių skaičiavimų 
atvejus, apskritai nemąstydamas, nors tik bendruoju pla- 
nu, apie realius esinius, kuriems galėtų būti taikomi jo 
išvesti kiekybės vaizdiniai? 

Be to, patys Kanto šalininkai yra tos nuomonės, kad 
logikos pareiga - nurodyti tiesos šablonus, arba bruožus. 
Bet pagal jų mokslą, bendrajai logikai priklausanti tiesa 
tėra formali tiesa, o ne reali, grindžiama vien tik vaizdinių 
ir minčių suderinamumu ir nė kiek neišeinanti už jų sri- 
ties. Tačiau kas nemato, kad šiuo požiūriu tiesa Žmogui 
nedaug reikšminga ir nelabai jam gali rūpėti? Visuotinė 
reikšmė, kuri paprastai siejama su terminu liesa, nutiesia 
mums nepalyginti garbingesnio ir įdomesnio pavidalo šį 
proto pasiekimų kelią. Visuotinai tiesa suprantame ne tik 
patį mūsų idėjų suderinamumą, arba harmoniją, bet dar 
labiau - daiktų suderinamumą su mūsų turimais jų vaiz- 
diniais. Tiesa mus gali dominti vien tik šiuo atžvilgiu, nes 
nesunkiai suprantama, kad formali tiesa, netekusi bet ku- 
tio realumo, yra veikiau tiesos šešėlis, negu pati jos es- 
mė. Neneigiu, kad mūsų vaizdinių sutvarkymas ir išaiš- 
kinimas bei santykių tarp jų atskleidimas gali mums pa- 
lengvinti pažinti realią tiesą - priešingai, net tvirtinu, kad 
ši sąlyga neišvengiamai reikalinga siekiant minėto tikslo. 

Tačiau kad visas logikos mokslas kalbėtų tik apie grynus 
be daiktų vaizdinius, arba, o tai yra tas pat, kad aiškintų 
formalią tiesą be jokio jos santykio su realiomis tiesomis, — 
toks sumanymas, pasirodo, skriaudžia tokią svarbią filo- 
sofijos šaką, kokia yra bendrojo mąstymo mokslas, ir gali 
būti tik tvarkos ir sąryšio, kuriais, sakyčiau, grindžiama 
žmogiškojo žinojimo įvairių atžalų prigimtinė hierarchi- 
ja, nevykusio įsivaizdavimo atvejis. Tiesa, aš žinau, jog 
čia pareikštos trumpos pastabos negali turėti galutinio ar- 
gumento prieš kantininkų požiūrį į bendrosios logikos 
mokslą galios, nes kalbamąjį požiūrį paneigti geba tik pats 
šis veikalas, jei jis bus vykęs; vis dėlto atrodo, kad visiems, 
kurie nenusiteikę nė prieš vieną iš šiandien gausių filo- 
sofijos sistemų, šios pastabos taps tarsi geresnio logikos 
įsivaizdavimo ir vilties, kurią dėl šio mokslo galima įgy- 
ti, laidu. 

Natūralu, kad tie, kurie atėmė iš logikos nuo seno jai 
teiktą reikšmę ir suteikė jai tokį nenaudingą pavidalą, kar- 
tu išjos atėmė ir mokslų hierarchijoje turėtą pirmenybę, t. y. 
privilegiją vadovauti visiems kitiems mokslams, ir šitaip 
iš pirmosios vietos ją nustūmė į antrąją. Nors, kaip matė- 
me, Kantas didelę savo minėto veikalo dalį pavadino trans- 
cendentaline logika, tačiau jo mokiniams, rašiusiems filo- 
sofijos veikalus ir sąryšingu bei sistemingu pagrindu aiš- 
kinusiems savo mokytojo mokslą, taip pat iš jo idėjų 
ėmusiems impulsą išgalvoti naujoms metafizikos siste- 
moms, patiko būtent tą jo šaką, kuri aiškino tą patį objektą 
kaip ir Kanto transcendentalinė logika, vadinti kitaip, ma- 
tyt, dėl to, kad šiai tarsi naujai mokslo atžalai, kuriai teikė 
didžiausią reikšmę, davę įprastinį logikos pavadinimą ne- 
pažemintų savojo mokytojo arba savo pačių išradimo. Tai- 
gi terminui logika paliko grynas tuščias formules, 0 tų svar- 
bių klausimų, kuriuos Kantas padarė savo transcendenta- 

linės logikos objektu, t. y. kurie priklausė tai vienai pagrin- 
dinei problemai - uo ko priklauso žmogiškojo pažinimo Hkro- 
viškiumas? — išsprendimą pavadino kitais vardais, antai Fun- 
damentalphilosopliie arba kitaip Arcologia (pamatinė filoso- 
fija), arba Wissenschnftslehre (mokslo teorija), arba System 
des tranšcendentalen Idealismus, arba Apodiktik (mokslas apie 
būtinas tiesas), arba panašiai. Bet čia turime pastebėti, jog 
šis atvejis yra nepaneigiamas argumentas, kad renli tiesa 
žmogui daug labiau reikšmingesnė negu formali Hesa, nes 
tie, kuriems atrodė, jog šias dvi tiesos rūšis galima aiškinti 
atsietai, turėjo pirmąją iš jų statyti mokslinės hierarchijos 
priekyje. 

Jei toji šių dviejų aiškinimų izoliacija nekenktų suinte- 
resuotumui tiesa pirmuoju arba antruoju rūpimu atžvil- 
giu, tai mums būtų nesvarbu, kaip vadinti mokslą, kuris 
privalo vadovauti kitiems mokslams, arba kur yra mokslo, 
iki šiol vadinto logika, vieta. Bet kadangi apsvarstome Kan- 
to įvykdytos filosofijos reformos padarinius, įspūdį, kurį 
reforma padarė į abstrakčius apmąstymus mielai linku- 
siems protams, ir impulsą, kurį reforma teikė jo mokiniams 
surasti vis naujas sistemas, mokslus ir idėjas, tai manau, 
jog mus pakankamai įtikins toji pati pastaba, kad logika 
tik tada gali būti teisinga ir naudinga, kai (čia dar kartą 
pavartosiu scholastikos terminus) ji kartu aiškins ne tik 
mąstymo formą, bet ir mąstymo materiją, arba, o tai tas 
pat, kai joje realios tiesos aiškinimas eis greta formalios tie- 
sos aiškinimo, ir kad šių dviejų aiškinimų perskyra filoso- 
fą būtinai turi klaidinti, neleisdama pasiekti užsibrėžto tiks- 
lo. Iš tiesų Kanto transcendentalinių tyrimų rezultatai, 
užuot paaiškinę žmogiškojo pažinimo tikroviškumą, jį vei- 
kiau sužlugdė ir nutiesė kelią į idealizmą. Jei pats Kantas 
nebuvo idealistas griežtąja šio termino reikšme ir paliko 
protėkį egzistuoti kažkokiems noumenams, arba daiktams 

savyje, t. y. egzistuojantiems atskirai nuo mūsų minčių ir 
vaizdinių, vis-dėlto šią tikrovę nurodė esant tokio skur- 
daus, nežymaus ir mįslingo pavidalo, kad pats ją prilygi- 
no dydžiui - nežinomajam x, kurio žmogaus protas nie- 
kuomet neįstengia atskleisti. Pasak Kanto, ne tik negalime 
žinoti, kokie yra daiktai patys savaime, bet iš jo principų 
dar išplaukia ši aiški išvada, kad apie tuos noumenus, ki- 
taip sakant, daiktus savyje, negalima teigti, jog jie yra esi- 
niai arba požymiai, kad jų yra daug arba kad yra pasaulyje 
tik vienas daiktas, nes, pasak Kanto, dydžio, esinio ir požy- 
mio vaizdiniai tėra gebėjimo suprasti, arba intelekto (Vėrs- 
tand), kategorijos, o taikomos daiktams savyje jos negali tu- 
rėti jokios reikšmės. Lygiai negalima, sekant jo mokslu, 
teigti apie tuos daiktus savyje, kad jie yra tįsūs arba nesu- 
dėtiniai, pastovūs arba nepastovūs, nes, šio filosofo nuo- 
mone, Ųsiinias ir laikas yra ne daugiau kaip mūsų juslumo 
formos, kurios negali būti skirtos noumenams. Nesunkiai 
suprantama, kad žmogiškojo pažinimo tikroviškumo de- 
monstravimas tokių menku ir beverčiu reginiu beveik pri- 
lygsta jo nebūčiai, dėl to Kanto mokslas pats savaime ma- 
žai skiriasi nuo visiško idealizmo. 

Tačiau ne tik pačiu savųjų rezultatų sureikšminimu 
Kantas pastūmėjo į idealizmą metafizinėse spekuliacijo- 
se paskendusius žmones — dar daugiau prie šio padari- 
nio jis prisidėjo savo principais. Žymiausieji jo mokiniai 
atskleidė savo mokytojo moksle tam tikrus trūkumus bei 
prieštaravimus, ir kaip tik todėl, kad nė kiek neabejojo 
pagrindinėmis jo idėjomis, manė, jog dera tik patikrinti 
iš šių idėjų kilusias išvadas arba, žengiant toliau Kanto 
nurodyta linkme, bent derėjo ieškoti tų svarbių klausi- 
mų, kuriems jis gebėjo suteikti žavią ir įdomią formą, iš- 
samesnio išsprendimo. Iš tikrųjų iš Kanto principų išplau- 
kia, kad tų daiktų savyje realumas arba egzistavimas ne- 

gali būti įrodytas net tuo ribotu filosofo pateiktu reginiu. 
Todėl visiškas idealizmas arba skepticizmas, įgavęs įvai- 
rius ir keistus pavidalus, tapo kantiškosios reformos vai- 
siumi juk mokslingoji visuomenė žino, kad iš Kanto ki- 
lo Fichte ir Schellingas. Bet kadangi idealizmas priešta- 
rauja natūraliam žmogaus intelekto siekiui; kadangi, kaip 
jau minėta, žmogus visuomet turi savo mintis ir vaizdi- 
nius sieti su kuo nors, kas yra nuo jų skirtingas ir kas 
vadinama tikrove; kadangi net patys idealistai savo prak- 
tiniame gyvenime yra tarsi priversti laikytis įprastinio 
proto, arba to, ką vadiname sensus communis, ir elgtis, kal- 
bėti ir net mąstyti taip, tarsi būtų atsisakę pažiūrų, kurių 
išpažintojais vadinos; pagaliau kadangi visos tos tikrai 
naujos iš kantizmo kilusios teorijos, kurias jau anksčiau 
minėjome vardindami jų pavadinimus, nors tarpusavyje 
derinasi bent tuo, kad mums teikia idealizmo atvejį, vis 
dėlto galiausiai pasirodė tiek skirtingos ir viena kitai 
prieštaraujančios, kiek buvo priešingos sveikam protui, 
todėl būtinai turėjo atsitikti, kad šie įtemptos abstrakcijos 
vaisiai negalėjo patenkinti žmogaus intelekto svarbiau- 
sio poreikio ir būti visuotinai pripažinti kaip objektyvios 
tiesos išdėstymas. Jų laikinas pasisekimas, grindžiamas 
vien tik idėjų naujumu ir drąsa, galiausiai turėjo nusi- 
leisti amžinam prigimties siekiui ir poreikiui ieškoti nuo- 
dugnesnių principų, kuriais saugiai galėtų remtis tiesa ir 
tikroviškumas. Vadinasi, jei Kanto mokslas ir visi tie vė- 
lesnieji iš jo kilusieji negalėjo įgyti visuotinio pripažini- 
mo mokslo pasaulyje nei ilgai išsaugoti savo populiaru- 
mo, tai iš to išplaukia, kad bendrojo mąstymo mokslas, 
arba logika tikrąja prasme, kurią jie nepagrįstai suluoši- 
no ir pažemino, privalo grįžti į savo ankstesnę vietą ir 
atgauti senąsias savo privilegijas. Dalykas tik tas, kad nuo 
šiol ji privilegijas geriau mokėtų išsaugoti, o pamokyta 

garsiausių metafizikos sistemų negalavimų pavyzdžiais, 
atsargiau kreiptų savo žingsnius ir sėkmingiau rinktųsi 
kelią tiesai pasiekti. 

Todėl kai aiškėja (kiek pratarmėje tai buvo galima at- 
likti), kad logika veikiau turėtų vadovauti filosofijai, negu 
aklai priklausyti nuo jos vadovavimo ir, kita vertus, kai 
matome, kaip mūsų laikais lenktyniavo keistos, įvairios, 
sau prieštaraujančios ir sveiką protą papiktinančios filoso- 
finės sistemos, tai galime susidaryti kažkokį visų iki šiol 
galėjusių išvysti pasaulį logikos veikalų vertės matą. Bū- 
tent matėme, kad beveik visi tie filosofijos mokslai, kurie 
buvo Kanto reformos vaisius, savo idėjų pagrindu pasirin- 
ko idealizmą, kuriam, be to, suteikė labai įvairias, specia- 
lias ir sunkiai įtikimas formas. Metafizinių tyrimų neįsisa- 
vinusį žmogų turi stebinti jau tas vienas teiginys, kad jis 
tikrai negali tikėti tuo, ką mato, ką girdi ir ką liečia ir kad 
visas materialus jo pojūčiams prisistatantis, už jo minties 
ribos esantis pasaulis yra gryna nebūtis. Tačiau nepalyginti 
labiau jis nusistebėtų, jei žinotų, ką dar teigia šios rūšies 
filosofai, t. y. kad pirmučiausioji mūsų būtybės dalis, arba 
siela, nėra joks esinys; kad mūsų vaizdiniai ir daiktai, su 
kuriais jie susiję, mintis ir pasaulis, materija ir sąmonė yra 
viena ir tas pat; kad gamta siekia sudievėti ir kada nors 
taps Dievų; kad Dievas kartu yra vienas ir yra daug dievų, 
jis baigtinis ir begalinis, jis esąs amžinumas ir laikinumas, 
jis trijų matavimų ir jam būdinga skaičius ir pan. Kas ne- 
mato, jog tokie teiginiai priešingi visuotiniam protui ir ne- 
turi nieko bendro su visų žmonių Dievo samprata? Jau kon- 
statavome, kad tokie mokslai negalėjo įgyti visuotinio po- 
puliarumo ir turėjo užleisti vietą vis naujiems, taip sakant, 
metafiziniams romanams, kurie taip pat paeiliui trumpam 
laikui patraukę menkos saujelės aistringų naujumo šalinin- 
kų dėmesį, netrukus turėjo grįžti į nebūtį. Šis atvejis įrodo, 

kad šios rūšies mokslai turi būti iš esmės klaidingi. Juk, 
pirma, pati jų didžiulė ir beveik visiška skirtybė nuo įpras- 
tinės daiktų sampratos būdo, atrodo, jau paskelbė jų atme- 
timo nuosprendį, nes to, kas bendra visiems žmonėms ir 
amžiams, pagrindas būtinai turi būti mūsų intelekto pri- 
gimtiniai dėsniai ir tuo pačiu turi remtis tiesa. Antra, šių 
mokslų teiginių ir išvadų prieštaringumas ir kitoniškumas, 
nors tarpusavyje jie visi sutaria pradedą nuo visiško idea- 
lizmo, yra naujas įrodymas, jog šie mokslai negali būti tei- 
singi, nes tiesa niekuomet negali būti pati sau priešinga nė 
būti kitoniška. Pagaliau šių keistų sistemų greitas žlugi- 
mas taip pat liudija jų klaidingumą ir apgaulingumą, nes 
nesunku suprasti, kad tiesa, kartą gerai išaiškinta bei įro- 
dyta, žmonių protus užvaldo amžinai. 

Bet kadangi anksčiau parodėme, jog logika turi filoso- 
fijai ir visiems kitiems mokslams suteikti kryptį, tai aki- 
vaizdu, kad šio įžymiausiojo mokėjimo - noriu pasakyti, 
mokėjimo mąstyti - visi iki šiol buvusieji išdėstymai ne- 
galėjo visiškai atitikti savo paskirties jau todėl, kad neuž- 
kirto kelio tokiam lemtingam filosofijos posūkiui. Iš tik- 
rųjų žmogus, kuris nepažįsta metafizinių tyrimų, girdė- 
damas apie tokius keistus mokslus, kurių turinį ką tik 
apžvelgėme, nelengvai patikės, jog filosofai galėjo atvirai 
tvirtinti tokius klaidinančius teiginius, arba net suabejos, 
ar tokios nepaprastos fantazijos galėjo ateiti į galvą svei- 
ko proto žmonėms. Tačiau filosofas, atsidavęs nešališkam 
pirmųjų tiesos principų tyrimui ir filosofijos įvykius ver- 
tinąs sveiko proto požiūriu, spręsdamas nebus toks griež- 
tas. Nors jam tikriausiai nepatiks ir neįtikins šis išsikero- 
jęs blogai nukreiptas sąmojingumas, kuris tokioms skir- 
tingoms nuo visuotinio mąstymo būdo ir taip aiškiai 
prieštaringoms naujovėms suteikia tiesos regimybę, ta- 
čiau jis nesistebės šaltiniu, iš kurio jis kyla, t. y. idealizmu. 

Tirti pirmuosius tiesos ir tikroviškumo principus taip sun- 
ku, taip natūraliai paprastai čia susiduriama su idealiz- 
mo idėjomis, kad net galingiausieji metafizikų protai vos 
gebėjo atsispirti šiai pagundai ir likti ištikimi sveikam pro- 
tui. Turint omenyje, kad ir įžymiausieji senovės filosofai — 
Platonas, Pironas, Arkesilajas, Karneadas, ir vėlesnių lai- 
kų, būtent: Berkeley's, Hume'as, Kantas, Pichte ir t. t., sa- 
vo teiginiais arba priartėjo prie idealizmo, arba visiškai 
pasiskelbė esą idealistai, arba bent suabejojo žmogiškojo 
pažinimo tikroviškumu ir įsirašė į skeptikus, - turime įsi- 
tikinti, kad išaiškinti tikrovės principus nėra taip lengva 
kaip gali atrodyti ir kad idealizmas, taip pat jam giminin- 
gas skepticizmas metafiziniuose tyrimuose privalo turėti 
nemažą priedangą. Vadinasi, tų priedangų pašalinimas, 
visų priekaištų, kuriuos skeptikai visais laikais kreipė 
prieš žmogiškojo pažinimo tikroviškumą, nuodugnus at- 
rėmimas, aptikimas, taip sakant, pagrindo, kuriuo šis tik- 
roviškumas remiasi, yra pirmoji tiesos sąlyga, taigi ir pir- 
moji logikos pareiga. Tačiau jeigu iš tikrųjų taip yra, tai 
visi ligšioliniai šio mokslo veikalai neatitiko savo užda- 
vinio, nes šalia jų ne kartą atgimdavo įvairių pavidalų ide- 
alizmo sistemos, o mūsų laikais, kaip matėme, idealizmas 
labiausiai pakėlė galvą. Todėl nors iki šiol parašytuose 
logikos veikaluose gali glūdėti tam tikros vertingos tie- 
sos ir protingi mąstymo potvarkiai, tačiau jie neatliko svar- 
biausios savo pareigos ir netenkino pirmiausiojo žmogaus 
intelekto poreikio, t. y. poreikio nuodugniai išaiškinti tik- 
roviškumo principus. Tų veikalų autoriai veltui apeliuo- 
ja į visuotinį protą ir žmogiškojo pažinimo tikroviškumą 
grindžia pojūčių liudijimu, kai jau daugelį kartų ir įvai- 
riais atžvilgiais šio visuotinio proto dėsniai buvo pakirs- 
ti, o pojūčių liudijimas atmieštas melu ar bent padarytas 
įtartinu. Taigi metafizikos subtilumai neišvengiamai įpa- 

reigoja logiką visuotinį protą ginti nuo bet kurio antpuo- 
lio ir pojūčius sutaikyti su protu, nors galbūt kas nors no- 
rėtų teigti, kad bendrojo mąstymo mokslas visuomet turi 
likti tuščia formule arba kad filosofijos niekuomet negali- 
ma sutaikyti su sveiku protu, arba pagaliau, kad tiesa ne- 
pasiduoda tiksliai analizei ir tyrimui. 

Iš ankstesnių pastabų aiškėja, kuri filosofijos šaka la- 
biausiai reikalinga logikos paramos. Yra žinoma, kad fi- 
losofija suprantama dvejopai: pirma, ji apima visas tas 
gamtos mokslų šakas, kuriose samprotavimas jungiasi su 
patyrimu, antai fiziką, chemiją, mediciną, mechaniką ir 
t. t.; antra, apsvarsto objektus, kurie negali priklausyti jo- 
kiam patyrimui ir negalimi jusliškai stebėti, antai apmąs- 
to Dievą, žmogaus sielą, žmogaus paskirtį, prigimtinės 
moralės dėsnius ir pan. Paimta šia antrąja reikšme, filo- 
sofija sau suteikia išimtinį pavadinimą, kitaip vadinda- 
masi metafizika. Akivaizdu, kad logikos paramos, nors ji 
naudinga apskritai visoms mokslo šakoms, vis dėlto la- 
biausiai reikia metafizikai. Mat visuose kituose moksluo- 
se,sudarančiuose pirmąja reikšme paimtos filosofijos vieš- 
patiją, tikrinant arba ištaisant samprotavimų rezultatus 
patyrimas arba eksperimentas gali pavaduoti dirbtinių lo- 
gikos potvarkių trūkumą ir pakankamai gerai padėti pri- 
gimtinei logikai prieiti tiesas, kurios yra šių mokslų ob- 
jektas. Bet filosofijoje tikrąja prasme patyrimo niekaip ne- 
galima naudoti ir taikyti. Šio mokslo turinį sudarančios 
idėjos remiasi vien samprotavimu ir negali būti kitos jų 
patikrinimo arba pakoregavimo priemonės, o tik tikslus 
grynojo mąstymo ir samprotavimo taisyklių tyrimas, ar- 
ba, o tai tas pat, tikslus logikos mokslas. Tad kaip filosofi- 
ja griežtąja reikšme galėtų apsieiti be šio pastarojo moks- 
lo paramos? Aišku, kad tarp šių dviejų žmogiškojo mokslo 
atžalų turi būti glaudžiausias sąryšis ir kad pirmoji iš jų 

gali būti patobulinta tik tiek, kiek ir antroji. Todėl taip 
pat matome, kad tuo metu, kai filosofija tikrąja prasme 
patyrė tiek daug piktinaudžiavimų, tiek daug kartų keitė 
savo pavidalą ir kryptį, pagimdė tiek daug neprotingų 
teorijų, keistų idėjų ir nesutarimų, - mokslai, būdami pla- 
čiausia reikšme paimtos filosofijos atžalos, t. y. tie, kurie 
susiję su materialiais esiniais ir kuriuose samprotaujama 
vadovaujant patyrimui, savąjį teisingumą įrodant realiais 
išradimais, šie, sakau, mokslai ėjo patikimiausiu žings- 
niu ir gerokai pažengė tobulėdami. Fizikas, chemikas, ast- 
ronomas, mechanikas ir t. t., matydamas tokią aiškią 
mokslo, kuriam pasišventė, naudą ir vis didesnę jo pa- 
žangą, o kita vertus, girdėdamas tokius keistus ir tarpu- 
savyje nesuderinamus teiginius, kuriuos gimdė išskirti- 
niu filosofijos pavadinimu besididžiuojantis mokslas, be 
abejo, negalėjo išmintingiau pasielgti, negu atsiriboti nuo 
metafizinių ginčų ir toliau eiti tuo keliu, kuriuo eidamas 
padarė tiek daug realių atradimų, - noriu pasakyti, eiti 
patyrimo ir samprotavimo, kurie vienas kitam teikia pa- 
ramą, keliu. Šis mokslas nenorėjo leistis nagrinėti mįslę, 
kuo remiasi žmonių pasitikėjimas patyrimu, arba, o tai 
tas pat, pasitikėjimas pojūčių liudijimu, su juo siejant įsi- 
tikinimą savojo pažinimo tikroviškumu, nes su sampro- 
tavimu susietas patyrimas jau teikė tokią didelę ir tokią 
tikrą naudą, kad jam negalėjo ateiti į galvą, jog tokios keis- 
tos metafizikos, siekiančios iš patyrimo atimti bet kurį tik- 
roviškumą arba bent jį padaryti abejotinu, subtilumai ga- 
lėtų būti verti išmintingo žmogaus dėmesio. Veikiau jis 
kvietė tvirtai tikėti visuotiniu protu, negu atidžiai klau- 
sytis tų tariamų mokslų, kurie tarsi stengdamiesi atpa- 
žinti šio visuotinio proto dėsnius, veikiau apgaubė juos 
netikrumo tamsa ir pažeidė pamatą, kuriuo rėmėsi didžio- 
jo prigimties mokslo visas statinys, noriu pasakyti, pats 

jo tikroviškumas. Tačiau metafiziko, svarbiausiomis ir pa- 
matinėmis savo idėjomis nutolusio nuo prigimtinių mąs- 
tymo taisyklių, jau niekas negalėjo sulaikyti kurti savų 
fantazijų. Patyrimas negalėjo koreguoti jo žingsnių ir jį 
išvesti iš klystkelio, nes patyrimas nesiekia tų objektų, ku- 
rie aukštesni už prieinamus pojūčiais. Žinoma, metafizi- 
ko samprotavimų rezultatai turi būti tuo labiau neprotingi 
ir savotiški, kuo ištikimiau jis stengėsi laikytis samprota- 
vimo taisyklių, nes iš klaidingų pagrindų kilusi protavi- 
mo išvada žmogų suklaidina tuo labiau, kuo toliau jis gi- 
linasi. Tad kaipgi po visų šių pastabų norėtume teigti, kad 
bendrojo mąstymo mokslas jau pasiekė savo brandą, -juk 
net mūsų laikais pasirodė tiek daug klaidingos metafizi- 
kos teorijų, kurioms kelią užkirsti galėjo vien tik pats nuo- 
dugnus sveikos logikos mokslas? 

Šiems arba į juos panašiems klaidingos metafizikos 
mokslams, kurių rezultatus ir idėjas glaustai apžvelgėme, 
žmonių visuomenė negali būti neutrali. Jų mažiausias ne- 
deramumas tas, kad, visiškai prieštaraudami visuotiniam 
protui ir naikindami bet kurio žmogiškojo pažinimo realų 
tikroviškumą, jie, matyt, tinka tam, kas užgesintų arba bent 
pritemdytų tą mūsų intelekto prigimtinę šviesą, kuri iki 
šiol buvo visų amžių ir tautų bendroji nuosavybė, - juk 
matėme, kad šis visuotinis protas pats savaime turi žmo- 
nių intelektams pakankamai valdžios, jog gali pasipriešin- 
ti panašiems antpuoliams ir neleisti idealizmo fantazijoms 
paplisti bei įsitvirtinti mokslo pasaulyje. Tačiau minėti 
mokslai paliečia mūsų širdžiai nepalyginti brangesnius da- 
lykus — noriu pasakyti, kad jie siekia sunaikinti žmonėse 
tikrąjį moralumą. Norint tuo įsitikinti, pakanka prisiminti 
iš kantizmo atsiradusių mokslų rezultatus ir idėjas, kuriuos 
minėjome anksčiau. Nereikia įrodyti to, kad visi tie moks- 
lai, kurie neigia Dievo ir Žmogaus sielos egzistavimą, kartu 

nuverčia vertingiausią ir vienintelę moralės mokslo atra- 
mą. Iš tiesų kaip galimas moralės mokslas, jei nepripažįs- 
tame protaujančių būtybių Aukščiausiojo Įstatymų Leidė- 
jo irjei žmogaus intelektą laikome nykstančia žmogaus sa- 
vybe, besibaigiančia kartu su jo egzistavimu? Reikia 
manyti, kad idealizmas, ypač visiškas, kokią jis beįgautų 
išorinę formą, savo prigimtimi veda į ateizmą, nes, neig- 
damas visų prigimties kūrinių tikrąjį realumą, pašalina vie- 
nintelį kelią, kuriuo Žmogaus protas, samprotaudamas apie 
sukurtuosius objektus, galėtų prieiti paties jų Kūrėjo pri- 
pažinimą. Reginys pasaulio, apimančio begalinį daugį ir 
įvairovę esinių, kurių pradžia, pabaiga, paveldimumas, 
pragyvenimo būdas, instinktas ir nenutrūkstanti jų tarpu- 
savio santykių sąsaja įrodo aukščiausiojo šių dalykų Val- 
dytojo vienumą, amžinumą, visagalybę ir nesuprantamą 
išmintingumą, turi, be abejo, tapti tuščiu ir neutralių tam, 
kuris įsiteigė, kad visa ši nuostabiausio pasaulio pastato 
didybė tėra jo paties minties vaisius, lygiai laikinas ir trum- 
pas kaip ir mintis. Iš tikrųjų kaip jis galėtų pakilti iki pojū- 
čiais nepatiriamos Aukščiausiosios Būtybės pripažinimo, 
jei visa tai, ką mato, girdi, liečia ir t. t., laiko iliuzija, tik 
vaizdiniu? Kam jam ieškoti pojūčiais nepatiriamo Kūrėjo, 
jei jis tiki, pavyzdžiui, tuo, ką teigia Fichte, kad žmogaus 
intelektas pirmiausia deda, t. y. sukuria, patį save, arba sa- 
vąjį aš, o paskui visą pasaulį? Arba kam jam reikia numa- 
tyti esant pirmiausiąją visų daiktų priežastį, jei tiesa yra 
tai, ką siekia įrodyti Hume'as, t. y. kad padariniai arba at- 
siradimai galimi be priežasties? Geriems papročiams ly- 
giai žalingas ir toks mokslas, kuris, tiesa, numato egzis- 
tuojant amžinąją būtybę, tačiau ją suplaka su jos kūriniais 
ir laiko vienu objektu, arba veikiau mokslas, kuris visą re- 
gimo pasaulio realumą apriboja vienintelio tikro esinio eg- 
zistavimu, visas kitas būtybes laiko neesminiais fenome- 

nais, kuriais apsireiškia viena ir ta pati amžinoji esmė. Ne- 
sunku suprasti, kad pripažinus tokį mokslą, nebūtų jokio 
pagrindo, kuriuo galėtų remtis žmogiškoji moralė, nes ne- 
būtų jokių santykių tarp Kūrėjo ir jo kūrinių, gebančių 
priimti moralės dėsnius, nes, pasak šio mokslo, ir patys 
kūriniai nebūtų esmės ir nebūtų tikrai realūs. O juk toks 
mokslas kaip tik tais laikais drįso pasirodyti visuomenei 
vienoje garsiausių Europos valstybių sostinių, kelis am- 
žius vadintoje išskirtine viso pasaulio mokslo ir apšvie- 
tos sostine. Kanto įvykdytos filosofijos reformos dvasia ir 
šio filosofo suteiktoji abstraktiems tyrimams kryptis, pa- 
galiau prasiskverbusi į Prancūziją, išgarsino Paryžiaus 
profesorių Victorą Cousiną?, atgaivinusį spinozizmą ir jį 
aprengusį nauju rūbu bei pagražinusį naujomis puošme- 
nomis. Tad matome, kokie žalingi geriems papročiams ga- 
li būti klaidingos metafizikos subtilumai ir drauge kokia 
svarbi bei pageidautina yra nuodugnios logikos sistema, 
kuri pajėgtų atskleisti bei suturėti bet kurių panašių sub- 
tilumų arba veikiau klaidų šaltinius. 

Tiesa, žinau, kad net daugelis mokslo žmonių, būtent 
daugelis iš pasišventusiųjų vien tik patyrimiškiems moks- 
lams, nemėgsta bet kokios metafizikos, ją laiko mažiau 
reikalingu, nenaudingu ir vos ne susukančiu galvą moks- 
lu; jie bent jau tos nuomonės, kad šis mokslas niekad ne- 
pavirs mokėjimu, t. y. niekad nesirems nepajudinamais 
principais ir nepasieks tikrumo laipsnio nė vienoje savo 
objektų srityje. Nelaimei, įvairus piktnaudžiavimas ja, ma- 
tyt, teikė nemažą pretekstą taip nusiteikti. Vadinasi, ka- 
dangi tie bet kurių metafizinių mokslų priešininkai pačiu 
jų susidarytu nusiteikimu niekad neatsidavė metafizikos 
tyrimams, tad jiems turi būti svetimi jos objektai; kadan- 
gljie apie metafiziką sprendžia, sakyčiau, tik empiriškai, 
t. y. iš nuogirdų apie kai kuriuos pikmaudžiavimus ja, 0 ne 

remdamiesi jos principų ir samprotavimų pažinimų; ka- 
dangi neįsigiHna arba veikiau nenori žinoti to, kad juk ne 
visi metafizikos veikalai mums teikia tokius keistus ir svei- 
kam protui priešingus rezultatus, kaip teikia tie, apie ku- 
riuos kalbėta ir, žinoma, kad diduma jų skelbia svarbių 
tiesų atradimus bei įrodymus ir kad jomis protas mokėjo 
derintis su visuotiniu protu ir su moralės tikslų; pagaliau 
kadangi tie, apie kuriuos čia kalbame, tikriausiai nepa- 
norės nuspręsti apie jiems nežinomą dalyką ir neabejoti- 
nai patikimai teigti apie tai, kas metafizikoje gali arba ne- 
gali būti išaiškinta, kas joje gali būti teisinga ir kas turi 
būti tik tikėtina, abejotina ar išsigalvota, - todėl pakanka 
minėtam nusiteikimui supriešinti nemažai įžymiausių fi- 
losofų ir išminčių, kurie visais amžiais ir epochose garsė- 
jo mokslingumu bei genialumu ir kurie juk ne tik mielai 
pasišventė metafiziniams tyrimams, bet, prigimtinio proto 
vadovaujami, mums dar atskleidė svarbias tiesas ir min- 
tis apie Aukščiausiąją Būtybę, jos požymius ir santykius 
su kūriniais, apie Žmogaus sielos nemirtingumą bei pa- 
skirtį, žodžiu, apie visa tai, kas yra glaudžiausiai susiję 
su moralės filosofija. Iš tikrųjų kai matome, jog senovėje 
Anaksagoras, Sokratas, Platonas, Aristotelis vien tik ap- 
mąstydami gamtos kūrybą, priešingai pagonybės prieta- 
rams, kurių buvo prisotinti nuo pat vaikystės, pakilo iki 
vieno visų daiktų Kūrėjo pripažinimo ir mums paliko min- 
tis apie šią Aukščiausiąją Būtybę, taip pat apie žmogaus 
sielą, artimas toms, kurias mums teikia apreiškimo reli- 
gija; kai vėliau nuo pirmųjų krikščionybės amžių iki dabar 
čia garbingai darbavosi šviesiausieji talentai ir mokslingiau- 
si protai - šv. Augustinas, Joanas Damaskietis, Anzelmas 
Kenterberietis, Tomas Akvinietis, vėliau Descartes'as, 
Malebrauche'as, Leibnizas, Fėnelonas, Bossuet, Pascalis, 
Locke'as, Clarke'as, Dugaldas Stewartas, Degėrando?, 

neminit daugelio kitų, - todėl kol metafizikos priešinin- 
kai tiek santūrūs ir atsižvelgia į mokslo žmonių nuomo- 
nę ir amžių autoritetą, jog nedrįsta daug ir tokių garsių 
vyrų vadinti mėgėjais susukti galvą, tol pats šių įžymių 
vardų, kuriuos amžiai šlovingai pagerbė, paminėjimas 
man atrodo esąs saugus skydas pridengti sveiką metafi- 
ziką nuo jos priešų neobjektyvumo ir paniekos. Tiesa, ne- 
galima neigti, kad filosofija tikrąja šio žodžio prasme, ar- 
ba metafizika, iki šiol dar negalėjo įgyti tos reikšmės ir 
patikimumo, kurį įgijo patyrimu grindžiami mokslai, bet 
atvirkščiai taip pat negalima įrodyti, jog to niekuomet ne- 
įvyks. Spręsdami apie metafizikos likimą iš iki šiol turė- 
tos sėkmės, galėtume suklysti taip, kaip būtų klydęs, pa- 
vyzdžiui, tas, kuris prieš du šimtus metų būtų atkakliai 
teigęs, jog gamtos mokslai, t. y. visos fizikos šakos, visuo- 
met liks tos pačios apgailėtinos būklės, kaip ir per anks- 
tesnius amžius. Yra žinoma, kad Baconas Verulamietis, 
nurodydamas naują kelią intelekto įgijimams ir, taip sa- 
kant, nustatydamas žmogaus protui naujas nuostatas, am- 
žinai nusipelnė garbės ir tikrosios fizikos tėvo vatdo*, tad 
kodėl neturėtume tarti, kad logika, nuodugniau negu iki 
šiol nušviesdama bendrojo mąstymo pricipus, negalėtų 
metafizikai tapti būtent tuo, kuo Bacono Novumi organuni 
scientiarun? buvo fizikai? Be to, manau, kad iki šiol pa- 
saulį išvydusiuose metafizikos veikaluose yra daug tikrų 
tiesų ir nepaneigiamų samprotavimų; ir nors Kantui at- 
rodė, kad Dievo ir žmogaus sielos tyrimas negali turėti 
jokio realaus pagrindo, ką net tam tikrais subtilumais ge- 
bėjo įteigti savo šalininkams, tai, vadinasi, kadangi matė- 
me, jog ir paties Kanto mokslas negalėjo įrodyti savosios 
nuosavybės pripažinimo ir ilgam išsaugoti populiarumą, 
kurį buvo įgijęs moksio pasaulyje, todėl reikia daryti iš- 
vadą, kad nors tokio žymaus filosofo, koks buvo Kantas, 

autoritetas yra didelis, vis dėlto jis niekuo neturi pakenk- 
ti ikijo egzistavusioms sveikos metafizikos sistemoms ir 
kad dabar rūpi tik kuo geriau išaiškinti ir stipriau įtvir- 
tinti jų pamatą nuo panašių užsipuolimų ateityje, o tai, 
kaip matėme, priklauso logikai. Tad šis mokslas, įtvirtin- 
damas visų patyrimu grindžiamų mokslų padėtį, t. y. ne- 
paneigiamu būdu nušviesdamas tikrąjį jų realumą, kartu 
būtų pirmiausias vadovas filosofijos tikrąja šio žodžio 
reikšme tyrimams, tuo tapdamas nemaža parama papro- 
čių mokslui, iš anksto užkirsdamas kelią kiekvienai me- 
tafizinei sistemai, kurios siekis galėtų būti priešingas šiam 
pastarajam mokslui. 

Bet aš vėlgi prisimenu, ką ne kartą girdėjau iš rimtų ir 
apsišvietusių žmonių, t. y. kad objektai, su kuriais meta- 
fizika įpratusi darbuotis, yra aukštesni už žmogiškąsias 
sąvokas ir todėl turi būti palikti pačiai apreiškimo religi- 
jai ir kad metafizika, apsiginklavusi geru tikėjimu dieviš- 
kosiomis tiesomis, privalo visiems laikams uždrausti sau 
tuos objektus pasekti racionaliai, kad, kaip sakoma, sa- 
vuoju nerangiu tyrimu užuot religijai patarnavusi, vei- 
kiau nepakenktų jos interesui. Nors tapti neobjektyviu čia 
galima nuoširdžiausiai, tačiau nėra nieko lengvesnio, kaip 
atsakyti į šią pastabą. Juk kadangi tie, kurie taip mąsto, 
nepanaikina apreikštojo tikėjimo mokslo, priešingai, pri- 
pažįsta vien tik jo šviesą, tad konkrečiam neobjektyvu- 
mui pašalinti pakanka juos nukreipti į to paties apreiški- 
mo autoritetą. Tikėjimo mokytojai gerai žino, kad Dievas 
jo įkvėptų asmenų lūpomis aiškiai praneša, jog nugrimz- 
dęįstabmeldystę tautos pačiu pasaulio reginiu ir apsvars- 
tymu nekintamos tvarkos, kurią pasaulis išsaugo nepai- 
sant tokios didžiulės savo rūšių bei apraiškų įvairovės, 
privalėjo nusikratyti šiurkščių stabmeldystės prietarų ir 
mintyse pakilti pripažinti vieną aukščiausią, amžiną ir iš- 

mintingiausią Esybę, valdančią šį pasaulį — pakilti tiek, 
kad nusikaltę negalės išsisukinėti prieš Dievą, /ta ut sint 
inexcusabiles* *. Taigi turime aiškų dieviškojo apreiškimo 
įrodymą, kad tie objektai, kuriuos paprastai apmąsto me- 
tafizika, ne visais atžvilgiais aukštesni už prigimtinį pro- 
tą ir kad prigimties Kūrėjas, nors, be abejo, niekuomet ne- 
gali būti ištirtas, vis dėlto nori, kad protaujantys jo kūri- 
niai net pačiame jo kūrinių reginyje mokėtų aiškiai skaityti 
amžinus jo būties, išmintingumo ir gerumo bruožus. To- 
dėl čia matome, kad filosofija tikrąja prasme, jei ji remiasi 
teisingais principais ir kartu teikia tokius rezultatus, ku- 
rie neprieštarauja apreikštoms dangiškoms tiesoms, o vei- 
kiau joms pritaria bent iki tam tikros ribos ir naujai pare- 
mia moralės mokslą, - savo sankciją gauna tiesiog iš ap- 
reikštojo tikėjimo; o tie šios pastarosios šalininkai, kurie 
apie tai iki šiol mąstė priešingai, šiame pastebėjime turi 
rasti vaistą nuo prietarų ir nežinojimo. Iš tikrųjų, kas ge- 
rai pažino krikščioniškojo tikėjimo principus ir atsidavė 
jų dvasiai, tas negali abejoti, kad išganymo šviesa, kurią 
mums Dangus apreiškė antgamtiniu būdu, anaiptol ne ge- 
sina ir ne temdo prigimtinio proto šviesą, bet veikiau ją 
tobulina ir paremia jos silpnumą. Abi šios, taip sakant, 
žmogui suteiktos šviesos atžalos negali būti viena kitai 
priešingos, nes kyla iš vieno šaltinio, t. y. iš to paties — 
Kiekvienas geras davinys ir tobula dovana ateina iš aukštybių, 
nužengia nuo šviesybių Tėvo**. Antgamtinė apreiškimo tie- 
sa tikrai aukščiau pakelia žmogaus sąmonę negu jo pri- 
gimtinis protas ir atskleidžia jam net tokias tiesas, kurių 
jis savo jėgomis niekad negalėtų pasiekti, bet vis dėlto 


* Rom 1, 19-24; Apd 14, 15; Ps 93. 
* Jok I, 17. 

krikščioniškosios religijos išpažinėjai iš iki šiol pateiktų 
pastabų gali įsitikinti, kad net pats prigimtinis protas gali 
nemažai dalyvauti atskleidžiant tas tiesas, kurias mums 
apreiškia religija. Juk jei išskirsime dvi mūsų tikėjimo 
aukščiausias paslaptis, kurios, paties Apreiškimo žodžiais, 
mums pažymėtos nepasiekiamumo ženklu, - noriu pasa- 
kyti, Švenčiausiosios Trejybės ir žmonijos atpirkimo pa- 
slaptį, - tai visos kitos tikėjimo tiesos, glaudžiausiai susi- 
jusios su pirmosiomis ir su mūsų išganymo rūpesčiu, an- 
tai Dievo egzistavimas ir jo neriboti tobulumai, žmogaus 
sielos egzistavimas, joje įskiepyti moralės dėsniai ir galu- 
tinė jos paskirtis, pagal apreikštojo mokslo liudijimą, ne- 
gali viršyti žmogiško proto, paimto visuotinai, suprati- 
mą. Ojeireligija kartu su paslaptimis, kurios dėl savo pri- 
gimties mums nepasiekiamos, apreiškia ir tas tiesas, tai ji 
tai daro tam, kad paremtų mūsų prigimtinio supratimo 
silpnas jėgas. Būtent apreiškimo tikėjimas mus moko, kad 
žmogaus protas, iškreiptas pirmųjų mūsų tėvų prasikal- 
timų ir pritemdytas tolesnių iš šio šaltinio kilusių prasi- 
žengimų, negali lengvai pakilti iki tokių aukštų tiesų, apie 
kurias čia kalbame; arba net užslopintas nedorų aistrų bal- 
so, dažnai pats savanoriškai išsižada tos prigimtinės švie- 
sos, kuri ramybės akimirkomis jam aiškiai švietė. Taigi 
čia matome tos išganingos šviesos, kurią vadiname ap- 
reikštojo tikėjimo mokslu ir kuri ateina iš Dangaus pagel- 
bėti žmogaus proto nusilpusioms jėgoms, geradarybę. To- 
kios aukštos ir tokios žmonėms svarbios tiesos, prie ku- 
rių savo paties galiai paliktas prigimtinis protas vos galėjo 
priartėti po ilgų amžių ir išgyvenęs tūkstančius klaidų — 
sakau, tiesos, kurias atėjus metui galėjo įgyti dangiško- 
sios šviesos vadovaujamos vos kelios privilegijuotos ir ne- 
paprastos genijų galvos, tampa bendrąja visų žmonių nuo- 
savybe ir, paremtos dieviškuoju autoritetu, mums pasi- 

rodo tokios neklaidingos ir grynos, kokių prigimtinis pro- 
tas pats savaime negalėjo įgyti. Vadinasi, kad įveiktume 
tuos neatidžius dieviškojo tikėjimo išpažinėjus, kurie ma- 
no, kad tikėjimo labui reikia paaukoti filosofiją, pakanka 
panaudoti jų pačių ginklą, jie nė negali kitaip išsisukti nuo 
įtarimo silpnu savo tikėjimu tomis apreikštomis tiesomis, 
į kurias apeliuoja, o tik jų visumos ir dvasios šiurkščiu 
nežinojimu. Apreiškimo šviesa ir prigimtinio proto švie- 
sa turi būti glaudžiausiai sujungtos, nes jas žmonėms da- 
vė viena ir toji pati Aukščiausioji Esybė, nors ir skirtin- 
gais keliais. Pirmoji iš jų galėjo būti įvesta į pasaulį ne 
kitaip, o tik tarpininkaujant antrajai, nes patys įrodymai, 
kuriais tikimę, kad Dievas kalbėjo žmonėms, gali būti ver- 
tinami tik prigimtiniu protu. Kaip tik dėl šios priežasties 
daugelis šventųjų knygų vietų byloja, kaip Dievo dvasios 
įkvėpti žmonės dažnai apeliuoja į prigimtinę žmogiškąją 
šviesą, o visa savo esme mūsų religija skelbia tą mums 
šlovingą ir paguodžiančią tiesą, kad prigimtinis žmogaus 
protas, nors jis ribotas ir silpnas, betgi tinka tarnauti iš 
Dangaus apreikštam mokslui ir net aukščiausiąją jo švie- 
są lydėti iki tam tikros ribos. Todėl tie, kurie nori sukelti 
amžiną nesantaiką tarp šių dviejų žmonėms duotosios die- 
viškosios šviesos atžalų, arba tie, kuriems atrodo, kad vie- 
ną iš tų dviejų šviesų reikia užgesinti, kad tuo tarytum 
aukščiau pakiltų antrosios reikšmė, tegul apmąsto tai, kiek 
atsitolina nuo savo tikslo ir kaip blogai tarnauja pačiai 
religijai, kurios išpažinėjais bus vadinami, kai nori, kad 
mūsų tikėjimas apreiškimo tiesomis būtų visiškai aklas ir 
neprotingas. 

Tad jei įsitikinome, kad nuodugni logika turi patikimai 
vadovauti visiems mokslams, bendriausiai tikrąja prasme 
filosofijai, arba metafizikai, ir kad jai priklauso užkirsti ke- 
lią šios pastarosios klaidoms ir šitaip įtvirtinti pasaulyje 

svarbiausią mokėjimą, t. y. mokėjimą teisingai elgtis, arba 
moralės mokslą; galbūt jau nieko nestebins tai, kad logi- 
kos veikalas, sumanęs tokį svarbų tikslą, negalėjo būti įpras- 
tinės apimties, kokios paprastai būna kiti apie šį objektą 
parašyti veikalai, ir kad, pagal autoriaus sumanymą, ap- 
imtis turėjo būti kiek platesnė. Juk pačius pirmuosius ir, 
taip sakant, giliausius tiesos principus, supainiotus dau- 
gelio klaidingų metafizinių teorijų tauškalų, išpainioti ir 
išaiškinti yra nelengva. Turint panašų sumanymą, reikėjo 
ne tik ištirti pamatą, kuriuo remiasi tiesa ir tikrovė, bet dar 
pasikasti, o kartu ir nuversti visus klaidingus lipdinius, ku- 
rie buvo pasisavinę privilegiją būti pagrindiniais mokslais, 
t. y. reikėjo išryškinti tas kai kurių filosofų, be to, žymių, 
svarbiausias idėjas, kurios, būdamos dalyko netikslaus ir 
vienpusiško supratimo vaisiumi, tapo, taip sakant, pinklė- 
mis kitiems besidarbavusiems metafizikoje ir suteikė klai- 
dingą kryptį jos tyrimui. Juk kadangi tiesa tik tada gali bū- 
ti nuodugniai pažinta ir apdrausta, kai ją mokame didžiau- 
siu tikrumu bei tikslumu atskirti nuo suklydimo ir kai 
mokame apnuoginti pastarojo regimybes, kurios žmones 
ne kartą klaidino, - dėl to nesunku numanyti, kad galuti- 
nių tiesos principų išryškinimas, taip pat pagrindinių klai- 
dos šaltinių ištyrimas turi būti neatskiriamai susiję ir vykti 
tuo pačiu metu. Jau minėta, kad prieidami pažinimo rea- 
lumo pirmųjų principų paprastai natūraliai susiduriame 
su idealizmu arba skepticizmų; todėl norint šių dviejų po- 
vandeninių uolų išvengti arba veikiau, jei tai būtų galima, 
jas visam laikui sunaikinti, reikėjo toliau negu iki tol pa- 
stūmnėti į priekį pačių paprasčiausių mūsų vaizdinių anali- 
zę ir galutinai ištirti jų atsiradimo būdą. Juk nesunkiai su- 
prantama, kad tokio mokslo, kuris negali apeliuoti į paty- 
rimą ar eksperimentą, visas dalykas priklauso nuo 
samprotavimų galios, o šie pastarieji, ypač samprotaujant 


— 184 — 


PRIGIMTINIŲ MĄSTYMO TAISYKLIŲ IŠDĖSTYMAS 


apie abstrakčius arba antjuslinius objektus, gali būti tiks- 
lūs tik tada, kai bus grindžiami tikslia idėjų arba teiginių 
analize. Be to, matėme, kad Kantas, suteikęs naują kryptį 
proto tyrimui, priešingai savo ketinimui, tapo priežastimi 
kitiems atgaivinti beveik visus senuosius klaidingos meta- 
fizikos subtilumus, visokį tų mokslų ir sistemų misticiz- 
mą, kurie praslinkusiais amžiais pasauliui pasirodydavo 
kaskart kitokiu atspalviu ir daugelį kartų turėjo grįžti į sa- 
vo nebūtį. Be abejo, šis filosofas buvo sveiko proto bičiulis 
ir nenorėjo patvirtinti tų klaidingų iš jo mokslo išgaunamų 
vaisių - priešingai, net aiškiai jų išsižadėjo ir net nesitikėjo, 
kad gerbėjai jo sumanymais taip labai pikmaudžiaus. Bet- 
gi šio filosofo suteiktas impulsas negalėjo lengvai sustoti ir 
nors jo šlovė jau beveik pergyveno jo mokslą, tačiau atro- 
do, kad šis mokslas iki šiol mažiau ar daugiau veikia pro- 
tus, kurie mielai atsiduoda metafizikos tyrimams. Tad jei 
mano tikslas yra įtvirtinti svarbiausius realios tiesos prin- 
cipus pasisakant prieš bet kurią jai nepalankią vilionę, tai 
pačios laiko aplinkybės man sukūrė poreikį šiame logikos 
veikale nušviesti įtaką, kurią Kanto mokslas galėjo turėti 
prikeliant idealizmo sistemas. Kai taip sakau, tai įdėmus 
skaitytojas tikriausiai numanys, kad šiame veikale anaip- 
to! nesiimu išsamiai analizuoti Kanto mokslą - tai svetima 
mano sumanymui, bet tik laikau reikalinga deramai įver- 
tinti tų svarbiausių jo teiginių reikšmingumą, kurie galėjo 
suklaidinti šio filosofo šalininkus ir nurodyti klaidingą to- 
lesnių jų tyrimų kelią. Vadinasi, suprantama, kad net ir šis 
poreikis buvo viena iš kliūčių, kad negalėjau trumpinti mąs- 
tymo mokslo savojo dėstymo, būgštaudamas, kad nerei- 
kalingas glaustumas nepakenktų aiškumui ir įtikinamu- 
mui ypač tokio dalyko, kuris dėl savo pobūdžio nelengvai 
pripažįsta šiuos pranašumus. Pagaliau jei šio logikos vei- 
kalo didesnė negu įprasta apimtis neleidžia veikalą laikyti 

elementariu, t. y. jį galinčiu tenkinti žemesniųjų mokyklų 
poreikį, tai autorius atvirai pripažįsta, kad tokio sumany- 
mo visai neturėjo, o veikiau dirbo kurdamas tokį veikalą, 
kuris bendrojo mąstymo mokslui galėtų suteikti aukštesnį 
reikšmingumo ir naudingumo laipsnį negu iki šiol turėtą. 
Jei šis veikalas išlaikys laiko išmėginimą ir įgis mokslo vi- 
suomenės palankumą, tai jame išdėstyta medžiaga leng- 
vai ir patikimai galės būti panaudota vadovėliams kurti. 

Paaiškinęs akstinus, kurie mane skatino rašyti šį vei- 
kalą ir nurodęs jame siektą tikslą, numatau, kad ne vie- 
nam mano veikalo skaitytojui mano sumanymas atrodys 
per daug drąsus arba galbūt net palaikys jį puikybės ir 
aukštos savimanos vaisiumi. Tad kaipgi? Tiek mažai ži- 
nomas mokslo pasaulyje žmogus visuomenei pareiškia, 
kad jo logikos veikalas, kurį jis demonstruoja, turi būti 
geresnis ir naudingesnis už visus kitus iki šiol apie šį ob- 
jektą parašytus veikalus, negana to, kad šiuo veikalu jis 
turįs nustatyti filosofijos likimą ir visiems laikams užkirsti 
kelią jos suklydimams? Argi galima tikėti, kad autorius 
pasiekė tokį didžiai svarų tikslą ir kad savo veikale išpil- 
dė visus tuos pažadus, kuriuos pareiškė pratarmėje? Ar 
ne arčiau tiesos, kad toks pagyrūniškas vaizdinys, kurį 
susidarė apie savo knygą, galėjo būti tik jo paties pomė- 
gio apgaudinėti save padarinys? Kaip privalėčiau į tai at- 
sakyti? Ogi palikti mano pateisinimą pačiam veikalui ar- 
ba veikiau laikui, kuris vienintelis gali įamžinti tiesą arba 
sunaikinti klaidą. Nešališkai ir atkakliai tiesos ieškantis 
skaitytojas, be abejo, nesidomės, kas yra knygos autorius, 
o veikiau pasvers joje glūdintį dalyką ir, jei autoriaus sam- 
protavimai skaitytoją įtikins, jis neabejos, kad autorius ne- 
praleidžia progos pagerbti tiesą. 

Tad man atrodo, kad šis visiškai atviras autoriaus prisi- 
pažinimas galės tapti tam tikru vaistu užkertant kelią tam, 

apie ką čia kalbama. Autoriui ne tik yra tolima priskirti 
sau nepaprastą nusimanymą ar genialumą dėl veikale ap- 
rašyto objekto, bet, priešingai, atvirai prisipažįsta, kad šis 
vaisius jam kainavo didžiulio darbo ir labai ilgo laiko. Jau 
daugiau kaip dvidešimt metų autorių domino ši mintis: 
kodėl metafizikos mokslai iki šiol negalėjo remtis tokiais 
tikrais principais, kokiais remiasi matematika arba bent pa- 
tyrimu grindžiami mokslai? Pastariesiems vis labiau išau- 
gant, pirmieji beveik neišėjo iš vaikystės, iki šio! neturi tvirto 
pamato, kuriuo galėtų remtis, o kokią nors šlovę savo pro- 
fesijoje pelnę metafizikai, dažnai daugiau niekuo visuome- 
nei nepatarnavo, 0 tik prikeldami turinio požiūriu senas, 
ne kartą atmestas idėjas ir sistemas ir aprengdami jas nau- 
jo sukirpimo rūbais? Įsigilinusį į šį klausimą autorių nuti- 
ko mintis, kad, kaip jau sakyta, jo išsprendimas gali pri- 
klausyti vien tik nuo geros logikos, kuri nuodugniai išryš- 
kintų mąstymo bei samprotavimo principus ir žmogiškojo 
pažinimo realumą priešingai bet kokioms idealizmo regi- 
mybėms; taigi paskui autorius ėmė mąstyti apie tokios lo- 
gikos sąrangą, rengtis šiam darbui, kiek jam leido kitos pa- 
reigos. Pagaliau garbė, kuri jį ištiko 1818 metais, - Impera- 
toriškasis Vilniaus universitetas pakvietė dalyvauti jo 
darbuose ir pavedė šioje institucijoje viešai dėstyti logiką — 
jam tapo nauju akstinu žengti vis toliau kartą sumanyta- 
me užsiėmime ir net, o tai nesunku suprasti, teikė jam nau- 
jų priemonių ir paramą jo sumanymui. Kadangi autorius 
savo pastangas labiausiai nukreipė kuo išsamiausiai išryš- 
kinti žmogiškojo pažinimo tikroviškumą ir kai šiam suma- 
nymui nė vienas iki tol žinomas logikos veikalas jam neat- 
rodė esąs pakankamas, tai jis jautėsi esąs įpareigotas iš vi- 
sų tų veikalų surinkti jo sumanymui tinkamą medžiagą, 
aklai nesilaikantjokio vadovo, ir tą medžiagą apdoroti tiks- 
liausiomis analizėmis bei apmąstymais. Natūralu, kad toks 

sumanymas įpareigojo autorių savo veikalą daug kartų per- 
dirbti, vis labiau plėtoti, tobulinti arba koreguoti savo idė- 
jas beijų išraišką, spręsti šiame užsiėmime kylančius sun- 
kumus, ištirti įvairių metafizikos klaidų šaltinius, būtent 
idealizmo, ir būti itin atsargiam, kad pats nesuklystų. Tai 
ir buvo priežastis, neleidusi autoriui savo veikalo sukurti 
per trumpą laiką, ir tuo labiau jis jautė poreikį laikytis gar- 
saus romėnų poeto įspėjimo: noniuni prematur in annun" juo 
objektas, kuriuo užsiėmei, yra didesnio tikslumo ir svorio 
už poezijos vaisius. Todėl žmogus, aiškiai pareiškiantis, kad 
tiek daug metų paskyrė vienam logikos veikalui parašyti 
ir patyrė tiek sunkumų įgyvendindamas savo sumanymą, 
yra vertas, kad toks drąsus sumanymas, kuriam pašventė 
savo pastangas, būtų priskirtas veikiau jo rūpesčiui visuo- 
tinu gėriu ir nenuilstamam darbštumui tiriant keblias tie- 
sas negu kokiems nors tuštybės akstinams. 

Bet galiausiai atrodo, kad autorius, kuris jau pateikė 
ypatingo savo pasišventimo tiesos reikalui įrodymą, kartu 
turi tam tikrą teisę atvirai išsipasakoti visuomenei savo min- 
tis ir viltis, kurias siejo su savojo veikalo sėkme bei vertin- 
gumu. Būtent juo toliau žengė į priekį sumanytuose ap- 
mąstymuose, tuo aiškiau matė, kad svarbiausios idėjos, nuo 
kurių pradėjo šį užsiėmimą, yra teisingos bei patikimos ir 
kad tolesnis jų plėtojimas jam nurodė vis didesnę jo vaiz- 
dinių sąrangos vienovę ir sąryšį, išsprendė kylančius sun- 
kumus ir metafizines problemas, teikė vis svaresnes išva- 
das, vis labiau patvirtino jo pasirinktų principų tikrumą. 
Kaip tik ši nauda, kurią autorius mano palaipsniui išgavęs 
iš savo abstrakčių samprotavimų, jį palaikė sunkiai dirbant 
ir švelnino jo abejingumą, kuris paprastai natūraliai lydi 
šios rūšies tyrimus. O savo darbuose pažengusį į priekį au- 
torių pirmiausia stiprino įsitikinimas, kad didžiojo prigim- 
ties mokslo visos atžalos iš tikrųjų remiasi tikrovę ir kad 

idealizmas, nepaisant kai kurių jo apgaulingų pusių, nie- 
kuomet negali liudyti tiesos. Žodžiu, autoriui atrodė, kad 
jis tikrų tikriausiai įsitikino, jog kaip metafizikus paprastai 
į idealizmo kelią nuveda nepilna žmogiškųjų vaizdinių ir 
žinių analizė tiriant jų pradžią bei atsiradimą, taip toji pati 
užbaigta ir galutinės savo ribas pasiekusi analizė mums 
labiausiai išryškina bet kurios tiesos ir tikroviškumo pa- 
matą, protą suderina su visuotiniu intelektu, žinoma, šis 
pastarasis pažymi pirmojo autoritetą, ir suteikia viltį, kad 
logika gali teikti nepajudinamą pagrindą ne tik į patyrimą 
apeliuojantiems mokslams, bet ir filosofijai tikrąja prasme. 

Nemanome, kad tikroviškumo principų nuodugnus iš- 
ryškinimas negebėjo užkirsti kelią tokioms didelėms me- 
tafizikos klaidoms, kurių pavyzdžius matėme. Yra žino- 
ma, kad klaida negali būti sunaikinta kitaip, o tik išaiški- 
nantjai priešingą tiesą. Pirmoji antrosios atžvilgiu yra kaip 
tik tuo, kuo šešėliai yra šviesos atžvilgiu — jie negali išlai- 
kyti šviesos buvimo ir, jai priartėjus, turi išnykti. O jei kar- 
tais atsitikdavo taip, kad kai kurios klaidos pasirodyda- 
vo vienu metu su joms priešingomis tiesomis ir padalijo 
visuomenės nuomones, tai to priežastis negali būti kita, o 
tik ta, kad tos tiesos nebuvo visiškai išryškintos. Tik tiesa 
turi tą privilegiją, kad, jei ji bus deramai įrodyta, tai žmo- 
nių protai amžinai turijai lenktis. Pati savaime klaida nie- 
kada negeba įsiamžinti; priešingai, ji net žmones suve- 
džioti ir įgyti nors menką populiarumą gali ne kitaip, o 
tik po tiesos priedanga ir autoritetu - noriu pasakyti, kai ji 
susivienija su kuria nors tiesa ir, taip sakant, joje įsikūnija. 
Bet kritika, kuri analizuoja šį dirbtinį jungimąsi, nuplėšda- 
ma klaidai kaukę, kartu ją pasmerkia amžinam atmetimui. 
Šias pastabas pritaikykime mūsų dalykui. Jei tik autorius 
įgyvendino savo sumanymą, t. y. jei nuodugniai įrodė 
žmogiškojo pažinimo tikroviškumą, tai neišvengiama, kad 


— 189 — 


Angelas Daugirdas 


šitaip apibrėžta ir nepajudinamu pagrindu paremta filo- 
sofija jau negalės taip smarkiai iškrypti kaip iki šiol iš- 
krypdavo. Būtent, jei išsamus kurios nors tiesos išaiškini- 
mas visuomet užkerta kelią jai priešingai klaidai, tai bet 
kurių tiesų galutinio pagrindo, t. y. žmogiškojo pažinimo 
tikroviškumo, išryškinimas turi kartu būti visų tų metafi- 
zinių klaidų, kurios žeidė visuotinį protą, šaltinio užtven- 
kimas. Tegul skaitytojas įsigilina į tai, kas čia tvirtinama. 
Anaiptol neteigiu, kad nuodugni logika visam laikui turi 
užkirsti kelią apskritai bet kokiems suklydimams filoso- 
fijoje, nes nė vienas protingas Žmogus tikriausiai nepati- 
kėtų šiuo teiginiu; sakau tik tai, kad tokia logika gali už- 
kirsti kelią tokioms didelėms filosofijos klaidoms, kokias 
šis mokslas darė iki šiol, - atrodo, kad ši išvada yra aki- 
vaizdus čia glaustai pareikštų idėjų rezultatas, tačiau tiek 
teisingų idėjų, kad visi mokslą su sveiku protu siejantys 
žmonės turi su jomis sutikti. Juk jau matėme, kad tos klai- 
dos kilo iš idealizmo arba veikiau jos buvo ne kas kita 
kaip tik įvairiai performuotas idealizmas; bet idealizmas 
jau negalės išlikti, jei mūsų pažinimo tikroviškumas bus 
nuodugniai įrodytas. 

Pagaliau paskutinė geros vilties priežastis, o šią viltį au- 
torius, kiek jam atrodo, galėjo protingai sieti su savo vel- 
kalo, kuriam paskyrė tiek darbo ir laiko, vaisiumi, jam la- 
bai svarbi, kad ją nutylėti niekaip negalima. Šis veikalas 
pagrįstas tais pačiais principais, kuriuos jau pateikiau vi- 
suomenei pažinti kitame, šios pratarmės pradžioje minė- 
tame savo kūrinėlyje, t. y. Traktate apie logiką, metafiziką Ir 
moralės filosofiją. Kai šis traktatas man atnešė aukštesnę už 
visas mano viltis garbę, t. y. kad Karališkoji Varšuvos moks- 
lo bičiulių draugija mane, jai pažįstamą vien tik iš šio kūri- 
nėlio, malonėjo įskirti į garbingų savo narių būrį, tai, be 
abejo, šios mano laimės priežastimi galiu laikyti ne kitą prie- 

žastį, o tik tą vieną, kad šiame kūrinėlyje abstrakčias, arba 
metafizines, tiesas gebėjau pateikti taip aiškiai, paprastai 
ir tiksliai, — iki tol neatrodė, jog šios rūšies objektai galimi 
taip pateikti. Tad ir šiame savo veikale tvirčiausiai sten- 
giausi išlaikyti tik šiuos, o ne kitus pranašumus. Visus tuos 
galantiško stiliaus ir dažnų metaforų pagražinimus mielai 
paaukojau pirmučiausiam ir svarbiausiam tiesos požymiui, 
t. y. jos galiai ir išraiškai. Savo pastangas nukreipiau vien 
tik į šį tikslą: kad tiesa savo galią įgytų ne kitaip, o tik pa- 
prastai, bet kartu aiškiai ir tiksliai išreikšdama dalyką; kad 
antjusliniai ir bendrieji vaizdiniai taptų visuotinai supran- 
tami. Juk nesunku suprasti, kad kai kalbama apie bet ku- 
rios tiesos tikslų įrodymą, perkeltinė reikšmė, arba meta- 
foros, nieko negali suteikti, priešingai, būtinai turi kliudy- 
ti, nes uždengia tikrąją ir pažodinę norimų įrodyti teiginių 
reikšmę. Metaforos gali būti tik jau įrodytų tiesų papuoša- 
las, o pačios savaime negali būti joks argumentas: jos gali 
glostyti vaizduotę, bet negeba kalbėti įtikinamai. Metafo- 
rų vartojimas būtų žalingas aiškinant tokias idėjas, kurias 
nelengva suprasti dėl jų prigimties ir kurios turėtų dingti 
tuose metaforiniuose posakiuose arba veikiau šie pastarie- 
ji skaitytojui būtų akstinas su metaforomis sieti tokius vaiz- 
dinius ir mintis, kurias jam su jomis sieti patiktų. Šis ne- 
įprastumas net per daug akivaizdus daugelyje šiuolaiki- 
nės metafizikos sistemų. Dėl to dėstydamas savo veikalo 
objektą, buvau labai taupus vartodamas šios rūšies papuo- 
šalus. Niekada jų nevartojau gvildendamas pačias svar- 
biausias savo idėjas, o jei kartais šitai leidau vartoti, tai var- 
tojau tik tolesnėse išvadose ir taikymuose, kai skaitytojas 
išankstesnio dėstymo galėjo tas metaforas deramai suprasti 
ir jas pakeisti, jei to reikėtų, pažodine išraiška. 

Tačiau nepaisant daugelio metų pastangų, skirtų tokiam 
svarbiam dalykui, man svetima manyti, kad mano logikos 

veikalas yra visapusiškai tobulas. Jame sumaniau du daly- 
kus: įrodyti žmogiškojo pažinimo tikroviškumą ir išnagri- 
nėti visas tas taisykles, kurių sistema galėtų žmonėms būti 
pakankamas vadovas ieškant tiesos visose žmogiškojo ži- 
nojimo srityse. Dėl pirmojo, tai, kaip jau sakiau, savo tyri- 
mams suteikiau aukščiausią tikrumo laipsnį tuo mastu, ku- 
ris atitiko mano įsitikinimą, taigi man regis, kad minėtą 
tikslą iš tikrųjų pasiekiau. O dėl antrojo sumanymo, tai to- 
kios pagirtinos vilties negaliu tikėtis arba veikiau pats jau- 
čiu tai, kiek daug trūkumų šiuo požiūriu mano veikalas 
gali turėti. Taigi toji pati tiesos ir visuotinio gėrio meilė, 
palenkusi mane šiems dviem didesniems tikslams pašvęs- 
ti visus savo protinius gebėjimus ir bet kokius mokėjimus, 
sužadina manyje nuoširdų troškimą, kad mokyti vyrai tėik- 
tųsi gerai pasverti šio veikalo turinį ir nurodyti jo netikslu- 
mus, netobulumus ar trūkumus, kokie jame galėtų būti. 
Būsiu laimingas, jei šis mano darbas suteiks plačiu išsimoks- 
linimu garsėjantiems žmonėms akstiną tolesniems šios svar- 
bios temos tyrimams ir sukels naujus jos suvokimus. 


PIRMOS DALIES 
TURINYS 


ĮVADAS 


I. Trys termino logika reikšmės. II. Ar žmogaus mintis gali būti 
pavaldi tam tikroms taisyklėms? III. Iš kur kyla gero mąstymo tai- 
syklės? IV. V. Prigimtinės mąstymo taisyklės yra pastovios ir ne- 
kinta bet kuriame laike, o žmogiškosios klaidos turi kisti ir nykti. 
VI. VII. Prigimtinės mąstymo taisyklės turi būti vienodos ir tos pa- 
čios visiems žmonėms; čia atsakoma į priešingą priekaištą. VIII. Lo- 
gikos kaip mokslo apibrėžimas. IX. Prigimtinės ir teorinės logikos 


skirtingumas. X. Teorinė logika gali būti žmonėms naudinga. 


Pirmas skyrius 


APIE ŽMOGAUS INTELEKTO NESUDĖTINIUS GEBĖJIMUS, 
ARBA TOKIUS, KURIE PASIREIŠKIA PAPRASČIAUSIAIS 
JO VEIKSMAIS 


I skirsnis 
Žmogaus sielos gebėjimų ir intelektinių gebėjimų, 
taip pat juos valdančių dėsnių bendrasis vaizdinys 
1.2. Tvarkingas mąstymas priklauso nuo tvarkingo intelektinių 
gebėjimų taikymo; čia pateikiama gebėjimo apskritai vaizdinys, o 
skyrium paėmus - mąstymo, arba intelekto, vaizdinys. 3. Intelektas 


yra mąstančios būtybės bendrasis gebėjimas. 4. 5. Mūsų intelekto 

gebėjimai ir dėsniai galimi pažinti ne kitaip, o tik pažįstant intelek- 
to veikseną. 6. Be gebėjimo pažinti, siela turi gebėjimą norėti, kitaip 


sakant, valią. 


Ti skirsnis 
Juslumo, arba gebėjimo justi, aiškinimas 


7. Ką reiškia terminai juslimas ir jutimas? 8. 9. Juslumo įrankiai, 
arba pojūčiai; kiekvienas iš jų teikia tik jam būdingus jutimus ir kitų 
negali teikti. 10. Juslhumo skirstymas į vidinį ir išorinį. 11. Šį skirsty- 
mą kitaip įsivaizduoja kai kurie metafizikai. 12. Juslumo skirstymas į 
realų ir įsivaizduojamą. 13. Terminą jutimas filosofai supranta įvai- 
riai. 14. Negalime įsivaizduoti nė vieno jutimo, kurio pirmiau realiai 
nebūtume turėję. 15. Jutimai yra mūsų sielos būsenos. 16. Juntančios 
ir kartu mąstančios substancijos neteikia nė vienas atskiras iš penkių 
išvardytų pojūčių. 17. Šios substancijos negalime protingai įsivaiz- 
duoti tarsi ji būtų materiali, t. y. sudaryta iš dalelių, o todėl mūsų 
juslumas negali realiai plytėti tiek, kaip atrodo. 18. Tą pačią tiesą pa- 
tvirtina fiziologų stebėjimai. 19. Minėtai tiesai kylantis sunkumas ir 
atsakymas į jį. 20. Pasirodo, kad kai kurių fiziologų nuomonė esą 
jutimai būdingi visoms kūno dalims, yra visai savavališka. 21. Ter- 
mino sieln antroji reikšmė. 22. Mūsų pačių jutimai atrodo e54 materia- 
liuose išoriniuose esiniuose, tarsi jie būtų jų požymiai arba savybės. 
23. 24. Ši tiesa įrodoma sapnų ir tokių aiškių iliuzijų, kurias net pa- 
prastas žmogus palaikys iliuzijomis, pavyzdžiu. 25. Skepticizmo ir 
idealizmo šaltinis. 26. Žmogus ne visuomet daiktus įsivaizdavo taip, 
kaip juos įsivaizduoja dabar. 27. Be lytėjimo pojūčio žmogui iš pra- 
džių joks kitas pojūtis negalėjo teikti žinių apie išorinius objektus. 28. 
Kokiu būdu lytėjimo pojūtis iš pradžių galėjo žmogui pranešti, kad 
egzistuoja išoriniai objektai ir kodėl šis pojūtis šiuo atžvilgiu vyrauja 
kitiems pojūčiams? 29. Garsiojo Londono chirurgo Cheseldeno patir- 
tis, kuri patvirtina anksčiau aiškintą tiesą, t. y. kad žmogus pirmomis 


savo gyvenimo minutėmis negalėjo savo jutimų sieti su išore už sa- 

vęs. 30. Kaip vaikas gali kitais keturiais pojūčiais patirti išorinių 0b- 
jektų egzistavimą, kai jau iš pradžių šį žinojimą įgijo lytėjimo pojū- 
čiu? 31. 32. Savo kūno egzistavimą žmogus iš pradžių galėjo patirti 
ne kitaip, o tik lytėjimo pojūčių; čia aiškinama toji tiesa, kad žmogus 
pirmiau žinojo egzistuojant savo sielą, o ne kūną. 33. Tačiau šis sielos 
žinojimas pirmosiomis žmogaus gyvenimo minutėmis negalėjo būti 
toks, kokiu jos žinojimu disponuoja filosofas. 34. Kokie ženklai rodo, 


kad žmogus savo kūną ima skirti nuo svetimų kūnų? 


III skirsnis 
Suvokimo, arba gebėjimo suvokti, išdėstymas 


35. Pasirodo, kad sąvoka, kitaip sakant, išorinių esinių Žinoji- 
mas, nėra tas pat, kas atsparumo ar ko nors kito jutimas. 36. Labai 
svarbu yra išaiškinti šią pirmesnę tiesą. 37. Ką reiškia suvokimas, 
arba gebėjimas suvokti? 38. Sąvoka yra tam tikro sprendinio atve- 
jis. 39. Išorinis egzistavimas, kurį žmogus pripažįsta jutimą jam su- 
keliančiam esiniui, nėra tas pat, kas yra šio esinio sąvoka, arba žino- 
jimas. 40. Įrodoma, kad mūsų sąvokos, arba mums jutimus suke- 
liančių išorinių objektų žinojimas, negalėjo kilti iš jokių klaidingų 
sprendinių arba samprotavimų, o todėl jos yra iš mūsų intelekto 
prigimties kylančių sprendinių atvejis. 41. Analizuodaimni savo spren- 
dinius apie minėtus dalykus, aptinkame tris skirtingus pradmenis. 
42. Kaip turime suprasti terminą vaizdinys? 43. Ką logikai vadina 
vaizdinių abstrahavimu (abstractio)? 44. Ne visi vaizdiniai lygiai leng- 
vai galimi abstrahuoti. 45. Sąvokos negali įgyti jokio gyvumo arba 
įtampos laipsnio kaip įgyja jutimai. 46. Kas yra skiriamieji vaizdi- 
niai? Jie sudaro antrąją vaizdinių aiškumo rūšį, naudingumu nely- 
gią pirmajai. 47.-49. Jutimai taip pat man sužadina mąstančiosios 
substancijos, kitaip sakant, mano sielos, sąvoką. Šiai sąvokai pasi- 
tvirtina visa tai, kas pasakyta apie išorinių substancijų sąvokas. 
50. Kantas nepagrįstai neigė žmogaus sielos kaip substancijos sąvokos 


tikroviškumą, nes įrodyta, kad ši sąvoka gali būti vien tik tam tikro 

mūsų intelektui įgimto dėsnio atvejis. 51. Pasirodo, kad šis filosofas 
irjo šalininkai netiksliai apie žmogaus sielą sprendžia dėl to, kad jų 
pagrindiniai vaizdiniai nėra gerai diferencijuoti jų intelekte, būtent 
dažnai vietoj sąvokų jie traktuoja jas atitinkančią tikrovę arba prie- 
šingai. 52. Iš prielaidos, kad mūsų sielos vaizdiniuose nėra nieko 
realaus, kylanti nesąmonė. 53. Iš ankstesnės analizės išplaukiančios 
išvados. 54. Ne tik žinome savo sielą kaip substanciją, bet ir žinome 
jos pastovius bei nepraeinančius požymius. 55. Jei intelekto gebėji- 
mus laikome esant atskirtus nuo juos atitinkančios veiksenos, tai 
turėsime tik neaiškų jų vaizdinį; žinoma, bet kurio šiuo požiūriu 
traktuojamo gebėjimo vaizdinys visuomet bus vienas ir tas pats. 56. 
Koks yra skirtumas tarp sielos kaip substancijos sąvokos ir jos ge- 
bėjimo, paimto atskirai nuo bet kurių jutimų, sąvokos? 57. Sielos 


gebėjimai yra realūs jos požymiai. 


IV skirsnis 
Vaizdinių skirshymas į pirimaeilius 
ir santykinius; šių pastarųjų išdėstymas 


58.-61. Kas yra pirmaeiliai ir santykiniai vaizdiniai ir kuo vieni 
nuo kitų skiriasi? 62. 63. Santykiniai vaizdiniai turi būti siejami su 
pirmaeiliais vaizdiniais. 64, Skirtingumo vaizdinys yra santykinis vaiz- 
dinys. 65. Jei skirtingumas laikomas esąs tarp dviejų jutimų, tai jo 
vaizdinys nėra joks jutimas. 66. Panašumo vaizdiniui pasitvirtina vi- 
sa tai, kas pasakyta apie skirtingumo vaizdinį. 67. Ne tik suvokiame 
mūsų jutimų skirtingumą, bet net suvokiame jutimų ir kitos rūšies 
vaizdinių skirtingumą. 68. Suvokiama ne tik vieno ir kito jutimo pa- 
našumas, bet ir tam tikrų jutimų arba kitų vaizdinių eilių panašu- 
mas. 69. Kokiu būdu vaizduojamės skirtingumą ar panašumą apskri- 
tai, kitaip sakant, abstrakčiai? 70. Dvi savybės, sudarančios santyki- 
nių, abstrakčių ir susijungusių vaizdinių traktavimo būdo skirtybę. 
71. Vaizdiniai abstrahuojami dvejopu būdu, vienu iš jų abstrahuoja- 


mi pirmaeiliai vaizdiniai, o kitu — santykiniai vaizdiniai. 72. Skirtin- 

gumo ar panašumo vaizdinys, paimtas abstrakčiai, dažnai yra vieni- 
nis, o kartais - daugeriopas vaizdinys. 73. Malonumas arba nemalo- 
numas priklauso santykinių vaizdinių rūšiai. 74. Malonumas arba 
nemalonumas gali glūdėti ne tik realiuose, bet ir įsivaizduojamuose 
jutimuose. 75. Malonumą taip pat gali sužadinti jutimų ar kitos rū- 
šies vaizdinių tam tikra tvarka arba jungimasis. 76. Malonumą arba 
nemalonumą gali sukelti kokios nors tolesnės priežastys; atrodo, kad 
šie santykiniai vaizdiniai visuomet glūdi tam tikrame realiame išori- 
niame arba vidiniame jutime. 77. Jutimo energingumas arba silpnu- 
mas taip pat yra santykinis vaizdinys. 78. Kitos santykinių vaizdinių 
rūšys. 79. Santykiniai vaizdiniai gali būti aukštesnės ir žemesnės ei- 
lės. 80. Teigiami ir neigiami vaizdiniai, pastabos dėl jų. 81. Neturime 


poreikio išvardyti visas santykinių vaizdinių rūšis. 


V skirsnis 
Sąmonės (Bewusstsein) aiškinimas 
pagal šiame veikale išdėstytus principus 


82. Kas yra sąmonė (Bewusstsein), kokios dalys ją sudaro ir ar 
šios dalys priklauso pirmaeiliams ar santykiniams vaizdiniams? 
83. Sąmonė gali būti tarpiška ir betarpiška. 84. Tiesą sakant, sieloje 
negali būti jokio vaizdinio, kurio ji mažiau ar daugiau nežinotų. 
85. Kas yra minties analizė (analysis)? Dėmesys yra intelekto gebė- 
jimas, kuriam nepriklauso jokia atskira vaizdinių rūšis, bet jis vi- 


sus vaizdinius padaro aiškesnius. 


VI skirsnis 
Trumpos žinios apie gebėjimą norėti, 
arba valią, kiek šio gebėjimo aiškinimas priklauso logikai 


86. Gebėjimas jausti mums sužadina gebėjimą norėti, arba valią. 
87. Noras ir įgeidis, nenoras ir pasibjaurėjimas dažnai laikomi viena- 


reikšmiais terminais, nors tokie jie nėra. 88. Ne visuomet esti noras, 


— 197 — 


Angelas Daugirdas 


kai esti įgeidis, ne visuomet esti nenoras, kai esti pasibjaurėjimas. 
89. Žmogui būdingas gebėjimas remtis savo norais arba įveikti są- 
vo pasibjaurėjimus išplaukia iš jo sielos požymio, kurį vadiname 
valios laisve. 90. Kokiu požiūriu žmogaus valios aiškinimas pri- 


klauso logikai? 


VII skirsnis 
Zvilęsnis į tvarką, kuria atsiranda ir vienas 
po kito eina paprasčiausi žmogaus intelekto veiksmai 


91. Reikia žinoti tvarką, kuria intelekte pasireiškia ir vienas po ki- 
to eina jo paprasčiausių veiksmų rūšys. 92. Realūs jutimai, mums su- 
žadindami gebėjimą spręsti, teikia mums išorinių substancijų sąvoką, 
taip pat juntančios substancijos, arba mūsų sielos, sąvoką. 93.94. Mū- 
sų jutimų palyginimas mums teikia įvairius santykinius vaizdinius ir 


tai yra vienintelė priemonė įgyti šiuos pastaruosius vaizdinius. 


VIII skirsnis 
Apie logiškai traktuojamą 
žmogiškojo žinojimo ir vaizdinių pradžią 


95. Žmogiškojo žinojimo pradžios klausimas iki šiol buvo di- 
džiausias filosofijos sunkumas ir skatino gausius mokslininkų gin- 
čus. Jį galima tyrinėti dvejopai - metafiziniu ir loginiu požiūriu. 96. 
Logiškai nagrinėjamas šis klausimas gali turėti ketveriopą reikšmę. 
97.-100. Požiūris į žmogiškojo žinojimo pradžią logikus dalija į em- 
pirikus ir racionalistus; vieni ir kiti daugeliu dalykų galėtų sutarti, 
jei gerai susitartų dėl ketveriopos reikšmės, kuria gali būti paseka- 
ma Žmogaus žinių pradžia. 

101. Pirmajai problemai priklauso klausimas dėl įgimtų vaizdinių. 
Įgimtų vaizdinių nėra, bet žmogus turi įgimtus intelekto gebėjimus ir 
jų taikymui vadovaujančius dėsnius. 102. Kaip suprasti Kanto teiginį, 


kad kiekviename žmogiškajame pažinime materiją reikia skirti nuo 

formos, kitaip sakant, skirti aposteriorinius ir apriorinius, empirinius 
ir grynuosius pradus? 103. Galima teigti, kad kai kurie paprasčiausi 
mūsų vaizdiniai kyla iš karto dėl dviejų priežasčių, t. y. dėl objektų 
poveikio pojūčiams ir dėl mūsų intelekto prigimties; o kiti vaizdiniai 
tam tikru atžvilgiu priskirti tik šiai pastarajai priežasčiai. Čia taip pat 
aiškinama, ką reiškia kokio nors esinio pasyvus būvis ir aktyvus bū- 


vis, o skyrium paėmus ši pastaba taikoma mūsų sielai arba intelektui. 


IX skirsnis 
Vaizdinių skirstymas į juslinius 
ir intelektinius vaizdinius, taip pat pažintinių gebėjimų 
skirstymas į žemesniuosius ir aukštesniuosius 


104. Kas filosofams teikė akstiną žmogaus intelekto gebėjimus 
skirstyti į žemesniuosius ir aukštesniuosius? Šis skirstymas glau- 
džiai susijęs su vaizdinių skirstymu į juslinius ir intelektinius vaiz- 
dinius. 105. Kurie iš pirmaeilių vaizdinių turi būti vadinami jusli- 
niai ir kurie intelektiniai vaizdiniai? 106. Šio skirstymo taikymas 


santykiniams vaizdiniams. 


Antras skyrius 


KURIAME KALBAMA APIE SUDĖTINIUS INTELEKTO 
GEBĖJIMUS, APIE BŪDĄ JUOS FOBULINTI ARBA IŠSAUGOTI 
ĮPRASTAI ŽVALIUS IR APIE PIKTNAUDŽIAVIMĄ [AIS 


I skirsnis 
Apie sudėtinius intelekto gebėjimus apskritai, 
o skyriumi paėmus apie gebėjimą pažinti išorinius objektus 


107. Kaip turime suprasti sudėtinius intelekto gebėjimus? 108. Ar 
mūsų intelektas sudeda vaizdinius pagal gamtos pavyzdį ar savo 


valia? 109.-112. Ką reiškia terminas pažinimas ir keleriopa reikšme 

jis vartojamas? 113-117. Ką reiškia pažinti išorinį objektą ir kas šį 
pažinimą išplečia? 118. Neįgyjame jokio išorinio objekto išsamaus 
pažinimo. 119. Kas yra materialių esinių jėgos arba gebėjimai? 120. 
Kas yra išorinio objekto turinys, arba esmė, ir ar ji galima pažinti? 
121. Kaip turime suprasti materialių esinių susietus ir savaimi- 
nius požymius? 122. Savaiminis objektų vaizdinys visuomet turi 
būti neaiškus. 123. Nors negalime žinoti, kokie savyje yra esinių 
savaiminiai požymiai, tačiau turime būti įsitikinę, kad tokie po- 
žymiai egzistuoja. 124. Materialių esinių savaiminiai požymiai nė 
kiek nepanašūs į mūsų jutimus. 125. Šių pastarųjų neatitinka jo- 
kia tikrovė materialiuose esiniuose, o atitinka tik sąvokas. Ši tai- 
syklė yra svarbi. 126. Locke'o pateiktas materialių esinių požy- 
mių skirstymas. Kaip turime įrodyti šio skirstymo tikroviškumą? 
127. Kaip įgyjame tįsių, arba materialių, esinių vaizdinius? Čia 
pasirodo, kad, pagal mūsų intelekto dėsnius, turime pripažinti 
tam tikrą realumą esiniuose, atitinkantį jų tįsumo vaizdinį. 128. Ką 
reiškia klausimas, ar pats savaime objektas yra toks tįsus kaip at- 
rodo esąs? 129.-131. Įrodome, kad kūnų pavidalo, jų veikimo, jų 
dalių ryšio mūsų vaizdiniai nėra tuščias realumas. 132. 133. Išori- 
nių objektų vietos arba padėties vaizdiniai gali būti dvejopi: jusli- 
niai, arba reliatyvūs, ir intelektiniai, arba nereliatyvūs. Vietos vaiz- 
diniui, traktuojamam antruoju būdu, turime pripažinti realų ati- 
tikimą. 134. Iš ankstesnės analizės kylančios pastabos, būtent kad 
kūnų neskvarbumo vaizdinį atitinka tikrovė. 135. Kūnų judėjimo 
vaizdiniui tam tikromis aplinkybėmis taip pat būdinga realus ati- 
tikimas. 136. Kaip reikia suprasti rimties vaizdinį? 137. Dėl kokių 
priežasčių Locke'as kūnų pirminiams požymiams priskyrė skaičių 
ir kokiu atžvilgiu skaičiaus vaizdinį gali atitikti tikrovė? 138. Ben- 
dras ankstesnių pastabų rezultatas, būtent kad jomis pateisina- 
mas minėto filosofo pateiktas materialių esinių požymių skirsty- 
mas. 139. Kodėl čia neaiškiname tos kūnų savybės, kuri vadina- 
ma inercija (inertia)? 140. Materialių esinių požymių skirstymas į 


pastoviuosius ir laikinus. 

II skirsnis 
Materialaus tįsumo, kitaip sakant, 
materialių esinių, kiek jie tįsūs, vaizdinio analizė 


141. Trys esminės savybės, sudarančios tįsaus esinio, kiek jis tįsus, 
vaizdinio turinį. Ar vaizdinio tikroviškumas atitinka pirmąją savybę 
ir kokiu atžvilgiu atitinka? 142. Įrodoma, kad negali būti numatomas 
begalinis kūnų dalumas, nes mintyje skaidydami kokio nors kūno vaiz- 
dinį, turime pripažinti priėję tokias jo daleles, kurios tikrai pavienės, 
t. y. netįsios. 143. 144. Atsakoma į priekaištą tų, kurie sako, kad nedera 
suprasti taip, jog iš netįsių elementų galėtų susidaryti tįsūs esiniai. 
145. Be galo mažų nuotolių, kuriuose smulkiausios kūno dalelės lieka 
viena kitos atžvilgiu, jusliškai negalima įsivaizduoti, jie suvokiami tik 
mintimi. 146. Ankstesnė analizė mums išryškina antros iš trijų savy- 
bių, sudarančių tįsaus esinio esmę, reikšmę, būtent pasirodo, kad šios 
savybės vaizdinys yra tik neigiamas ir todėl jam nebūdinga atitikimo 
realumas. 147. Kas sudaro materijos mechaninių pradmenų ir žmo- 
gaus sielos skirtingumą? 148. Išryškėja šios pastarosios vertingumas 
ir viršenybė pirmiesiems. 149. Kūno mechaninių pradmenų kompak- 
tiško ryšio vaizdinys ir tuo pačiu paskutiniosios iš trijų savybių, suda- 
rančių tįsaus esinio vaizdinio turinį, vaizdinys atitinka tikrovę. 150. 
Kai vienas kūnas paveikia kitą, tai šio poveikio, taip pat gebėjimo pa- 
veikti vaizdinį gali atitikti ne kuri nors kita, o tik materijos mechani- 
nių pradmenų tikrovė. 151. Judėjimas ir vieta arba padėtis taip pat yra 
tik materijos pradmenų realios savybės. 152.-156. Dėl kokių priežas- 


čių sudėtinius esinius paprastai vadiname pavienėmis substancijomis? 


III skirsnis 
Dvejopo būdo, kuriuo tikrovė atitinka įvairius mūsų vaizdinius, 
išdėstymas. Šio išdėstymo taikymas anksčiau išaiškintoms Hesoms 


157. 158. Pasirodo, kad tikrovė mūsų vaizdinius atitinka ne vie- 


nodu būdu. Dvejopo būdo, kuriuo tikrovė atitinka, - faktiškojo ir 

kryptingojo - išaiškinimas yra labai svarbus. Pirmojo apibrėžimas 
ir antrojo pateisinimas. 159. 160. Tokių žinių arba vaizdinių, ku- 
riuos tikrovė atitinka kryptinguoju būdu, pavyzdžiai, o iš šių pa- 
vyzdžių išvedamas ir pateisinamas šio pastarojo būdo apibrėžimas. 
161. 162. Yra tokie realių esinių mūsų vaizdinių santykiai arba jun- 
giniai, kuriuos tikrovė atitinka faktiškai. 163. Priešingai visuotinei 
dabartinių logikų nuomonei, pasirodo, kad daiktų skirstymo į sub- 
stancijas ir požymius pagrindas yra faktinė tikrovė, t. y. kad ši tik- 
rovė ne tik mūsų mintyje, bet ir pati savaime yra arba substancija, 
arba požymis. 164. Bendros pastabos, kylančios iš tikrovės atitiki- 
mo dvejopo būdo išdėstymo. 165. Atitinkančiosios tikrovės skirsty- 
mas į faktinę ir kryptingąją yra natūralus ir būtinai reikalingas. 166. 
Kas manytina apie Kanto išgalvotas grynojo proto antinomijas? 167. 
Tikrovės bendroji reikšmė ir jos skirstymo papildymas. 168. Nors 
sąvokoms negali būti būdingas toks aiškumo ir giminingumo laips- 
nis, koks būdingas jutimams, tačiau sąvokos yra diferencijuotos, tin- 
kamesnės intelektui negu jutimai. 169. Reikia, kad žmogaus inte- 
lekte jutimai glaudžiai jungtųsi su sąvokomis ir būtų susiję su mū- 


sų vaizdinius atitinkančiais daiktais. 


IV skirsnis 
Tos pačios temos tęsinys. 
Ankstesnių pastabų taikymas 
materialių substancijų pavidalo, neskvarbumo 
ir inercijos vaizdiniams 


170. Materialių esinių pavidalo vaizdinį tikrovė gali atitikti tik 
kryptingų būdu. 171. Kaip suprasti kūnų neskvarbumą, žiūrint jų 
visos sudėties? 172. Kūnų neskvarbumas iš tikrųjų tarnauja jų me- 
chaniniams pradmenims. Kokia tiksli šio požymio reikšmė? 173. Ku- 
rias neskvarbumo mūsų vaizdinio dalis tikrovė atitinka ir kokiu bū- 
du? 174. Kas suprantama kūnų inercija (imertia)? Išryškėja du žy- 


miausi dvasinių ir materialinių substancijų veikimo būdo 

skirtingumo bruožai pagal šių pastarųjų judėjimą arba rimtį. 175. 
Pasirodo, kad šis skirtingumas yra ryškus ir griežtas. 176. Kaip su- 


prasti dvasines substancijas plačiąja reikšme. 


V skirsnis 
Apie materialių esinių diferencijavimą 


177. Bet kuriuos esinius diferencijuojame dviem atžvilgiais, t. y. 
arba būties skirtingumo, arba tapatybės atžvilgiu, arba skirtingu- 
mo ar panašumo atžvilgiu. Pasirodo, kad jų negalėtume skirti ant- 
ruoju atžvilgiu, jei pirmiau neskirtume pirmuoju atžvilgiu. 178. Ko- 
kiu būdu skiriame materialių esinių būtį? 179. Kokiu būdu pažįsta- 
me jų tapatybę? 180. Bet kurių esinių būties skirtingumo vaizdinys 
tikrovę atitinka faktiškai. 181. Bet kurių esinių būtį skiriame ne ki- 
taip, o tik remdamiesi realiais jų požymiais. 182. Būties tapatybės 
vaizdinį tikrovė negali atitikti kitaip, o tik kryptingai. 183. Termi- 
nas tapatybė ne visuomet vartojamas tiksliai. 184. Kaip diferencijuo- 


jame materialius esinius pagal jų skirtingumą arba panašumą? 


VI skirsnis 
Vaizduotės bei kai kurių šio gebėjimo 
veiksena besiremiančių vaizdinių išdėstymas 


185. 186. Vaizduotės principas yra įsivaizduotas juslumas. Kas 
yra atmintis ir kas yra vaizduotė tikrąja prasme? 187. 188. Be lytėji- 
mo pojūčio kiti pojūčiai objektų tįįsumo, dydžio, pavidalo, vietos, 
judėjimo ar kiekio vaizdinius mums gali teikti ne kitaip, o tik tuo, 
kad šių pojūčių teikiami realūs jutimai mums sužadina tam tikras 
įsivaizduojamų lytėjimo jutimų ir realių arba galimų esinių eiles. 
189. Erdvės, arba tuščio tįsumo, vaizdinys yra neigiamas pilno tį- 
sumo vaizdinio atžvilgiu ir todėl turi būti siejamas su šiuo pasta- 
ruoju. 190. Kaip susidarome begalinės erdvės vaizdinį? 191. Kan- 


tas netiksliai teigia, kad grynosios erdvės vaizdinys yra apriorinis 

ir intelektinis. 192. Grynosios erdvės vaizdinio negali atitikti jokia 
tikrovė už intelekto. 193. Kodėl erdvės vaizdinys mums atrodo esąs 
tarsi išorinis objektas mūsų minties atžvilgiu? 194. Reikia, kad mū- 
sų mintyje erdvės vaizdinys jungtųsi su pilno tįsumo vaizdiniu. 195. 
Išaiškinamas šis keblumas: kaip įmanoma, kad kartais galima tiks- 
liai išmatuoti erdvę, užskliaustą kokiomis nors sienomis, nors gry- 
noji erdvė už mūsų minties yra niekas. 196. Kaip įsivaizduojame 
tuščią vietą ir kodėl tokia vieta mums atrodo esanti kažkas realu? 
197. Kūdikis, pirmomis savo gyvenimo minutėmis žiūrėdamas į švie- 
są ir matydamas įvairius spalvų atspalvius, negalėjo turėti jokio tį- 
sumo vaizdinio - nei pilno, nei tuščio. 198. Išdėstomos priežastys 
tos iliuzijos, kuri mums liepia savo pačių jutimus talpinti išoriniuo- 
se esiniuose. 199. 200. Ši vaizduotės iliuzija yra būtinas žmogaus 
poreikis, kad jis galėtų išsaugoti savąją būtybę. 201. Lygiai jam rei- 
kia ir antros iliuzijos, kuri padaro, kad žmogus savo išorinius juti- 
mus sieja su savo kūno dalimis, kuriose glūdi jų priežastis. 202. Nors 
pati mūsų būtybės prigimtis mūsų vaizduotę paskiria iliuzijai, ta- 


čiau nepasmerkia suklydimui mūsų spręsmo arba įsitikinimo. 


VII skirsnis 
Laiko vaizdinio išdėstymas 


203. Laiko vaizdinio išdėstymą iki šiol ištiko daugiausia keblu- 
mų. Pasirodo, kad žmogus šį vaizdinį iš pradžių galėjo įgyti ne ki- 
taip, o tik įsivaizduojamus jutimus lygindamas su tikrove. 204. Ati- 
trauktų nuo jutimų sąvokų lyginimas mums negalėtų teikti laiko ar- 
ba nuoseklumo vaizdinio. 205. Žmogaus jutimų ir sąvokų tolydi seka 
yra būtent tai, ką vadiname laiku. 206. Iš kur kilo nuomonė, kad laiko 
vaizdinys atsiranda iš judėjimo vaizdinio? 207. Judėjimo sukelti kiti- 
mai, kurie mums yra laiko matavimo ribos, tikrai negali būti vadina- 
mi jo dalimis. 208. Tam tikrą sekos eilę sudarantys jutimai yra laiko 
dalys, o jų kiekis sekos tvarkoje yra laiko matas. 209. Suvokiant, kad 


vieni mūsų jutimai trunka ilgiau, o kiti trunka trumpiau, remiantis 

aiškintomis tiesomis, reikia numanyti, kad mums būdinga tam tikra 
taip greitai prabėgančių vidinių jutimų seka, kad nė vienam iš jų ne- 
galime suvokti nė mažiausios trukmės. Šie jutimai yra tikrieji laiko 
vienetai, momentai tiksliąja reikšme. 210. Kodėl žmogus negali aiš- 
kiai įsivaizduoti šių nuoseklių vidinių jutimų, kurie yra tikrieji laiko 
momentai, ir negalijų suskaičiuoti? 211. Kokias laiko dalis esame įpra- 
tę laikyti laiko skaičiavimo sistemos vienetais? 212. Kaip turime su- 
prasti Locke'o teiginį, kad negalime neabejotinų būdu įsitikinti tiek 
esant dvi lygias laiko dalis, tiek esant dvi lygias materialaus tįsumo 
dalis ir kad astronomų teikiamas dienų ir metų įvairios trukmės ma- 
tavimas gali būti netikslus? 213. Kokiu būdu iš praeities vaizdinio 
susidarome ateities vaizdinį ir kodėl pastarasis turi būti panašus į 
pirmąjį? 214. Kaip įsivaizduojame šį laiką, kuriame dar nesame gy- 
venę? 215. Ką reiškia chronologija, kitaip sakant, mokslas apie laiką? 
216. Kaip susidarome praeities amžinybės, ateities amžinybės ir vi- 
siškos amžinybės vaizdinį? 217. Laikomas nepaliaujamu laikas gali 
būti imamas dvejopa reikšme: pirma, susieta, arba santykine, paprasta 
reikšme, ir tada laikas yra ne kas kita kaip tam tikra vidinių jutimų 
tolydi seka, apie kurią kalbėta; antra, savaimine reikšme, ir tada lai- 
kas yra bet kurių kitimų bet kuriame esinyje seka. 218. Laiko vaizdi- 
nys pirmąja reikšme yra juslinis, o antrąja reikšme jis gali būti inte- 
lektinis vaizdinys. Čia aiškinama toji pojūčių iliuzija, kad labai grei- 
tai judantis esinys mums atrodo tuo pačiu metu esąs iš karto daugelyje 
vietų. 219. Nors iš šių vidinių jutimų, kurie yra tikrieji laiko momen- 
tai, negalime jusliškai pažinti jokios trukmės, tačiau juose glūdi tam 


tikra trukmė, kurią galime suvokti tik mintimi. 


VIII skirsnis 
Apie tikrovę, galinčią atitikti mūsų laiko vaizdinį 


220. Laiko vaizdinio palyginimas su tįsumo vaizdiniu. 221.-223. 
Įrodoma, kad mūsų laiko vaizdinys ne visuomet tuščias atitinkan- 


čios tikrovės atžvilgiu, būtent kad tikrovė gali atitikti tą laiko sąlygą, 

kurią vadiname trukme. 224. Priekaištas ankstesniam teiginiui, ku- 
rį galima išsakyti, turint omenyje nuolatinį materialių esinių kiti- 
mą. 225. Atsakant į šį priekaištą pirmiausia įrodoma, kad jokia kiti- 
mų bet kuri greita seka negali būti be galo daloma. 226. Įrodoma, 
kad, nepaisant kitimų sekos greičio, kiekvienas iš jų pavieniui gali 
trukti ilgiau ar trumpiau. 227. Pastabos, kylančios iš ankstesnės ana- 
lizės. 228. Aiškinama toji tiesa, kad kurio nors daikto egzistavimo 


laikas gali būti net išorinių esinių reali savybė. 


IX skirsnis 
Bendrosios pastabos apie gebėjimą spręsti, 
kuriose kartu išdėstoma tai, ką vadiname egzistavimu 


229. Trys kiekvieno sprendinio dalys. Kokiu atžvilgiu ši veiksena 
yra sudėtinė? 230. Kiekviename sprendinyje turi esmingai glūdėti eg- 
zistavimo vaizdinys. 231. Kas yra paskiras ir kas yra bendrasis egzis- 
tavimo vaizdinys? 232. Kodėl bendrąjį egzistavimo vaizdinį dažnai 
vartojame netiksliai — tarsi paskirai įsivaizduoto egzistavimo požy- 
mį? 233. Gamtoje nėra jokio bendrojo egzistavimo. 234. Abstraktus, 
arba bendras, egzistavimo vaizdinys yra santykinis vaizdinys. 235. Šį 
santykinį vaizdinį galima traktuoti įvairiais požiūriais. 236. Išvardija- 
mos šešios aukščiausios daiktų rūšys, kuriose tariama glūdint egzis- 
tavimą. 237. 238. Sprendiniai, kurie atrodo esą nepilni, jų skaidymas į 
juos sudarančius elementus. 239. Dėmesio verta šių sprendinių speci- 
fika. 240. Kokią reikšmę turės tie sprendiniai, kurie tam tikram dy- 
džiui pripažįsta ne dabartinį egzistavimą, bet kokį nors kitą egzistavi- 
mo aspektą? 241. Kai kurie iš šių daugeriopo egzistavimo aspektų gali 
kartu jungtis viename sprendinyje. 242.-244. Sprendiniai, kuriuose tam 
tikram esiniui priskiriamas tam tikras požymis; jų skaidymas į juos 
sudarančius elementus. 245. Šių ir pirmųjų sprendinių skirtingumas. 
246. Pastabos, kylančios iš gebėjimo spręsti analizės. 247. Spręsmo iš- 
dėstymas tinkamiausiai bus papildytas ten, kus bus kalbama apie žmo- 


giškosios kalbos įtaką mūsų intelekto gebėjimams plėtoti ir tobulinti. 

X skirsnis 
Apie juslinių vaizdinių sąryšį ir apie 
numanomus sprendinius, kuriuos akstina šis sąryšis 


248. Kaip suprantame juslinių vaizdinių sąryšį ir ką reiškia na- 
tūralus sąryšis? 249. Ką reiškia atsitiktinis vaizdinių sąryšis ir ko- 
kiais dėsniais jis grindžiamas? 250. Juslinių vaizdinių sąryšis visuo- 
met akstina išsakyti numanomus sprendinius, aiškinama šių pasta- 
rųjų reikšmė. 251. Kokia numanomų sprendinių nauda? 252. Pagal 
kokius požymius numanomus sprendinius galima skirti nuo neabe- 
jotinai tikrų sprendinių? 253. Kas yra atkaklūs numanomi sprendi- 
niai; pasirodo, kad jie anaiptol nėra instinktas. 254. Įrodoma, kad 
žmonės ir gyvuliai turi tikrąjį instinktą ir aiškinama jo reikšmė. 255. 
Žmonėms ir gyvuliams suteiktas instinktas turi būti išmintingos, 
pasaulį sukūrusios esybės kūrinys. 256. Kodėl ir žmonėms, ir gyvu- 
liams instinktas būna labiausiai reikalingas pirmosiomis jų gyveni- 
mo minutėmis? 257. Kodėl jo labiau reikia gyvuliams negu žmo- 
nėms? 258. Mūsų sprendiniai apie išorinių objektų tįsumą, jų padė- 
tį, pavidalą, dydį, kiekį ir t. t. priklauso atkakliems numanomiems 
sprendiniams, kai apie šias savybes sprendžiame iš akies. 259. 260. 
Kada mūsų atkaklūs numanymai mums yra naudingi ir kada žalin- 
gi? 261. Kokie yra požymiai, pagal kuriuos būtų galima atpažinti 


mūsų numanomų sprendinių tikrumą arba netikrumą? 


XI skirsnis 
Apie juslines iliuzijas ir klaidas, 
kurios gali būti ištaisomos patyrimu 


262. Pojūčių apgaulių arba klaidų didžiausioji dalis yra ne kas 
kita, o tik spėjamos prielaidos. Pirmiausia tai rodo regėjimo apgau- 
lės. 263. Kuo lytėjimo pojūtis viršija kitus pojūčius? 264. Regėjimo 
iliuzijos negali būti vadinamos apgaulėmis tikrąja prasme. Kokios 
dar kitos pojūčių klaidos priklauso šiai rūšiai? 265.-269. Išvardija- 


mos visos pojūčių apgaulių arba klaidų, besiremiančių spėjamais 

sprendiniais, rūšys. 270. Aiškintų pojūčių apgaulių arba klaidų rū- 
Šių visų atvejų bendroji išraiška. 271. Visas šias pojūčių klaidas ga- 


lima ištaisyti ne kitaip, o tik patyrimu. 


XII skirsnis 
Apie vaizduotės klaidas tikrąja prasme 


272. Ką suvokiame kaip tikrai vaizduotės klaidas ir kaip jas ski- 
riame nuo pojūčių klaidų? 273. Nuo ko priklauso pirmoji vaizduo- 
tės klaidų rūšis - sapnai? 274. Antroji vaizduotės klaidų rūšis - pa- 
mišusio intelekto fantazijos. 275. Vaizduotės klaidoms paprastai pri- 
skiriama klaidingas tikimybinis skaičiavimas, tačiau jos gali kilti ir 


iš klaidingo samprotavimo. 


XIII skirsnis 
Aiškinama toji Hesa, kad mūsų žinios 
apie kokias nors substancijas ir jų požymius, 
jei jas mus sukelia realūs jutimai, negali priklausyti 
jokiai klaidų rūšiai 
276. Įrodoma, kad realiu juslumu besiremiantys mūsų sprendi- 
niai, jog egzistuoja substancijos arba jų požymiai, negali priklausyti 
tam netikrumui, kuriam priklauso jau aiškinti numanomi sprendi- 
niai, arba priklausyti iš šių sprendinių išplaukiančių apgaulių ir klai- 
dų rūšiai. Iš šio dėstymo kylanti dvejopa nauda. 277. Ką vadiname 
betarpišku patyrimu ir ką - tarpišku patyrimu ir kokius mūsų spren- 
dinius apie išorinių substancijų bei jų požymių egzistavimą gali pa- 
tikrinti pirmasis patyrimas? 278. Mūsų sprendinius apie materialių 
substancijų susietuosius požymius gali patikrinti arba ištaisyti be- 
tarpiškas patyrimas. 279. Mūsų sprendinių apie išorinių substanci- 
jų egzistavimą betarpiškas patyrimas negali patikrinti arba ištaisy- 
ti. 280. 281. Sprendiniai apie substancijų savaiminius požymius ir jų 


poveikį mūsų pojūčiams lygiai taip pat negalimi šiuo būdu patik- 

rinti arba ištaisyti. 282. Dvejopa galima terminų Hesa ir klaida reikš- 
mė. 283. Klaida atpažįstama ne kitaip, o tik lyginant su tiesa, o ne- 
tikrumas - lyginant su tikrumu. 284. Mūsų realiu juslumu grindžia- 
mi sprendiniai apie išorinių substancijų ir jų savaiminių požymių 
egzistavimą, remiantis intelekto dėsniais, visuomet atrodo esą ne- 
klaidingi. 285. Pojūčių apgaulė, kuri mums liepia savo pačių juti- 
mus sieti su išorinėmis substancijomis, nėra apgaulė tų pojūčių, ku- 
rie sudaro galimų patyrimu patikrinti arba ištaisyti numanymų tu- 
rinį. 286. Kaip žmonės galėjo atskleisti šią apgaulę. 287. Vėlgi 
pasirodo, kad mūsų realiu juslumu besiremiantys sprendiniai apie 
išorinių substancijų ir jų savaiminių požymių egzistavimą negali 
priklausyti nė vienai klaidų ar apgaulių rūšiai, o todėl juos turime 
laikyti tikrais ir neabejotinais. 288. Ankstesnioji tiesa patvirtinama 


nauja pastaba. 


XIV skirsnis 
Tos pačios temos tęsinys, kartu 
aiškinami idealizmo ir skepticizmo šaltiniai 


289.-291. Trys svarbiausios priežastys davė pradžią skeptikų 
abejonėms ir neprotingiems idealistų teiginiams; šių priežasčių ana- 
lizė mums teikia naują argumentą, jog mūsų sprendiniais apie iš- 
orinių substancijų bei jų savaiminių požymių egzistavimą nedera 
nė mažiausiai abejoti, kai šiuos sprendinius sukelia realūs jutimai. 
292. Tolesnis idealizmo šaltinis. 293. Tarpiškas tikrumas yra kitos 
rūšies negu betarpiškas tikrumas, tačiau abu yra lygiai tikri, jei įro- 
dyta, kad jie išplaukia iš mūsų intelekto prigimtinių dėsnių. 294. 
Mokslo žmonių, norėjusių betarpišku akivaizdumu aiškinti tai, kas 
galėjo būti tik tarpiškojo tikrumo objektas, sukeltos beprasmybės. 
Čia įrodoma toji tiesa, kad tikri ir teisingi sprendiniai tik apie tuos 
daiktus, kurie galimi pažinti betarpiškai, niekam nepadeda patiki- 
mai ir teisingai pažinti ne tik išorinį daiktą, bet ir savo paties sub- 


stanciją. 295. Mūsų sprendinių, kad egzistuoja mums realius jutimus 

sukeliančios substancijos ir kad egzistuoja substancija, kurioje šie 
jutimai glūdi, tikrumas negalėjo būti įrodytas tiesiogiai, jis galėjo 
būti įrodytas tik netiesiogiai. 296. Anglų skeptiko Hume'o priekaiš- 
to žmogiškojo pažinimo tikroviškumui turinys. 297. 298. Atsakoma 
į priekaištą ir išryškinamos klaidingos idėjos, iš kurių jis kilo. 299. 
302. Išryškėja toji tiesa, kad priežastingumo principas (principiumi 
consalitatis) yra tam tikro mūsų intelektui prigimtinio dėsnio 


rezultatas, o todėl turi būti neklaidingas. 


XV skirsnis 
Apie dėmesį 


303. Kodėl daugelis logikų ir psichologų, aiškindami žmogaus 
intelektinius gebėjimus, nieko nekalba apie dėmesį? Išryškėja šio 
gebėjimo svarba. 304. Ką reiškia dėmesys kaip veiksena ir kaip ge- 
bėjimas? 305. Dėmesį taikant, jis vadinamas arba stebėjimu (obser- 
vatio), arba apmąstymu (reflexio). Šis gebėjimas glaudžiai susijęs su 
atmintimi. 306. Išorinių objektų negalime pažinti kitaip, o tik juos 
stebėdami. 307. Pati prigimtis žmogui suteikė polinkį stebėti, nors 
šis polinkis ne visų žmonių vienodas. Kokios gali būti specialios 
paskatos, verčiančios Žmogų stebėti? 308. [rodoma pavyzdžiais, kad, 
lavindamas gebėjimą stebėti, žmogus laikui bėgant gali įgyti neap- 
sakomai lengvą stebėjimo veikseną bei atlikti tam tikrus mechani- 
nius veiksmus, kuriems pirmoji vadovauja. 309. Konkretus lengvu- 
mas atlikti tam tikrus mechaninius veiksmus kartais gali būti tokio 
laipsnio, kad mums atrodys, jog dėmesys šiuo atveju nereikalingas. 
310. Šis įgudimu įgyjamas lengvumas buvo kai kuriems filosofams 
priežastis klaidingai spręsti, kad tam tikros mechaninių veiksmų 
eilės, kurioms iš pradžių reikia dėmesio, paskui tampa būtinos ir 
visiškai mechaninės, atliekamos be jokios pažinimo ir valios įtakos. 
311. Atrodo, kad dėmesio skirstymo į aktyvų ir pasyvų pagrindas 
glūdi pačioje mūsų intelekto prigimtyje. 312. Žmoguje pirmiausia 


pasireiškia gebėjimas stebėti. Vėliau nelygiai pradeda jame vystytis 

apmąstymas, jis eina kartu su samprotavimu ir su juo glaudžiausiai 
susijęs. 313. Apmąstymas daugiau ar mažiau būtinas kiekvienam 
žmogui. Išryškėja šio gebėjimo viršenybė stebėjimui. 314. Apmąs- 
tymas taip pat gali tobulėti padedant įgudimui ir patyrimui. Jis yra 
dvejopas - greitas ir lėtas; pirmasis vadinamas apmąstymu mažiau 
tikrąja prasme, antrasis vadinamas apmąstymu tiksliąja prasme. 315. 
Žmogus, ženkliai įgudęs stebėli ir greitai apmąstyti, mažiau geba 
apmąstyti tiksliai ir abipusiškai. Šiuos abu gebėjimus lavinant, nau- 
dingiausia išlaikyti pusiausvyrą. O jei tobulos pusiausvyros šiuo 
mastu negalima pasiekti, tai kur kas svarbiau turėtų būti lavinti ant- 


rąjį, o ne pirmąjį šių gebėjimų. 


XVI skirsnis 
Apie atmintį ir būdus jai išsaugoti arba patobulinti 


316. Atminties bendriausia reikšmę apibrėžimas. 317. Atskleidžia- 
mi šio gebėjimo poreikis ir svarba. Atminties skirstymas į kasdieniš- 
ką ir mokslinę. 318. Didžiulė žmonių atminties įvairovė priklauso nę 
tiek nuo atmintyje esančių žinių kiekio, kiek veikiau nuo jų rūšies. 
Atskleidžiamos šios įvairovės priežastys. 319. Vaizdinių sąryšis ir 
žinių tvarkingas išdėstymas mums labai palengvina atminties veik- 
seną. Būtent jei šis išdėstymas yra natūralus, arba filosofinis, tai 
jis gali šį gebėjimą sustiprinti tvirčiau negu atsitiktinis išdėstymas. 
320. Trys puikios atminties savybės. Retai atsitinka, kad jas visas 
galėtų turėti vienas asmuo. 321. Atsitiktiniu vaizdinių ryšiu grin- 
džiamos atminties skirtingumas nuo sisteminės atminties, būtent 
Žmogaus santykiuose su visuomene. 322. Vaikystėje atmintis reiš- 
kiasi pirmiausia plačiu gebėjimu įsiminti žodžius arba išraiškas. Kal- 
bos dovaną vartojantys vaikai paprastai moka žodžių daugiau ne- 
gu turi vaizdinių. 323. Šis, jau vaikystėje pastebimas pusiausvyros 
tarp žodžių ir vaizdinių įsiminimo nebuvimas neprieštarauja tikslui, 
kuriam pasiekti gamta suteikė žmonėms gebėjimą kalbėti, bet, prie- 


šingai, juos veda deramiausiu keliu. 324. Būdas, kaip turime elgtis 

su vaikais, juos mokydami įsiminti žodžius ir daiktus. 325. Žmogaus 
atmintis silpnėja senatvėje. Priemonės, kurios galėtų sėkmingai šiam 
atvejui užkirsti kelią arba bent atminčiai padėti. 326. Atminties lavi- 
nimo būtent mokslo objektų srityje padariniai. Atskleidžiamos prie- 
žastys, dėl kurių iš pradžių žmogui paprastai sunku pasiekti kokio 
nors mokėjimo pažangos, o paskui lavinantis ji greitai gali išaugti. 
327. Ką reiškia terminas dirbtinė atmintis? Kokia bendrąja taisykle 
remiasi šios rūšies atminties būdai? 328. Rašto išradimas taip pat 
priklauso dirbtinės atminties priemonėms. Analizuojamos priežas- 
tys, dėl kurių rašto vartojimas visuomet sėkmingai ir patikimai ati- 
tinka savo tikslą. 329. Kokiu būdu rašto vartojimas paprastai mūsų 
atminčiai padeda, būtent kokiuose dalykuose šios priemonės para- 


mos labiausiai reikia? 


XVII skirsnis 
Apie vaizduotės įtaką žmonių laimei 
arba nelaimingumui, taip pat apie būdus išvengti 
galimo ja piktnaudžiavimo 


330. Primenamas vaizduotės tikrąja prasme apibrėžimas. Išryš- 
kinamos šio gebėjimo dvi rūšys arba pakopos - žemesnioji ir aukš- 
tesnioji. 331. Vaizduotė žmonėms naudinga gali būti tik tada, kai ji 
susijusi su supratingumu ir skoniu. 332. Vaizduotė negali funkcio- 
nuoti kitaip, o tik padedant daugeliui kitų intelektinių gebėjimų. 
333. Vaizduotė negali būti visų žmonių vienoda, kiekviename žmo- 
guje ji turi reikštis kažkiek skirtingai. Ji nėra vien pačios prigimties 
dovana, bet kartu ji yra patyrimo ir intelekto polinkių faktas. 334. 
Vaizduotės vaisius yra dailieji menai. Vienų jų veiksena remiasi tik 
gebėjimu vaizduotis, o kitų veiksena remiasi kartu ir gebėjimu jus- 
ti. Vertingiausi meno kūriniai yra tie, kurie sužadina ne tik žemes- 
niąją, bet ir aukštesniąją žmonių vaizduotės pakopą. 335. Ne visiems 
dailiesiems menams vaizduotė teikia lygiai plačią sritį. 336. Dailiuo- 


siuose menuose reiškiasi išganinga vaizduotės įtaka ne tik žmonių 

papročiams, bet ir intelekto apšvietai. 337. Vaizduotės reikia ne tik 
dailiuosiuose menuose, bet apskritai visuose kituose mokėjimuose 
ir išradimuose. 338. Kuo skiriasi dailieji ir mechaniniai menai? 339. 
Nustatoma vaizduotės įtaka fizinių mokslų pažangai. 340. Vaizduotė 
gali turėti įtakos žmonių charakteriui, jų dorovei. 341. Nurodoma 
praktinė taisyklė, kurią pasitelkęs žmogus gali pagausinti savosios 
širdies jautrumą ir dorybės akstinus. 342. 343. Įrodoma, kad aistrin- 
gas nugrimzdimas į romanus ir tragedijas ne tik neprisideda prie 
žmonių moralinio charakterio pagerinimo, bet dar gali jį sugadinti. 
344. 345. Per daug išsikerojusi vaizduotė gali žmogui sukelti neviltį 
arba melancholiją. Kokiomis priemonėmis galima užkirsti kelią šiam 
nelaimingam padariniui? 346. 347. Pernelyg didelė vaizduotė taip 
pat gali žmogui sukelti tikrą intelekto pamišimą, arba beprotybę. 


348. Būdai išvengti šios intelekto ligos arba užkirsti jai kelią. 


PRIGIMTINIŲ 
MĄSTYMO TAISYKLIŲ 
ISDĖSTYMAS, 


arba 


TEORINĖ IR PRAKTINĖ 
LOGIKA 


ĮVADAS 


[ graikų kalbos kilęs* terminas logika visuotiniu įsi- 
tikinimu reiškia gero mąstymo meną. Kol pateiksime 
mokslinį, arba, kaip įprasta sakyti, scientistinį logikos api- 
brėžimą, pirmiau imame įprastinę jos reikšmę, nė kiek nenu- 
tolstančią nuo tiesos ir nė kiek nesvetimą tam mokslui, kurį 
turime aiškinti. Kaip visuose kituose mokėjimuose, kurių tiks- 
las - tam tikra veiksena, žmonės gali gerai arba blogai, tiks- 
liai arba klaidingai veikti, taip tas pat esti mąstyme, kuris yra 
sielos veiksena. Vadinasi, kaip nurodo muzikos, tapybos, pie- 
šimo, retorikos, poetikos ir t. t. taisyklės, kurių rinkinys lemia 
kiekvieno konkretaus mokslo meistriškumą, taip lygiai nu- 
rodo ir mąstymo taisyklės, kurių rinkinį vadiname logika. 
Šiuo terminu dar suprantame gebėjimą arba įgudimą 
tvarkingai mąstyti — ar jį įgijome kaip gamtos dovaną ir 
išplėtojame patyrimu, ar pasiėmėme iš minėtų mąstymo 
taisyklių; tokia yra termino logika antroji reikšmė. 


* Terminas logika kilęs iš graikiško žodžio /ogos, kuris lenkų kalba reiš- 
kia kalba, žodis. Skaitydami šį veikalą įsitikiname, kad žmogus net tacla, kai 
pats sau mąsto ir supranta, tai daro ne kitaip, o tik pasitelkęs tam tikrus 
kalbos ženklus, kitaip sakant, žodžius. Filosofai seniai žinojo šią tiesą ir 
todėl mąstymo meną jie pavadino ars logica - mokėjimu deramai vartoti 
žodžius turint tikslą tvarkingai mąstyti. 

Dažnai taip pat sakome, kad „to žmogaus logika blo- 
ga“ — tad čia pasirodo trečioji šio termino reikšmė, nes šiuo 
atveju juo žymime tik kiekvienam žmogui būdingą mąsty- 
mo būdą - blogą ar gerą, deramą ar klaidingą. Tokios yra 
termino logika trys reikšmės, o mūsų moksle jį vartosime 
tik pirmąja reikšme. 

II. Bet jei šia reikšme logika yra menas gerai mąstyti, o 
matėme, kad kiekvienas menas moksliniu požiūriu yra 
tam tikrų taisyklių rinkinys, tad pirmiausia kyla klausi- 
mas: ar žmogaus mintis gali būti pavaldi tam tikroms tai- 
syklėms? O jei pavaldi, tai kokios rūšies taisyklėms, t. y. 
arjos grindžiamos prigimtiniu žmogaus intelektu, ar gali 
būti ir žmonių laisvai išgalvotos? Nesunku suprasti, kad 
į šį klausimą reikia atsakyti jau mūsų mokslo įvade, nes 
antraip šiam objektui skirtas mūsų darbas gali būti mums 
nenaudingas. 

Atsakant į minėtą klausimą, pakanka atkreipti dėmesį 
į tai, jog visi Žmonės turi tiesos ir klaidos, gero ir blogo 
mąstymo vaizdinį. Esama tokių atvejų, kada net papras- 
tas žmogus yra tikrai įsitikinęs, jog kitas gerai arba blogai 
sprendė, teisingai arba klaidingai mąstė ir kartais net at- 
skleidžia savo paties spręsmo klaidas. O visus žmones 
kažkoks prigimtinis polinkis daugiau ar mažiau traukia 
pažinti tiesą ir išvengti klaidos, nors ne visuomet visi ir 
lygiai sėkmingai įgyvendina šį ketinimą. Tai tikrai rodo, 
kad žmogaus mintis gali ir, be abejo, privalo turėti savo 
taisykles. Juk iš tiesų ką reiškia, kai sakome „tas žmogus 
mąstė gerai, arba teisingai, o anas mąstė blogai, arba klai- 
dingai“, jei ne tai, kad tas žmogus mąstė taip, kaip priva- 
lėjo mąstyti, o tas kitas nemąstė taip, kaip privalėjo mąs- 
tyti, arba, o tai tas pat, kad pirmasis laikėsi mąstymo tai- 
syklių, o antrasis jų nesilaikė. Juk privalėjimo negalima 
suprasti be Haisyklės, nes terminas žaisyklė, paimtas apskri- 

tai, reiškia ne ką kita, o tik tam tikrą potvarkį, kitaip sakant, 
tam tikrą nuorodą, kokiu iš daugelio įvairių būdų koks nors 
reiškinys privalo vykti. Taigi pirmoji klausimo dalis jau iš- 
spręsta, t. y. įrodyta, kad mintis gali ir, be abejo, turi būti 
pavaldi tam tikroms taisyklėms. 

III. Dabar rūpi, ar gero mąstymo taisyklės išplaukia 
iš mūsų intelekto prigimties, ar gali būti ir laisvai žmo- 
nių išgalvotos? Manau, kad neatsiras nė vieno, kuris tvir- 
tintų, kad gero mąstymo taisyklės gali būti laisvos. Kaip 
nepaneigiama yra toji tiesa, kad visų bet kurių menų ir 
mokslų potvarkiams pradžią davė pati daiktų prigimtis 
ir jie tikslūs tik tiek, kiek išreiškia tai, ko mus moko pati 
gamta, taip tą patį reikia manyti apie pirmiausiojo me- 
no, kuris taikliai gali būti vadinamas visų kitų mokslų ir 
mokėjimų pagrindu, t. y. apie mąstymo meno taisykles. 
Dėl šios priežasties apie tą, kuris išsakė teisingą teiginį, 
padarė tikslią išvadą, paprastai sakome, kad jis mąstė na- 
tūraliai, samprotavo natūraliai, lygiai kaip priešingas, su 
tiesa nesuderinamas mintis ir išvadas vadiname nenatū- 
raliomis. Tad matome, kad išraiškos gerai mąstyti, teisin- 
gai mąstyti, natūraliai mąstyti laikomos vienareikšmėmis. 
Juk kiekvienas sutiks, kad pirm negu pasaulyje pasirodė 
pirmieji mąstymo potvarkiai, paskelbti ar žodžiu, ar raš- 
tu, Žmonės jau mąstė, o mąstyme tiesą atskirdavo nuo 
klaidingumo bei taisydavo ir svetimus, ir savo pačių tei- 
ginius. O kai tai darė tiksliai, negalėjo tada tam turėti ki- 
tų taisyklių, o tik tas, kurios jų intelektui buvo prigimti- 
nės. Pradedantys protu naudotis vaikai dar nežino, kas 
yra logika, o vis dėlto jie mąsto ir supranta, dažnai net 
gerai. Kas jiems padeda tai daryti? Paprastai sakome, kad 
jie tai daro prigimties vadovaujami; kitaip sakant, tai reiš- 
kia, kad patijų intelekto prigimtis jiems teikia tam tikras 
mąstymo taisykles, kurios jiems vadovauja tiesą skiriant 

nuo klaidingumo. Taigi įrodyta, kad gero mąstymo tai- 
syklės negali būti laisvos, bet turi išplaukti iš žmogaus 
intelekto prigimties. 

IV. Kadangi įsitikinome ką tik išaiškinta tiesa, nesun- 
kiai sutiksime ir su kita tiesa, t. y. kad šios taisyklės turi 
būti pastovios ir nekintamos. Visuotinai įprasta sakyti, kad 
tiesa yra viena ir visuomet toji pati. Ką gi kita turime šituo 
suprasti, jeigu ne tai, kad mums tiesą nurodančios intelek- 
to taisyklės yra pastovios ir nekintamos? Juk jei turėsime 
omenyje tiesos taikymą įvairiems objektams, ji bus gausi ir 
daugeriopa; arba veikiau turėsime beveik begalinį skaičių 
tiesų, kaip lygiai gali būti begalinis skaičius teisingų teigi- 
nių, besiskiriančių reikšme. Tačiau nėra abejonės, kad, jei 
tam tikra mintis, tam tikras teiginys kartą buvo teisingas, 
tokiu turi būti amžinai: tai reiškia, kad šiame teiginyje tie- 
5ą nurodanti intelekto taisyklė niekad nesikeičia ir todėl 
šis teiginys bet kuriuo laiku susietas su jo taisykle, visuo- 
met pasirodys esąs teisingas. 

V. Iš to, ką mes aiškinome, t. y. kad gero mąstymo 
taisyklės yra amžinos, pastovios ir nekintamos, kyla toji 
išvada, kad netvarkingo mąstymo klaidos turi būti kin- 
tamos ir nepastovios. Juk jei, matėme, klaida yra nukry- 
pimas nuo mąstymo taisyklių (III), o nukrypstantis nuo 
savo taisyklės gali veikti įvairiu būdu, tad žmogiškosios 
klaidos negali būti pastovios, nes jos nepavaldžios jokiai 
taisyklei. Todėl kas kartą buvo gerai ištirta ir pripažinta 
esant tiesa, tokia laikoma amžinai; o žmogaus daromos 
klaidos bei prasimanymai vienas po kito išryškėja ir iš- 
nyksta. Kaip tik šią tiesą išreiškia garsusis Romos orato- 
rius ir filosofas Ciceronas, sakydamas: oppinionum com- 
menta dies delet, naturae vero judicia confirmat - laikas iš- 
dildo nuomonių prasimanymus, o patvirtina prigimties 
sprendinius. 

VI. Gero mąstymo taisyklės ne tik pastovios ir nekinta 
laike, bet kaip besiremiančios bendrąja žmogaus intelekto 
prigimtimi, turi būti visiems žmonėms vienodos ir tos pa- 
čios. Nors šis teiginys iš pažiūros atrodo keistas ir prie- 
šingas tam, ką esame įpratę žmonėse matyti - tokį įvairų 
jų mąstymo būdą, dažnai apie tą patį dalyką kiekvienas 
sprendžia kitaip, tačiau atrodo, kad šį teiginį galima įro- 
dyti tolesnėmis pastabomis ir sutaikyti su tariamu prieš- 
taravimu, kurį jam pateikia patyrimas. Bendrų visiems 
žmonėms tam tikrų mąstymo taisyklių egzistavimas įro- 
domas tuo, kad žmonės, vienas kitam perteikdami mintis 
ir vaizdinius, dažnai sutaria todėl, kad remiasi bendro- 
mis mąstymo taisyklėmis. O kai nesutaria, tai kyla gin- 
čas, kuris, jei valdomas išmintingumo ir nuosaikumo dva- 
sios, siekia tikslo, kad vienas savo samprotavimo galia 
įtikintų kitą tiesa ir pataisytų jo teiginį, nes savo teiginį 
laiko geresniu ir teisingu. Bet jei tarsime, kad tiesos tai- 
syklės, kurias mums teikia mūsų intelekto prigimtis, nė- 
ra visiems žmonėms vienodos, kiekvieno žmogaus skir- 
tingos ir atskiros, tai tuo pačiu reikia tarti, kad kiekvienas 
ginčas, nors būtų protingiausias ir nuosaikiausias, būtų 
apskritai nenaudingas — kas vienam asmeniui pagal jo 
mąstymo taisykles būtų tiesa, kitam asmeniui, disponuo- 
jančiam skirtingomis taisyklėmis, būtų klaidinga, tada nė 
nebūtų bendro teisėjo pripažįstant tiesą arba klaidingu- 
mą. Darant tokią prielaidą, kuo įpareigotų bet kurie raš- 
tai, kurių tikslas yra apšviesti žmones ir juos įtikinti tiesa, 
jei kiekvienas iš jų, valdomas jam būdingų mąstymo tai- 
syklių, nepajėgtų vertinti to, ką kitas mąsto, net jo sąvo- 
kų. Tad pripažįstame, kad šios prielaidos laikytis negali- 
ma, 0 todėl turi būti teisingas jai priešingas teiginys, t. y. 
kad mąstymo taisyklės, kurias mums teikia mūsų intelekto 
prigimtis, turi būti visų žmonių vienos ir tos pačios. 

VII. Dabar aiškinsime, kodėl žmonių mąstymo būdas 
vis dėlto būna toks įvairus ir skirtingas, nors mūsų intelek- 
to prigimties teikiamos mąstymo taisyklės turi būti visų 
žmonių vienos ir tos pačios. Tai turi kilti ne iš ko nors kita, 
o tik iš to, kad ne visi žmonės lygiai moka tartis su prigim- 
tinėmis mąstymo taisyklėmis, ne visi lygiai jas žino, arba, 
o tai reiškia tą patį, ne visų jų intelekte jos lygiai aiškiai 
išsivysčiusios. Juk neginčysime, kad ne kartą atsitinka taip, 
jog vienas žmogus įtikina kitą tiesa ir ištaiso klaidingą jo 
teiginį. Kas tada įvyksta - ar tuo metu pakito to kito žmo- 
gaus prigimtinė mąstymo taisyklė? Betjau įrodyta, kad toks 
tvirtinimas būtų nesąmonė (IV). Veikiau sakykime, kad tas 
svetimomis pastabomis apšviestas žmogus geriau pažino 
prigimtinę savo intelekto taisyklę ir savo teiginį, kuris pir- 
miau su taisykle nesutarė, priderino prie šios taisyklės. O 
ši taisyklė ir pirmojo, ir antrojo žmogaus intelekte turėjo 
būti vienoda, nors antrasis ją geriau pažino negu pirmasis, 
nes galiausiai abu pripažino vieną ir tą pačią tiesą. Tai ro- 
do, jog tarp žmonių matomos teiginių bei mąstymo būdo 
įvairovės priežastis visai ne ta, kad žmogiškojo intelekto 
prigimtinės taisyklės kiekvieno Žmogaus turėtų būti kito- 
kios ir skirtingos; priežastis ta, kad įvairūs asmenys minė- 
tas taisykles pažįsta skirtingu aiškumo laipsniu, o todėl ne 
visuomet savo mąstymą su jomis suderina. Iš tiesų nenei- 
giame, kad, be abejo, žmonės gali turėti ir dažnai turi klai- 
dingas mąstymo taisykles, kurios tuo pačiu turi skirtis nuo 
visų kitų Žmonių mąstymo taisyklių, tačiau jas nurodė ne 
intelekto prigimtis, nes antraip ji būtų klaidingumo moky- 
toja — taip teigti reikštų pliaukšti niekus (III); betgi tai tai- 
syklės, kurias žmogus klaidingai susikūrė todėl, kad jų ne- 
derino su prigimtinėmis taisyklėmis. Tai taisyklės, kurias 
jis įgijo arba polinkiu apie daiktus spręsti skubotai ir pa- 
Vviršutiniškai, arba remdamasis svetimais teiginiais ir prie- 

tarais. Bet kadangi jau parodėme, jog žmogiškosios klai- 
dos turi būti nepatvarios, kintamos ir įvairios (V), tad visa, 
ką matome esant skirtinga Žmonių mąstymo būde, veikiau 
reikia priskirti jų suklydimams negu Žmogaus intelekto pri- 
gimtinėms taisyklėms. 

VIII. Įrodę, kad žmogaus mintis gali ir privalo būti 
pavaldi tam tikroms taisyklėms, kad gero mąstymo tai- 
syklės išplaukia iš mūsų intelekto prigimties, kad jos pa- 
stovios ir nekinta bet kuriame laike, vienos ir tos pačios 
visiems žmonėms, ir kai jau žinome, kad gerai mąstyti 
yra tas pat kaip teisingai mąstyti, kitaip sakant, būti nę- 
įpareigotam suklysti, - dėl to mes logiką apibrėšime taip: 
logika yra mokslas, dėstantis žmogui prigimtines mąstymo tai- 
sykles, kurios jam turi vadovauti ieškant tiesos bei ją atskiriant 
nuo klaidingumo. Tačiau žmogui, gyvenančiam į jį pana- 
šių būtybių draugijoje, nedaug pridėtų tiesos atskyrimas 
nuo klaidingumo, jei kartu jis nemokėtų jos išaiškinti ki- 
tiems ir ja įtikinti, nes žmogiškasis žinojimas žymų laips- 
nį gali pasiekti ne kitaip, o tik abipusiai keičiantis minti- 
mis ir vaizdiniais, todėl prie minėto logikos apibrėžimo 
reikia pridėti šiuos žodžius: i7 įvairias Hesas tvarkingai aiški- 
nant kitiems*. 

IX. Šis logikos mokslo vaizdinys mus įgalina suprasti pri- 
gimtinės logikos (logica naturalis) ir teorinės logikos (logica 


* Jei rūpi tik aiškiai išreikšti kiekvieną skyrium paimtą mintį, tai šiuo 
atžvilgiu taisykles turi pateikti gramatika, kuriai net nerūpi, ar mintys, kurias 
reikia išreikšti, yra teisingos ar klaidingos. Bet jei norime tvarkingai išdėstyti 
tam tikrą tarpusavyje susijusių ir vieną visumą sudarančių tiesų eilę, kuri 
vadinama sąranga, arba sistema, tada logika turi nurodyti deramą tvarką, 
kuria šios tiesos turi būti dėstomos, kad vienos tiesos išryškintų kitas ir su- 
teiktų tikrumą. Juk metodologija visuomet jungėsi su logika ir buvo laikoma 
šios pastarosios dalimi. 

artificialis) skirtingumą - taip filosofija skirsto mąstymo 
meną. Pirmoji yra ne kas kita kaip geras prigimtinių mąs- 
tymo taisyklių taikymas įvairiomis aplinkybėmis; antroji 
tas pačias taisykles išdėsto ir parodo, kas jos yra pačios 
savaime, paimtos apskritai, netaikant atskiriems atvejams. 
Žmogus, be prigimtinės logikos kitos neturintis, apie pri- 
gimtines mąstymo taisykles težino tiek, kad jomis galima 
vadovautis mąstant apie bet kurį dalyką; tačiau kas yra 
šios taisyklės pačios savaime, paimtos be jų taikymo ir 
bendruoju požiūriu, - to jis negali žinoti. Paklaustas, kaip 
tuo ar kitu atveju dera spręsti apie daiktus, dažnai atsa- 
kys taikliai. Tačiau paklaustas apie priežastį, kodėl taip, 
o ne kitaip konkrečiu atveju turime mąstyti, dažniausiai 
nemokės to paaiškinti. Dažnai net nesupras mūsų klausi- 
mo arba juo stebėsis. Iš tiesų nemokės kaip bemokslis žmo- 
gus, kalbantis gimtąja kalba, nežino, kas yra žodis, var- 
das, įvardis ir t. t., kaip būdvardis derinamas su daikta- 
vardžiu, pirmas linksnis su žodžiu, o tačiau kalbėdamas 
dažnai laikosi jam nežinomų gramatikos taisyklių. Tačiau 
teorinę logiką įvaldęs žmogus turi ne tik gerai naudotis 
prigimtinėmis mąstymo taisyklėmis, bet ir nurodyti prie- 
žastį, kodėl reikia mąstyti taip, o ne kitaip, t. y. turi išsa- 
kyti tam tikrą bendrąją tiesą ir nurodyti jos taikymą at- 
skiram atvejui. Žodžiu, pasak filosofų, prigimtinė logika 
leidžia tik pajusti, o teorinė logika turi išaiškinti. Pirmoji 
yra instinkto pavidalo, jis valdo mąstantį žmogų nepai- 
santjo žinojimo; antroji yra mokslas. Pirmoji yra visų žmo- 
nių dalia, net prasčiokų ir vaikų, antrąją gali įgyti tik tie, 
kurie šiam mokslui pasišventė. 

X. Čia būtų galima paklausti, ar naudinga žmonėms aiš- 
kinti prigimtines mąstymo taisykles, kai jie dažnai jomis 
naudojasi be šio aiškinimo? arba, o tai tas pat, ar žmonėms 
naudinga teorinė logika, kai kiekvienas iš jų turi prigimtinę 

logiką? Bet šitaip klausti, tai klausti: ar naudinga žmonėms 
aiškinti mechanikos dėsnius, kai Condillacas teisingai pa- 
stebi, jog Žmonės mechanikais buvo anksčiau, negu ėmė 
mąstyti apie mechaniką. Ar naudinga dėstyti retorikos, po- 
ezijos, gramatikos, muzikos, tapybos, architektūros ir t. t. 
meną, kai yra žinoma, jog žmonės pirmiau buvo kalbėto- 
jai, negu imta rašyti apie iškalbos taisykles; pirmiau buvo 
poetai, negu pasirodė eilėdaros menas; pirmiau vartojo kal- 
bą ir vienas kitą suprato, negu pažino gramatiką. Tas pat 
pasakytina apie kitus menus. Atrodo, kad niekas neginčys 
minėtų mokslų atradimų ir ištobulėjimo didžiulės naudos 
visuomenei; o argi turėtume manyti, kad pats bendriau- 
siai taikomas mąstymo menas, turintis vadovauti visiems 
kitiems menams ir mokslams, nėra naudingas? Kas gi ne- 
mato skirtingumo tarp žmogaus, kuris tik iš prigimties yra 
kalbėtojas ar poetas, dailininkas ar muzikantas, ir to, kuris 
šias prigimties dovanas išlavino menu? Tad kodėl šios pa- 
stabos neturėtume taikyti ir mąstymo menui? 

Be to, jei prigimtinė logika žmonėms yra pakankamas 
vadovas tenkinant pirmuosius gyvenimo poreikius bei jus- 
liškai patiriamų daiktų srityje, tai taip esti dėl to, kad tas 
pats patyrimas ištaiso žmonių suklydimus, kai jie ima ne- 
tiksliai mąstyti. Jei prigimtinė logika galėtų žmones atves- 
ti į kai kuriuos naudingus išradimus be teorinės logikos 
paramos, tai tų išradimų realumą ir naudingumą būtų ga- 
lima įrodyti žmogaus rankų veiksena. Bet kaipgi be teori- 
nės logikos apsieitų tie mokslai, kuriems tiesos išaiškini- 
mas priklauso nuo paties samprotavimo ir kurių netiks- 
laus įsivaizdavimo klaidos patyrimas ištaisyti negali, - tai 
abstraktūs mokslai (disciplinae abstractae), kurių tikslas yra 
iš mūsų intelekto prigimties išgauti tam tikras žmonijai la- 
bai svarbias bendrąsias tiesas, dėl kurių darbuojasi, pavyz- 
džiui, teisė, politika, teorinė ir moralinė filosofija? Kaipgi 

be nuodugnaus mąstymo taisyklių žinojimo apsieitų tokios 
sritys, kur įsitikinimas tiesa ir visa įrodymų galia priklau- 
so vien tik nuo taisyklingo mąstymo? Minėtus mokėjimus 
Hriančių mokslo žmonių teiginiai apie jų tiriamą objektą 
skiriasi, ir šis teiginių skirtingumas kai kuriais labai svar- 
biais požiūriais stebina. O jeigu dėl kai kurių bendrųjų tei- 
ginių jie sutaria, tai tų teiginių nemaža dalis turi būti nepa- 
kankamai tiksliai ir išsamiai ištirta, nes jų negalima patiki- 
mai taikyti bet kuriems atskiriems atvejams. Tai įrodo, kad 
minėti mokėjimai dar nepasiekė tos tobulumo ribos, ku- 
rios trokštame ir kurios siekia filosofai. O kaip gali ištobu- 
lėti, jei pirmiau nebus nuodugniai pažintas bei ištobulin- 
tas mokslas, kuris pagal eiliškumą yra pirmasis ir kuris 
jiems turi vadovauti, t. y. mąstymo menas? 

Pagaliau kaip bet kurio mokslo, taip ir logikos naudin- 
gumas priklauso ne tiek nuo jo objekto svarbos, kiek nuo 
būdo, kuriuo šis objektas Hriamas ir aiškinamas. Jei pasau- 
lyje atsirastų teisinga ir kartu išsami logika, kitaip sakant, 
tokia, kuri deramai išdėstytų Žmogui prigimtines mąsty- 
mo taisykles ir jų apimtų tiek, kiek reikia, kad jų sistema 
mums galėtų pakankamai išryškinti taisyklingą veikseną 
visose žmogiškojo žinojimo srityse, tai, remiantis ankstes- 
nėmis pastabomis, toks veikalas ne tik būtų naudingas, bet 
savo naudingumu turėtų įtikinti visus mąstančius žmones 
ir nuolat turėtų būti laikomas pavyzdžiu. 


LOGIKA 


Pirmas skyrius 


APIE ŽMOGAUS INTELEKTO 
NESUDĖTINIUS GEBĖJIMUS, 
ARBA TOKIUS, KURIE PASIREIŠKIA 
PAPRASČIAUSIAIS JO VEIKSMAIS 


III skirsnis 
Suvokimo, arba gebėjimo suvokti, išdėstymas 


£ 


p anašiai kaip išorinės substancijos, kai ją noriu 
traktuoti atitrauktai nuo šios substancijos man sukel- 
tųjutimų, sąvoka negali man būti tiek aiškus vaizdinys kaip 
jutimai (45.) ir negali įgyti jokio ryškumo laipsnio (45.), ly- 
giai taip reikia suprasti ir pačios manyje esančios mąstan- 
čios substancijos sąvoką. Juk kai iš minties arba traktuotės 
pašalinu bet kuriuos mano sieloje glūdinčius jutimus ir spe- 
cialiai ją traktuojų kaip substanciją, tada įgyju tik tokį sie- 
los vaizdinį, kad ji yra kai kas. Tad šiuo požiūriu, manosios 
sielos sąvoka niekuo nesiskiria nuo išorinės substancijos 
sąvokos (44.). Bet matėme, kad išorinės substancijos sąvo- 
ka dėl tam tikro mūsų intelekto dėsnio turi sietis su juti- 
mais ir kartu su jais sudaryti tam tikrą vaizdą; lygiai taip 
turime suprasti ir sielos sąvoką. Šios sudėties arba sąsajos 

rezultatas pirmuoju atveju yra kitoks negu antruoju, o tai 
reiškia, kad kokios nors materialios išorinės substancijos są- 
voka sąsajoje su jutimais man teikia visuomet skirtingą vaiz- 
dą, negu teikia taip pat sąsajoje su jutimais manosios sielos 
sąvoka. Juk pirmuoju atveju savojutimus susieju su tam tik- 
ros išorinės substancijos sąvoka vien tik tuo atžvilgiu, kad 
juos laikau tos substancijos sukeltu padarinių; 0 antruoju 
atveju savo jutimus susieju su tos substancijos, kurią laikau 
savo siela, sąvoka tuo atžvilgiu, kad jie glūdi joje pačioje. 
Pirmuoju atveju tik kai kuriuos jutimus susieju su tam tik- 
ros išorinės materialios substancijos sąvoka, t. y. tik tuos, 
kuriuos toji substancija man sukėlė, o ne kitus; antruoju at- 
veju apskritai visus jutimus, kuriuos tik galiu savyje paste- 
bėti, susieju su savosios sielos sąvoka, nes jie visi joje glūdi. 
Tik padedant šiems sudėtiniams vaizdams galiu mąstantijį 
esinį manyje skirti nuo bet kurių materialių esinių, nes, kaip 
matėme, jo neįmanoma išskirti pasitelkus pačias sąvokas. 
50. Vadinasi, priešingai aiškiai išvadai, - kad savo sie- 
los kaip substancijos vaizdinio niekuomet negalėtume tu- 
rėti, jei tam pačioje mūsų intelekto prigimtyje neturėtu- 
me tam tikro dėsnio, —- Kantas tvirtina*, kad šiame vaiz- 
dinyje nėra nieko tikroviško ir kad tas, kuris teigtų, jog 
mūsų sielai, paimtai kaip substancijai, būdinga realus eg- 
zistavimas, samprotavime darytų klaidą, kurią vadina 
grynojo proto paralogizmu“ „Labai atidžiai ir nešališkai ana- 
lizavau tariamus argumentus, kuriais minėtas filosofas 
stengiasi pagrįsti tokį išskirtinį tvirtinimą, tačiau turiu pri- 
pažinti, kad jie anaiptol nepaveikė mano įsitikinimo. Iš 
ilgo pagrindimo, kuriame Kantas išdėsto sumanytą da- 
lyką, matyti tik tai, kad Kantas visur yra ištikimas savo 


* Grynojo proto kritika. Apie grynojo proto paralogizmus ir t. t. 

nusistatytiems principams ir susikurtajai filosofijos kal- 
bai, nes dažnai vietoj sudėtingos tiesos įrodymo tik kar- 
toja esminius principus, į juos apeliuoja ir juos taiko; bet 
man atrodo, kad į tuos principus jo protas gerai nejįsigili- 
no. Būtent šis jo pagrindinis principas —- substancijos są- 
vokai (Begriff der Substanz) realumas būdinga tik tada, kai 
ji siejama su išoriniu patyrimu (Erfahrung, sinnliche An- 
schauung?), arba, šį principą išsakius įprastine kalba, kad 
realiu turime laikyti tik tai, ką mums apie išorinių objek- 
tų egzistavimą rodo pojūčiai - pasirodo esąs klaidingas 
ir visiškai savavališkas jį palyginus su mūsų aiškinimu. 
Juk matėme, kad mūsų sielos kaip substancijos žinojimas 
lygiai yra tam tikro mūsų intelektui prigimtinio dėsnio 
rezultatas, kaip ir žinojimas, jog egzistuoja išoriniai ob- 
jektai, o todėl lygiai turime pripažinti atitinkantijį tikro- 
viškumą pirmajam, kaip ir antrajam žinojimui, jei spręs- 
dami apie daiktus norime žengti teisingu keliu ir nesu- 
klysti. Šį dvilypį intelekto dėsnį galima išreikšti taip: Tai 
prigimtinis mūsų intelekto dėsnis, kad su jutimais sietųsi tam 
Hkrų išorinių priežasčių, sukeliančių šiuos jutimus, sąvokos bei 
tam tikros substancijos, kurioje jie glūdi, sąvoka. Vadinasi, 
Kantas netiksliai mąstė, kai realių jutimų mums sukel- 
tiems išorinių objektų vaizdiniams pripažino tam tikrą ati- 
tinkantįjį realumą [41.] ir neigė sielos kaip substancijos 
vaizdinio realumą, - juk matome, kad sekant neginčija- 
mu, pačios prigimties mūsų intelekte įskiepytu dėsniu, ly- 
giai turime teisę tvirtinti šio pastarojo vaizdinio realumą 
kaip ir pirmųjų realumą. Tad jei mes įrodėme egzistuo- 
jant šį dvilypį dėsnį, tai ir Kanto mąstymas turi nusileisti 
tiesai, nes, manau, niekas neginčys, kad klaidingumui su- 
griauti negali atsirasti veiksmingesnė priemonė negu jam 
priešingos tiesos iškėlimas visu jos ryškumu. Būtent savo 
skaitytojus noriu įtikinti, kad Kanto mąstymas, kuriuo jis 

siekia paneigti mūsų sielos kaip substancijos tikrovišku- 
mą ir šitaip sunaikinti visą psichologijos* reikšmę, remiasi 
klaidingomis mintimis, gerai neįsigilintomis ir painiomis. 
Bet kadangi Kantas savo samprotavimus plačiai išplečia, 
ir, be to, jo mokslinė kalba turėjo būti tamsi bei apsunki- 
nanti skaitytojus dėl tos priežasties, kad ji pritaikyta spe- 
cialiam ir tik jam būdingam daiktų sampratos būdui, to- 
dėl manau, kad, užuot išryškinus Kanto klaidas pačiame 
originale - tai išeitų už mūsų veikale užsibrėžtų ribų ir 
net patiems skaitytojams nebūtų malonus daiktas, - bus 
priimtiniau jas nurodyti trumpai, bet teisingai to paties 
samprotavimo kontūru, kurį savo veikale** pateikė žy- 
mus mokinys ir ištikimas šio filosofo šalininkas Wilhel- 
mas Krugas, Leipcigo akademijos filosofijos profesorius'*. 
Juk populiarumas, kurį minėtas autorius įgijo tarp savo 
šalininkų, man yra tam tikra garantija, kad nė vienas iš jų 
neįtars savo mokytoją netiksliai supratus arba neteisin- 
gai aiškinus. Taigi visa, ką čia pateiksime iš Krugo veika- 
lo, bus dalykiškas Kanto idėjų vaizdas, išsaugantis net jam 
būdingus terminus, o šį vaizdą mums vertinti yra tuo leng- 
viau, kad jo turinys pateiktas be jokių nereikalingų karto- 
jimųsi ir ištęstumo. 

51. „Atrodo, jog tai, kas mumyse mąsto (sako Krugas), 
dėl to turi būti vadinamas substancija savyje ir pačia sa- 
vaime, kad tas kažkas kiekviename pažinimo vyksme sa- 
ve įsivaizduoja kaip subjektą (substanciją), o ne kaip gry- 
ną kurio nors kito daikto predikatą (požymį). Bet kai šis 
vaizdinys nėra mąstančiojo subjekto tvirtas stebinys (behar- 
rliche Anschauunę), bet tik gryna mintis, lydinti kiekvieną 


* Psichologija - iš graikų k. kilęs terminas reiškia mokslą apie sielą. 
** System der theoretischen Philosophie. 

kitą mūsų vaizdinį, tad suprantama, kad iš to negalima 
patikimai išvesti intelekto substancialumo. Tai numačius, 
bet kurie kiti tokios psichologijos teiginiai turi netekti sa- 
vo reikšmės“ (Metafizika, $ 155). Čia pirmiausia matome, 
kad pats autorius sutinka, jog mūsų intelektas arba siela 
save įsivaizduoja kaip substanciją arba bent kaip subjek- 
tą, t. y. kaip daiktą savyje, o ne glūdintį kitame daikte, 
taigi pats transcendentalinis filosofas* čia tarsi pagerbia 
įprastinį protą, pripažindamas, kad žmogaus sielą turi įsi- 
vaizduoti taip, kaip vaizduojasi kiekvienas kitas žmogus, 
nors apieją kitaip sprendžia. Bet kas gi sudaro šį sprendi- 
nio ir vaizdinio nesutarimą? Kaipgi autorius įsitikino, kad 
visų žmonių intelektai dėl savo prigimties save įsivaiz- 
duodami kaip substancijas, čia negali suklysti? Kiek iki 
šiol žinome, visa to priežastis yra tai, kad autorius čia iš- 
tikimai laikosi minėto Kanto principo, kurio klaidingu- 
mą parodėme, t. y. kad substancijos sąvokai tik tada bū- 
dinga tikroviškumas, kai ji susijusi su patyrimu, kitaip 
sakant, su išoriniais objektais, mums pasireiškiančiais pet 
pojūčius. Bet kadangi siela negali į save pažvelgti per po- 
Jūčius kaip į išorinį daiktą, tai, pasak transcendentalizmo 
filosofų, nors ji save įsivaizduoja kaip substanciją, tačiau 
čia gali klysti, nes sprendžia apie tai, ko ji negali stebėti 
išoriniais pojūčiais. Negalėsime abejoti, kad būtent tokia 
yra autoriaus mintis, kai įsigilinsime į tai, ką autorius kal- 
ba tuojau po anksčiau pateiktos ištraukos, aiškindamas 
pirmąjį savo teiginį ir stengdamasis jį pagrįsti naujomis 
pastabomis. „Jei substancialumo sąvoka turi būti kam nors 
taikoma tuo būdu, kad tai būtų pažinta kaip realus esi- 


* Kadangi Kantas savo mokslą vadino transcendentaliniu, tai terminas 
transcendentalinis filosofas žymės šio mokslo išradėją arba šalininką. 

nys, reikia, jog man tai būtų duota pastoviu stebiniu, t. y. 
man reikia šiek tiek suvokti (1wahrnehmen) tai, ką laikas 
bepripildytų kuriuo nors ženkliu stebimų ir jusliškai pa- 
tiriamų realumų kiekiu. Bet tai turbūt tik išorinių objek- 
tų, arba erdvėje užimančių vietą daiktų, atžvilgiu. Vidi- 
niame juslume viskas tolydžiai kinta tiek daug, kad atsi- 
randa tokie būviai, kuriuose visos mintys, o su jomis ir 
pats jas lydintis Aš mąstau išnyksta. Todėl iš dalies yra 
teisinga, kad visos sąmonėje (BewussHsein) pasireiškian- 
čios mano mintys susiję su Aš vaizdiniu, t. y. kad jas jau- 
čiu kaip savo mintis, kad jas priskiriu sau kaip subjektui 
ir, vadinasi, kad man niekada neatrodo, jog būčiau kito 
daikto predikatas. Tačiau iš to neišplaukia teisėta išvada, 
kad esu substancija, nes neturiu jokio pastovaus savęs pa- 
ties kaip mąstančios būtybės stebinio“. Taigi čia matome 
ir antrą argumentą, kurį autorius jungia su pirmuoju, kad 
mūsų sielos kaip substancijos vaizdiniui paneigtų atitin- 
kantįjį tikroviškumą arba bent padarytų jį abejotinu. Šis 
antras argumentas turi būti toks. Nors man atrodo, kad 
tada, kai mąstau, esu subjektas arba substancija, tačiau, 
kadangi kartais esu tokiose būklėse, kuriose esu netekęs 
apskritai bet kurių minčių ir net Aš vaizdinio, kuris turi 
su jomis sietis, tad neturėdamas savęs kaip mąstančios 
būtybės pastovaus stebinio, negaliu mąstančios būtybės lai- 
kyti tikra substancija. Priešingai, kadangi išoriniai objek- 
tai, t. y. daiktai erdvėje, man būna duoti kaip pastovus 
stebinys, tad juos privalau laikyti substancijomis. Tačiau 
ką reiškia tas Kanto ir jo šalininkų susijęs su išoriniais ob- 
jektais pastovus stebinys, kuris, jų nuomone, įgalina mus 
šiuos objektus laikyti realiomis substancijomis? Jei neklys- 
tu, jis kilo vien iš to, kad transcendentalizmo filosofai dera- 
mai savęs pačių nesupranta ir vaizdinius suplaka su rea- 
lumais, vienus klaidingai laikydami kitais. O pirmiausia 

turime pastebėti, kad, kalbėdami apie išorinius objektus, 
šie filosofai realumą netiksliai paėmė vietoj vaizdinio; juk 
kodėl šių objektų stebinį jie vadina pastoviu, jei ne dėl to, 
kad šių objektų esinys yra pastovus, noriu pasakyti, kad 
jis nenyksta taip lengvai kaip mūsų turimi jų vaizdiniai? 
Taigi išorinių objektų substancija yra pastovi“ , tačiau kaip 
galėtų būti pastovus jos stebinys arba juslinis vaizdinys — 
jie autoriui reiškia tą patį (Metafizika, $ 15)? Nepaneigia- 
ma yra toji tiesa, kad išorinių substancijų jusliniai vaizdi- 
niai yra tiek kintantys ir nykstantys, kaip ir bet kurie kiti. 
Todėl transcendentalizmo filosofai netiksliai aiškina, nu- 
matydami tam tikrą pastovų stebinį, ir tikriausiai dėl to, 
kad realumą paima vietoj vaizdinio. Šiuo požiūriu jie da- 
ro tarsi paprastų Žmonių klaidą - šie mano, kad spalvos, 
garsai, kvapai ir t. t., be abejo, ir iš šių jutimų sudaryti 


* Mąstydami apie išorinius objektus, pirmiausia pastebime, kad jų esi- 
nys nėra toks nepastovus kaip jų reginys arba juslinis vaizdas, nes vienas 
ir tas pats išorinis objektas gali mums daugelį kartų sukelti savo vaizdą, 
kuris paskui paaiškės mūsų Intelekte ir nyks pagal tai, kiek kartų į jį nu- 
kreipsime arba nuo jo atitrauksime savo pojūčius, arba taip pat kiek kartų 
atmintis mums atnaujins jo vaizdą įsivaizduojamuose jutimuose. Be viso 
to, kiekvienas besivadovaujantis kasdieniškų protu žmogus yra įsitikinęs, 
kad šis objektas neišnyksta taip lengvai, kaip išnyksta jo reginys arba mū- 
sų intelekte piešiamas jo vaizdas, ir todėl sakome, kad išorinio objekto 
egzistavimas yra pastovus. Bet išoriniai objektai kaip materialūs esiniai 
gali nykti ir tarsi žūti suirus jų sudedamosioms dalims. Tačiau vėlgi filoso- 
fai žino, kad materialių esinių smulkiausios dalelės arba elementai niekad 
nežūva, jos iš tiesų gali laikui bėgant sudaryti kaskart naujus mechaninius, 
cheminius arba organinius junginius ir šitaip sukurti naujus materialius 
esinius, bet šių smulkiausių dalelių arba elementų, kuriuos filosofai dar 
kitaip vadina pirmine materija, egzistavimas niekuomet nedingsta. Taigi 
kiekvienam iš šių elementų, tiesą sakant, yra skirta substancijos sąvoka - 
tai paaiškės atitinkamoje vietoje. 


— 230 — 


PRIGIMTINIŲ MĄSTYMO TAISYKLIŲ IŠDĖSTYMAS 


ištisi išorinių substancijų vaizdai, glūdi tose pačiose sub- 
stancijose [22.], ir todėl nors šie vaizdai iš jų minčių jau 
išnyko, jie vis dėlto mano, kad jie išlieka substancijose, 
nes savo vaizdinių nemoka skirti nuo tikrovės. Nors Kan- 
tas kitose vietose aiškiai teigia, kad išorinių objektų rea- 
lumas nėra toks, koks atrodo mūsų pojūčiams, vis dėlto 
šis prieštaringumas anaiptol neturi mūsų stebinti atsižvel- 
gus į tai, kad kol filosofai neištiria savo žinių ir sprendi- 
nių pirmojo šaltinio, tol jų spręsmas turi būti dvejojantis, 
o išraiška — netiksli. Kartu čia matome naują tos tiesos, 
kurią anksčiau išaiškinome [39.], įrodymą, t. y. kad tam 
tikras mūsų intelekto dėsnis mums įsako išorinių substan- 
cijų mūsų sąvokas atitinkantį tikroviškumą skirti nuo pa- 
čių šių sąvokų, nes jei šio dėsnio nebūtų, mums niekuo- 
met nekiltų mintis, kad tų substancijų būtis pastovi, nes 
mes ką tik matėme, jog šis pastovumas pasitvirtina tik 
pačioms substancijoms, o ne turimoms jų sąvokoms. Ši 
pastaba lygiai tinka tiek išorinių objektų sąvokoms, tiek 
mūsų pačių kaip mąstančios substancijos sąvokai. Tad la- 
biausiai tikėtinas dalykas yra tai; kad transcendentaliz- 
mo filosofų pastovus stebinys yra netikslaus vaizdinių ir 
juos atitinkančios tikrovės skyrimo rezultatas, būtent ky- 
la iš to, kad vaizdiniai laikomi pirminiais išorinių objektų 
atžvilgiu. Dabar pamatysime, kaip tie patys filosofai, kal- 
bėdami apie mūsų sielos kaip substancijos sąvoką, pada- 
rė priešingą klaidą, t. y. vaizdinius palaikė tikrove. 

Juk kai mūsų autorius kartu su savo mokytoju teigia, kad 
žmogus negali turėti savo sielos tokio pastovaus stebinio, 
koks yra išorinių objektų stebinys, nes vidiniame juslumė 
viskas tolydžia eile tiek kinta, kad susidaro tokios būsenos, kurio- 
se visos mintys ir karhu su jomis pats Aš mąstau, nyksta, - tai 
aiškiai matyti, jog autorius Aš vaizdinį netiksliai palaikė 
pačia mąstančia būtybe, kitaip sakant, žmogaus siela. Aš 

vaizdinys iš Hiesų yra kaip tik šios būtybės vaizdinys, o ne 
pati būtybė. Šis vaizdinys, kaip ir bet kuris kitas, gali kar- 
tais žmoguje išnykti ir vėl atgyti, bet kiekvienas žmogus, 
sekdamas tam tikru savo intelekto įgimtu dėsniu, kol gy- 
vena, įsivaizduoja savąjį Aš kaip visuomet vieną ir tą patį, 
kaip nuolat trunkančią būtybę ir neprarandančią savosios 
būties tada, kai jame nyksta jo vaizdinys. Kas gi, pavyz- 
džiui, galėtų protingai pasakyti, kad jo Aš šiandien ne tas 
pats, kuris buvo vakar, - esą pirmąjį nakčia sunaikino gi- 
lus užmigimas, o antrasis šiandien gimė iš naujo? Todėljei 
nenorime įžeisti savo intelekto dėsnių ir būti panašūs į aiš- 
kius svajotojus, turime tikrovę skirti nuo vaizdinio, žmo- 
gaus sielos kaip substancijos sąvokos nelaikyti pačia šia 
substancija. Arba, tą pačią tiesą išsakant transcendentaline 
kalba, reikia sutikti, kad kiekviename žmoguje glūdi dve- 
jopas Aš: vienas - pastovus ir nekintantis, jis yra mąstanti 
substancija, arba žmogaus siela, kitas - nepastovus ir nyks- 
tantis, jis yra šios substancijos vaizdinys. Šis pastarasis iš 
tiesų glūdi pirmajame, nes žinios, kurias siela turi apie sa- 
vąją būtybę, gali būti tik joje pačioje, bet vis dėlto nuo jos 
skiriasi bruožais, kuriuos išaiškinome [49]. Juk tas pats mū- 
sų intelekto dėsnis, kuris, nepaisant išorinių objektų mūsų 
vaizdinių nykimo, mums įsako šiuos pastaruosius laikyti 
pastoviais esiniais, kitaip sakant, realiomis substancijomis, 
bei įsako pastovią būtį pripažinti mūsų mąstančiajai būty- 
bei, nors šios būtybės mūsų vaizdinys yra nykstamas. Čia 
nėra vidurio: arba reikia pripažinti žmogaus sielos substan- 
cialumą, arba likti idealistu pilniausia šio žodžio reikšme. 
Tad parodėme, kad transcendentalizmo metafizikų prie- 
kaištas, kuriuo jie nori susilpninti visuotinį vaizdinį, kad 
žmogaus siela yra substancija, neturi jokios vertės. Dar pa- 
rodysime, kad numačius priešingą teiginį, kyla visiškai juo- 
kingos ir absurdiškos išvados. 

53. Taigi įrodę, kad svarbiausios Kanto ir jo šalininkų 
idėjos dėl žmogaus sielos nesiderina su tiesa ir kad tuo 
pačiu jos niekuo negali pakenkti mūsų sprendiniams bei 
išvadoms, kuriuos parodėme esant tam tikrų mūsų inte- 
lektui įgimtų dėsnių padariniais, turime pripažinti tikra 
tiesa visa tai, kas iki Šiol aiškinta apie kalbamąją substan- 
ciją, t. y. kad žmogaus siela yra reali substancija, kad ji 
tikrai yra pavienė, nedaloma, nemateriali substancija, kad 
visos žmogaus mintys ir vaizdiniai glūdi tik joje, žodžiu, 
kad psichologija, nepaisant Kanto tvirtinimo, vis dėlto ne- 
prarado savo turėtos vertės ir reikšmės. Juk kiekvienas 
protingas žmogus nesunkiai supras, kokia didžiulė yra 
žmogaus sielos realios būties problemos ir moralinės fi- 
losofijos tiesų sąsaja. Išorinių materialių substancijų arba 
mūsų mąstančiosios substancijos egzistavimą ankstes- 
niuose samprotavimuose laikėme vien tik visuotinį protą 
atitinkančia idėja; ir nors šis egzistavimas iš tikrųjų yra 
toks, tačiau tvirtai teigti šią idėją atitinkantį realumą ne- 
drįsome tol, kol neatpažinome žmonėms šiuo požiūriu pri- 
gimtines mąstymo taisykles, tuo norėdami parodyti, kad 
nešališkai ieškome tiesos ir kad pakankamai skyrėme dė- 
mesio Kanto šlovei ar idealistų priekaištams. Bet dabar, 
pripažinę minėtų substancijų realų egzistavimą, žengsi- 
me visiškai pasitikėdami visuotinio proto vadovavimu, 
nes įsitikinome, kad visuotinis protas yra ne kas kita, o 
tik pačios prigimties nustatytų dėsnių taikymas Žmogaus 
mąstymui. Šią tiesą toliau tirdami remsimės naujais ko- 
mentarais, bet man atrodo, kad ir iki šiol vartoti argumen- 
tai yra pakankami ir nepaneigiami. 

54. Ne tik turiu žinių apie savo sielą kaip substanciją, 
bet, be to, žinau esant jos tiek pastovius, tiek laikinus po- 
žymius. Pirmaisiais vadinu sielos gebėjimus ir dėsnius, pa- 
gal kuriuos šie gebėjimai realizuojasi, antraisiais suprantu 

įvairias sielos būsenas, pavyzdžiui, jutimus, geismus ir įvai- 
rius joje nuosekliai pratekančius vaizdinius. Kadangi sielos 
gebėjimas tam tikra nekintama tvarka atlikti arba įgyti šias 
įvairias ką tik minėtas veiksenas yra jai įgimtas ir lygiai pa- 
stovus kaip jos substancija, bent kol ji susieta su kūnu, tai, 
kitaip sakant, mūsų sielos gebėjimai ir jų dėsniai yra jos pa- 
stovūs požymiai; 0 pati gebėjimų veiksena, priešingai, yra 
jos nepastovūs požymiai, kitaip sakant, būsenos. 

Ne kartą sakyta, kad sielos intelektinius gebėjimus ga- 
lima pažinti ne kitaip, o tik pažįstant įvairias mūsų mintį 
sudarančias veiksenas. Bet jau matėme, kad minties veik- 
sena - tai ne tas pat, kas gebėjimai, vien tik kuriais siela 
geba atlikti arba įgyti veikseną. Kaip pavieniui paimtuose 
arba įvairiai tarpusavyje derinamuose jutimuose neglūdi 
siela kaip substancija, o tik juos sužadina, taip lygiai juose 
neglūdi to, ką vadiname juslumu, vaizdinys, nes juslumas 
tėra sielos gebėjimas justi ir jis nėra joks jutimas. Kaip ką 
tik sakyta, jutimai yra sielos nepastovios ir praeinančios 
būsenos, ojuslumas yra sielos požymis lygiai pastovus kaip 
ir patijos substancija. Jutimai įgyjami laike, ojuslumas žmo- 
gui įgimtas, nes, pirmiausia, sieloje kilęs jutimas negalėtų 
kilti, jei pirmiau sieloje nebūtų gebėjimo justi. Taip reikia 
suprasti ir sąvokas bei įvairias kitas vaizdinių rūšis. Yra 
tam tikras mūsų intelekto prigimtinis dėsnis, kad vaizdi- 
nius skirtume nuo gebėjimo juos įgyti ir juos atitinkančių 
gebėjimų nelaikytume vienu dalyku. 

55. Jei abstrahuosimės nuo jutimų ir norėsime domėtis, 
kas yra juslumas pats savaime, tai tada jo sąvoka bus ne- 
aiški. Žinosime viena, kad jis yra mūsų sielos kažkoks gebė- 
jimas, o koks yra šis gebėjimas — nežinosime. Tą patį reikia 


pasakyti ir apie kitus intelektinius gebėjimus: juos imant 


atitrauktai nuo juos atitinkančios veiksenos, turėsime tik 
neaiškią jų sąvoką, nes yra žinoma, kad sielos gebėjimai 

pažįstami vien tik iš jos veiksenos. Priešingai, visi mūsų 
sielos gebėjimai, paimti atitrauktai nuo jų veiksenos, mums 
visuomet teikia vieną ir tą pačią sąvoką, t. y. sielos kažkokio 
polinkio sąvoką. 

56. Tačiau galima įžvelgti sielos kaip substancijos sąvo- 
kos ir sielos gebėjimo sąvokos skirtybę, tiek pirmąją, tiek 
antrąją paėmus atitrauktai nuo bet kurių jutimų. Pirmąją 
šių sąvokų galima imti pačią savaime, neatsižvelgiant į ki- 
tus vaizdinius [43.], o gebėjimo sąvokos šiuo būdu negali- 
ma imti, nes į galėjimą, arba gebėjimą, visuomet žvelgia- 
ma kaip kame nors esantį, kaip kieno nors požymį. Mąstant 
gebėjimo sąvoką, būtinai reikia kartu mąstyti substancijos, 
kurioje šis gebėjimas glūdi, sąvoką; o turint substancijos 
sąvoką, nėra būtina mąstyti jos požymius. Vadinasi, sielos 
kaip substancijos sąvoka yra pirmaeilis vaizdinys, o jos ge- 
bėjimo sąvoka yra santykinis vaizdinys - sekant tuo, kad 
paskui vaizdinius turėsime taip skirstyti. 

57. Sielos gebėjimai, kiek juos pažįstame iš jų veikse- 
nos, yra realūs jos požymiai. Nors visi šie gebėjimai glūdi 
vienoje nedalomoje substancijoje, nors visi gali išplaukti iš 
vieno jos polinkio, kurio nežinome, tačiau mūsų intelekto 
dėsnis mums įsako bet kuriai būtybei realiai pripažinti tiek 
įvairių gebėjimų, kiek Žinome jos įvairių veiksenos rūšių. 
Be abejo, gebantis skristi paukštis turi vieną požymį dau- 
giau už keturkojį gyvulį, galintį tik vaikščioti. Panašiai ir 
žmogus savo intelektiniais gebėjimais tikrai privalo turėti 
kai ką daugiau už gyvulius, negebančius samprotauti*. 


* Veikalo tęsinyje sužinosime, ką reiškia samprotauti. Kartu ten įsitikin- 
sime, kad žmogus kitaip samprotauti negali, o tik padedamas kalbos žen- 
klų, kitaip sakant, žodžių. Bet kadangi prigimtis gyvuliams nesuteikė kalbos 
dovanos, todėl reikia daryti teisingą išvadą, kad jie negali samprotauti. 

V skirsnis 
Sąmonės (Bewvusstsein) aiškinimas 
remiantis iki šiol evildentomis tiesomis 


82. Ką tik aiškinti santykiniai vaizdiniai mums teikia aks- 
tiną nagrinėti tai, ką dabartiniai vokiečių filosofai pavadino 
Bewvusstsein, o mes, lenkai, galime vadinti sąmone!!. Jie sa- 
ko, kad sąmonėje vaizdinys skiriasi nuo įsivaizduoto daikto 
ir įsivaizduojančiojo ir susijęs su jais abiem. Čia nesunkiai 
galima suvokti, kad sąmonė įsivaizduoto daikto, t. y. tam tik- 
ros išorinės substancijos, atžvilgiu ir įsivaizduojančiojo, t. y. 
mūsų mąstančiosios substancijos, atžvilgiu (čia kalbama apie 
tokius dalykus, nuo kurių vaizdiniai skiriasi) nėra kas nors 
kita, o tik tų dalykų sąvoka, įvairius vaizdinius jungianti į 
vieną vaizdą, kuris pirmuoju atveju priklauso išoriniam su- 
vokimui, o antruoju - vidiniam suvokimui, arba savižinai, 
ir priklauso pirmaeiliams vaizdiniams, apie kuriuos kalbė- 
jome [58. 59]. O dabar turime apsvarstyti ar paties vaizdinio 
įsisąmoninimas priklauso pirmaeiliams ar santykiniams 
vaizdiniams ir ar šis įsisąmoninimas skiriasi nuo paties vaiz- 
dinio, su kuriuo susijęs? 

Dėl pirmojo: kadangi kokio nors vaizdinio įsisąmoni- 
nimo mintyje negali būti be to vaizdinio, tai šis įsisąmoni- 
nimas turi priklausyti santykiniams vaizdiniams, nes jis 
imamas tarsi glūdintis kitame vaizdinyje, o pats savaime 
negali būti imamas. 

O į antrąjį klausimą - ar šis vaizdinio įsisąmoninimas 
skiriasi nuo to vaizdinio, ar tai viena tr tas pat? - atsakome 
taip. Nors šie dalykai glaudžiai tarpusavyje susiję - juk nei 
vaizdinio įsisąmoninimas negalimas be vaizdinio, nei vaiz- 
dinys negalimas be jo įsisąmoninimo, — tačiau šią vaizdi- 
nio ir jo įsisąmoninimo skirtybę būtų galima apibūdinti taip, 
kad pirmasis gali būti vienas ir tas pats, 0 antrasis gali būti 

didesnis arba mažesnis atsižvelgiant į ilgesnį ar trumpesnį 
dėmesio laiką, kurį skyrėme tam vaizdiniui, arba atsižvel- 
giant į mums tam tikro objekto sukelto įspūdžio galią. Pa- 
vyzdžiui, kai įsivaizduoju ar juntu našlaitės kvapą, tai, jei 
šiam vaizdiniui skiriu nedaug dėmesio, jį žinau mažiau, o 
jei ilgiau atkreipiu dėmesį, žinau daugiau, tačiau šis vaiz- 
dinys galiausiai man abiem atvejais yra vienas ir tas pats. 
Kitaip sakant, šis to kvapo vaizdinys pirmuoju atveju yra 
neaiškus, o antruoju atveju aiškus. Panašiai šūvio iš arti 
manęs esančio šautuvo vaizdinys man aiškesnis negu iš 
nutolusio šautuvo, nes pirmuoju atveju objektas stipriau 
paveikia klausos pojūtį, negu paveikia antruoju atveju. 

83. Taigi galima įsisąmoninti arba pirmaeilius, arba san- 
tykinius vaizdinius. Kai įsisąmoninama išorinė substanci- 
ja arba mūsų siela kaip substancija, tada vaizdinys yra pir- 
maeilis, apie tai jau kalbėta. Šiuo atžvilgiu įsisąmoninimą 
būtų galima vadinti farpiškuoju įsisąmoninimu, nes tiek apie 
išorines substancijas, tiek apie pačią savo mąstančiąją sub- 
stanciją žinome ne kitaip, o tik tarpininkaujant turimiems 
tų objektų vaizdiniams. Ojei įsisąjmoniname kokį nors vaiz- 
dinį, tai jis tada yra santykinis vaizdinys ir įsisąmoninimas 
gali būti vadinamas betarpiškuoju įsisąmoninimu, nes kiek- 
vienas vaizdinys pats savaime mums teikia žinias apie sa- 
ve ir tam nereikia kito objekto tarpininkavimo. 

84. Kai kurie metafizikai, tarp jų Locke'as ir Degėrando, 
teigia, kad mūsų sieloje gali būti tokie vaizdiniai, apie ku- 
riuos siela nežino, taigi, pasak jų, vaizdiniai gali egzistuoti 
bejų įsisąmoninimo. Jei (sakau) siela savo jutimų neįsidėmi 
dėl to, kad jutimai silpni arba truko labai trumpai, arba ir 
dėl to, kad siela užsiėmusi kitais jutimais bei vaizdiniais, 
tada apie tuos jutimus ji nieko nežino. Pirmasis čia minėtų 
filosofų savo teiginiui įrodyti pateikia tokį reiškinį. Kai žmo- 
gus labai dėmesingai skaito knygą, jam beskaitant daug kartų 

tenka užmerkti akis, taigi tiek pat kartų akimirkai netekti 
šviesos, tačiau jis nežino, kad šviesos jutimą jam daugel kar- 
tų nutraukia tamsos vaizdinys, taigi šio pastarojo vaizdinio 
nežino, nors jį privalo turėti. Reikia apsvarstyti, kokia reikš- 
me turime imti šį teiginį. Jei jį imsime griežtąja reikšme, t. y. 
jei teigsime, kad mūsų sieloje yra tokie vaizdiniai arba juti- 
mai, kurių ji visiškai nežino, tai toks teiginys bus klaidingas. 
Juk kas gi yra koks nors, sakyčiau, net smulkiausias vaizdi- 
nys, jei ne mūsų minties dalis, t. y. tam tikro sudėtinio vaiz- 
do, kurį siela įsivaizduoja ir tarsi sau piešia, dalis? Juk vaiz- 
dinys arba jutimas, kuris nepasiektų mūsų sielos, nebūtų 
neijoks jutimas, nei vaizdinys; o jei jis sielą pasiekia, tai tuo 
pačiu joje reiškiasi ir todėl siela apie jį turi daugiau ar ma- 
žiau žinoti. Dėl to minėtame teiginyje, paimtame griežtąja 
reikšme, turi elūdėti prieštaravimas. 

Bet jį imsime tąja reikšme, kad mes galime turėti tokių 
vaizdinių ir jutimų, apie kuriuos siela žino tiek mažai, jog 
tarsi jų neįsisąmonino, jiems niekuomet specialiai neskyrė 
dėmesio, jie nepaliko jos atmintyje jokio pėdsako ir todėl 
dabar joje jų arba jau nėra, arba nors ir yra, bet jie nustelbti 
kitų vaizdinių, kurie labiau patraukė jos dėmesį, ir todėl 
jie egzistuoja taip, tarsi niekada nebūtų buvę, nes siela apie 
juos negali nei kalbėti, nei mąstyti, - šia reikšme paimtas 
anksčiau pateiktas teiginys bus teisingas. Juk kiekvienas 
nuosavu patyrimu gali būti įsitikinęs, jog nepakanka turė- 
ti vaizdinių, kad juos išlaikytume atmintyje ir jais pagau- 
sintume mūsų žinojimą, bet dar reikia į juos sutelkti dėme- 
sį ir tam tikrą laiką jais domėtis, nes kuo mažiau tokiu vaiz- 
diniu domėsimės, tuo lengviau jis mums iškris iš atminties. 
Jau minėta, kad yra įvairūs mūsų vaizdinių įsisąmonini- 
mo laipsniai, tad šio įsisąmoninimo laipsnis gali būti toks 
mažas, jog jį galima laikyti nieku, nes jis niekuo nepagau- 
sina mūsų žinių. Bet sakyti, kad mūsų sieloje yra tokie vaiz- 

diniai, kurių siela visiškai nežino ir niekada nežinojo, tai 
prieštarauti sau pačiam - šitai jau parodėme. 

85. Iš to, ką iki šiol sakėme, išplaukia, kad jei tam tikrą 
vaizdinį sudaro daug į vieną sujungtų pavienių vaizdinių, 
o tai Žmogaus intelekte paprastai vyksta ir apie tai bus kal- 
bama toliau, tai norint, kad tas sudėtinis vaizdinys būtų 
aiškus ir tikslus, reikia išskirti visas jo dalis ir kiekvienai iš 
jų tam tikrą laiką skirti dėmesio. Toks sudėtinių vaizdinių 
traktavimo būdas vadinamas minties analize (analysis), apie 
ją vėliau pasakysiu plačiau. Tad dėmesys (attentio) yra 
intelekto gebėjimas, kuriam nepriklauso jokia speciali vaiz- 
dinių rūšis, bet kuris visus vaizdinius padaro aiškiausius, 
pagilindamas jų įsisąmoninimą. Ypač intelektinius vaizdi- 
nius įgyjame ne kitaip, o tik abstrakcijos būdu [46.]. Todėl 
jeigu jų niekada neatitrauktume nuo juslinių vaizdinių ar- 
bajutimų, su kuriais jie natūraliai susiję, tai juos taip men- 
kai įsisąmonintume, tarsi jų mūsų mintyje nė nebuvo, nes 
negalime nei jų išskirti, nei juose orientuotis. 


VIII skirsnis 
Apie logiškai traktuojamą 
žmogiškojo žinojimo pradžią 
<...> 


101. Mūsų žinojimo pradžios problemai priklauso ir me- 
tafizikus varginęs klausimas: ar mūsų sieloje yra įgimtų 
vaizdinių ar nėra? Juk kiekvienas žino, kad jusliniai vaiz- 
diniai arba jutimai mumyse atsiranda laikui bėgant ma- 
terialioms substancijoms paveikus pojūčius ir kad iki šio 
poveikio jų negalėjome turėti; todėl tokie vaizdiniai buvo 
pavadinti įgytais (idene aguisitae). Tačiau kiti metafizikai 
įžvelgė mūsų mintyse esant kitos rūšies tam tikrus vaiz- 
dinius arba žinojimą, kurie jiems neatrodė priklausan- 

tys nuo jutimo arba patyrimo, ir šiuos pastaruosius kai 
kurie metafizikai pavadino įgimtais (idene innatae), juos ski- 
riant nuo įgytų vaizdinių. Aptarsime, ką reiškia minėtas 
klausimas ir kaip į jį reikia atsakyti. 

Jei įgimtais vaizdiniais suprantame Žmogaus mintyje re- 
aliai esančius vaizdinius nuo pirmosios akimirkos, kurioje jo 
siela buvo sukurta ir su kuriais jis gimė, tai aišku, kad tokie 
vaizdiniai žmoguje negalimi, nes mes parodėme, jog žmo- 
gus pirmiausia turi jutimus ir jie jo sieloje įsikuria ne kitaip, o 
tik objektams paveikus pojūčius, tik po to jutimai jam suke- 
lia kitos rūšies vaizdinius. Taigi vaizdinius pasekant šiuo po- 
žiūriu, jie visi yra įgyti ir nė vienas jų nėra įgimtas. 

Ojei įgimtus vaizdinius suprasime, kaip tam tikrą mūsų 
būtybės prigimties polinkį įgyti laike tokius ir tokius vaiz- 
dinius, tada visi žmogaus vaizdiniai bus įgimti, net ir juti- 
mai bus įgimti, nes jutimai mums sukeliami ne tik dėl to, 
kad objektai paveikia mūsų pojūčius, bet ir todėl, kad mūsų 
siela iš prigimties taip nusiteikusi, kad įgytų jutimus tada, 
kai pojūčiai jai perteikia objektų poveikį. Tačiau taip sakyti 
nederėtų. Veikiau sakykime, kad mūsų sieloje yra įgimti jos 
požymiai, t. y. jos gebėjimai ir dėsniai, pagal kuriuos gebėji- 
mai plėtojasi, o ne vaizdiniai ar kita intelektinė veiksena. 

102. Kanto požiūris, žmogiškajame pažinime iš inte- 
lekto prigimties išplaukiančius pradus skiriantis nuo tų, 
kurie kyla iš patyrimo, taip pat priklauso žmogiškojo ži- 
nojimo pradžios problemai. O uždavinys, kurį vokiečių 
filosofas šioje srityje kėlė ir stengėsi jį išspręsti savo veikale 
Kritik der reinen Vernunft“ , kaip tik atrodo esąs panašus į 


* Šie terminai lenkiškai reiškia: Grynojo proto įvertinimas arba nagrinė- 
jimas. Originalo kalba esu susipažinęs tik su šio veikalo antruoju leidimu, į 
kurį savo nuorodose arba citatose nukreipiu skaitytoją. 

tą, kurį mes ką tik aptarėme. Mat nors Kantas savo veikalo 
pradžioje (p. 1) aiškiai teigia, kad joks pažinimas negali 
laike eiti pirmiau patyrimo, kad, priešingai, kiekvienas pa- 
žinimas prasideda kartu su patyrimu, tačiau terminai, ku- 
riais žymi pradus bei juos priskiria žmogaus prigimčiai, 
gali skaitytojui sukelti nuomonę esą Kantas tvirtinęs įgim- 
tus vaizdinius. Štai kalbamojo uždavinio turinys ir atsaky- 
mas į jį: „Kaip žmogiškajame pažinime tai, kas kyla iš mū- 
sų intelekto prigimties, galima skirti nuo to, ką teikia paty- 
rimas?“ Pats Kantas atsako taip: visa, kas žmogiškajame 
pažinime kinta ir įvairu, yra duota patyrimo, o tai kas visuo- 
tina ir būlina, remiasi žmogaus intelekto prigimtimi; pir- 
masis yra pažinimo materija, antrasis - pažinimo forma; pir- 
masis vadinamas nposterioriniu, antrasis - aprioriniu, arba 
pirmoji pažinimo dalis yra empirinė, antroji - grynoji (p. 1, 
3,34, 164). Neketiname aiškinti čia pateiktos taisyklės reikš- 
mės ir nurodyti jos tikslumo ar netikslumo. Tačiau tikra 
tai, kad Kantas palyrimo teikiamais pradais, kitaip sakant, 
pažinimo materija supranta jutimus, t. y. juslinius vaizdi- 
nius. Tad, atrodo, galima sakyti, kad Kantas, pateikdamas 
vieną svarbiausių savo teorijos problemų, netiksliai aiški- 
na. Juk jutimai - realūs ar įsivaizduojami - yra mūsų sielo- 
je ir niekur daugiau negali būti [20.]; negalima teigti, kad 
priejutimų neprisideda mūsų intelekto prigimtis ir kad jie 
duoti vien tik patyrimu. Jei sielos prigimtis nebūtų pritai- 
kyta priimti tuos pakitimus arba jų vaizdus, kuriuos va- 
diname jutimais, tai šie joje niekuomet negalėtų prabusti. 
Todėl veikiau sakome, kad jutimai yra dviejų viena su kita 
susietų priežasčių rezultatai, t. y. objektų poveikio pojū- 
čiams ir mūsų sielos polinkio priimti atmainas, vadinamas 
jutimais; užuot sakę, kad, jutimai duoti patyrimo, veikiau 
sakome, kad juos mūsų sieloje sukelia patyrimas. O kai pats 
Kantas mano, kad vaizdiniai skiriasi nuo jutimų, kuriuos 

priskiria žmogaus intelekto prigimčiai ir vadina pažinimo 
forma, jie taip pat pasireiškia sieloje per patyrimą (p. 1-34), 
tai šituo nenurodo jokios priežasties, dėl kurios jutimus rei- 
kėtų laikyti duotus patyrimo, o kitus vaizdinius laikyti grin- 
džiamais žmogaus intelekto prigimtimi. Teiginys, kad pa- 
tyrimas mums teikia tik tai, kas įvairu ir kinta, ir negali 
teikti to, kas visuotina ir būtina, nieko nereiškia, jei, pagal 
Kanto teoriją, pažinimo forma visuomet turi būtinai jung- 
tis su materija; todėl galima sakyti, kad patyrimas mums 
lygiai teikia ir tai, kas visuotina ir būtina, ir tai, kas įvairu 
ir kinta. 

103. Beje, nors atrodo, kad visi žmogaus minties pradai 
lygiai kilę tiek iš mūsų intelekto prigimties, tiek iš objektų 
poveikio pojūčiams, dabar parodysime, kad kai kuriuos iš 
tų pradų tam tikru atžvilgiu galima priskirti pačiai žmo- 
gaus intelekto prigimčiai, o kitus — dviejų drauge paimtų 
ką tik nurodytų priežasčių junginiui. Šią tiesą pirmiausia 
paaiškinsime pavyzdžiu iš pojūčiais patiriamo dalyko. 

Tegul, pavyzdžiui, judantis kūnas A sutinka rimties bū- 
vyje esantį kūną B ir šį pastarąjį sužadina judėti. Padarinį - 
kūnas B buvo sužadintas judėti, kitaip sakant, pakeitė savo 
ankstesnį būvį - paprastai priskiriame kūno A poveikiui, 
tačiau iš tikrųjų šis padarinys yra dviejų drauge susietų prie- 
žasčių rezultatas, t. y. kūno A poveikio kūnui B ir šio turėto 
polinkio įgyti tam tikrą pokytį, kurį vadiname judėjimu, nes 
jei kūnas B šio polinkio nebūtų turėjęs, tai kalbamojo pada- 
rinio nebūtų buvę net esant kūno A poveikiui. Bet kai tas 
pats kūnas B, kartą išjudintas tolydžiai juda, nors kūnas A 
daugiau jo neveikia, tai nors šio antrojo padarinio negalėtų 
būti be pirmesnio kūno A poveikio, vis dėlto sakome, kad 
kūnas B, kartą išjudintas, tolydžiai juda dėl to, jog jis iš savo 
prigimties tam pritaikytas, kitaip sakant, šį antrąjį padarinį 
priskiriame jau konkretaus kūno pačiai prigimčiai. 

Dabar tai, ką matėme, kai materiali substancija veikia 
sau panašią substanciją, taikysime, kada materiali sub- 
stancija veikia mąstančiąją, arba sielą. Taigi materiali sub- 
stancija, paveikdama sielą per pojūčius, joje sukuria tam 
tikrą pokytį, kuris vadinamas jutimu, ir, jau matėme, šis 
padarinys nekyla nei vien tik iš esinių poveikio pojūčiams, 
nei vien tik iš mūsų intelekto prigimties, bet kyla iš abiejų 
šių priežasčių sąsajos. Disponuodama jutimais, siela su- 
kuria sąvokas, o šį antrąjį padarinį turime priskirti pačiai 
mąstančiosios substancijos prigimčiai. Kaip paprastai sa- 
kome, kad kūnas A sukėlė kūno B būvio pokytį, t. y. kad 
ji išjudino, kad buvo to akstinas, ir nesakome, kad kūnas 
A tolydžiai sukelia kūno B judėjimą, taip reikia ir sakyti, 
kad materialios substancijos, paveikdamos sielą, sukelia 
joje jutimus ir yra tik akstinas kitos rūšies vaizdinių, ku- 
rie joje eina po jutimų. Žodžiu, visuomet, kai viena sub- 
stancija paveikia kitą, pirmosios substancijos poveikiui 
priskiriamas tik tas padarinys, kuris dėl šio poveikio pir- 
miausia pasirodo antrojoje substancijoje; o kiti padariniai 
šioje substancijoje, nesant naujo pirmosios substancijos po- 
veikio, priskiriami antrosios substancijos prigimčiai. Pir- 
masis padarinys yra jos neveiklus būvis (status passivuus), o 
kiti padariniai yra veiklus būvis (status activus), arba šie 
pastarieji padariniai taip pat vadinami substancijos B sa- 
varankiškais veiksmais (achus spontanei), nes taip filosofai 
paprastai vadina bet kuriuos tam tikros substancijos ak- 
tyvius veiksmus, kurie kyla ne iš jos valios, bet iš jos pri- 
gimties. Kai tik šią bendrąją pastabą taikysime mūsų in- 
telektui, aišku, kad jo neveiklus būvis yra jutimai, o po jų 
einantys kitos rūšies vaizdiniai yra jo veiklūs būviai. Apie 
pirmuosius sakome, kad juos sukėlė materialių esinių po- 
veikis pojūčiams, o apie antruosius reikia sakyti, kad šis 
poveikis buvo tik jų akstinas. 

KURIAME KALBAMA APIE 
SUDĖTINIUS INTELEKTO GEBĖJIMUS, 
APIE BŪDĄ JUOS TOBULINTI ARBA 
IŠSAUGOTI ĮPRASTAI ŽVALIUS IR 
APIE PIKTNAUDŽIAVIMĄ JAIS 


I skirsnis 
Apie sudėtinius intelekto gebėjimus 
apskritai, o skyrium paėmus apie gebėjimą pažinti 
išorinius objektus 


Įš šiol stengėmės aiškintis nesudėtinius žmogaus inte- 
lekto gebėjimus, t. y. parodyti visas paprasčiausias min- 
ties veiksenos rūšis, kurias geba mūsų siela. Tačiau mes jau 
turėjome akstiną manyti, kad mūsų mintį visuomet sudaro 
ne vienos rūšies elementai, bet įvairios jų rūšys joje jungiasi, 
idant teiktų sudėtinius vaizdinius. Vadinasi, kaip sielos ge- 
bėjimą atlikti įvairius paprasčiausius intelektinius veiksmus 
pavadinome nesudėtiniais intelekto gebėjimais, taip šios sub- 
stancijos gebėjimą tuos intelektinius veiksmus išdėlioti įvai- 
ria tvarka galime vadinti sudėtiniais intelekto gebėjimais. 

108. Mūsų intelektas savo vaizdinius išdėlioja arba pa- 
gal tam tikrą pavyzdį, kurį jam teikia realūs esiniai, arba 
savo paties nuožiūra - tai bus aiškinama vėliau. Sudėti- 
niams pirmosios rūšies vaizdiniams priklauso kiekvienas 
išorinio objekto pažinimas, o sielos gebėjimą tokiems vaiz- 
diniams, kitaip sakant, pažinimams, vadinsime gebėjimu 
pažinti išorinius objektus. Apie šią sudėtinių vaizdinių rū- 
šį kalbėsime pirmiausia. 

109. Kalbamajam gebėjimui geriau suprasti pirmiau- 
sia reikia įsigilinti į tai, ką turime suprasti terminu pažini- 
mas ir keleriopa reikšme jis gali būti vartojamas. Pažinti 

(noscere) bendriausia reikšme yra tas pat, kas žinoti, todėl 
šia reikšme kiekvienas žinojimas yra pažinimas. Tačiau 
pasirodo [83], kad žmogus apie savo vaizdinius gali ži- 
noti betarpiškai arba gali tarpiškai žinoti apie tuos vaiz- 
dinius atitinkančius daiktus, todėl nepaisant, ar ką nors 
žinome apie savo intelekto veikseną, ar jos padedami žŽi- 
nome apie kitus dalykus, visa tai gali būti vadinama pa- 
žinimu, šį terminą vartojant bendriausia reikšme. Šia 
reikšme gebėjimas pažinti yra būtent tai, ką mes anks- 
čiau [3] pavadinome intelektu (mens, facultas cognoscitiva, 
intellectus sensu latiori)". 

110. Bet paprastai šį terminą vartojame tiksliąja, kitaip 
sakant, mažiau bendra reikšme ir tada pažinimu supranta- 
me ne ką kita, o tik bet kurį pojūčiais įgytą žinojimą, arba 
tokį, kurį sudaro tam tikri žymintys jutimai. Pavyzdžiui, 
apie asmenį, kurio niekada nematėme, paprastai sakome: 
žinome, kad pasaulyje yra asmuo, turintis tokį vardą ir pa- 
vardę, tačiau jo nepažįstame. Kodėl sakome, kad jo nepa- 
žįstame? Ogi todėl, kad nežinome, kokius jutimus tas as- 
muo savo buvimu mums galėtų sukelti, paveikdamas mū- 
sų pojūčius. Aišku, kad čia pažinti reiškia daugiau negu 
žinoti ir kad šioje antrojoje reikšmėje turi iš esmės glūdėti 
tam tikri žymintys jutimai. Bet kadangi įrodėme, kad vien 
per pojūčius negalėtume žinoti jokios substancijos — ir iš- 
orinės, ir tos, kuri mumyse mąsto [27.-49.], tai tiksliausiai 
suprastas kokios nors substancijos pažinimas reikš tokį jos 
žinojimą, kuriame jutimai, padedant sąvokai, susieti į vie- 
ną vaizdą [35.]. 

111. Betjutimai gali būti realūs arba įsivaizduojami, tad 
ir pažinimą, net paimtą antrąja reikšme, galima suprasti 
dvejopai: vienu atveju jis reiškia tokį žinojimą, kurį įgijau 
nuosavu patyrimu, o kitu atveju - svetimu patyrimu įgytą 
žinojimą, iš tam tikros substancijos arba daikto aprašymo; 

juk paprastai sakoma: „tą asmenį, tą substanciją, tą daiktą 
žinau tik iš aprašo“. Pirmuoju atveju terminas pažinimas 
imamas būdingiausia reikšme, antruoju atveju jo reikšmė 
mažiau būdinga. Tačiau šiomis abejomis pastarosiomis 
reikšmėmis pažinimas sudaro tai, ką logikai, tiesą sakant, 
vadina cogmitio, connaissance* , o gebėjimą taip pažinti va- 
dina gebėjimu pažinti griežtąja reikšme (facultas cognosciti- 
va sensu stricHori). 

112. O tokias žinias, kurių sudėtyje visai nėra žymin- 
čiųjų jutimų, kitaip sakant, kurių nėra tarp intelekto vaiz- 
dinių griežtąja arba negriežtąja reikšme [105. 106.], logikai 
jau nepriskiria gebėjimui pažinti būdingąja reikšme, betjas 
priskiria gebėjimui mąstyti. Šį pastarąjį terminą vartoda- 
mi griežtąja reikšme [3. Nuoroda], jį talpina tarp aukštes- 
niųjų intelekto gebėjimų ir vadina facultas cogitandi arba 
intelectus sensu strictiori“. 

Atrodo, kad dabar, kai turime kalbėti apie gebėjimą pa- 
žinti išorinius objektus, įspėjimas, jog; terminą pažinimas var- 
tosime būdingiausiąja reikšme, būtų nereikalingas. 

113. Taigi įvairiais pojūčiais įgytus jutimus, sąvoka susie- 
tus su tam tikra išorine substancija, vadiname tos substanci- 
jos arba to objekto pažinimu, kitaip sakant, jo jusliniu vaiz- 
diniu. Čia pasirodo, kad kiekvieno išorinio objekto pažini- 
mas įgyjamas ne kitaip, o tik padedant spręsmui; juk 
matėme, kad sąvoka yra tam tikro sprendinio, kurį mums 
sužadina tam tikras mūsų intelekto prigimtinis dėsnis, re- 
zultatas [40.]. Būtent kiekviename išorinės substancijos pa- 


* Lotynų kalbos terminas cognitio ir prancūzų kalbos terminas connaissan- 
ce, atitinkantys mūsų terminą pažinimas, aiškiai rodo, kad su jais siejamas vaiz- 
dinys yra ne paprastas, bet sudėtinis, nes ir patys šie terminai yra sudėtiniai. 
Norint juos mūsų kalboje perteikti pažodžiui, tektų vadinti susipažinimu"“. 

žinime turi glūdėti tiek sprendinių, kiek yra su ta substan- 
cija siejamų jutimų, nes kiekvieną iš jų priskiriame kon- 
krečiai substancijai kaip padarinį savo priežasties. 

114. Objekto pažinimas mums išsiplečia ne tik pažįs- 
tant jo santykius su mūsų juslumu, t. y. žinojimu, kokius 
jutimus jis mums sukelia paveikdamas įvairius pojūčius, 
bet ir pažįstant jo santykius - pirmiausia su mūsų kūnu, 
pasekant, kaip jis paveikia mūsų kūno organinę jėgą, pa- 
vyzdžiui, ar jis gali būti maistas, kuo nors kūnui padėti 
arba būti jam žalingas, o antra, pažįstant jo santykius su 
kitomis substancijomis — kaip jis jas paveikia ir, atvirkš- 
čiai, kaip yra jų veikiamas, pavyzdžiui, kalorikas“ visus 
kūnus išplečia, jungdamasis su rūgštimi, šis taurusis me- 
talas išskiria rūdis ir t. t. 

115. Kaip išorinės substancijos santykius su mūsų jus- 
lumu pažįstame jutimais, kuriuos mums ta substancija su- 
kėlė, taip pažįstame ir jos santykius su mūsų kūno organi- 
ne jėga. Juk jei, pavyzdžiui, tam tikrą substanciją naudoja- 
me kaip maistą ar gėrimą, tai iš to anksčiau ar vėliau 
kylantys jutimai mus įspėja, ar ta substancija mums yra 
šiuo atžvilgiu naudinga ar žalinga. 

116. Pagaliau tarpusavio santykiai, kuriuose gali būti vie- 
na kitą veikiančios išorinės substancijos, pažįstami ne kitaip, 
o tik remiantis tuo, kad substancija, patyrusi kitos substan- 
cijos poveikį, mūsų pojūčiuose sukelia jutimus, skirtingus 
nuo tų, kuriuos anksčiau sukėlė, arba nors ir tuos pačius, 
tačiau bent kitaip modifikuotus. Tai paaiškinsime pavyzdžiu. 
Tarkime, kad tam tikrą rimtyje esantį kūną, kurį matau ir 
kuris yra baltos spalvos, kitas kūnas sužadina judėti. Nors 
naujas kūno būvis man sukelia tą patį baltumo jutimą, 
kurį sukėlė ir anksčiau, tačiau dabar jutimas yra kitaip 
modifikuotas, nes judėdamas kūnas mano akį paveikia kas- 
kart kitu kampu, tad iš šio kūno kylantis baltumo jutimas 

kiekvienu momentu modifikuosis skirtingu būdu, o to ne- 
galėjo būti tada, kai šis kūnas buvo rimtyje. Tačiau baltumo 
jutimą ir pirmuoju, ir antruoju atveju vadinu tuo pačiu juti- 
mu, nes abiem atvejais jis yra baltumo jutimas, tik antruoju 
kitaip modifikuotas negu pirmuoju atveju. 

Tačiau dažniausiai išorinė substancija, patyrusi kitos 
substancijos poveikį, sukelia mums, sakau, ne kitaip mo- 
difikuotus jutimus, bet skirtingus nuo tų, kuriuos anks- 
čiau sukėlė. Šią tiesą patvirtina nesuskaičiuojama gausa 
ir įprastinių reiškinių, ir fizinių ar cheminių eksperimen- 
tų. O ypač chemikai žino, kad jei dvi skirtingos substan- 
cijos, viena kitą veikdamos gimininga jėga, susijungs iki 
prisotinimo taško, tai šitaip susijungusios mums teiks vi- 
siškai skirtingus jutimus nuo tų, kuriuos mums anksčiau 
sukėlė viena arba kita šių substancijų, iki jos sudarė che- 
minį junginį. 

117. Vadinasi, mūsiškasis išorinių substancijų pažini- 
mas kaip prasideda jutimais, taip ir plečiasi ne kitaip, o tik 
perjutimus. Juk ar pažinsime išorinio objekto santykius su 
mūsų juslumu, ar su mūsų kūno organine jėga, ar su kito- 
mis išorinėmis substancijomis, visuomet mūsų pažinimą 
iš esmės turi sudaryti jutimai. Pirmuoju atveju pažinimas 
priklausys gamtos istorijai“, antruoju —- medicinos moks- 
lui, trečiuoju - fizikai ir chemijai. 

118. Ankstesnės pastabos mums išryškina tą tiesą, kad 
dėl jokio išorinio objekto negalime būti įsitikinę, jog jį pa- 
žįstame išsamiai ir visiškai. Juk nors ir žinotume, kokie yra 
jo santykiai su mūsų juslumu arba su mūsų kūno organine 
jėga, taip pat su kai kuriomis materialių esinių rūšimis, ta- 
čiau neįmanoma žinoti, kokie gali būti jo santykiai su viso- 
mis pasaulyje egzistuojančių esinių rūšimis. Objektų paži- 
nimas šiuo atžvilgiu mūsų patyrimu būtų beveik begalinis 
užsiėmimas. 

119. Materialaus esinio gebėjimas mums sukelti tokius, 
o ne kitokius jutimus, taip pat paveikti mūsų kūną arba 
kitus esinius, arba ir įgyti jų sukeliamus tokius ir ne kito- 
kius padarinius pagal tai, apie ką kartą kalbėta [114.-116.], 
mums teikia šio esinio įvairių požymių, arba gebėjimų, jė- 
gų, polinkių (nes visa tai reiškia tą patį) pažinimą. 

120. Jei tarp šių požymių, arba tam tikro esinio jėgų, ga- 
lėtume matyti tokį aiškų, ryškų ir būtiną sąryšį, kaip, pa- 
vyzdžiui, vienos matematinės tiesos ir kitos matematinės tie- 
sos sąryšį, tada ištirtume išorinio objekto prigimtį ir žinotu- 
mejo turinį, kitaip sakant, esmę (essentia). Juk bet kurio daikto 
turiniu vadiname tą jo pirmiausiąją savybę, iš kurios sam- 
protavimu išvedami visi kiti požymiai, pavyzdžiui, iš tri- 
kampio savybės, kad jis yra trimis linijomis užskliausta fi- 
gūra, išvedamos visos kitos jo savybės ir todėl ši pirmiau- 
sioji savybė vadinama jo turiniu. Betjei iki šiol tokio požymių 
arba bet kurio materialaus esinio jėgų sąryšio niekas nega- 
lėjo išsiaiškinti, jei vien tik patyrimas mus moko, kad tam 
tikro esinio tam tikri požymiai egzistuoja kartu, o tarp jų 
nėra tokio, kuriuo remiantis samprotavimu būtų galima pa- 
rodyti visų kitų požymių sudėtingumą“, tai, vadinasi, bet 
kurio išorinio objekto esmė mums nepažinti tol, kol neištir- 
ta mus supančių esinių prigimtis. Paskui įsitikinsime, kad 
žmogus tokio žinojimo niekada negali prieiti. 


* Pavyzdžiui, vašku vadinama substancija yra šviesiai geltonos spalvos, 
minkšta, riebi, lipni, tąsi, lengvai tirpstanti. Bet nė vienas iš išvardytų požy- 
mių nėra toks, kad iš žinių apie jį būtų galima samprotavimu išvesti likusius 
požymius; be abejo, kiekvieną iš jų įmanoma atskleisti ne kitaip, o tik atski- 
ru patyrimu. Priešingai, žinodami pirmiausiąją trikampio savybę — jis yra 
trimis linijomis užskliausta figūra, - iš šio žinojimo vien tik samprotavimų 
išvedame visas kitas jo savybes, antai kad jo trijų kampų suma lygi dviem 
statiesiems kampams, kad jo išorinis kampas yra didesnis už kurį nors vidinį 

121. Kiekvienas materialios substancijos pažinimą su- 
darantis jutimas, kiek jis reiškiasi santykyje su mūsų juslu- 
mu, laikomas jos požymiu. Bet mes jau įrodėme, kad mū- 
sų jutimai negali, tiesą sakant, būti vadinami išorinių esi- 
nių požymiais, nes jie yra mūsų sieloje, o ne tuose esiniuose. 
Tad kokiu atžvilgiu mano jutimas gali būti laikomas tam 
tikros už manęs esančios materialios substancijos požymiu? 
Ogi tuo atžvilgiu, kad ši substancija geba man sukelti to- 
kius ir ne kitokius jutimus, jei jį paveiks mano pojūčius. 
Tad mūsų jutimai, siejami su išoriniais esiniais, dėl to va- 
dinami jų santykiniais požymiais (gualitates relaHivae), kad 
tada šiuos esinius imame sąsajoje arba santykyje su mu- 


priešais jį gulintį kampą, kad trikampis yra pusė lygiagretainio, turinčio tą 
patį aukštį ir pagrindą ir t. t. Žodžiu, šiuo ir ne kitu būdu atskleidžiame 
apskritai visas trikampio savybes, t. y. visus jo kraštinių santykius su kam- 
pais, taip pat visus jo paviršiaus santykius su bet kuria stačiakampe figūra. 
Šitas ir yra tai, kas vadinama įsigilinimu į kokio nors daikto prigimtį. Šioje 
veiksenoje patyrimas nieko neteikia, nes niekas matematinio samprotavimo 
rezultatų netikrina ir negali patikrinti pasitelkęs jutimus. Čia matome, kad 
tarp visų trikampio savybių yra būtinas sąryšis, tad numatę vieną iš tų savy- 
bių, neišvengiamai turime numatyti kitą; bet šio būtinumo neįmanoma įžvelg- 
ti tarp ankstesniame pavyzdyje minėtų vaško savybių. O kuo šis būtinumas 
remiasi ir keleriopas gali būti - išaiškės vėliau. Čia mums tik reikia žinoti, 
kad dėl to galime ištirti trikampio ar kurios nors kitos geometrinės figūros 
prigimtį, kad šie dalykai yra ne substancijos (substantiae), bet vaizdiniai, 
paimti atitrauktai nuo tikrovės, nes toliau bus įrodyta, kad nė vienos realios 
substancijos prigimtis negali būti ištirta. 

Terminas esmė, arba esencija, vartojamas dar dviem kitomis reikšmė- 
mis be tų, kurias ką tik aiškiname. Pirmąja iš jų logikai supranta tam tikro 
bendrojo termino reikšmę, kuri sukelia tai, kad kiekvienas daiktas, kuriam 
pasitvirtina šios reikšmės esminiai bruožai, turi būti vadinamas tuo ir ne kitu 
terminu ir priklausyti tai ir ne kitai tam tikrai rūšiai arba giminei — tai bus 
aiškinama toliau. Pavyzdžiui, gyvūno esmei priklauso tai, kad šiuo terminu 
vadinama substancija turėtų pojūčius ir gebėjimą justi, nes antraip ji nega- 
lėtų būti vadinama gyvūnu. Šią esmės, arba esencijos, reikšmę logikai todėl 

mis pačiais, t. y. atsižvelgiant į pakitimus, kuriuos jie suke- 
lia mūsų sieloje. O patys tie išorinių esinių polinkiai mums 
sukelti tam tikrus jutimus vadinami jų savaiminiais požy- 
miais tada, kai tuos polinkius imame pačius savaime, ne 
santykyje su mūsų jutimais*. 

122. Kaip matėme, išorinės substancijos sąvoka negali 
būti toks aiškus vaizdinys kaip jutimai, o ypač tada, kai ji 
paimta atitrauktai nuo jutimų [44.]; tą patį reikia manyti 
apie šiai substancijai būdingą gebėjimo mums sukelti tam 
tikrus jutimus vaizdinį. Jei šį gebėjimą imame atitrauktai 
nuo jutimų, tai turime neaiškų jo vaizdinį. Tik žinome, 
kad šiai substancijai būdinga tam tikras gebėjimas arba 


vadina nominaline, t. y. pavadinamąja (essentiae nominales), kad ja bet ku- 
rio realaus esinio prigimtis nė kiek neištiriama, ji tėra tam tikro vardo reikš- 
mė. Ir dabar, ir anksčiau termino esencija reikšmė aiškinta loginiu požiūriu, 
t. y. kad joje labiau atsižvelgiama į terminų reikšmę arba į vaizdinių ir spren- 
dinių priklausomybę nuo savęs, negu atsižvelgiama į atitinkančiąją tikrovę. 

Bet dar yra trečioji šio termino reikšmė, ji jau imama metafiziniu atžvil- 
giu, t. y. sąsajoje su realių esinių vidine prigimtimi. Paimtas šiuo atžvilgiu, 
terminas esencija reiškia tai, kas nuolatiniame jusliškai patiriamo daikto ki- 
time yra visuomet pastovu ir nekintama, pavyzdžiui, smulkiausių materijos 
dalelių kaip substancijų egzistavimas niekuomet nenyksta ir nekinta ir todėl 
gali būti vadinamas bet kuria pasaulyje esančių kūnų ir reiškinių esme. 

* Tai rodo, kad materialių esinių jusliškai patiriamus požymius vienaip 
supranta liaudis ir kitaip - mokslo žmonės, pasižymintys kokiu nors psicho- 
logijos tiesų žinojimu. Pirmoji savo pačios jutimus priskiria išoriniams esi- 
niams kaip realius jų požymius, kaip realiai juose esančius |22.|, tačiau 
mokslo žmonės taip mąstyti negali, nes žino, kad žmogaus jutimai yra jo 
sieloje ir negali būti materialiuose esiniuose, su kuriais jie siejami. Tad išori- 
nių substancijų jusliškai patiriamais požymiais suprantama ne kas kita, o tik 
šių substancijų polinkis sukelti žmogui tam tikrus jutimus, ir kai šie polinkiai 
traktuojami kartu su jutimais, kurie yra jų padlarinys, tada išorinių esinių 
jusliškai patiriami požymiai traktuojami sąsajoje. O kai mintimi įsigilinama 
į pačius šiuos polinkius, neatsižvelgiant į jutimus, tada minėti požymiai trak- 


tuojami ne sąsajoje. 

tam tikras polinkis*, tačiau koks šis polinkis yra pats sa- 
vaime, to nesuprantame. Todėl būtent esame įpratę saky- 
ti, kad žinome tik požymius, priklausančius išoriniams 
esiniams, o ne kad žinome jų savaiminius požymius. Ta- 
čiau jei nežinome, kokie tie ne sąsajoje paimti požymiai 
yra patys savaime, vis dėlto esame įsitikinę jų egzistavi- 
mu ir šis įsitikinimas nėra klaidingas. 


<...> 


VI skirsnis 
Vaizduotės bei kai kurių šio gebėjimo 
veiksena besiremiančių vaizdinių išdėstymas 


185. Sakėme, kad be gebėjimo įgyti jutimus, kai realūs 
objektai paveikia pojūčius, žmogus dar turi gebėjimą tuos 
jutimus vaizduotis net tada, kai šių objektų nėra, ir šį gebė- 
jimą kai kurie vadina vaizduote, o mes jį pavadinome įsi- 
vaizduojamų juslumu. Bet šiuo atžvilgiu vaizduotė tėra pa- 
prastas gebėjimas, t. y. gebėjimas įgyti vienos rūšies vaiz- 
dinius - įsivaizduojamus vaizdinius. Vaizduotę dar galima 
laikyti ir sudėtiniu intelekto gebėjimu, o šiuo požiūriu jos 
reikšmė paprastai nėra vienoda ir ją dabar turime aiškinti. 
O paskui pasirodys, kad įsivaizduojamas juslumas yra su- 


* Prisiminę, kas buvo sakyta apie mūsų sielos gebėjimus, paimtus ati- 
trauktai nuo šiuos gebėjimus atitinkančios veiksenos [55.j, įsitikiname, kad 
šiuo būdu traktuojamo kurio nors iš tų gebėjimų vaizdinys bus visiškai tas 
pats, kas ir bet kurio kito esinio tuo pačiu būdu traktuojamų gebėjimo arba 
jėgos vaizdinys. Bet kurio esinio gebėjimai pažįstami ne kitaip, o tik iš jo 
veiksenos [4.], o šios veiksenos negalime pažinti kitaip, o tik, kaip jau buvo 
parodyta [114.-117.], remiantis jutimais, todėl reikia daryti išvadą, kadl bet 
kurios substancijos gebėjimus skiriame ir tam tikru būdu gausime ne kitaip, 
o tik šių gebėjimų sąvokas jungdami su jutimais. 

dėtinės vaizduotės pagrindas ir būtent dėl šios priežasties 
pats šis juslumas paprastai vadinamas vaizduote. 
Matėme, kad mūsų realūs jutimai siejasi su realių sub- 
stancijų, kurias jie patiria, sąvokomis [56.], ir jei su jomis ne- 
būtų susiję, tai, pirma, mūsų intelektas negalėtų jų nukreip- 
ti į išorę [27.] ir, antra, įvairūs jutimai negalėtų jungtis į vie- 
nos substancijos vaizdą. Bet ir įsivaizduojami jutimai, būtent 
tie, kurie yra realių išorinių jutimų atvaizdai [9. 10.], mums 
atrodo esą už mūsų ir susijungę į kokių nors esinių vaizdus. 
Pavyzdžiui, kai prisimenu kokį nors anksčiau matytą ir val- 
gytą vaisių, mano įsivaizduojami spalvos, pavidalo, kvapo, 
skonio, minkštumo ar kietumo ir t. t. jutimai jungiasi į vieną 
substancijos, kurią anksčiau pažinau, vaizdą ir atrodo taip 
esą už manęs, kaip atrodė realūs juos atitinkantys jutimai, 
kai realiai tą vaisių patyriau įvairiais pojūčiais. Todėl įsivaiz- 
duojami jutimai turi sietis su tam tikromis sąvokomis, nes 
antraip jie nei jungtųsi į vieną vaizdą, nei patirtų išorę. Ne- 
sunku suprasti, kad reiškinyje, kurį ką tik pateikėme kaip 
pavyzdį, įsivaizduojami jutimai siejasi su praeityje mūsų pa- 
žintos substancijos sąvoka, taigi tokios substancijos, kuri re- 
aliai egzistavo. Tokia minties veiksena vadinama prisimini- 
mu (reminiscentia), o gebėjimas atlikti panašią veikseną va- 
dinamas atmintimi (memoria), kartais taip pat vadinamas 
vaizduote. Ši vaizduotės rūšis pasižymi tuo, kad 1) įsivaiz- 
duojamus jutimus mums pateikia sąsajoje su realių substan- 
cijų sąvokomis, kitaip sakant, tokių substancijų, kurios arba 
dabar tebeegzistuoja, arba bent anksčiau egzistavo; 2) šie 


* Įsivaizduojami jutimai tada jungiasi į vieno esinio vaizdą tuo pačiu 
būdu, kuriuo jungėsi juos atitinkantys realūs jutimai, kai tuos ir ne kitus 
įsivaizduojamus jutimus jungiame į vieno esinio vaizdą taip, kaip taip pat 
vienas esinys mums realiai juos sukėlė. Bet jei, pavyzdžiui, tam tikros spal- 
vos realų jutimą mums seniau sukėlė vienas esinys, o pavidalo realų jutimą 

jutimai į esinių vaizdus jungiasi tuo būdu, kuriuo jungėsi 
juos atitinkantys realūs jutimai*; 3) šią minties veikseną lydi 
įsitikinimas, kad kažkada mūsų realūs jutimai iš tikrųjų sie- 
josi tuo būdu, kuriuo dabar siejasi juos atitinkantys įsivaiz- 
duojami jutimai. Nesant šio įsitikinimo, seniau pažinto daikto 
vaizdas negalėtų būti vadinamas prisiminimu, nes tada ne- 
žinotume, ar kada nors pažinome ką nors į tą vaizdą pana- 
šų, ir todėl jį turėtume laikyti vien tik vaizduotės, o ne at- 
minties kūriniu. Taigi gebėjimą, kurį vadiname atmintimi, 
galime apibrėžti taip: atmintis yra gebėjimas įsivaizduojamus 
jutimus susieti, pasitelkus sąvokas, į realių esinių vaizdus tuo bū- 
du, kuriuo siejosi juos atitinkantys renlūs jutimai, esant įsikikini- 
mui, kad realūs jutimai iš tikrųjų šiuo būdu siejosi. 

186. Bet mūsų įsivaizduojami jutimai ne visuomet siejasi 
į esinių vaizdus tuo būdu, kuriuo siejasi juos atitinkantys 
realūs jutimai. Jei jie siejasi kitu būdu, tada jiems sąryšiu 
tarnauja ne realaus, bet tik galinčio būti arba galimo vien tik 
mąstyti esinio (ens possibile) sąvoka. Toks yra, pavyzdžiui, 
esinys „jašminiai auksu dengti rūmai“, apie kurį kalbėjome 
anksčiau [157.], toks yra „auksinius obuolius vedantis me- 
dis“ arba „pienu ir medumi tekanti šalis“, pagaliau tokie 
yra poetų ir dailininkų išgalvoti esiniai. Kadangi žinome, 
kad tokių esinių vaizduose įsivaizduojami jutimai yra su- 
sieti, pasitelkus sąvokas, ne tuo būdu, kuriuo buvo susiję 
juos atitinkantys realūs jutimai, todėl esame įsitikinę, kad 
tai yra galinčiųjų egzistuoti tik mūsų intelekte ir niekur dau- 
giau esinių vaizdai, taigi sakome, kad kiekviename tokiame 


sukėlė kitas esinys, kvapo jutimą sukėlė trečias esinys ir t. t., ir jei paskui 
prisiminę tų jutimų vaizdus mes juos jungtume sąvoka į vieno esinio vaiz- 
dą, tai šiuo atveju įsivaizduojami jutimai nesijungtų tuo pačiu būdu, kuriuo 
jungėsi juos atitinkantys realūs jutimai, ir tokia minties veiksena priklausytų 
ne atminčiai, bet vaizduotei tikrąja prasme. 

vaizde įsivaizduojamų vaizdinių sąsaja yra kaip galimo, o 
ne realaus esinio sąvoka. Bet kam gi tokius vaizduotės kūri- 
nius laikome galinčiais būti esiniais, žinodami, jog jų neati- 
tinka jokia tikrovė? Platesnis atsakymas į šį klausimą bus 
išdėstytas toliau, o čia trumpai pasakysime, kad ta kai kurių 
vaizdinių savybė jungtis į vieno esinio vaizdą mums netei- 
kia jokio pagrindo neigti, kad tokio vaizdinio negalėtų kada 
nors atitikti tikrovė. Priešingai, jei tam tikri vaizdiniai dėl 
savo prigimties negali jungtis į vieno esinio vaizdą, tai jau 
tuo pačiu mums yra argumentas, kad tokių esinių, kurių 
net mintyje nedera vaizduotis, pasaulyje negali būti, pavyz- 
džiui, apskrito kvadrato niekada negali būti. Vadinasi, visa 
tai, ką tik mintyje įmanoma įsivaizduoti kaip vieną esinį, 
laikome galimu (possibile). Kaip tik tokie įsivaizduojamų ju- 
timų jungimai į esinių vaizdus, kurių niekuomet neatitinka 
realių jutimų sąsajos, yra vaizduotės tikrąja prasme kūriniai, 
todėl ją apibrėšime taip: vaizduotė yra gebėjimas įsivaizduoja- 
mus jutimus jungti, pasitelkus sąvokas, į galimų esinių vaizdus 
tuo būdu, kuriuo jungėsi juos atitinkantys realūs jukimai. 

187. Jau parodėme, kad iš pradžių vien tik lytėjimo po- 
jūtis mums galėjo teikti materialių esinių tįsumo vaizdinį 
(27. 28.]; dabar paseksime, kokiu būdu paskui kiti pojū- 
čiai, pavyzdžiui, regėjimo pojūtis, gali mums teikti šį vaiz- 
dinį. Matėme, kad žmogus kokio nors materialaus objekto 
tįsumą lytėjimo pojūčiu gali pažinti ne kitaip, o tik tuo bū- 
du, kad to pojūčio teikiamų realių jutimų tam tikra eile ap- 
tinka vis naujas tįsaus objekto dalis, kurių kiekviena yra 
savarankiškas esinys, išorinis objektas šį tįsumą pažįstan- 
čio žmogaus atžvilgiu. Vadinasi, kaip išorinio objekto eg- 
zistavimą regėjimu, klausa arba uosle patiriame ne kitaip, 
o tik savo mintyje kurio nors iš šių pojūčių teikiamus rea- 
lius jutimus jungdami su įsivaizduojamu atsparumo jutimu 
[28.], o paskui su tam tikros išorinės substancijos sąvoka, 

taip materialaus objekto tįsumą kuriuo nors konkrečiu 
pojūčiu galime pažinti ne kitaip, o tik tuo būdu, kad to po- 
jūčio teikiamas realus jutimas mums sukelia įsivaizduoja- 
mų lytėjimo jutimų ir realių substancijų sąvokų tam tikrą 
eilę. Juk nėra abejonės, kad materialaus tįsumo arba atspa- 
rumo vaizdinys yra ne kas kita, o tik išorinio objekto vaiz- 
dinys, pasikartojęs daugelį kartų ir susijęs su vis kitu esi- 
niu. Pavyzdžiui, kai žvilgsniu sprendžiu apie kokio nors 
tisaus objekto egzistavimą, tai darau ne kitaip, o taip, kad 
tam tikra šviesos modifikacija paprastai man sukelia įsi- 
vaizduojamų lytėjimo jutimų, o paskui sprendinių ir sąvo- 
kų, apie kuriuos jau kalbėta, tam tikrą eilę; tai įvyksta to- 
dėl, kad daugybė ankstesnių patyrimų, kuriuose savo rea- 
lius lytėjimo jutimus palyginau su tokiais pačiais matymo 
jutimais, mane išmokė su tam tikromis šviesos modifikaci- 
jomis, kurias realiai jutau, sieti lytėjimo įsivaizduojamų ju- 
timų, taip pat sprendinių ir sąvokų tas ar kitas eiles. 

188. Dabar nesunkiai suprasime, kad tai, kas paaiškėjo 
dėl materialaus, arba apčiuopiamo, tįsumo vaizdinio, tinka 
visiems kitiems vaizdiniams, kurie iš tikrųjų remiasi pirmuo- 
ju vaizdiniu, antai objektų dydžio, formos, vietos ir net jų 
skaičiaus vaizdiniams. Juk žinodami, kad visi šie vaizdiniai 
pirmiausia įgyjami tam tikromis realių lytėjimo jutimų eilė- 
mis, apie ką tik minėtas objektų savybes galime spręsti, pa- 
sitelkę kokį nors kitą jutimą, ne kitaip, o tik susiedami su 
pirmuoju pojūčiu, t. y. realius matymo arba girdėjimo juti- 
mus savo mintyje siedami su atsparumo įsivaizduojamų ju- 
timų tam tikra eile. Ši pastaba tinka ir judėjimo vaizdiniui, 
nes bet kurio kūno judėjimas yra ne kas kita kaip nuolatinė 
jo vietos arba padėties kaita, o šios pastarosios neįmanoma 
įsivaizduoti be tam tikros lytėjimo jutimų eilės, taigi tas pat 
turi pasitvirtinti ir judėjimo vaizdiniui. Tokios lytėjimo įsi- 
vaizduojamų jutimų eilės ir jas atitinkančios sąvokos labai 

greitai susikuria mūsų sieloje, kai sprendžiame apie mus su- 
pančių objektų tįsumą, formą, vietą, dydį ir t. t. remdamiesi 
ne lytėjimo, bet kuriuo nors kitu pojūčiu ir dėl to negalime 
tuo pačiu metu aiškiai skirti tas eiles sudarančių dalių, todėl 
kurios nors tų savybių susidarytas vaizdinys mums atrodo 
esąs vienas nedalomas vaizdinys. Bet kai įdėmiai įsigilina- 
me į tai, kas tada, kai šiuos dalykus vaizduojamės, mūsų 
intelektui prisistato, tai, be abejo, analizuojame savo sudėti- 
nius vaizdinius, o ši analizė atveria tai, kas ką tik paaiškė- 
jo*. Juk būdo, kuriuo minėtus dalykus pažįstame lytėjimo 
pojūčiu, ir būdo, kuriuo juos pažįstame kitais pojūčiais, skir- 
tybė tik ta, kad 1) pirmuoju atveju lytėjimo jutimų eilę arba 
nuoseklumą sudaro realūs jutimai, o antruoju atveju — įsi- 
vaizduojami jutimai; 2) pirmuoju atveju jutimų nuoseklu- 
mas susidaro pamažu, 0 antruoju atveju labai greitai ir, va- 
dinasi, eilę sudarančius savo jutimus pirmuoju atveju ski- 
riame labai aiškiai, o antruoju atveju tokio aiškumo ir 
skyrimo laipsnio negalime pasiekti; 3) pagaliau, ir tai yra 
pirmesnių pastabų išvada, pirmuoju atveju galime turėti ob- 
jektų vietos, formos, dydžio ir t. t. tikslų ir žymintijį vaizdi- 
nį, o antruoju atveju tų dalykų mūsiški vaizdiniai nėra tiks- 
lūs ir turi būti daugiau ar mažiau supainioti. Taigi parodė- 
me, kad ir antruoju atveju konkrečiuose vaizdiniuose turi 
glūdėti tas pat, kas glūdi ir pirmuoju atveju, nors ne tiek 
aiškiai bei tiksliai. Ši tiesa mums tarnaus aiškinant daugelį 
juslinių iliuzijų, apie kurias vėliau kalbėsime. 


* Sprendžiant apie mūsų mišrių vaizdinių prigimtį, kitaip sakant, apie jų 
vidinę sandarą, neturime kitos normos, o tik jų skaidymą į elementus. Jei, 
pasitelkę šį skaidymą, mišrų vaizdinį pakeisime išskirtuoju 185.) ir jei šis mūsų 
skaidymas bus tikslus bei išsamus, turėsime teisę teigti, kad tame mūsų pirmo- 
sios būklės vaizdinyje glūdėjo tas pat, kas glūdi ir antrosios būklės vaizdinyje, 
nors anksčiau jo sandara negalėjo būti mums aiški kaip dabar. 

189. Iki šiol turėjome omenyje realia būtimi pasižymin- 
čių materialių esinių tįsumą, kitaip sakant, tokių, kurie su- 
sideda iš daugelio glaudžiai tarpusavyje susijusių dalių, 
kurių kiekviena yra savarankiškas esinys, ir palietus mums 
sukelia realų atsparumo jutimą. Taip traktuojamą tįsumą 
filosofai vadina pilnuoju, arba tirštu, tįsumu (extensio ple- 
na, solida). Bet žmogus dar turi tuščio tisumo, arba erdvės 
be jokių kūnų (spatium purum, vacuuni), vaizdinį, tad kaip 
jis įgyja tokį vaizdinį? Man atrodo, kad atsakymas į šį klau- 
simą turi būti svarus ir, jei jis bus vykęs, galės mums padėti 
išspręsti daugelį filosofijoje pasitaikančių sunkumų. To- 
dėl manau, kad tuščio tįsumo, arba tuščios erdvės, vaizdi- 
nys yra ne kas kita, o tik neigiamas [80.] pilnojo tįsumo 
atžvilgiu; vadinasi, jei šį pastarąjį atitinka tam tikra už mū- 
sų intelekto esanti tikrovė, tai ano vaizdinio jokia tikrovė 
negali atitikti. Antrąją šių tiesų pirmiausia pateiksime nuo- 
tolio tarp dviejų realiai egzistuojančių objektų vaizdiniu. 

Įsivaizduokime du realius objektus, pavyzdžiui, tam 
tikroje plokštumoje statmenai įkaltus ir vienas kito atžvil- 
giu esančius tam tikrame nuotolyje du stulpus. Jau matė- 
me, kad nuotolį tarp objektų įsivaizduojame ne kitaip, o 
tik manydami, kad tam tikras ilgio matų skaičius galėtų 
būti tiesia kryptimi talpinamas tarp tų objektų [132.]. Bet 
norėdami susidaryti tikslesnį nuotolio vaizdinį, atkreip- 
simę dėmesį į du dalykus. Pirma, galime domėtis tarp tų 
objektų esančiu pilnuoju arba tikruoju nuotoliu, atsparu- 
mą sudarančių dalių, realiai ir nenutrūkstamai esančių 
tarp vieno ir kito objekto padėties, kiekiu, antai tam tikru 
žemės arba grindinio materialių dalių kiekiu. Antra, gali- 
me domėtis tuščiu nuotoliu, atitinkančiu pirmąjį ir esantį 
tarp stulpų reguliuojamų dalių. Apie pirmąjį iš šių dviejų 
nuotolių mums jau nieko nelieka pasakyti, žinant, kad jis 
yra ne kas kita, o tik pilnojo tįsumo, pasekamo tam tikra 

kryptimi ir tarp tam tikrų ribų, vaizdinys - apie tokį tįsu- 
mą kalbėta pakankamai. Tačiau kai žinome, jog antrąji 
nuotolį galime įsivaizduoti tik mintyje dėliodami tam tikrą 
pailgų kūnų kiekį, arba, o tai reiškia tą patį, tam tikrą kie- 
kį masę turinčių dalių, kurias būtų galima talpinti tarp 
konkrečių objektų, tai iš to išaiškėja pirmojo ir antrojo nuo- 
tolio skirtingumas: pirmasis yra masę turinčių materialių 
realiai egzistuojančių dalių tam tikra pažymėta eilė, o ant- 
rasis nuotolis tik įsivaizduojamas kaip to paties kiekio ir 
tų pačių dalių egzistavimo galimybė, nes sakome, kad tarp 
stulpų reguliuojančiųjų dalių galėtų atsirasti pažymėto 
tam tikro ilgumo tam tikras masę turinčių kūnų kiekis, 
nors iš tikrųjų neatsiranda. Taigi pastebime, kas šiame 
nuotolio vaizdinyje yra teigiama ir kas yra tik neigiama. 
Kadangi laikome nuotolį esant tarp kokių nors realių ob- 
jektų, tai pačių tų objektų, kurie čia paimti kaip nuotolio 
ribos, vaizdinys gali būti tik teigiamas. Bet paties nuoto- 
lio arba veikiau erdvės, tiesiąja kryptimi užskliaustos tarp 
dviejų objektų, vaizdinys, kadangi jis mūsų minčiai tei- 
kia pilnojo tįsumo tam tikrų dalių egzistavimo tik gali- 
mybę ir kartu neegzistavimą“, kartu turi būti neigiamas 
šio pastarojo nuotolio vaizdinio atžvilgiu. Kaip pilnojo 


* Kai įsivaizduojame kokį nors daiktą neegzistuojant, būtinai turime 
tuo pačiu metu įsivaizduoti ir jo egzistavimo galimybę. Juk kai mąstome, 
kad ko nors nėra, kartu turime mąstyti, kad tas kas nors esant toms pačioms 
arba kitoms aplinkybės galėtų būti. Žmogus privalo pirmiau turėti teigiamą 
kokio nors daikto vaizdinį, negu gebės susidaryti jo neigiamą vaizdinį; iki 
įsivaizduos jo neegzistavimą, pirmiau turi pažinti jo egzistavimą. Todėl ko- 
kio nors daikto neegzistavimo vaizdinys būtinai turi mūsų intelektui teikti jo 
būties galimybę. Ši tiesa teikia tą patį, ką anksčiau įrodėmę, t. y. kad neigia- 
mų vaizdinių mūsų mintyje negali būti be teigiamų vaizdinių, kuriuos jie 
atitinka [80.], nors šie pastarieji galimi be neigiamų vaizdinių. 

nuotolio vaizdinyje glūdi teigiamai paimtų atsparumo 
nuoseklių jutimų tam tikra eilė ir kartu tam tikra realių 
substancijų sąvokų eilė, taip tuščio nuotolio vaizdinyje 
glūdi neigiamai įsivaizduojamų lytėjimo jutimų tam tik- 
ra eilė* ir tik galimų substancijų sąvokų eilė. 

Kas čia pasakyta apie tuščią nuotolį tarp dviejų objek- 
tų, savaime tinka bet kuriai erdvei, kurią laikome tarsi už- 
skliaustą tam tikromis sienomis. Tokios erdvės vaizdinys 
gali būti tik neigiamas pilnojo tįsumo, kuris galėtų atsiras- 
ti tarp tų sienų, vaizdinio atžvilgiu. Juk kai norime išma- 
tuoti kokį nors tuščią indą, paprastai tai darome jį pripil- 
dydami tam tikromis realaus materialaus tįsumo lygiomis 
dalimis ir skaičiuodami šių dalių kiekį, galintį tilpti tame 
inde. Kas tada vyksta. Ogi štai kas: iš pradžių įsivaizdavę 
pilnojo tįsumo tarp to indo sienų tam tikrų dalių buvimo 
tik galimybę, paskui ją patikriname realiai. Taigi visuomet 
bus teisinga, kad tuščią erdvę tarp tam tikrų sienų arba 
ribų galime įsivaizduoti ne kitaip, o tik neigiamai galinčio 
tarp jų įsikurti pilnojo tįsumo vaizdinio atžvilgiu. Iš tiesų 
tų sienų ar ribų, kaip realiai egzistuojančių, vaizdinys bus 
teigiamas, tačiau jomis užskliaustos tuščios erdvės vaizdi- 
nys turi būti tik neigiamas“**. 


* Kai mąstome, jog tam tikroje tuščioje erdvėje iš vienos vietos į kitą 
persikelia visa mūsų būtybė arba kurios nors jos dalys, nejuntame jokios 
kliūties ir tada kliūties jutimą įsivaizduojame neigiamai. Bet kadangi joks 
neigiamas vaizdinys mintyje negalimas be jį atitinkančio teigiamo vaizdi- 
nio, todėl neigiamai įsivaizduodami kliūties jutimą, kartu turime jį įsivaiz- 
duoti ir teigiamai. Juk kai mąstome, kad nejuntame jokios kliūties, kartu 
mąstome, jog galėtume ją justi, jeigu būtų realūs esiniai, gebantys mums 
sukelti šį jutimą. Vadinasi, galėdami teigiamai įsivaizduoti tam tikrą lytėji- 
mo jutimų eilę, lygiai galime ją įsivaizduoti ir neigiamai. 

** Toji erdvė, kurią laikome visiškai tuščia, iš tikrųjų gali būti užimta 
tam tikrų subtilių kūnų, antai oro ir t. t, bet tada apie tą subtilią substanciją 

190. Įsivaizduodami tuščią erdvę, dažniausiai net ne- 
žymime jos ribų arba į jas neatsižvelgiame ir tada tokios 
erdvės mūsų visas vaizdinys bus neigiamas, nes įsivaiz- 
duojame galinčių tik būti, bet substancijoje nesančių mate- 
rialių dalių tam tikras nežyminčias eiles, ir tokia erdvė pa- 
prastai vadinama nežyminčiąja. 

Net mintyje prabėgę pasaulį sudarančių realių mate- 
rialių esinių ištisą eilę, galime įsivaizduoti tik materialių 
esinių eiles, ir kai jau negalime turėti nė menkiausio pa- 
grindo nustatyti savo mintyje tų eilių kokią nors ribą, tai 
vadiname begaline erdve, kuri yra ne kas kita, o tik neigia- 
mas vaizdinys pilnojo tįsumo, kuris neturėtų pabaigos, 
vaizdinio atžvilgiu. 

191. Kai tik įrodėme, jog grynosios, arba tuščios, erdvės 
vaizdinys yra neigiamas pilnojo tįsumo vaizdinio atžvil- 
giu, tai pasirodo, kad netikslus yra vienas svarbiausių prin- 
cipų, kuriais Kantas grindė savąjį Hranscendentalinį juslu- 
mo aiškinimą, teigdamas, kad grynosios erdvės vaizdinys 
iš tikrųjų yra intelektinis vaizdinys, laisvas nuo bet kurių 
empirinių elementų [102.] ir dėl tojį vadina aprioriniu vaiz- 
diniu*. Juk, pirma, jei šis vaizdinys yra tik neigiamas pil- 
nojo tįsumo vaizdinio atžvilgiu, tai ne šis pastarasis kyla iš 
pirmojo, kaip teigia minėtas filosofas, bet priešingai - pir- 
masis kyla iš pastarojo. Juk kiekvienas teigiamas vaizdi- 
nys, iki susidarys jį atitinkantis neigiamas vaizdinys, turi 


paprastai nemąstome; vaikas ir kaimietis žmogus gali net nežinoti ją egzis- 
tuojant. Tad toji subtili substancija anaiptol! nėra kliuvinys, kad galėtume tą 
erdvę įsivaizduoti kaip visiškai tuščią. Juk arba nemąstome apie tam tikrą 
subtilią toje erdvėje esančią substanciją, arba apie ją nežinome - visuomet 
tos erdvės mūsų vaizdinys bus tuščios erdvės vaizdinys, būtent tokios erd- 
vės, kurią filosofai vadina grynąja erdve. 

* Kritik der reinen Vernuntt, p. 35 ir tolesni. 

būti žmogaus intelekte. Todėl grynosios erdvės vaizdinys 
negali būti apriorinis, kai jis kilo iš pilnojo tįsumo vaizdi- 
nio, kuris, be abejo, yra ne koks nors kitas, o tik įgytas juti- 
mais. Antra, Kantas netiksliai teigia, kad erdvės vaizdinys 
mūsų mintyje gali apsivalyti apskritai nuo bet kurių empi- 
rinių elementų, t. y. nuo visų jutimų arba jutimiškumų, nors 
tik įsivaizduotų, - juk parodėme, kad šiame vaizdinyję iš 
tikrųjų turi glūdėti neigiamai įsivaizduotų lytėjimo jutimų 
tam tikros eilės, o pačių šių eilių mintyje negali būti be tų 
teigiamai įsivaizduotų jutimų. 

192. Iš ankstesniojo dėstymo dar kyla ir išvada, kad 
grynosios erdvės vaizdinio negali atitikti jokia už inte- 
lekto esanti tikrovė, nes jei šis vaizdinys mums teikia tik 
tam tikrų materialių esinių neegzistavimą drauge su jų 
buvimo galimybės vaizdiniu, tai patys sau prieštarautu- 
me teigdami, kad tai, kas mums pasirodo kaip neegzista- 
vimas, turime laikyti tam tikru egzistavimu — būtent to- 
kiu, tarytum sakytume, kad jis nėra tam tikras realumas. 
Kas nematytų, kad toks teiginys yra aiškiai prieštaringas, 
arba kontradikcinis. 

Tačiau šiai išvadai galima pareikšti ir tariamų priekaiš- 
tų. Atrodo, kad grynoji erdvė turi tam tikrus realius požy- 
mius, nes, pirma, jai priskiriame tris pagrindinius matme- 
nis, t. y. ilgi, plotį ir gylį, be to, apie ją mąstome, kad ją 
sudaro daugelis tolydžiai viena greta kitos esančių dalių, 
kartais net tiksliai nustatome jų dydį - teigiame, kad tuščia 
erdvė apibrėžta tam tikromis to ir ne kito dydžio ribomis. 
Kaip visa tai sutaikyti su mūsų analizės paskutiniuoju re- 
zultatu, kuris parodo, kad grynosios erdvės vaizdinio ne- 
gali atitikti jokia tikrovė? Jei ši erdvė atrodo turinti tam 
tikrus realius požymius, tai kodėl jai nepriskiriame jokios 
būties už mūsų minties? Ar nebūtis gali turėti kokias nors 
savybes, ar ją galima matuoti? Šie priekaištai iš išorės atro- 

do esą stiprūs, jie ne kartą supainiojo arba sukėlė abejonių 
ir senovės, ir šiuolaikiniams filosofams* , kai jie norėjo api- 
būdinti šią erdvę, kuriai tenka esminis ir svarbus vaidmuo 
materialaus pasaulio vaizdinyje. Bet man atrodo, kad čia 
aiškintos tiesos mums padeda nuodugniai atsakyti į visus 
tuos priekaištus. Juk reikia manyti, kad kiekvienas neigia- 
mas vaizdinys, kaip būtinai susijęs su to paties daikto, 
kurio neegzistavimą mums pateikia [80. Nuoroda], bū- 
ties galimybės vaizdiniu, tam tikru atžvilgiu turi būti pa- 
našus į teigiamą vaizdinį, kuris jį atitinka. Bet kadangi ne- 
galime įsivaizduoti jokio pilnojo tįsumo, kurio nesudarytų 


* Net Locke'as, kuris erdvės ir tisumo vaizdinius nagrinėjo daug išsa- 
miau negu kuris nors iš ankstesnių filosofų, vis dėlto atrodo suabejojo, ar 
grynoji erdvė yra koks nors būtinumas ar nėra, ir bent šiuo klausimu atvirai 
pripažįsta savąjį nežinojimą. Descartes'as ją pavertė realiu esiniu, ją laiky- 
damas tuo, kas yra materija, nes, pasak jo, materija yra visa tai, kas turi tris 
matmenis, o iš to natūraliai darė išvadą, kad pasaulyje viskas yra pilna ir 
kad gamtoje nėra jokios tuštumos. Galiausiai Kantas, erdvę pavadinęs gry- 
naja išorinio juslumo forma ir jai suteikęs visas privilegijas, nurodė tiesų 
kelią į idealizmą [25.|. Niekas negali prikišti tarsi, kaip galėtų iš pirmo žvilgs- 
nio atrodyti, tarp Kanto požiūrio ir mūsų pažiūros į erdvę nėra jokio esminio 
skirtumo ir kad tik ginčijamasi dėl žodžių. Tam tikra prasme yra teisinga, 
kad mūsiškoji erdvės samprata ir kantiškoji jos samprata turi kai ką bendra, 
tačiau ne viskas bendra. Juk nors mes, lygiai kaip ir šis filosofas, neigiame, 
kad erdvės vaizdiniui būdingas daiktinis, t. y. atitinkantysis, realumas, ta- 
čiau nuo jo skiriamės tuo, kad iš grynosios erdvės išvedame ne pilnąjį tįsu- 
mą, kaip tai darė Kantas, bet, priešingai, įrodėme, kad grynosios erdvės vaiz- 
dinys atsiranda iš pilnojo tįsumo vaizdinio. Juk jei kartu su Kantu tartume, 
kad pilnojo tįsumo, t. y. bet kurių realiais vadinamų kūnų, mūsų vaizdiniai 
kyla iš erdvės kaip pirminės savitos formos vaizdinio, tai iš to natūraliai 
reikėtų daryti išvadą, kad, kaip pati ši forma neturi tikroviškumo, taip iš jos 
kilę vaizdiniai tikroviškumo negali turėti. Tačiau mūsų tyrimuose erdvė pa- 
sirodo kaip neigiamas vaizdinys pilnojo tįsumo vaizdinio atžvilgiu, todėl 
išsaugojame materialių esinių arba veikiau jų mechaninių pradmenų realų 
egzistavimą. 

daugelis dalių ir kuris neturėtų trijų pagrindinių matme- 
nų, apie kuriuos kalbėta, tad ir tai atitinkantis neigiamas 
vaizdinys, t. y. grynosios erdvės vaizdinys, šiuo atžvilgiu 
turi būti panašus, ir tai rodo ši analizė. 

a) Kai įsivaizduojame kokį nors realų kūną, paprastai jį 
įsivaizduojame tam tikroje jusliškai paliriamoje ir santyki- 
nėje padėtyje [132], t. y. jį mintyje paprastai siejame su ki- 
tais kūnais krypties ir nuotolio atžvilgiu. Net veikiai pa- 
aiškės toji tiesa, kad mums reikia realių kūnų savuosius 
vaizdinius sieti su jų jusliškai patiriamos padėties, apie ku- 
rią čia kalbame, vaizdiniu. 

b) Iš to išplaukia, kad jei norime įsivaizduoti kokį nors 
galimą, o ne realiai esantį kūną, paprastai jį įsivaizduoja- 
me tam tikroje toje ar kitoje padėtyje — pagal tai, kaip įsi- 
vaizduojame realų kūną. Bet jei tas kūnas mūsų mintyje 
tėra galimas, o ne realiai esantis, tai mūsų vaizdinio negali 
atitikti jokia už mūsų proto esanti tikrovė. Juk tada mąsto- 
me ne ką kita, o tik tai, kad tam tikras kūnas galėtų būti 
tokios padėties, arba tokio realaus būvio, kad krypties ir 
nuotolio atžvilgiu susietas su kitu kūnu, pavyzdžiui, rea- 
liai esančiu, jo atžvilgiu pasirodytų esąs tokios ir ne kito- 
kios krypties bei nuotolio. Vadinasi, kaip pats tas pirmasis 
kūnas, taip irjo būvis arba padėtis būtų tik įsivaizduojami, 
o tas vaizdinys mums neteiktų jokios atitinkančios tikro- 
vės, bet teiktų tik neegzistavimą ir būties galimybę. 

c) Tačiau ne visus padėties santykius vienodai lengvai 
galime savo mintyje priskirti realiai nesantiems, o tik ga- 
lintiems būti kūnams; juk vienus kūnus siedami su kitais 
nuotolio ir krypties atžvilgiu pagal tai, kaip jie realiai eg- 
zistuoja tam tikruose nustatytuose padėties santykiuose, 
negalime deramai įsivaizduoti juos neegzistuojant tuose 
pačiuose santykiuose, nes tokį vaizdinį laikytume klaidin- 
gu. Vadinasi, sąsajoje su realiais kūnais galime savo min- 

tyje žymėti tokias kryptis ir nuotolius, kuriuose arba nėra 
nė vieno realaus kūno, arba yra tokia subtili materiali sub- 
stancija, kad ji beveik nepaveikia mūsų pojūčių ir kurią šiuo 
atžvilgiu laikome tarsi nebūtimi [189. Nuoroda]. Taigi tik 
tokiuose ir ne kitokiuose padėties santykiuose galime pro- 
tingai įsivaizduoti realiai nesamus, bet tik galinčius būti 
kūnus. 

d) Kas anksčiau pasakyta dėl realaus kūno, kurį pase- 
kėme apskritai [a], tas tinka ir jo dalims. Tiek pats tas kū- 
nas turi būti tam tikroje apibrėžtoje padėtyje kitų kūnų at- 
žvilgiu, tiek ir kiekviena jo dalis turi būti jai būdingoje pa- 
dėtyje kitų dalių atžvilgiu — sakau, apibrėžtoje padėtyje, 
toje ir ne kitoje. Todėl įsivaizduodami kokį nors realų kū- 
ną, turime įsivaizduoti ir tam tikras jo dalių eiles, ir kartu 
turime įsivaizduoti tam tikras padėčių arba vietų, kurių 
kiekviena yra būdinga tik vienai daliai, eiles. 

e) O kai įsivaizduojame kokį nors tik galimą kūną, turi- 
me būtinai jį įsivaizduoti tarsi sudarytą iš tam tikrų galin- 
čių būti dalių, kurių kiekviena turi savo padėtį. Todėl įsi- 
vaizduodami tam tikras galimų dalių eiles, kartu turime 
įsivaizduoti panašias galimas padėčių eiles - sakau, tik ga- 
limas, o ne realiai esančias eiles; o kiekviena tų padėčių 
pavieniui, realaus kūno pavyzdžiu, turi būti įsivaizduoja- 
ma kaip išorinė visų kitų padėčių atžvilgiu. Būtent šios ga- 
limų, bet ne realių padėčių nenutrūkstamos eilės, kurias 
savo mintyje nustatome tik galimiems esiniams, sudaro to, 
ką vadiname erdve, vaizdinį, juolab kad veikiai įsitikina- 
me, jog be materialių realių esinių padėčių mes turime įsi- 
vaizduoti galimas padėtis - sakau, padėtis, kurios tik gali- 
mos mąstyti bent tam tikroje mus supančioje srityje. 

Ši grynosios erdvės vaizdinio analizė aiškiai teikia 
anksčiau minėtą išvadą, t. y. kad nors šis vaizdinys tik nei- 
giamas, vis dėlto daugeliu atžvilgiu jis panašus į teigiamą 

vaizdinį, kurį atitinka, ir, vadinasi, kaip pilnasis tįsumas 
būtinai turi susidėti iš tam tikrų dalių eilių ir turėti tris 
pagrindinius matmenis, taip ir kokį nors tuščią tįsumą ga- 
lime įsivaizduoti ne kitaip, o tik su tomis pačiomis savy- 
bėmis, kurios iš pirmo žvilgsnio atrodytų kaip realūs jo 
požymiai. 

193. Ši erdvės vaizdinio analizė mums paaiškina ir tą 
minties iliuziją, kuri grynąją erdvę pateikia tarsi kokį iš- 
orinį objektą mūsų pačių būtybės atžvilgiu. Juk jei negali- 
me protingai vaizduotis, kad tos galimos padėtys, kurios 
sudaro erdvės vaizdinį, būtų visiškai tos pačios kaip ir re- 
alios padėtys [c], tai pirmąsias turime įsivaizduoti esant 
skirtingas, o tuo pačiu ir išorines šių pastarųjų atžvilgiu. O 
jeigu ir mūsų pačių būtybei būdinga sava reali padėtis, tai 
bet kurios galimų padėčių eilės gali būti įsivaizduojamos 
tik kaip išorinės mūsų būtybės atžvilgiu. 

194. Žinoma, čia nesunku numanyti mūsų turimą po- 
reikį su pilnojo tįsumo, kitaip sakant, realių padėčių tam 
tikrų eilių, vaizdiniu sieti erdvės, arba tik galimų padėčių 
tam tikrų eilių, vaizdinį. Mat kasdienė žmogiškųjų reikalų 
ir poreikių tėkmė reikalauja, kad tam tikros galimų padė- 
čių eilės mums taptų realių padėčių eilėmis. Juk kai koks 
nors kūnas juda, tai judėti gali tik taip, kad kiekvienu mo- 
mentu viena iš galimų padėčių virsta realia padėtimi; juk 
sakome, kad tas kūnas, užpildęs vieną erdvės dalį, kiek- 
vienu momentu paskui persikelia į vis naujas dalis, kurios 
anksčiau buvo tuščios, ir jas užpildo; bet kaip ką tik matė- 
mę, kiekviena erdvės dalis yra ne kas kita, o tik galima pa- 
dėtis. Vadinasi, nėra abejonės, kad kiekvienas judąs kūnas 
anksčiau galimų padėčių tam tikrą eilę judėdamas paver- 
čia realiomis padėtimis. Tas pats vyksta ir tada, kai kokį 
nors tuščią tįsumą, kaip jau esame sakę [189.], užpildome 
realiais kūnais. Betgi kas nežino, jog pačiam Žmogui reikia 

judėti ir jis turi poreikį įvairiu būdu keisti jį supančių kūnų 
padėtis. Tačiau nesunku suprasti, kad to jis negalėtų atlik- 
ti, jei pirmiau neįsivaizduotų tų galimų padėčių, kurias pas- 
kui turi paversti realiomis, eilių. Todėl mūsų erdvės vaiz- 
dinys paprastai lydi kūnų, arba pilnojo tįsumo, vaizdinį, ir 
šio lydėjimo pagrindas yra mūsų poreikiai. 

195. Dabar jau nesunkiai suprasime, kodėl kai kuriuo- 
se reiškiniuose tuščią erdvę galime tarsi matuoti ir tiks- 
liai žymėti jos dydį, nors ši erdvė už mūsų minties tėra 
nebūtis. Juk matėme, kad tarp dviejų realių kūnų esančio 
nuotolio vaizdiniui turime priskirti atitinkantijį kryptin- 
gą realumą [160.], t. y. ne tuo atžvilgiu, kad šis nuotolis 
būtų kurio nors iš tų kūnų realus požymis ir dar mažiau, 
kad koks nors realumas būtų tam tikrų matų arba pailgų 
kūnų, kurie tarp tų kūnų galėtų atsidurti, kai iš tikrųjų 
neatsiduria, egzistavimo galimybė, - bet vien tik tuo at- 
žvilgiu, kad kiekvienam iš tų dviejų kūnų būdinga toks 
realus padėties būvis, kad jei panorėtume tarp jų talpinti 
tam tikrą kiekį kitokio apibrėžto ilgumo kūnų, tai šis kie- 
kis pasirodys esąs tas ir ne kitas. Kas čia pasakyta apie 
erdvę tiesia kryptimi tarp kokių nors dviejų realių kūnų, 
tas pats pasitvirtina bet kuriam tuščiam tūriui, užskliaus- 
tam kokiomis nors realiai egzistuojančiomis sienomis. Kad 
šiame tuščiame tūryje galėtų tilpti tas ir ne kitas pilnojo 
tįsumo dydis - tai kyla ne iš to, kad šio pastarojo galimy- 
bė realiai egzistuotų, bet iš to, kad šį tuščią tūrį užskliau- 
džiančiai kiekvienai realiai sienai būdinga savas realus 
būvis, kurį vadiname padėtimi, arba vieta. Juk jau matė- 
me, kad kai norime mechaniškai išmatuoti kokią nors tam 
tikromis sienomis užskliaustą erdvę, tai, tiesą sakant, ta- 
da matuojame pilnąjį tįsumą, kuris šiuo atveju yra jos vie- 
tos pakaitalas [189.], tačiau šios tuščios erdvės, kaip pa- 
čios savaime nebūties, negalime matuoti. 

196. Anksčiau minėjome, kad žmogus jusliškai patiria- 
mos ir santykinės vietos vaizdiniu gali disponuoti dvejo- 
pai, t. y. sąsajoje, arba in concreto, ir atitrauktai, arba in abs!- 
racto [132. Nuoroda, arba veikiau kartais gali vietą vaiz- 
duotis užimta, o kartais tuščia; dabar pasirodo, kad vieta 
šiuo antruoju atžvilgiu Žymi kaip tik tai, ką čia pavadino- 
me galima padėtimi, ir kad tokios vietos vaizdinio jokia tik- 
rovė negali atitikti. Tačiau dėl priežasčių, kurios ką tik iš- 
aiškėjo, erdvė mums atrodo tarsi realus esinys, taigi ir kiek- 
viena jos dalis, t. y. kiekviena tuščia vieta dėl tų pačių 
priežasčių mums turi atrodyti tarsi savyje turinti kažką re- 
alaus. Būtent tai mums yra pagrindas, kad, kai kalbame 
apie erdvę ir tuščias vietas, apie jas kalbame tarsi apie daik- 
tus, kuriuose galėtų tilpti kiti daiktai, pavyzdžiui, sakome: 
šioje erdvėje galėtų Hlpti daug kūnų; ši vieta nesutalpina visų 
įrankių; išėjau iš tos vietos ir pan. Dėl tos pačios priežasties 
net tada, kai įsivaizduojame kokio nors objekto realią pa- 
dėtį, paprastai sakome, kad tas objektas yra tam tikroje vie- 
toje, nors veikiau derėtų sakyti, kad padėtis glūdi objekte 
kaip jo realus būvis arba požymis. Bet tai yra kalbėjimo ir 
suvokimo būdai sutinkamai su mūsų poreikiais ir mums 
nekenksmingi, jei tik iliuzijų nelaikome įsitikinimu. 

197. Anksčiau aiškintų tiesų išdėstymas mus įtikina, kad 
naujagimiai kūdikiai, pirmą kartą žiūrėdami į šviesą ir ma- 
tydami įvairius spalvų šešėlius, girdėdami garsus, jusda- 
mi kvapą ir skonį, kaip negalėjo turėti jokių žinių apie iš- 
orinius objektus, taip negalėjo turėti ir tisumo - tiek pilno- 
jo, tiek tuščio - jokio vaizdinio, nes negalėjo įsivaizduoti 
lytėjimo nuoseklių jutimų jokios eilės. Net iš ankstesnių 
pastabų kyla išvada, kad vien tik atsparumo jutimas nega- 
lėjo kūdikiui teikti šio vaizdinio, kuris aiškiai yra daugelio 
pasikartojančių patyrimų šiuo pojūčiu rezultatas ir žmo- 
guje galėjo susiformuoti tik laike ir esant gausiam šių pa- 

tyrimų skaičiui. Todėl Kantas klaidingai teigia, kad tįsu- 
mo vaizdinys yra būtina išorinio juslumo forma, nes jei taip 
būtų, tai pirmieji kūdikiui išorinių objektų sukelti jutimai 
jungtųsi su tįsumo vaizdiniu, tačiau mes čia parodėme prie- 
šingą dalyką“. 

198. Ankstesnėse pastabose daug kartų teko prisiminti 
tą mūsų vaizduotės iliuziją**, kuri liepia savo pačių jutimus 


* Iš tiesų negalima neigti, kad, kai dabar įsivaizduoju kokį nors kūną, 
su šiuo vaizdiniu paprastai susijęs erdvės, kurioje tas kūnas užima vietą 
arba galėtų užimti, vaizdinys; juk ką tik matėme, kad šis polinkis pilnąjį 
tisumą mintyje sieti su tuščiu tįsumu yra mūsų poreikių rezultatas, ir, ma- 
tyt, ši priežastis Kantui buvo pagrindas grynąją erdvę paversti pradine ir 
būtina išorinio juslumo forma (Kritik der reinen Vernuntft, p. 45). Bet iš 
būdo, kuriuo dabar įsivaizduojame daiktus, daryti išvadą, kad juos visuo- 
met įsivaizdavome šiuo ir ne kitu būdu, — toks samprotavimas būtų nevy- 
kęs. Taip manyti reikštų pamiršti, kad mūsų vaizdiniai formavosi ir plėto- 
josi laikui bėgant ir kad žmogus pirmaisiais savo gyvenimo momentais 
turėjo tik, taip sakant, vaizdinių įgymius, negalėdamas turėti tokių labai 
sudėtingų vaizdinių, kokius dabar turi. Žodžiu, tokia nuomonė man atro- 
do esanti suklydimas, panašus į tą, kad jei kas nors manytų, pavyzdžiui, 
jog Žmogus, kuris tik dabar pradėjo mokytis skaityti neišmokęs alfabeto ir 
skaitymo skiemenimis, jau gali nuspėti kaip skamba ištisos išraiškos. Bet 
jei mums nereikia prisiminti pirmojo būdo, kuriuo įsivaizdavome daiktus, 
tai stengėmės bent pažinti pastovią ir nekintamą tvarką, grindžiamą pri- 
gimtinėmis mąstymo taisyklėmis, kuria žmogus įgyja vaizdinius ir žinias; 
o šios tvarkos pažinimas, jei neklystu, mums teikė, taip sakant, neigiamą 
pradinių mūsų vaizdinių žinojimą, t. y. mus mokė, kokie šie vaizdiniai 
negalėtų būti. 

** Ši iliuzija vaizduotei priskiriama dėl to, kad yra įrodyta, jog ji kyla vien 
tik iš to, kad įsivaizduojamų lytėjimo jutimų tam tikros eilės, be kurių vietos 
arba padėties vaizdinio negali būti [190.], jungiasi ir tarsi susimaišo su kitų 
pojūčių teikiamais realiais jutimais. Čia taip pat įsitikiname, kad ir tą iliuziją, 
kuri mums erdvę pristato tarsi išorinį objektą mūsų būtybės atžvilgiu, taip pat 
galima priskirti vaizduotės iliuzijoms, nes parodėme, kad erdvės vaizdinys ne- 
galimas be neigiamai paimtų įsivaizduojamų lytėjimo jutimų Įten patį. 

priskirti išoriniams esiniams ir laikyti jų požymiais. Atro- 
do, kad dabar jau galima paaiškinti šios iliuzijos priežastis 
ir net įrodyti, kad ji žmogui būtinai reikalinga jo kasdie- 
niame gyvenime ir kad be jos nebūtų galima išsaugoti sa- 
vosios būtybės. Bet čia šios iliuzijos poreikį aptariu tik tiek, 
kiek ji siekia pačią vaizduotę, o ne mūsų spręsmą ir įsitiki- 
nimą. Noriu aptarti atrodymo, neva mūsų pojūčiai yra iš- 
oriniuose esiniuose, reikalingumą, tačiau nėra jokio porei- 
kio manyti, kad jie ten iš tikrųjų yra. Pirmiausia išaiškinsi- 
me šios iliuzijos priežastis, o paskui pagrįsime ką tik minėtą 
tiesą. 

Kai tik vaikai įgyja objektų vaizdinius, jie tuoj pat savo 
pačių jutimus ima sieti su tais objektais, tai vyksta natūra- 
liai ir kitaip negali būti. Pirmiausia todėl, kad žmogaus mąs- 
tyme padarinio vaizdinys glaudžiai susijęs su jo priežas- 
ties vaizdiniu, o jutimai, kaip jau daug kartų sakyta, yra 
išorinių objektų sukeltas padarinys. Žinoma, žmogui būti- 
nai reikalinga, kad jo jutimai tiksliai sietųsi su jų priežas- 
čių žinojimu - jutimuose glūdi malonumas arba nemalo- 
numas, tačiau naudotis pirmuoju ir išvengti antrojo žmo- 
gus gali tik tada, kai tarytum vaidys savo jutimų priežastis, 
t. y. kaijo galioje bus malonių jutimų priežastis prie savęs 
priartinti arba prie jų prisiartinti, taip pat nemalonių juti- 
mų priežastis nuo savęs nutolinti arba nuo jų nutolti [28.]. 
Todėl jutimai turi būti glaudžiai susiję su jų priežasčių 
žinojimu, nes žmogus savo jutimų nevaldytų, jeigu ne- 
valdytų jų priežasčių, taigi jo būtybė negalėtų ilgai išsi- 
laikyti. Bet kadangi bet kurio jutimo priežasties žinojimas, 
t. y. jos sąvoka, savo prigimtimi turi kreiptis į kažką išoriš- 
ka, tai ir jutimai, glaudžiai derindamiesi su sąvoka, taip 
pat turi į tai krypti. 

Antra, vaikas, pirmą kartą patirdamas išorinius objek- 
tus, dar neturi jokių tarpinių vaizdinių tarp savo jutimų 

ir žinių apie kažką išoriška, nuo kurio jos priklauso, nes 
dar negali turėti matuojamo nuotolio vaizdinio [27.]. Juk 
apie pažinto objekto nuotolį jis gali žinoti tik tiek, kad šis 
pirmiausia suartėjo su jo būtybe, o dabar nekontaktuoja, 
visai negalėdamas žinoti, kad tarp jo paties jutimų ir jų 
išorinių priežasčių telpa arba gali tilpti tam tikras išilgi- 
nių matavimų kiekis, kitaip sakant, tįsių esinių, nes toks 
žinojimas yra rezultatas daugelio ankstesnių patyrimų, 
kurių vaikas pirmomis savo gyvenimo valandėlėmis ne- 
galėjo turėti. Iš to reikia daryti išvadą, kad, jei pirmasis 
vaiko pažintas objektas vėliau su jo būtybe nekontakta- 
vo, tai vaikas dar negalėjo šitaip mąstyti: :man0 jutimai yra 
manyje, o jų priežastis yra nuo manęs nutolusi, t. y. atskirta 
tam tikru kiekiu tįsių esinių, esančių tarp jos ir manęs arba 
galinčių būti. Todėl kai vaiko mintyje jo jutimų niekas ne- 
skyrė nuo jų priežasties sąvokos, jie turėjo atrodyti tarsi 
esą ten, kur yra jų priežastis. 

Trečia, vaikas kreipia dėmesį vien tik į jutimus ir jie jam 
yra viskas, nes sudaro jo laimės arba nelaimingumo turinį, 
tad tuo išoriniu kas nors jis atskirai nesidomės. 

Pagaliau, ketvirta, to išorinio kas nors vaizdinys ati- 
trauktai (abstracte) nuo jutimų, kuriuos šis kas nors mums 
sukelia, yra intelekto vaizdinys ir gali būti giliai mąstan- 
čių žmonių bei filosofų dėmesio objektas, taigi neįmano- 
ma, kad vaikas savo gyvenimo pradžioje galėtų atkreipti 
dėmesį į ką nors išoriška atskirai nuo savo jutimų, o to- 
dėl į tą kas nors turi atsižvelgti tik sąsajoje (in concreto) 
su savo jutimais ir iš viso to sudaryti vieną objekto vaiz- 
dą. Šiuo būdu nuo pirmųjų savojo egzistavimo momentų 
žmogus įgyja polinkį savojutimus glaudžiai sieti su kuo nors 
išorišku, šis polinkis tampa stipriausiu ir per visą gyveni- 
mą jo neįmanoma netekti. Ir nors vėliau žmogus įgyja to- 
lygų nuotolio vaizdinį, tačiau jame išliko pirmojo polinkio 

padarinys. Jo išoriniai jutimai [9.] visuomet jam atrodys 
tarsi esą ne jame pačiame, betjo atžvilgiu svetimuose esi- 
niuose. 

Kol neatskleidžiame vaizduotės iliuzijos, jai įkandin pa- 
prastai eina nuomonės arba įsitikinimo iliuzija. Paprastas 
žmogus turi manyti, kad jo jutimai tikrai yra ten, kur jie 
jam atrodo esą. Reikėjo šimtmečių, daugybės idėjų ir gi- 
laus filosofų apmąstymo, kol įsitikinta esant šią iliuziją. Bet 
čia tik ištaisėme savo sprendinį arba įsitikinimą, o vaiz- 
duotės iliuzija, kuri buvo pagrindas klaidingai spręsti, iki 
šiol turėjo mumyse išlikti. Žinoma, dabar turime parodyti, 
kad toji vaizduotės iliuzija žmogui būtinai reikalinga, kad 
jis galėtų išsaugoti savąją būtybę. 

199. Jau matėme, kad ką nors žinoti apie išorinius esi- 
nius galime tik tarpininkaujant turimiems jų vaizdiniams 
[83.], todėl mūsų intelektas savo vaizdinius įprato glau- 
džiai sieti su daiktais, kurie jam pasireiškia vaizdiniams 
tarpininkaujant. Būtent pojūčiais patiriamų esinių vaizdi- 
niai mums duoti tam, kad šiems padedant mokėtume tais 
esiniais naudotis ir, vadinasi, kad mokėtume jų ieškoti ar- 
ba, reikalui esant, jų vengti. Bet viso to negalėsime atlikti, 
jei nežinosime išorinių esinių padėčių įvairovės tiek mūsų 
atžvilgiu, tiek vienas kito atžvilgiu. Todėl materialių esi- 
nių vaizdinys būtinai mumyse turi jungtis su jusliniu jų 
vietos, arba padėties, vaizdiniu [132.]. Bet jeigu, prisiminę 
anksčiau aiškintus aspektus, šios tiesos neginčijame, tai ne- 
sunku įsitikinti, kad materialių esinių mūsų vaizdinys turi 
mums atrodyti tarsi esąs ten, kur yra tie patys esiniai, ir tai 
įrodoma taip. 

Kadangi mažesnis ar didesnis nuotolis tarp esinių pa- 
žįstamas ne kitaip, o tik tarp jų galinčių tilpti tam tikrų 
ilgio matų mažesniu ar didesniu kiekiu, todėl norėdamas, 
kad išorinių esinių mano vaizdiniai jungtųsi tiek su jų pa- 

dėties vienas kito atžvilgiu, tiek padėties mano atžvilgiu 
vaizdiniu, o čia būtinai turi būti įskirtas nuotolio vaizdi- 
nys, - tas įvykti gali ne kitaip, o tik tuo būdu, kad tie iš- 
orinių esinių mano vaizdiniai man atrodys tarsi perskirti 
tam tikrų ilgio matų didesnio ar mažesnio kiekio vaizdi- 
nių - žyminčiųjų ar nežyminčiųjų, paimtų teigiamai arba 
neigiamai [189.], arba, o tai tas pat, kad šie vaizdiniai man 
atrodys tarsi esą vieni kitų atžvilgiu tokiuose pačiuose 
nuotoliuose ir padėtyse, kokiuose yra juos atitinkantys 
esiniai. O Žmogus turi poreikį žinias apie išorinius esi- 
nius jungti su Žiniomis apie jų padėtį ne tik vienas kito 
atžvilgiu, bet ir savęs atžvilgiu; todėl įsivaizduoti kurį nors 
iš tų esinių jis turi taip, tarsi šio nuotolis ir kryptis jo pa- 
ties būtybės atžvilgiu būtų ten, kur yra pirmasis esinys 
antrojo esinio atžvilgiu, arba, o tai reiškia tą patį, kad iš- 
orinio esinio vaizdinys Žmogui turi atrodyti tarsi esąs ten, 
kur yra tas pats esinys. Tačiau jau matėme, kad bet ku- 
rios materialios substancijos mūsų vaizdinį turi sudaryti 
sąvoka susieti jutimai, tad ir mūsų sąvokos, ir jutimai turi 
mums atrodyti tarsi esą tose substancijose, kurios pasi- 
reiškia intelektui. Taigi įrodėme, kad toji vaizduotės iliu- 
zija, kuriai žmogus pasmerktas nuo pirmujų savo gyve- 
nimo valandėlių, - savo jutimus ir vaizdinius talpinti iš- 
oriniuose objektuose - jam naudinga ir būtinai reikalinga, 
nes be šios iliuzijos su visais savo pojūčiais jis dar labiau 
pasaulyje žengtų netikru žingsniu negu tamsos apimtas 
žmogus, nes šiam pastarajam gali vadovauti su išoriniais 
esiniais susieti lytėjimo jutimai, o žmogus, kuris visiškai 
nesiejo jokių jutimų su jį supančiais daiktais, veikiai tap- 
tų savojo visiško nemokėjimo tais esiniais naudotis arba 
jų išvengti auka. 

200. Nėra abejonės, kad be šios vaizduotės iliuzijos 
žmogus ne tik negalėtų skirti materialių esinių jų vietos 

ir padėties atžvilgiu, bet net jų pastovių požymių [140.] 
atžvilgiu - žodžiu, apskritai negalėtų jų skirti bet kuriuo 
atžvilgiu. Juk jau išaiškėjo toji tiesa, kad išorinius esinius 
skiriame tik pagal jų sukeltus savus jutimus [184.], bū- 
tent dėl to šiuos pastaruosius įpratome, nors nederamai, 
laikyti išorinių esinių požymiais, juos šiuo atžvilgiu pa- 
vadinę susietais požymiais [121.]. Kokio nors esinio bruo- 
žas, pagal kurį jį skiriame nuo kitų esinių, turi atrodyti 
tarsi glūdįs pačiame esinyje, antraip jis nebūtų bruožas, 
pagal kurį skiriami esiniai. Šis materialių esinių bruožas 
yrajų mums sukelti jutimai, nors tų esinių vaizdinius su- 
daro ne tik jutimai, bet ir sąvokos, tačiau jei šių pastarųjų 
prigimtis yra tamsi, tai vienos, be jutimų, negali būti bruo- 
žas, ir priešingai - jutimai visuomet yra mažiau ar dau- 
giau aiškūs, ryškūs ir labiausiai patraukiantys mūsų dė- 
mesį. Be to, net pavieniai jutimai yra labai įvairūs, o jų 
deriniai, iš kurių atsiranda ištisi materialių esinių vaiz- 
dai, dar įvairesni; tačiau tokia įvairovė neišvengiamai rei- 
kalinga, kad jai padedant galėtume mus supančių objek- 
tų gausoje vienus atskirti nuo kitų. Bet mūsų sąvokos, pa- 
imtos atskirai nuo bet kurių jutimų, beveik neįvairuoja, 
nes esame parodę, kad, paimta kaip kurios nors substan- 
cijos - mūsų pačių ar išorinės —- pirminė sąvoka, ji yra 
visuomet viena ir toji pati sąvoka, t. y. kieno nors sąvoka 
[44. 49.]; bet kurio pastovaus, atsieto kurios nors substan- 
cijos požymio santykinė sąvoka visuomet yra viena ir to- 
ji pati sąvoka, t. y. kurio nors polinkio sąvoka [35. 121.], ir 
galiausiai kurio nors nepastovaus požymio, atitraukto 
nuo visų jutimų, santykinė sąvoka lygiai yra vienoda, nes 
ji yra tik kokio nors būvio sąvoka [133.]. Taigi yra patirta, 
kad jei žmogus savo jutimų nesietų su juos sukeliančiais 
esiniais, tai ir negalėtų aptikti jokio tų esinių skirtingu- 
mo. Ne tik nežinotų, kur jų ieškoti arba kaip nuo jų apsi- 

saugoti, bet, visiškai nemokėdamas jų skirti, negalėtų ži- 
noti, kurie iš jų jam padeda ir kurie žalingi, kokius, kada 
ir kokiu būdu reikia naudoti, kaip juos skirstyti į klases, 
grupes, gimines ir rūšis; žinoma, net galima teigti, kad, 
darant tokią prielaidą, jis negalėtų pažinti jokio materia- 
laus objekto, nes šį pažinimą, kaip anksčiau įrodyta [113.], 
turi sudaryti įvairūs pojūčių teikiami jutimai, sąvoka su- 
sieti su tam tikru išoriniu esiniu. Žodžiu, nei žmogaus 
jutimai, nei sąvokos jam nieko neteiktų, jei pirmieji glau- 
džiai nesisietų su antrosiomis ir kartu su šiomis pastaro- 
siomis nebūtų susieti su įvairiais pasaulyje egzistuojan- 
čiai esiniais. 

201. Dviejuose pastaruosiuose paragrafuose aptartas 
kalbamosios iliuzijos išdėstymas ne tik paaiškina šios iliu- 
zijos reikalingumą tuo požiūriu, kad mūsų išoriniai juti- 
mai mums atrodo esą mūsų atžvilgiu svetimose substan- 
cijose, bet ir dėl to, kad mūsų vidiniai jutimai mums at- 
rodo dažnai esą tose mūsų kūno dalyse, kuriose yra jų 
priežastis [19.]. Juk jau žinome, kad ir tos kūno dalys yra 
išoriniai esiniai substancijos, kuri junta, atžvilgiu, nors 
su ja glaudžiai susietos. Todėl šio išdėstymo nekartoja- 
me, nes visa tai, kas jame išsakyta, tinka ir šiam antrajam 
atvejui. 

202. Vadinasi, nors pati mūsų būtybės prigimtis vaiz- 
duotę pasmerkia iliuzijai, ją darydama mums išganinga ir 
būtinai reikalinga, vis dėlto negalima sakyti, kas mūsų 
sprendimą arba įsitikinimą nuteisia suklysti, nes mums pa- 
teikė būdus šią klaidą atskleisti. Priešingai, jau matėme, 
kad pati dalyko prigimtis, būtent mūsų intelekto prigim- 
tis, mums yra vienintelis tiesos atvaizdas ir kad būtų pro- 
tui priešinga teigti, jog prigimtinės mąstymo taisyklės ka- 
da nors mus gali klaidinti [TT. Įvadas]. 

VII skirsnis 
Laiko vaizdinio išdėstymas 


203. Atrodo, kad po viso to, kas iki šiol sakyta, jau ga- 
lima aiškinti vieną svarbiausių, subtiliausių ir, sakyčiau, 
labiausiai nepatvarių vaizdinių, kuris, tačiau, žmonių gy- 
venime neišvengiamai reikalingas ir kuris žmogų orien- 
tuoja kiekvienu jo budėjimo momentu, noriu pasakyti — 
laiko vaizdinį. Jei atrodytų, kad laiką matuoti arba skai- 
čiuoti galime kuo tiksliausiai, tai, kita vertus, jį paėmus 
patį savaime, t. y. atitrauktai nuo bet kurių reiškinių, ku- 
rie jame sutelpa, jis tampa mums nesuprantama esme, ku- 
rios deramai išaiškinti iki šiol negalėjo net giliaminčiai 
filosofai. Ir nors reikia pripažinti, kad tarp naujųjų amžių 
filosofų Locke'as ir Kantas šį dalyką tyrė giliau negu kas 
nors iki jų ir apie jį mums pateikė kai kurias tikslias min- 
tis, vis dėlto greitai įsitikiname, kad jų laiko analizė nėra 
užbaigta ir kad net ne viskas, ką pastarasis išjų apie laiką 
teigia, yra neklaidinga. Štai Kanto tyrimų galutinis rezul- 
tatas yra teiginys, kad laikas - vidinio jutimo arba mūsų 
pačių ir mūsų vidinės būsenos stebėjimo forma*, bet jis 
mums neišaiškino: kokiu būdu ši forma veikia? kodėl ji 
žmoguje turi jungtis su visais vidiniais reiškiniais, o pas- 
kui ir su išoriniais? iš kur kyla tai, kad laiką įsivaizduoja- 
me kaip tolydžiai tekantį esinį, kaip labai greitai vienas 
po kito praeinančių momentų pasekmę? Tad pasidomė- 
kime, ar apie šį subtilų vaizdinį nebūtų galima pasakyti 
ką nors daugiau negu iki šiol pasakyta ir suprasti jo susi- 
darymą jei ne visiškai tiksliai, tai bent kuo arčiau tiesos. 
Todėl reikia pasekti, kaip mes susidarome laiko vaizdinį, 


* Kritik der reinen Vernuntt, p. 49V. 


— 276 — 


PRIGIMTINIŲ MĄSTYMO TAISYKLIŲ IŠDĖSTYMAS 


iš kokių elementų jis susideda ir keleriopą reikšmę termi- 
nui laikas paprastai priskiriame. 

O kad savo tyrimą šioje srityje pagrįstume tikru ir ne- 
paneigiamu pradu, pirmiausia turime įsidėmėti, kad laiko 
ir sekos vaizdiniai tarpusavyje neperskiriami, vienas būti- 
nai glūdi kitame, taigi ir šių vaizdinių pavadinimai turi 
būti jei ne vienareikšmiai, tai bent artimos reikšmės. Šiaip 
jau laikas, be atsiradimų arba įvykių, kurie jame vyksta, 
yra labai greitai vienas po kito einančių momentų eilė, tai- 
gi laiko vaizdinyje, nors jis būtų paimtas atskirai, visuo- 
met glūdės nuoseklumo vaizdinys. Ir atvirkščiai: jei stebi- 
me kokių nors atsiradimų seką - mumyse pačiuose ar už 
mūsų, ilgiau ar trumpiau trunkančių, - laiko vaizdinys bū- 
tinai turi jungtis su šios sekos vaizdiniu. Juk sakyti, kad 
tam tikras dalykas praėjo, o po jo įvyko kitas — tai sakyti, 
kad pirmasis iš jų buvo būtajame laike, o antrasis yra da- 
bartyje arba buvo būtajame laike pirmojo atžvilgiu, vadi- 
nasi, laiko vaizdinys iš esmės glūdi sekos vaizdinyje. Tad 
įsitikinę sekos ir laiko vaizdinių neperskiriamu ir abipu- 
siu sąryšiu, galime imtis spręsti anksčiau minėtas proble- 
mas, kurios visos priklauso vienai svarbiausiajai proble- 
mai, kurią paprasčiausiai galima išsakyti taip: ką supran- 
tame kaip laiką? 

Juslumą skirstydami į realų ir įsivaizduojamą, turėjo- 
me omenyje tai, kad įsivaizduojami jutimai visiškai pana- 
šūs į realius, kurių atvaizdais jie yra ir nuo jų skiriasi tik 
mažesniu gyvumo arba įtampos laipsniu. Kai pagal gyvu- 
mo laipsnį žmogus savo realius jutimus atskiria nuo įsi- 
vaizduojamų jutimų, tai ši minties veiksena paprastai jun- 
gia įsitikinimą, kad kiekvienas įsivaizduojamas jutimas yra 
realaus anksčiau patirto jutimo, kurio dabarjau nėra, atvaiz- 
das. Vadinasi, įsivaizduojamų jutimų palyginimas su rea- 
liais jutimais žmogui teikia nuoseklumo ir laiko vaizdinį, ir 

atrodo, kad galima visiškai tikrai įrodyti, jog minėtas vaiz- 
dinys kitaip iš pradžių ir negalėjo būti įgytas. Juk pirm ne- 
gu Žmogus galėjo patirti jį supančiuose daiktuose kokią 
nors kitimų seką, jis turėjo pastebėti kitimų seką pačiame 
savyje, t. y. savo jutimų, kurie yra tikri jo sielos pakitimai 
[7.], seką. Kadangi žmogus išorinių esinių egzistavimą ir 
juose vykstančius kitimus pažįsta tik per ankstesnį savo 
jutimą ir jų pakitimų pažinimą [116.], todėl atrodo neabe- 
jotina tiesa esant tai, jog Žmogus pirmiau turėjo stebėti ki- 
timų savyje nuoseklumą, negu jį galėjo pastebėti jo atžvil- 
gilu svetimuose esiniuose. 

204. Iš tiesų ne tik jutimai, bet ir sąvokos turi žmoguje 
praslinkti ir sekti viena po kitos, nes sąvokos natūraliai 
eina pojutimų; betjei sąvokas lygintume tarpusavyje neat- 
sižvelgdami į bet kuriuos jutimus, toks palyginimas ne- 
galėtų mums sukelti nė menkiausio nuoseklumo, taigi ir 
laiko, vaizdinio. Kadangi sąvoka, atitraukta nuo bet ku- 
rių jutimų, savo prigimtimi yra neigiamas vaizdinys, ne- 
galintis įgyti jokio gyvumo arba įtampos laipsnio [45.], 
jei, be to, šitaip traktuojama sąvoka visuomet yra vienas 
ir tas pats vaizdinys, tai pati ši sąvoka, be jutimų neteikia 
kokio nors skirtingumo arba pasikeitimo vaizdinio, o kar- 
tu neteikia ir sekos vaizdinio. Priešingai, šitaip traktuoja- 
ma sąvoka yra nelygintina, nes vieną su kitu lyginti gali- 
me tik tokius daiktus, kurie kuriuo nors požiūriu tarpu- 
savyje skiriasi, t. y. griežtąja reikšme jie nėra visiškai 
vienas ir tas pats daiktas. Tad sakydami, kad ne tik juti- 
mai, bet ir sąvokos mumyse praeina ir viena seka po ki- 
tos, sakome, kad šį žinojimą įgijome, kaip ką tik parody- 
ta, ne lygindami pačias sąvokas, bet realius jutimus ly- 
gindami su vaizdiniais. Su šiais jutimais siedami savo 
sąvokas, šiems pastariesiems dėl to ir pripažįstame seką, 
kad ją pripažįstame pirmiausia. 

205. Ši tolydi jutimų ir sąvokų seka yra kaip tik tai, ką 
paprastai vadiname laiku bendrąja arba visiška reikšme. 
Šią tiesą pirmasis iš filosofų atrado Locke'as, o mes dabar 
stengsimėsją išaiškinti išsamiau. Iki Locke'o paprastai ma- 
nyta, kad laiko vaizdinys atsiranda iš judėjimo vaizdinio. 
Šie argumentai pagrindžia anglų filosofo tvirtinimą ir pa- 
neigia senąjį manymą. 1. Laikas, kada žmogus yra netekęs 
bet kurių jutimų ir vaizdinių, pavyzdžiui, giliai miegoda- 
mas, nors truktų ilgiausiai, žmogui pabudus atrodo buvęs 
viena valandėlė, taigi tai, ką vadiname laiku, turi būti ne 
kas kita, o tik jutimų ir vaizdinių seka žmoguje, nes jei mie- 
gas liaujasi, kartu jame išnyksta ir laiko vaizdinys. 2. Žiū- 
rėdamas į labai lėtai judantį kūną, žmogus judėjimo nema- 
to, tačiau laiko vaizdinį turi; pavyzdžiui, kai žiūrime į Saulę, 
Mėnulį arba į valandas rodančią rodyklę ir pan., privalo- 
me turėti trumpesnio arba ilgesnio laiko vaizdinį, kuriuo 
žvelgėme į minėtus dalykus, nors tą metą jokio jų judėjimo 
negalėjome pastebėti. Tai įrodo, kad laiko vaizdinys neky- 
la iš judėjimo vaizdinio, nes pirmasis gali būti be antrojo. 
3. Žmogus tik tada gali pastebėti kokio nors kūno judėji- 
mą, kai tas judėjimas jam sukelia jutimų seką arba to pa- 
ties jutimo skirtingų modifikacijų seką [116.], o tai mums 
atskleidžia priežastį, dėl kurios senovės filosofai laiko vaiz- 
dinį išvesdavo iš judėjimo vaizdinio. Bet dabar parodėme, 
kad jutimų seka gali pati savaime žmogui teikti laiko vaiz- 
dinį, nors nė vienas išorinis judantis kūnas šios sekos ne- 
buvo sukėlęs. Ką tik pateikta pastaba įrodo tik tai, kad ju- 
dėjimo juslinis vaizdinys negalimas be laiko vaizdinio, ta- 
čiau nėra jokio įrodymo, kad šis laiko vaizdinys nebūtų 
galėjęs mintyje būti be pirmojo vaizdinio. Šią tiesą, nors at- 
virkščiu būdu, dar patvirtina ši Locke'o pastaba, t. y. 4. Kai 
kokio nors kūno judėjimas greitesnis negu jutimų seka, ku- 
rią intelektas įstengia išskirti, tada šio judėjimo pojūčiais 

nesuvokiame, priešingai, tada šis kūnas atrodo vienu mo- 
mentu esąs iš karto daugelyje vietų, pavyzdžiui, kai žiūri- 
me į labai greitai ratu besisukantį kūną, mums atrodo, kad 
matome tik tam tikrą žiedą; greitai skriejantis daiktas atro- 
do sukuria tarsi materialią liniją, labai greitai besisukantis 
ratas atrodo nejudąas ir t. t. 5. Judėjimo kiekybė matuojama 
pažymėtu laiku ir jame nueita erdve; taigi laiko vaizdinys 
negalėjo kilti iš judėjimo vaizdinio, nes pirmasis vaizdinys 
yra antrojo matas. 

206. Tad iš kur kilo toji nuomonė, kad judėjimas mums 
teikia laiko vaizdinį? Ogi pirmiausia iš to, kad kurio nors 
kūno judėjimas, jei jis nei per daug greitas, nei per daug 
lėtas, šitai mes ką tik matėme, mumyse gali sukelti juti- 
mų arba to paties jutimo skirtingų modifikacijų ryškią se- 
ką, kurioje iš esmės turi glūdėti laiko vaizdinys. Be to, 
žmonės, stebėdami gamtoje tam tikrus, atrodo, tolygiai 
laike pasikartojančius kitimus, sukeltus dangaus kūnų ju- 
dėjimo arba sukimosi, šiuos kitimus ėmė laikyti laiko ap- 
skaičiavimo ženklais arba ribomis — tai paaiškinsime vė- 
liau. Antai matuodami tam tikrą nuotolį, t. y. tam tikrą 
pripildytą arba tuščią išilginį plotą [159.], būtinai turime 
atsižvelgti į tam tikras jo ribas, pavyzdžiui, į uolekčio ar- 
ba kurio nors kito ilgio mato galus; panašiai apskaičiuo- 
dami laiko trukmę, būtinai turime įsidėmėti tarsi du šios 
trukmės taškus, t. y. jos pradžią ir pabaigą. Juk šie, taip 
sakant, laiko taškai yra lyg panašūs į linijos taškus, o ski- 
riasi tuo, kad šiuos pastaruosius laikome esant vienu lai- 
ku, o anie negali būti vienalaikiai, nes laiko dalys seka 
viena po kitos, t. y. kai esti viena iš jų, visos kitos laiko- 
mos praslinkusiomis, kitaip sakant, jau neegzistuojančio- 
mis. Tačiau kaip kurio nors nuotolio ribomis imame to- 
kius objektus, kurie kokiu nors būdu skiriasi nuo juos su- 
darančių dalių, t. y. kurie mūsų pojūčiams teikia ką nors 

kita, negu teikia šios dalys, taip ir apskaičiuodami laiką 
jo trukmės riboms pažymėti turime imti kurį nors žen- 
klesnį, labiau mūsų dėmesį patraukiantį pasikeitimą, ne- 
gu per tą laiko trukmę įvykusį arba galintį įvykti. Be abe- 
jo, kaip matuodami kurį nors žymesnį nuotolį turime var- 
toti daug ir įvairių ribų žymėti tą nuotolį sudarančioms 
mažesnėms ir didesnėms dalims, kaip, pavyzdžiui, daro 
geometras, kuris į pagrindą arba šalia kelio turi įsmeigti 
kuolelius, kartis, stulpus ir pan., — taip lygiai, norint ap- 
skaičiuoti ilgoką laiką, šiuo tikslu mums reikia suvokti 
įvairias ribas, t. y. įvairius pakitimus, tarp kurių praeina 
mažesnės ar didesnės laiko dalys. Pavyzdžiui, pulso pla- 
kimo, laikrodžio rodyklių pasislinkimai, ketvirčių ir va- 
landų išmušimas, tariamų Saulės ir kitų dangaus kūnų 
apsisukimų sukelti pakitimai mums teikia tų įvykių ribų, 
apie kurias kalbame, vaizdinį. Be abejo, pirmieji žmonės, 
nežinoję nei laikrodžių, nei kitų mechanizmų laikui ma- 
tuoti, jį skaičiavo dienomis, mėnesiais, metų laikais ir me- 
tais, o šių skaičiavimų ribas atstojo Saulės, Mėnulio ar ki- 
tų dangaus kūnų sukimosi sukelti pakitimai. Antai paki- 
timas, kurį vadiname Saulės patekėjimu ir kuris pradeda 
dieną, kaip ir kitas pakitimas, kurį vadiname saulėlydžių 
ir nakties pradžia, žmonių dėmesį į save kreipė labiau ne- 
gu kiti dieną arba naktį paprastai įvykstantys pakitimai, 
todėl tie pakitimai labai natūraliai tiko laiko riboms žy- 
mėti, kiek tie pakitimai buvo visuotinai pastebimi visoje 
žemėje. Taip pat Mėnulis, kuris savo orbitoje tai pasiro- 
do, tai pasišalina ir dar beveik vienodais laiko tarpais, ly- 
giai natūraliai padėjo žmonėms matuoti laiką, žymėda- 
mas jiems reikalingas ribas. Tą patį reikia pasakyti ir apie 
pakitimus, vykstančius dėl Saulės Vasaros ir Žiemos sols- 
ticijų, kada ji liovėsi slinkti vis toliau nuo savo pakilimo 
ir nusileidimo taško. Todėl tie filosofai, kurie pirmieji įsi- 

gilino į laiko vaizdinį, jo skaičiavimo būdus arba veikiau 
įjo matavimo ribų reikšmę, netiksliai traktavo patį šį vaiz- 
dinį, ir pirmieji žmonių išrasti prietaisai trumpesnėms lai- 
ko atkarpoms matuoti, pavyzdžiui, klepsidra, vandens 
laikrodžiai, saulės kompasas ir t. t., buvo grindžiami pa- 
našiai kaip mūsų laikrodžiai - realiu arba tariamu kokio 
nors objekto laiku. 

207. Bet pirmiausia reikia pastebėti, kad tie pakitimai, 
kurie laikomi laiko matavimo ribomis, negali, tiesą sakant, 
būti vadinami jo dalimis - būtent taip, kaip kuris nors uo- 
lekčio galas negali būti vadinamas jo matu arba kuria nors 
jo tęsiamumo dalimi, kaip varstus žymintis stulpas nėra 
tas pat, kas varstas arba kuri nors kelio dalis. Akivaizdu, 
kad šie jusliškai patiriami objektai mums padeda žymėti 
taškus, tarp kurių esti mažesnis ar didesnis nuotolis, patys 
savaime jie nelaikomi jokia šių nuotolių dalimi. Panašiai 
Saulės patekėjimas arba leidimasis nėra tas pat, kas dienos 
laiko trukmė, bet ir pirmasis, ir antrasis laikomi tarsi taš- 
kai, tarp kurių glūdi ši laiko trukmė. 

Be to, jau įrodėme, kad, nors tuos pakitimus arba laiko 
ribas nustato Žemės ir kitų dangaus kūnų sukimasis, ta- 
čiau laiko vaizdinys nėra tas pat, kas judėjimo vaizdinys. 
Locke'as deramai pastebi, kad kiti pakitimai, kuriuose ne- 
pastebėtume jokio judėjimo, mums lygiai galėtų teikti ri- 
bas skaičiuojant laiką, kaip teikia dangaus kūnų sukimosi 
sukelti pakitimai arba sukelti substancijų kokio nors gali- 
mo stebėti judėjimo. Pavyzdžiui, aklais gimusieji laiką skai- 
čiuoja metais, panašiai kaip ir mes, nors negali matyti dan- 
gaus kūnų sukimosi. Jiems nereikia daugiau, o tik kad ga- 
lėtų skirti metų laikus remdamiesi tam tikrais jų būtybėje 
sukeltais pakitimais. Pavyzdžiui, jie vasarą pažįsta pagal 
šilumos laipsnį, žiemą - pagal šaltumą, pavasarį pažįsta iš 
gėlių kvapo, rudenį - iš vaisių skonio; taigi skaičiuodami 

laiką, jie jo ribas žymi svarbiausiais savo pačių jutimų pa- 
kitimais. Pagaliau tarkime, kad jei Saulė mums atrodytų 
visuomet nejudanti ir esanti vienoje vietoje, tačiau tam tik- 
rais tarpais arba tam tikromis laiko lygiomis trukmėmis 
keičianti savo spalvą, pavyzdžiui, kartą šviečianti rožine, 
kitą kartą - violetine, trečią kartą - raudona šviesa ir pan; 
argi šie patys spalvos pasikeitimai mums neatstotų laikui 
matuoti reikalingų ribų? Vadinasi, ir laiko vaizdinį, ir jo 
skaičiavimui reikalingų ribų vaizdinį mes galime turėti be 
judėjimo vaizdinio, taigi pastarasis vaizdinys nėra tas pat, 
kas yra pirmasis vaizdinys. 

208. Ką tik matėme, kad laiko vaizdinį mums sukelia 
mumyse praslenkančių jutimų ir vaizdinių seka, o veikiau 
jį sukelia vien tik mūsų jutimų seka, nes tik įsivaizduoja- 
mus jutimus lygindami su realiais jutimais mes susidaro- 
me šį vaizdinį. Todėl jutimus, iš kurių susideda tam tikra 
sekos eilė, galime laikyti laiko dalimis, o jų kiekis sekos 
tvarkoje vadinamas laiko matu, nes kuo laikas ilgesnis, tuo 
daugiau mumyse prabėga jutimų ir vaizdinių, arba, o tai 
reiškia tą patį, tuo ilgesnė bus vienas po kito einančių juti- 
mų eilė. 

209. Kai teigiame, kad jutimų kiekis nuoseklumo tvar- 
koje mums yra laiko matas ir savyje pastebime, kad kai 
kurie mūsų jutimai trunka ilgiau, o kiti trunka trumpiau, 
tai iš to kyla išvada, kad tą patį laiko tarpą vieni mūsų juti- 
mai visiškai nesikeičia, o kiti kinta ir seka vienas po kito ir 
šių pastarųjų kiekis yra pirmųjų trukmės matas. Tad jei ku- 
ris nors pavienis mūsų jutimas kurį laiką, nors ir ttumpiau- 
sią, užtrunka, tai rodo, kad šis jutimas nepriklauso tiems, 
kurie greičiausiai žmoguje praslenka, nes kiekvienas šių 
pastarųjų mums turi atrodyti momentas be jokios trukmės, 
tikras laiko vienetas. Juk kai čia kalbame apie tokius juti- 
mus, kurie žmoguje greičiausiai praslenka, tad negalime 

protingai tarti esant kitus jutimus, kurie greičiau praslink- 
tų ir kurių kiekis nuoseklumo tvarkoje galėtų būti kurio 
nors anų jutimų trukmės kriterijumi. 

Bet kaipgi mumyse gali susidaryti ši tik momentinio eg- 
zistavimo jutimų seka? Į tai atsakau taip. Atrodo, kad žmo- 
guje yra tam tikras vidinių, tolygių ir tolygiai vienas po 
kito einančių jutimų nuoseklumas, kuris gali kilti dėl tam 
tikro organinio, žmogaus kūne tolygaus judėjimo, pavyz- 
džiui, dėl kraujo apytakos arba kito panašaus judėjimo. Šis 
organinis judėjimas gali paveikti mūsų smegenis ir sieloje 
sukelti tam tikrų tolygių, vidinių, labai greitai vienas kitą 
keičiančių jutimų nuoseklumą, ir šis nuoseklumas gali bū- 
ti kitų jutimų trukmės kriterijus, taip pat visų objektų, ku- 
riuos pažįstame esant už mūsų, trukmės kriterijus*. 

210. Anksčiau sakėme, kad mūsų siela tik tada gerai ži- 
no savo realius jutimus, arba, o tai tas pat, tik tada turi aiš- 
kų šių jutimų vaizdinį, kai kiekvienam iš jų skyrė ypatingą 
dėmesį ir pakankamai laiko buvo į jį įsigilinusi [84.]. Bet 
kadangi parodėme, kad nė viename iš realių vidinių juti- 
mų, kurie mums yra tikrieji laiko momentai, negalime pa- 
stebėti nė mažiausios trukmės [209.], tai iš to išplaukia, kad 
siela nė apie vieną iš šių joje tik trumpai egzistuojančių ju- 
timų negali turėti pakankamai žinių, nė vieno iš jų nemo- 


* Kadangi laiko vaizdinys yra labai subtilus ir tuo pačiu sunkiai paaiški- 
namas, todėl nedrįstu teigti, kad mano prielaida dėl tos vidinių jutimų toly- 
džios sekos, kurią vadinu laiku, taip pat visa teorija, apimanti laiko išdėstymą, 
yra tiksli tiesa. Tačiau palyginus bent su tuo, ką apie tai mąstė ir išaiškino 
žymiausi filosofai, būtent Locke'as, šį išdėstymą galima laikyti tikėtinu. Jis 
visas remiasi principu, kad laiko vaizdinys gali kilti ne iš ko nors kito, o tik iš 
realių ir įsivaizduojamų jutimų skirtingumo suvokimo. Jei šį principą priima- 
me, teikia priimti visą šio dėstymo pagrindą kaip išvestą iš kalbamojo princi- 
po pasitelkus vaizdinių tapatybę, ir tai tuojau pamatysime. 

ka aiškiai įsivaizduoti, nes nė vienam apsvarstyti neturi 
pakankamai laiko. Dar pridursime, kad šių vidinių jutimų 
kaip tikrųjų laiko vienetų seka turi būti, kaip ką tik sakė- 
me, tam tikro organinio judėjimo žmogaus kūne padari- 
nys, o todėl tolydi veiksena, kurią šis judėjimas sukelia mū- 
sų sieloje, negali būti per daug stipri ir staigi, nes šis judė- 
jimas yra žmogaus prigimtinė būsena. Bet anksčiau taip 
pat sakėme, kad savo jutimų įsisąmoninimo laipsnis pri- 
klauso ne tik nuo tam tikro laiko, kuriuo į juos atkreipėme 
ypatingą dėmesį, bet ir nuo tam tikros objekto mūsų pojū- 
čiams sukelto įspūdžio galios. Taigi šias pastabas taikant 
kalbamajam dalykui, išeina, kad organinio judėjimo silpnas 
poveikis smegenims negali sukelti stipraus įspūdžio - jun- 
tančiam žmogui visuomet rūpi išoriniai jutimai, kurie, jo 
sieloje stipriau besireikšdami ir ilgiau trunkantys, labiau 
negu anie atkreipia į save dėmesį. Tokios yra priežastys, 
dėl kurių žmogus negali aiškiai įsivaizduoti tų vidinių ju- 
timų, kurie yra laiko momentai tikrąja reikšme, negali jų 
suskaičiuoti, aiškiai vieną nuo kito skirti. Dėl šių priežas- 
čių ir laiko vaizdinį visuomet buvo sunku paaiškinti. 

211. Bet jei žmogus negali suskaičiuoti šių pavieniui pa- 
imtų vidinių jutimų, vis dėlto jis gali skaičiuoti šių jutimų 
nuoseklias didesnes ar mažesnes eiles, iš kurių susideda 
bendroji laiko eilė, - eiles, užskliaustas tam tikromis ribo- 
mis, pavyzdžiui, sekundės, minutės, ketvirčio valandos, va- 
landos ir t. t., jas imant laiko vienetais. Savo mintyje žmo- 
gus gali šias dalines eiles tarpusavyje palyginti ir tarp jų 
pastebėti lygybę arba nelygybę - tai reiškia, kad jis gali tu- 
rėti lygaus, ilgesnio arba trumpesnio laiko vaizdinį. Iš to 
matyti, kad nors negalime aiškiai išskirti tokių laiko dalių, 
kurios yra tikrieji momentai, vis dėlto turime jas išskirti 
tamsiu ir neaiškių būdu, nes antraip negalėtume suvokti 
jokios sekos kurioje nors iš didesnių laiko dalių, kurias 

netiksliai imame vienetais ir galime suskaičiuoti* , o tuo la- 
biau negalėtume jų lyginti lygybės ar nelygybės atžvilgiu. 

212. Locke'as teigia“ *, kad dviejų, pavyzdžiui, kokių 
nors laiko dalių lygybe negalime būti tiek tiksliai garan- 
tuoti, kaip galime įsitikrinti dviejų materialių ilgio matų 
lygybe, nes, jis sako, materialaus ploto dalis, esančias vie- 
nu laiku, galima pridėti vieną prie kitos, tuo pažįstant jų 
lygybę arba nelygybę. Iš to jis daro išvadą, kad astronomų 
teikiamas dienų ir metų įvairaus ilgumo matavimas gali 
būti netikslus. Nors ši pastaba yra giliai mąstančio filosofo 
žymė, vis dėlto atrodo, kad negalėjimą tikrai patikrinti dvie- 
jų laiko dalių lygybę, kokia galima tarp dviejų erdvės da- 
lių, mums atlygina vidinis įsitikinimas. Taigi mintyje ly- 
gindami užskliaustas tam tikromis ribomis kai kurias ma- 
žesnes laiko dalis, galime būti kaip nors įsitikinę jų lygybe, 
pavyzdžiui, sveiko žmogaus pulsas mums atrodo plakan- 
tis lygiais laiko tarpais. Taip pat kai tvarkingai pagamin- 
tas laikrodis muša tam tikrą valandą, mums atrodo, kad 
tarp pirmo ir antro, trečio ir ketvirto ir t. t. mušimo praeina 
lygus laiko tarpas. Pridurkime dar tą pastabą, kad astro- 
nomų samprotavimai, kuriais nuspėjami būsimi kitimai ir 
dangaus kūnų pasirodymas, yra pagrįsti laiko skaičiavi- 
mu, 0 šių nuspėjimų tikslus pasitvirtinimas, atrodo, nelei- 


* Nėra abejonės, kas kiekviena iš tų laiko dalių, kurias paprastai skai- 
čiuojame, pavyzdžiui, kiekviena sekundė mūsų intelektui teikia tam tikrą 
momentų, t. y. smulkiausių laiką sudarančių dalelių, nuoseklumą. Bet ne- 
sunku suprasti, kad jokioje sekundėje ir net nė vienoje didesnėje laiko daly- 
je negalėtume suvokti jokios momentų sekos, jei nors neaiškių būdu neiš- 
skirtume tikrųjų laiko vienetų, nes kitimų ir skirtybės vaizdinyje būtinai turi 
glūdėti seka [203.]. 

** Essai philosophigue concernant Ventendement humain, liv. 2, chap. 
24, p. 17,21. 

džia abejoti, kad ir laiko skaičiavimas astronominėje veik- 
senoje yra tikslus. Iš to reikia daryti išvadą, kad ir smul- 
kiausios laiko dalelės, vienetai, pavyzdžiui, sekundės, turi 
būti tarp savęs lygios. 

213. Įsivaizduodamas tolesnių, vienas nuo kito gerai ski- 
riamų jutimų tam tikrą eilę, besibaigiančių dabartiniame 
momente, pavyzdžiui, dešimtjutimų, kurių devyni jau bu- 
vo, o dešimtas dabar yra, praėjusiuose jutimuose įžvelgiu 
įvairų jų senumo laipsnį, antai pirmasis buvo seniau negu 
antrasis, antrasis senesnis už trečiąjį ir t. t. Visi tie devyni 
jutimai yra praėję dešimtojo, t. y. esamojo, atžvilgiu, betgi 
žinau, kad antrasis jutimas buvo būsimas pirmojo atžvil- 
giu, trečiasis - būsimas antrojo atžvilgiu ir t. t. Iš to darau 
išvadą, kad ir dabartinis mano jutimas gali praeiti, o po to 
gali pasirodyti kitas ir dar kitas jutimas ir t. t., panašiai ir 
su praėjusių jutimų eile; vadinasi, iš praeities vaizdinio 
mums atsiranda ateities vaizdinys ir šis pastarasis turi bū- 
ti panašus į pirmąjį. 

214. Tačiau ne tik galiu įsivaizduoti tolesnių jutimų, ku- 
rių dar realiai neturėjau ir kuriuos galiu turėti ateityje, tam 
tikrą eilę, bet, be to, mintyje sugrįždamas atgal į praėjusį 
laiką, galiu įsivaizduoti tam tikrą atvirkščią jutimų eilę — 
tokią, kad, pradėjusi nuo esamo jutimo, mano mintis ženg- 
tų prie vis senesnių jutimų. Šis tolesnių jutimų tam tikros 
eilės atgalinis vaizdinys manyje gali tęstis beveik nepabai- 
giamai - tiek toli, kad šiuo vaizdiniu galiu prieiti ne tik 
seniausių kada nors savo gyvenime turėtų jutimų, bet ir 
tolesnių jutimų, kurių niekada neturėjau ir kuriuos būčiau 
galėjęs turėti, jei būčiau anksčiau gimęs, ir kuriuos turėjo 
kiti iki manęs gyvenusieji žmonės. Šitaip įsivaizduojame 
tą laiką, kuriame dar negyvenome. 

Visus gamtos reiškinius, kaip ir visus žmonių įvykius, 
kurių negaliu žinoti, savo mintyje paprastai priskiriu tai 

jutimų atgalinei eilei, apie kurią ką tik kalbėta; tai reiškia, 
kad gamtos istorijos ir žmonijos istorijos žinojimas papras- 
tai susijęs su laiko vaizdiniu. Tačiau, priešingai, visos bū- 
simų įvykių prognozės ir nuspėjimai turi priklausyti įsi- 
vaizduojamai galinčių atsirasti jutimų eilei. 

215. Jau sakėme [206.], kad ilgokam laikui skaičiuoti rei- 
kalingos tam tikros ribos arba ženklai, tarp kurių telpa il- 
gesnis ar trumpesnis laiko tarpas. Be ženklų, kuriais pa- 
prastai skiriame minutes, valandos ketvirčius, valandas, 
dienas, metų laikus, metus, o tai jau aiškinta, mums dar 
reikalingi tam tikri ženklai ilgiems laiko tarpams skirti, o 
tokiais ženklais arba ribomis imame labiausiai atmintinus 
pasaulio istorijos įvykius, nuo jų vesdami kurios nors eros 
arba epochos pradžią. Gamtos reiškinius ir žmogiškuosius 
reikalus siedami su atgaline mūsų jutimų eile, turime atsi- 
žvelgti į čia minėtas ribas ir tarp jų talpinti konkrečius įvy- 
kius - būtent tai sudaro tą istorijos dalį, kurią vadiname 
chronologija, arba mokslu apie laiką. 

216. Jei, pradėjęs nuo dabartinio jutimo, mintyje atgali- 
ne tvarka prabėgu tam tikrą praeities jutimų eilę — ne tik 
tų, kuriuos realiai turėjau, bet ir tų, kuriuos būčiau galėjęs 
turėti, jei seniau būčiau gimęs, jei, sakau, įsivaizduoju to- 
kią jutimų atgalinę eilę ir kartu mąstau, kad šiai eilei ne- 
privalau nustatyti jokių ribų praeityje, tada mano mintyje 
iškyla amžinybės, arba praeities amžinumo, vaizdinys. 

Ojei, pradėjęs nuo dabartinio jutimo, įsivaizduoju tam 
tikrą galinčių atsirasti jutimų eilę ir kartu mąstau, kad ne- 
privalau nustatyti tokiai eilei jokios pabaigos arba ribos, 
tada turiu ateities amžinumo vaizdinį. 

Pagaliau, kai savąjį praeities amžinumo vaizdinį jun- 
giu su ateities amžinumo vaizdiniu, susikuria visiško am- 
žinumo, neturinčio nei pradžios, nei pabaigos, vaizdinys, 
kurį galiu pavadinti vienu žodžiu - amžinybė. 

217. Laiko vaizdinyje ne tik mąstome tą vidinių jutimų 
seką, apie kurią ką tik kalbėjome ir kuri, atrodo, yra kaip 
tik tai, ką paprastai vadiname laiku, bet šį žodį vartojame 
dar kita reikšme, juo vadindami bet kurio esinio bet kurių 
kitimų seką. Ši seka gali būti daug greitesnė negu mūsų 
vidinių jutimų seka. Antai labai greitai judantis kūnas gali 
nemažą erdvę praeiti per tokį trumpą laiką, kuris mums 
bus vienas momentas. Todėl jei kitimų tokiame kūne seką 
susiesimę su mūsų vidinių jutimų seka, tardami, kad kū- 
nas tam tikrą ilgį praėjo vienu momentu, tai tas reiškia, jog 
tas kūnas tam tikros linijos visuose taškuose buvo vienu 
laiku“, nes momentas mums yra nedaloma laiko dalelė. Bet 
kita vertus, sakome, kad tas kūnas nuosekliai praėjo visus 
tam tikro ilgio taškus ir todėl negalėjo vienu metu būti tuose 
visuose taškuose. Kaip tada suprantame žodį Inikas? Ogi 
imame jį besąlygiškai, kitaip sakant, nesiedami su mūsų 
vidinių jutimų seka, ja žymėdami bet kurio esinio bet ku- 
rią kitimų seką. 

Ši pastaba mums teikia šias išvadas. Pirma, galime tu- 
rėti dvejopą laiko vaizdinį - vieną susietą, kitą nesusietą. 
Pirmasis yra tam tikra vidinių jutimų seka, apie kurią ką 
tik kalbėjome; antrasis yra bet kurio esinio bet kurių kiti- 
mų seka. Kadangi negalime pirmiau pažinti sekos bet ku- 
riuose išoriniuose mūsų sielos atžvilgiu objektuose, kol jų 
nepažinome savo jutimais [203.], todėl seka mums tapo 
natūraliu matu matuoti bet kurią kitų daiktų seką arba 


* Iš tiesų laiko momentą, arba tikrąjį vienetą, nebūdingai vadiname 
laiku, tačiau suteikiame reikšmę, artimą tikrajai reikšmei, nes, tiesą sakant, 
laiku suprantame bet kurią trumpesnių arba ilgesnių momentų seką. Bet 
skaitiniu vienetu mažiau tikrąja reikšme kartais vadiname skaičių, kai šis 
pastarasis yra, tiesą sakant, tam tikra nustatyta mažesnių arba didesnių vie- 
Nnetų aibė; lygiai taip laiko vienetą galime nebūdingai vadinti laiku. 

trukmę; vadinasi, laiku pirmąja reikšme suprantame ne ką 
nors kita,o tik'tą tolydžią tam tikrų vidinių jutimų seką, su 
kuria lyginame visas kitas sekas, ir dėl to laiko vaizdinį, 
paimtą šia reikšme, vadiname susietu. Bet taip pat matė- 
me, kad kartais laiku vadiname tokią seką tam tikrame iš- 
oriniame esinyje, kurios neatitinka jokia suvokta seka mū- 
sų jutimuose, taigi čia laiką imame nesusieta reikšme. 
218. Antra. Laiko vaizdinys pirmąja reikšme yra jusli- 
nis*, o antrąja reikšme jis gali būti intelektinis vaizdinys, nes 
kai sakome, kad kokios nors substancijos kitimų tam tikra 
seka gali būti greitesnė negu mūsų vidinių jutimų seka, ku- 
rią imame bet kurių kitų sekų matu, tai tas reiškia, jog pir- 
moji seka negali būti įsivaizduojama pasitelkus antrąją seką 
ir tuo pačiu gali būti įsivaizduojama ne jusliškai, bet tik in- 
telektu. Tai, ką mes ką tik aptarėme, mums paaiškina tų jus- 
linių iliuzijų, apie kurias anksčiau kalbėjome [205.], priežas- 
tį, t. y. kad koks nors labai greitai ratu besisukantis kūnas 
atrodo sukuriantis nejudantį žiedą, kad labai greitai skrie- 
jantis kūnas mums atrodo esąs tam tikra materiali linija. Juk 
tuo pačiu momentu, kuriuo gali mumyse nebūti jokios vidi- 
nių jutimų sekos, t. y. tikruoju momentu, nedalomo laiko 
dalelėje [209.], tam tikras esinys gali patirti daugelio kitimų 
seką. Matėme [135.], kad bet kurio kūno judėjimas yra tam 


* Nenuostabu, kad laiko vaizdinį, paimtą tikrąja reikšme, beveik visi 
dabartiniai metafizikai, Kanto vadovaujami, priskyrė intelektinių vaizdinių 
rūšiai, nes, nors šis vaizdinys tuo yra juslinis, kad susideda iš žmoguje labai 
greitai pracinančių vidinių išaiškintų priežasčių [210.J, žmogaus intelektas 
tų vos pastebimų jutimų negali aiškiai įsivaizduoti, juos įsisąmonina tiek 
menkai |84.], tarsi beveik nieko nežinotų; todėl natūralu, kad filosofai iki 
šiol nenumatė juos egzistuojant ir iš šių jutimų sudarytą laiko vaizdinį palai- 
kė intelektiniu vaizdiniu. 

tikrų jo realių būvių, kuriuos vadiname vieta, tolydus kiti- 
mas. Bet ši judančio esinio kitimų seka gali būti daug grei- 
tesnė negu mūsų vidinių jutimų seka, kurią vadiname lai- 
ku; todėl tokiu atveju gali atsitikti, kad pirm negu praeis 
vienas iš vidinių jutimų, kurie yra tikrieji laiko vienetai, ju- 
dantis esinys gali daug kartų keisti savo realų būvį, taigi tai 
bus kitimų seka, kurios neatitinka jokia žmogaus vidinių 
jutimų seka, ir todėl pirmoji seka negali būti jusliškai įsi- 
vaizduojama. O laiką įprastine šio žodžio reikšme paseka- 
me jusliškai ir reliatyviai, tad šiame reiškinyje, apie kurį čia 
kalbame, labai greitai judantis kūnas mums atrodo vienu 
laiku esąs iš karto daugelyje vietų ir šiuo būdu sukuriantis 
tam tikrą materialią liniją arba žiedą. Ši pastaba sustiprina 
mūsų numanymą, kad laikas, šį žodį imant įprastine reikš- 
me, yra ne kas kita, o tik tolydžiai sieloje praeinančių tam 
tikrų vidinių jutimų seka, su kuria lyginame bet kurias kitas 
sekas. Atrodo, kad, nepriėmus šios prielaidos, negalima pa- 
aiškinti iliuzijų, apie kurias čia kalbame. 

219. Trečia. Kai anksčiau parodėme, kad vidiniuose ju- 
timuose, kurie yra tikrieji laiko momentai, negalima suvokti 
jokios trukmės [209.], tai šį teiginį turime suprasti ne ki- 
taip, o tik imdami laiką jusline ir susieta reikšme. Juk jei šie 
jutimai yra tokie, kurie Žmoguje greičiausiai praslenka ir 
vienas po kito eina, tai nė viename tokių jutimų negalime 
jusliškai pastebėti kokios nors trukmės, nes šis jutimas ne- 
gali egzistuoti kartu su kitų greičiau praeinančių jutimų 
seka. Bet laikydami, kad vienas toks jutimas gali egzistuo- 
ti kartu su daugelio kitimų kitame esinyje seka, tai šiam 
jutimui turime pripažinti tam tikrą trukmę, nes kai sako- 
me, kad šis jutimas ne taip greitai žmoguje praeina kaip 
tam tikri tam tikro esinio būviai, tai tuo pačiu jam pripa- 
žįstame ilgesnę trukmę negu šiems pastariesiems, tačiau 
tokia trukmė suvokiama tik mintimi. 

VIII skirsnis 
Apie tikrovę, galinčią atitikti laiko vaizdinį 


220. Jau seniai logikai pastebėjo, kad laiko vaizdinys 
daugeliu atžvilgiu yra panašus į tįsumo arba erdvės vaiz- 
dinį, ir šią mintį patys galėjome patikrinti ankstesnėje mū- 
sų analizėje. Būtent matėme, kad tiek materialaus tįsumo 
tikrųjų vienetų, tiek laiko tikrųjų vienetų negalime aiškiai 
įsivaizduoti, nei ryškiai jų išskirti, nei suskaičiuoti. Skai- 
čiuojant tiįsumą, vietoj tikrųjų turime imti nebūdingus vie- 
netus, tas pat ir skaičiuojant laiką [211.]. Šioje veiksenoje ir 
pirmieji, ir antrieji negali apsieiti be tam tikrų ribų vaizdi- 
nio [206.] ir pan. Tačiau filosofų dėmesio negalėjo išvengti 
ir tįsumo, ir laiko skirtingumas, nes jis pakankamai paste- 
bimas. Juk nesunkiai suprantame, kad svarbiausias tįsu- 
mo vaizdinio ir laiko vaizdinio skirtingumas yra tas, kad 
pirmojo dalis turime būtinai įsivaizduoti esančiomis arba 
bent galinčiomis būti vienu laikų; o antrojo dalių taip įsi- 
vaizduoti neįmanoma, nes laikas dėl savo prigimties yra 
tam tikra seka, ir mes imtume sau meluoti, jeigu teigtume, 
kad tam tikri kitimai, kurie kokiame nors esinyje nuosek- 
liai vienas po kito atsiranda ir išnyksta, galimi kartu vienu 
metu. Be to, kadangi laiko vaizdinys iš pradžių mums ga- 
lėjo kilti ne kitaip, o tik palyginant mūsų įsivaizduojamus 
jutimus su realiais jutimais ir turėjo būti pirmesnis už bet 
kurio materialaus esinio pažinimą [203.], tai iš to išeina, 
kad niekuomet negalime laiko įsivaizduoti kaip turinčio 
tuos tris matavimus, be kurių neįsivaizduojamas tįsumas*, 
ir dėl to logikai sako, kad laikas galimas suprasti kaip lini- 
ja ir niekuomet kaip kūnas arba paviršius. Bet verta įsigi- 
linti į tai, jog net ir taip kalbantys teisingai neaiškina, nes 


* Ilgiu, pločių ir aukščiu. 
p 

linijos arba ilgio tikrąja reikšme neįmanoma įsivaizduoti 
kitaip, o tik kaip tįsumo, paimto viena iš trijų jos pagrindi- 
nių krypčių, ir drauge kaip susidedančios iš vienalaikių 
dalių arba bent galinčių būti vienu metu, o to visiškai ne- 
galima taikyti laiko vaizdiniui. 

221. Tačiau, mano nuomone, yra dar kitas požiūris, pa- 
sak kurio, laiko vaizdinys turi kai ką bendra su tįsumo vaiz- 
diniu; šio požiūrio iki šiol nepastebėjo nė vienas logikas. 
Šis požiūris, atrodo, tuo labiau vertas dėmesio, kad mums 
išryškina ne tik pačias mūsų vaizdinių savybes, bet siekia 
ir toliau, t. y. vaizdinį atitinkančią tikrovę, kuriai filosofas 
negali būti abejingas. Taigi iki šiol laiko vaizdinį beveik 
visi logikai arba bent naujųjų amžių metafizikai traktavo 
vien tik kaip vieną iš būdų, kuriais paprastai suvokiame 
daiktus ir kuris už mūsų minties neturi jokio realumo. Jie 
sako: laikas yra tik kažkas reliakyvu (aliguid relativum) ir nie- 
kada jam negali būti būdinga besglygiškas realumas, arba 
šią mintį išsakant aiškiau: laikas negali būti daiktų, kokie jie 
yra savyje, savybė“. Taigi dabar turime įsitikinti, kad kaip 
materialaus arba pilno tįsumo vaizdinį tam tikru atžvilgiu 
atitinka tikrovė - šitai anksčiau buvo įrodyta, - taip lygiai 
ir laiko vaizdiniui turime pripažinti tam tikrą tikrovišku- 
mą. Žinoma, antrasis vaizdinys tuo viršesnis už pirmąjį, 
kad,jei materialaus tįsumo vaizdinį tikrovė atitinka tik kryp- 
tingu būdu, tai laiko vaizdinį ji gali atitikti faktiškai, dabar 
tai ir imsime įrodyti. 

Matėme, kad laikas, traktuojamas visiškai ir bendrai, 
imamas dvejopa reikšme. Pirmąja reikšme laiką supranta- 
„ me, kaip labai greitai sieloje praeinančių vidinių jutimų tam 
tikrą seką, kuri mums yra trukmės arba bet kurių kitų 
dalykų natūralus matas, ir tai yra būdinga reikšmė, kuri 


* Grynojo proto kritika, p. 82. 

paprastai suteikiama žodžiui laikas. Kitu atveju šiuo žodžiu 
žymime bet kurių kitimų bet kuriose substancijose kiek- 
vieną seką. Pastebima, kad laikas pirmąja arba antrąja reikš- 
me nėrajokia substancija, nes jis tėra tam tikroje substanci- 
joje atsitinkančių kitimų seka, tad šiuo atžvilgiu realumas 
mūsų laiko vaizdinio negali atitikti. Nors vėlgi atskleidė- 
me tą tiesą, kad kiekvienas mūsų jutimas yra mūsų mąs- 
tančiosios substancijos realus būvis, bet kadangi jutimai yra 
tik mūsų vaizdiniai [42.], o ne daiktai, kurie atitiktų vaiz- 
dinius, tai vidinių jutimų seka, kurią vadiname laiku, nesu- 
daro jokios atitinkančiosios tikrovės, nes ji yra tik intelektu 
suvokiama tikrovė [167.]. Bet laiką imant antrąja, arba ne- 
susieta, reikšme, jo vaizdinį taikydami už mūsų esančioms 
substancijoms, nesunkiai įsitikinsime, kad kiekvienas šio- 
se substancijose realiai įvykstantis kitimas yra realus jų bū- 
vis. |odel kiekvieno šių atskirai paimtų kitimų vaizdinį, 
jeigu jį sukelia realūs jutimai, tikrovė atitiks faktiškai, o to- 
kių kitimų eilę arba seką - kryptingai [160.]. 

222. Laiko vaizdinys atitinkantįjį realumą gali turėti dar 
kitais atžvilgiais, ir tuo didesnis tas realumas, kuris jį ati- 
tinka faktiškai. Niekas neneigia, jog kiekvienas žmogus 
trokšta, kad jo laimė truktų kuo ilgiausiai ir jei galima — 
amžinai. Tad laimės trukmė žmogui yra didžiausias realu- 
mas, nes joks kitas realumas jam negali labiau rūpėti. Kuo 
ilgiau naudojasi laiminga dalia, tuo daugiau, atrodo, jo bū- 
tybė turi realumo, ir priešingai. Tačiau žinant, kad mūsų 
laimė visuomet glūdi jutimuose [73. 74.], o jutimai yra tik 
vaizdiniai, šis kalbamasis realumas, nors mums yra di- 
džiausias, priklauso ne atitinkančiojo realumo rūšiai, bet 
tik intelektu suvokiamam realumui. 

Vadinasi, nesunku parodyti, kad tas pats intelektu su- 
vokiamas realumas mums įsako numanyti faktinį realumą, 
atitinkantį mūsiškąjį trukmės vaizdinį. Juk žinome, kad mū- 

sų laimė priklauso ne nuo mūsų pačių, bet nuo mus supan- 
čių substancijų - svetimų, kurias vadiname išoriniais ob- 
jektais, arba ir glaudžiai susijusių su mūsų mąstančiąja sub- 
stancija — tokie yra visi mechaniniai mūsų kūno elementai 
[142.]. Arba veikiau mūsų laimė priklauso nuo minėtoms 
substancijoms būdingo polinkio maloniu būdu paveikti mū- 
sų sąmonę. Kuris žmogus nenorėtų, kad panašūs polinkiai 
truktų kuo ilgiau? Juk lengva suprasti, kad jų kitimas [140.] 
būtinai turėjo sukelti žmogaus likimo, kuris ne visuomet 
geriausias, pasikeitimą. Bet jeigu šie polinkiai trunka, tai, 
sakau, tada jie tuo labiau realūs, kuo yra ilgesnė šios truk- 
mės atkarpa“. Vadinasi, tam tikrų substancijų tam tikrų po- 
linkių trukmė mums pasirodo, sekant mūsų intelekto dės- 
niais, esanti reali ir šis realumas, jei jis derinasi su mūsų 
sielai išorinėmis substancijomis, kitoks negali būti, o tik ati- 
hnkantysis. Iš tiesų kai sakome, kad mūsų laimės tam tikros 
priežastys daugiau realios negu kitos, nes yra ilgesnės truk- 
mės antrųjų atžvilgiu, tai šį mažesnio arba didesnio realumo, 
trumpesnės arba ilgesnės Hukmės mūsų vaizdinį tikrovė gali 
atitikti tik kryptingai, nes taip sakydami išreiškiame tik sa- 
vo vaizdinių santykį, kuris mums neteikia jokių naujų ži- 
nių apie faktinį realumą [161.]. Kai domėjimosi pradžioje 


* Kai Čia kalbu tik apie substancijų polinkį maloniu būdu paveikti mūsų 
sielą ir įrodau, kad tokių polinkių trukmė yra tikrasis realumas, tai iš to ne- 
reikia daryti išvados, kad neigiu kitų polinkių trukmės realumą, pavyzdžiui, 
polinkio paveikti mūsiškąją būtybę neutraliu arba net nemaloniu būdu. To- 
dėl tik čia pirmiausia atkreipiau skaitytojų dėmesį į žmogaus laimei naudin- 
gus substancijų polinkius - šie polinkiai ir jų trukmė mums yra didžiausios 
vertės realumas, kitaip sakant, toks, kuris mums paprastai labiausiai rūpi, 
nes manau, kad šio pastarojo realumo išryškinimas lengviau mus parengia 
vertinti išvadą, kuria čia siekiu įrodyti, kad tų ar kitų objektų trukmės vaizdi- 
nj tikrovė gali atitikti jai būdingu būdu. 

pažymėjome vieno daikto trukmę, paskui kito ir paskiau 
pradėjome juos tarpusavyje lyginti pagal tą trukmę, tai šis 
lyginimas mums neatskleidė nė vienos naujos anksčiau ne- 
žinotos šių daiktų savybės. Šis trukmės ilgumas arba trum- 
piumas yra vaizdinių santykis, panašus į tą, kurį vadiname 
dviejų esinių panašumu arba skirtingumu, kurio atžvilgiu jau 
įrodyta, kad jam gali būti būdinga tik kryptingai atitinkan- 
čioji tikrovė. Bet kadangi kiekvieno kryptingo realumo prie- 
žastis turi būti faktinis realumas, tai ši pastaba mus neiš- 
vengiamai veda į išvadą, kad trukmė yra realus substanci- 
jos požymis tada, kai ji mums pasireiškia per realius 
pojūčius*. Juk žinome, kad faktine Hkrove reikia suprasti pa- 
vienes substancijas arba tokių substancijų požymius [157], 
todėl kai sakome, kad ilgesnės arba trumpesnės trukmės 
mūsų vaizdinio priežastis yra faktinė tikrovė, tai ši priežas- 
tis gali būti tik tam tikros substancijos egzistavimas, arba 
tam tikro jų realaus požymio egzistavimas. Tačiau nesun- 
ku suprasti, kad tam tikros substancijos, kiek ji substancija, 
egzistavimas pats savaime negali būti jokia mūsų turimo 
vaizdinio apie tam tikrą tos substancijos požymį priežastis, 
pavyzdžiui, apie jos polinkį paveikti mūsų būtybę maloniu 
būdu, o tuo labiau negali būti ilgesnio arba trumpesnio pa- 


* Negalima paneigti tos tiesos, kad bet kurio daikto trukmė mums 
pasireiškia ne kitaip, o tik per realius pojūčius, nes, nors ir nenumatydami 
tų vidinių jutimų, kurie yra tikrieji laiko vienetai ir apie kuriuos anksčiau 
1209.] kalbėjome, vis dėlto bet kurio daikto trukme galime suprasti ne ką 
kita, o tik tai, kad tas daiktas nepakitęs koegzistuoja su tam tikra bet kurio 
esinio paskesnių kitimų eile [209.], pavyzdžiui, su laikrodžio rodyklių ki- 
timo tam tikra eile. Bet kadangi materialių esinių kitimus pažįstame ne 
kitaip, o tik per mūsų realių pojūčių kitimus [203.l, tai ir kiekvieno daikto 
trukmė, kurios matu tinka būti minėta kitimų seka, žmogui turi pasireikšti 
tuo pačiu būdu. 

stovumo, kurį šiam polinkiui priskiriame, vaizdinio prie- 
žastis. Substancija gali būti ne tik mintimi įsivaizduojama 
be šio polinkio, bet ji iš tikrųjų galima be šio polinkio; juk 
žinome, kad substancijų polinkiai gali kisti, pačioms sub- 
stancijoms neprarandant savosios būties [140.]. Taip patne- 
protinga sakyti, kad mūsų turimo tam tikro požymio ilges- 
nės arba trumpesnės trukmės vaizdinio priežastis glūdi pa- 
čiame to požymio egzistavime, nes jei taip būtų, tai to paties 
požymio egzistavimas mums visuomet sukeltų tos pačios 
trukmės vaizdinį. Tačiau kas nemato, jog esti priešingai? 
Pastebime, kad tos pačios substancijos vienas ir tas pats po- 
žymis arba veikiau visiškai panašus požymis [184. Antra] 
gali trukti vieną kartą ilgiau, kitą kartą trumpiau, ir ši įvai- 
rovė gali beveik be galo didėti. Tad kurgi gali būti trukmės 
įvairovės priežastis, jei ne pačioje trukmėje? Todėl trukmė 
čia pasirodo kaip realus tam tikros substancijos požymis 
tada, kai ji mums pasireiškia per realius pojūčius ir kai vie- 
nos ir kitos trukmės santykis priklauso ne nuo mūsų va- 
lios. Taigi ne tik turėjimas tam Hkro požymio, pavyzdžiui, tam 
tikro polinkio paveikti, gali būti tam tikros išorinės substan- 
cijos reali savybė, bet, be to, Erukti su tuo polinkiu gali būti jos 
savybė, skirtinga nuo pirmosios*. Tad įrodėme, kad truk- 


* Kai teigiu, kad trukti su tam tikru polinkiu gali būti reali tam tikros 
substancijos savybė, ir ką tik paaiškėjo, jog kurio nors daikto trukme su- 
prantame ne ką nors kita, o tik tai, kad daiktas nepakitęs koegzistuoja su 
kito daikto paskesnių kitimų tam tikra eile, tai pačiame šiame dėstyme turi- 
me numanyti, kokią sampratą reikia suteikti pirmajam teiginiui. Trukti su 
tam tikru polinkiu gali būti tam tikros substancijos reali savybė ne ta reikš- 
me, kad, pavyzdžiui, čia tą polinkį lyginame su nuoseklių mūsų jutimų tam 
tikra eile, nes šis lyginimas priklauso nuo mūsų valios ir jo rezultatas yra ne 
kas nors daugiau, o tik dviejų tarpusavyje lyginamų dalykų mūsų vaizdinių 
santykis, t. y. tam tikrą polinkį turinčios tam tikros išorinės substancijos ir 

mės vaizdinį tikrovė gali atitikti faktiškai, nes trukmė gali 
būti realios substancijos realus požymis. 

223. Kadangi trukmė, taikoma kuriam nors vienam daik- 
tui, gali būti tam tikros substancijos reali savybė, arba, o 
tai tas pat, kadangi trukmės vaizdinį tikrovė, kaip ką tik 
parodėme, gali atitikti faktiškai, tai iš to išeina, kad, jei du 
daiktus tarpusavyje lyginsime jų trukmės atžvilgiu, tai gau- 
tasis santykis dažniausiai priklausys ne nuo mūsų valios, 
bet, be abejo, būsime priversti teigti, kad vienas iš tų daik- 
tų trunka realiai ilgiau, trumpiau arba lygini kaip antras. Bet 
taip sakydami, išreikšime tik mūsų vaizdinių santykį, kurį 
tikrovė atitinka kryptingai. 

Toji pati faktinė tikrovė, kurią vadiname trukme, mums 
bus priežastis, kad, jei šią trukmę panorėsime žymėti tiks- 
liai, ją lygindami su mūsų vidinių jutimų nuoseklumu ar- 
ba su tam tikro esinio bet kurių pakitimų nuoseklumu [208. 
217], tai šių jutimų ar pakitimų, su kurių nuoseklumu ko- 
egzistuoja trunkantis daiktas, kiekis pasirodys esąs toks ir 
ne kitoks, visiškai nepriklausantis nuo mūsų valios. Vadi- 
nasi, santykis, kuriuo žymime bet kurio daikto trukmę, bus 


vienas po kito einančių mūsų sieloje pojūčių tam tikros eilės; todėl šis san- 
tykis nėra joks atitinkantysis realumas. Bet trukti su tam tikru polinkiu yra 
būtent tas tam tikros substancijos realus požymis, kurio, kas jis yra pats sa- 
vaime, nežinome ir kuris sukelia tik tai, kad, šį polinkį palyginus su mūsų 
nuoseklių pojūčių tam tikra eile, turi pasirodyti, jog šis polinkis nepakitęs 
koegzistuoja su jų ilgesne arba trumpesne eile. Šis požymis gali būti sub- 
stancijoje, nors jos jokiu atžvilgiu nepalygintume su kita substancija ir nors 
ji net nebūtų palyginimo objektas. Šiame įvykyję tam tikra prasme neturėtu- 
me nė menkiausio jos trukmės vaizdinio arba jos požymių trukmės vaizdi- 
nio, tačiau ši trukmė ne mažiau būtų reali todėl, kad anksčiau parodėme, 
jog faktinis atitinkantysis realumas anaiptol nepriklausė nuo mūsų vaizdi- 
nių, arba žinių, kurias apie jį galėtume turėti, bet veikiau šios pastarosios 
priklausė nuo pirmojo, kuris visuomet turi jas pranokti |164. Nuoroda]. 

tik atitinkančioji kryptinga tikrovė, o pati trukmė šiuo at- 
veju mums prisistatys kaip faktinė tikrovė. 

224. Nors samprotavimas, kuriuo priėjome dabartinę 
išvadą, atrodo esąs teisingas ir niekaip negalimas paneig- 
ti, vis dėlto, prisiminus senovės sofistų, idealistų ir skepti- 
kų nuomones, minėtai mūsų išvadai galima pareikšti ta- 
riamus priekaištus. Yra žinoma, kad minėtų trijų krypčių 
filosofai teigė, jog nė vieno pojūčiais patiriamo daikto ne- 
galima pažinti, nes, jų nuomone, tie daiktai nuolat kinta 
(sunt in continuo Auxu) ir niekuomet negali išlikti viename 
būvyje. Iš to išvedė, kad apie tokius daiktus joks tikras ži- 
nojimas, joks mokslas arba mokėjimas negalimas. Atrodė, 
kad šis teiginys reikšmingai pagrindžiamas. Juk neprotin- 
ga neigti to, kad mūsų riboti pojūčiai negali mums teikti 
absoliučiai visų mus supančiuose materialiuose esiniuose 
vykstančių pakitimų. Pastebime tik ryškiausius jų pakiti- 
mus, bet gamtos mokslai neleidžia abejoti, kad kiekvienas 
matomas pakitimas yra daugelio ankstesnių nežymių pa- 
kitimų, neprieinamų mūsų pojūčiams, rezultatas; todėl gali 
atrodyti, kad tam tikras objektas kurį laiką nekinta, tęsiasi 
viename būvyje, nors iš tikrųjų jis gali patirti daug pakiti- 
mų, kurių nepastebime. Kai ramiai sėdžiu savo kėdėje bei 
atsidavęs dabartiniam tyrimui, man atrodo, kad tuo pačiu 
metu mano paties būtybė ir visi mane supantys objektai 
niekaip nekinta, tačiau žinau, kad visi tie objektai savo pa- 
dėtį tolydžiai keičia bent tuo atžvilgiu, kad labai greitai ir 
dvejopai juda su mūsų planeta, o šis judėjimas negali būti 
kas nors kita, o tik esinių tam tikrų realių būvių tolydus 
kitimas [135.]. Dangaus kūnai arba net valandas rodančio 
laikrodžio rodyklė visą tą laiką, kol į juos žiūrime, mums 
atrodo nejudantys. Tačiau po ilgesnės pertraukos vėl pa- 
žvelgę į šiuos kūnus, matysime tokius jų pakitimus, kurie 
aiškiai įtikina, kad jie yra nuolat šiuose kūnuose vykstan- 

čių nežymių kitimų tam tikros eilės rezultatas, nors anks- 
čiau šie kūnai mums atrodė tarsi esantys viename būvyje. 
Tad kaipgi galime įsitikinti, jog mus supančiuose esiniuo- 
se realiai yra kokios nors trukmės požymiai? Kiek patiki- 
mai pasikliaujame savo pojūčių liudijimais, žinodami, kad 
jų veiksena labai ribota, jog galėtų išlyginti greitą gamtos 
veikseną? O jei neįmanoma įrodyti, kad kuri nors iš mus 
supančių substancijų gali viename būvyje tęstis bet kurią, 
net mažiausią laiko atkarpą, tai kas ištiks ankstesnį mūsų 
samprotavimą, kuriame teigėme, kad tam tikro požymio 
arba būvio trukmė yra realus substancijų požymis? Tai prie- 
kaištas, į kurį reikia atsakyti, juolab kad nuodugnus jo at- 
rėmimas ne tik apsaugo mūsų ankstesnių samprotavimų 
išvadas, bet iš skeptikų ir idealistų atima vieną jų ginklą, 
kuris jiems visada žadėjo tikriausią laimėjimą. 

225. Norint vertinti ką tik pateiktą priekaištą ir parody- 
ti, kad jis nė kiek negali susilpninti mūsų analizės galuti- 
nės išvados, šiuo tikslu reikia įrodyti tą tiesą, kad, nors po- 
jūčiais patiriami esiniai tam tikra reikšme beveik nuolatos 
kinta, vis dėlto šį jų nuolatinį kitimą nereikia suprasti taip, 
kad nė vienas pavienis kitimas neturėjo jokios trukmės, bet 
reikia suprasti veikiau priešingai: nepaisant kitimų grei- 
čio, kiekvienas jų gali realiai ilgiau arba trumpiau trukti. 
Bet kol ši tiesa taps įrodyta, pirmiau reikia įrodyti kito tei- 
ginio tikrumą, t. y. kad kiekviename iš kitimų, sudarančių 
tam tikrą sekos eilę, pavieniui paimtame neglūdi jokia se- 
ka, kitaip sakant, o tai tas pat, kad jokia nors ir greičiausių 
kitimų seka negali būti be galo daloma. Atrodytų, kad norint 
įsitikinti šio pastarojo teiginio teisingumu pakanka jį išsa- 
kyti, nes nesunku suprasti, kad seką sudaranti kitimų tam 
tikra eilė arba tam tikras kiekis turi susidėti, tiesą sakant, iš 
pavienių kitimų, remiantis pavyzdžiu, kurį mes jau įrodė- 
me substancijų aibės atžvilgiu, t. y. kad kiekviena tokia ai- 

bė turi susidėti iš tikrų vienetų [142.]. Bet sakyti, kad kiek- 
vienas sekos eilės kitimas, paimtas skyrium, yra pavienis 
tikrąja reikšme, tai sakyti, jog nė vienas iš jų, paimtas pa- 
vieniui, nepriklauso jokiai sekai, tai sakyti, kad jokia kiti- 
mų seka negali būti be galo dali, nes galutiniai jos pradme- 
nys turi būti nedalomi. Tačiau dabartinis teiginys atrodo 
esąs reikšmingas išvadoms, kurias paskui turime įrodyti; 
todėl manau, kad jis reikalingas tikslesnio įrodymo. O kad 
pastarasis nekeltų nė menkiausios abejonės, mūsų sampro- 
tavimo pagrindu imsime tai, kas sudaro paties priekaišto 
turinį, t. y. kad materialūs esiniai nuolatos kinta. Be abejo, šis 
teiginys tik kitais žodžiais išreiškia tą tiesą, kad minėti esi- 
niai pavaldūs tolydžiai kitimų sekai. O jei šia tiesa neabe- 
jojame, tai lengvai įsitikinsime tuo, ką ketinome įrodyti, t. y. 
1) kad kiekviena, nors ir greičiausia kitimų seka susideda, 
tiesą sakant, iš pavienių kitimų ir 2) kad kiekvienas šių 
kitimų gali trukti ilgiau arba trumpiau. Pirmiausia įrody- 
sime pirmojo teiginius. 

a) Mūsų susidarytas kokių nors kitimų sekos vaizdi- 
nys, jei kitimus laikysime dabartiniu momentu užsibaigu- 
sius, turi tuo pačiu susidėti iš tam tikros jau buvusių kiti- 
mų eilės ir tam tikro dabar esančio kitimo - tai akivaizdi 
tiesa, glūdinti pačiame čia numatytos sekos vaizdinyje. 

b) Šią sekos eilę sudarančios dalys, t. y. vienas po kito 
einantys kitimai, visos kartu egzistuoti negali, nes jei galė- 
tų, tai sakytume, kad jos egzistuoja visos kartu ir eina vie- 
na po kitos, o tai prieštaringa (contradictio). 

€) Jei tartume, kad kitimas, kurį laikome dabar esančiu, 
tik atrodo esąs pavienis, o iš tikrųjų jį sudaro tam tikra nuo- 
seklių kitimų, kurių negalėjome pastebėti, eilė, tai, darant 
tokią prielaidą, tas kitimas, tiesą sakant, nebūtų dabar esan- 
tis, nes toje kitimų eilėje tik paskutinysis būtų dabar esan- 
tis, o visi kiti būtų buvusieji. 

d) Bet jei ir apie šį pastarąjį kitimą teigtume, kad jis tik- 
rai pavienis, o kartu numatytume tam tikros kitimų sekos 
begalinį dalumą, tada nė apie vieną kurio nors laikinumo 
kitimą niekuomet negalėtume teisingai sakyti, kad jis da- 
bar egzistuoja. 

e) Tai, ką įrodėme kitimui, kurį laikome dabar tikrai 
esančiu, galima taikyti visiems buvusiems kitimams, nes 
kiekvienas iš jų užbaigė savo eilės seką ir savo laiku turėjo 
būti laikomas dabar esančiu. Ojei kiekvienas iš jų būtų ga- 
lėjęs be galo dalytis į tam tikrą sekos eilę, tai nė vienam iš 
jų niekada nebūtų galima nustatyti, kad jis dabar egzistuo- 
ja, taigi tai būtų kitimų seka be kitimų; tai būtų praeitis, 
kuri niekuomet nebuvo dabartis, o tai protui priešinga. 

Vadinasi, nė viena kitimų seka, nepaisant, kokia greita 
bebūtų, negali dalytis be galo ir nė viename šių tikrai pa- 
vienių kitimų negali glūdėti jokia seka. 

226. Įrodę pastarąją tiesą, jau lengvai isitikinsime antrojo 
iš dviejų anksčiau tvirtintų teiginių neklaidingumu, t. y. kad, 
nepaisant kitimų sekos greičio, kiekvieno pavieniui paim- 
to kitimo trukmė gali būti ilgesnė arba trumpesnė. Ši tiesa 
ryškiausiai pasireiškia judėjimo, kurį priskiriame įvairiems 
kūnams, vaizdinyje. Jau matėme, kad, sekant prigimtinė- 
mis mąstymo taisyklėmis, turime manyti, jog bet kurio kū- 
no judėjimas yra ne kas kita, o tik tolydi tam tikrų realių 
kūno būvių kaita [135.]. Bet tas pats intelekto dėsnis, kuris 
neleidžia abejoti judėjimo realumu, jei jo vaizdinį mums 
sukelia realūs jutimai (tei pat), mums taip pat įsako laiky- 
ti, kad šis judėjimas gali būti greitesnis arba lėtesnis ir kad 
šiuo atžvilgiu gali susidaryti beveik begalinė judėjimų įvai- 
rovė. Mechanikos mokslo atstovai yra visiškai įsitikinę tą- 
ja tiesa, kad kiekvieno kūno judėjimo kiekį galima išreikšti 
patikimiausiai ir tiksliausiai, t. y. matematiškai. Bet jei ne- 
būtų protinga minėtąja tiesa abejoti, tada nesunku įrodyti 

čia tvirtintą teiginį, kad kiekvienas materialaus esinio nuo- 
sekliai praeinantis kitimas, nepaisant koks menkas jis bū- 
tų, vis dėlto gali realiai trukti ilgiau arba trumpiau. Jukjau 
žinome, kad bet kurio objekto trukmė yra ne kas kita, o tik 
jo egzistavimas kartu su greičiau praeinančių kitų objektų 
seka. Tad jei neabejojame, kad vieno kūno, pavyzdžiui, A, 
judėjimas gali būti lėtesnis negu kito kūno B, tai tuo pačiu 
neturime abejoti, kad kiekvienas pirmojo kūno realus bū- 
vis, kurį vadiname jo vieta arba padėtimi, ir tam tikra ant- 
rojo kūno panašių būvių sekos eilė gali egzistuoti kartu. O 
jei kiekvienas toks pirmojo kūno būvis egzistuoja kartu su 
antrojo kūno būvių seka, tai negalime paneigti jo tam tik- 
ros trukmės*. Tik pastebėjus, kad įvairių kūnų judėjimo 


* Parodžius, kad bet kurio judančio kūno trukmė kiekviename jo rea- 
liame būvyje, kurį nuosekliai praeina ir kurį vadiname jo padėtimi, yra il- 
gesnė arba trumpesnė, šis samprotavimo rezultatas atrodo esąs sunkiai su- 
prantamas bei priešingas įprastiniam žmonių turimam kūnų judėjimo vaiz- 
diniui. Šiaip jau atrodo, kad tarus, jos tam tikro judančio kūno trukmė vienoje 
vietoje gali būti nors ir trumpiausia, taip pat reikia tarti, kad tas kūnas realiai 
juda arba veikiau, kad šis judėjimas kiekvienu perėjimu iš vieno būvio į kitą 
nutrčksta. Bet dabar jau lengva suprasti, kad šis dviejų rezultatų, kurių vie- 
nas kyla iš samprotavimo, o kitas iš juslumo, prieštaringumas tėra tariamas. 
Tiesą sakant, kurio nors kūno judėjimų turime suprasti ne tai, esą šis pasta- 
rasis apskritai negalėjo būti nė vienoje iš tų padėčių, kurių eilę nuosekliai 
praeina, bet veikiau turime suprasti tai, kad tas kūnas, realiai ilgiau arba 
trumpiau būnantis kiekvienoje iš tų padėčių, siekia ją keisti ir ji neišvengia- 
mai turi išnykti, jei koks nors kitas kūnas jam nepasipriešins. Tad kol šis 
kūno siekis nesiliauja, tol apie šį pastarąjį sakome, kad jis juda. Priešingai, 
jei šį siekį sunaikins koks nors pasipriešinimas, tada pripažįstame kūno 
rimtį. Tai rodo, kad, anksčiau judėjimu vadinę kurio nors esinio tolydų 
realių būvių kitimą, žodį tolydų reikia imti ne ta reikšme, kad turėtume 
neigti kiekvieno iš pavienių kitimų, kurių seka yra judėjimas, trukmę, bet tik 
tąja reikšme, kad negalime pojūčiais pastebėti perėjimo iš vieno pakitimo 
į kitą, o tai vėl patvirtina jau daugelyje ankstesnių pastabų išaiškintą tiesą, 

greičio laipsniavimas gali būti beveik nepabaigiamas, tuo 
pačiu reikia pripažinti, kad ir kiekvienas kūno B būvis, kin- 
tantis jam judant, gali turėti savo trukmę, nes kiekvienas 
toks būvis gali egzistuoti kartu su dar greičiau praeinan- 
čių kito kūno, pavyzdžiui, C, kitimų seka; žodžiu, jei esa- 
me įsitikinę, kad tam tikro kūno judėjimas nepriklauso grei- 
čiausiai judančiųjų, kokie tik gamtoje galimi, grupei, tai tuo 
pačiu turime neabejotinai tikrai pripažinti kiekvieno kiti- 
mo, kuriam šis kūnas savo judėjime pavaldus, trukmę. Ir 
atvirkščiai, kol nesame įsitikinę, kad tam tikro kūno judėji- 
mas yra toks greitas, jog visoje gamtoje jokio kito greitesnio 
negali būti, tol negalime patikimai paneigti to kūno pavie- 
nių būvių, kurių tolydi seka sudaro jo judėjimą, trukmės. 

Tai, ką čia įrodėme judėjimu vadinamai kitimų sekai, 
lengvai galima taikyti bet kurioms kitos rūšies sekoms. 
Kiekvieną jų, nors ir greitą, turi sudaryti tam tikra ilgiau ar 
trumpiau trunkančių arba bent galinčių trukti kitimų eilė. 

227. Aptariamų tiesų išdėstymas, taip pat anksčiau iš- 
aiškintųjų prisiminimas akstina šias pastabas. 

Pirma, kitimų seka gamtoje gali būti labai įvairi, t. y. 
įvairi ne tik dydžio, kuriuo kitimai įvyksta vienas po kito, 
atžvilgiu, bet net ir pačių kitimų rūšies atžvilgiu. Antai vie- 
nokia yra kitimų seka, kurią vadiname materialių substan- 
cijų greitesniu arba lėtesniu judėjimu, ir visai kitokia, kai 
turime omenyje tik tokių substancijų jusliškai patiriamų 


t. y. kad mūsų samprotavimas plyti toliau negu juslinis pažinimas [148.|. O 
jei kam nors pasirodytų sunkiai suprantama, kokiu būdu nuolatinis judan- 
čio kūno siekis keisti vietą gali derintis su bet kuriuo buvimu vienoje vieto- 
je, ir jei tik tai jam gali būti akstinas atmesti mūsų samprotavimo pastarąjį 
rezultatą, tai, atrodo, visai atsakant į šį priekaištą pakaktų priešininką nu- 
kreipti pas vieną iš tų išminčių, kurie svajoja, kad filosofas privalo išaiškinti 
visas gamtos paslaptis arba viskuo abejoti. 

savybių arba polinkių tam tikrus kitimus [120.], antai spal- 
vos, skonio, kietumo, minkštumo, elastingumo ir t. t. 

Antra, nors mūsų riboti pojūčiai negali pažinti visų mus 
supančiuose esiniuose vykstančių kitimų, nei visuomet aiš- 
kiai skirti vieno kitimo perėjimo į kitą, net nei visuomet 
pastebėti kiekvieno kitimo trukmės, vis dėlto lygiai yra tik- 
ra, kad beveik kiekvienam kitimui, kuriam pavaldūs pa- 
saulį sudarantys esiniai, būdinga sava trukmė kaip ir tai, 
kad šie esiniai tam tikra reikšme nuolatos kinta. Čia mato- 
me, kad samprotavimas dažnai intelektui būna tuo, kuo 
mikroskopas yra akims. 

Trečia, vienas ir tas pats materialus esinys gali būti pa- 
valdus iš karto daugeliui kitimų, iš kurių vieni jame vie- 
nas po kito įvyksta greičiau, o kiti lėčiau; čia taip pat gali- 
ma nemaža įvairovė. Todėl galimi ir tokie kitimai, kurie 
realiai trunka ilgiau ir kurių trukmę pastebi net mūsų po- 
jūčiai. Antai kokiam nors kūnui pripažinę tam tikrą polin- 
kį arba tam tikrą santykiškai pastovų požymį [140.], ir nors 
tartume, kad tuo pat metu, kai tas kūnas atrodo pastoviai 
linkęs atspindėti, pavyzdžiui, raudoną spalvą, tačiaujo da- 
lelės gali realiai patirti tam tikrus kitimus, pavyzdžiui, ne- 
pastebimo judėjimo poveikį, - vis dėlto kol tas kūnas vi- 
suomet atspindi vieną ir tą pačią spalvą, neturime nė ma- 
žiausios dingsties manyti, kad šis požymis arba polinkis, 
apie kurį čia kalbame, nuolatos jame kinta, nes mes, prie- 
šingai, žinome, jog, sekant mūsų intelekto dėsniais, šioje 
situacijoje reikia kitaip spręsti. 

Vadinasi, ankstesnis priekaištas, kuriam dingstį teikia 
nuolatinis, kaip sakome, materialių esinių kitimas ir mūsų 
pojūčių ribotumas, neleidžiantis visų šių kitimų pastebėti, — 
niekuo negali pažeminti tiesos, kurią įrodėme pastarąja sa- 
vo analize, nes, nepaisant visko, kas gali šiame priekaište 
būti teisinga, mūsų analizės rezultatų visumos nekeičia. 

Tačiau laikas gali būti reali substancijų savybė ne tik 
dėl trukmės - tai dabar tapo įrodyta, - bet ir kitu atžvilgiu, 
o tai padės atskleisti ši analizė. 

228. Tarkime, kad kokiam nors kūnui tam tikrą laiką ju- 
dant tam tikra kryptimi buvo būdingas tam tikras pažymė- 
tas judėjimo kiekis, kurį paskui sunaikino kito kūno pasi- 
priešinimas. Vėlgi tarkime, kad pirmasis kūnas vėliau įgijo 
tą patį judėjimo ta pačia kryptimi kiekį ir per visiškai tokią 
pačią laiko atkarpą. Nars visas aplinkybes, kuriomis čia žy- 
mėjome du vieno kūno judėjimus, laikome tomis pačiomis, 
tačiau juk neprotinga manyti, kad pirmasis judėjimas buvo 
visiškai toks pat kaip antrasis, nes priešingu atveju turėtu- 
me ne dviejų judėjimų, bet tik vieno judėjimo vaizdinį. Tad 
kokiu pagrindu čia skiriame egzistuojant šiuos du judėjimus? 
Be abejonės, ne kuriuo nors kitu, o tik paties to egzistavimo 
laiko pagrindu, nes sakome, kad vienas išjų realiai buvo pir- 
miau, o antras paskui, kad pirmasis buvo sunaikintas, o ant- 
rasis atgijo visiškai panašus į pirmąjį. Todėl tas santykis, ku- 
rį išreiškiame žodžiais pirmiau ir paskui, yra realių požymių 
vaizdinių santykis, tam tikro esinio, t. y. dviejų jo judėjimų, 
priklausančių ne nuo mūsų valios, o todėl, pagal anksčiau 
išaiškintas tiesas [160.], turime jam pripažinti atitinkantįjį 
kryptingą realumą. Bet vėlgi, jei kiekvieno kryptingo realu- 
mo priežastis yra faktinė tikrovė ir jei mūsų prielaidoje aks- 
tinas skirti du vienas į kitą visiškai panašius judėjimus gali 
būti ne kitas, o tik pats jų egzistavimo laikas, tai iš to įsitiki- 
name, kad egzistuoti tam tikrame laike yra reali judėjimo savy- 
bė arba veikiau substancijos, kurioje šis judėjimas glūdi, re- 
ali savybė, nes judėjimas kaip požymis pats savaime negali 
egzistuoti. Čia matome, kad ne tik substancijų egzistavimas 
skiriasi jų realiais požymiais ir tai anksčiau buvo įrodyta 
[181.], bet net ir požymių egzistavimą suprantu taip, kad 
reali substancijos savybė yra ne tik turėti tam tikrą požymį, 

bet, be to,jos kita reali savybė yra požymį turėti tam tikrame 
laike. Nepriėmus šios išvados, neįmanoma paaiškinti, kuo 
remdamiesi turime manyti, jog daugelyje įvykių realiai vie- 
ni dalykai vyksta pirmiau, o kiti paskui. Iš tikrųjų tas santy- 
kis, kuriuo žymime dviejų daiktų egzistavimo vienas kito 
atžvilgiu laiką, sakydami, pavyzdžiui, kad vienas daiktas 
buvo pirmiau, paskui arba kartu su kitu, negali būti joks rea- 
lus bet kurios substancijos požymis, nes jis tėra mūsų vaiz- 
dinių santykis, kuris negali būti vadinamas faktine tikrove 
ir kurį ši pastaroji, kaip jau sakyta, atitikti gali ne kitaip, o tik 
kryptingai*. Bet tai, kas sudaro šio santykio pagrindą, noriu 
pasakyti, kiekvieno šių, pavieniui paimtų daiktų egzistavi- 
mo laikas turi būti reali savybė. Tai išsakysime aiškiau. Eg- 
zistuoti tam tikrame laike, jei tą laiką imame besąlygiškai, arba 
be žymėjimo**, yra reali savybė. Eezištuoti pirmiau, paskui ar- 
ba kartu yra tik kryptingas realumas. Taigi, jei neklystu, mū- 
sų laiko vaizdinio atitinkančiojo realumo visiškai paneigti 
negalima. Būtent ne tik trukti tam tikrą laiką, bet ir egzistuoti 
tam tikrame laike, kadangi mums nerūpi tos trukmės arba to 
egzistavimo laiko santykių žymėjimas, mums prisistato, pa- 
gal mūsų intelekto dėsnius, kaip substancijų savybės, pa- 
imtos atskirai nuo vaizdinių, kaip daiktai savyje, nors žinoti, 
kokios yra tos savybės savyje, negalime. 


* Palygink su $ 222 trečia nuoroda. 

** Bet kurio daikto egzistavimo laikas gali būti žymimas ne kitaip, o tik jį 
lyginant su kitu daiktu, esančiu tuo pačiu laiku. Taigi arba pasekame, kurias 
mūsų vidinių jutimų dalines eiles, užskliaustas tam tikromis ribomis ir skaičiuo- 
jant laiką paimtas jo faktiniais vienetais, atitiko koks nors daiktas [211.Į, pavyz- 
džiui, sakydami, kad tas daiktas buvo tą valandą, tą dieną, toje vietoje ir pan. 
Arba pasekame su kokiu kitu daiktu kartu funkcionuoja pirmasis daiktas, pa- 
vyzdžiui, sakydami, kad tai įvyko tada, kai buvo nederlius ir pan. Čia matome, 
kad santykis, kuriuo žymimas kokio nors daikto egzistavimo laikas, niekada 
negali turėti kitokio atitinkančiojo realumo, o tik kryptingąjį. 

IX skirsnis 
Bendrosios pastabos apie gebėjimą spręsti, 
kuriose kartu išdėstoma tai, ką vadiname egzistavimu 


229. Iki šiol išdėstytose pastabose daugel kartų turėjo- 
me akstiną kalbėti apie tokią intelektinę veikseną, kuri va- 
dinama spręsmu, arba sprendimu. Žinoma, matėme, kad 
visi tie mąstymo veiksmai, kurie iki šiol buvo mūsų anali- 
zės objektas, yra susiję su gebėjimu spręsti. Juk vieni iš jų 
sužadina šį gebėjimą veikti - tokie yra jutimai; kiti yra šio 
gebėjimo rezultatas - tokios yra sąvokos; pagaliau dar kiti 
yra ne kas kita, o tik įvairus jo taikymas - tokie yra įvairių 
substancijų ir požymių pažinimas, vaizduotės ir atminties 
veiksenos. Bet kai jau matėme gebėjimo spręsti funkciona- 
vimą jo veikseną taikant žmogaus mąstymo įvairioms ap- 
linkybėms arba įvykiams, dabar tenka dėl jo išsakyti ben- 
dras pastabas, kad nuodugniai pažintume spręsmo veiks- 
mų prigimtį ir išskaidytume jį, taip sakant, į elementus, 
ypač kad to žinojimas yra glaudžiai susijęs su tiesomis, ku- 
rias paeiliui reikia išaiškinti. 

Sakėme, kad bendrąja reikšme sprendinys yra mąsty- 
mo veiksmas, kuriuo vienas daiktas priskiriamas arba nei- 
giamas kitam [38.], todėl kiekviename sprendime turi iš 
esmės glūdėti trys dalys: tas daiktas, kuriam kas nors pri- 
skiriama arba neigiama; kitas daiktas, kuris priskiriamas 
arba neigiamas, ir pats priskyrimas arba neigimas. Dvi 
pirmąsias dalis logikai vadina sprendinio materija, o liku- 
siąją dalį vadina jo forma*. Aišku, kad jei sprendinį ima- 


* Iš tiesų šiuolaikinėje filosofijoje per daug piktnaudžiauta terminais 
materija ir forma; tačiau atrodo, kad jų reikšmė, taikant intelektinei veikse- 
nai, apie kurią čia kalbame, t. y. sprendimui, yra pakankamai aiški ir negali 
sukelti nė mažiausio nesusipratimo. 

me kaip minties veiksmą, susidedantį iš jo materijos ir 
formos, tai šį veiksmą sudarys įvairios rūšies elementai. 
Bet jei imame pačią sprendinio formą, t. y. patį priskyri- 
mą arba neigimą, nuo kurio priklauso jo turinys, tai ne- 
sunku įsitikinti, kad tas mąstymo veiksmas, kurį vadina- 
me priskyrimu arba neigimu, yra, pirma, nesudėtinis 
veiksmas, tam tikras minties pradas ir, antra, šio veiksmo 
vaizdinys yra santykinis vaizdinys, negalimas suprasti be 
kitos rūšies vaizdinių, nes visuomet turi būti susiję su tuo, 
ką vadiname sprendinio materija. 

230. Kiekviename sprendinyje iš esmės turi glūdėti eg- 
zistavimo (existentia) vaizdinys, nes, kaip sakėme, spren- 
dinys yra minties veiksmas, kuriuo vienas daiktas priski- 
riamas arba neigiamas kitam. O bet kurio daikto vaizdiny- 
je glūdi egzistavimo vaizdinys, nes kiekvienas daiktas nėra 
niekas, yra kas nors, yra koks nors egzistavimas, taigi ir spren- 
dinyje, kurį sudaro daiktų vaizdai, turi glūdėti egzistavi- 
mo vaizdinys. Iš to išeina, kad turime pasekti, pirma, kas 
yra šis egzistavimo vaizdinys savyje ir kokiu būdu jis įeina 
į įvairias mūsų sprendinių rūšis; antra, koks realumas gali 
jį atitikti. 

231. Toliau pamatysime, kad egzistavimas suprantamas 
nevienodai ir kad įjį galima žvelgti įvairiais aspektais, ku- 
rie bus trumpai išdėstyti. Čia pakanka žinoti, kad, pirma, 
viena yra įsivaizduotas egzistavimas, arba, o tai reiškia tą 
patį, egzistavimo vaizdinys, ir kita - realus egzistavimas, 
arba atitinkantis vaizdinį, kuris kartu jau nebe vaizdinys, 
bet yra būtent tai, ką mes anksčiau pavadinome faktiškąja 
atitinkančiąja tikrove [157.]. Antra, paimtas pirmąja reikš- 
me egzistavimas, arba egzistavimo vaizdinys, vieną kartą 
suprantamas išskirtinai, arba konkrečiai, kitą kartą supran- 
tamas bendrai, arba abstrakčiai. Mąstomas pirmuoju būdu 
egzistavimas yra kokio nors išskirtinai paimto objekto vaiz- 

dinys, pavyzdžiui, šio asmens, šios substancijos, šio požy- 
mio ir t. t. Šiaip čia reikėtų įsiminti vertingą įspėjimą, t. y. 
kad egzistavimas nėra kokio nors daikto požymis, kaip ga- 
lėtų atrodyti iš pirmo žvilgsnio*, bet, priešingai, jis yra daik- 
to pagrindas, nes būtų neprotinga sakyti, kad bet kuriam 
daiktui pačiam savaime, arba paimtam atskirai nuo savo 
savybių, nebūdinga joks egzistavimas, kad jame glūdi tam 
tikras požymis, vadinamas egzistavimu. Tai reikštų saky- 
ti, kad nicke negali glūdėti kas nors arba kad požymis gali 
glūdėti nebūtyje, o tai protui priešinga. Todėl jei bet kuris 
realus požymis negalimas be egzistavimo arba veikiau jei 
toks požymis yra tikras egzistavimas, tada ir substancija, 
kurioje jis glūdi, taip pat yra tikras egzistavimas [163.]. Tad 
čia matome, kad dniktas ir egzistavimas yra visiškai viena- 
reikšmiai terminai, ir kai vaizduojamės kokį nors daiktą 
išskirtinai, tada vaizduojamės tokį ir ne kitokį tam tikrą 
egzistavimą, arba, tai reiškia tą patį, tada susidarome iš- 
skirtinį, arba konkretų, egzistavimo vaizdinį. 


* Pats būdas, kuriuo paprastai egzistavimą aiškinamės, įrodo, kad jį vi- 
suomet, nors netiksliai, laikome bet kurio daikto požymiu, todėl ir mūsų 
aiškinimosi būdas šiuo atžvilgiu dažnai būna netikslus. Paprastai sakome, 
kad tas ar kitas esinys egzistuoja arba tokie esiniai neegzistuoja, tarsi paties 
termino esinys reikšmėje neglūdėtų egzistavimo vaizdinys; arba jei sakytu- 
me, kad esiniui, kuris, paimtas pats savaime, nėra egzistavimas, turime pri- 
skirti arba neigti egzistavimo požymį. Čia akivaizdžiai matoma, jog toks 
aiškinimasis nederamas ir jis gali kilti tik iš to, kad egzistavimo vaizdinio 
tiksliai neskiriamę nuo realaus egzistavimo. Šiaip jau jeigu šiuos objektus 
deramai skiriame, tai įsitikiname, kad tada egzistavimu reikia suprasti ne 
egzistavimo vaizdinį, bet kokio nors egzistavimo savitą vaizdinį atitinkan- 
čią tikrovę. Tik tokią reikšmę suteikus terminui egzistavimas, minėtuose pa- 
sakymuose tas esinys egzistuoja arba tas esinys neegzistuoja gali glūdėti 
protinga mintis. Juk pirmasis reikš to esinio vaizdinį atitinka tikrovė. O ant- 
rasis reikš to esinio vaizdinio neatitinka jokia tikrovė. Netrukus turėsime 
akstiną šią tiesą išsamiau aiškinti. 

O kitą kartą egzistavimą vaizduojamės bendrai, arba 
abstrakčiai. Tada nekreipiame dėmesio į mūsų intelektui 
prisistatančių daiktų savybinius požymius ar savybes, o 
žvelgiame taip, jog jiems būdinga egzistavimas, kad jie nė- 
ra niekas. Nesunku suprasti, kad egzistavimo vaizdinys 
tokiu atžvilgiu yra paprastas ir negali būti taip sudėtas kaip 
tada, kai jis buvo imamas pirmuoju atžvilgiu, nes čia ne- 
kreipiama dėmesio į visokius savybinius požymius arba 
savybes, kurios vieną egzistavimą skiria nuo visų kitų eg- 
zistavimų, kai, priešingai, pirmuoju atžvilgiu skyrėme vie- 
nodą dėmesį ir pačiam daiktui, ir jo išskirtinėms savybėms. 

232. O kiekviename savitame egzistavimo vaizdinyje tu- 
ri glūdėti jo bendrasis vaizdinys, nes įsivaizduoti bet kurio 
daikto išskirtines savybes galime ne kitaip, o tik kaip esan- 
čias tame pačiame daikte, arba tame pačiame egzistavime, 
galimame traktuoti atsietai nuo konkrečių savybių, - iš to 
kyla tai, kad abstrakčiai paimtas egzistavimo vaizdinys daž- 
nai laikomas tarsi kiekvieno išskirtinai įsivaizduoto egzis- 
tavimo požymiu, nes pirmojo vaizdinys, kaip paprastas, 
glūdi pastarojo vaizdinyje kaip sudėtiniame tam tikru at- 
žvilgiu tuo pačiu būdu, kuriuo požymis glūdi substancijo- 
je. Bet parodėme, kad šitaip traktuoti egzistavimą netinka, 
nes egzistavimas nėra daikto požymis, bet veikiau jis yra 
kiekvieno išskirtinai paimto objekto pagrindas - ar kokios 
nors substancijos, ar požymio. 

233. Iš to, kad egzistavimą galime įsivaizduoti bendrai, 
arba abstrakčiai, anaiptol neišplaukia, kad gamtoje, t. y. 
tarp mūsų intelektui išorinių objektų, glūdi koks nors ben- 
drasis egzistavimas. Tolesniame mūsų veikalo tekste pa- 
aiškės toji tiesa, kad apskritai nė vieno iš mūsų abstrakčių 
vaizdinių faktinė tikrovė negali tiksliai atitikti, taigi tas pat 
turi pasitvirtinti ir abstrakčiam egzistavimo vaizdiniui. Bet 
kad įsitikintume tuo, ką užsimojome šiame paragrafe iš- 

dėstyti, prisiminkime tai, kas anksčiau įrodyta, t. y. kad gam- 
toje iš tikrųjų egzistuoja tik pavienės substancijos [17. 142.]. 
Kiekviena iš tų substancijų turi kuo nors skirtis nuo bet 
kurios kitos substancijos [181.], todėl ji yra individualus, ar- 
ba išskirtinis, egzistavimas, ir pasaulyje nėra jokios ben- 
drosios substancijos. O jei realius požymius gali turėti tik 
taip pat realios substancijos, t. y. tikrai pavienės, tai kiek- 
vienas požymis taip pat yra individualus, nes nėra požy- 
mio, kuris nepriklausytų tam tikrai, pasižyminčiai išskirti- 
niu egzistavimu substancijai. Žodžiu, abstraktus egzista- 
vimas galimas tik mūsų suvokimo būde, o ne vaizdinius 
atitinkančioje daiktų tvarkoje. 

234, Dėl abstrakčiai, arba bendrai, paimto egzistavi- 
mo vaizdinio įsidėmėtina ir tai, kad šis vaizdinys nepri- 
klauso pirmaeiliams vaizdiniams, kurie gali būti imami 
patys savaime, bet jis būtinai turi mintyje sietis su kokiu 
nors išskirtinio egzistavimo vaizdiniu [231.], arba, o tai 
tas pat, kad bendrai paimtas egzistavimo vaizdinys yra 
santykinis vaizdinys. Toliau įsitikinsime, kad visi daugiau 
ar mažiau bendri vaizdiniai savo prigimtimi yra santyki- 
niai vaizdiniai, o abstrakčiai paimto egzistavimo vaizdi- 
nys yra bendriausias iš visų ir tarsi abstrakcijos galutinė 
riba, taigi ir šį vaizdinį reikia taip suprasti. Bet kol paaiš- 
kės bendrųjų vaizdinių įvairūs, taip sakant, laipsniai ir 
rūšys, šiuo metu kiekvienas, apsvarstydamas savo paties 
intelekto veikseną, lengvai gali įsitikinti, kad neįmanoma 
mintyje įsivaizduoti kokio nors egzistavimo, kuriame ne- 
įsivaizduojami kokie nors atskiri požymiai ar savybės. Pa- 
vyzdžiui, kaip dailininkas negali nutapyti žmogaus ar gy- 
vulio, ar augalo, ar pagaliau bet kurio esinio apskritai, 
bet visuomet šiose rūšyse turi įsivaizduoti kokį nors indi- 
vidą, turi jam suteikti kokią nors apibrėžtą, tokią arba ki- 
tokią formą, išvaizdą, padėtį ir t. t., panašiai žmogus ne- 

gali mintyje įsivaizduoti jokio egzistavimo, su kuriuo ne- 
būtų susiję tam tikrų atskirų jo savybių, tokių arba kito- 
kių, vaizdiniai. Taigi jei teigtume, kad galime susidaryti 
abstraktaus, arba bendrojo, egzistavimo vaizdinį, tai tą 
reikia suprasti ne taip, tarsi įsivaizduojant egzistavimą 
būtų galima iš minties pašalinti apskritai visus to egzis- 
tavimo atskirus žymėjimus, bet reikia suprasti taip, kad 
galime į šiuos pastaruosius neatsižvelgti ir labiausiai sa- 
vo dėmesį skirti pirmajam vaizdiniui. Arba veikiau eg- 
zistavimo bendruoju požiūriu vaizdinį galime laikyti 
ankstesnės pastabos tikslu, nors egzistavimas tuo pačiu 
metu turi pasiskirstyti tame vaizdinyje ir atskirų jo vie- 
nokių ar kitokių savybių vaizdinyje, kurios susijusios su 
pirmuoju. Žodžiu, egzistavimo vaizdinį galima abstrahuo- 
ti ne tuo būdu, kuriuo abstrahuojami pirmaeiliai vaizdi- 
niai, bet tuo būdu, kuris šiuo atžvilgiu tinka santykiniams 
vaizdiniams [70.]. Vadinasi, įrodyta, kad bendrasis egzis- 
tavimo vaizdinys priklauso ne pirmaeilių, bet santykinių 
vaizdinių grupei. 

235. Tačiau tas pats santykinis ir bendrasis egzistavimo 
vaizdinys gali būti tiriamas įvairiais aspektais. Bet kuriam 
egzistavimo aspektu tiriamam daiktui priskiriama 1) eg- 
zistavinias arba neegzistavimas, 2) būtasis, esamasis arba būsi- 
masis egzistavimas, 3) egzistavimo galimybė arba negalimybė 
(possibilitas vel impossibilitas existentiae). 

Be to, netrukus dar įsitikinsime, kad egzistavimo vaiz- 
dinį galima tirti dviem kitais aspektais: jį sieti arba su kitu 
vaizdiniu, arba su daiktu, kuris nėra vaizdinys. 

236. Sužinojus, kas yra abstraktaus egzistavimo vaizdi- 
nys ir kokiais aspektais jis gali būti tiriamas, mums dar lie- 
ka sužinoti, kokiu būdu šis vaizdinys veikia įvairius spren- 
dinius, o to negalima žinoti nenustačius, kokios yra objek- 
tų, kuriuose glūdi egzistavimas, pirmaeilės rūšys. 

Jau sakėme, kad kiekviename sprendinyje turi glūdėti 
egzistavimo vaizdinys - tai reiškia, kad kiekvienas spren- 
dinys bet kuriam objektui priskiria egzistavimą arba neeg- 
zistavimą, egzistavimo galimybę arba negalimybę ir t. t; 
žodžiu, kurį nors iš ką tik minėtų septynių egzistavimo as- 
pektų. Egzistavimas priskiriamas arba substancijoms, ar- 
ba jų požymiams, o kiekvienas žmogus pastebi arba savo 
paties substanciją, arba svetimas substancijas. Substancijų 
požymiai vėlgi skirstomi į dvi grupes - į laikinus požy- 
mius, arba būvius, kitaip sakant, modifikacijas, ir į pasto- 
vius požymius. Mąstančioji substancija manyje yra siela, 
kitaip sakant, protas. Pastovūs jos požymiai yra jos gebėji- 
mai ir šiems gebėjimams vadovaujantys dėsniai. Jos bū- 
viai yra vaizdiniai ir kitos veiksenos [54.]. Svetimos sub- 
stancijos yra išoriniai, arba materialūs, objektai. Jų pasto- 
vūs požymiai yra tam tikri polinkiai veikti tuo, o ne kitu 
būdu. Jų būviai yra realus jų poveikis man arba kitiems 
esiniams, rimtis arba judėjimas, padėtis ir t. t. [140.]. Vadi- 
nasi, kai sprendžiu, įsivaizduoju kuriame nors daikte tam 
tikrą aspektą iš tų ką tik minėtų šešių rūšių. 

Man dar rūpi kita objektų rūšis be tų, kurias čia išdės- 
čiau. Ši rūšis apima man iš tikrųjų išorinius esinius, tačiau, 
panašiai kaip aš, juntančius bei mąstančius - šie esiniai yra 
kitų žmonių sielos; plačiau šitai bus dėstoma, kai kalbėsi- 
me apie samprotavimą pagal panašumą. Bet kadangi šiuos 
esinius laikau panašiais į mane, todėl čia neišskyriau jų at- 
skiros rūšies, nes jie tam tikru aspektu yra tos pačios rū- 
šies, kaip ir manasis mąstantysis esinys. Taigi visa, kas pa- 
sakyta ir ką apie šį pastarąjį pasakysiu aiškindamas gebėji- 
mą spręsti, turi būti taikoma ir aniems esiniams. 

237. Bet čia turime įsidėmėti, kad kai kurie mūsų spren- 
diniai yra tokie, jog juos galima vadinti nepilnais ir net ne- 
reiškiančiais, jei juos analizuodami neišskirtume tų daly- 

kų, kurie mūsų mintyje yra sumaišyti ir dažnai laikomi vie- 
nu dalyku. Nepilnu vadinu tą sprendinį, kuris vienam ob- 
jektui priskiria ne kurį nors kitą objektą, bet tarytum tame 
pačiame objekte glūdintį egzistavimą, ir tai netrukus pa- 
aiškės. Taigi pradėkime priskirti egzistavimą atskirai kiek- 
vienai iš ką tik išvardytų šešių rūšių ir stebėkime, kurie iš 
tokio priskyrimo kilę elementai sudarys sprendinius. 

Jei savo sielai kaip substancijai priskiriu egzistavimą 
sakydamas mano sielai būdinga egzistavimas, arba kitaip sa- 
kant, mano siela egzistuoja, tai šis sprendinys man atro- 
dys esąs nepilnas. Juk, kaip jau ne kartą sakyta, jei spren- 
dinys yra vieno objekto priskyrimas arba neigimas kitam 
objektui, ir kadangi mano siela kaip substancija yra tam 
tikras egzistavimas, tai kokį kitą objektą jai priskiriu pri- 
skirdamas gyvenimą, kuriuo yra ji pati? Net šis sprendi- 
nys man atrodys esąs nereiškiantis, nes visa tai, kas glūdi 
iš keturių žodžių sudarytame sakinyje riano sielai būdinga 
egzistavimas, atrodo glūdi dviejuose žodžiuose - mano sie- 
Ia. Bet kai išnagrinėsime ką tik minėto sakinio reikšmę, 
įsitikinsime, kad jame glūdi pilnas ir turintis reikšmę 
sprendinys. Tam tikros substancijos vaizdinys mūsų min- 
tyje atrodo esąs taip glaudžiai susijęs su pačia tąja sub- 
stancija, kad dažnai šiuos dalykus imame kaip vieną da- 
lyką, nors jie visiškai skirtingi. O po šios pastabos mums 
lengva paaiškinti, ką reiškia sakinys mano sielai būdinga 
egzistavimas. Kitais žodžiais tariant, jis reikš: Mano sielos 
kaip substancijos vaizdinį atitinka ypatinga tikrovė, kuri nėra 
vaizdinys, arba dar kitaip sakant, niano sielos vaizdinys yra 
tikroviškas, - tuo norėdamas pasakyti, kad šis vaizdinys nėra 
tuščias atitinkančiosios tikrovės atžvilgiu. Taigi visose tri- 
jose vieno sprendinio išraiškose, kai išaiškinome jų reikš- 
mę, glūdi pilnas sprendinys, nes vienam objektui, t. y. ma- 
no sielos vaizdiniui, priskiriu kitą objektą, t. y. ypatingą 

Šį vaizdinį atitinkančią tikrovę; tuo pačiu pasirodo, kad 
šis sprendinys bus ir reiškiantis. 

Dabar pažiūrėsime, kokie elementai sudaro minėtą 
sprendinį ir kaip į jį įsilieja egzistavimo vaizdinys. Antai šį 
sprendinį sudaro šios dvi minties veiksenos. 1. Mano sie- 
los kaip substancijos vaizdinys (jame telpa dvejopo egzis- 
tavimo vaizdinys: pirma, siejamas su sielos vaizdiniu, apie 
kurį čia kalbama, nes šis vaizdinys nėra niekas, jis yra kas 
nors; antra, siejamas su tokiu objektu, kuris nėra vaizdi- 
nys, nes mano siela, jei jai būdinga realus egzistavimas, 
skiriasi nuo apie ją susidaryto vaizdinio). 2. Egzistavimo, 
arba ypatingos mano sielos vaizdinį atitinkančios tikrovės, 
priskyrimas. 

238. Panašiai kai egzistavimą priskiriu kokiai nors išori- 
nei substancijai, sakydamas šiai išorinei substancijai būdinga 
egzistavimas, tai šiame pasakyme, nors iš pažiūros jis atrodo 
esąs nepilnas ir nereiškiantis sprendinys kaip ir ką tik aptar- 
tas pirmasis, vis dėlto vienodai glūdi pilnas ir reiškiantis 
sprendinys. Juk šis pasakymas, kitais žodžiais tariant, reikš: 
šios išorinės substancijos vaizdinį atilinka ypaHinga tikrovė. 

Jei dabar norime nagrinėti šio sprendinio elementus, tai 
įsitikiname, kad jį sudaro šios minties veiksenos. 1. Tam 
tikros išorinės substancijos vaizdinys (jame kaip sielos vaiz- 
dinyje imtinai glūdi dvejopo egzistavimo vaizdinys). 2. Šiam 
vaizdiniui priskyrimas egzistavimo, kitaip sakant, atitin- 
kančiosios tikrovės. 

239. Tačiau šis išskirtinis pastebėjimas mums prisistato 
dėl šios pastarosios rūšies sprendinių - šie sprendiniai, nors 
pilni, nes susideda iš kiekvieno sprendimo turinį sudaran- 
čių trijų esminių dalių, vis dėlto nėra pilni tuo atžvilgiu, 
kad visos šios dalys turėtų būti žmogaus intelekte. Juk pa- 
sak to, kas dabar išaiškėjo, mūsų mintyje yra tik kokios nors 
išorinės substancijos vaizdinys ir tam vaizdiniui priskyri- 

mas atitinkančiosios tikrovės, tačiau ši atitinkančioji tikro- 
vė jau nėra vaizdinys ir tuo pačiu nėra mūsų prote. Vadi- 
nasi, mūsų intelekte pasirodo tik dvi šio sprendinio dalys, 
t. y. išorinės substancijos vaizdinys, arba sąvoka, ir prisky- 
rimas, o šį sprendinį papildanti trečioji dalis, t. y. atitin- 
kančioji tikrovė, gali būti ne kur kitur, o tik už intelekto. 
Iš tikro keista yra toji mūsų intelekto veiksena, kad dėl 
tam tikro jame esančio vaizdinio įsitikiname realiai egzis- 
tuojant tai, ko jame nėra ir niekuomet negalėjo būti [39.]. 
Tačiau įrodėme, kad šis įsitikinimas išplaukia iš intelektui 
prigimtinių dėsnių, o tuo pačiu būtų dalykiška imti jais abe- 
joti, nepaisant to, kad negalime suprasti būdo, kuriuo šis 
įsitikinimas pasireiškia mūsų sieloje. Svarstydami šiuos 
mūsų intelekto dėsnius, turime pripažinti, kad kaip būty- 
bės esame riboti, nes esame pavaldūs tam tikriems dės- 
niams, kurie visiškai nepriklauso nuo mūsų valios ir nega- 
lėjo būti mūsų pačių išradimas ir kuriuos, vadinasi, mums 
turėjo nustatyti kita būtybė. Bet kartu įsitikiname, kad šie 
dėsniai mums yra išganingi, nes mums teikia tokių Žinių, 
kurios neišvengiamai reikalingos išsaugoti savo būčiai, o 
šių žinių apmąstymas tuo labiau įrodo geranorišką ketini- 
mą tos esybės, kuri mūsų intelektą apibrėžė tokiomis nuo- 
vokiomis ribomis, kad pats intelektas, to nesuprasdamas, 
turi stebėtis, kokiu keliu jis galėjo šias žinias įgyti. Turint 
tai omenyje, Žmogaus intelekte turi glūdėti įsitikinimas, kad 
jo energingumas jam yra suteiktas ir kad kiekvienas jo pa- 
žinimas yra tik dėsniams pavaldaus protingumo dalia. 
240. Bet prisiminkime tai, ką anksčiau sakėme, t. y. kad 
savo sprendiniuose įsivaizduojame bet kuriame daikte ku- 
rį nors egzistavimo aspektą iš šešių anksčiau nurodytų 
[235.]. Vadinasi, kokiai nors substancijai galime priskirti 
ne tik dabartinį egzistavimą, bet ir buvusį arba būsimą; 
galime jai priskirti neegzistavimą, būties galimybę arba 

negalimybę. Antai kai kokiai nors substancijai priskiriu 
buvusį egzistavimą, sakydamas toji substancija buvo, arba 
veikiau toji substancija egzistavo, šitai suprantu taip, kad 
manąjį tos substancijos vaizdinį, kurį dabar turiu, atitiko 
buvusio laiko tikrovė. 

O kai tam tikrai substancijai priskiriu būsimą egzista- 
vimą, sakydamas toji substancija egzistuos, arba toji substan- 
cija bus, tai tas reiškia, kad manąjį dabar turimą tam tikros 
substancijos vaizdinį atitiks būsimo laiko tikrovė. 

Kai kokiai nors substancijai priskiriu neegzistavimą, tai 
tas reiškia, kad neigiu jos egzistavimą. Pavyzdžiui, jei sa- 
kyčiau: Hai substancijai nebūdinga egzistavimas, arba tos sub- 
stancijos nėra, toji substancija neegzistuoja, tai kitais žodžiais 
reikštų, kad manojo tam tikros substancijos vaizdinio ne- 
atitinka faktinė tikrovė. 

Jei tam tikrai substancijai priskiriu tik būties galimybę, 
sakydamas toji substancija gali būti, tai reiškia, kad mano 
protas neranda dėsnio, kad galėčiau neigti tam tikros sub- 
stancijos savajį vaizdinį atitinkančiąją tikrovę. Bet, kita ver- 
tus, savuoju sprendimu tos tikrovės nepriskiriu, žodžiu, 
jos atžvilgiu nieko nei teigiu, nei neigiu. 

Jei tam tikrai substancijai priskiriu būties negalimybę, 
sakydamas tokios substancijos negali būti, tai reiškia, kad, kai 
tam tikri vaizdiniai negali jungtis į vienos substancijos vaiz- 
dą, tada mano intelektas randa tokio vaizdinių jungimo, 
kurio net mintimi neįmanoma realizuoti, dėsnį, neigiantį 
atitinkančiąją tikrovę. 

241. Pagaliau kai kurie iš čia minėtų egzistavimo as- 
pektų gali kartu jungtis viename sprendime, antai ne tik 
egzistavimas, bet ir neegzistavimas, būties galimybė ir ne- 
galimybė gali būti priskiriami ne tik esamojo, bet būtojo ir 
būsimojo laiko atžvilgiu, pavyzdžiui, sakant tos substanci- 
jos niekuomet nebuvo, tos substancijos niekuomet nebus, tokia 

substancija galėjo būti, tokia substancija negalėjo būti ir negali 
kada nors būki ir t. t. Kam gerai įstrigo į atmintį ankstesnių 
sprendinių aiškinimas, tas nesunkiai supras, kokie elemen- 
tai sudaro šiuos pastaruosius sprendinius. 

242. Dėl kitų keturių, anksčiau paaiškintų [236.] šešių 
objektų rūšių, t. y. ar tai pastovių, ar tai laikinų požymių, 
ar mano paties mąstančiosios substancijos, ar išorinių sub- 
stancijų, kurias vadiname materialiomis, reikia įsidėmėti, 
kad įprastine kalba paprastai niekuomet nesudarome to- 
kių sprendinių, kuriuose bet kokiam požymiui priskirtu- 
me egzistavimą neatsižvelgiant į substanciją, kuriai jis pri- 
klauso*, bet savo sprendime visuomet požymio egzistavi- 
mą siejame su substancijos, kurioje jis esti, egzistavimu, 
kitaip sakant, pirmojo egzistavimą priskiriame antrajai. Pa- 
vyzdžiui, niekuomet nesakome šis baltumas yra arba egzis- 
tuoja, šis juslumas yra, šis karšhumas yra ix t. t., nes tokie po- 
sakiai mums būtų nesuprantami. Veikiau sakome šis baltu- 
mas būdingas sniegui arba sniegas yra baltas, žmogaus siela yra 
apdovanota juslumu, ši krosnis yra karšta ir t. t. Tokie spren- 
diniai net savo išraiška pasirodo paprastai esą pilni arba 
bent tokiuose sprendiniuose, jei jų išraiška nebus pilna, 


* Filosofinėse išvadose gali pasitaikyti tokie sprendiniai, kuriuose tam 
tikram pastoviam arba laikinam požymiui pripažįstame tam tikrą egzistavi- 
mą neatsižvelgiant į substanciją, kuriai jis priklausytų, pavyzdžiui, kai sako- 
me, kad bet kurie mūsų vaizdiniai yra kas nors, kitaip sakant, kad jie nėra 
niekas. Tačiau nesunku pastebėti, kad šis sprendinys yra visai skirtingos rū- 
šies nuo tų, kuriuos šiame skirsnyje skaidome į jų elementus, nes šie pasta- 
rieji visi susiję su atitinkančiąja tikrove, o anas neišreiškia nieko daugiau, 
kaip tik dviejų vaizdinių santykį, t. y. kad bendrasis egzistavimo vaizdinys 
glūdi mažiau bendrame egzistavimo vaizdinyje [232.), kitaip sakant, glūdi 
tokiame egzistavime, kuris yra koks nors vaizdinys. Šios pastarosios rūšięs 
sprendiniai vadinami abstrakčiais (judicia abstracta), apie jų reikšmę ir nau- 
dingumą bus kalbama toliau. 

nesunkiai numanome, ko šiam pilnumui stokojama. Todėl 
turėtume patyrinėti, kokie elementai sudaro šios pastaro- 
sios rūšies sprendinius. 

Jei savo sielai priskiriu tam tikrą pastovų požymį, pa- 
vyzdžiui, juslumą, arba gebėjimą justi, tada mano spren- 
dinį sudarys toliau išvardytos minties veiksenos. 1. Mano 
sielos kaip substancijos vaizdinys. 2. Tam tikro joje glūdin- 
čio požymio, kurį vadinu juslumu, vaizdinys, o kiekviena- 
me šių dviejų vaizdinių glūdi, kaip anksčiau sakyta, dve- 
jopo egzistavimo vaizdinys. 3. Dviejų atitinkančiųjų egzis- 
tavimų sąsają determinuojanti minties veiksena, kitaip 
sakant, tokia, kuria požymio vaizdinį atitinkantysis egzis- 
tavimas priskiriamas kitam egzistavimui, atitinkančiam 
substancijos vaizdinį. 

243. Jei savo sielai priskiriu tam tikrą laikiną būvį, pa- 
vyzdžiui, tam tikrą vaizdinį, kurį tuo metu turiu, tai ma- 
no sprendinį sudaro šios veiksenos. 1. Mano sielos kaip 
substancijos vaizdinys, kuriame, kaip anksčiau sakyta, 
imtinai glūdi dvejopo egzistavimo vaizdinys. 2. Tas pats 
vaizdinys, apie kurį čia kalbama, t. y. kurį turiu tuo metu 
ir kurį laikau tam tikru savo sielos būviu, o tai yra imti- 
nai egzistavimo, jau nesiejamo su tuo, kas nėra vaizdi- 
nys, bet tarsi glūdinčio tame pačiame vaizdinyje, vaizdi- 
nys. 3. Minties veiksena, nustatanti sąryšį tarp to pasta- 
rojo egzistavimo intelekte [167.] ir mano sielos kaip 
substancijos sąvoką atitinkančio egzistavimo, t. y. tokia 
veiksena, kuria pirmasis egzistavimas priskiriamas ant- 
rajam. 

244. Jei kokiai nors išorinei substancijai priskiriu kokį nors 
pastovų arba laikiną požymį, tada mano sprendinį sudaro: 
1) tos išorinės substancijos vaizdinys; 2) joje būsimo požy- 
mio vaizdinys (šiuose abiejuose vaizdiniuose glūdi imti- 
nai, kaip anksčiau sakyta, dvejopo egzistavimo vaizdinys); 

3) minties veiksena, nustatanti sąryšį tarp dviejų atitinkan- 
čiųjų egzistavimų pagal tai, kas jau išaiškinta [242]. 

Bet kaip sprendiniuose, kuriuos pavadinome nepilnais, 
kokios nors substancijos vaizdiniui galima priskirti kurį 
nors egzistavimo aspektą [235.|, taip tą patį reikia pasakyti 
apie tuos sprendinius, kuriuos ką tik nagrinėjome ir ku- 
riuos vadinsime kryptingai pilnais, ir tai netrukus išdėsty- 
sime. Tokiuose sprendiniuose ne tik galime tam tikrai sub- 
stancijai priskirti tam tikrą požymį, bet galime jį neigti, jį 
priskirti arba neigti esamo, būtojo arba būsimojo laiko at- 
žvilgių; kartais galime teigti, kad tas požymis tam tikroje 
substancijoje gali arba negali būti netvirtinant, kad substan- 
cija jį turi arba neturi. Pagaliau viename sprendime gali 
vienas su kitu jungtis įvairūs aspektai, kaip jau išaiškinta 
kalbant apie nepilnus sprendinius. 

245. Matome, kad šios antrosios rūšies sprendiniai nuo 
pirmųjų skiriasi tuo, kad pirmieji nors gali būti pilni dalių, 
kurios kiekviename sprendime turi būti, atžvilgiu [229.], ta- 
čiau nėra pilni minties atžvilgiu — tai reiškia, kad ne visos 
esminės tų sprendinių dalys glūdi mūsų intelekte [239.]. O 
analizuodami šių antrųjų sprendinių reikšmę, pastebime prie- 
šingą situaciją, nes nors šie sprendiniai dažnai susiję su ati- 
tinkančiąja tikrove taip kaip ir pirmieji, tačiau pačioje mūsų 
mintyje yra visos trys esminės sprendimo dalys - jose aptin- 
kame kokios nors substancijos, kokio nors požymio vaizdinį 
ir šio pastarojo priskyrimą arba neigimą pirmajai. Dėl to su- 
sidaro ryškus pirmųjų ir antrųjų sprendinių skirtingumas. 

246. Pirmosios ir antrosios rūšies sprendinių savybės 
apsvarstymas mums teikia šias pastabas. 

Pirma, visuose mūsų sprendiniuose iš esmės glūdi ben- 
drasis egzistavimo vaizdinys, paimtas daugiariopu aspek- 
tu, būtent siejamas arba su kitu vaizdiniu, arba su kuo nors, 
kas nėra vaizdinys. 

Antra, be šio dvejopo egzistavimo vaizdinio dažniau- 
siai sprendime objektams priskiriame atskirą egzistavimą, 
kuris nėra vaizdinys. Vadinasi, nors sprendžiame ne ki- 
taip, o tik pasitelkę vaizdinius, tačiau dažniausiai mūsų 
sprendiniai siekia toliau negu vaizdiniai. Tai rodo, kaip ne- 
tiksliai iki šiol beveik visi logikai apibrėžė sprendinį, saky- 
dami, kad sprendinys yra ne kas kita, o tik dviejų vaizdi- 
nių santykio pažinimas. 

Trečia, įrodžius, kad mūsų žinojimas, jog egzistuoja iš- 
orinės substancijos ir realūs jų požymiai, išplaukia iš ne- 
paneigiamų mūsų intelekto dėsnių, iš to kyla ši išvada: kiek 
mūsų sprendiniai apie išorinius objektus yra teigiami, t. y. 
kiek juose kalbame apie mūsų vaizdinius atitinkančią tik- 
rovę, tiek toji esmingiausia sprendinio dalis, kurią vadina- 
me priskyrimu; yra kai kas daugiau negu vaizdinys. Juk šioje 
minties veiksenoje mūsų žinojimas ir įsitikinimas siekia to- 
liau negu vaizdiniai, nes siekia tokius objektus, kurie nėra 
vaizdiniai. Juk net ir tada, kai tam tikriems vaizdiniams 
neigiu esant atitinkančiąją tikrovę, privalau mintyje turėti 
priskyrimo vaizdinį, nes neigimas yra neigiamas vaizdi- 
nys priskyrimo atžvilgiu, taigi be šio pastarojo vaizdinio 
žmogaus mintyje negalimas. Vadinasi, tam tikriems vaiz- 
diniams neigdamas esant atitinkančiąją tikrovę, privalau 
turėti priskyrimo vaizdinį; bet tada mano mintyje tėra pri- 
skyrimo vaizdinys, o ne pats priskyrimas, todėl šis pasta- 
rasis minties veiksmas nėra tas pat, kas yra pirmasis ir, jei 
anas yra tik vaizdinys, tai šis turi būti daugiau negu vaizdi- 
nys. Matyt, dėl šios priežasties kai kurie metafizikai prisky- 
rimą talpino į valios, o ne intelekto veiksmus. Bet sutinka- 
mai su tuo, ką jau trumpai pasakėme apie valios veiksmus 
[86. 89.], tie veiksmai yra kitokio pobūdžio negu priskyri- 
mas, todėl šis sielos veiksmas tikrai priklauso intelekto veik- 
senai, nes jis yra tam tikras žinojimas [3. Nuoroda|, nors, 

kaip dabar pasirodė, šis intelekto veiksmas daugeliu atve- 
jų yra kai kas daugiau negu vaizdinys. 

247. Visos iki šiol aptartos sprendinių rūšys buvo susi- 
jusios su atitinkančiąja tikrove, nes jose tokią tikrovę pri- 
skirdavome arba neigdavome tam tikriems vaizdiniams. 
Bet dažnai savuoju sprendimu priskiriame arba neigiame 
ne ką nors kita, o tik tarp dviejų vaizdinių susidarantį san- 
tykį, visai neatsižvelgdami į atitinkančiąją tikrovę. Taip pat 
visi iki šiol pateikti sprendimo pavyzdžiai mums teikė to- 
kių sprendinių pavyzdį, kuriuose atsižvelgėme vien tik į 
substanciją arba į vieną kokiai nors substancijai priskiria- 
mą arba neigiamą požymį. Bet žmogaus minties sandarai 
dar priklauso sudėtiniai sprendiniai — tokie, kuriuose ka!- 
bama iš karto apie daugelį substancijų arba požymių. Šią 
temą plačiau išdėstysime, kai kalbėsime apie sakinius, nes 
sakiniai yra ne kas kita kaip sprendiniai, išreikšti žodžiais 
arba ženklais. Todėl paprastai sprendimo išdėstymas daž- 
niausiai papildomas ten, kur aptariama žmogiškosios kal- 
bos įtaka mūsų intelektinių gebėjimų plėtrai ir tobulėjimui. 

avo Traktate, paskelbtame 1821 m.*, mokslinei visuo- 

menei pranešiau, kad logikai ir psichologijai skirtame 
rankraštyje, iš kurio šiuos dalykus kelis metus dėsčiau Im- 
peratoriškajame Vilniaus universitete, pasiryžau visiškai 
įrodyti žmogiškojo pažinimo tikroviškumą ir jį apginti nuo 
bet kurio idealizmo arba skepticizmo puolimo. Jau net ta- 
me traktate šį užmojį iš dalies įvykdžiau plėtodamas taik- 
liausias bei svarbiausias mintis, kuriomis remiasi toji tiesa, 
kad už mūsų intelekto yra tam tikri realumai, atitinkantys 
mūsų vaizdinius. Bet kadangi to kūrinėlio apimtis neleido 
man visiškai išdėstyti tokią svarbią tiesą, be to, jame reikė- 
jo šiek tiek aptarti daugelį kitų filosofijos tiesų, tad dabar 
imuosi šitai papildyti, kad parodyčiau, jog visi idealistų 
arba skeptikų priekaištai ir nuomonės, ilgą laiką rodęsi ap- 
saugoti stipriomis priedangomis, vis dėlto negali atlaikyti 
išsamios analizės, įrodančios mūsų intelektui įgimtų dės- 
nių tikrumą ir, taip sakant, autentiškumą. Šie dėsniai rei- 
kalauja, kad, esant tam tikroms aplinkybėms, intelektas sa- 
vo vaizdiniams pripažintų deramą tikroviškumą - tikrąjį 
realumą, esantį ne tik mintyje, bet ir už jos. Šių dėsnių ga- 
lia tam tikra prasme tokia didelė, kad kiekvienas žmogus 
tarsi nesąmoningai turi jiems paklusti. Net tie, kurie savo 

subtiliose teorijose abejoja žmogiškojo pažinimo tikruoju 
realumu arba jo nepripažįsta, yra priversti tikroviškumą 
numatyti savo praktiniame elgesyje ir negali neigti to, kad 
kiekvienas žmogus turi vienus dalykus įsivaizduoti esan- 
čius jame pačiame ir griežtai priklausančius jo būtybei, o 
kitus, kurių daug daugiau, įsivaizduoti kaip jo būtybei sve- 
timus, kaip esančius už jo ir sudarančius didžiulę daugy- 
bę reiškinių, vadinamų pasauliu, kurio jis yra tik smulki ir 
be galo maža dalelė. 

Jei šį traktatą rašyčiau nepratusiems prie metafizikos 
subtilumų žmonėms, tai pirmiausia turėčiau pateisinti sa- 
vo užmojį, nes antraip traktatas atrodytų visai nereikalin- 
gas arba net vertas pajuokos. Žmonės, nežinantys kito va- 
dovo, o tik prigimtinio proto šviesą, taip labai pasitiki sa- 
vo pojūčių liudijimais, kad kas gi norėtų teigti, jog visas 
per šiuos pojūčius jiems pasireiškiantis materialus pasau- 
lis tėra į sapną panaši minties iliuzija arba žmogiškosios 
vaizduotės savitas kūrinys; toks, be abejo, jiems atrodytų 
esąs pamišusio proto žmogus. Bet kai galvoti ir gerbiami 
vyrai, kurių aukštai nuomonei turiu garbę pateikti šias sa- 
vo pastabas, gerai žino, jog filosofijoje šviesiais bei garsiais 
vardais pasižymėjusieji savo metafiziniais tyrimais nusi- 
gavo į daugiau ar mažiau ištįsusio idealizmo sistemą arba 
įsirašė į skeptikų gretas, todėl tikiuosi, kad jie nepalaikys 
blogiu tai, jog aš leidausi tirti šią vieną iš tikrųjų sunkiau- 
sių, bet kartu ir svarbiausių temų. 

Idealizmo vizijos, kurios šiandien iš vokiečių mokyk- 
los jau skverbiasi į kitų tautų mokslininkų tarpą, negali ne- 
paliesti tikrosios apšvietos, kaip norėtų mus įtikinti minė- 
tojo mokslo šalininkai. Tikrajam filosofui turi kelti įtarimą 
visiškas šių vizijų prieštaravimas visuotiniam ir sveikam 
protui, nes jomis stengiamasi užgesinti arba bent pritem- 
dyti tą prigimtinę mūsų intelekto šviesą, kuri iki šiol buvo 

visų amžių ir tautų savybė. Ir tikrai, argi galima susitaikyti 
su tuo, kad nauji kelių galvų spėliojimai įsikurtų ant visų 
žmogiškųjų žinių ir vaizdinių griuvėsių — tų Žinių ir vaiz- 
dinių, kuriems pagal visuotinį įsitikinimą buvo lenkiama- 
si nuo pasaulio pradžios iki mūsų dienų ir kuriuos, žino- 
ma, laikome brangiausia mūsų giminės igija, mums kaip 
palikimą paliktą tolimiausių protėvių ir nuolatos gausina- 
mą per ilgus amžius? Kokia gi apšvietai nauda norėti įro- 
dyti, kad absoliučiai visos žmonių žinios ir išradimai be- 
veik niekuo nesiskiria nuo sapno vizijų, kad, išskyrus žmo- 
gaus mintį ir jai būdingus kūrinius, pasaulyje daugiau 
nieko neturima ir kad neaprėpiami esiniai, kuriuos vadi- 
name pasauliu, arba gamta, ir kurių nei pradžios, nei pa- 
baigos negalime apibrėžti, pagaliau visiškai telpa žmogaus 
galvoje ir daugiau niekur neegzistuoja. Jei tai, ką teigia ide- 
alistai, laikysime tiesa, tai kokią vertę turės visi tie moks- 
lai, kurių nauda neginčijama, o objektas neišsemiamas, aš 
noriu pasakyti, patyrimu besiremiantys mokslai, antai fi- 
zika, chemija, medicina, visi gamtos istorijos atsišakojimai 
ir t. t. Argi pirmųjų sumanymai nesiekia aiškiai sunaikinti 
visų pasiekimų, kuriais kiti didžiuojasi? Juk kaipgi gali būti 
tiesa tai, ką gamtininkas teigia apie tokią daugybę įvairių 
būtybių, sudarančių organinę materiją, rūšių, arba tai, ką 
fizikas teigia apie negyvų kūnų požymius, chemikas - apie 
realias kūnus sudarančių elementų savybes, jei tiesa yra 
tai, ką kalba idealistai, būtent kad materija už mūsų min- 
ties realiai neegzistuoja. Netgi kokią reikšmę turės tie ver- 
tingiausi žmogaus proto atradimai, kuriuos pasitelkus tiks- 
liausiai apskaičiuoti įvairūs dangaus kūnų judėjimai, pa- 
dėtis, nuotoliai tarp jų ir jų ryšys, kad galima neabejotinai 
tiksliai numatyti reiškinius, kurie turės įvykti amžiams bė- 
gant? Kaipgi galime šiems kūnams pripažinti tokį milži- 
nišką dydį, kad, lyginant su jais, mūsų planeta atrodo 

smulki dulkelė, arba laikyti realiais judėjimus ir nuotolį, 
matuojamą milijonais mylių, jei, pasak Kanto, erdvė egzis- 
tuoja tik žmogaus intelekte, kuria jis kaip nuosava forma 
aprengia visus daiktus, pasireiškiančius mūsų pojūčiams, 
ir todėl apie daiktus, kokie jie yra savyje, nieko negalima 
pasakyti, kad jiems būdingas koks nors judėjimas, dydis 
ar nuotolis? Šitokia tariamoji idealistų filosofija tinka griauti 
visam tam, kas apšvietos sukurta amžiais, tarsi norėdama 
įrodyti, kad metafizinis protas neprivalo nieko bendro tu- 
rėti su sveiku ir visuotiniu protu. 

Tačiau idealizmo daroma žala apšvietai nesibaigia tuo, 
kad jis susilpnina visą tikroviškų Žmogiškųjų žinių statinį, 
bet jis dar paliečia brangiausius žmogaus širdžiai ir visuo- 
menei labai rūpimus interesus - noriu pasakyti, kad idea- 
lizmas siekia sunaikinti žmonėse tikrąjį moralumą. Juk kai 
idealistai netiki nuosavų pojūčių liudijimais, kurie jiems 
atskleidžia regimą pasaulį, apimantį substancijų begalinę 
įvairovę ir daugį, tai kaipgi jie gali tikėti abstrakčių sam- 
protavimų išvadomis, kuriomis žmogaus protas pakyla iki 
pačios pirmosios visų daiktų priežasties, protingų būty- 
bių Aukščiausiojo Įstatymų Leidėjo pažinimo? Jei visa tai, 
kas mus tikrai akivaizdžiai supa, kas egzistuoja už mūsų, 
o paskui pasirodo kaip mūsų padermės nenuilstantis ste- 
bėjimas, jei, sakau, visa tai tėra mūsų minties kūrinys ir 
be jos realiai neegzistuoja, tai kaip galėsime įsitikrinti tos 
nematomos esybės egzistavimu, kurią pripažįstame su- 
kūrus visus pasaulio esinius ir jų tvarką? Iš tikrųjų, kodėl 
mūsų pojūčiams ieškoti neprieinamo Kūrėjo, jei, pasak 
Fichte's, žmogaus protas pirmiausia pats sukuria save, 0 
paskui visą pasaulį? Arba kam reikia numatyti esant pir- 
miausiąją visų daiktų priežastį, jei Hume'as teisingai sa- 
ko, jog padariniai arba įvykiai gali būti be priežasties? 
Kaip tik tokie netikslūs subtilumai vieną šiuolaikinių me- 

tafizikų atvedė į tokį suklydimą, kad jis drįso pritarti ab- 
surdiškam teiginiui, jog Dievas dar neegzistuoja, bet yra pa- 
sirengęs egzistuoli*. Tad matome, kad absoliutus skepti- 
cizmas ir idealizmas, kuris vadinamas egoizmu!, naikin- 
damas regimojo pasaulio realumą, naikina dievybės 
egzistavimą bei jos poveikį ir tuo pačiu griauna įžymiau- 
sią žmogiškosios moralės atramą. Juk beveik kiekvienas 
gerai žino, koks skurdus ir bevertis, visuomenei kenks- 
mingas turi būti kiekvienas moralės mokslas, nepripažįs- 
tantis žmonių papročių Aukščiausiojo Įstatymų Leidėjo 
ir vienintele dorybės spyruokle laikantis asmeninį žmo- 
gaus interesą ir, o tai dar blogiau, ne kitokį interesą, o tik 
laikiną ir nepastovų? 

Tiesą sakant, žinau, kad išpažįstantieji idealizmą daž- 
nai mums vis dėlto pamokslauja apie mūsų pažinimo tik- 
roviškumą. Žiūrint vien tik jų posakių, mums atrodys, kad 
jie pažinimo tikroviškumo ne tik neginčija, bet, žinoma, 
mokėjimą jį išaiškinti bei nustatyti pripažįsta vien tik sau. 
Tačiau įdėmus skaitytojas, kuris neleidžia save klaidinti 
žodžiais ir nauja forma nuspalvintuose pasakymuose ieš- 
ko turinio, pastebi, kad ten kalbama ne apie tikrąjį realu- 
mą, išorinį mūsų intelekto atžvilgiu, bet tik apie fenome- 
nalinį, kitaip sakant, tokį, kuris jam pasireiškia ne savuo- 
ju pavidalu, arba, o tai tas pat, kalbama apie tariamą, 
tačiau ne esminį realumą - ne apie tą, kuris nepriklauso 
nuo mūsų pažinimo, bet apie tą, kuris glūdi pačiame paži- 
nime, kuris kartu su juo prasideda ir baigiasi. Toks, sakau, 
skaitytojas, jei dar neišsižadėjo savo proto ir neužsikrėtė 
apgaulingos metafizikos klaidomis, jis turės susimąstyti dėl 
tokių keistų teiginių, nors iš pažiūros papuoštų nuovoka 

ir subtiliu samprotavimu. Jam ateis į galvą tūkstančiai iš 
tų teiginių išplaukiančių absurdiškų išvadų, kurios, be 
abejo, stipriausiai supainiotų pačius idealizmo kūrėjus ir 
jos liktų be atsako. Bet kai, deja, matome, jog žmonės, be 
to, apsišvietę ir visur siekiantys aiškiai suprasti dalyką, 
tik pačioje metafizikoje linkę žodžius laikyti grynu pini- 
gu ir nemokantys arba veikiau nenorintys pasverti visus 
tuos absurdus, į kuriuos atveda idealizmas, - tuo labiau 
darbuojamės, kad užkirstume kelią tokiam žalingam pikt- 
naudžiavimui kalba. O kartu stengiamės išsklaidyti tas 
regimybes, kurioms iki šiol pritarė įvairios minėto moks- 
lo teorijos. Stengiamės mąstančius žmones įtikinti, kad tik- 
roji metafizika grindžiama ne tik žodžiais, bet grynosio- 
mis ir diferencijuotomis sąvokomis, kad šis mokslas kartu 
gali būti gilus ir deramas, subtilus ir aiškus, iš tikrųjų dau- 
giau matantis, negu mato sveikas protas (sensus coninni- 
nis), bet vis dėlto sveikam protui ne priešingas ir, žinoma, 
juo besiremiantis kaip neprilygstamu bei nepajudinamu sa- 
vo principu. Žodžiu, parodysime tikrosios metafizikos 
šviesą ir, žinoma, turi išnykti apgaulingos metafizikos 
blizgesiai. 

Musų įsitikinimas, kad egzistuoja tam tikri žmogaus 
minčiai išoriniai daiktai, dar labiau įsitvirtina ir tampa ne- 
pajudinamas, kai analizuodami surandame priežastį ir bū- 
dą, kodėl mūsų intelektas įvairiai klysta bei apsigauna. Ta- 
čiau pirmiausia reikia žinoti ir neužmiršti to, kad Hesos ir 
klaidos vaizdiniai vienas su kitu susiję ir vienas negali būti 
be kito. Juk tiesa suprantame tai, kas nėra kiaida, o klaida — 
tai, kas nėra tiesa. Arba tą patį kitaip pasakius, tiesa su- 
prantame tam tikrą sprendinį, kuris derinasi su mūsų inte- 
lekto dėsniais, arba, o tai tas pat, su prigimtinėmis mąsty- 
mo taisyklėmis; o klaida suprantame tokį sprendinį, kuris 
su tomis taisyklėmis nesiderina. Tačiau mums niekada ne- 

būtų atėjęs į galvą klausimas, ar kuris nors mūsų sprendi- 
nių derinasi ar nesiderina su tomis taisyklėmis, jei nebūtu- 
me tikrai neklystamai įsitikinę, kad kai kuriais atvejais mū- 
sų pačių arba svetimas spręsmas su jomis nesiderino. Tai 
reiškia, kad niekuomet neabejotume bet kurių sprendinių 
teisingumu, jei nebūtume tikri, jog kartais žmonėms spren- 
džiant tenka suklysti. Todėl mūsų intelekte yra tam tikros 
taisyklės atskleisti suklydimą ir jos mums kartu turi teikti 
tiesos atvaizdą, nes klaida pažįstama ne kitaip, o tik lyginant 
su Hesa, 0 netikrumas - lyginant su tikrumu. Vadinasi, priėję 
įvairių savo intelekto klaidų arba iliuzijų šaltinį, įsitikina- 
me, kad, sekant prigimtinėmis mąstymo taisyklėmis, ne- 
turime bet kurių iliuzijų eilėje talpinti tuos savo sprendi- 
nius, pagal kuriuos, remdamiesi realiais jutimais, atpažįs- 
tame egzistuojant tam tikras išorines priežastis, mums 
sukeliančias tuos jutimus, kad, be abejo, tie sprendiniai mums 
pasirodo kaip lyginimo su kitais sprendiniais, kuriuose at- 
skleidžiame suklydimą, pavyzdys, o kartu tie pirmieji spren- 
diniai mums bus neabejotinai tikri ir, sakyčiau, sankcija. 

Visas žmogiškojo spręsmo klaidas galima skirstyti į tris 
pagrindines rūšis: pojūčių suklydimai arba iliuzijos, vaiz- 
duotės klaidos ir proto suklydimai, t. y. iš netaisyklingo 
samprotavimo kylančios klaidos. Nėra jokio specialaus su- 
klydimo, kuris nepriklausytų vienai iš šių trijų rūšių. Ka- 
dangi žmogus sprendžia apie daiktus ne kitaip, o tik rea- 
lių jutimų pagrindu arba įsivaizduojamų jutimų pagrin- 
du, arba samprotavimu vienas tiesas išveda iš kitų tiesų, 
tai šiuos tris Žmogaus intelekto gebėjimus turi atitikti trys 
klaidų rūšys, ir jei spręsdamas žmogus klysta, tai jo sukly- 
dimas turi būtinai priklausyti vienai iš šių trijų rūšių, ne- 
galima tarti esant kokią nors kitą klaidų rūšį. 

Tačiau pirmiausia turime pastebėti, kad mūsų spren- 
diniai, jog egzistuoja išorinės substancijos ir jų požymiai, 

kuriuos mums sukelia realūs jutimai, negali būti jokio 
samprotavimo rezultatas, jei terminą „samprotavimas“ 
imame tiksliąja prasme. Juk šia prasme samprotavimas 
yra vieno sprendinio išvedimas iš kitų pirmesnių spren- 
dinių. Ši intelekto veiksena pirmiausia sudaro tam tikrus 
pagrindus, t. y. tam tikrus neabejotinus sprendinius, o iš 
jų išvedami kiti sprendiniai, nustatant, kad šie pastarieji 
natūralia sąsaja išplaukia iš pirmųjų ir tuo pirmųjų spren- 
dinių tikrumas suteikiamas antriesiems, kuriems anksčiau 
tikrumas nebuvo būdingas. Dėmesingai įsigilinęs į tai, kas 
tada vyksta jo intelekte, kai realiais jutimais patiriamas 
išorinių substancijų arba jų požymių egzistavimas, bet ku- 
ris gali įsitikinti, kad tada jis nė kiek nemąsto apie pa- 
grindus nei apie išvadas, nei apie išvadų ir pagrindų ry- 
šį, bet to patyrimo žinojimas jam yra tiesus jutimiško pa- 
žinimo atvejis, realaus juslumo sprendinys. Visi filosofai 
gebėjimą jutimiškai pažinti taip pat skiria nuo to, kuris 
vadinamas gebėjimu samprotauti. Tarp visų intelektinių 
gebėjimų šis pastarasis žmoguje išsivysto vėliausia. Kū- 
dikis samprotauti negali, tačiau nedera abejoti, kad jau 
šioje būklėje jis įgyja žinių apie daugelį jam išorinių daik- 
tų — tai aiškiai rodo kūdikio orientacijos. Todėl spręsmas 
apie tuos daiktus niekaip negali būti samprotavimo tik- 
rąja prasme rezultatas. 

Lygiai ir šis spręsmas negali priklausyti vaizduotės klai- 
doms, nes jų priežastis — įsivaizduoti jutimai, kurie klai- 
dingai laikomi realiais, taigi šios rūšies iliuzijoms tegali pri- 
klausyti sapnuojančio ir pamišusio intelekto klaidos. Man 
nereikia įrodinėti, kad šios klaidos netinkamos dalykui, ku- 
ris yra mūsų dabartinių tyrimų objektas. Bet kadangi idea- 
lizmo kūrėjai tarp kitų priekaištų žmogiškojo pažinimo tik- 
roviškumui paprastai pateikia ir tas vizijas, apie kurias ką 
tik užsiminėme, tai savo rašinyje stengiausi nušviesti tų 

vizijų bendrąjį pradą arba priežastį ir tai, kad mūsų įsitiki- 
nimas tik sustiprėja neabejotinu tikrumu tų sprendinių, ku- 
riuos juntantis bei sveikus pojūčius turintis žmogus suda- 
ro realių jutimų pagrindu apie tam tikrų savajai būtybei 
išoriškų daiktų egzistavimą. Juk kiekvienas žmogus savo 
sapnų iliuzijas atskleidžia ne kitaip, o tik tuo, kad pabudęs 
iš miego jas palygina su turimais aiškiais sprendiniais. Pa- 
mišęs žmogus, kol tos ligos apimtas, negali atpažinti savo 
klaidų, tačiau kitų sveiko proto žmonių visuotinis spren- 
dimo būdas yra neabejotinas kriterijus, jog to Žmogaus 
sprendiniai yra tikros iliuzijos, nes nesiderina su jų spren- 
dimu. Vadinasi, bet kuri klaida, kuri atsiskleidžia lygina- 
ma su tiesa, kartu suteikia neklaidingumo žymę tiems 
sprendiniams, kuriuos vartojame lyginimui. 

Jeigu matydami, kad realių jutimų mums sukelti spren- 
diniai apie išorinių substancijų egzistavimą negali priklau- 
syti nei vaizduotės, nei samprotavimo klaidoms, tartume, 
jog šie sprendiniai klaidingi arba nepatikimi, tai turėtume 
juos priskirti pojūčių iliuzijoms. Tačiau dabar atskleisda- 
mi tų iliuzijų šaltinį, įsitikiname, kad minėti sprendiniai 
negali būti priskirti nė šioms pastarosioms klaidoms. 

Pojūčių iliuzijos yra dviejų rūšių: vienos ištaisomos pa- 
tyrimu, o kitas atskleisti gali tik pati mūsų vaizdinių ana- 
lizė, arba samprotavimas. Pirmosios paprastai pasitaiko 
esant kai kurioms specialioms aplinkybėms, antrosios yra 
būdingos visiems žmonėms ir vienodai juose gyvuoja nuo 
pirmųjų vaikystės metų, kuriuos tik gali prisiminti. Pir- 
mosios rūšies iliuzijas kiekvienas žmogus per savo gyve- 
nimą gali daugelį kartų atskleisti ir ištaisyti; antrosios rū- 
šies iliuzijas gali atskleisti tik pažanga ir tai atskleidžia 
giliai mąstantys žmonės, gebėję samprotavimais pakilti į 
antjuslinių tiesų sritį. Tad pirmiausia aptarsime pojūčių 
iliuzijų pirmąją rūšį. 

Šios iliuzijos yra ne kas kita, o tik numanomi sprendi- 
niai, kurie mus apgauna. Todėl norint pažinti šių iliuzijų 
prigimtį, pirmiau reikia Žinoti, kas yra numanomas spren- 
dinys. Dažnai atsitinka, kad kurio nors pojūčio teikiami re- 
alūs mūsų jutimai paprastai mums sužadina tam tikrus įsi- 
vaizduojamus arba to paties ar kitų pojūčių teiktus prisi- 
menamus jutimus tam tikro ryšio, kuris mūsų atmintyje 
susidarė tarp pirmojo ir antrojo jutimų. Kaip realus juti- 
mas paprastai sukelia mūsų pojūčius paveikiančios tam tik- 
ros realiai egzistuojančios substancijos sąvoką, taip vienas 
ar daugiau įsivaizduojamų jutimų paprastai mums suke- 
lia tam tikros substancijos vaizdinį - tos, kuri seniau egzis- 
tavo ir kurios dabar egzistuojant negalime laiduoti, arba 
galimos substancijos (ens possibile), kitaip sakant, tokios, kuri 
gali arba kada nors galėjo egzistuoti, nors iš tikrųjų neeg- 
zistavo. Vadinasi, šiuo atveju tam tikro realaus jutimo mu- 
myse sukeltas sprendinys turi jungtis su kitais sprendiniais, 
kurių priežastimi tampa įsivaizduojamas jutimas. 

Paaiškinsime tai pavyzdžiu. Tarkime, kad pažinau tam 
tikrą daržovę, pavyzdžiui, melioną, ir gerai įsiminiau jo 
kvapą, formą, spalvą ir skonį. Užeinu į kurį nors namą ir, 
pajutęs meliono kvapą, sprendžiu, kad jis čia yra. Kas tada 
vyksta? Ogi realus kvapo jutimas man sukelia įsivaizduo- 
jamą spalvos, formos ir skonio jutimą, jungdamasis su šiais 
pastaraisiais į vieno esinio, kurį vadinu melionu, vaizdą. 
Vadinasi, turėdamas prisimintą meliono vaizdą, sprendžiu, 
kad name yra melionas. Jei atidžiai įsigilinsime į šį minties 
vyksmą, įsitikinsime, kad jis susideda iš daugelio įvairių 
sprendinių. Tačiau čia mums nereikalinga išsami šio vyks- 
mo analizė, pakaks įsidėmėti šiuos du pirmuosius spren- 
dinius: pirma, apie meliono kvapą, kurį realiai juntu; an- 
tra, apie meliono egzistavimą, kurio turiu tik vaizdą, su- 
darytą iš įsivaizduojamų jutimų, susietų esamos arba bent 

galinčios būti substancijos sąvoka. Pirmąjį sprendinį sukė- 
lė realus jutimas, dėl šios priežasties jį nuo tol vadinsiu re- 
alaus jutimo sprendiniu, ir jis yra neabejotinai tikras. Antrąjį 
sprendinį sukėlė įsivaizduojami jutimai, jo turinys šis: kai 
aptinku tą kvapą skleidžiantį esinį, tai mano įsivaizduoja- 
mi jutimai, sudarantys meliono vaizdą, man pasitvirtina 
talkininkaujant juos atitinkantiems realiems jutimams ir tuo 
pačiu tą kvapą skleidžiąs esinys pasirodo esąs melionas. 
Šio sprendinio akstinas buvo ne kas kita, o tik seniau patir- 
tų realių jutimų ryšys, nes realus meliono kvapo jutimas 
dabar manyje seniau jungėsi su šios daržovės kitų požy- 
mių realiais jutimais, kurių dabar turiu tik vaizdus. Šį ant- 
rąjį sprendinį todėl vadinu numanomu, kad, remdamasis 
meliono kvapo realiujutimu ir jo sukeltais spalvos, formos 
ir t. t. vaizdais, spėju esant melioną. Dažnai atsitinka, kad 
skubotai spręsdamas žmogus nemoka gerai skirti to sudė- 
tinio vaizdo dalių, pavyzdžiui, realiai jusdamas tik melio- 
no kvapą, tariasi matąs jo spalvą, formą ir t. t., taigi spren- 
džia esant visą melioną. Tačiau patyrimas gali ištaisyti klai- 
dą ir suteikti jam žinių, kad meliono kvapas kartais galimas 
ir nesant šios daržovės. 

Čia neaiškinu būdo, kaip žmoguje gali susidaryti tikslus 
ir ligi gyvos galvos trunkantis ryšys tarp tam tikrų jo realių 
jutimų ir vaizdinių bei to sekmenų, tarp realaus juslumo 
sprendinių ir numanymų. Net nematau reikalo kalbėti apie 
tai, kad numanymo sprendiniai yra labai naudingi, be abe- 
jo, Žmogui neišvengiamai reikalingi, kad galėtų išsaugoti 
savąją būtybę, nors tie sprendiniai ne kartą jį suklaidina, o 
kai kuriais atvejais gali užkrėsti prietaru. Neaiškinu nė to, 
kad kaip žmogaus vaizduotėje tarp atskirai paimtų kai 
kurių jos dalių gali susidaryti specialus ryšys, taip tas pat 
paprastai vyksta tarp tam tikrų jutimiškų vaizdų, kurių 
kiekvienas sudarytas iš daugelio jutimų, sąvoka sujungtų 

į vieną vaizdinį, ir kad šis ryšys tarp tam tikrų esinių, arba 
reiškinių, vaizdų taip pat tampa numanymo sprendinių, ga- 
limų vykusiai arba nevykusiai vartoti, akstinu. Juk šias jau 
seniai ir ne kartą ištirtas tiesas tikriausiai yra įvertinę apsi- 
švietę skaitytojai, kuriems ir skiriu šį savo traktatą. Dėl šių 
tiesų imuosi aiškinti tik tai, kad visos mūsų pojūčių iliuzi- 
jos, kuriose suklydimą galima atskleisti patyrimu, iš tikrųjų 
yranumanomų sprendinių, kurių turinį jau išaiškinome, rū- 
šies. Kadangi šie sprendiniai kartais gali mus klaidinti, tai 
pojūčių iliuzijos, apie kurias dabar kalbame, yra kaip tik tie 
numanomi sprendiniai, kurie mus apgauna ir kuriuos gali- 
ma ištaisyti ne kitu būdu, o tik patyrimu. 

Tarp šios rūšies iliuzijų dažniausios, įvairiausios ir keis- 
čiausios yra regėjimo. Kaip tik šias spręsmo klaidas labiau- 
siai dera vadinti iliuzijomis: kadangi įsivaizduojami juti- 
mai kaip esminė jų priežastis taip greitai intelekte prabė- 
ga, jog atrodo, kad žmogus tada jokių tokių jutimų neturi 
ir sprendžia iš to, ką realiai junta regėjimo pojūčiu. Šiai iliu- 
zijų rūšiai priklauso tos, kurios mūsų akims išorinius ob- 
jektus pateikia ne tos padėties ir vietos, ne tos formos, dy- 
džio ar nuotolio tarp vienų ir kitų, kurie tiems objektams 
realiai būdingi, taip pat tos, kurios mūsų akims daugina 
tikrąjį jų skaičių. Visų tų materialių esinių ką tik minėtų 
savybių vaizdinyje glūdi esminis tįsumo — arba pilno, arba 
nepripildyto - vaizdinys, tačiau anksčiau įrodėme, kad šio 
pastarojo vaizdinio turinį būtinai turi sudaryti tam tikros 
kitos lytėjimo jutimų - jei ne realių, tai bent įsivaizduoja- 
mų - eilės. Taigi aišku, kad regėjimo iliuzijos yra numano- 
mi sprendiniai, kuriuose, realiai jusdami tam tikru būdu 
šešėliuotą šviesą ir spalvas, nevykusiai numanome, kad tam 
tikras mūsų įsivaizduojamų lytėjimo jutimų eiles tam tik- 
romis kryptimis ir nuotoliais gali mums patvirtinti jas ati- 
tinkantys realūs jutimai, o paskui klaidingai sprendžiame 

apie objektų vietą, dydį, formą arba skaičių. Taip pat ma- 
tome, kad šių numanomų sprendinių priežastis yra toji pati, 
kuria remiasi visi kiti numanomais vadinami sprendiniai, 
t. y. mūsų mintyje dėl to susidaręs tam tikrų realių ir įsi- 
vaizduojamų jutimų ryšys, kad mumyse pirmieji kažkada 
jungėsi su realiais jutimais, atitinkančiais šiuos pastaruo- 
sius. Juk jau žinome, kad regėjimo pojūtis negalėjo iš pra- 
džių pats savaime mums pranešti apie jokią mūsiškajai bū- 
tybei išorinę substanciją, o tuo labiau apie kokį nors tįsu- 
mą ar erdvę, taigi nei apie materialių esinių formą, dydį, 
padėtį, skaičių. Be abejo, mes jau žinome ir tai, kad jei pas- 
kiau žmogus pačiu regėjimo pojūčiu gali spręsti apie tuos 
dalykus, tai tas vyksta ne kitaip, o tik tuo būdu, kad prie 
šio pojūčio teikiamo realaus jutimo įpratę prisijungti tam 
tikros lytėjimo įsivaizduojamų jutimų eilės. Todėl, tiesą sa- 
kant, regėjimo pojūtis niekada pats savaime negali mums 
pranešti apie kokias nors pilno ar nepripildyto tįsumo sa- 
vybes arba santykius; jis visada kažkiek remiasi lytėjimo 
pojūčiu. Bet kai ši parama tenka tik įsivaizduojamiems, o 
ne realiems jutimams ir kadangi šiuo atveju tie jutimai la- 
bai greitai žmogaus intelekte pasireiškia bei praeina ir su- 
sidaro polinkis, sustiprintas dideliu kiekiu ankstesnių pa- 
tyrimų, dėl to ne visuomet žmogus šią paramą junta ir, Ži- 
noma, turėjo praslinkti daug amžių, kol ji tapo nuspėta. 
Kadangi anksčiau įrodėme, kad susidarydami tikslų ir 
skiriamąjį bet kurio tįsumo arba erdvės vaizdinį, jame bū- 
tinai aptinkame tam tikras tolesnių lytėjimo jutimų eiles, 
tai neturime abejoti, kad net tada, kai šis mūsų vaizdinys 
supainiotas ir netikslus, jame turi glūdėti lytėjimo pojūčio 
įsivaizduojami jutimai. Juk šiam antros būklės vaizdiniui 
negalime priskirti kitų elementų, o tik tuos, kuriuos jame 
atskleidėme jį pakeldami, pasitelkę stebėjimą ir analizę, iki 
anksčiau minėtos būklės. Skirtybę nuo antrosios būklės, 

kuria ši vaizdinio būklė pasižymi, sudaro vien tik tai, kad 
intelektas aiškiau ir pilniau pažįsta vaizdinį sudarančius 
elementus. Ši pastaba tinka ne tik tįsumo ir erdvės vaizdi- 
niui, bet ir kiekvienam kitam iš daugelio dalių susidedan- 
čiam vaizdiniui. Tokiems vaizdiniams aiškinti ir deramai 
pažinti turime ne kitą taisyklę (apie jas bus kalbama), o tik 
analizę, kuri juos iš supainiotos būklės, sakyčiau, perkelia 
į diferencijuotą ir tikslią būklę. 

Taigi atrodo neabejotina, kad kiek kartų sprendžiame 
apie materialių esinių padėtį, jų formą, dydį, skaičių rem- 
damiesi regėjimo arba kuriuo nors kitu pojūčiu, išskyrus 
lytėjimą, mūsų sprendimas tėra numanomas. Kadangi nu- 
manomi sprendiniai gali mus klaidinti, tai ne kartą tenka 
apsirikti, jei apie tuos dalykus mums nepraneša realūs ju- 
timai, teikiami to pojūčio, kuris mums leido juos iš pra- 
džių pažinti ir kuris, sakyčiau, yra jų teisėjas. Taip pat prie 
tam tikrų mūsų regėjimo sukeltų šviesos ir spalvų modifi- 
kacijų galime jungti tokias įsivaizduojamų lytėjimo jutimų 
eiles, kurių mums negalėtų patvirtinti jas atitinkantys rea- 
lūs jutimai: sakau, negalėtų patvirtinti mūsų įsivaizduoja- 
mos šių eilių krypties arba kiekio, arba pagaliau kiekvieno 
iš paskesnių sąlyčių, iš kurių mūsų mintyje susidaro tos 
eilės, apimties. O tokiems junginiams akstiną dažnai mums 
teikia gamtos reiškiniai, bet dar dažniau teikia menas. Mo- 
kėjimas atskleisti gamtos dėsnius, pagal kuriuos šviesos 
spinduliai sklinda, atsispindi ir lūžta, mokslininkams tei- 
kė gausiai būdų ir priemonių sukelti žmogaus regėjimui 
malonių, o kartais net labai naudingų vilionių. Juk be šios 
rūšies iliuzijų ir tam specialių prietaisų nemokėtume tarsi 
iš padangių erdvės nusikelti nepaprastai tolimus kūnus ir 
juos priartinti savo jutimams, vadinasi, nė toks gražus, toks 
garbingas žmonių giminės mokslas — astronomija - nega- 
lėtų egzistuoti. Juk tos pačios iliuzijos, paskolindamos 

smulkiausiems organiniams esiniams tam tikrą dydį, at- 
vėrėjuos mūsų regėjimui, o gamtos tyrinėtojams atskleidė 
naują gyvųjų būtybių pasaulį. Visų šių dirbtinių iliuzijų 
turinys yra tai, kad optiniais prietaisais šviesos spinduliams 
suteikiama numatyta kryptis ir mūsų intelekte sukeliamas 
toks jų šešėliavimas, kokį galėtų sukelti realūs tos pačios 
padėties arba tos pačios formos, skaičiaus arba dydžio ob- 
jektai, kurie tose iliuzijose tik tariamai pasirodo mūsų vaiz- 
duotei. Niekuomet nepamirškime, kad prie panašių šviesos 
modifikacijų esame įpratę visuomet jungti panašias lytėji- 
mo įsivaizduojamų jutimų eiles, o paskui ir panašias numa- 
nomų sprendinių eiles, nors tos šviesos modifikacijos kar- 
tais gali būti labai panašios ir vis dėlto kilti dėl visai skirtin- 
gų išorinių priežasčių. Tą pačią nekaltą gudrybę taiko ir 
dailininkas, kai, pasitelkęs plokščiame paviršiuje išsklaidy- 
tų spalvų tam tikrą šešėliavimą, mūsų sieloje sukelia įvairių 
pavidalų įgaubtumų ir išgaubtumų, kurių tame paveiksle 
realiai negali būti, vaizdinį. Visa tai įrodo, kad bet kuri švie- 
sos modifikacija pati savaime apie kokias nors tįsumo arba 
erdvės savybes geba pranešti ne daugiau, kaip, pavyzdžiui, 
klausos pojūtis galėtų mus informuoti apie spalvas. 

Tai, ką čia išvedėme nagrinėdami būdą, kuriuo susida- 
ro regėjimo iliuzijos, kada klaidą galima atskleisti patyri- 
mu, tinka be išimties visoms kitoms pojūčių iliuzijoms, ga- 
limoms ištaisyti tuo pačiu keliu. Visų jų turinį būtų galima 
taip išreikšti: disponuodami tam Hikru realiu jutimu ir prie jo 
prisijungusiu kitu įsivaizduojaniu jutinu, klaidingai sprendžia- 
nie, kad šiuos pastaruosius jutimus, esant tani tikroms aplinky- 
bėms miums gali patvirtinti juos atitinkantys realūs jutimai, o 
paskui turime klaidingai spręsti apie išorinius daiktus arba jų 
savybes. Savo rašinyje visas šios rūšies iliuzijas stengiausi 
sutraukti į kelis atskirus atvejus ir juos išaiškinau, dėl to nę- 
matau reikalo šia tema ilgiau kalbėti būriui apsišvietusiųjų 

skaitytojų ir kartoti visus tuos atskirus pavartojimus - jų 
principas, regis, jau pakankamai paaiškintas kalbant apie 
regėjimo iliuzijas, ir yra jau žinomas visų galimų patyrimu 
ištaisyti pojūčių iliuzijų bendrasis turinys. Taigi dabar dėl 
šios rūšies iliuzijų telieka paaiškinti, kad jos ne tik neįžei- 
džia mūsų sprendinių tikrumo - sprendinių, kuriuos pa- 
tys realūs jutimai mums sukelia, apie išorinių substancijų 
irjų požymių egzistavimą, bet, žinoma, šių iliuzijų palygi- 
nimas su šiais pastaraisiais sprendiniais suteikia naują ga- 
lios laipsnį mūsų įsitikinimui, kad jie neabejotinai teisingi. 
Turint tikslą šį mūsų įsitikinimą dalyku, kuris yra šių pa- 
stabų objektas, naujai sustiprinti, mums pakaks paaiškinti 
būdą, kuriuo paprastai pataisome arba ištaisome pojūčių 
iliuzijų klaidas pasitelkę patyrimą. 

Jau matėme, kad kiekvienas numanomas spręsmas yra 
daugelio sprendinių junginys, iš kurių atkreipiame dėme- 
sį į du pirmuosius. Pirma, sprendinys, kurį mums sukelia 
tam tikras realus jutimas, pavyzdžiui, „Juntu meliono kva- 
pa“ arba „Juntu tam tikrą šviesos modifikaciją“ - tokiu 
sprendiniu negalima nė mažiausiai abejoti, nė priskirti nu- 
manomiems sprendiniams. Antra, kitas sprendinys, kurį 
mums sukelia tam tikras įsivaizduojamas jutimas, pavyz- 
džiui, „Šiame kambaryje yra melionas“ arba „Ta kryptimi 
ir tiek nutolęs yra tam tikras materialus tokio dydžio arba 
tokios formos ir t. t. esinys“ — šis antras sprendinys jau nė- 
ra toks tikras kaip pirmasis, nes, tiesą sakant, jis yra tik 
numanomas. Tačiau jei šį antrą sprendinį analizuosime, tai 
įsitikinsime, kad ir šis sprendinys dar ne vieninis, bet su- 
dėtinis. Juk pirmiausia manau, kad tam tikrus mano įsi- 
vaizduojamus jutimus gali man patvirtinti juos atitinkan- 
tys realūs jutimai, pavyzdžiui, „Manieji meliono spalvos, 
formos ir skonio vaizdiniai man virsta realiais jutimais, kai 
šią daržovę randu šiame kambaryje“ arba „Manasis įsivaiz- 

duojamas tam tikrų lytėjimo eilių jutimas man tam tikro- 
mis kryptimis ir nuotoliais virsta realiu jutimų“. Manau, 
antra, kad „Šiame kambaryje realiai yra melionas“ arba kad 
„Tomis kryptimis ir nuotoliais, kuriuos įsivaizduoju, rea- 
liai yra tam tikras materialus esinys tokios ir ne kitokios 
formos, tokio ir ne kitokio dydžio“ ir t. t. 

Jei pirmasis iš šių dviejų pastarųjų sprendinių man pa- 
sitvirtintų, tai jau nebūtų protinga abejoti antrojo sprendi- 
nio teisingumu. Pavyzdžiui, jei tame kambaryje rasčiau tokį 
esinį, kuris mano pojūčiuose sukeltų realius mano anks- 
čiau įsivaizduotus spalvos, formos ir skonio jutimus, tai 
neabejotinai įsitikinčiau, kad tame kambaryje yra melio- 
nas. Ši pastaba pati savaime tinka ir antrajam pavyzdžiui. 
Jei galėčiau realiai lytėti tokiomis eilėmis, kurias pirmiau 
įsivaizdavau, tai neabejočiau: yra tam tikras materialus esi- 
nys tokioje vietoje, tokio dydžio arba formos ir t. t. Šie at- 
vejai parodytų, kad manasis numanomas sprendinys anaip- 
tol nebuvo iliuzija: žinoma, jei joje glūdinčius įsivaizduo- 
jamus jutimus man patvirtintų realūs jutimai, tai mano 
sprendinys jau liautųsi buvęs net numanomu ir virstų rea- 
laus juslumo sprendiniu. 

Tad matome, kad kiekviename numanomu vadinama- 
me sprendime numanymą, tiesą sakant, sudaro tai, jog 
sprendžiame, kad tam tikrus įsivaizduojamus jutimus 
mums turi patvirtinti realūs jutimai. Jei patvirtina, spren- 
dimas liaujasi buvęs numanomu ir laikomas turįs neabejo- 
tino tikrumo žymę. Jei nepatvirtina, įsitikiname iliuzija, tad 
ir šiuo atveju numanymas jau liaujasi buvęs numanymu, 
virsdamas gryna iliuzija. Vadinasi, kurio nors numanomo 
sprendinio patikrinimo arba ištaisymo būdas yra ne kitas, 
o tik patyrimas, įtikinantis, kad mūsų įsivaizduojami juti- 
mai gali arba negali virsti juos atitinkančiais realiais juti- 
mais. Ir nors matėme, kad iš to sprendinio, kuriam, tiesą 

sakant, reikalingas numanymas, išplaukia kitas sprendi- 
mas, pripažįstantis tam tikrų išorinių esinių egzistavimą 
arba jiems priskiriantis tam tikras savybes ar požymius, 
vis dėlto antrasis sprendimas gali patikrinti arba ištaisyti 
tik tiek, kiek pasitvirtina arba pasitaiso pirmasis sprendi- 
mas. Tiesą kalbant, šio antrojo sprendimo paties savaime 
patyrimas negali patikrinti ar ištaisyti, bet gali tik savuoju 
pagrindų; juk pagrindu vadiname tam tikrą sprendinį, iš 
kurio išplaukia kitas sprendinys. Galima sakyti, kad pir- 
mąjį sprendimą patikrina arba ištaiso betarpiškas patyrimas, 
nes jame rūpi ar tam tikri mūsų įsivaizduojami jutimai 
mums virsta ar nevirsta juos atitinkančiais realiais jutimais; 
tačiau ir pirmuosius, ir antruosius jutimus žmogaus inte- 
lektas pažįsta betarpiškai kaip savo paties atmainas arba mo- 
difikacijas. 

Jutimai yra priežastis, kad žmogaus intelektas pažįsta 
arba numano egzistuojant išorines substancijas arba jų re- 
alius požymius, tačiau šis pažinimas tėra tarpiškas, vyks- 
tąs tik tarpininkaujant jutimams ir sąvokoms, nes jei tos 
substancijos ir jų požymiai egzistuoja realiai, tai visuomet 
egzistuos už mūsų intelekto ir niekad nepavirs kokiais nors 
mūsų jutimais ar vaizdiniais. Tad kodėl žmonės kai kurio- 
mis aplinkybėmis neabejoja, kad už jų intelekto realiai yra 
tam tikros substancijos, turinčios tam tikrus požymius? 

Ogi dėl to, kad yra įsitikinę, jog jų sprendimą sukelia 
vien realūs jutimai ir kad jo nepaveikia jokie įsivaizduoja- 
mi jutimai. O vėlgi, kodėl kitomis aplinkybėmis jų spren- 
diniai apie minėtus dalykus neatrodo esą teisingi? Ogi dėl 
to, kad tuos sprendinius sukelia įsivaizduojami, o ne rea- 
lūs jutimai. Yra įrodyta, kad mūsų tirtoji pojūčių iliuzijų 
rūšis visiškai negali sukelti mūsų realaus juslumo spren- 
dinių, skelbiančių egzistuojant tam tikrus išorinius esinius 
arba jų požymius. Be abejo, atsimenant anksčiau nustatytą 

principą, t. y. kad klaida pažįstama ne kitaip, o tik lyginant su 
Hesa, o netikrumas - lyginant su Hikrumu, konkrečių iliuzijų 
analizė tuo labiau tvirtina šių pastarųjų sprendinių pagrįs- 
tumą, juos net mums rodo kaip tikrumo ir tiesos pavyzdį 
greta pirmųjų sprendinių netikrumo arba apgaulingumo. 
Vadinasi, mums tiktai lieka tirti antrąją pojūčio iliuzijos rūšį, 
kurią sudaro tai, kad kiekvienas žmogus visus savo juti- 
mus įpratęs vaizduote sieti su jo intelektui išorinėmis sub- 
stancijomis ir pirmuosius laikyti antrųjų požymiais. Šios 
iliuzijos funkcionavimo analizė mums teikia trejopą nau- 
dą. Pirma, mus įtikina, kad ši iliuzija nė kiek nepaliečia 
realių išorinių substancijų ir jų nepatiriamų požymių eg- 
zistavimo, kai apie šiuos objektus sprendžiame remdamiesi 
tik pačiais realiais jutimais. Antra, ši analizė atveria naują 
tos tiesos įrodymą, kad, sekant mūsų intelekto dėsniais, 
neabejotinai turime atitikimo realumą pripažinti minėtų 
substancijų ir požymių sąvokoms. Pagaliau, trečia, sugriau- 
name svarbiausiąjį iš visų priekaištų, kuriuos idealizmo ar- 
ba skepticizmo šalininkai paprastai pateikia prieš žmogiš- 
kojo pažinimo tikrąjį realumą ir kartu tolesniam laikui pa- 
šaliname didžiausią panašių klaidų priežastį. 
Priklausantis apsišvietusiųjų klasei jau šiandien neabe- 
joja, kad tokie įsivaizduojami materialių esinių požymiai, 
kaip spalvos, garsai, kvapai, skoniai, šiluma, šaltis ir t. t., 
tiesą sakant, yra mūsų jutimai, mūsų nuosavos būtybės mo- 
difikacijos ir kad nieko panašaus negali būti išoriniuose 
esiniuose, su kuriais siejame šiuos požymius savo mintyje. 
Iš tikrųjų jau parodėme, kad žmogus pirmosiomis savo gy- 
venimo valandėlėmis negalėjo būti pavaldus šiai iliuzijai, 
tačiau yra tikra, kad greitai turėjo jai pasiduoti, nes kiek- 
vienas žmogus savyje patiria, jog išorinių esinių sukelti jo 
jutimai jam atrodo esą tų esinių požymiai, Ir savo gyveni- 
me negali prisiminti tokio meto, kai šiuos dalykus kitaip 

vaizdavosi. Net tie, kurie žino, kad šis mūsų jutimų vaiz- 
davimosi būdas yra tikra iliuzija, tik iš dalies yra, taip sa- 
kant, išsilaisvinę iš šios apgaulės: vien pats jų įsitikinimas 
yra šiuo atžvilgiu ištaisytas, bet vaizduotė visuomet šiuo 
požiūriu turi apsigauti - noriu pasakyti, kad žmonėms vi- 
suomet atrodys, jog jų spalvų, garsų, skonių, kvapų, šilu- 
mos, šalčio ir t. t. jutimai yra ne juose pačiuose, bet išorinė- 
se priežastyse, iš kurių šie jutimai kyla. Žinoma, savo raši- 
nyje stengiausi aiškinti tą tiesą, jog būtinai reikia, kad šiuo 
atžvilgiu mūsų vaizduotė apsigautų, nes antraip net pilnai 
savo fizines ir intelektinės galias išplėtojęs žmogus negalė- 
tų išsaugoti savosios būtybės ir jo žingsniai būtų mažiau 
tikri negu nuo gimimo aklo žmogaus. Šis aiškinimas per- 
nelyg išplėstų rašinį ir, man regis, nėra esminis užsibrėž- 
tam tikslui. Tad trumpai pažvelgsime, iš kur kilo kalba- 
moj: iliuzija ir kaip ji atskleista. 

Tačiau pirmiausia reikia įsitikinti, kad toji pojūčių iliu- 
zija, apie kurią dabar kalbėsime, yra visai kitos rūšies ne- 
gu aptartosios. Juk ši pastaroji ne tik visiems žmonėms ben- 
dra ir, išskyrus pirmąsias jų gyvenimo valandėles, vieno- 
dai giliai veikia jų intelektą, kad prireikė ilgų amžių, jog 
kai kurie filosofai pastebėtų tai, kas ne tik kad visai netin- 
ka anoms iliuzijoms, bet ir skiriasi nuo jų tuo atžvilgiu, kad 
ištaisoma ne taip, kaip aptartosios iliuzijos, t. y. ne patyri- 
mu. Juk kai klaidingai sprendžiame apie mūsų jutimų vie- 
tą, tada nemąstome, kad tam tikrus mūsų įsivaizduojamus 
jutimus turi patvirtinti realūs jutimai, bet galvojame, kad 
He dalykai, kurie, pagal tam tikrą sprendimo būdą, yra mū- 
sų realūs jutimai, mums atrodo esą skirtingose nuo mūsų 
substancijose. Juk nors jau įrodyta, kad iš akies, iš kvapo 
arba uoslės sprendžiant apie išorinių substancijų, arba 
mums sukeliančių tam tikrus jutimus priežasčių, padėtį, 
mūsų sprendinys yra jau aptartų numanymo sprendinių 

rūšies; o kai esame netikslūs dėl mūsų jutimų vietos, nors 
ir tarpininkauja tie patys minėti pojūčiai, mūsų sprendi- 
nys nebus minėtų numanymų rūšies, nei galės būti ištaisy- 
tas kokiu nors patyrimu. Antai iš tam tikro nuotolio žiūrė- 
damas į baltą objektą sprendžiu, kad tas baltumas yra ta- 
me objekte ir tada turiu realų baltos spalvos jutimą. Kai 
prie to objekto priartėju ir net jį paliečiu, manasis realus 
baltos spalvos jutimas nesiliauja buvęs realiu jutimų, kaip 
tai buvo pirmą kartą, ir mano klaidos neištaiso nė tai, kad 
prie to objekto priartėjau bei jį paliečiau, - nes manasis bal- 
tumo jutimas visuomet man atrodys tarsi esąs tame objek- 
te. Savojo jutimo negalėsiu taip imti ir liesti, kaip liečiu jo 
priežastį. 

Iš to reikia daryti išvadą, kad ši pojūčių iliuzija nėra 
pirmųjų iliuzijų rūšies, apie kurias kalbėta, ir kad ji nega- 
lėjo būti atskleista tuo pačiu būdu, kuriuo tos atskleistos. 
Tad koks tas būdas, kokia jo taisyklė? 

Bet pirmiau negu atsakysime į šį klausimą mums reikia 
pažinti šaltinį, iš kurio kilo kalbamoji iliuzija. Ankstesnės 
pastabos mus atleidžia nuo poreikio šį dalyką plačiau iš- 
dėstyti, todėl pakaks jį apmąstyti trumpai. 

Jau išaiškėjo toji tiesa, kad pirmiausia žmogus pažino 
vien savojutimus, negalėdamas pažinti jokio išorinio daik- 
to. Bet kai, tarpininkaujant lytėjimo pojūčiui, jis susidarė 
pirmiausios išorinės substancijos sąvoką, tuojau pat ėmė 
savuosius įvairių pojūčių teikiamus jutimus ir šią sąvoką 
savo mintyje sieti su šia substancija. Atskleisdamas vis nau- 
jas išorines priežastis, nuo kurių priklausė jo jutimai, žmo- 
gus įprato šiuos pastaruosius ir sąvokas sieti su priežasti- 
mis. Juk būtent realiems jutimams žmogus negali būti abe- 
jingas, nes jie kaip malonumo arba nemalonumo tiekėjai 
jam yra laimės arba nelaimės šaltinis. Tačiau žmogus savo 
realius jutimus gali valdyti tik tiek, kiek valdo priežastis, 

nuo kurių jie priklauso, taigi reikia, kad mūsų jutimai tiks- 
liai mintyje jungtųsi su juos sukeliančių priežasčių vaizdi- 
niu, t. y. su sąvoka. O išorinės substancijos sąvoka dėl savo 
prigimties turi būti susijusi su išore už mūsų, nes antraip ji 
nebūtų tokios substancijos sąvoka, tad ir su ja susijungę 
jutimai mums atrodo esą tarsi ten, kur yra jų priežastis. 
Todėl išaiškėja, kad žmogus savo jutimus pradėjo sieti su 
išore už savęs ne kitaip, o tik tarpininkaujant sąvokoms, 
kurias jam iš pradžių sukėlė lytėjimo pojūtis ir kurias vė- 
liau, kaip buvo aiškinta, jau galėjo sukelti visi kiti pojūčiai, 
tačiau visuomet sąsajoje su lytėjimu. Apskritai, matyt, nie- 
kas neprieštaraus tai tiesai, kad materialių esinių vaizdi- 
niai mums duoti tam, kad galėtume pasinaudoti jų tarpi- 
ninkavimu, vadinasi, kad mokėtumę jų ieškoti arba nuojų 
slėptis. Tačiau mūsų vaizdiniai šios paskirties neatitiktų, 
jei neatrodytų tiksliai susieti su tais pačiais esiniais, kuriuos 
jie liečia, - tai savo rašinyje stengiausi analizuoti pakanka- 
mai. Šie vaizdiniai susideda iš jutimų bei sąvokų ir matė- 
me, kad išorinės substancijos sąvoka gali įvairių pojūčių 
teikiamus jutimus jungti į vieno esinio vaizdą, taigi toji pa- 
ti sąvoka yra ryšys, mūsų mintyje šiuos jutimus susiejantis 
su jų išorine priežastimi. 

Štai šaltinis, iš kurio kyla visiems žmonėms bendra po- 
jūčio iliuzija, apie kurį dabar kalbėjome. Tie filosofai, kurie 
pirmieji numanė esant šią iliuziją, bet gerai neįsigilino į jos 
šaltinį, kartu savo pasekėjus smarkiai sugundė idealizmu. 
Net galima sakyti, kad tai buvo vienintelė priežastis visų 
tų klaidų, kurioms vėliau pasidavė žmogaus intelekto filo- 
sofija ir kurios iki pat mūsų laikų yra didžiausia ir beveik 
nepralaužta užtvanka, neleidžianti šiame moksle tvarkin- 
gai žengti į priekį. Visų priekaištų ir abejonių, apgavusių 
skeptikus ir idealistus, šaltinis - minėta priežastis. Jei pasi- 
rodo, kad visi mūsų išorinių objektų vaizdiniai susideda 

vien tik iš pačių jutimų; jei net ne visi filosofai žino šiuos 
vaizdinius sudarančias sąvokas ir bent jau ne visi stengėsi 
jas savo mintyje išskirti bei, sakyčiau, aiškinti, nei įsisąmo- 
ninti jų susidarymo būdą; jei, be to, tapo žinoma, kad mi- 
nėti materialių esinių vaizdiniai (kaip paprastai apie juos 
kalbama), arba tam tikri mūsų jutimų junginiai, nors mums 
atrodo esą už mūsų, tačiau iš tikrųjų galimi ne kur nors 
kitur, o tik mūsų mintyje, - tai nesunkiai suprasime, kaip 
ne vienam iš metafizikų galėjo ateiti į galvą, kad visi mūsų 
išorinių objektų vaizdiniai yra tik iliuzijos, kad visas mate- 
rialus pasaulis egzistuoja tik žmogaus mintyje ir kad įvai- 
rių jo dalių mūsiškieji vaizdiniai, arba įvairūs mūsų juti- 
mų junginiai, yra vienintelė realybė. Tačiau įsigilinę į bū- 
dą, kuriuo žmonės galėjo įsitikinti pojūčio iliuzija (o ji buvo 
dabartinių mūsų pastabų objektas), 17 remdamiesi anksčiau 
aiškintomis tiesomis, atrasime naują bei neabejotiną šio tei- 
ginio įrodymą: prigimtiniai žmogaus intelekto dėsniai jam 
liepia teisingą mūsų pažinimo tikroviškumą skirti nuo jo 
vaizdinio arba sąvokos. 

Esame parodę, kad būdas, mums garantuojantis, jog tu- 
rime konkrečią iliuziją, negalėjo būti patyrimas, tad jį filo- 
sofai turėjo aptikti pačioje savo vaizdinių analizėje, t. y. sam- 
protavime. Todėl pažiūrėkime, koks galėjo būti to sampro- 
tavimo turinys. 

Pirmieji iš žmonių, kurie numanė mūsų aptariamą iliu- 
ziją, šį numanymą priėjo pasitelkę šiuos pastebėjimus: gar- 
sus, kvapus, spalvas, skonį ir t. t. pažįstame ne kitaip, o 
tik pojūčiais, todėl šie dalykai yra mūsų jutimai, jie yra 
mūsų intelekto vaizdiniai, kaipgi jie gali būti mums sve- 
timose substancijose? Žmogaus intelektas gali justi ir vaiz- 
duotis tik ten, kur jis pats yra, taigi jo jutimai ir vaizdi- 
niai, žinoma, negalimi už jo būtybės. Iš tikrųjų dėl tos pa- 
čios priežasties, kad čia minimas jusiines savybes 

pažįstame pojūčiais, turi būti kas tuos pojūčius paveikia, 
juos dirgina, kokiu nors būdu jiems turi įtakos, kadangi 
niekieno neveikiami, jie mums neteikia jokio realaus juti- 
mo; vadinasi, mūsų jutimų ir vaizdinių priežastys gali būti 
tik už mūsų, bet patys jutimai ir vaizdiniai turi būti tik 
mūsų pačių būtybėje. Tokie yra pradiniai pastebėjimai, 
kuriuos atskleisti žmonėms galėjo vien tik jų klaida savo 
jutimus talpinti sau svetimuose esiniuose. Bet šią klaidą 
jie pažino dar geriau, kai šiuos pradinius pastebėjimus 
vėliau paaiškino ir išplėtojo fiziologų stebėjimai, skirti bū- 
dui, kuriuo objektų poveikį jaudinimas siunčia į pačius 
smegenis, kad žmoguje galėtų susidaryti jutimas. Įsivaiz- 
duokime šiuos stebėjimus ir jais grindžiamą samprotavi- 
mą, kuris praplėtė mokslo žmonių įsitikinimą dėl tikros 
iliuzijos. Samprotauta tikriausiai buvo tiktai taip. 

Spalvas, kvapus, skonį, šilumą, šaltį ir t. t. mūsų siela 
pažįsta tik tada, kai svetimos substancijos dirgina mūsų 
pojūčių išorinius jutimus? ir kai pojūčiuose sukeltas judėji- 
mas sujaudintomis nervinėmis dalelėmis pasiekia smege- 
nis. Vadinasi, tie dalykai, apie kuriuos čia kalbama, yra ju- 
timai, kitaip sakant, mūsų mąstančiosios substancijos tam 
tikros atmainos, todėl esantys joje pačioje, o ne tose išori- 
nėse substancijose, kuriose manoma juos esant. - Taip sam- 
protavo mokslui atsidavusių žmonių protai ir jie buvo įsi- 
tikinę, kad sprendinys, jog savieji jutimai yra išorinių sub- 
stancijų realūs požymiai, yra tikra iliuzija ir klaida, taigi 
apie tai reikia spręsti kitaip negu iš išorės atrodo. 

Čia aiškiai matome, kokią taisyklę žmogaus intelektas 
turėjo ištaisydamas ankstesnį savo sprendinį dėl savųjų ju- 
timų vietos. Toji taisyklė buvo ne kita, o tik žinių, kaip ju- 
timai įsikuria žmogaus sieloje, analizė. Kadangi klaida te- 
gali būti atskleista ją lyginant su tiesa, tai kai kuriuos to 
samprotavimo sprendinius žmogaus intelektas turėjo lai- 

kyti patikimais ir neklaidingais, kai, su jais palyginęs savo 
buvusį sprendinį dėl savųjų jutimų vietos, jį pripažino esant 
klaidingu ir paskui ištaisė. Bet čia tuojau pat galima maty- 
ti, kokie buvo tie teisingi sprendiniai, su kuriais palygintas 
pastarasis sprendinys pasirodė esąs klaidingas. Be abejo, 
tik tokie, kad tam tikri mus supantys esiniai realiai pavei- 
kia mūsų pojūčius, tučtuojau betarpiškai išjudindami po- 
jūčių išorinės dalis, tučtuojau judant tam tikrai subtiliai ma- 
terijai, tarpininkaujančiai tarp tų esinių ir mūsų pojūčių, 
josjudančios dalelės perteikia judėjimą pojūčiams, 0 šie ner- 
vais jį nuneša į smegenis, ir tik po viso to juntama. Taigi 
kiek čia esama sprendinių apie beveik begalinį substancijų 
skaičių, jų judėjimą, tarpusavio sąveiką ir t. t. Juk atskira 
substancija laikomi ne tik stambesni ir galimi palytėti esi- 
niai, kurie mums pasireiškia per pojūčius, bet ir kiekviena 
dalelė subtilios materijos, objektų poveikį perteikiančios po- 
jūčiams, taip pat kiekviena pastarųjų dalelė, - kiek čia, sa- 
kau, yra sprendinių, kurių teisingumu žmogaus intelektas 
neabejojo, nes tik su jais lygindamas galėjo atpažinti anks- 
tesnio sprendinio dėl savųjų jutimų vietos klaidą. Vadina- 
si, analizuodami būdą, kaip žmonės atskleidė šią klaidą, 
įsitikiname, kad tai klaida vien tik dėl mūsų jutimų vietos, 
one išorinių esinių? arba jų realių požymių, kurie vadina- 
mi savaiminiais, egzistavimo. Žinoma, jei esame neabejo- 
tinai įsitikinę, kad klydome pripažindami savo nuosavus 
jutimus išorinėms substancijoms, tai lygiai taip pat priva- 
lome būti įsitikinę, kad šios substancijos ir nepatiriami jų 
požymiai realiai egzistuoja, nes pirmasis įsitikinimas tega- 
lėjo kilti iš antrojo. 

Todėl tam tikroms jutimus mums sukeliančioms prie- 
žastims turime pripažinti atitikimo tikroviškumą, ir ne 
kitą, o tik išorinį mūsų minties atžvilgiu — tai neabejotinas 
žmogaus intelekto dėsnis. Ir nors šios sąvokos bei jutimai 

turėtų atrodyti tiksliai susiję ir beveik susivieniję su pa- 
čia tikrove, vis dėlto, nepaisant šio tikslaus sąryšio, žmo- 
gaus intelektas visuomet turėjo šiuos dalykus skirti, nors 
neaiškiai ir tamsiai, nes antraip, - jei tokio skyrimo jam 
nebūtų įdiegęs prigimties dėsnis, - žmonės niekada ne- 
būtų galėję atrasti minėto aiškaus ir akivaizdaus daiktų 
sąryšio, ir niekada nebūtų pajėgę savąją būtybę skirti nuo 
svetimų esinių. Regis, neabejotina: paviršutiniška ir ne- 
pakankama paskiausiai aptartos pojūčių iliuzijos analizė 
daugelį metafizikų nutraukė į idealizmo bedugnę, 0 toji 
pati užbaigta ir galutinę savo ribą pasiekusi analizė mums 
atveria tvirtą pagrindą, kuriuo saugiai galės remtis įvai- 
rūs filosofiniai tyrimai, ji idealizmo parengtoje dykynėje 
atnaujina svarbių tiesų kūrimą ir nurodo giją, kurios lai- 
kydamiesi galime ištrūkti iš tariamų subtilumų labirinto 
arba veikiau klaidų, kuriomis įvairios to keisto mokslo 
sistemos buvo supainiojusios filosofiją. O jeigu kas nors, 
negalėdamas paneigti intelekto dėsnio, įsakančio savo- 
sioms išorinių esinių sąvokoms pripažinti atitikimo tik- 
roviškumą, autentiškumo, vis dėlto šio atitikimo tikro- 
viškumo nenumatė dėl to, kad betarpiškai pažinti ir su- 
žinoti, koks jis yra pats savaime, negalime, tai į tokį 
priekaištą esame pasirengę atsakyti. Pripažinti tam tikrą 
mūsų intelekto dėsnį ir jo netaikyti sprendžiant apie daik- 
tus būtų savivalė, verta ne mažesnės, 0 tik tokios baus- 
mės, kad kiekvienas supratingas žmogus laikytų, jog ne- 
verta atsakyti į panašius priekaištus. Noras betarpišku 
akivaizdumu paaiškinti tai, kas gali būti tik tarpiško tik- 
rumo objektas, galėjo kilti dėl žmogaus intelekto gebėji- 
mų ribų nežinojimo ir dviejų tikrumo rūšių, kurios labai 
aiškiai skiriasi, nežinojimo. Kadangi tarpiškas tikrumas, 
teikiantis mums išorinių daiktų egzistavimo pažinimą, ne- 
leidžia ištirti, kas jie yra patys savaime, tai iš to tik aiškė- 

ja, kad, sekant prigimties tvarka, šis pastarasis pažini- 
mas mums nereikalingas ir kad pakanka žinoti daiktų 
santykius su mūsų būtybe ir jos poreikiais. Toji pati ne- 
galimybė tarpiškumą aiškinti betarpiškumu, kuri idea- 
listus paskatino kovoti su visuotinio proto vaizdiniais, 
jei mes deramai nušvietėme šio pastarojo dėsnius, mums, 
žinoma, davė veiksmingą ginklą atremti bet kuriuos pa- 
našius užsipuolimus. Galima parodyti, kad ši kalbamoji 
negalimybė mums tam tikru atžvilgiu tampa nauju argu- 
mentu, patvirtinančiu tą svarbiausią tiesą, kurios išaiški- 
nimas buvo mano dviejų traktatų? tikslas ir kuri dauge- 
liu atžvilgiu atrodo esanti pakankamai įrodyta. Juk jeigu 
kas nors laiko esant sunku patikimai teigti apie tai, ko 
intelektas negali betarpiškai žinoti, tai dar sunkiau inte- 
lektui suprasti, kad to, ko jame niekada nebuvo, pažini- 
mas, turėjo būti klaidingo sprendinio atvejis. Pavyzdžiui, 
kai sprendžiu, jog objektas, kurį prieš save matau, šiuo 
metu šiltas arba šaltas, tai, nors šis mano sprendinys gali 
būti klaidingas, vis dėlto nenuostabu, kad taip sprendžiu, 
nes tam turiu pagrindą ankstesnio patyrimo: juk dabar 
mano turimi šilumos ir šalčio jutimų vaizdai kažkada tik- 
rai buvo mano sieloje, todėl galiu teisingai arba klaidin- 
gai numanyti, kad ir dabartinėmis aplinkybėms mano įsi- 
vaizduojami šilumos arba šalčio jutimai man taps realiais 
jutimais, kai objektą palytėsiu. 

Bet kai sprendžiu, jog už mano intelekto yra tam tikrus 
požymius turinčios substancijos ir kad tų substancijų bei 
jų savybių [vaizdinių] mano intelekte niekada nebuvo, ir 
kai šitaip sprendžiu ne tik aš, bet ir visi žmonės: ir vaikai, 
ir prastuoliai, ir mokslininkai, net ir patys idealistai turi 
bent įsivaizduoti tuos objektus egzistuojant ir kasdieniškuose 
gyvenimo reikaluose elgtis taip, tarsi juos laikytų realiais, kai 
šiems sprendiniams intelektas negali turėti jokio akstino nei 

betarpiškame patyrime, nei samprotavime*, tai būtų keis- 
ta, jei jiems dar neturėtų akstino savo paties prigimtyje ir 
jei šiuos sprendinius žmonės išsakytų atsitiktinai. Vadina- 
si, mūsų sprendimams apie išorinių substancijų ir jų savai- 
minių požymių egzistavimą būdingas tas pats tikrumo, kad 
intelektas negali betarpiškai šių objektų pažinti, bruožas, 
nes neįmanoma suprasti, kaip tokių dalykų pažinimą žmo- 
nės galėtų susidaryti, jei jų intelektas tokiam pažinimui ne- 
buvo verčiamas savo paties prigimties dėsnių. 

Nors atrodo, kad čia pateiktų įrodymų daugiau negu pa- 
kanka patvirtinti tai svarbiausiai ir pagrindinei tiesai, t. y. 
kad mūsų intelekto dėsnis įsako pripažinti teisingo atitiki- 
mo tikroviškumą išorinių substancijų mūsų sąvokoms, jei 
šias sąvokas mums sukelia realūs jutimai, vis dėlto nebus 
nukrypta savo traktatą užbaigti priekaištų, kuriuos anglų 
skeptikas Davidas Hume'as išplėtojo prieš žmogiškojo paži- 
nimo tikroviškumą, analize bei paneigimu. Vienas senovės fi- 


* Parodėme, kad sprendiniai, apie kuriuos čia kalbame, negali būti 
jokio samprotavimo rezultatas. Tačiau kai siekėme jų patikimumą pagrįsti 
tam tikru samprotavimu ir sunaikinti visus jiems priešingus priekaištus ar- 
ba abejones, tai koks buvo tas samprotavimas ir ko jis siekė? Ar sampro- 
tauti apie tai, kas nėra samprotavimo rezultatas, nėra prieštaringumas? At- 
sakant į šį klausimą ir pašalinant tariamą priekaištą, reikia įsidėmėti, kad 
galimos įvairios samprotavimų giminės ir rūšys, kurioms filosofai suteikė 
atskirus pavadinimus ir kurių aiškinimas negali būti šio traktato objektas. 
Čia pakaks to, ką apsišvietusiems savo skaitytojams apskritai kalbėjau, jog 
yra dvi pirmaeilės samprotavimo rūšys: viena įrodo tiesiogiai, kita įrodo 
netiesiogiai ir ją logikai vadina demonstratio indirecta, arba reductio ad 
absurdun?. Mūsų samprotavimas buvo pastarosios rūšies. OO skirtumas tarp 
pirmosios ir antrosios rūšies pirmiausia tas, kad pirmoji rūšis turi tam tik- 
rus neabejotinus pagrindus, o iš jų tam tikra išvadų eile prieiname įsitiki- 
nimą teisingumu tokių sprendinių, kurių žmogaus intelekte anksčiau ne- 
buvo. Antrosios samprotavimo rūšies tikslas - išaiškinti kai kurių spren- 

losofas gerai pasakė, kad žmogus iš prigimties yra švarus ir 
prašmatnus gyvūnas. Šis teiginys pasitvirtina ne tik kūno ir 
drabužių, bet net intelekto atžvilgiu. Kaip žmogus stengiasi 
pirmiausia apsivalyti nuo purvo, taip lygiai rūpinasi, kad 
kitas vis labiau atsikratytų abejojimo ir klaidų. Nors jau tik- 
rai įsitikino kai kuriais svarbiais dėsniais ir susidarė aiškų 
priežasčių, kuriais remiasi jo įsitikinimas, vaizdinį, tačiau 
negali pernešti, kad kokie nors priekaištai šioms tiesoms, 
ypač tokie, kurių galia ir reikšmė tėra regimybė, terštų, taip 
sakant, žmogaus mąstymo švarumą. Be to, minėto priekaiš- 
to užtemdymas mums atrodo žadantis tuo didesnę naudą, 
kad jis iki šiol buvo pripažįstamas labai svarbiu ir kad, kiek 
galiu žinoti, dar niekas į jį pakankamai neatsakė. Juk jei pa- 
sirodytų, kad tas mūsų aiškintas priekaištas tiesoms savai- 
me išsisprendžia ir dingsta, tai būtų įrodymas, kokie neišsa- 
mūs arba nevykę buvo metafizikų svarbiausiojo dalyko, 
t. y. žmogiškojo žinojimo pradžios ir pagrindo, tyrimai. 


dinių, jau esančių žmogaus intelekte, patikimumą - ne kitokių, o tik pradi- 
nių sprendinių, kitaip sakant, tokių, kuriuos žmogus įgyja savo gyvenimo 
elementuose, kai jo gebėjimas samprotauti dar neišsivystęs ir kurie kyla 
vien tik iš intelekto prigimtinio dėsnio, arba tokių, kurie jame pasireiškia 
tuojau pat, vos tik jis vieną su kitu palygina du įgytus vaizdinius. Akivaiz- 
du, kad tokie sprendiniai negali būti įrodyti tiesiogiai, nes, būdami pirmi- 
niais, negali išplaukti iš kitų pirmesnių sprendinių. Vis dėlto tokių sprendi- 
nių teisingumas, jei buvo pakirstas kokiu nors priekaištu, gali būti išaiškin- 
tas netiesioginiu įrodymu. Antra, tiesiogiai įrodantis samprotavimas ketina 
aiškiai atskleisti įvestą tiesą anksčiau minėtu būdu, o netiesioginiame sam- 
protavime veikiama kitaip, nes, norint atskleisti kokios nors tiesos tikru- 
mą, ištisai siekiama įrodyti, kad tai tiesai priešingas sprendinys turi būti 
klaidingas. Jei ketinimas gerai pavyksta, tuo jau išryškėja įvesto sprendinio 
tikrumas ir tiesa. Kiekvienas mato, kad būtent šiuo pastaruoju, o ne kitu 
būdu ėjome per visą samprotavimą, kuriuo ketinome įrodyti žmogiškojo 
pažinimo tikroviškumą. 

Matėme, kad žmogus sužino egzistuojant tam tikras iš- 
orines substancijas tik dėl to, jog mano, kad jo realūs jutimai 
yra padariniai, sukelti už jo būtybės esančių tam tikrų prie- 
žasčių. Todėl tie, kurie stengėsi apginti žmogiškojo pažinimo 
tikroviškunią nuo idealistų priekaištų, rėmėsi principu, jog kiek- 
vienam padariniui yra sava priežastis, kuris jiems atrodė nepa- 
neigiamas ir kurį pavadino principium causalitatis, tai, mano 
nuomone, mūsų kalba gerai tiktų vadinti priežastingumo prin- 
cipu. Tačiau Hume'as tarsi pakirto šio principo tikrumą sam- 
protavimu, kuris iš pažiūros rodėsi esąs stiprus, tad tapo di- 
džiausia idealistų ir skeptikų atrama, išplėšdamas iš filoso- 
fų, sveiko proto bičiulių, rankų vienintelį ginklą, kuriuo jie 
galėjo gintis. Hume'o minčių tvarka, kuria jis atrado kelią į 
visišką skepticizmą, tokia. Gamtoje matome reiškinių, arba 
fenomenų, tik pačius padarinius, negalėdami tiksliai išaiš- 
kinti, kodėl vieni reiškiniai atsitinka po kitų reiškinių, nes 
mūsų intelektas šioje sekoje neatpažįsta jokio būtinumo“, 


* Būtinumas, kurį logikai vadina metafiziniu, arba absoliučiu (necessitas 
metaphysica, absoluta), Žymi tą kai kurių teiginių savybę, kad, kai tik tie teigi- 
niai yra deramai išreikšti arba samprotavimo dėsniu įrodyti, žmogus ne tik turi 
juos laikyti teisingais, bet dar yra įsitikinęs, jog net nedera įsivaizduoti, kad tai, 
kas juose tvirtinama, galėtų atsitikti kitaip. Pavyzdžiui, teiginys „Kiekvienas 
trikampis, arba kiekviena trimis linijomis užskliausta figūra, turi turėti tris kam- 
pus“ yra būtinas, jis yra absoliutus būtinumas, nes net negalime įsivaizduoti, 
kad tokia figūra turėtų daugiau arba mažiau negu tris kampus. Šios rūšies teigi- 
nių reikšmė įrodyme didžiausia ir jie yra akivaizdžiausi, todėl kartais jie vadi- 
nami amžinomis tiesomis (propositiones necessariae, propositiones aeternae). 
Bet, mano nuomone, filosofai iki šiol gerai nepastebėjo, jog šis būtinumas bū- 
dingas vien tik tokiems sprendiniams, kuriuose kas nors teigiama apie dviejų 
vaizdinių santykį, visai neatsižvelgiant į už mūsų minties esančią tikrovę, ki- 
taip sakant, kad toks būtinumas galimas tik betarpiško tikrumo sprendiniuose. 
Jei kurie nors du vaizdiniai yra tiksliai išaiškinti ir suprasti, tai jų vieno su kitu 
palyginimas, nors ir daugkartinis, visuomet teiks tarp jų esant tuos pačius 
santykius, nes nedera tarti, kad tarp visiškai tų pačių vaizdinių vieną kartą 
būtų vienoks, o kitą kartą būtų kitoks santykis. Pavyzdžiui, neįmanoma, kad 

kuris yra galimų tiksliai išaiškinti tiesų bruožas, pavyz- 
džiui, matematikos tiesų. Dėl to pripažinę kurį nors iš pa- 
saulyje vykstančių reiškinių, negalime patikimai sakyti, kad 
jis tikrai yra pirmesniojo reiškinio padarinys arba po jo at- 
sitiksiančio priežastis ir kad tarp jų realiai susidaro ryšys 
ir, vadinasi, gamtoje nematome jokio reiškinio, kuris mus 
įgalintų neabejotinai pripažinti mūsų priežasties ir pada- 
rinio vaizdinio tikroviškumą. Tad iš ko atsiranda šis mūsų 
vaizdinys? Hume'as tai priskiria įpročiui. Kadangi, sako, 
daug kartų matome, kad, pasirodžius tam tikram reiški- 
niui, pojo eina toks ir ne kitoks antrasis reiškinys, tai įpran- 
tame tų reiškinių vaizdus savo mintyje glaudžiai sieti, juos 
vieną su kitu jungti bei vartoti beveik kaip vieną vaizdą ir 
negalime kurį nors iš jų matyti nenumanę, kad po jo tuoj 
seks kitas arba kad tas reiškinys, kurį matome, ėjo pirma 
kito. Taigi vieną tų reiškinių laikome priežastimi, o kitą — 
padariniu. Tačiau taip manydami, tik sekame įpročiu, o ne 


tarp figūrą užskliaudžiančių trijų kraštinių vaizdinio ir jos kampų vaizdinio 
galėtų būti kitas vienų ir kitų skaičiaus santykis — jis tėra lygybės santykis. 
Tačiau toks būtinumas nėra būdingas teiginiams apie mūsų vaizdinius atitin- 
kančią tikrovę. Sakysim, tam tikras judantis didesnės masės kūnas smogia į 
kitą rimties būvyje esantį ir mažesnės masės kūną, tai nors neabejotina, kad šį 
kartą pirmasis kūnas paveikia antrąjį ir tai paskui parodysime, ir nors visuoti- 
nai sakoma, kad šiuo atveju antrasis kūnas būtinai turi būti išjudintas, vis 
dėlto šis būtinumas nebus absoliutus, arba metafizinis, nes galima bent įsi- 
vaizduoti, jog įvykis galėtų klostytis kitaip, antai kad antrasis kūnas, į kurį 
smogė pirmasis, galėtų likti rimtyje, nors realūs gamtos reiškiniai mums visuo- 
met rodo ką kitą. Šis antrasis būtinumas vadinamas tik fiziniu, arba patyrimiš- 
kuoju, o ne metafiziniu būtinumu. Todėl aiškėja, kad diduma iliuzijų, į kurias 
leidosi metafizikai, kilo iš to, jog jie pirmiau nepažino žmogaus intelekto 
įvairios veiksenos ribų, būtent kad jie neskyrė dvejopo tikrumo - betarpiš- 
kojo ir tarpiškojo. Kaip tik dėl to Hume'as metė abejojimo šešėlį mūsiškajam 
priežasties ir padarinio vaizdinio tikrumui, nes domėdamasis tam tikrų reiški- 
nių sekmeniu tuose reiškiniuose, kuriuose vienas objektas paveikia kitą, jis 
nematė metafizinio būtinumo, kad vienas iš jų sektų po kito. 

pakankamu įsitikinimo pagrindu, nes, kaip sakyta, mūsų 
intelektas nemato būtinumo, kad antras reiškinys neišven- 
giamai turėjo eiti po pirmojo ir kad kitaip negalėjo būti. 
Vadinasi, jei tiek amžių neliečiamas priežastingumo prin- 
cipas pasirodo esąs netikras, tai iš to kyla natūrali išvada, 
kad ir pats išorinių esinių egzistavimas taip pat netikras. 
Juk jeigu išorinių objektų egzistavimas ir savybės buvo iki 
šiol išvedami remiantis mumyse pasireiškiančiais jutimais, 
tai šitaip daryta dėl prielaidos, kad tie jutimai privalo turė- 
ti juos sukeliančias išorines priežastis, kurios ne mumyse, 
nes priklauso ne nuo mūsų valios. Tačiau ši išvada esanti 
lygiai savavališka kaip ir principas, kuriuo ji remiasi, t. y. 
priežastingumo principas. Vadinasi, mūsų jutimai tegali 
būti paprasti reiškiniai, kuriems ieškoti priežasties neturi- 
me nuodugnaus pagrindo. 

Šiame minties, kuri Hume'ui buvo akstinas pirmiau- 
sia pakirsti priežastingumo principą ir po to skelbti visišką 
skepticizmą, išdėstyme pastebime, kad jo klaidingi ma- 
nymai kilo iš to, jog tai, kas gali būti tik tarpiškojo tikru- 
mo objektas, jis norėjo paversti betarpiškuoju tikrumu ar- 
ba, o tai tas pat, priežasties ir padarinio įvairaus taikymo 
vaizdinį norėjo išaiškinti taip tiksliai ir būtinai, kaip aiš- 
kinamos kai kurios abstrakčios tiesos. Tačiau toks užmo- 
jis pranoko žmogaus gebėjimų pažinti natūralias ribas, 
todėl mūsų filosofas savo tyrimuose turėjo apsirikti ir pa- 
darė dvi svarbiausias klaidas: pirma, priežasties ir pada- 
rinio vaizdinį netiksliai laikė paprastu reiškinių nuosek- 
lumu ir, antra, šį pastarąjį laikė paprastu jutimų, arba 
sankcijų, nuoseklumu. O sutinkamai su jau išaiškintomis 
tiesomis, nesunkiai galime suprasti, kaip klaidingai Hu- 
me'as įsivaizdavo šiuos dalykus. Juk kaip reiškinių nuo- 
seklumo vaizdinyje glūdi kai kas daugiau negu papras- 
tas jutimų nuoseklumas, taip lygiai priežasties ir padari- 

nio vaizdinyje glūdi kai kas daugiau negu reiškinių nuo- 
seklumas. Šie trys dalykai vienas nuo kito iš esmės ski- 
riasi ir negali būti imami vienareikšmiškai. Juk reiškiniu, 
arba fenomenu, paprastai suprantame tam tikrą mums per 
pojūčius pasireiškiančią substanciją arba tam tikrą tokios 
substancijos pastovų ar laikiną požymį, mums pasireiš- 
kiantį tuo pačiu būdu. Todėl reiškinių nuoseklumas reikš 
arba substancijų viena po kitos pasirodymą, arba mums 
anksčiau žinomos substancijos tam tikros atmainos pasi- 
rodymą. Bet jau esame įrodę, kad nei paimtų savaime mū- 
sų jutimų nuoseklumas, nei koks nors jų palyginimas ar- 
ba jungimas nėra tapatūs tam tikros substancijos arba jos 
požymio sąvokai. Tad reiškinių nuoseklumas, nors jį su- 
kelia jutimų nuoseklumas, vis dėlto yra kai kas daugiau 
negu šis pastarasis. 

Panašiai priežasties ir padarinio vaizdinys reiškia kai 
ką daugiau negu paprastą reiškinių nuoseklumą. Priežas- 
ties vaizdinį galima traktuoti jį įvairiai taikant, tačiau mums 
nėra reikalo nurodyti visus taikymus, išskyrus šiuos du. 
Arba sakome, kad mus veikiančios išorinės substancijos 
mums sukelia jutimus ir tada tas substancijas laikome prie- 
žastimi, 0 savo jutimus — jų padariniu. Arba sakome, kad 
vienas išorinis esinys veikia tokį patį kitą ir tada pirmąjį 
esinį laikome priežastimi, o tam tikrą antrame esinyje su- 
keltą pakitimą - padariniu. Neįmanoma abejoti, kad žmo- 
gus priežasties ir padarinio vaizdinio negalėtų turėti ant- 
ruoju taikymo atveju, jei nebūtų turėjęs pirmuoju, nes jei 
nežinotų, kad egzistuoja priežastis ir padarinys, tai nega- 
lėtų žinoti, kad jo atžvilgiu išoriniai esiniai gali vienas kitą 
veikti; šis egzistavimas jam pasireiškia ne kitaip, o tik tuo, 
kad savuoju lytėjimo jutimu, o paskui ir bet kuriuo kitu juti- 
mu pažymi tam tikrą už jo esančią priežastį. Vadinasi, prie- 
žasties ir padarinio vaizdinį žmogus pirmiausia susidaro 

pirmajame taikyme: savo jutimus žmogus pirmiausia turi 
įsivaizduoti kaip tikrų išorinių priežasčių padarinius, ir šis 
jo vaizdinys anaiptol ne tas pat, kas yra jutimų arba reiški- 
nių nuoseklumas - juk esame parodę, kad šių pastarųjų 
koks nors jungimas ar tvarkymas žmogui negalėjo teikti 
minėto vaizdinio, kuris turi būti vien tik mūsų intelektui 
įgimto tam tikro dėsnio rezultatas. 

Priežasties ir padarinio vaizdinys pagal antrąjį taiky- 
mą taip pat pasirodo, kad šis vaizdinys nėra visiškai tas 
pat, kas yra kokių nors reiškinių nuoseklumas. Juk jei taip 
būtų, tai niekad neklaustume, ar tarp tų reiškinių realiai 
yra priklausomybės santykis ar tik atsitiktinumas taip pa- 
tvarkė, kad vienas iš jų eitų po kito? Iš tikrųjų, kas kelia 
tokį klausimą, įsivaizduoja kai ką daugiau negu tai, ką ma- 
to; nes mato reiškinių nuoseklumą ir, be to, įsivaizduoja, 
kad vienas iš jų galėjo paveikti kitą. 

Kiekvienas žmogus turi visiškai įsivaizduoti, kad iš- 
oriniai esiniai veikia vieni kitus. Ojei reiškinių nuoseklu- 
mas netapatus veikimo vaizdiniui, tai ar galėtų šis vaiz- 
dinys būti visuotinis, jei žmogaus prigimtyje nebūtų jo 
pagrindo? 

Pavyzdžiui, tarkimę, kad žmogus jau pažino išorinius 
objektus ir savo gyvenime tik pirmą kartą stebi tam tikrą 
reiškinių nuoseklumą. Jei šis nuoseklumas dėl intelekto tam 
tikro prigimtinio dėsnio tam tikromis aplinkybėmis nesu- 
kėlė priežasties ir padarinio vaizdinio jį taikant išoriniams 
esiniams, tai, nors panašių reiškinių nuoseklumas pasikar- 
totų daugybę kartų, vis dėlto žmogus negalėtų susidaryti 
taiklaus vaizdinio. O jei šį vaizdinį kartais taikome klai- 
dingai arba abejojame, ar tarp tam tikrų reiškinių tikrai yra 
priklausomybės ryšys, tai tas kitaip neįmanoma, o tik dėl 
to, kad, esant kitoms aplinkybėms, turime teisingą ryšio 
sąvoką ir neabejojame jo tikrumu. 

Tarp kitų Hume'o priekaištų priežastingumo principui, 
yra ir tas, kad jusliškai įsivaizduojant reiškinius, kuriuose 
paprastai pripažįstame išorinių substancijų sąveiką, pojū- 
čiai mums teikia tik tam tikrą reiškinių nuoseklumą, bet 
pačios šios sąveikos jusliniu būdu negalime įsivaizduoti: į 
šį priekaištą nesunku atsakyti. Juk minėtas vaizdinys gali 
skirtis ir atsiskirti nuo visų jutimų kaip vien tik mūsų minty- 
je reiškiantis tam tikrą išorinių substancijų būvį: vienos — 
veikiančios ir kitos - poveikį patiriančios. Iš tiesų negali- 
me žinoti, kas yra šis tiek pirmosios, tiek antrosios sub- 
stancijos būvis pats savaime; tačiau tikra yra tai, kad šio 
būvio mūsų vaizdinys, nors jis pasireiškia per jutimus, vis 
dėlto nėra joks jutimas, nes mums teikia ne mūsų pačių 
mąstančiosios substancijos pakitimą, bet tam tikrą išorinių 
substancijų būvį. Vadinasi, tai turi būti teisingas intelekto 
vaizdinys, kitaip sakant, sąvoka ir drauge kilti iš tam tikrų 
sprendinių, kurie derinasi su prigimtiniu mūsų intelektu, 
pagal mūsų nustatytą principą ir skambantį taip: jei realūs 
jutimai mums sukelia tam tikrus teisingus intelektinius vaizdi- 
nius — sąvokas, galimas traktuoti atitrauktai nuo visų jutimų, 
tai mūsų intelekto dėsnis liepia manyti, kad šias sąvokas atitinka 
už mūsų esanti tikrovė, o mūsų jukimių ir bet kurių juslinių vaiz- 
dinių jokia tikrovė materialiuose esiniuose negali atitikti. 

Pagaliau laikydami tiesa Hume'o teiginį, kad priežas- 
ties ir padarinio vaizdinys niekuo nesiskiria nuo jutimų 
nuoseklumo, susiduriame su daugeliu beprasmiškumų, ir 
tai naujas argumentas, jog šis filosofas netiksliai šiuo po- 
žiūriu suprato daiktus. Pavyzdžiui, įrodėme, kad jutimus 
žmogus turėjo pirmiau negu išorinių substancijų sąvokas; 
vadinasi, pasak Hume'o prielaidos, savo jutimus, kaip pir- 
miau pasireiškusius intelekte, turime laikyti ne padariniu, 
bet išorinių objektų egzistavimo priežastimi, o tai priešin- 
ga proto požiūriu. Laikantis šios prielaidos, aušra būtų 


— 361 — 


Angelas Daugirdas 


saulės priežastis, dūmai būtų ugnies priežastis, žemės dre- 
bėjimas - vulkaninių išsiveržimų priežastis ir t. t., nes pir- 
mųjų objektų pasirodymą visuotinai priimta laikyti pirmes- 
niu, o antrųjų - paskesniu. Tačiau nė vienas tyrinėtojas ne- 
gali įsivaizduoti tokios iškreiptos gamtos reiškinių 
prigimties. Kai žmogus visais savo pojūčiais naujai patiria 
kokią nors substanciją, tarkime, kokį nors vaisių, tuo metu 
jam kyla įvairūs vienas paskui kitą sekantys jutimai; taigi, 
pasak anglų filosofo, turėtume, pavyzdžiui, tam tikrą spal- 
vą laikyti tam tikro kvapo priežastimi, tam tikrą kvapą — 
tam tikro lytėjimu įgyto jutimo priežastimi, tam tikrą lytė- 
jimojutimą - tam tikro skonio priežastimi ir t. t. pagal tvar- 
ką, kuria mūsų pojūčius veikia tam tikra substancija. Čia 
tam tikrą priežasčių ir padarinių seką turėtume laikyti 
abipusiškai priklausomomis, o juk sakome priešingai - šie 
visi jutimai yra vienos išorinės priežasties, pavyzdžiui, tam 
tikro vaisiaus, padariniai. Daugiau nesiplėsime nurodyda- 
mi visas beprasmybes ir prieštaringumus, kylančius iš kal- 
bamos prielaidos, nes priežastingumo principą jau pakanka- 
mai apgynėme nuo visų priekaištų ir abejonių, taigi išsau- 
gojome grandinę vertingų ir svarbių tiesų, kurios, laikantis 
kalbamojo principo, atrodė apgaubtos netikrumu. 

Mano tyrimų, kurių pagrindą ir atvejus išdėsčiau ir šia- 
me, ir ankstesniame savo traktate“, tikslas buvo suinteresuo- 
tumas tiesa, naudingumu. Šių paskatų žadinamas, savo min- 
tyse ieškojau tų dalykų, kurių tyrimas natūraliai turi būti 
painus ir slidus, galutinio išaiškinimo. Ir nors atrodo, kad 
buvau laimingesnis už kitus suvokdamas didžiausios reikš- 
mės tiesas, tačiau neverta visiškai patikimai apsidrausti, 
jog nepadariau jokios klaidos tokio pobūdžio tyrimuose, 
kuriuose teko suklupti ir įžymiausiems genijams. Jei šios 
mano pastabos pasirodys atitinkančios apsišvietusių skai- 
tytojų įsitikinimus, tai bus tikriausia garantija, kad mano 

darbas nebuvo veltui ir kad matydamas svetimas klaidas, 
pats gebėjau jų išvengti. Ir kuo reikšmingesni tie dalykai, 
kurie buvo mano tyrimo objektas, tuo tikslesnio apmąsty- 
mo, tuo griežtesnio požiūrio reikalauja deramas mano sam- 
protavimų ir minčių vertinimas. Jos iš tiesų yra beveik vi- 
so mano gyvenimo, kurio didelė dalis buvo gilinimasis į 
panašius dalykus, vaisius; tačiau nepaisant to, esu pasiren- 
ges jas visiškai aukoti tiesai, jei išmintingų, nešališkų ir 
mokslingų vyrų nešališkas įžvalgumas atskleis kokią nors 
esminę jų klaidą ir kartu pripažins jas veikiau žalingomis 
negu padedančiomis tikrajai apšvietai. 


PAAIŠKINIMAI 


Traktatas apie logiką, 
metafiziką ir moralės filosofiją 


! Nurodomas į prancūzų kalbą išverstas tuometinio vokiečių 
filosofo Johanno Gottliebo Buhle's veikalas Naujosios filosofijos is- 
torija (Geschichte der neueren Philosophie, 1800-1804) ir tuometinio 
prancūzų filosofo Joseph-Maria Degėrando veikalas Lyginamoji fi- 
losofinių sistemų istorija, atsižvelgiant į žmogiškuosius pažinimo prin- 
cipus. Pilnas originalo pavadinimas: Histoire comparėe des systėmės 
de philosophie relativemend aux principes des connaissances humaines, 
vol. 1-3, 1808. 

2 Skeptikams Daugirdas priskiria ir agnostikus. 

3 Christian Wolf (1679-1754), vokiečių Apšvietos filosofas. Daug 
prisidėjo psichologijai suteikiant savarankiško filosofinio mokslo sta- 
tusą. Išleido du psichologijos veikalus: Psychologia empirica, 1732 ir Psy- 
chologia rationalis, 1734. Empirinė psichologija tirianti tai, ką apie sielą 
galima žinoti patyrimu, o teorinė psichologija pagrindžia empirinę. 

* Johann Heinrich Abicht (1762-1816), Erlangeno ir Vilniaus (1804 
1816) universitetų filosofijos profesorius, patyrė vokiečių Apšvie- 
tos filosofijos ir kantizmo įtaką. 

5 Žmogaus proto tyrinėjimas. 

6 Thomas Reid (1710-1796), škotų filosofas, vadinamosios škotų 
sveiko proto (cominon sense) filosofijos mokyklos pradininkas. Mo- 
kykla pasisakė prieš Hume'o skepticizmą, žmogiškojo pažinimo 


tikroviškumą įrodinėjo sveiko proto argumentais ir intuicine įžval- 

ga. Svarbiausias Reido veikalas Žmogaus mąstymo tyrimas sveiko pro- 
to principais (An inguiry into the human mind on Hhe principles of coni- 
mon sense, 1764). 

James Beattie (1715-1769), tos pačios škotų mokyklos atstovas, 
sveiko proto filosofijos priemonėmis grindė estetiką, taip pat visas 
teorines bei praktines sąvokas. Svarbiausias veikalas Tiesos prigim- 
ties ir nekintamumo tyrimas (An essay on the nature and immutabilikų of 
Hruth, 1770). 

James Oswald (1715-1769), tos pačios škotų mokyklos atstovas. 
Veikale Kreipimasis į sveiką protą dėl religijos (An appeal in common 
sense in behalf of religion, 1766-1772) sveiko proto filosofija mėgino 
pagrįsti teologiją. 

Joseph-Maria Degėrando (1772-1842), prancūzų filosofas ir filoso- 
fijos istorikas, teisės profesorius. J. Locke'o ir E. B. de Condillaco 
pažiūrų šalininkas, vadinamosios ideologų mokyklos atstovas. Iš- 
reiškė kai kurias pozityvizmo idėjas. Degėrando veikalai Europoje 
buvo populiarūs, išversti į vokiečių, lenkų, rusų kalbas. 

* Dugala Stewart (1753-1828), vienas reikšmingiausių škotų svei- 
ko proto filosofijos atstovų, ją išdėstęs sistemiškai. Edinburgo uni- 
versiteto profesorius. Be minimo Elements of He philosophy of human 
mind (Žmogaus proto filosofijos elementai) dar išleido veikalus Filoso- 
finiai tyrinėjimai (Philosophical essays, 1810), Žmogaus aktyvumo ir mo- 
ralinių galių filosofija (The philosophy of the acHives and moral powers of 
man, 1828). 

š Šio veikalo pilnas pavadinimas - Apie sofisHinius paneigimus. 

* Teorya jesteshu organicznych, przez Jędrzeja Šniadeckiego, t. L, 
Wilno, 1804; t. 2, Wilno, 1811. 

“ Sensorium commune — bendroji juslė, bendrasis centrinis juti- 
mo organas. Aristotelio įvestas konstruktas, galiojęs viduramžiais, 
ji pripažino nemaža naujųjų amžių filosofų. Bendroji juslė atlieka 
jutimų sintezę, jutimų duomenis palygina, juos apdoroja erdvės ir 
laiko matmenimis, ji esanti atminties ir asociacinių ryšių, savivokos 


šaltinis. Tai sąmoningumas juslinio patyrimo ribose. 

" Dualitės originales e! premiėres - autentiškos ir pirminės koky- 
bės, gualitės secondes - antrinės kokybės. 

2 Originale rozsądek powszechny. 

 Originale „pirmieji“. Tai korektūros klaida. 

Termino istorinis išdėstymas šaltinis - Francio Bacono Naujasis 
organonas, į kurį Apšvietos epochos filosofai dažnai apeliavo. Baco- 
nas istorija vadino kiekvieną aprašomąjį mokslą, gamtos reiškinių 
istorija — tai gamtos reiškinių aprašyinas. 

5 T. y. kad ne jo valioje pasipriešinti dabarties vilionėms arba 
kantriai iškęsti nemalonumą. 

6 Termino metafizika kilmė kitokia. Aleksandras Afrodizijietis Aris- 
totelio veikalui Metafizika parašė komentarus. Pats Aristotelis veikale 
aiškintą būties problematiką vadino pirmąja filosofija. Aristotelio raš- 
tus tvarkęs ir 43-23 m. prieš Kristų leidęs Aleksandrijos biblioteki- 
ninkas Andronikas Rodietis šį veikalą sudarančias knygas išdėstė po 
fizikos traktatų ir pavadino td pietė Tū pvorkd, t. y. „po fizikos“. 

V Prigimtinė teologija. 

"5 Bendroji, arba transcendentalinė, kosmologija. 

P Frauz Samuel Karpe (1741-1806), filosofijos profesorius Vieno- 
je, eklektikas, Kanto priešininkas. Išleido Filosofijos išdėstymas be pa- 
vardžių (Darstellunę der Philosophie ohne Beinamen, 1802-1804), Mora- 
les filosofijos nuostatos (Instihutiones philosophiae moralis, 1804-1805). 

* Aktuali būtis, galima būtis, substancialios formos, esmės, in- 
dividinės formos. 

“Žinoma, taip pat yra bendrasis pasaulio apmąstymas, aiški- 
nantis tai, kas yra bendra egzistuojančiam pasauliui ir bet kuriam 
kitam galimam. Tą Ailosofijos dalį, kuri minėtus bendrus požymius 
atskleidžia iš dalies kaip abstrakčius, aš vadinu bendrąja, arba trans- 
cendentaline, kosmologija. O bendrąją kosmologiją apibrėžiu kaip 
mokslą apie pasaulį apskritai“. 

* Cituojamas šv. Pauliaus Laiškas romiečiams: „O Dievo turtų, 
išminties ir pažinimo gelme! Kokie neištiriami jo sprendimai ir ne- 


susekami jo keliai!“ (Rom 11, 33). 

3 „Nes Dievas jiems tai atskleidė“ (Rom 1, 19). 

* „Jo neregimosios ypatybės -jo amžinoji galybė ir dievystė - nuo 
pat pasaulio sukūrimo įžvelgiamos protu išjo kūrinių“ (Ron: 1, 20). 

* „Dievas yra amžina substancija ir aktas, kuriam nebūdinga ga- 
limybė, materija, dydis, dalis, skirstymas, kančia, kitimas, jis savaime 
inteligibilus, pirmasis judintojas, dangaus bei žemės pradas ir gyve- 
nantis geriausiai bei maloniausiai“. Lygiai toks apibrėžimas Metafizi- 
koje neaptinkamas, jis sudarytas remiantis Aristotelio veikalo tekste 
nurodytais dievybės požymiais, žr.: Metafizika, kn. 12, 1072b-1073a. 

* Acguiescentia - pasitenkinimas, paguodos radimas, nusirami- 
nimas. 

* Grynojo praktinio proto pagrindinį dėsnį Kantas išsakė taip: 
„Elkis taip, kad tavo valios maksima visada galėtų kartu būti visuo- 
tinio įstatymų leidimo principas“ (Imanuelis Kantas. Praktinio proto 
kritika. - Vilnius: Mintis, 1987, p. 45). 

3 Originale „pirmosios“. Tai korektūros klaida. 

* Nurodomi originalūs arba į prancūzų kalbą išverstų veikalų 
pavadinimai. Lietuviškai jie perteikiami taip: 

E. B. de Condillac. Mąstymo menas; Samprotavimo menas; Logika, 
arba Mąstymo meno raidos pradai; Traktatas apie pojūčius. 

J. Locke. Žmogaus proto tyrinėjimas. 

J.-M. Degėrando. Ženklų ir mąstymo meno bei jų tarpusavio santy- 
kio teorija; Lyginamoji filosofinių sistemų istorija. 

I. Kant. Grynojo proto kritika; Prolegomenai kiekvienai būsimai me- 
tafizikai, galėsiančiai būti mokslu; Praktinio proto kritika. 

Johann Gottlieb Buhle (1763-1821), vokiečių filosofas, filosofijos 
profesorius Getingene, Brunsvike, Maskvoje (1804-1814). Be Dau- 
girdo minimo veikalo Naujosios filosofijos istorija, dar išleido Bendro- 
sios logikos ir grynojo proto kritikos įvadas (Einleitung in die Allgemeine 
Logik und die Kritik der reinen Vernunft, 1795). 

D. Stewart: žr. 7 paaiškinimą. 

J. Šniadecki: Apie filosofiją; Rašinio „Apie filosofiją“ priedas; Apie 
Hikimybių skaičiavimą; Apie matematinį mąstymą. 

Patrycy Przeczytariski (1750-1817), filosofijos, matematikos ir fi- 
zikos profesorius Varšuvos, Lomžos ir kitose pijorų kolegijose, Len- 
kijos pijorų provincijolas. Sekdamas Locke“o ir Condillaco empiriz- 
mu, 1816 m. Varšuvoje išleido Daugirdo minimą veikalą Logika, ar- 
ba Samprotavimo menas. 

William Paley (1743-1805), anglų teologas ir moralės filosofas, 
Keimbridžo universiteto profesorius. Skelbė teologinį utilitarizmą. 
Daugirdas naudojosi jo 1785 m. Londone išleisto veikalo The prin- 
ciples of moral and political philosophy (Moralės ir politinės filosofijos prin- 
cipai) vertimu į prancūzų kalbą. 


F. S. Karpe: žr. 19 paaiškinimą. 


Prigimtinių mąstymo taisyklių išdėstymas, 
arba 
Teorinė ir praktinė logika 


' Organum lotyniškai, graikiškai 6pyavov - įrankis, instrumen- 
tas, priemonė. 

2 Victor Cousin (1792-1867), eklektinis filosofas, filosofijos istori- 
kas, politikas, Paryžiaus Aukštosios normalinės mokyklos ir Sorbo- 
nos profesorius. Kūrė paveiktas škotų sveiko proto filosofijos, Mai- 
ne de Birano spiritualizmo, Hegelio ir Schellingo idėjų. Filosofijos 
raidą traktavo kaip sensualizmo, idealizmo, skepticizmo ir misti- 
cizmo susidūrimą. Pagrindiniai veikalai: XVIII amžiaus sensualistinė 
filosofija (Philosophie sensualiste au XVIII siėcle, 1819), Filosofijos isto- 
rijos kursas (Cours de I histoire de la philosophie, 1-3, 1829), Apie tiesą, 
grožį ir gėrį (Du Vrai, du benu et du bien, 1836). 

3 Francois de Salignac de La Mothe Fėnelon (1651-1715), prancūzų 
religinis mąstytojas, Kambrė (Cambrai) arkivyskupas. Reiškė anti- 
absoliutizmą ir už tai pateko karaliaus nemalonėn. Išleido filosofi- 
jos, pedagoginio ir teologinio turinio raštų, grožinės literatūros 


kūrinių. Filosofinės pažiūros susiformavo augustinizmo tradicijos, 


— 369 — 


Angelas Daugirdas 


Descartes'o ir kitų krypčių įtakoje. Filosofijoje Fėnelonas labiau en- 
tuziastas negu originalus, išleido utopinį romaną Telemacho nuoby- 
kiai (Les Aventures de Tėlėmague, 1699), Traktatas apie Dievo egzistavi- 
mą (Traitė de Vexistence de Dieu, 1712), moralės pedagogikos veikalas 
Traktatas apie mergaičių auklėjimą (Traitė de Veducation des fillės, 1687) 
padarė įtaką J. J. Rousseau. 

Jacgues Bėnigne Bossuet (1627-1704), bažnyčios veikėjas, teolo- 
gas ir rašytojas, karaliaus rūmų pamokslininkas. Veikale Politika, 
išvesta iš Šventojo Rašto (Politigue tirėe de UEcriture Sainte, 1709) abso- 
liutinę monarchiją grindė religijos principais, kūrinyje Mintys apie 
visuotinę istoriją (Discours sur Uhistoire universelle, 1681) žmonijos is- 
toriją aiškino krikščioniškojo providencializmo principais. Patyrė 
gilią šv. Augustino pažiūrų įtaką. 

Samuel Clarke (1675-1729), anglų teologas ir filosofas, pastorius. I. 
Newtono draugas ir bendradarbis. Prisidėjo įvedant Newtono fiziką 
į Anglijos universitetus, o jos filosofines išvadas pateikė krikščioniš- 
kosios filosofijos dvasia. Su Clarke polemizavo prancūzų švietėjai. 
1738-1742 m. Londone išleista 4 tomai raštų Works of Samuel Clarke. 

* F. Baconas nebuvo gamtininkas griežtąja prasme, nebuvo jo- 
kios gamtos mokslo šakos specialistas. Tikriausiai Daugirdas turi 
omenyje Baconą kaip taikomojo gamtos mokslo teoretiką, empiri- 
nio gamtos tyrimo metodologą. 

> Novi organum scientiarum - naujasis mokslų pažinimo įrankis. 

Š „Ita ut sint inexcusabiles — taigi jie nepateisinami“ (Ron: 1, 20). 

" Perlaikyk [savo kūrinį] iki devynerių metų (Horacijus). Ši eilu- 
tė perteikiama ir taip: Nonumgue prematur in annum. 

š I. Kant. Transcendentalinės dialektikos antros knygos pirmas 
skyrius. Apie grynojo proto paralogizmus // I. Kant. Grynojo proto 
kritika / iš vokiečių k. vertė R. Plečkaitis. - Vilnius, 1996, p. 292. 

* Patyrimas, juslinis stebėjimas. 

V Wilhelm Traugott Krug (1770-1842), Leipcigo universiteto filo- 
sofijos profesorius, kantininkas, vienas tų, kurie vokiečių filosofi- 


nėje terminijoje įtvirtino terminą Erkenntusiehre, Erkenntnistheorie - 

pažinimo teorija. Išleido Pažinimo teorija arba metafizika (Erkenntnis- 
lehre oder Metaphysik, 1808), Filosofijos vadovėlis (Handbuch der Philo- 
sophie, Bd. 1-2, 1832-1834). 

" Daugirdo terminija — wiedzenie. 

" Mens - protas, mąstymas, facultas cognoscitiva — pažintinis ge- 
bėjimas, intellectus sensu latiori - intelektas plačiąja reikšme. 

* Eacultas cogitandi - gebėjimas mąstyti, intellectus sensu strictiori - 
intelektas griežtąja reikšme. 

S Originale spėtznanie. 

5 Daugirdas tebesilaiko fluidų chemijos ir fizikos pažiūros, kad 
labai greitas kūno dalelių judėjimas sužadina fiziniame kūne esan- 
danti kūną arba kanaliukais, plyšeliais iš kūno pasišalinanti ir tada 
kūnas perteikia šilumą kitam kūnui arba aplinkai, atvėsta. Sukriti- 
kavus filogistono teoriją, kaloriko konstruktas prarado reikšmę. 

6 Naujųjų amžių mokslininkų teoretizavimuose terminas gaim- 
tos istorija vartotas F. Bacono jam suteiktu turiniu, gamtos istorija 
vadinant gamtos reiškinių aprašymą. 

" Veikalo lietuviškojo leidimo atitikmuo: Immanuel Kant. Gry- 


nojo proto kritika. - Vilnius, 1996, p. 83. 


Zmogiškojo pažinimo tikroviškumas 


Šį straipsnį, kiek sutrumpintą, po Daugirdo mirties paskelbė 
Vilniaus Dvasinės akademijos teologijos profesorius bei rektorius 
Antonis Fiatkowskis, į kurio rankas pateko Daugirdo rankraštinis 
palikimas. Straipsnis paskelbtas žurnale Mokslinės apžvalgos ir hy- 
rinėjimai (Wizerunki i roztrząsania naukowe, t. 5, Wilno, 1935). Versta 
iš šio žurnalo. 

' Naujųjų amžių filosofija egoizmu vadino solipsizmą. 

* T. y. receptorius. Nervų sistemos fiziologija tuo metu forma- 


vosi, tik kūrėsi ir lenkiškoji jos terminija. 

3 Originale nie zaš do bytnošci zewnetrznych lub ich przymiotėw rzėc- 
zywistych. Čia korektūros klaida, turėtų būti do bytnosci jestestuo zew- 
netrznych. 

* Turima omenyje E. Jaronskio knygos O filozofii recenzija ir kon- 
kursinis traktatas O logice, metafizyce i filozofii moralnėy rozprawa. 

* Demonstratio indirecta - netiesioginis įrodymas. Reductio ad ab- 
surdum - redukcija į negalimybę. 


* Konkursiniame traktate. 

